
Þegar  Leó  Tolstoj  fyrir  rúmum  tveim  árum  stóð  rétt 
á  áttræðu,  keptust  menn  úr  öllum  álfum  heims  við  að  sýna 
honum  sóma.  Af  20  þjóðlöndum,  —  þar  á  meðal  frá  Sín- 
landi,  Japan  og  Indlandi  — ,  bárust  honum  þakkar  fórnir 
og  lotningar  á  þessum  heiðursdegi,  og  yfir  60  ritgerðir  um 
Tolstoj  á  ýmsum  tungumálum  voru  sendar  nefnd  þeii'ri  á 
Rússlandi,  er  gekst  fyrir  minningu  dagsins.  Stórfé  var 
skotið  saman  og  varið  til  mannúðar-  og  líknarstofnana,  — 
skóla,  sjukrahúsa  og  styrktarsjóða  — ,  er  bera  skyldu  nafn 
hans  og  vera  öldum  og  óbornum  sýnilegt  tákn  þess  mann- 
úðar-  og  kærleiksanda,  er  hann  árum  saman  hafði  helgað 
líf  sitt.  Engum  rithöfundi  mun  í  lifanda  lífi  hafa  verið 
jafnmikill  sómi  sýndur,  enda  var  hann  eigi  einasta  einna 
fremstur  allra  skáldmæringa  nútímans,  heldur  og  spámað- 
ur  aldar  sinnar,  og  er  það  mun  meira.  Það  er  siðspek- 
ingurinn  og  spámaðurinn  Tolstoj,  sem  lotningin  var  sýnd, 
fremur  en  skáldið. 

Þessi  alþjóðahylling  má  heita  næsta  einkennileg,  er 
litið  er  til  þess,  að  kenningar  Tolstojs  hafa  enn  enga  beina 
ávexti  borið,  að  þvi  er  séð  verður.  Hann  stofnaði  engan 
söfnuð,  vann  sér  enga  heita  fylgismenn  eða  áhangendur, 
sendi  enga  lærisveina  út  til  að  boða  trú  sína.  En^inn 
spámaður  hefir  staðið  jafn  einmana  uppi  Og  samt  heill- 
aði  og  tófraði  hann  samtiðarmenn  sína  framar  öllum  öðr- 
um  rithöfundum.  Þetta  var  nú  efalaust  meðfram  af  því 
sprottið,  að  hann  var  flestum  mönnum  ritfærari,  þeirra  er 
uppi  hafa  verið.     Ritstíl  hans  er  þannig    farið,    að    hann 

smýgur  inn  í  hjarta  og  hugskot  manna  eins  og  hárbeitt 
stál,  og  hin  þunga  einlægnis-  og  alvöru-undiralda  i  ritum 
hans  lætur  engan  hugsandi  mann  og  tilfinningarikan  ósnort- 
inn.  En  hitt  varðar  þó  efalaust  mestu,  að  hann  heillaði 
ósjálfrátt  ímyndunarafl  manna.  Hann  gnæfði  upp  úr  til- 
breytingarleysinu  og  andvaraleysinu  eins  og  nokkurskon- 
ar  tákn  frá  umliðnum  öldum,  óskiljanlegt  og  dularfult.  Það 
gat  eigi  hjá  því  farið  að  heiminum  hnykti  við,  er  fram  stóð 
maður  af  hágöfugum  ættum,  stórauðugur  og  stórfrægur 
fyrir  skáldrit  sín,  varpaði  hiklaust  frá  sér  og  með  fyrir- 
litningu  öllu  hnossgæti  lífsins,  orðstir,  metorðum  og  hóglífi, 
og  lýsti  yfir  bókstaflegu  fylgi  sínu  við  hinar  ákveðnustu  og 
hörðustu  kröfur  Krists.  Það  var  eins  og  heimurinn  vakn- 
aði  af  dvala  við  hreiminn  af  þessari  hrópandans  rödd  i 
eyðimörkinni,  röddinni,  sern  hvað  eftir  annað  hafði  töfrað 
hann  i  skáldskap,  en  sem  nú  bauð  honum  að  taka  sinna- 
skifti,  gjörbreyta  lífi  sínu  og  snúast  til  fylgis  við  Krist  og 
kenningar  hans. 

Þetta  er  það  vafalaust,  sem  mestu  hefir  um  valdið 
alþjóðafrægð  Tolstojs,  þetta  óvenjulega  og  sérkennilega 
fyrirbrigði,  auk  snildargáfu  hans.  En  hvorttveggja  á  þetta 
sér  djúpar  rætur  i  þjóðerni  hans.  Og  þótt  langt  sé  frá 
því,  að  vér  getum  tekið  undir  með  frakkneska  höfundin- 
um  nafnkunna,  er  staðhæfir,  að  afurðir  andans  séu  ná- 
kvæmlega  sömu  lögum  háðar  og  afurðir  iðnaðarins,  þá  er 
samt  nokkuð  í  þvi  hæft.  Þá  fyrst  skilja  menn  rithöfund- 
inn  til  hlitar,  er  menn  athuga  gaumgæfilega  uppruna  hans 
og  af'stöðu  hans  til  þjóðar-  og  aldarandans. 


I. 

Alla  þá,  er  kynni  hafa  af  landabréfum,  mun  reka 
minni  til  hins  afarvíðlenda  flæmis,  er  lýtur  stjórn  Kússa- 
keisara.  Veldi  hans  stendur  öðrum  fæti  i  Norðurálfu  og 
hinum  i  Austurálfu  heims  og  tengir  þessar  tvær  heimsálf- 
ur  saman  í  margvíslegum  skilningi.  í  Rússlandi  sjálfu  er 
alt  stórbrotið  og  mikilfenglegt,  yfirsvipur  landsins  og  eðli, 

myrkviðirnir  miklir  og  hrikalegir,  breiðar  elfur  og  tignar- 
legar,  en  um  fram  alt  hinar  víðáttumiklu,  alvöruþrungnu 
heiðlendisflatneskjur,  þar  sem  eilíf  þögnin  grúfir.  Eru  þær 
alkunnar  af  lýsingum  rússneskra  rithöfunda,  og  fá  þeim 
manni  aldrei  úr  minni  liðið,  er  eitt  sinn  hefir  lífi  unað  i 
skauti  þeirra.  Þjóð  sú,  er  byggir  land  þetta  hið  mikla, 
er  runnin  saman  úr  ýmsum  þjóðflokkum:  Slöfum,  Tartör- 
um,  Tyrkjum,  Mongólum  og  vestrænum  þjóðum.  Þjóð- 
blendingur  þessi  er  því  nokkurskonar  sambræðsla  af  aust- 
rænum  og  vestrænum  kynstofni  og  ber  þess  ljósar  menjar 
bæði  í  útliti  og  eðlisháttum,  þótt  austrænna  áhrifa  gæti 
óefað  miklu  meir. 

Rússar  eru  að  eðlisfari  hneigðir  til  hugsjóna  og  draum- 
óra,  og  í  sálarlífi  þeirra  kennir  jafnaðarlega  alvöru-  og 
þunglyndisundiröldu,  sem  sumpart  er  af  austrænum  upp- 
runa  og  sumpart  sprottin  af  eðli  og  áhrifum  landsins  sjálfs, 
sem  áður  er  á  vikið.  List  þeirra,  einkum  i  byggingum,  er 
nær  eingöngu  af  austrænum  uppruna,  f jölbreytt  að  litskrúði 
og  fáránleg  að  sniði.  Þá  er  þjóðskipulag  þeirra  með  öllu 
austrænt  að  uppruna.  Fer  þar  saman  algert  einveldi  og 
ítarleg  sjálfstjórn  i  hrepps-  og  sveitarmálum,  sem  oss  vest- 
rænum  mönnum  þykir  næsta  fráleitt,  þótt  viðgengist  hafi 
þar  i  landi  öldum  saman.  Yfir  alt  þetta  er  eins  og  steypt 
sé  hjúp  af  vestrænni  menning,  er  Pétur  mikli  varð  fyrstur 
til  að  leiða  í  lög  með  þjóðinni.  Flestir  velmegandi  menn 
þar  í  landi  lesa,  tala  og  rita  fullum  fetum  stórmálin  vest- 
rænu,  og  er  næmi  þeirra,  skilningi  og  tungutaki  við  brugð- 
ið,  enda  mega  Rússar  að  flestu  heita  stórvel  gefin  þjóð  og 
afarglöggir  á  háttalag  og  siðu  vestrænnar  heimsmenning- 
ar  í  ytra  skilningi.  En  undir  niðri  vakir  jafnan  austræna 
eðlið.  Er  það  algengt  máltæki  hjá  Frökkum,  er  yfirleitt 
þykja  glöggskygnir  á  þjóðareinkenni  sem  margt  annað,  að 
eigi  þurfi  annað  en  að  skafa  Rússann  til  að  koma  niður 
á  Tartarann.1 

Hvergi  nýtur  þó  austræna  eðlið  sín  betur  hjá  Rússum 
en  í  trúarlífi  þeirra,  þvi  jafnframt  því   að  þeir    eru    hug- 

*)    Grrattez  le  Russe,  vous  trouverez  le  Tartare. 


Leo  Tolstoj.  5 

sjónaríkir,  eru  þeir  djúphugulir  og  gjarnir  á  heilabrot  og 
hugarvingl.  Yfirleitt  mega  þeir  heita  mjög  trúhneigðir 
menn.  Ótal  margir  sérkredduflokkar  hafa  risið  og  rísa  upp 
þar  í  landi,  stundum  á  fárra  ára  fresti.  Ber  þeim  margt 
í  milli,  en  eiga  þó  flestir  sammerkt  í  aðalatriðunum: 
þeir  boða  meinlæti  og  þolgæði  og  halda  fast  fram 
innbyrðis  kærleika  og  bræðralagi  mannkynsins.  Þessi 
sameiginlega  tilhneiging  á  annarsvegar  rót  sína  að  rekja 
til  austræna  eðlisins  og  hinsvegar  til  þjóðskipulagsins.  Það 
hefir  alið  og  aukið  þolgæði  þjóðarinnar  og  kent  rússneskri 
alþýðu  að  bera  möglunarlaust  öldum  saman  harðstjórnar- 
ok  og  þjáningar.  Byltingarstefna  sú,  er  á  seinni  árum 
hefir  rutt  sér  til  rúms  þar  i  landi,  er  eingöngu  af  vest- 
rænum  rótum  runnin  og  hefir  aldrei  til  muna  náð  tökum 
á  alþýðunni. 

Af  sérkredduflokkunum  rússnesku  eru  Duchobortsar 
kunnastir,  enda  orðið  tíðræddast  um  þá  i  vestrænum  blöð- 
um.  Voru  þeir  flæmdir  úr  landi  eigi  alls  fyrir  löngu,  og 
fluttust  vestur  um  haf,  mest  fyrir  þá  sök,  að  þeir  af  trú- 
arástæðum  neituðu  með  öllu  að  vinna  hollustueið  og  gegna 
herkvöðum.  En  þótt  þeir  kunni  að  hafa  haft  einhver 
áhrif  á  Tolstoj,  og  að  minsta  kosti  hafi  haft  fulla  samhygð 
hans  og  hluttekning,1  þá  ber  þó  flestum  saman  um,  að  úr 
annari  átt  hafi  þau  áhrif  stafað,  er  mestu  hafi  um  valdið 
stefnu  þá,  er  hann  tók  um  fimtugsaldur. 

Maður  er  nefndur  Soutajeff.  Hann  var  múrari  og  fá- 
kunnandi  mjög  í  upphafi,  hvorki  læs  né  skrifandi.  Frá 
æsku  hneigðist  hann  til  íhugunar  og  heilabrota  út  af  böli 
lífsins,  en  átti  örðugt  með  að  komast  að  nokkurri  niður- 
stöðu.  I  þessari  óvissu  sinni  sneri  hann  sér  til  klerkanna, 
en  fekk  þar  enga  fullnægjandi  úrlausn,  þar  til  einn  þeirra 
réð  honum  að  leita  fyrir  sér  i  guðspjöllunum.  Soutajeff 
var  þetta  svo  mikið  áhugamál,  að  hann  lærði  að  lesa  á 
fullorðinsaldri  og  tók  sér  fyrir  hendur  að  rannsaka  ritning- 
arnar.     Enhverju  sinni  kom  hann  til  kirkju  með  lik  son- 


*)     Tolstoj  ánafnaði  Duchobortsum     allar     tekjurnar     af     skáldsögu 
sinni  „Upprisan",  er  þeir  fluttust  vestur'  nm  haf,  og  nam  það  stórfé. 

ar  síns  og  bað  prestinn  að  veita  honum  greftrun  og  yfir- 
söng.  Prestur  krafðist  50  kópeka  fyrir  starfann,  en  Souta- 
jeff  hafði  eigi  handbærar  neraa  30  kópekur,  og  tókust  með 
þeim  orðahnippingar  út  úr  gjaldinu.  Sárnaði  Soutajeff 
svo  við  prestinn,  að  hann  tók  líkið  með  sér  heim  aftur 
og  greftraði  í  garði  sínum.  Þetta  ytra  atvik  varð  til  þess 
að  Soutajeff  sneri  baki  við  kirkjunni  og  smám  saman  einnig 
við  heiminum  og  öllu  hans  athæfi.  í  atvinnugrein  sinni 
þóttist  hann  verða  þess  var,  að  menn  beittu  allskonar 
brögðum  til  að  afla  sér  i'jár  og  neyttu  allrar  orku  til  að 
draga  arðinn  úr  höndum  vinnulýósins.  Hann  lét  af  iðn 
sinni,  skifti  aflafé  sínu  meðal  fátækra  og  fluttist  út  á  lands- 
bygðina  til  að  stunda  jarðrækt;  taldi  það  heiðvirðasta  at- 
Vinnugrein  og  óhættasta  við  freistingum.  En  úti  á  lands- 
bygðinni  hitti  hann  fyrir  sér  upp  aftur  sömu  lestina  bæði 
hjá  klerkunum  og  bændalýðnum,  og  þótt  hann  hefði  i 
sjálfu  sér  enga  hvöt  eða  tilhneigingu  til  að  mynda  nýjan 
söfnuð  eða  trúarflokk,  varð  hann  þó  nærri  ósjálfrátt  til 
'þess  bæði  með  ræðu  sinni  og  eftirdæmi  að  boða  fagnað- 
arerindi  viðkvæmninnar  og  kærleikans. 

Soutajeff  afneitar  öllum  kirkjukreddum,  bæði  skírnar- 
athöfn  og  hjónavígslu,  og  öllum  ytri  helgisiðum;  telur  af 
því  leiða  hræsni  og  yfirdrepskap.  Jafnframt  þvi  afneitar 
hann  allri  trú  á  engla  og  djöfla  og  yfirnáttúrlega  hluti,  er 
svo  eru  nefndir,  og  lætur  sig  engu  skifta  um  það,  hvort 
nokkurt  líf  sé  til  eftir  þetta.  Vér  eigum  að  vinna  að  þvi 
einu,  að  staðfesta  ríki  kærleikans  og  réttlætisins  hér  á 
jörðunni;  hvað  öðru  lífi  viðvíkur,  segir  hann,  þá  get  eg 
ekkert  um  það  borið,  því  eg  hef  aldrei  verið  þar;  ef  til 
vill  tekur  ekkert  annað  við  en  eilift  myrkur. 

Siðferðislega  endurfæðing  mannkynsins  telur  Soutajeff 
undir  þvi  komna,  að  þjóðskipulagið  gjörbreytist  og  að 
eignarréttur  einstaklingsius  hveríi  úrsögunni.  Eignarrétt- 
urinn  er  að  hans  skoðun  aðaluppsprettulind  haturs  og  öf- 
undarmeðmönnunum.  Jarðeigendur  verða  að  selja  af  hendi 
eigur  sinar,  sem  upphaflega  eru  fengnar  með  ráni,  og 
vinna  sér  brauð  í  sveita  síns  andlitis  eins    og    fátækling- 

arnir  gera.  Að  þessu  takmaki  eiga  menn  að  vinna  með 
hægð  og  stillingu  og  viturlegum  fortölum,  en  eigi  með 
ofbeldi ;  þá  mun  að  þvi  draga  fyr  eða  síðar,  að  mann- 
kynið  sannfærist  um  hræsnina  og  ranglætið,  sem  viðgengst 
með  núverandi  þjóðskipulagi.  Um  eitt  skeið  að  minsta 
kosti  neitaði  Soutajeff  með  öllu  að  greiða  skatt.  Eitt  sinn 
tók  hann  sér  ferð  á  hendur  til  Pétursborgar  til  að  telja 
um  fyrir  keisaranum,  og  sárnaði  stórum,  er  honum  var 
eigi  einasta  synjað  áheyrnar,  heldur  rekinn  öfugur  heim 
til  sin  aftur.  Herkvöðum  neita  þeir  Soutajeff  og  fylgifisk- 
ar  hans  með  öllu,  því  að  þeirra  skoðun  eru  allir  menn  af 
öllum  þjóðum  og  trúarflokkum  bræður,  og  hvi  skyldu  þeir 
þá  eiga  í  ófriði? 

Þetta  er  aðalinntakið  úr  kenningum  Soutajeffs,  og 
flykkjast  menn  í  stórhópum  til  að  hlýða  á  hann,  ýmist  af 
forvitni  eða  af  innri  hvöt.  Hann  lifir  óbreyttu  bændalífi, 
en  er  í  mörgum  greinum  einkennilegur  mjög  og  eru  sagð- 
ar  af  honum  margar  sögur.  Kvöld  eitt  er  hann  gekk  til 
hlöðu  sinnar  kom  hann  i  opna  skjöldu  þjófum  nokkrum, 
er  læddust  burt  með  kornpoka  á  bakinu.  Gekk  hann  orða- 
laust  inn  i  hlöðuna  og  sá  að  þeir  höfðu  skilið  eftir  einn 
pokann.  Veitti  hann  þeim  eftirför  og  hrópaði  er  hann  sá 
til  ferða  þeirra:  »Bræður  góðir,  það  er  auðséð  að  ykkur 
skortir  brauð;  hirðið  þið  líka  pokann,  sem  eftir  varð!« 
Daginn  eftir  komu  þeir  allir  og  skiluðu  þýfinu  og  báðu 
Soutajeff  fyrirgefningar. 

Soutajeff  hefir  sjálfur  gert  grein  fyrir  trúarjátningu 
sinni  með  örfáum  orðum.  »Hvað  er  sannleikur?«  spurði 
einn  af  áheyrendum  hans.  »Sannleikur«,  svaraði  Souta- 
jeff  með  áherzlu,  »sannleikur  er  kærleikur  í  daglegu  lífi 
og  breytni«. 


II. 

Það  fær  engum  manni  dulist,  er  lesið  hefir  rit  Tolstojs, 
að  mjög  eru  kenningar  þeirra  Soutajeffs  svipaðar  í  aðal- 
atriðunum,  enda  er  það  og   vafalaust   meira   en    tilviljun 

ein,  að  fundum  þeirra  bar  saman  einmitt  um  það  leyti, 
er  Tolstoj  var  á  vegamótum  staddur  og  í  mestum  andleg- 
um  nauðum.  Kétt  um  þær  mundir  gengu  margar  sögur 
af  þessum  einkennilega  almúgamanni,  og  hafa  menn  það 
fyrir  satt,  að  þær  hafi  borist  Tolstoj  til  eyrna  og  fengið 
svo  mikið  á  hann,  að  hann  sótti  á  fund  Soutajeffs.  Er 
þar  einkum  tilgreint  atvik  það,  er  hér  segir.  Kvöld  eitt 
kom  farandkona  á  bæ  Soutajeffs  og  beiddist  gistingar. 
Var  því  vel  svarað  og  henni  veittur  góður  beini.  Arla 
morguns  daginn  eftir  fór  heimafólk  alt  til  vinnu  og  lét 
hana  eina  eftir.  Notaði  þá  kerling  tækifærið  og  lét  greip- 
ar  sópa  um  hirzlur  allar  og  hafði  sig  á  brott  hið  skjót- 
asta.  Bændur  nokkrir  sáu  til  ferða  hennar  og  þótti  kon- 
an  grunsamleg.  Rannsökuðu  þeir  hana  og  fundu  þýfið, 
og  drógu  hana  því  næst  fyrir  dóm  með  hendur  bundnar 
á  bak  aftur.  Soutajeff  hafði  brátt  fregnir  af  þessu  og 
skundaði  fram  fyrir  dómarann.  »Hversvegna  hafið  þið 
tekið  konuna  fasta?«,  spurði  hann.  »Hún  hefir  stolið  og 
verður  að  sæta  refsingu«,  var  svarað.  »Dæmið  eigi,  svo 
þér  verðið  eigi  dæmdir«,  mælti  Soutajeff  hátíðlega.  »Allir 
erum  vér  sekir  að  einhverju  leyti.  Hvað  fær  gott  af  því 
leitt  að  sakfella  konugarminn?  Hún  verður  hnept  í 
dýflissu,  og  hvað  erum  vér  þá  nær  ?  Það  væri  miklu  nær 
að  gefa  henni  fylli  sína  að  éta  og  láta  hana  svo  lausa  í 
guðs  náðar  nafni«. 

Þessi  og  því  líkar  sögur  gengu  af  Soutajeff  og  vöktu 
almenna  athygli  á  þessum  ómentaða  bónda,  sem  leitaðist 
við  í  fullri  alvöru  að  feta  í  fótspor  Krists.  Það  er  al 
kunnugt,  að  eftirdæmi  og  breytni  fá  meiru  áorkað  til  góðs, 
en  ótal  prédikanir,  hversu  snjallar  sem  eru,  og  svo  var 
sálarástandi  Tolstojs  farið  um  þetta  skeið,  að  eigi  mundi 
annað  þurfa  en  viðkynning  við  þenna  mann  til  að  ríða 
baggamuninn.  — 

Tvenn  eru  tímabil  auðgreind  í  æfi  Tolstojs,  sem  áður 
er  á  vikið,  og  bæði  jafn  löng  að  heita  má.  Hið  fyrra  er 
skáldritatímabilið,  nál.  1850—1877,  hið  síðara  siðferðis  og 
trúboðsritatímabilið,    nál.    1880—1910.      Á    milli    þessara 

tveggja  tímabila  er  það  djúp  staðfest,  að  varla  eru  dæmi 
til  hjá  nokkrum  öðrum  rithöfundi.  Það  er  sálarstríð  hans 
og  sinnaskifti  á  árunum   1877 — 79. 

Tolstoj  er  eftir  voru  tímatali  fæddur  28.  ág.  1828. 
Hann  var  af  fornum  auðugum  aðalsættum,  en  misti  báða 
foreldra  sína  á  unga  aldri.  Hneigðist  hann  snemma  til 
ihugunar  og  heilabrota,  þótt  líf  -hans  að  ytri  háttum  væri 
svipað  lífi  annara  tiginborinna  sveina  um  þær  mundhv 
Lýsir  hann  þroska  sínum,  eðlisfari  og  hugarhrærmgum 
af  hinni  mestu  nákvæmni,  að  því  er  séð  verður,  í  bók- 
inni  »Bernska  og  æska«,  er  hann  gaf  út  1852,  þótt  skáld- 
sögusnið  sé  á  henni.  Er  það  í  alla  staði  einkar  merkileg 
bók  og  lærdómsrik.  Um  sömu  mundir  fór  hann  með 
Nikulási  uppáhaldsbróður  sínum  til  Kósakkabygða  á  landa- 
mærum  Rússlands  og  hafðist  þar  við  um  hríð.  Lýsti  hann 
lífi  manna  þar  um  slóðir  og  eðlisháttum  í  bókinni  »Kó- 
sakkarnir«,  og  þótti  honum  takast  prýðilega.  Þvi  næst 
tók  hann  þátt  í  ófriðnum  mikla,  er  kendur  er  við  Krim- 
skagann  (1854 — 55),  og  ritaði  að  honum  loknum  »Sögur 
frá  Sebastópól«.  Var  hann  nú  alment  talinn  einn  meb 
mestu  rithöfundum  Rússa  af  yngri  mönnum,  og  verður 
eigi  annað  séð  en  að  lífið  léki  við  hann  á  allar  lundirr 
enda  svalg  hann  unað  lífsins  í  löngum  teigum  að  vitni 
sjálfs  sín.  Hann  hafðist  við  í  Pétursborg  og  víðar,  kynt- 
ist  hinum  tignustu  og  fremstu  mönnum,  spilaði  og  drakk, 
ritaði  þegar  andinn  hreyfði  sér,  og  viðraði  sig  í  sólskini 
lýðhyllinnar  og  ritfrægðarinnar.  Svo  fóru  þó  leikar  inn- 
an  skamms,  að  hann  fekk  óbeit  og  ímugust  á  þessu  lif- 
erni.  Honum  fanst  nautnabikarinn  beiskjublandinn  og 
einhver  óljós,  seiðandi  þrá  eftir  öðru  betra  og  göfugra 
teygði  hann  burt  frá  stórborgarlífinu  og  kunningjunum. 
Hann  ferðaðist  um  meginland  Evrópu,  settist  því  næst  að 
á  búgarði  sínum,  Jasnaja  Poljana,  kvongaðist  árið  eftir 
(1862)  læknisdóttur  frá  Moskva,  og  tók  nú  að  gangast 
fyrir  ýmsum  framkvæmdum.  Hann  lét  sér  einkarant  um 
leiguliða  sína,  leitaðist  á  allar  lundir  við  að  manna  þár 
reisti  skóla  og  sjúkrahús  á  eigin  kostnað  og   sparði    ekk- 

ert  tíl,  enda  hafði  hann  miklu  af  að  miðla.  En  ánægju- 
hnossið  fekk  hann  eigi  höndlað  þrátt  fyrir  alt,  að  því  er 
hann  sjálfur  segir.  Á  þessum  áratugi  (1865—69)  reit  hann 
hina  miklu  sögu  sína  »Stríð  og  frið«,  og  á  áratuginum 
næsta  (1874—77)  söguna  »önnu  Karenin«,  hið  frægasta 
skáldrit  sitt.  En  þótt  rit  þetta  megi  óhikað  telja  til  fyrra 
tímabilsins  í  lííi  hans,  er  samt  margt  í  milli,  og  vottar 
hér  ótvírætt  fyrir  þeira  alvöruþunga,  því  dapra  hugar- 
striði  og  þeim  sálarbyltingum,  sem  nú  er  í  aðsigi. 

»Anna  Karenin«  er  saga  um  hjúskapareiðrof,  ástir  i 
meinum  og  hjónaskilnað.  En  gagnólík  er  hún  flestum 
samkynja  sögum,  er  ritaðar  hafa  verið  aftur  og  aftur  með 
Frökkum  og  öðrum  þjóðum,  —  miklum  mun  stórvægi- 
legri,  áhrifameiri  og  um  leið  listfengari  í  bezta  skilningi. 
örlagavefurinn  er  rakinn  af  hinni  mestu  snild,  og  í  nið- 
urlagi  sögunnar  er  eins  og  upp  sé  kveðinn  alvöruþrung- 
inn,  óumflýjanlegur  skapadómur. 

Anna  Karenin  er  gift  manni,  sem  talsvert  er  eldri  en 
hún.  Hann  er  vandaður  maður  i  alla  staði,  en  þur  á 
manninn  og  fremur  óástúðlegur.  Hann  var  vel  metinn 
maður  og  i  góðri  stöðu  og  hafði  hún  gifst  honum  fyrir  8 
árum,  er  sagan  hefst,  án  þess  að  elska  hann  i  raun  og 
veru.  Er  þó  eigi  annars  getið,  en  að  samfarir  þeirra 
væri  góðar,  og  jafnan  hefir  hún  haldið  trúnað  sinn  við 
hann,  enda  er  hún  vönduð  kona  og  vel  upp  alin.  Þau 
eiga  einn  son  barna,  7  ára  gamlan,  er  hún  ann  mjög  heitt. 

Nú  verður  loks  maður  á  vegi  hennar,  Vronski  að 
nafni,  ungur  að  aldri  og  glæsimenni.  Vaknar  brátt  sam- 
eiginleg  tilhneiging  hjá  þeim,  en  hún  streitist  lengi  vel  á 
móti.  Fer  þó  svo  að  lokum,  að  ástir  takast  með  þeim. 
Lýsir  höfundurinn  af  mikilli  snild  áhrifum  ástarinnar  á 
hvort  þeirra  um  sig.  Vronski  er  i  upphafi  léttúðugur  og 
kærulaus  og  gerir  sér  enga  grein  fyrir  afleiðingunum,  en 
smám  saman  vaknar  alt  það  sem  gott  er  og  göfugt  i  eðli 
hans  fyrir  áhrifum  ástarinnar  og  sambúðarinnar  við  hana, 
og  þar  kemur  að  lokum,  að  hann  er  fús  til  að  leggja  alt 
í  sölurnar  fyrir  hana.     Aftur  á  móti  rýrir  ástin  manngildi 

hennar  í  alla  staði.  Hún  verður  að  hafa  sig  alla  við  til 
að  leyna  ástum  þeirra  fyrir  manni  sínum  og  beitir  til 
þess  allskonar  brögðum  og  ósannindum,  sem  henni  sjálfri 
býður  við.  Þar  kemur  þó  að  lokum,  að  hún  fær  eigi 
lengur  dulið  hneykslið.     Skilnaður    er   einasta    úrlausnin. 

En  nú  kemur  drengurinn  til  sögunnar,  drengurinn 
hennar,  sem  hún  ann  hugástum.  Hvað  á  að  verða  um 
hann?  Þess  er  engin  von,  að  faðirinn  láti  henni  hann 
eftir,  hórkonunni.  Og  hún  þykist  að  sínu  leyti  eigi  mega 
af  honum  sjá.  Þó  verður  það  úr  að  lokum,  að  hún  legg- 
ur  móðurástina  í  sölurnar  fyrir  ástina  til  elskhugans. 
Hún  skilur  að  öllu  leyti  við  mann  sinn,  nema  að  lögum. 
En  setjum  nú  svo  að  þau  skilji  lagaskilnaði  og  að  hún 
giftist  elskhuga  sínum,  —  er  öllu  þar  með  til  lykta  ráðið? 
Nei,  langt  frá.  Úrlausnin  er  öll  önnur  og  óumflýjanleg, 
—  hún  verður  að  ráða  sér  bana. 

Hvers  vegna  þá?  Er  þetta  athæíi  hennar,  sem  al- 
gengt  er  með  stórþjóðunum,  þá .  svo  syndsamlegt  og  ilt, 
að  eigi  veröi  f riðþægt  nema  með  dauðanum  ?  Þessu  svar- 
ar  Tolstoj  játandi.  Hjónabandið,  sambúð  manns  og  konu, 
er  í  insta  eðli  sínu  svo  heilagt  og  viðkvæmt,  að  það  má 
eigi  við  neinum  misbrigðum.  Sé  það  saurgað  og  svívirt, 
þá  eitrast    siðferðislíf    manneskjunnar    til    innstu    grunna. 

I  augum  Tolstojs  skiftir  það  engu  máli  í  þessu  sam- 
bandi,  hvort  hjónabandið  er  í  upphafi  bygt  á  skyldurækni 
eða  ást.  Hversu  sem  er,  þá  verða  menn  að  bera  sinn 
kross  með  þolinmæði  úr  því  út  í  það  er  komið.  Það  er 
siðferðisleg  skylda,  sem  eigi  verður  undan  flúið.  Þjóðfé- 
lagið  og  löggjöfin  og  almenningsálitið  eiga  hér  engan  hlut 
að  máli,  heldur  byggist  þetta  á  órjúfanlegu  siðferðisiög- 
máli,  sem  staðfest  er  i  manninum  sjálfum,  hjarta  hans  og 
hugskoti.  Það  er  ekki  dómur  mannanna  eða  laganna, 
sem  dynur  yfir  þessa  eiðrofskonu,  heldur  dómur  samvizk- 
unnar.  Samvizkubitið  varnar  henni  þess  að  njóta  full- 
kominnar  ástarsælu  í  faðmi  elskhuga  síns,  og  skækja  hans 
vill  hún  ekki  verða.  Það  telur  hún  sér  óbærilega  van- 
sæmd. 

Þessi  barátta  milli  saravizkunnar  og  tilhneiginganna 
verður  henni  loks  um  megn.  Hún  kýs  að  deyja  fyrir  ást 
sína  úr  þvi  hún  fær  eigi  notið  hennar.  Hún  varpar  sér 
fyrir  járnbrautarlest.  »Lífið  glóði  fyrir  augum  hennar  í 
einu  vetfangi  með  öllum  sínum  tálvonum«,  —  og  lestin 
rann  yfir  hana  á  fieygiferð. 

»Hefndin    er    m  í  n  «  ,    segir  Drottinn. 

Þetta  eru  einkunnarorð  bókarinnar. 


III. 

Um  það  bil  er  Tolstoj  lauk  við  »önnu  Karenin«,  var 
hann  rétt  um  fimtugt  og  á  fylsta  þroskaskeiði  i  list  sinni. 
Hafði  hann  vaxið  að  djúpsæi  og  listfengi  með  hverju 
nýju  riti.  Það  var  því  eðlilegt,  að  menn  biðu  með  óþreyju 
næsta  rits  frá  hans  hendi  og  gerðu  sér  um  það  miklar 
vonir  og  glæsilegar. 

Þess  var  heldur  eigi  langt  að  bíða.  Það  kom  árið 
1879.  Brá  mönnum  heldur  en  ekki  i  brún,  er  þeir  lásu 
það.  Höfðu  allir  búist  við  hrífandi  og  stórfenglegu  skáld- 
riti,  listaverki  á  borð  við  »önnu  Karenin«,  og  svo  varð 
það  þegar  til  kom  —  synda-  og  trúarjátning, 
Hann  afneitar  með  öllu  hinu  fyrra  líferni  sinu  og  öllum 
undangengnum  ritum  sínum,  telur  þau  eigi  aðeins  fánýt- 
an  hégóma,  heJdur  jafnvel  skaðleg  og  ósiðlát. 

Flestum  mun  hafa  komið  þetta  mjög  á  óvart,  þrátt 
fyrir  alvöru-  og  lögmálsblæinn  dapra  og  þungbúna,  er 
hvíldi  yfir  sögu  hans  hinni  síðustu.  í  henni  er  hann  sýni- 
lega  kominn  á  þann  rekspölinn,  þótt  mönnum  yrði  það 
ef  til  vill  eigi  að  fullu  ljóst  fyr  en  eftir  á. 

í  játningarritinu  lýsir  Tolstoj  afar-nákvæmlega  sálar- 
ástandi  sinu  um  þær  mundir,  er  hann  lauk  við  »önnu 
Karenin«.  »örvænting  mín  var  svo  mikil«,  segir  hann, 
»að  eg  fekk  varla  af  borið.  Eg  gat  eigi  annað  gert  en 
að  hugsa  og  hugsa  um  þetta  hræðilega  ástand,  sem  eg 
var  í  .  .  .  .  Spurningarnar  og  efasemdirnar  jukust  dag 
frá  degi  og  steðjuðu  að  mér  úr  öllum  áttum    og    kröfðust 

lausnar,  en  eg  fann  enga  úrlausn.  Það  var  eins  og  þær 
sveigðust  allar  vægðarlaust  að  einum  sárum,  svörtum 
bletti,  og  með  hrolli  og  skelfingu  og  fullri  meðvitund  um 
vanmátt  minn  stóð  eg  kyr  í  sömu  sporunum  og  starði  án 
afláts  á  þenna  svarta  blett.  Eg  var  rétt  um  fimtugt,  mað- 
ur  í  fullu  fjóri  og  öfundsverður  í  ytra  skilningi,  þegar 
þessi  ósköp  settust  að  mér.  Svo  var  eg  líkamshraustur, 
að  eg  þoldi  stritvinnu  á  við  hvern  bónda.  Andlega  áreynslu 
þoldi  eg  vel  í  18  klukkustundir  samfleytt  án  þess  að  finna 
til  þreytu.  Og  samt  var  nú  svo  komið,  að  eg  fekk  eigi 
lengur  af  borið.  Eg  sá  að  eins  eitt  fyrir  mér:  opinn 
dauðann.     Alt  annað  fanst  mér  tál  og  lygi«. 

Megnið  af  játningarritinu  er  nákvæm  lýsing  á  þessu 
sálarstríði  og  lausn  hans  úr  þessum  andlegu  nauðum.  Af 
»önnu  Karenin«  er  að  nokkru  auðráðið,  hvar  ljósið  og 
lausnin  beið  hans  að  lokum.  Hugarvíl  hans  og  heilabrot 
leiddu  hann  ósjálfrátt  en  þó  föstum  fetum  í  guðstrúarátt- 
ina.  Lengi  vel  hafði  hann  ekkert  hugboð  um,  hvert  hann 
stefndi  eða  hvers  hann  leitaði  eða  hvað  það  var,  sem 
að  honum  amaði.  Hann  fann  aðeins  einhverja  brennandi 
þrá  og  friðleysu,  og  lífið  virtist  honum  helber  »hégómi«, 
eins  og  Prédikarinn  kemst  að  orði.  Loks  fekk  hann  geng- 
ið  úr  skugga  um,  að  hann  hafði  í  raun  og  veru  alla  æfi 
verið  að  leita  guðs.  Og  einn  góðan  veðurdag  snemma 
vors,  er  hann  var  staddur  út  í  skógi  og  hlustaði  á  fugla- 
kliðinn  og  vorgoluþytinn  og  velti  fyrir  sér  enn  á  ný  efa- 
semdunum  og  úrlausnarefnunum,  er  hann  hafði  grúft  yfir 
i  þrjú  ár  samfleytt,  þá  settist  að  honum  alt  í  einu  með- 
vitundin  og  fullvissan  um  tilveru  guðs,  án  þess  að  hann 
fengi  gert  sér  nokkra  grein  fyrir  ástæðunni.  Hann  fann 
að  eins  með  sjálfum  sér,  að  gátan  mikla  var  ráðin,  og  upp 
frá  þessum  degi  var  friðurinn  og  fullvissan  óræk  úr  hjarta 
hans  og  meðvitund.  Hann  tók  nú  að  ganga  i  kirkju  og 
sækja  helgar  tíðir,  en  eigi  undi  hann  þvi  til  lengdar,  sem 
og  eigi  var  heldur  við  að  búast  eftir  þennan  hreinsunar- 
eld  og  hugarstrið.       Kröfur  hans  voru  hærri  en    svo,    að 

kirkjan  og  klerkarnir  fengju  fullnægt  þeim.     Sjálfur  varö 
hann  að  þreifa  fyrir  sér  og  feta  sig  áfram  smátt  og  smátt. 


IV. 

Baráttan  fyrir  guðstrúnni  var  fyrsta  og  torveldasta 
skrefið  á  leið  hans.  En  þar  með  var  hann  enn  eigi  nema 
skamt  á  veg  kominn,  að  honum  fanst.  Hann  var  að  eðlis- 
fari  brjóstgóður  og  viðkT7æmur  og  mátti  ekkert  aumt  sjá. 
Honum  rann  til  rifja  eymdin  og  bágindin  og  spillingin,  er 
hann  sá  umhverfis  sig  i  stórborginni  Moskva,  en  þar  átti 
hann  jafnan  vetrarsetu.  Hann  tók  sér  fyrir  hendur  að 
rannsaka  hag  fátæklinganna,  ef  ske  mætti  að  honum  tæk- 
ist  að  finna  einhlít  ráð  til  að  bæta  úr  böli  lífsins. 

»Hvað  eigum  vér  þá  að  gera?« 

Þessi  var  spurning  lýðsins  til  Jóhannesar  skírara  forð- 
um  daga,  og  flestir  munu  kannast  við  svar  hans.  Þessi 
var  og  spurningin,  sem  knúði  dyr  hjá  Tolstoj,  og  næsta 
skref  hans  á  leiðinni  var  að  leita  lausnar  á  henni.  I  riti 
sinu,  er  ber  ofangreint  nafn,  skýrir  hann  frá  rannsóknum 
sinum  og  reynslu  i  þessu  efni,  og  bar  rnargt  nýstárlegt 
fyrir  hann,  þótt  eigi  verði  tilgreint  nema  fátt  eitt. 

Hann  kannaði  á  þessari  för  sinni  versta  hluta  borg- 
arinnar,  skuggahibýli  örbirgðarinnar  og  lastanna,  og  varð 
þess  brátt  vísari,  að  hann  hafði  gert  sér  rammskakkar 
hugmyndir  um  lífið  alt  i  heild  sinni.  Meðal  annars  komst 
hann  að  þeirri  niðurstöðu,  að  hugarrósemi,  hjálpfýsi  og 
viðkvæmt  mannúðarþel  væri  engu  fágætara  hjá  þeim  stétt- 
um  manna,  er  færu  alls  á  mis,  en  hjá  hinum,  er  lifðu  við 
allsnægtir,  heldur  þveröfugt.  Að  eins  einn  flokk  manna 
hitti  hann  fyrir  sér,  er  honum  þótti  með  öllu  vonlaust  um, 
en  það  voru  þeir  menn,  er  alist  höfðu  upp  við  iðjuleysi 
og  innrætt  hafði  verið  óbeit  og  fyrirlitning  á  likamlegri 
vinnu  frá  blautu  barnsbeini,  og  tók  það  eigi  sizt  til  hærri 
stéttanna,  sem  svo  eru  nefndar. 

Meðal  annars  hitti  hann  fyrir  sér  skækju  eina,  er  sat 
yfir    ungbarni    dauðvona  grannkonu  sinnar.     Hann  spurði 

hana  hvort  hana  fýsti  eigi  að  breyta  til  um  ráð  sitt  og 
taka  eitthvað  annað  fyrir,  —  t.  d.  matartilbúning.  Hún 
hló  við.  »Matartilbúning?«  sagði  hún.  »Eg  kann  ekki 
einu  sinni  að  baka  brauð«.  En  út  úr  svip  hennar  las 
hann  megna  fyrirlitningu.  »Þessi  kvenmaður«,  segir  hann, 
»sem  fórnaði  hiklaust  öllu  sem  hún  átti  fyrir  dauðvona 
manneskju,  hafði  sama  álit  á  líkamlegri  vinnu  sem  aðrar 
lagskonur  hennar,  taldi  hana  lítilmótlega  og  fyrirlitlega. 
í  þessu  var  ólán  hennar  fólgið.  En  hver  af  oss,  karl  eða 
kona,  fær  leiðrétt  þenna  misskilning  hjá  henni?  Hver  er 
sá  af  vorri  stétt,  er  telji  stritvinnuna  sómasamlegri  en 
iðjuleysið  og  lifi  eftir  þvi  og  meti  menn  og  málefni  eft- 
ir  því?« 

Aðra  vændiskonu  hitti  hann  á  leið  sinni,  er  alið  hafði 
upp  dóttur  sína  13  vetra  gamla  við  sömu  atvinnugrein. 
Hann  einsetti  sér  að  bjarga  telpunni  og  koma  henni  fyrir 
hjá  góðu  fólki,  en  eigi  fekk  hann  með  nokkuru  móti  kom- 
ið  móðurinni  í  skilning  um  annað,  en  að  hún  hefði  vel  i 
haginn  búið  fyrir  dóttur  sína,  er  hún  beindi  henni  á  þessa 
braut.  Hann  komst  því  að  þeirri  niðurstöðu,  að  meiri 
væri  þörfin  á  að  bjarga  móðurinni  og  uppræta  hjá  henni 
þá  röngu  lífsskoðun,  að  konum  væri  það  sæmandi  að  lifa 
án  þess  að  geta  börn  og  starfa  eingöngu  í  þjónustu  losta- 
girndarinnar.  »Þegar  eg  hugleiddi  þetta  betur«,  segir  hann, 
»komst  eg  að  þeirri  niðurstöðu,  að  sami  hugsunarhátturinn 
ríkti  jafnt  hjá  æðri  og  lægri.  Góðkvendi  þau,  er  eg  ætl- 
aðist  til  að  tæki  telpuna  að  sér  og  leiddi  hana  á  rétta 
braut,  töldu  sér  sæmandi  að  hliðra  sér  hjá  barneignum 
og  vinnu  og  ólu  dætur  sínar  upp  í  sama  anda.  önnur 
móðirin  sendir  dóttur  sína  á  pútnahúsið,  hin  á  dansleikinn, 
það  er  allur  munurinn.  Báðar  mæðurnar  byggja  á  röng- 
um  hugmyndum,  sem  sé  þeim,  að  dæturnar  beri  að  fæða, 
klæða  og  ala  upp  eingöngu  til  að  svala  og  fullnægja  losta- 
girnd  karlmannanna.  Hvernig  gat  eg  þá  vænst  þess,  að 
hefðarfrúrnar  kynnu  nokkur  tök  á  þvi  að  leiða  mæðgur 
þessar  á  rétta  braut?« 

Enn  hitti  hann  fyrir  sér  dreng  á  flækingi  12  ára  gaml- 
&n,  skýrleiksbarn.  Vildi  hann  freista  að  koma  honum  til 
manns  og  tók  hann  heim  til  sín  í  því  skyni.  Að  viku 
liðinni  strauk  piltur  frá  honum  og  lagði  lag  sitt  við  trúð- 
leikara.  Þetta  fekk  Tolstoj  mikillar  áhyggju  og  beindi 
huga  hans  að  eigin  heimilishögum.  >Eg  hafði  tekið  hann 
á  heimili  mitt«,  sagði  hann,  »í  því  skyni  að  gera  vel  til 
hans  og  koma  honum  til  manns,  —  en  hvað  sá  hann  þar 
fyrir  sér?  Börnin  mín,  —  eldri,  yngri  og  á  reki  við  hann 
sjálfan  — ,  sem  aldrei  snertu  á  nokkuru  verki  og  ollu 
öðrum  þar  á  ofan  mestu  fyrirhafnar;  þau  skemdu  alt,  sem 
hönd  á  festi,  átu  yfir  sig  af  krásum  og  sætindum,  brutu 
borðbúnaðinn  og  fleygðu  í  hundana  ýmsu,  sem  þessi  dreng- 
ur  áleit  hið  mesta  hnossgæti.  Eg  hefði  átt  að  sjá  hve 
heimskulega  mér  fórst.  Eg  ól  sjálfur  börnin  mín  upp 
við  iðjuleysi  og  munað  og  tókst  á  hendur  að  siða  aðra 
menn  og  börn  þeirra  án  þess  að  athuga,  að  þeir  unnu  þó 
að  minsta  kosti  fyrir  sér  og  sínum«. 

Svona  var  reynsla  hans  í  öllum  greinum.  Hann  fekk 
eigi  varist  þeirri  hugsun,  að  honum  svipaði  til  raanns,  er 
leitast  við  að  draga  náunga  sinn  upp  úr  f eni,  án  þess  að 
athuga,  að  hann  stendur  sjálfur  í  sama  kviksyndinu.  Sér 
hvert  atvik  og  sérhvert  dæmi  sýndi  honum  að  eins  betur 
og  betur  afstöðu  sína  og  sinna  líka.  Þegar  hann  stóð  við 
gistihælið  í  Moskva  og  horfði  á  alla  þvöguna,  er  leitaði 
þar  skjóls  og  líknar,  vaknaði  ósjálfrátt  hjá  honum  endur- 
minningin  um  aftöku,  er  hann  hafði  verið  sjónarvottur  að 
í  Parísarborg  30  árum  áður.  Hafði  þá  sú  hugsun  gripið 
hann,  að  morð  væri  aldrei  annað  en  morð,  og  að  hann 
ætti  sjálfur  þátt  í  þessu  ódáðaverki.  «Þannig  greip  það 
mig  og«,  segir  hann,  »er  eg  leit  þessar  þúsundir  hungr- 
aðra  og  kaldra  vesalinga,  —  greip  eigi  að  eins  huga  minn, 
heldur  hjarta  mitt  og  sál  til  instu  grunna  — ,  að  hér  væri 
f ramið  ódáðaverk  af  mér  og  mínum  líkum,  er  vér lét- 
um  slíkt  viðgangast,  en  lifðum  sjálfir  i  óhófi.  Mismunur- 
inn  á  þessum  tveim  ódáðaverkum  var  að  eins  sá,  að  á  af- 
tökustaðnum  var  mér  eigi  unt  að  sporna  við  glæpnum,  en 

hérna  stóð  það  að  minsta  kosti  i  mínu  valdi  að  gefa  eigi 
einasta  heitan  drykk  eða  skotsilfur  það,  er  eg  bar  á  mér, 
heldur  einnig  frakkann  utan  af  skrokknum  á  mér  og  alt 
sem  eg  átti  heima  i  húsi  mínu.  Eg  gerði  þetta  ekki,  og 
þess  vegna  fann  eg,  íinn  enn  og  mun  aldrei  hætta  að 
finna  til  þess,  að  eg  er  sjálfur  sekur  í  þessum  óaflátanlega 
glæp,  meðan  eg  hef  mat  aflögu,  en  ótal  menn  aðrír  engan, 
meðan  eg  á  tvo  frakka,  en  þúsundir  manna  ganga  naktir 
og  skjálfandi«. 


V. 

Þessar  rannsóknir  Tolstojs  og  hugleiðingar  urðu  til 
þess  að  sannfæra  hann  um,  að  þjóðskipulaginu  væri  ábóta- 
vant  í  rneira  lagi.  Tilgangur  lifsins  var  óefað  sá,  að  allir 
fengju  sem  bezt  notið  sín,  en  því  fór  mjög  fjarri  að  svo 
væri.  Hvernig  stóð  á  þessum  mikla  mismun  á  kjörum 
mannanna?  Hann  þóttist  vita  það,  að  eitthvert  alsherjar- 
lögmál  væri  til,  er  óllum  bæri  að  hlýða  og  breyta  eftir, 
ef  vel  ætti  að  fara.  Hann  tók  nú  að  leita  að  þessu  lögmáli 
og  fann  það  að  lokum  i  guðspjöllunum,  —  einkum  fjall- 
ræðunni. 

I  bókinni  »Trú  mín«  lýsir  hann  þessari  leit  sinni  og 
niðurstöðu  sem  itarlegast.  Er  bók  þessi  eitt  af  hinum 
merkustu  ritum  hans,  ljós  og  skipuleg  og  þróttmikil,  enda 
er  hún  einna  víðlesnust  af  öllum  ritum  hans.  Kveðst 
hann  eigi  boða  mönnum  neina  nýja  trú,  er  hann  hafi  tek- 
ið  upp  hjá  sjálfum  sér,  heldur  kannast  fúslega  við,  að 
reynsla  sín  og  íhugun  hafi  komið  sér  á  líka  •  gnmdvallar- 
skoðun  og  þá,  er  Kristur  heldur  fram  í  fjallræðunni.  Þar 
er  lögmálið  sett  fram  skýrt  og  skorinort,  og  velferð  mann- 
kynsins  i  heild  sinni  er  á  þvi  bygð,  að  þessu  lögmáli  lífs- 
ins  sé  fullnægt  í  bókstaflegum  skilningi  út  í  yztu  æsar. 
Það  er  að  líkindum  óþarft  að  taka  það  fram,  að  Tolstoj 
vill  ekkert  samneyti  eiga  við  kristnina  eins  og  hún  nú  er 
á  sig  komin  víðast  hvar,  þá  kristni,  sem  sættir  sig  við 
ástandið  éins  og  það  er  og  heldur  hlífiskildi  yfir  verksmiðju- 

hreysunum,  fangaklefunum  og  pútnahúsunum.      Hanafyr- 
irlítur  hann  af  hjartans  insta  grunni. 

Þetta  lögmál  lífsins,  er  Tolstoj  þóttist  finna  i  fjallræð- 
unni,  tekur  hann  saman  í  stuttu  máli  í  fjórum  boðorðum: 

Þú  skalt  eigi  reiðast. 

Þú  skalt  eigi  risa  gegn  meingerðar- 
m  a  n  n  i  n  u  m. 

Þú  skalt  eigi  dæma. 

Þú  skalt  eigi  hórdóm  drýgja. 

í  þessum  fjórum  atriðum  er  trúarjátning  hans  falin. 
Alt  böl  mannanna  stafar  af  óhlýðni  þeirra  við  þessi  boð- 
orð.  Meginið  af  bók  hans  er  eigi  annað  en  itarleg  skýr- 
ing  á  þeim,  og  eftir  hans  skýringu  felst  óneitanlega  meir 
en  litið  i  þeim.  Þau  tákna  hvorki  meira  né  minna  en 
gjörbyltingu  á  öllu  þjóðskipulagi  nútimans.  En  hvað  um 
það?  Skýlaus,  bókstafleg  hlýðni  er  einasta  skilyrðið.  Þar 
er  enga  tilslökun  að  finna.  Hann  vill  afnema  herkvaðir, 
dómstóla,  refsingar,  skatta,  —  i  einu  orði  alla  löggjöf  og 
stjórnarskipun.  »Þessi  ríkja-  og  stjórnarskipun  er  hrein- 
asta  fjarstæða«,  sagði  hann  eitt  sinn  við  W.  Stead,  blaða- 
manninn  enska.  »Það  sem  þið  kallið  stjórn  er  í  raun  og 
veru  ekkert  annað  en  skuggi  eða  hugtak.  Hvað  er  þetta 
riki?  Menn  kannast  egvið;  bændur  og  þorp  sé  eg;  en 
riki,  þjóðir,  stjórnir,  —  hvað  er  það  annað  en  glæsileg 
nöfn  eða  hugtök,  skálkaskjól  óhlutvandra  manna,  er  mis- 
beita  valdinu  til  að  ræna  og  kúga  bræður  sina«.  Lög, 
dómstólar,  fangelsi,  —  alt  dettur  það  úr  sögunni  þegar 
rikjahrófatildrið  hrynur.  Og  i  sama  bili  og  hugtakið 
»þjóð«  og  »þetta  lygatál,  sem  nefnt  erættjarðarást«  hverf- 
ur  sögunni,  mun  endi  bundinn  á  allan  hernað. 

En  hvað  á  þá  að  koma  í  stað  þessara  fornu  máttar- 
viða  mannfélagsins? 

Alsherjarkærleikurinn. 

Kærleikurinn  á  að  vera  alt  i  öllu.  Hann  er  útkoma 
og  uppfylling  allra  hinna  boðorðanna  —  alls  lifsins  i 
heild  sinni. 

Hann  gerir  því  næst  grein  fyrir  aðalþáttunum  i  fé- 
lagsfræði  sinni  og  telur  íimm  skilyrði  óhjákvæmileg  til 
auðnu  og  velferðar  mannkynsins.  Fyrsta  skilyrðið  er  það, 
að  sambandið  milli  mannsins  og  náttúrunnar  sé  eigi  rofið, 
að  allir  megi  að  jöfnu  njóta  himinsins  yfir  höfði  sér,  hreina 
loftsins  og  sælunnar  i  skauti  náttúrunnar.  Allir  eiga  jafn- 
an  óðalsrétt  til  landsins  og  jörðin  er  eða  á  að  vera  sam- 
eiginleg  félagseign.  Að  þessu  leytinu  er  Tolstoj  mikið  til 
á  sama  máli  og  Henry  George,  þjóðmegunarfræðingurinn 
nafntogaði.  —  Annað  skilyrðið  er  vinnan,  bæði  andleg 
vinna,  er  menn  hafa  mætur  á  af  þvi  að  þeir  kjósa  sér 
hana  af  eigin  hvöt,  og  líkaraleg  vinna,  er  menn  elska  af 
því  að  hún  er  nauðsynleg  til  viðurhalds  lifsins,  eykur 
mönnum  fögnuð  og  vellíðan,  góða  matarlyst  og  væran 
svefn.  —  Þriðja  skilyrðiðið  er  hrein  ást  milli  manns  og 
konu.  —  Fjórða  skilyrðið  er  greið  og  frjáls  umgengni  og 
bræðralag  allra  manna  án  alls  flokkarígs  og  manngreinar- 
álits.  —  Fimta  skilyrðið  er  góð  heilsa,  en  hún  er  aftur 
bein  afleiðing  af  hlýðni  við  hin  boðorðin. 

Tolstoj  hefir  á  öðrum  stað  og  i  öðru  sambandi  dreg- 
ið  saman  í  örfáar  setningar  aðalmerginn  úr  öllum  trúar- 
brögðum  heimsins,  og  gerir  það  um  leið  að  játningu  sinni. 
En  mergurinn  er  þessi: 

Maðurinn  er  að  eðli  og  uppruna  andi 
einsogguð,  uppspretta  alls  lífs.  Köllun 
mannsinser  sú,  aðfullnægja  vilja  guðs, 
uppsprettu  sinnar.  Vilji  guðs  er  velferð 
mannanna.  Velferð  mannanna  byggist  á 
kærleika,  og  kærleikurinn  lýsir  sér  í  því, 
að  maðurinn  geri  öðrum  það  sem  hann  vill 
að  aðrir  geri  sér. 

Frá  þessum  atriðum  hefir  Tolstoj  aldrei  hvikað  síðan 
um  eitt  skref.  — 

Hann  freistaði  að  haga  lííi  sínu  og  breytni  eftir  þess- 
um  meginreglum,  og  um  allar  álfur  heims  er  tiðrætt  orð- 
ið  um  lifnaðarháttu  hans  á  síðasta  aldursskeiðinu.  Hann 
hafðist  við  að  mestu  á  setri  sinu  Jasnaja  Poljana,  og  inni 

í  klefa  hans  var  minna  um  húsbúnað  og  hagræði  en  í 
mörgum  útlagakofa  i  Síbiríu.  Þar  samdi  hann  rit  sín  og 
vann  að  skósmíði.  Þess  á  milli  starfaði  hann  úti  við, 
plægði  akur  eða  hnoðaði  tígulstein  handa  fátæklingunum 
eða  hljóp  i  að  bera  á  völlinn  hjá  einhverri  einstæðings- 
ekkjunni.  Þannig  kemur  hann  oss  fyrir  sjónir  á  óteljandi 
myndum,  klæddur  í  grófgerðan  kyrtil  með  ólarbelti  um 
miðju.  En  af  öllu  verður  mönnum  þó  mest  starsýnt  á 
þetta  stórskorna,  alvöruþrungna,  þjáða  en  þó  einbeitta 
andlit  með  hvössu  augun  undir  þungum  brúnunum,  — 
ógleymanlegt  öllum  þeim,  sem  einu  sinni  hafa  séð  það. 


í  mörgum  greinum  hefir  Tolstoj  snúist  öfugur  við  sam- 
tíðinni  i  skoðunum  sínum,  en  þó  hvergi  ef  til  vill  áþreif- 
anlegar  en  i  skoðunum  sínum  um  1  i  s  t  i  n  a,  er  hann  birti 
í  ritinu  »Hvað  er  list?«  Var  hann  sjálfur  lang  ánægðastur 
meðþaðaf  öllum  ritum  sínum.  Vill  hann  þar  alls  eigi  við 
það  kannast,  að  listin  út  af  fyrir  sig  hafi  nokkurt  gildi  i 
sér  falið,  en  telur  þau  ein  listaverk  lofsverð  og  réttmæt, 
er  standi  í  þjónustu  siðferðismeðvitundarinnar  og  hafi  betr- 
andi  og  göfgandi  áhrif  á  mannkynið.  í  samræmi  við  þessa 
skoðun  sina  kveður  hann  upp  þungan  áfellisdóm  yfir  ýms- 
um  þeim  listaverkum,  er  menn  töldu  afbragð  annara,  og 
af  þessum  ástæðum  sneri  hann  bakinu  við  hinum  fyrri 
skáldritum  sinum  og  vildi  eigi  við  þau  kannast.  Það  er 
þó  sannast  að  segja,  að  fáir  rithöfundar  hafa  átt  listinni 
jafn  mikið  að  þakka  og  hann,  þvi  listamaður  er  hann  um 
fram  alt  og  það  með  afbrigðum.  Kennir  þess  engu  síður 
í  siðferðisritum  hans  og  alþýðubókum,  en  í  skáldritunum  f rá 
fyrri  árum.  Tökum  t.  d.  bók  hans  »Hvað  eigum  vér  þá 
að  gera?«  Það  á  umfram  alt  að  vera  þur  og  einföld 
skýrsla  um  rannsókn  hans  á  kjörum  og  aðbúnaði  fátækl- 
inganna  í  Moskva.  En  í  meðferð  hans  verður  það  áhrifa- 
mikið,  ömurlegt  og  örlagaþrungið  sjónarspil  mannlegrar 
flónsku  og  mannlegrar  ástríðu,  með  einstökum  leiftrum  og 
ljósbrotum  eðallyndis  og  ósérplægni.       Eða    tökum    sögu- 

kornið  »Hvað  nægir  manninum  mikið  land?«  Smásaga 
þessi  er  einn  hinn  órækasti  vottur  um  djúpsæi  hans  og 
snild,  þótt  lítil  sé  og  látlaus.  Hún  er  um  mann,  sem  heit- 
ið  var  til  eignar  öllu  þvi  svæði,  er  hann  fengi  um  gengið 
frá  sólarupprás  til  sólseturs.  Er  því  lýst  mjög  áþreifan- 
lega  hversu  æsing  hans  og  ákafi  vex  með  hverju  skrefi. 
Hann  er  sífelt  að  vikka  umferðarhringinn  og  greiðka  spor- 
ið.  Skyldi  honum  takast  að  ná  þessum  grösuga  bletti  með, 
þessum  fallega  rima?  Græðgin  vex  og  kergjan,  hann 
herðir  á  göngunni  meir  og  meir,  þenur  hverja  taug  og 
hvern  vöðva  og  svitinn  bogar  af  honum.  Hann  lýkur  um- 
ferðinni  og  hnígur  dauður  niður  rétt  í  því  að  sólin  er  að 
setjast.  Og  Tolstoj  slær  of ur  stuttaralega  botninn  í  söguna 
með  þessum  orðum:  »Þeir  gripu  rekuna,  tóku  honum 
gröf  mátulega  langa,  —  réttar  þrjár  álnir  — ,  og  lögðu 
hann  til  hvildar«.  Hann  orðlengir  þetta  eigi  frekar,dreg- 
ur  engar  ályktanir  og  engar  kenningar  af  sögunni,  enda 
virðist  það  óþarft.  Er  eigi  hverjum  manni  með  heilbrigða 
skynsemi  ætlandi,  að  lesa  harmasögu  19.  aldarinnar  út 
úr  þessari  fáorðu  frásögn? 


VI. 
Er  að  því  kemur  að  meta  áhrifin  eða  ávextina  af 
kenningum  Tolstojs,  þá  eru  þeir  næsta  litlir,  að  því  er  séð 
verður.  Þess  er  áður  getið  að  hann  hafi  enga  eða  því  nær 
enga  fylgismenn  áunnið  sér,  engan  söfnuð  myndað,  er 
haldi  kenningum  hans  á  lofti  og  breiði  þær  út.  Frá  því 
sjónarmiði  hefir  trúboð  hans  mistekist  svo  gersamlega,  að 
blöskra  mætti,  er  til  þess  er  litið,  hvað  öðrum  mönnum 
hefir  áunnist,  er  standa  honum  langt  að  baki  í  siðferðis- 
legri  og  andlegri  atgervi.  Ef  óvildarmenn  ættu  í  hlut, 
mundu  þeir  efalaust  segja  sem  svo,  að  þetta  væri  eigi 
nema  eðlilegt,  því  aðrir  meiri  væru  á  undan  gengnir,  er 
hann  stældi  eftir  í  öllum  greinum.  Ekkert  væri  nýtt  eða 
frumlegt  í  kenningum  hans  annað  en  það,  að  hann  væri 
ef  til  vill  öllu  kröfuharðari  en  Kristur  sjálfur.       Og   eigi 

tækist  honum  betur  upp  er  til  þess  kæmi  að  lifa  eftir 
kröfunum.  Þar  væri  hann  í  öllum  greinum  sjálfum  sér 
sundurþykkur. 

Þetta  er  hvorttveggja  á  rökum  bygt.  Hann  hefir 
engan  nýjan  fagnaðarboðskap  fram  að  bjóða,  engar  aðrar 
lífsreglur  en  þær,  er  Kristur  sjálfur  lagði  mönnunum.  Þetta 
kannast  hann  sjálfur  fyllilega  við  og  tekur  það  frnm  aftur 
og  aftur.  Og  hitt  er  engu  miður  satt,  að  líf  hans  og 
breytni  var  aldrei  í  fullu  samræmi  við  kenningar  hans. 
Hann  þóttist  lifa  við  fátækrakjör,  en  fátækt  án  áhyggju  og 
ótta  fyrir  morgundeginum  er  engin  fátækt,  engin  þraut. 
Hann  vildi  vinna  fyrir  sér  með  handafla  sínum,  en  hvað 
var  þetta  annað  en  að  taka  brauðið  frá  munninum  á  fá- 
tæklingunum,  sem  höfðu  lífsuppeldi  af  þessum  störfum? 
Og  þar  fram  eftir  götunum.  Hann  átti  það  erfðaauði 
sínum  að  þakka,  að  hann  kendi  engra  illra  afleiðinga  af 
sérvizkuathæfi  sínu,  og  hann  átti  það  erfðahylli  ættar  sinn- 
ar  að  þakka,  að  hann  varð  eigi  illa  úti  fyrir  kenningar  sínar 
og  rit.  Honum  var  óhætt  við  öllu.  Honum  hélzt  uppi  að 
tala  það  og  rita,  er  hver  annar  rússneskur  þegn  hefði  orð- 
ið  að  þola  hungur,  fangelsi  og  útlegð  fyrir.  Þetta  kann- 
ast  hann  einnig  við,  en  harmar  það  um  leið.  Aðrir  brostu 
í  kampinn  og  hældust  um,  en  hann  sjálfur  þráði  píslar- 
vættið,  óskaði  þess  af  alhug,  að  hann  væri  sendur  i  útlegð 
og  lét  það  þráfaldlega  i  ljósi.  Verður  og  eigi  á  móti  þvi 
borið,  að  aðstaða  hans  var  hvorttveggja  í  senn  hálfbros- 
leg  og  þó  næsta  raunaleg.  Hann  var  illa  settur  að  einu 
leyti  af  því  hann  var  vel  settur  að  öðru.  Enginn  vafi 
getur  á  því  leikið,  að  honum  var  f  uil  alvara,  að  hann  var 
reiðubúinn  til  að  fórna  öllu  fyrir  sannfæringu  sína.  Hann 
fekk  að  eins  aldrei  tækifæri  til  að  sýna  það  í  verki.  Það 
var  meinið. 

Engum  manni  var  þetta  Ijósara  en  honum  sjálfum. 
Enginn  fann  betur  til  ósamræmisins,  enda  harmaði  hann 
það,  svo  sem  áður  er  mælt,  og  tók  sér  afar  nærri  og  hafði 
oft  orð  á  þvi.  Svo  fórust  honum  t.  d.  orð  einu  sinni,  er 
hann  átti  tal  um  þetta: 

Menn  segja  oft  við  mig:  »Þú  ert  nógu  frakkur  að 
prédika,  en  hvernig  gengur  þér  að  lifa  eftir  kenningum 
þínum?«  Þetta  er  eðlileg  spurning  og  mér  verður  ávalt 
orðfall  við  henni.  Eg  fæ  engu  öðru  svarað  en  því,  að  eg 
prédika  ekki,  —  þótt  eg  feginn  vildi.  Eg  nldi  helstpré- 
dika  með  liferni  mínu,  en  líferni  mitt  er  engan  veginn 
eftirbreytnisvert.  Síður  en  svo.  Það  sem  eg  tala  og  rita 
er  engin  prédikun.  Eg  er  að  eins  að  reyna  að  leita  uppi 
og  komast  fyrir  tilgang  lífsins.  Oft  er  viðkvæðið  þetta: 
»Úr  þvi  að  þú  tekur  Krist  þér  til  fyrirmyndar,  hví  breyt- 
irðu  þá  ekki  að  dæmi  hans  ?«  Eg  veit  að  eg  er  sekur  og 
ámælisverður  í  þessu  efni.  En  um  leið  verð  eg  að  segja, 
—  eigi  til  réttlætingar  heldur  skýringar:  Berið  líferni 
mitt  nú  saman  við  líferni  mitt  fyrrum,  þá  munuð  þér  kom- 
ast  að  raun  um,  að  eg  freista  af  öllum  mætti  að  feta  í 
fótspor  Krists.  Satt  er  það  að  vísu,  að  eg  uppfylli  ekki 
einn  þúsundasta  hluta  af  boðorðum  Krists,  og  á  ámæli 
skilið  fyrir  það;  en  þetta  er  eigi  af  viljaleysi  sprottið 
heldur  getuleysi.  Beinið  mér  á  leið  út  úr  freistingaflækj- 
unni,  hjálpið  mér  og  styðjið  mig,  —  þá  skal  eg  reyna  að 
uppfylla  alt  bókstaflega.  Áfellið  mig  ef  þið  viljið,  —  eg 
geri  það  sjálf ur  — ,  en  áfellið  m  i  g  og  eigi  veginn,  sem 
eg  geng  og  reyni  að  benda  öðrum  á,  af  þvi  að  eg  held 
að  það  sé  rétta  leiðin.  Ef  mér  er  kunnugt  um  leiðina  heim 
til  mín  og  er  drukkinn  á  ferð  og  slaga  sitt  áhvað,  erþað 
nokkur  sönnun  fyrir  því  að  eg  sé  á  rangri  leið?  Sé  eg 
eigi  á  réttri  leið,  þá  bendið  mér  á  aðra  i  stað  þess  að 
glepja  mér  sýn  og  leiða  mig  afvega,  og  hælast  síðan  um 
og  hrópa:  » Lítið  á  glópinn!  Hann  þykist  vera  á  heim- 
leið  og  þvælist  svo  út  í  fen  og  ógöngur!«  Þið  eruð  þó 
eigi  illir  árar,  heldur  manneskjur  eins  og  eg  og  á  heim- 
leið  eins  og  eg.  Hjálpið  mér  þá  í  herrans  nafni!  Hjarta 
mitt  titrar  og  örvæntir,  af  þvi  að  við  höfum  öll  mist  veg- 
arins ;  en  meðan  eg  er  að  leita  að  honum  i  angist  og  skelf- 
ingu  og  reyna  að  feta  mig  eftir  honum,  þá  komið  þið 
harðbrjósta,  og  í  stað  þess  að  aumkast  yfir  mig,  ereg  fer 

villuráfandi,  æpið  þið  að  mérogsegið:  »S,iáum  til!  Hann  er 
þá  líka  í  feninu  eins  og  við  hin!« 

Þessi  auðmýktarjátning  ætti  að  nægja  til  að  sannfæra 
hvern  mann  um,  að  Tolstoj  var  sannarlegt  mikilmenni  i 
lund  og  að  honum  var  meir  en  litil  alvara  með  kenningar 
sínar,  hvað  sem  menn  segja.  En  hitt  er  víst,  að  á  þessu 
skeri  hlutu  spámannsáhrif  hans  að  stranda.  Sá  spámaður 
sem  hreinskilnislega  játar  á  sig  mannlegan  breyskleika  og 
kannast  við  að  sér  sé  ókleift  að  lifa  til  fulls  eftir  kenn- 
ingum  sínum,  hann  má  tæplega  vænta  sér  fylgis  af  mönn- 
unum.  Þetta  er  þó  eigi  þvi  til  fyrirstöðu,  að  hann  kunni 
að  hafa  haft  mikil  og  djúptæk  áhrif,  er  ef  til  vill  koma 
betur  í  ljós  er  frá  liður.  Víst  er  um  það,  að  fáir  alvar- 
legir  og  hugsandi  menn  munu  hafa  lesið  rit  hans  með  at- 
hygli  án  þess  að  strengir  hafi  kveðið  við  i  brjósti  þeirra 
og  tekið  undir  með  honum,  án  þess  að  þeir  hafi  óskað  sér 
þess  af  alhug,  að  sér  mætti  takast  að  uppfylla  kærleiks- 
og  mannúðarboðorð  Krists  eftir  veikum  mætti.  Það  er 
sannarlega  eigi  lítilsvert  að  vekja  til  lífs  sannleiks-  og 
guðsþrána,  þótt  eigi  væri  nema  i  einni  einustu  sál.  Það 
er  fyrsta  skreQð  til  að  vekja  hana  í  öllum. 

öllum  íslendingum  er  kunnugt,  að  mikill  gróður  er  í 
hafinu  við  strendur  landsins.  Eg  þykist  vita  að  flestir 
muni  kannast  við  gróður  þenna,  þó  ekki  sé  nema  þangið 
og  þarann.  Af  þvi  að  sævargróðurinn  hér  við  land  er 
mikill  og  blómlegur,  má  ganga  að  því  vísu  að  sæjurtir  eigi 
við  góð  gjör  að  búa  við  strendur  vorar.  Mun  eg  því  fyrst 
fara  nokkrum  orðum  um  hafið  umhverfis  ísland  og  athuga 
hvernig  kjörin  eru,  sem  það  býður  börnum  sínum. 

H  a  f  i  ð.  Venjulega  er  komist  svo  að  orði,  að  ísland 
sé  í  Atlantshafi  norðan  til  og  að  Norðurishafið  laugi  nyrstu 
tangana.  Er  þá  heimskautsbaugurinn  nyrðri  látinn  að- 
greina  höfin.  Heimskautsbaugurinn  er  baugur,  sem  menn 
hugsa  sér  dreginn  um  jörðina  i  tiltekinni  fjarlægð  frá 
skauti  hennar.  Nærri  má  geta  að  ekki  muni  vera  mikill 
munur  á  hafinu  norðan  og  sunnan  við  bauginn.  Heim- 
skautsbaugurinn  er  því  ekki  eðlilegt  takmark  milli  haf- 
anna.  Hin  réttu  takmörk  milli  hafanna  má  greina  á  jafn- 
hitalínum  og  jafnseltulínum.  Þannig  má  skifta  hatinu  í 
kaldan  og  heitan  sjó,  og  er  það  miklu  heppilegra,  einkum 
er  ræða  skal  um  kjör  sæveranna.  Læt  eg  mér  nægja 
þessar  athugasemdir  og  sný  mér  þá  að  hafinu  umhverfis 
Island. 

Það  er  alkunnugt  að  Golfstraumurinn  (Flóastraumur- 
inn)  flytur  heitan  sjó  að  ströndum  landsins,  og  ísland 
mundi  að  líkindum  vera  óbyggilegt  ef  ekki  nyti  hans  við. 
Golfstraumurinn  kemur  sunnan  að  landinu  og  heldur  svo 
norður  á  leið  meðfram  vesturströndinni.  Ofurlitil  grein  af 
Golfstraumnum  rennur  svo  austur  með  norðurströnd  lands- 

ins  austur  undir  Langanes.  En  fyrir  Austfjörðum  er  kald- 
ur  straumur  norðan  úr  íshafi.  Hafið  við  ísland  er  þvi  i 
stuttu  máli  þannig,  að  sjórinn  við  suður-  og  suðvestur- 
ströndina  er  tiltölulega  heitur,  við  norðurströndina  talsvert 
kaldari  og  kaldastur  við  Austurland.  Takmörkin  milli 
kalda  og  heita  sjávarins  eru  glögg  við  suðausturhorn  lands- 
ins,  og  munu  þau  vera  hér  um  bil  um  Eystrahorn  eða  á 
bilinu  milli  Eystra-  og  Vestrahorns.  Við  Norðurland  eða 
norðausturhorn  landsins  eru  ekki  skörp  takmörk  milli  kalds 
og  heits  sævar,  að  því  er  mér  er  kunnugt.  Lífskjör  jurt- 
anna  í  kalda  og  heita  sjónum  hér  við  land  eru  talsvert 
svipuð  þegar  hiti  og  selta  er  undanskilið.  Kringum  strend- 
ur  landsins  er  víðast  hvar  blómlegur  og  mikill  sæjurta- 
gróður  og  sést  best  á  þvi  að  kjörin  eru  góð  bæði  i  köld- 
um  og  heitum  sjó.  En  tegundirnar  er  ekki  hinar  sömu. 
1  heita  sjónum,  eða  við  suður-  og  suðvesturströndina,  eru 
tegundir,  sem  eiga  heima  í  norðurhluta  Atlantshafs.  Við 
Austurland  eru  margar  af  tegundum  Norður  íshafsins  og 
við  Norðurland  ægir  saman  íshafstegundum  og  Átlants- 
hafstegundum. 

Fyrir  sæjurtirnar  er  sjórinn  hið  sama  og  loftið  og 
jarðvegurinn  fyrir  landjurtir.  Sjórinn  verður  því  að  geta 
veitt  öll  þau  næringarefni  sem  sæjurtir  þurfa  á  að  halda. 
Landjurtir  taka  sum  næringarefnin  úr  jörðinni,  en  sum  t. 
a.  m.  kolsýru  úr  loftinu.  Rætur  landjurta  hafa  á  hönd- 
um  tvenskonar  hlutverk:  að  festa  jurtina  í  jörðinni  og  taka 
næringarefni  þaðan.  »Rætur»  allflestra  sæjurta,  allra  þör- 
ungategundanna,  hafa  að  eins  það  hlutverk  að  festa  jurtina 
við  botninn  en  taka  ekki  næringu.  Sumar  sæjurtir,  t.  a. 
m.  marhálmur,  taka  næringu  úr  jarðveginum.  Þörungarn- 
ir  verða  þá  að  fá  öll  sín  næringarefni  úr  sjónum  bæði 
kolsýru  og  önnur  ólífræn  efni.  Venjulegast  er  og  nóg  af 
þessum  efnum  i  sjónum  hvort  sem  hann  er  kaldur  eða 
heitur  og  kaldi  sjórinn  er  jafnvel  kolsýrumeiri.  En  jurt- 
irnar  geta  ekki  unnið  sér  næringu  úr  sjónum  nema  að 
bæði  hiti  og  ljós  sé  á  hæfilegu  stigi.  Um  hitann  i  sjón- 
um  hér  við  land  hefir  verið  talað.     Hann  er  alstaðar  nægi- 

lega  mikill  fyrir  næringarvinnu  jurtanna.  Auðvitað  getur 
það  komið  fyrir  að  hitinn  í  sjónum  komist  á  lægra  stig 
en  venja  er  til,  þegar  hafisinn  liggur  við  land.  Er  það 
óheppilegt  fyrir  gróðurinn  meðan  það  varir,  en  það  ber 
svo  sjaldan  við,  að  þess  gætir  ekki  er  til  lengdar  lætur. 

Þar  sem  hafísinn  nær  til  botns  eyðist  gróðurinn,  því 
að  ísinn  skefur  klettana  og  rifur  þá  upp  allan  gróður  er 
fyrir  verður,  en  botninn  grær  upp  tiltölulega  fijótt,  og  eft- 
ir  nokkur  ár  er  ekki  auðið  að  sjá  á  gróðrinum  að  hafís 
hafi  nokkurn  tíma  komið  þar  við.  Lagnaðarís  er  alloft  skað- 
legur  fjörugróðrinum,  en  ekki  kveður  mikið  að  því  við 
strendur  íslands.  Svo  má  næstum  því  að  orði  kveða,  að 
tæplega  sjáist  högg  á  vatni  þó  að  hroðinn  eða  móðurinn 
rífi  upp  gróður  hér  og  þar  í  fjörunni.  Kuldinn  í  hafinu 
hér  við  land  og  ísinn  er  þá  sægróðrinum  ekki  til  neins 
verulegs  tjóns. 

Þá  er  1  j  ó  s  i  ð.  Vanti  birtu  einhvers  staðar  með  öllu, 
þá  er  þar  enginn  gróður,  Hve  djúpt  gróðurinn  gengur  er 
komið  undir  því  hve  djúpt  geislar  sólarinnar  komast  niður 
í  sjóinn,  en  það  er  nokkuð  mismunandi  og  fer  eftir  hnatt- 
stöðu.  Sólargeislarnir  komast  dýpst  þar  sem  þeir  falla 
beint  niður,  en  því  skemra  komast  þeir  niður  í  djúpið  sem 
þeir  eru  skáhallari.  Er  því  auðsætt  að  gróðurinn  er  ekki 
eins  djúpsækinn  t.  a.  m.  í  norðurhöfunum  eins  og  í  heit- 
um  höfum  t.  a.  m.  Miðjarðarhafinu,  sem  liggur  sunnar  á 
jörðinni.  Hér  við  land  hafa  lifandi  jurtir  ekki  fundist 
með  vissu  neðar  en  í  88  metra  dýpi,  en  i  Miðjarðarhafinu 
nær  blómlegur  gróður  niður  á  120—130  metra  dýpi  og  lif- 
andi  jurtir  hafa  fundist  þar  í  160  metra  dýpi.  Yfirleitt 
má  komast  svo  að  orði  að  sægróður  sé  að  eins  í  grunnsævi 
umhverfis  strendur  landanna,  en  þá  eru  fráskildir  gerlar 
hafsins,  er  ganga  munu  miklu  dýpra. 

Það  er  alkunnugt,  að  sólarljósið  er  samsett  af  mörg- 
um  litum.  Liti  þessa  má  aðgreina  með  glerstrending,  og 
í  regnboganum  sjást  þeir  greinilega.  Svo  er  komist  að  orði 
að  ljósið  brotni,  þegar  hinir  ýmsu  litir  þess  verða  sýni- 
legir,  og  er  þá  sagt  að  litirnir  brotni  meira  eða  minna  eftir 
því  hvort  þeir  fjarlægjast  stefnu  hvíta  geislans  mikið  eða 

lítið.  Litir  sólarljóssins  eru  ekki  jafngóðir  öllum  jurta- 
tegundum.  Grænar  jurtir  vinna  t.  a.  m.  kolsýruna  bezt 
i  rauðu  ljósi,  en  rauðar  jurtir  í  grænu  eða  bláleitu  ljósL 
Grænu  og  bláleitu  geislarnir  ganga  dýpst  í  hafið,  og  rauðu 
þörungarnir  ganga  dýpst  af  þörungum  hafsins.  Litur  djúp- 
jurtanna  er  því  hinn  haganlegasti  til  þess  að  hagnýta  ljósið 
í  djúpinu.  Rauðir  þörungar  eru  með  rajög  margs  konar 
litblæ  og  er  álitið  að  litblærinn  fari  eftir  dýpinu,  sem 
jurtin  vex  í.  Hinn  mismunandi  litblær  stendur  að  öllum 
líkindum  i  sambandi  við  afbrigðilega  ljósliti.  Þetta  verð- 
ur  alt  skiljanlegra  þegar  þess  er  gætt,  að  sólarljósið  er 
samsett  af  mesta  aragrúa  af  millilitum,  auk  aðal-litanna, 
sem  allir  hafa  tekið  eftir  í  regnboganum.  Ljósið  hefir  þá  mjög 
mikil  áhrif  á  sæjurtirnar.  Eftir  eðli  ljóssins  raða  sæjurtirnar 
sér  i  belti  umhveríis  strendur  landanna.  Efst  er  grænt  belti ; 
i  þvi  vaxa  grænir  þörungar.  Neðan  við  græna  beltið  kemur 
brúnt  eða  móleitt  belti.  í  þvi  vaxa  brúnir  þörungar,  t.  a.  m. 
þang  og  þarategundir.  Þetta  belti  er  viðast  hvar  mjög  breitt 
hér  við  land.  Neðst  eða  dýpst  er  rauðabeltið;  í  því  vaxa 
rauðir  þörungar.  Belti  þetta  er  og  allbreitt  hér  og  teygir 
sig  langt  upp  eftir  sjóhlíðunum  innan  um   »þaraskógana«. 

Auk  þeirra  áhrifa,  sem  ljósið  eftir  litareðli  sinu  hefir 
á  sæjurtirnar,  ber  og  að  geta  um  áhrif  ljósmagnsins  eða 
styrkleika  ljóssins.  Sumar  tegundir  í  fjörunni  þola  fult 
dagsljós,  en  aðrar  raða  sér  i  skuggasælar  glufur  og  gjót- 
ur  og  fellur  auðsjáanlega  bezt  að  búa  við  daufa  birtu, 
Auk  þess  eru  skiftar  skoðanir  um  það,  hvort  litblær  ýmsra 
tegunda  er  háður  lit  eða  styrkleik  ljóssins.  En  það  efni 
er  mjög  flókið  og  skal  því  ekki  orðlengja  um  það  hér. 

Vebráttan.  Sæjurtir  eru  ekki  eins  háðar  veðráttunni 
eins  og  landjurtir.  Útlit  sægróðursins  er  því  svipað  vet- 
ur,  sumar,  vor  og  haust,  og  gróðurinn  ávalt  mikill  og 
blómlegur.  Djúpgróðurinn,  eða  sá  gróður,  sem  ávalt  er  i 
kafi,  verður  fyrir  minstum  hitabreytingum.  Að  þvi  er 
snertir  missiraskifti  er  munurinn  á  birtu  þýðingarmestur 
í  djúpinu.  Haust  og  vetur  er  birtan  lítil,  og  þó  undar. 
legt  virðist,  er  sá  tími  »blómgunar«tími  margra  tegunda 

sjónum;  þá  bera  þær  æxlunarfæri  og  gróin  þroskast.  Vor 
og  sumar,  eða  á  hinum  bjartari  helming  ársins,  svarar 
þroskaskeið  þessara  tegunda  til    blaðskeiðs  landjurtanna. 

Æfikjör  fjörugróðursins  eru  fremur  komin  undir  lofts- 
laginu.  Þar  sem  sjávarfalla  gætir,  er  fjaran  allbreitt  belti, 
og  belti  þetta  verður  því  breiðara,  sem  ströndinni  hallar 
minna.  Um  fjöruna,  eða  þegar  lágsjáva  er,  er  mestur 
hluti  fjörugróðursins  á  þurru.  Um  flóðið  fer  alt  í  kaf  aft- 
ur.  Efsta  gróðurbeltið  í  fjörunni  er  mjög  stutta  stund  í 
kafi,  og  oft  ber  það  við,  þegar  smástreymt  er,  að  það  fer 
alls  ekki  í  kaf,  og  verður  þá  að  láta  sér  nægja  smáskvetti, 
er  öldugjálfrið  kann  að  sletta  á  það.  Verður  þvi  ekki 
annað  sagt  en  að  æfikjör  fjörugróðurs,  og  þá  einkum  hins 
efsta  fjörugróðurs,  sé  mjög  komin  undir  veðráttunni.  I 
sambandi  við  þetta  má  benda  á,  að  víða  vantar  fjöru- 
gróður  í  kuldabeltinu  sökum  óblíðu  veðráttunnar.  Við 
strendur  íslands  er  blómlegur  fjörugróður  við  allar  kletta- 
strendur.  Að  vetrinum  getur  vel  borið  við  að  jurtirnar 
frjósi,  en  ekki  virðist  þær  saka.  Eg  hefi  að  minsta 
kosti  oft  skoðað  gaddfreðnar  sæjurtir  og  ekki  getað  séð 
að  frostið  hafi  verið  þeim  til  meins.  Enda  er  það  alkunn- 
ugt,  að  jurtir  kaldra  landa  þola  vel  frostið  eða  kuldann  i 
sjálfu  sér,  þ.  e.  þær  þola  vel  að  vatn  i  vefjunum  breyt- 
ist  í  ís.  Hættulegast  öllum  jurtum  er  að  missa  vatnið. 
Frostið  tekur  ekki  vatnið  úr  jurtinni,  en  breytir  að  eins 
ástandi  þess.  En  stormarnir  og  næðingarnir  þurka  jurt- 
irnar  og  taka  úr  þeim  vatn.  Alkunnugt  er  að  lifandi  ver- 
ur  þola  illa  mikinn  vatnsmissi.  Er  þvi  auðsætt  að  þyrk- 
ingsstormar  eru  afarhættulegir  hlífarlausum  gróðri.  Þyrk- 
ingsvindar  og  þurt  loft  yfirleitt  er  þvi  fremur  skaðlegt 
fyrir  fjörugróður,  þegar  lágsjáva  er,  einkum  þó  efsta  belt- 
ið.  Að  vetrinum  ber  þó  fremur  litið  á  þvi  hér  við  land, 
meðfram  af  því,  að  allra  efstu  tegundirnar  margar  eru 
sumarjurtir.  Efsti  hluti  fjörunnar  er  og  hulinn  snjó  oftast- 
nær,  og  snjórinn  skýlir  þá  þeim  tegundum,  er  kynnu  að 
liggja  á  þurru  milli  strauma.  Stundum  ber  það  við  hér 
við  land  á  sumrin  að  efsti  fjörugróðurinn  eyðist.      A  það 

sér  einkum  stað  þegar  langvinnir  þurkar  ganga  og  loft 
er  heiðríkt  og  sólskin  mikið.  Þegar  þurkar  ganga  um 
smástraum,  eru  jurtirnar  verst  farnar.  A  björtum  sól- 
skinsdegi  getur  verið  talsverður  hiti  i  sjálfum  gróðrinum, 
t.  a.  m.  um  20°  C.  Sé  sumarið  sólskinslítið  og  saggafult,. 
liíir  fjörugróðurinn  góðu  lífi. 

Þegar  á  alt  er  litið  er  loftslagið  á  íslandi  enginn 
verulegur  þröskuldur  á  vegi  fjörugróðursins  og  sést  það 
bezt  á  því  hve  algengur  gróður  þessi  er  við  strendur  lands- 
ins.  Nokkur  munur  er  á  loftslagi  i  ýmsum  landshlutum. 
Munur  sá  er  þó  ekki  svo  mikill,  að  hans  sjáist  nein  veru- 
leg  merki  á  fjörugróðrinum. 

Gróðurinn.  Sægróður  felur  i  sér  öll  þau  jurtafélög, 
sem  eru  i  sjónum.  Venjulega  er  sægróðri  skift  i  tvent: 
rek  og  botngróður.  Rek  eru  þau  jurtafélög  nefnd,  sem 
rekast  fyrir  öldum  og  straumum  í  yfirborði  hafsins.  Jurtir 
þessar  eru  afarsmáar  og  geta  ekki  hreift  sig  úr  stað  af 
eigin  ramleik.  Rekið  er  breytilegt  eftir  árstíðum  og  teg- 
undamunur  er  í  köldum  og  heitum  sjó.  Rekið  er  fæða 
annara  smávera  í  yfirborði  hafsins,  og  fer  það  eins  og 
vant  er  að  vera  bæði  á  sjó  og  landi,  að  smælingjarnir  verða 
hinum  stærri  að  bráð. 

Botngróður  er  svo  nefndur  af  því,  að  hann  vex  á 
botni  hafsins  við  strendur  landanna.  Tegundirnar  eru 
allar  eða  allflestar  útbúnar  til  að  festa  sig  við  botninn. 
Fyrir  kemur  það  þó  að  ýmsar  tegundir  finnast  lausar 
sjónum  og  þær  virðast  lifa  þolanlegu  lífi  að  minsta  kosti.f 
I  upphafi  hafa  þær  þó  verið  fastar  við  botninn  á  einn 
eða  annan  hátt.  Sumar  hafa  t.  a.  m.  vaxið  á  öðrum  jurt- 
um  og  losnað  þegar  jurtin  dó,  sem  þær  sátu  á.  Sumar 
hafa  fest  sig  við  smámöl  á  botninum;  mölin  gat  haldið 
þeim  meðan  þær  voru  litlar,  en  þegar  jurtin  stækkaði  var 
»akkerið«  of  létt  og  straumur  og  öldur  gátu  flutt  jurtina 
úr  stað. 

I  þessari  ritgjörð  er  átt  við  botngróður  hér  við  land 
að  gerlum  hafsins  undanteknum,  þ.  e.  marhálmsengin  og 
þörungagróðurinn.     Gróðurinn  er  kominn  undir  botninum^ 

Jurtirnar  þurfa  að  haldast  fastar  og  velja  sér  því  gróðrar- 
stað  þar  sem  botninn  er  fastur  og  öruggur  t.  a.  m.  á  klettum 
eða  hraunbotni.  Sandbotn  er  venjulegast  auðn,  einkum  í 
mjög  grunnum  sjó.  Blautar  leirur  eða  leðjubotn  er  góður 
fyrir  marhálm,  en  þörungar  vaxa  þar  ekki.  Eðli  botns- 
ins  er  þannig  talsvert  þýðingarmikið  fyrir  sæjurtir,  en  þó  er 
jarðvegur  á  landi  meira  verður  fyrir  landjurtir,  eins  og 
drepið  var  á  fyr.  Sæjurtum  hér  við  land  má  skifta  í  tvo 
aðalflokka  eftir  botnlaginu.  Annar  flokkurinn  er  mar- 
hálmsengin,  hinn  þörungagróðurinn. 

/.     Marhálmsengin. 

Marhálmurinn  er  blómjurt  og  telst  til  nykruættarinn- 
ar.  Blöðin  eru  löng,  bandlaga  og  ljósgræn  á  lit.  Stöng- 
ullinn  skriður  í  leðjunni  og  gróðurinn  er  ákaflega  þéttur, 
Blómskeið  tegundarinnar  er  um  mitt  sumar  og  á  aldin- 
skeiði  hefir  hún  fundist  í  ágúst,  september  og  október  við 
suðvesturströnd  landsins.  Jarðvegurinn  er  venjulega  blaut- 
ur  leir,  sem  hvilir  á  sandi  eða  hörðum  leirlögum.  Stund- 
um  er  marhálmurinn  i  allþéttum  leir,  en  þar  virðist  hon- 
um  ekki  líða  vel.  Marhálmsvogar  eru  algengir  á  Breiðafirði 
og  Faxaflóa.  Þessi  grænu  neðansjávarengi  eru  oft  afar- 
stór.  Um  fjöruna  má  sjá  þessa  grænu  »engja«rein  sem 
samanhangandi  grænt  band  fram  með  ströndunum  á  afar- 
löngum  svæðum.  Marhálmurinn  vex  venjulegast  neðan 
við  lægsta  fjörumark  og  verður  því  mjög  sjaldan,  —  helzt 
um  stórstrauma,  —  alveg  þurr,  enda  þolir  hann  þurk  mjög 
illa.  Blöðin  mara  venjulegast  i  sjónum  um  fjöruna,  og 
svo  er  gróðurinn  þéttur,  að  marhálmsvogarnir  sýnast  al- 
grænir  um  fjöru  þó  að  sjórinn  nái  til  hnés  er  um  þá  er 
gengið. 

Þurkaður  marhálmur  er  oft  notaður  til  að  troða  hon- 
um  i  dýnur  o.  þ.  h.,  en  mér  er  óhætt  að  segja  að  hann 
sé  mjög  sjaldan  notaður  til  skepnufóðurs.  Hann  er  þó 
allgott  fóður.  Marhálmur  er  grænn  og  lifandi  á  öllum 
árstímum.  Hann  gæti  því  komið  að  góðuliði  á  marhálms- 
jörðunum,    þegar    harðindi    eru    og    skortur    er    á    fóðri. 

Ekki  þarf  annað  en  að  slá  marhálminn,  flytja    hann  upp 
úr  flæðarmáli  og  reka  fénaðinn  að  ef  gott  er  veður. 

II.     Þörungagróðurinn. 

Þörungar  teljast  til  þaljurta.  Þaljurtir  eru  nefndar 
svo  af  því  að  líkami  þeirra  er  nefndur  þal.  Þalið  er  frá- 
brugðið  líkama  hájurtanna  að  útliti  og  svo  því,  að  það 
annaðhvort  greinist  ekki  í  blað,  stöngul  og  rót,  eða  grein- 
ingin  er  óljós.  Litur  þörunga  er  blágrænn,  grænn,  brúnn 
og  rauður,  og  þeim  er  skift  í  flokka  eftir  lit.  Reyndar 
eru  litirnir  margbrotnari  en  oss  virðist  í  fljótu  bragði.  Allir 
flokkarnir  eru  nefnilega  grænir,  en  blágrænt,  brúnt  eða 
rautt  litarefni  felur  græna  litinn.  Á  allflestum  þörungum 
eru  sprotar,  sem  festa  þá  við  botninn.  Sprota  þessa  kalla 
eg  rætur,  af  þvi  þeir  festa  jurtina  við  jörðina.  Þeir  taka 
ekki  næringu  úr  jörðinni  og  svara  því  ekki  nema  að  hálfu 
til  róta  landjurtanna.  Tíðast  er  því  að  kalla  sprota  þessa 
festar,  því  að  rótarnafnið  þykir  of  veglegt  fyrir  þá. 

Þörungar  eru  mjög  misjafnir  að  stærð.  Hinar  stærstu 
tegundir  hér  við  land  eru  þarinn  og  marinkjarninn.  Mar- 
inkjarna  hef  eg  t.  a.  m.  séð  7  metra  langan.  Aðrar  teg- 
undir  eru  mjög  smáar  og  margar  þeirra  eru  svo  litlar,  að 
þær  verða  ekki  greindar  nema  í  sjónauka.  Af  sumum 
tegundum  er  fremur  lítið  og  þær  vaxa  þá  á  við  og  dreif 
hingað  og  þangað  á  mararbotni.  Aðrar  tegundir  eru  mjög 
»fjölmennar«  og  vaxa  þétt.  Þær  þekja  stór  svæði  á  mar- 
arbotni  og  má  taka  til  dæmis  þangið  i  fjörunni  og  þar- 
ann  úti  fyrir.  Jurtirnar  eru  stórar  og  einstaklingamergð- 
in  ákaflega  mikil;  af  jurtum  þessum  eru  þvi  hin  mestu 
kynstur  við  strendur  landsins. 

Tegundir  hafsins  skipa  sér  i  félóg  á  svipaðan  hátt  og 
landjurtir.  Þær  tegundir  vaxa  saman,  sem  hafa  svipaðar 
þarfir.  Miklu  erfiðara  er  að  greina  félagsskipan  sæjurta 
en  landjurta  af  þvi  að  botninn  eða  jarðvegurinn  veitir  sæ- 
jurtum  enga  næringu.  Takmörkun  félaganna  virðist  eink- 
um  háð  dýpinu,  hitanum  og  seltunni.  Þess  utan  fer  fé- 
lagsskipunin  víða  eftir  straumum  og  öldugangi,  og  til  dæm- 


Sægróður    íslands.  33 

is  má  taka  að  mikíll  munur  er  á  jurtafélögum  inni  i  f jarða- 
botnum  og  við  yztu  annes.  í  stuttri  ritgjörð  er  ekki  hægt 
að  lýsa  jurtafélögum  hafsins  nákvæmlega,  enda  er  það 
allflókið  efni.  Eg  skifti  því  gróðrinum  að  eins  í  tvo  flokka: 
fjörugróður  og  djúpgróður.  Á  þann  hátt  er  gróðrinum 
skift  i  tvö  belti,  er  liggja  hringinn  í  kring  um  strendurn- 
ar,  fjörubeltið  efst  og  djúpgróðurbeltið  úti  fyrir.  flæð 
beggja  belta  er  komin  undir  dýpi,  en  breiddin  fer  eftir 
því  hvernig  ströndunum  hallar.  Fjörubeltið  er  t.  a.  m. 
fremur  mjótt  við  sæbrattar  strendur,  en  halli  f jörunni  lítið 
er  belti  þetta  oft  mjög  breitt.  I  báðum  beltum  er  gróð- 
urinn  mestur  við  klettastrendur.  Má  sjá  þess  glögg  merki 
næstum  þvi  i  hverjum  vog  og  vík,  þar  sem  sandur  eða 
möl  er  inst.  Sandurinn  er  öræfi,  það  er  að  segja  þar  vex 
engin  sæjurt,  en  við  tangana  út  með  er  alskipað  gróðri. 
Þegar  á  alt  er  litið  má  svo  að  orði  kveða  að  sægróðurinn 
myndi  óslitið  belti  kringum  strendur  landsins  þegar  Suð- 
urland  er  undanskilið.  En  á  Suðurlandi  er  mér  vitanlega 
enginn  gróður  í  hafinu  úti  fyrir  söndunum,  af  því  að  botn- 
inn  er  sandur  og  sandbotn  er  venjulegast  auðn  og  öræfi  á 
mararbotni.  Ef  gróður  væri  úti  fyrir  söndum  Suðurlands 
mætti  ganga  að  því  vísu,  að  þarahrannir  bærust  á  land 
með  sjóganginum,  en  þess  veit  og  ekki  dæmi. 

1.  Fjörugróður.  Orðið  fjara  er  ýmislega  notað  í  mæltu 
máli.  Qft  er  talað  um  fjöru  þó  um  háflæði  sé.  Þá  er 
fjara  bilið  á  milli  flæðarmáls  og  landgróðurs.  Eftir  því 
sem  út  fellur  verður  f jaran  breiðari  og  þegar  sjórinn  hætt- 
ir  að  lækka  er  sagt  að  komin  sé  fjara  eða  háfjara.  Orð- 
ið  fjara  er  þá  haft  um  bilið  á  milli  landgróðursins  og  sjó- 
arins,  hvort  sem  það  er  mjótt  eða  breitt.  Þegar  um  gróð- 
ur  fjörunnar  er  að  ræða  verður  að  takmarka  fjöruna  ná- 
kvæmar,  eða  að  minsta  kosti  svæði  fjörugróðursins.  Það 
er  auðskilið  að  sæjurtum  er  ekki  hent  að  vaxa  svo  hátt 
að  sjór  nái  þeim  að  eins  um  stórstrauma.  Gróðurinn  byrj- 
ar  líka  nokkuð  fyrir  neðan  flæðarmál  stórstraums  eða  hér 
um  bil  við  smástraums  flæðarmál  eða  lítið  eitt  ofar  eftir 
þvi  sem  ströndin  liggur  við  hafinu.     Þar  sem  sjógangurer 

mikill  og  tíður,  8ækir  gróður  hærra  upp  en  þar  sem  s  ó- 
laust  er.  Neðra  takmark  fjórugróðurs  er  hér  um  bil  við* 
fjörumark  smástraums.  Það  er  auðskilið  að  ekki  er  rétt 
að  setja  takmörkin  við  lægsta  fjörumark  eða  stórstraums- 
fjöru,  þvi  að  þá  væru  jurtir  taldar  til  fjörugróðurs,  ertil- 
tölulega  sjaldan  liggja  á  þurru.  Fjörugróður  erþáságróð- 
ur,  sem  liggur  á  þurru  um  hverja  fjöru. 

Fjörugróður  er  mjög  blómlegur  víðast  hvar  á  kletta- 
ströndunum.  Grænir  þörungar  eru  þar  lang-tegundarík- 
astir,  þar  næst  koma  brúnir  þörungar,  en  rauðir  eru  mjög 
fáir  og  vaxa  helzt  í  gjótum  og  glufum  eða  undir  þanginu. 
Þótt  grænu  þörungarnir  séu  tegundaflestir  þá  ber  lang- 
mest  á  brúnu  þörungunum  í  f  jörunni  og  einstaklingamergð 
þeirra  er  langmest.  Ekki  þarf  annað  en  benda  á  þang- 
beltið  í  f jörunni  þessu  til  skýringar.  Tegundafjöldi  græn- 
þörunga  og  einstaklingafjöldi  brúnþörunga  einkenna  fjöru- 
gróðurinn. 

Gróðurinn  i  fjörunni  er  ekki  jafn  blómlegur  alstaðar. 
Mestur  gróður  og  fjölbreyttastur  er  þar  sem  sjógangur  er 
talsverður,  en  inni  i  fjarðarbotnum  er  gróður  víða  fátæk- 
legur  einkum  þar  sem  stórár  renna  til  sjávar.  Talsverð- 
ur  munur  er  á  þvi  hve  vel  tegundirnar  þola  sjóganginn; 
til  dæmis  má  taka  þangtegundirnar.  Bóluþangið  er  mest 
innan  til  i  fjörðunum,  en  skúfaþang  og  klóþang  á  and- 
nesjum,  og  þola  þvi  sjóganginn  betur.  Þal  sumra  tegunda 
er  tiltölulega  mjótt  og  leðurkent  eða  seigt  er  þær  vaxa 
þar  sem  mikill  sjógangur  er,  enda  þurfa  þær  á  því  að 
haldaþví  að  ella  mundu  þær  slitna  sundur.  Margar  inn- 
f  jarða  tegundir  mundu  alls  ekki  geta  þrifist  í  miklum  öldu- 
gangi  af  því  að  líkami  þeirra  er  svo  veikbygður  að  hann 
mundi  tætast  sundur. 

2.  Djúpgróður.  Gróður  þessi  tekur  við  þar  sem  f jóru- 
gróðurinn  endar,  eða  við  fjörumark  smástraums,  og  nær 
svo  langt  niður  i  djúpið  sem  birtan  leyfir.  í  gróðri  þess- 
um  eru  rauðir  þörungar  lang-tegundarikastir,  næst  þeim 
ganga  brúnir  þörungar,  en  grænir  eru  örfáir.  Brúnu  þör- 
ungarnir  eru  stórvaxnastir  og  einstaklingamergðin  er  ákaf- 

lega  mikil.  Þeir  vaxa  rajög  þétt  og  þekja  stór  svæði 
fram  með  ströndunum,  og  óhætt  mun  að  fullyrða  að  gróð- 
ur  þessi  umkringi  allar  strendur  landsins  að  undantekn- 
um  sandströndum  Suðurlands.  Brúnu  þörungarnir  eru 
langmestir  fyrirferðar  i  djúpgróðrinum  og  sé  farið  eftir 
efnismagni  standa  þeir  þar  efst  á  blaði.  Mest  kveður  að 
þara-  og  marinkjarna.  Þarategundir  eru  hér  allmargar 
og  flestar  stórvaxnar.  Þalið  deilist  í  »rót«,  legg  og  blað. 
Blaðið  er  óskift  á  sumum  tegundum  (beltisþari),  en  marg- 
klofið  að  endilöngu  á  öðrum  tegundum  (hrossaþari) 
o.  fl.). 

Þara-  og  kjarnagróðrinum  má  likja  við  skóga.  Teg- 
undir  þessar  gnæfa  hátt  yfir  mararbotninn.  Leggirnir 
lyfta  blaðinu  frá  botni  og  verða  þvi  gildari  sem  blaðið 
verður  stærra.  Blaðið  marar  i  sjónum  og  hreyfist  með 
honum  fram  og  aftur.  A  botninum  er  venjulegast  all- 
mikill  gróður  milli  þaraleggjanna;  eru  það  helzt  rauðir 
þörungar,  er  þar  vaxa.  Rauðu  þörungarnir  o.  fl.  vaxa 
einnig  á  sjálfum  þaranum,  einkum  á  gömlum  •  þaraleggj- 
um.  Leggirnir  eru  því  oft  alrauðir  alt  frá  rót  og  upp  að 
blaði.  Þess  utan  vaxa  og  allmargar  tegundir  á  blaðinu, 
einkum  þó  litlir  brúnþörungar.  Að  þessu  leyti  líkist  þara- 
gróðurinn  skógi.  Þar  er  undirgróður  og  svarar  hann  t. 
a.  m.  til  grasa-  og  lynggróðurs  í  birkiskógunum.  Minni 
þörungar  vaxa  upp  eftir  öllum  þaraplöntunum  á  svipað- 
an  hátt  og  skófir  og  mosar  á  gömlum  birkistofnum.  Und- 
irgróðurinn  vex  i  skjóli  þarans,  auðvitað  er  þó  ekki  um 
storma  að  ræða  niðri  í  sjónum,  en  þarinn  dregur  úr  birtu 
og  öldugangi,  og  í  grunnum  sjó  getur  það  oft  komið  að 
góðu  haldi.  Vel  mætti  þvi  kalla  þaragróðurinn  sæ»skóga«; 
en  ekki  væri  til  neins  að  ætla  sér  að  sækja  þangað 
efnivið. 

Þaragróður  nær  niður  á  30—40  metra  dýpi.  Jurt- 
irnar  eru  þó  talsvert  breytilegar  eftir  því  hvort  þær  vaxa 
grunt  eða  djúpt.  Talsverður  munur  er  og  á  útliti  teg- 
undanna  fyrir  andnesjum,  eða  þar  sem  vont  er   í   sjóinn, 

og  inni  á  fjörðum  i  sjóleysinu.  Munurinn  er  aðallega  i 
þvi  fólginn,  að  jurtin  er  seig  og  leðurkend,  blöðin  mjórri 
og  taka  minna  á  sig,  þar  sem  öldugangur  er  mikill.  í 
sjóleysinu  inni  á  fjörðum  eru  blöðin  miklu  breiðari  og 
veikbygðari. 

Þarategundir  líta  yfir  höfuð  að  tala  líkt  út  á  öllum 
árstímum.  Þó  fá  þær  nýtt  blað  á  hverju  ári,  en  ekki 
fella  þær  samt  laufin  eins  og  skógatrén  á  haustin.  Nýja 
blaðið  fer  fyrst  að  vaxa  er  kemur  fram  á  vetur.  Það 
vex  út  frá  efsta  hluta  leggsins,  og  er  þá  á  milli  hans  og 
gamla  blaðsins.  Grunnur  gamla  blaðsins  situr  þá  á  oddi 
nýja  blaðsins.  Gamla  blaðið  fellur  ekki  af,  en  slitnar 
smámsaman  eftir  því  sem  nýja  blaðið  vex.  Að  vorinu 
og  jafnvel  fyrri  hluta  sumars  má  sjá  leifar  af  gamla 
blaðinu  á  oddi  nýja  blaðsins. 

Fyrir  utan  þarabeltið  gróa  rauðir  þörungar.  Þeir 
eru  flestir  fremur  litlir  í  samanburði  við  þarana.  Þalið 
er  blaðkent,  margkvíslaðir  þræðir  eða  með  skorpulögun. 
Skorpuþörungar  hafa  fundist  dýpst  hér  við  land  (88  m.), 
og  öll  líkindi  eru  til  að  skorputegundirnar  sæki  lengra 
niður  í  djúpið  en  nokkur  önnur  þörungategund.  Flestar 
skorputegundirnar  eru  kalkþörungar,  og  þessar  rauðu  kalk- 
skorpur  eru  algengar  á  steinum  bæði  grunt  og  djúpt  i 
hafinu. 

Menn  hafa  tiltölulega  litil  not  af  jafnmiklum  gróðri 
og  hér  er  um  að  gera.  Fyrrum  voru  sölin,  og  fleiri  rauð- 
ir  þörungar,  höfð  til  manneldis.  Mest  hefir  þó  kveðið  að 
þvi  i  Norðurálfunni  i  hallærum.  í  Asíu  suðaustanverðri 
þykja  rauðir  þörungar  bezti  matur  og  þeir  ganga  þar 
kaupum  og  sölum  eins  og  hver  önnur  matartegund.  Marg- 
ar  þessar  tegundir  eru  óefað  hin  bezta  fæða.  Hér  á  landi 
hafa  ýmsar  brúnar  þörungategundir  verið  notaðar  til 
skepnufóðurs,  þó  einkum  i  harðindum.  Það  eru  einkum 
þangtegundir,  þari  og  marinkjarni.  Þær  eru  fljótteknar 
því  að  mikið  er  til  af  þeim.  Daniel  Jónsson  á  Eiði  hefir 
súrsað  þara  og  reynst  vel.     Má  því  telja  víst  að  þeir  geti 

orðið  að  miklu  liði  til    fóðurs   í   graslitlum,    en    þörunga- 
rikum  sveitum. 

Stóru  þarategundirnar  eru  og  brendar  og  unnið  joð 
úr  öskunni.  Er  það  t.  a.  m.  algengt  viða  í  Noregi  og 
annarsstaðar.^Hér  á  landi  er  þarabrennsla  mjög  sjald- 
gæf.  Viða  mætti  þó  koma  henni  við,  og  margri  tómstund 
mætti  til  hennar  verja,  þegar  litið  væri  um  vinnu. 

Helgi  Jónsson* 


Alheimsmál. 

Eftir  Knud  Krabbe. 


Fyrir  nokkrum  árum  var  alþjóðlegt  vísindamót  á 
Spáni,  og  skyldi  þar  halda  fyrirlestra  á  þremur  höfuð- 
tungum  Norðurálfunnar.  En  með  því  nú  að  þetta  átti  fram 
að  fara  i  landi  Spánverja,  þótti  mörgum  illa  við  eiga  að 
meina  þeim  að  tala  móðurmál  sitt  þar  á  fundh*um.  Þá 
spruttu  upp  Italir,  þeir  er  þar  voru  staddir,  og  krófðust 
þess  að  sér  yrði  gert  jafnhátt  undir  höfði  og  Spánverjum 
og  leyft  að  mæla  sinu  máli.  Og  er  Rússar  heyrðu  það, 
heimtuðu  þeir  sömu  réttindi  til  handa  sér  og  sinni  tungu, 
er  væri  töluð  af  jafnfjölmennri  þjóð.  —  Vitanlega  varð 
þetta  til  þess,  að  skerða  að  miklum  mun  alþjóðlegt  gildi 
fundarins. 

Þetta  er  að  eins  eitt  dæmi  meðal  margra.  Það  er 
kunnara  en  frá  þurfi  að  segja,  að  eftir  þvi  sem  þjóðernis- 
tilfinning  Rússa,  Japana  og  annara  þjóða  eflist,  eykst  þeim 
að  sama  skapi  löngun  til  að  leggja  eitthvað  af  mörkum 
til  lista  og  vísinda  á  sínu  eigin  máli,  er  fæstir  skilja  nema 
þeir  sjálfir.  Jafnóðum  og  alþjóðlegar  samkomur  fara  i 
vöxt,  hleður  þjóðernisbaráttan  fyrir  verndun  tungumál- 
anna  háa  garða  um  þvera  götu,  er  virðast  senn  allsendis 
ókleifir.  Vér  höfum  eytt  miklum  og  dýrmætum  tíma  á 
uppvaxtarárunum  til  að  læra  eitt,  tvö  eða  í  mesta  lagi 
þrjú  lifandi  mál.  Og  hversu  fullkomin  er  sú  kunnátta 
eftir  alt  stritið?  Ætli  þeir  séu  ekki  teljandi,  sem  eru 
slyngari  en  svo,  að  þeir  geti  »bjargað«  sér  á  meiru  en  einu 
þeirra?     Og   með  því  vér  verðum  að  játa,  að  til  sé  önn- 

ur  menning  en  þýsk,  ensk  og  frönsk,  þá  stefnir  alt  að 
því,  að  menn  yrðu,  ef  vel  ætti  að  vera,  að  bæta  við  sig 
rússnesku,  spönsku  o.  s.  frv.  Hitt  er  öðru  máli  að  gegna, 
að  tungumálakenslan  hefir  sérstakt  uppeldis-  og  menta- 
gildi  i  sér  fólgið ;  að  því  leyti  ber  henni  sæti  á  bekk  með 
náttúrufræði  og  sögu. 

Að  svo  vöxnu  máli  er  ekki  að  kynja,  þótt  mönnum 
hafi  verið  það  áhugaefni  að  íinna  tungumál,  sem  verða 
mætti  sameign  allra  kynkvísla  jarðarinnar.  En  löngum 
hefir  rekið  út  í  öfgar  i  þvi  efni,  þvi  verður  ekki  neit- 
að;  menn  gerðu  sér  það  að  markmiði  að  bægja  á  burtu 
þjóðtungunum  og  setja  eitt  allsherjarmál  í  staðinn.  En 
þvi  fer  nú  varla  nokkur  framar  á  flot.  Mönnum  er  orðið 
það  ljóst,  að  annað  hlutverk  ber  ekki  að  ætla  allsherjar- 
máli  ókominna  tíma  en  að  vera  aðstoðarmál,  jafn- 
hliða  þjóðtungunum,  það  mál  sem  nema  skal  næst  móð- 
urmálinu. 

Tvær  leiðir  að  markinu  eru  hugsanlegar.  Önnur  sú, 
að  nota  til  þessa  eitt  af  nútíðarmálunum,  hin,  að  búa  til 
mál  og  bjargast  við  það.  Þriðja  leiðin,  sem  bent  hefir 
verið  á,  að  taka  upp  latínu  eða  grísku,  má  þegar  að 
óreyndu  teljast  ófær.  Hvað  heitir  telegraf,  telefon,  auto- 
mobil  á  latínu?  Með  öðrum  orðum:  úr  þvi  yrði  mál,  þar 
sem  mikill  þorri  orðanna  væri  nýgervingar,  og  auk  þess 
svo  flókið  í  málfræðislegu  tilliti,  að  flestum  stæði  stugg- 
ur   af. 

Að  því  er  til  nútíðarmálanna  kemur  er  um  tvent  að 
velja.  Það  annað  —  er  þykir  liggja  næst  —  að  taka  upp 
einhverja  af  höfuðtungum  heimsins :  ensku,  þýsku,  frönsku 
(eða  rússnesku?).  Þvi  verður  ekki  neitað,  að  ýmsa  kosti 
hefði  það  i  för  með  sér  að  fara  þessa  leiðina,  hjá  þvi  að 
nota  tilbúið  mál.  Þar  væri  til  1  i  f  a  n  d  i  máls  að  seilast, 
með  auðugar  bókmentir  að  baki;  og  málfræðisvafasemd- 
unum  væri  þá  fyrirfram  ráðið  fram  úr. 

En  ein  ástæða  er  þvi  til  fyrirstöðu,  að  einhver  þjóð- 
tungan,  t.  d.  enska,  geti  orðið  alheimsmál;  og  hún  nægir. 
Það  er  afbrýði  annarra  þjóða.     Eða  getur  nokkur  imynd- 

að  sér  það  í  alvöru,  að  Þjóðverjar  og  Frakkar  færu  að 
berjast  fyrir  því,  að  afla  enskri  tungu,  og  þar  með  að 
nokkru  leyti  enskri  menningu,  þess  réttar,  bæði  í  sínu 
landi  og  öðrum,  að  ganga  næst  móðurmálinu?  Hugsið 
ykkur  annað  eins  og  það,  að  Þjóðverjar  færu  að  beitast 
fyrir  þvi  að  enska  yrði  aðalmálið  í  þýskum  nýlendum! 
Þar  við  bætist  annað :  örðugleikinn  að  læra  málið.  Enska 
hefir  að  vísu  alment  það  orð  á  sér,  að  hún  sé  einna  auð- 
lærðust  allra  tungumála.  Og  þó  verður  sú  raunin  á,  að 
jafnvel  mestu  gáfnagarpar  þurfa  langan  tíma  til  þess  að 
læra  að  beita  henni  rétt,  þvi  að  bæði  er  framburðurinn 
afarörðugur  og  sjálfum  sér  ósamkvæmur,  og  aragrúann 
allan  af  glósum  þarf  að  leggja  á  minnið.  Og  hvað  mega 
þá  hinir  reyna,  sem  treggáfaðri  eru? 

Hitt  ráðið  er  það,  að  taka  upp  mál  einhverrar  smá- 
þjóðar,  t.  d.  hollensku  eða  sænsku.  örðugleikarnir,  sem 
af  afbrýðisseminni  stafa,  mundu  þá  að  vísu  verða  minni, 
þótt  ætíð  mundi  þeirra  gæta  að  einhverju  leyti,  en  náms- 
fyrirhöfnin  mundi  verða  fult  eins  tilfinnanleg  og  við  ensk- 
una.  Hvert  málið  sem  valið  yrði,  þá  mundu  þó  altaf  vera 
eínhver  þau  hljóð  og  hreimar,  sem  aðrar  þjóðir  ættu 
örðugt  með  að  ná.  En  það  er  einmitt  það,  sem  mest  á 
ríður  og  fyrst  verður  að  heimta,  þegar  um  alþjóðlegt  að- 
stoðarmál  er  að  ræða,  að  hljóðin  séu  svo  auðveld,  að  all- 
ar  þjóðir  eigi  hægt  með  að  bera  þau  fram. 

Þá  er  sá  úrkosturinn  eftir  að  bjargast  við  gervimáL 
Enda  er  langt  síðan  að  heimspekingum  og  öðrum  vísinda- 
mönnum  hugkvæmdist  það  ráð.  En  tilraun  var  engin 
gerð  til  að  koma  þeirri  hugmynd  í  framkvæmd  fyr  en 
um  1880,  er  þýskur  prestur,  Schleyer  að  nafni,  samdi 
gervimálið  Volapiik.  Fjöldi  raanna  greip  við  því  fegins 
hugar.  En  þó  leið  ekki  á  löngu,  áður  mestu  dáleikarnir 
færu  af.  Meginreglur  málfræðinnar  voru  að  vísu  einfald- 
ar,  til  þess  að  gera;  en  mörg  hljóð  í  þvi  máli  reyndust 
ýmsum  þjóðum  örðug  viðfangs,  og  hljómfagurt  þótti  það 
ekki.  Hitt  var  þó  verra,  að  þvi  svipaði  ekki  til  neins 
máls  i  Norðurálfunni  að  orðasniði.     Þess    vegna   reyndist 

langtum  örðugra  að  læra  Volapuk  en  menn  höfðu  gert 
sér  í  hugarlund;  það  var  altof  heimspekilegt  í   sniðunura. 

Nú  rigndi  niður  hverri  endurbótartilrauninni  á  fætur 
annari  og  hvert  gervimálið  rak  annað.  Alheimsmálsstreit- 
an  varð  ein  botnlaus  hringiða.  En  að  tveim  áratugum 
liðnum  var  þó  eitt  þessara  nýju  alheimsmála  orðið  öllum 
hinum  yfirsterkara ;  seigt  og  fast  gekk  því  framsóknin  í 
fyrstu,  meðan  fáir  þektu  það,  en  síðustu  fimm  árin  barst 
það  óðfluga  út  um  víða  veröld.     Það  var  Esperanto. 

Esperanto  er  samið  af  pólverskum  augnlækni,  dr. 
Zamenhof.  Frá  barnæsku  hafði  honum  verið  það  ríkt  í 
huga  að  semja  alheimsmál.  Hann  gerði  hvert  uppkastið 
á  fætur  öðru,  en  ekkert  þeírra  líkaði  honum,  fyr  en 
Esperanto  kom  til  sögunnar.  Að  því  starfaði  hann  í  15 
ár,  og  studdist  við  víðtækar  tungumálarannsóknir.  Við 
skulum  nú  virða  það  fyrir  okkur  lítið  eitt.  Sérhljóðar 
eru  þar  ekki  aðrir  en  a,  e,  i,  o,  u;  aftur  á  móti  eru  þar 
ekki  til  hljóðin  œ,  ö,  og  y,  sem  svo  mikið  ber  á  í  Volapiik, 
enda  eiga  margar  þjóðir  bágt  með  að  bera  þau  fram. 
Um  samhljóðana  hefir  höfundurinn  verið  öllu  óhepnari  i 
valinu,  því  allmikið  ber  á  scft-hljóðum  og  d/hijóðum ;  þau 
eru  táknuð  með  sérstókum  stöfum,  og  hefir  það  valdið 
óþægindum  við  prentun  og  símskeytasendingar  á  Esperanto. 
öll  tákn  málsins  hafa  fastákveðin  hljóðgildi,  sem  meðal 
annars  eru  tekin  upp  i  hljóðrita  til  aðhalds  og  leiðbein- 
ingar  mönnum  viðsvegar  um  lönd.  Sömu  stafirnir  eru 
bornir  fram  á  sama  hátt  i  hvaða  sambandi  sem  er.  I 
orðstofnavalinu  var  vitanlega  margs  að  gætn.  Fyrst  og 
fremst  var  farið  eftir  því,  að  orðið  væri  til  í  sem  flestum 
málum.  Þau  orð  t  d.,  sem  áttu  heima  bæði  í  ensku, 
frönsku,  spönsku,  itölsku  o.  s.  frv.,  voru  að  ölium  jafnaði 
sjálfkjörin.  Þó  varð  jafnan  að  gæta  þess  meðfram,  að 
orðin  væru  látlaus  og  hljómþýð,  og  það  atriði  var  látið 
sitja  i  fyrirrúmi  þegar  málin  höfðu  sitt  orðið  hvert.  Til 
dæmis  má  nefna,  að  orð  eins  og  telefon,  soáalisme  og 
filosofi  eru  tekin  upp  og  heita:  telefono,  socialismo  og  filo- 
sofio.     Faðir  heitir  patro,  tími  tempo.     Drengur  heitir  Tcnabo ; 

hér  er  stofninn  tekinn  úr  þýsku,  með  því  að  gargon  eða 
ooy  féllu  ekki  eins  vel  við  eðli  málsins.  Fugl  heitir  birdo 
(tekið  úr  ensku),  því  að  oiseau  eða  vogel  voru  óhagfeldari. 
Allur  hreimur  málsins  ber  að  vísu  einna  helst  rómanskan 
blæ;  en  það  stafar  fremur  af  endingunum  en  orðstofnun- 
um,  enda  hefir  snuprum  ýmsra  Þjóðverja  út  af  þessu,  er 
ófróðir  voru  i  málinu,  verið  vísað  rækilega  á  bug.  Menn 
verða  líka  að  muna  eftir  því,  að  í  germansk-gotnesku 
málunum  er  fjöldi  lánsorða  af  rómönskum  uppruna,  og 
það  væri  litil  hagsýni  i  því,  að  fara  þá  að  seilast  langt 
yfir  skamt  eftir  sjaldgæfari  orðum  með  germönskum  hreim. 

öll  orð  enda  eins  i  hverjum  orðflokki  fyrir  sig.  nafn- 
orðin  á  o,  lýsingarorðin  á  «,  atviksorðin  á  e  o.  s.  frv. 
Þvi  fyigir  líka  sá  hægðarauki,  að  þekki  maður  nafnorðið, 
þá  þekkir  hann  líka  lýsingarorðið  og  atviksorðið,  t.  d.  no. 
patro  faðir,  lo.  patra  föðurlegur  o.  s.  frv.  Þetta  er  ekki 
smáræðis  sparnaður  fyrir  nám  og  minni.  Enn  er  að  geta 
eins  snjallræðis,  er  miðar  mjög  til  þess  að  gera  málið  ein- 
falt.  Það  eru  forskeyti  og  viðskeyti,  atkvæði  sem  bæta 
má  framan  eða  aftan  við  orðin.  Eitt  þeirra  er  mal,  er  tákn- 
ar  mótsetningu:  longa  langur,  mallonga  stuttur;  þetta  for- 
skeyti  sparar  sjálfsagt  lýsingarorð  um  þriðjung  og  þá  jafn- 
framt  tilsvarandi  nafnorð  og  atviksorð.  Af  viðskeytun- 
um  má  nefna  eco,  er  jafnan  táknar  eiginleika:  longa 
langur,  longeco  lengd;  rica  ríkur,  riceco  auðlegð.  Manna- 
og  dýranöfn  mynda  kvenkynsheiti  með  endingunum  -ino: 
patro  faðir,  patrino  móðir.  Mörg  önnur  forskeyti  eru  til, 
og  tákna  stækkun,  minkun,  sameiginleik  og  fleira.  Þeg- 
ar  maður  hefir  numið  þau,  hefir  hann  þegar  á  valdi  sinu 
allháa  hundraðstölu  af  orðafjölda  málsins. 

Málfræðin  er  vitanlega  afar-einföld  og  reglurnar  und- 
antekningalausar.  öll  orð  bæta  við  j  i  fleirtölu  og  n  í 
þolfalli.  Eignarfall  er  táknað  með  de  fyrir  framan  orðið. 
Lýsingarorð  stigbreytast  á  þann  hátt,  að  sett  er  pli  og 
plej  —  meira  og  mest  —  fyrir  framan  orðið.  Sagnirnar 
enda  á  as  i  nút.,  is  i  fortið  og  os  i  framtið;  og  hver  tíð  er 
eins  i  öllum  persónum  eint.  og  fleirtölu. 

Orðaskipunin  er  ekki  einskorðuð  við  neinar  fast- 
ákveðnar  reglur,  enda  gerir  þolfallið  það  óþarft ;  öll  nafn- 
orð  og  lýsingarorð  andlagsliðsins  í  setningunni  eru  höfð  í 
þolfalli;  vitanlega  er  þó  þeim  orðum  vanalega  skipað 
saman,  er  saman  eiga,  nema  eitthvað  sérstakt  sé  þvi  til 
fyrirstóðu.  Eina  orðaskipunarreglan  er  sú,  að  neitunin 
ne  á  ætíð  að  standa  næst  á  undan  sögninni. 

Af  því,  er  hér  hefir  verið  sagt,  er  auðsætt,  að  Esper- 
anto  er  mjög  svo  auðlært  mál,  einkum  fyrir  Norðurálfu- 
þjóðir  og  Ameríkumenn,  því  þaðan  eru  orðstofnarnir  tekn- 
ir.  Og  jafnvel  Japönum  og  Kínverjum  veitir,  að  sjálfra 
þeirra  aögn,  mun  léttara  að  læra  það  en  nokkurt  Norður- 
álfumál.  Málfræðina  má  læra  á  einni  klukkustund.  — 
Aðalókosturinn,  sem  fundinn  hefir  verið  Esperanto  til  foráttu, 
er  þess  eðlis,  að  hann  hlýtur  að  fylgja  hverju  því  gervi- 
máli,  sem  einfalt  á  að  vera  og  auðlært;  það  er  þurleik- 
inn  og  tilbreytingaleysið.  Hljómfagurt  mál  er  Esperanto 
í  verunni.  En  sá  er  hængur  á  að  beita  því  til  ljóðagerð- 
ar,  að  jafnan  verður  að  ríma  nafnorð  við  nafnorð,  sagnir 
í  nútíð  við  sagnir  i  nútíð  o.  s.  frv.  Sömuleiðis  er  það 
óviðfeldið,  að  Ijóðlínurnar  verða  jafnan  að  enda  á  kvenn- 
hendingum.  Sumir  hafa  að  vísu  reynt  að  fá  karl-hending- 
ar  með  því  að  fella  niður  endinguna  o  í  nafnorðum;  en 
sá  er  gallinn  á,  að  það  rýrir  hljómfegurð  málsins  og  svift- 
ir  hana  að  miklu  leyti  einkennisblæ  sínum.  Á  hinn  bóg- 
inn  ber  þess  að  gæta,  að  aðalhlutverk  Esperantos  lýtur 
ekki  að  skáldskap,  heldur  að  því,  að  vera  verslunarmál 
og  vísindamál.  Það  mun  naumast  taka  því  að  þýða 
annað  af  fagurfræðilegum  bókmentum  á  Esperanto  en  rit 
í  óbundnu  máli  —  og  ef  til  vill  söngteksta,  því  að  málið 
lætur  einkarvel  að  söng,  sakir  þess  hversu  auðugt  það  er 
að  mjúkum  sérhljóðum. 

Ekki  alls  fyrir  löngu  var  kjörin  nefnd  manna,  úr 
flokki  vísindamanna  og  annara  menningarfrömuða  hvaðan- 
æfa  úr  Norðurálfunni,  i  þvi  skyni  að  hún  skyldi  greiða 
götu  alheims-málshugmyndarinnar,  án  þess  þó  að  fastráða 
nokkuð  um  valið  að  svo  stöddu.     En  fyrir  nærfelt   tveim 

árum  átti  nefndin  að  ráða  valinu  til  lykta,  og  húri  kaus 
Esperanto,  með  nokkrum  breytingum.  Þrátt  fyrir  alt  það 
lof,  sem  Esperanto  hafði  hlotið,  höfðu  þó  sumir  orðið  til 
þess  að  víta  harðlega  ýms  atriði  þess;  og  nokkrir  merkir 
málfræðingar  voru  orðnir  ásáttir  um  þau  afbrigði,  sem 
nefnast  Ido. 

Helstu  aðfinslur  Ido-manna  eru  þessar :  Það  er  óheppi- 
legt  að  hafa  nokkra  þá  stafi  í  stafrofinu,  sem  tíðkast  ekki 
i  höfuðmálum  álfunnar;  í  stað  þeirra  setja  þeir  tj,  sch  o. 
s.  frv.  Þolfallsmyndir  telja  þeir  torveldar  ýmsum  þjóðum 
og  kjósa  heldur  þá  orðaskipunarreglu,  að  frumlagið  standi 
ávalt  á  undan  andlaginu.  Fleirtöluendingin  þykir  þeim 
valda  miður  áferðarfögru  hljóði  í  framburði:  oj,  aj;  þess 
vegDa  breyta  þeir  o-inu  í  fleirtölu  í  i;  sagnir  á  i  fá  end- 
inguna  ar.  Þá  eru  tíðar-  og  staðaratviksorðin.  Þau  eru 
eitt  samfelt,  heimspekilegt  kerfi,  sem  rókföst  hugsun  fellir 
sig  vel  við  i  sjálfu  sér;  svipað  á  sér  stað  i  grisku.  En 
Ido  menn  halda  þvi  fram,  að  samtiningar  úr  ýmsum  mál- 
um  mundu  láta  eðlilegar  í  eyrum  og  þess  vegna  verða  auð- 
lærðari  en  þessi  iu,  tjiu,  io,  ilio  o.  s.  frv.  Loks  þykir  þeim 
sum  af  viðskeytunum  of  yfirgripsmikil  og  setja  því  önnur 
tilbreytilegri  i  staðinn.  Önnur  tilbrigði  þeirra  eru  smá- 
vægileg.  I  heild  sinni  eru  Esperanto  og  Ido  svo  lik,  að 
hvorir  eiga  hægt  með  að  skilja  aðra,  Esperantistar  og  Ido- 
menn.  En  engu  að  síður  er  þessi  sundrung  óheppileg. 
Þess  hefði  mátt  vænta,  að  Esperantistar  féllist  á  breyt- 
ingarnar;  en  sú  varð  þó  ekki  raunin  á,  að  minsta  kosti 
um  allan  þorra  þeirra.  Þær  vonirnar  brugðust  líka,  að 
Ido-menn  léti  undan  síga,  þá  er  Esperantistar  höfðu  horfið 
að  því  ráði  á  allsherjarfundi  að  halda  fram  máli  sinu  eins 
og  það  var.  Mestu  varðar  að  alheimsmál  komist  á,  þótt 
það  sé  vitanlega  ekki  vænlegt,  að  einhverjir  gallar  séu  á 
því,  sem  það  yrði  að  dragast  með  æfilangt.  Hitt  er  ann- 
að  mál,  hvort  svo  miklar  umbætur  séu  i  raun  og  veru  að 
Ido-tilbrigðunum,  að  það  borgi  sig  að  eiga  sundrung  á 
hættu  þeirra  vegna.  Það  er  helst  talið  Ido  til  stuðnings, 
að  málfræðingarnir  hafa  yfirleitt  hallast  á  þá  sveifina,  en 

þeir  kunni  manna  best  skyn  á  því,  hvert  málið  sé  léttast 
og  lífvænlegast.  A  hinn  bóginn  ber  því  síst  að  neita,  að 
þessir  vísindamenn  gleyma  þvi  einatt  i  málfræðishitanum 
að  gefa  hæfilegan  gaum  þeim  sálarfræðislögum  og  þjóð- 
félagsháttum,  sem  mestu  ráða  um  það,  hvort  alheimsmáls- 
hreyfingin  á  fyrir  höndum  að  eflast,  eða  hröklast  fyrir 
aðfinslum  sjálfra  þeirra  og  láta  ef  til  vill  staðar  numið  við 
spurninguna:  Hver  veit  nema  önnur  nefnd  verði  til  þess 
elnn  góðan  veðurdag  að  mæla  fram  með  Ido  í  endurbættri 
mynd.  Það  er  nú  svo.  En  til  þess  liggja  þau  svör,  að  svo 
mörgum  úrræðum  eiga  gervimálin  eigi  til  að  dreifa  um 
orðaval  og  einfeldni,  að  þeim  megi  breyta  endalaust  svo 
til  batnaðar  sé. 

Því  verður  þannig  ekki  neitað,  að  nú  sem  stendurer 
örðugt  að  gera  upp  á  milli  Ido  og  Esperanto.  En  ekki 
dugir  að  leggja  árar  i  bát  þess  vegna.  Svo  framarlega 
sem  menn  hafa  gert  sér  ljósa  grein  fyrir  gildi  alheims- 
málshreyfingarinnar,  hversu  afar-mikilvæg  hún  er,  svo 
framarlega  sem  menn  vænta  þess  fastlega,  að  annaðhvort 
beri  sigur  úr  býtum,  Ido  eða  Esperanto,  og  þeir  treysta 
sér  til  að  gæta  fullrar  sanngirni  við  þá;  sem  eru  þeim 
ekki  allsendis  sammála,  og  láta  ef  til  vill  undan  síga  i 
þágu  þess  málsins,  sem  vænlegra  reynist  —  þágeturhver 
og  einn  óhikað  tekið  sér  fyrir  hendur  að  læra  annaðhvort, 
Ido  eða  Esperanto.  Vitsmunaþroskinn  einn,  sem  af  því 
vinst  að  læra  svo  rökbundið  mál,  er  ekki  lítils  virði.  Og 
með  þvi  styðja  menn  líka  að  vexti  og  viðgangi  þessmál- 
efnis,  sem  að  menningargildi  stendur  fyllilega  jafnfætis 
markverðustu  framsóknartilraunum  mannkynsins. 


Helgi. 

Dálítið  sögubrot  eftir  Maríu  Jóhannsdóttur. 

Faðir  Helga  var  bláfátækur  húsmaður.  Hann  átti 
mörg  börn,  og  voru  þau  fiest  alin  upp  á  sveitinni.  Helgi 
fór  á  sveitina  þegar  hann  var  nokkurra  vikna  gamall. 

Björn  á  Gili,  fátækur  barnamaður,  varð  feginn  að  taka 
hann  vegna  meðgjafarinnar. 

Sigga  vinnukona  var  látin  fóstra  Helga.  Henni  þótti 
vænt  um  drenginn,  og  lét  fara  vel  um  hann.  En  hún  fór 
frá  Gili  þegar  Helgi  var  fimm  ára. 

»Mér  þykir  sárast  að  skilja  við  þig,  veslings  munaðar- 
leysingjann«,  sagði  Sigga,  þegar  hún  kvaddi  Helga  á  hlað- 
inu  á  Gili. 

»Æ,  lofaðu  mér  að  fara  með  þér,  elsku  Sigga  mín«, 
sagði  Helgi.  Hann  vafði  handleggjunum  um  háls  henni, 
og  hágrét. 

»Eg  vildi  að  eg  gæti  tekið  þig  með  mér,  Það  verða 
liklega  ekki  margir  sem  skifta  sér  af  þér«,    sagði  Sigga. 

»Hvaða  org  eru  þetta?«  kallaði  Þórunn  húsfreyja. 
Hún  stóð  á  bæjarhólnum,  og  hélt  að  sér  höndum. 

»Ætlarðu  ekki  að  lofa  stúlkunni  að  komast  af  stað?« 

Helgi  grét  enn  meir  og  hélt  sér  dauðahaldi  í  Siggu. 

»Vertu  ekki  hörð  við  munaðarleysingjann,  Þórunn  mín. 
Mundu  að  hann  á  guð  uppi  yfir  sér,  eins  og  aðrir,«  sagði 
Sigga,  og  losaði  varlega  handleggi  Helga  utan  af  hálsi  sér. 

»Hættu  að  gráta  Helgi  minn.  Eg  kem  bráðum  aftur 
að  finna  þig.«  Hún  tók  báðum  höndum  um  höfuð  hans 
og  kysti  hann. 

»Svona,  vertu  nú  góður.  Og  guð  sé  hjá  þér,  barnið 
mitt.« 

Sigga  gekk  að  hestinum  sínum,  fór  á  bak  og  reið 
niður  tröðina,  með  Kristmundi  á  Bjargi,  fylgdarmanni. 
sínum. 

Helgi  hallaðist  upp  að  traðarveggnum  og  grét. 

»Snáfaðu  nú  inn  og  vertu  ekki  að  þessu  ólukkans 
öskri«,  sagði  Þórunn,  og  tók  óþyrmilega  í  handlegg  Helga 
og  hristi  hann  og  rak  hann  á  undan  sér  inn  í  bæinn  og 
upp  á  loft. 

Jón  gamli  smali  stóð  við  kvórnina  frammi  i  bæjar- 
dyrunum  og  var  að  mala.  »Af  hverju  er  hann  nú  að 
gráta?«  sagði  hann  við  Þórunni,  þegar  hún  kom  fram 
aftur. 

»Lætur  hann  ekki  altaf  svona?  Það  er  eins  og  verið 
sé  að  drepa  hann  i  hvert  skifti  og  einhver  ókunnugur  er 
staddur  hér.  Eg  get  hugsað  að  honum  Kristmundi  á  Bjargi 
hafi  litist  á  orgin  í  honum.« 

»Barnið  hefur  nú  ekkert  vit  á  því  hvort  nokkur  ókunn- 
ugur  er  viðstaddur  eða  ekki.  Hann  grætur  bara  þegar 
eitthvað  amar  að  honum.  Og  það  verður  líklega  ekki 
sjaldnar  hér  eftir,  sem  maður  verður  að  hlusta  á  hljóðin 
i  honum.« 

Jón  gamli  dró  niður  í  sér,  þegar  hann  sagði  siðustu 
setninguna,  og  sneri  kvörninni  i  ákafa. 

»Hvað  sagðirðu,  Jón  gamli?« 

*Ekkert«. 

»Eitthvað  sagðirðu«. 

»Ekkert  merkilegt«. 

»Jæja,  sama  er  mér  auðvitað  hvað  þú  segir«. 

Húsfreyja  fór  inn  í  eldhúsið  og  skelti  hurðinni  á  eftir 
sér.  —  

Helgi  varð  smali  á  Gili,  —  þegar  hann  var  tólf  ára. 
Framan  af  sumrinu  misti  hann  oft  úr  hjásetunni.  Einu 
sinni  kom  hann  ekki  heim  nema  með  helminginn  af  án- 
um.     Þoka  hafði  verið  síðari  hluta  dagsins. 

Þórunn  húsfreyja  kom  til  Helga,  þegar  hann  var  að 
reka  féð  í  kvína. 

Hún  leit  yfir  hópinn. 

»Hvað  er  þetta?  Hvað  hefirðu  gert  við  helminginn 
af  ánum?« 

Hún  stóð  hjá  kvíaveggnum,  hélt  á  tveimur  mjólkur- 
fötum,  sinni  í  hvorri  hendi,  og  horfði  hörkulega  á  Helga. 

»Eg  týndi  þeim  i  þokunni.« 

Helgi  stóð  niðurlútur  og  batt  grindina  i  dyrnar  á  kvinni. 

»Gaztu  ekki  leitað  að  þeim?« 

»Jú,  en  eg  fann  þær  ekki.« 

»Þú  hefir  líklega  sofið,  eins  og  fyrri  daginn.« 

»Já.« 

»Og  þú  skammast  þín  ekki  fyrir  að  segja  frá  þvi.« 

Þórunn  setti  föturnar  frá  sér  og  gekk  til  Helga.  Hann 
hörfaðí  undan. 

»Eg  var  svo  þreyttur  og  svo  syfjaður«,  stundi  hann 
upp  með  grátstaf  í  kverkunum. 

»Þreyttur!  Hver  heidurðu  að  trúi  því  að  þú  sért 
þreyttur,  sem  ekki  gerir  nokkurt  handarvik,  eða  að  þú 
sért  syfjaður,  annað  eins  og  þú  sefur?  Hreppstjóranum 
þætti  víst  ekki  trúlegt  að  það  væri  ekki  einu  sinni  hægt 
að  nota  þig  til  að  sitja  hjá  þessum  fáu  kindum.  Hann 
hefir  ekki  svo  sjaldan  talið  eftir  þetta  lítilræði,  sem  er 
lagt  með  þér  af  sveitinni.  Það  er  bezt  fyrir  þig  að  fara 
til  hans  Björns,  og  segja  honum  að  þú  hafir  svikist  um 
og  mist  úr  hjásetunni.  Mér  þykir  gaman  að  vita  hvað 
hann  segir.  Og  snáfaðu  nú  heim  óþokkinn  þinn.  Eg  vil 
ekki  hafa  þig  fyrir  augunum.«  Þórunn  sló  Helga  kinn- 
hest,  hratt  honum  frá  sér  og  fór  inn  i  kvína  til  þess  að 
mjólka. 

Helgi  tók  höndum  fyrir  andlitið,fleygði  sér  niður  og  grét. 

»Ætlarðu  ekki  að  smánast  heim  til  hans  Björns  og 
segja  honum  að  helminginn  af  ánum  vanti,  svo  hann  geti 
haft  einhver  ráð  með  að  láta  leita  þeirra.  Það  verður  lík- 
legast  til  lítils  þótt  þú  farir  að  leita,  afglapinn  þinn,«  kall- 
aði  Þórunn. 

Helgi  svaraði  engu,  en  hélt  áfram  að  gráta. 

»Geturðu  ekki  svarað?  Ertu  mállaus  eða  hvað?  Því 
læturðu  eins  og  fífl?  Á  eg  kanske  að  koma  og  reka  þig 
heim?« 

»Nei,  eg  skal  fara  undir  eins.« 

Helgi  stóð  upp  og  ráfaði  heim  á  túnið.  Björn  var  að 
slá  og  Jón  sonur  hans  með  honum.  Jón  var  um  ferm- 
ingaraldur. 

Helgi  nam  staðar  frammi  fyrir  Birni. 

»Eg  misti  úr  hjásetunni«,  sagði  hann  lágt,  og  horfði 
niður  fyrir  fætur  sér. 

Björn  hætti  að  slá,  og  brýndi  ljáinn. 

»Mistirðu  úr  hiásetunni  einu  sinni  enn  þá?  Þú  hefir 
sofið.« 

»Já.« 

»Vantar  margt?« 

»Já.« 

Björn  þagði  og  brýndi  i  ákafa. 

»Eg  verð  líklega  að  biðja  þig  að  reyna  að  ná  í  eitt- 
hvað  af  ánum  sem  vanta,  Nonni  minn«,  sagði  Björn,  og 
sneri  sér  að  syni  sínum. 

»Mig!  Getur  Helgi  ekki  alveg  eins  leitað  að  þeim? 
Honum  er  það  skyldast,  held  eg,  úr  þvi  hann  getur  ekki 
gætt  að  þeim.  Mig  langar  heldur  ekki  til  að  fara  að  hlaupa 
fram  á  dal  í  nótt,  eftir  að  hafa  staðið  við  orfið  i  allan 
dag.« 

»Þú  verður  þá  að  láta  í  nátthagann  í  kvöld,  og  þá 
getur  Helgi  farið  undir  eins  að  leita.  Þokunni  er  létt 
upp,  og  ekki  eftir  neinu  að  bíða. 

Helgi  minn,  hlauptu  nú  fram  eftir  og  reyndu  að  finna 
ærnar,  áður  en  dimmir  meira.« 

Helgi  stóð  kyrr,  með  hendurnar  fyrir  andlitinu. 

»Svona  nú.     Eftir  hverju  ertu  að  bíða?« 

»Eg  er  svo  máttlaus.« 

»Máttlaus?« 

»Já.« 

»Hvaða  bölvuð  leti  er  þetta  í  þér! 

4 


50  Helgi. 

Flýttu  þér!     Hlauptu  nú  greyið  mitt.« 

Helgi  gekk  grátandi  fram  á  dalinn.  Hann  leitaði  alla 
nóttina,  og  um  morguninn  kom  hann  heim  með  ærnar, 
sem  hann  hafði  týnt. 

Veturinn  áður  en  Helgi  átti  að  fermast  húsvitjaði 
sóknarpresturinn,  eins  og  hann  var  vanur. 

Helgi  stóð  við  kvörnina  í  bæjardyrunum  á  Gili  og 
var  að  mala.  Jón  gamli  var  dauður,  og  Helgi  var  eftir- 
maður  hans  við  kvörnina. 

»Helgi  litli  á  víst  að  fermast  i  vor«,  sagði  prestur 
við  Þórunni,  þegar  hann  gekk  inn  göngin. 

»Aldurinn  hefir  hann  til  þess«,  sagði  Þórunn. 

Hún  vísaði  presti  inn  í  herbergiskytru,  sem  var  undir 
baðstofuloftinu. 

»Það  er  bezt  að  drengurinn  komi  inn  til  mín  snöggv- 
ast.«  — 

»Eg  skal  láta  hann  koma  til  yðar  samstundis.« 

»Farðu  nú  inn  til  prestsins  með  kverið  þitt,  og  reyndu 
nú  að  kunna  og  svara  því  sem  hann  spyr  þig  út  úr  því,« 
sagði  Þórunn  við  Helga. 

Hann  hætti  að  mala,  dustaði  af  sér  mjölið,  sótti  kver- 
ið  sitt  upp  á  loft  og  fór  inn  til  prestsins.  Hann  kunni 
illa  og  gat  fáu  svarað  af  því  sem  prestur  spurði  hann. 

»Hvernig  er  það?  Hefirðu  eugan  tíma  til  aðlæra?« 
spurði  presturinn  loksins,  og  lagði  kverið  óþolinmóðlega  á 
borðið. 

»Eg  á  að  læra  á  morgnana.« 

»Nær  á  morgnana?« 

»1  rúmi  mínu«. 

»Líturðu  aldrei  í  kverið  á  daginn?« 

»Sjaldan.« 

»Hvað  gerirðu  þá?« 

»Eg  er  í  fjósinu  kvöld  og  morgna.  Miðpartinn  úr 
deginum  er  eg  að  mala.« 

»Einmitt  það.  Þér  er  ætlað  að  læra  á  nóttunni  þegar 

aðrir  sofa.     Og  þú  sofnar  auðvitað  út  frá  öllu   saraan,  og 
lærir  svo  ekkert.« 

Helgi  þagði. 

»Hver  hlýðir  þér  yfir?« 

»Þórunn«. 

»Er  hún  hörð  við  þig?« 

»Stundum.« 

»Ber  hún  þig?« 

»Einstöku  sinnura.« 

»Einmitt  það.« 

Prestur  tók  silfurdósir  upp  úr  vasa  sínum  og  tók  í 
nefið. 

»Jæja,  þu  mátt  nú  fara,  Helgi  minn,  og  segðu  henni 
Þórunni  að  eg  vilji  tala  við  hana.« 

Helgi  fór  og  Þórunn  kom  inn. 

»Drengurinn  kann  ekkert.  Hann  getur  ekki  fermst  í 
vor«,  sagði  prestur. 

»Kann  hann  ekkert?« 

»Nei,  þér  hljótið  að  vita  það  sjálf.  Hafið  þér  ekki 
hlýtt  honum  yfir?« 

»Jú,  eg  held  að  eg  hafi  hlýtt  honum  yfir.  Eg  hefi 
reynt  að  troða  í  hann  eins  og  eg  hef  getað.  En  það  er 
eins  og  það  sé  ekki  til  neins.  Hann  er  svo  frámunalega 
tornæmur. « 

»Það  er  nú  líklegast  að  hann  sé  tornæmur,  en  það 
er  ekki  alt  því  að  kenna  þótt  hann  læri  ekki.  Hann  verð- 
ur  að  hafa  tíma  til  að  læra.  Og  svo  tjáir  ekki  að  beita 
við  hann  eintómri  hörku,  þó  hann  kunni  ekki.  Það  er 
ekki  nema  til  ills.  Þér  verðið  að  vera  lipur  við  hann, 
Þórunn  min.  Þetta  er  munaðarleysingi,  sem  engan  á  að. 
Eg  tel  ekki  foreldra  hans.  Þau  skifta  sér  ekkert  af  hon- 
um.« 

Prestur  stóð  upp,  og  gekk  fram    og  aftur   um   gólfið. 

»Eg  veit  ekki  til  að  eg  sé  neitt  hörð  við  hann  eða 
að  hann  hafi  ekki  tima  til  að  læra.« 

»Jæja  Þórunn  mín.     Það  er  auðvitað  gott,  ef  svo  er.« 

Prestur  bjóst  til  ferðar. 

»Viljið  þér  ekki  bíða  eftir  kaffi,  síra  Árni?« 

»Nei,  þakka  yður  fyrir.« 

Þórunn  fylgdi  presti  franr  í  bæjardyrnar.  Þegar  hún 
kom  inn  aftur,  mætti  hún  Helga  í  göngunum.  Hann  var 
á  leiðinni  fram  til  að  mala. 

»í  öllu  ertu  eins.  Þú  hefir  sagt  prestinum  að  eg  væri 
vond  við  þig,  og  að  þú  hefðir  ekki  tíma  til  að  læra.  Hvað 
segirðu?    Viltu  bera  á  móti  því  að  þú  hafir  sagt  það?« 

»Eg  sagði  ekkert  nema  það  sem  hann  spurði  mig  um.« 

»Ætlarðu  að  reyna  að  telja  mér  trú  um,  að  hann  hafi 
spurt  þig,  hvort  eg  væri  hörð  við  þig?  Heldurðu  að  eg 
viti  ekki  að  þú  hefir  sagt  honum  það  í  óspurðum  fréttum, 
ólánið  þitt?«  sagði  Þórunn  og  hratt  Helga  frá  sér. 

Helgi  var  fermdur  þegar  hann  var  sextán  ára. 

Aldrei  hafði  honum  liðið  ver  en  fyrsta  daginn  sem 
hann  var  á  prestsetrinu,  vikuna  áður  en  hann  var  fermdur. 

Aldrei  hafði  verið  hæðst  jafn-napurlega  að  honum  og 
fötunum  hans. 

Þegar  presturinn  hafði  spurt  börnin  eins  og  hann  ætl- 
aði  þann  daginn,  fóru  þau  út  á  tún  að  leika  sér. 

Helgi  fór  í  hámót  á  eftir  þeim,  og  horfði  á  þau. 

Hann  var  minstur  af  öllum  drengjunum,  langleitur  í 
andliti  og  horaður.  Hann  var  í  gráum,  bættum  fötum  úr 
afar-grófgerðu  vaðmáli,  með  stóra  samlita  stormhúfu  á 
höfðinu,  í  mógráum  togsokkum  og  með  óbrydda  leðurskó 
á  fótum. 

»Nei,  sko  hann  Helga  frá  Gili!«  sögðu  fermingarsyst- 
kin  hans,  og  bentu  á  hann  og  hlógu. 

»Lítið  þið  á  fötin  hans  og  húfuna!  Honum  á  víst 
ekki  að  verða  kalt  í  vorblíðunni.  Og  sjáið  þið  skóna  hans ! 
Það  er  eins  og  hann  eigi  að  fara  í  f jallgöngur. «  «Viltu 
ekki  koma  að  glíma,  Helgi?«  sögðu  drengirnir.  »Við  höf- 
um  heyrt  að  þú  værir  svo  skrambi  sterkur  og  góður  glímu- 
maður.  Þú  fleygir  okkur  öllum,  auðvitað.  Þú  ert  líka 
eldri  en  við.  Ertu  ekki  sextán  ára?  Þú  áttir  víst  að  ferm- 
ast  í  fyrra  eða  hittifyrra.     Komdu  nú  og  glímdu.« 

»Eg  kann  ekkert  að  glíraa.« 

»0-sei,  sei!  Þú  kant  víst  að  glíma.«  Og  drengirnir 
tóku  hann,  hver  eftir  annan,  og  fleygðu  honum  niður. 

Aldrei  hafði  Helgi  fundið  jafnsárt  til  þess,  að  hann 
var  fátæklegar  klæddur  en  öll  önnur  börn,  og  aldrei  hafði 
honum  gramist  eins  og  þá,  hvað  hann  var  máttlaus. 

Hann  fór  frá  börnunum,  settist  undir  kirkjugarðs- 
vegginn  og  sat  þar  hálfgrátandi,  þangað  til  presturinn 
kom  til  hans. 

»Af  hverju  ertu  að  gráta,  Helgi  minn?«  .  sagði  hann, 
og  beygði  sig  niður  og  klappaði  á  koll  Helga. 

»Ekki  af  neinu.« 

»Voru  börnin  að  stríða  þér?« 

»Nei.« 

»Jú,  eg  sá  það  út  um  gluggann.  Eg  skal  sjá  um  að 
þau  geri  það  ekki  oftar.  Það  er  auðséð  að  þú  átt  engan 
að.     Svona,  hættu  að  gráta,  Helgi  minn.« 

Prestur  strauk  hendi  um  vanga  Helga,  og  fór  síðan 
frá  honum  og  til  fermingarbarnanna.  Þau  voru  að  leika 
sér  og  eltu  hvort  annað  með  ópi  og  sköllum. 

»Heyrið  þið  krakkar!«  kallaði  prestur,  »þið  hafið  ver- 
ið  að  stríða  honum  Helga  litla  frá  Gili.  Þið  látið  hann 
ganga  grátandi  undan  ykkur.  Finst  ykkur  ekki  minkun 
að  því?« 

Börnin  hættu  að  leika  sér  og  svöruðu  engu. 

»Ef  þið  stríðið  Helga  litla  oftar,  svo  eg  sjái,  þá  kem 
eg  til  ykkar.« 

Prestur  gekk  burt  og  inn  í  bæinn. 

Eftir  þetta  stríddu  börnin  Helga  ekki,  nema  ef  þau 
voru  viss  um,  að  presturinn  væri  hvergi  nærri.  En  þá 
dundu  háðglósurnar  yfir  hann. 

»Þú  sagðir  prestinum  eftir  okkur.  greyið.  Þetta  gaztu. 
Þig  vantar  ekki  munninn,  þó  þú  sért  bæði  ljótur  og  vit- 
laus.  Þú  hefðir  átt  að  biðja  prestinn  að  gefa  þér  föt  i 
sögulaun,  og  ganga  ekki  svona  bættur  og  rifinn,  eins  og 
þú  gerir.« 

Helgi  tók  glósunum  með  þö^n. 

Hann  reyndi  að  komast  hjá  að  vera  með  börnunum, 
og  var  oftast  aleinn. 

Stuttu  eftir  ferminguna  fékk  Helgi  mein  í  hægri  fót 
inn.  Hann  dróst  lengi  á  fótum,  draghaltur.  Loks  lagðist 
hann  og  þá  var  læknis  vitjað. 

»Ekki  er  ein  báran  stök«,  sagði  Þórunn,  þegar  lækn- 
irinn  sagði  að  Helgi  yrði  að  liggja  í  rúminu  og  láta  fara 
vel  um  sig. 

»Loksins,  þegar  helzt  er  útlit  fyrir  að  maður  fari  að 
hafa  not  af  honum,  þá  þarf  hann  endilega  að  leggjast. 
Hver  veit  hvað  lengi  hann  verður  að  liggja?  Það  erlíka 
þægilegt  fyrir  mig,  eins  og  eg  hefi  mikið  að  gjöra.  Ekki 
hefi  eg  neinn  til  að  hanga  yfir  honum  og  sinna  um  hann.« 

»Sveitin  borgar  yður  auðvitað  fyrirhöfn  yðar,  Þórunn 
mín,«  sagði  læknirinn. 

»Sveitin!  Haldið  þér  að  hann  sé  á  sveitinni  hann 
Helgi?  Eg  held  nú  ekki.  Það  var  ekki  svo  sjaldan  búið 
að  telja  eftir  þessa  meðgjöf,  sem  við  fengum  með  honum, 
þangað  til  hann  var  fimtán  ára.  Síðan  höfum  við  haft 
hann  meðgjafarlaust.« 

»Já,  en  það  er  alt  annað  mál  ef  hann  liggur  lengi, 
þá  er  það  eðlilega  sveitin,  sem  ber  kostnaðinn.  Það  er 
enginn  efi  á  því.  Ekki  eruð  þið  skyldug  til  að  standa 
straum  af  honum  endurgjaldslaust.« 

»Nei,  mér  finst  það  nú  ekki«.  sagði  Þórunn,  og  það 
glaðnaði  yfir  henni.  »En  eg  geng  ekki  gruflandi  að  því, 
að  okkur  verður  aldrei  borgað  svo  mikið  með  honum,  að 
við  fáum  að  fullu  goldna  þá  fyrirhöfn,  sem  við  höfum 
fyrir  honum.« 

Helgi  lá  lengi. 

Loksins  þegar  hann  komst  á  fætur  var  fóturinn 
kreptur  um  hnéð,  svo  að  hann  varð  að  ganga  við  hækju, 
og  gat  ekki  unnið  neina  sveitavinnu. 

Fór  hann  þá  i  næsta  kauptún,  með  hjálp  sveitunga 
sinna,  og  lærði  þar  skósmíði. 

Honum  gekk  vel  að  læra,  og  eftir  lát  gamla  skósmiðs- 
ins,  fór  hann  að  smíða  fyrir  sjálfan  sig. 

Fyrstu  fimm  árin  leið  honum  vel. 

Hann  bjó  í  herbergjunum  sem  gamli  skósmiðurinn 
hafði  búið  í.  Það  voru  tvö  kjallaraherbergi,  í  gömlu  húsiv 
í  miðju  kauptúninu.  Hann  svaf  i  öðru  þeirra,  en  í  hinu 
vann  hann. 

Tveir  litlir  gluggar  voru  á  vinnustofunni. 

Undir  glugganum  var  bekkur,  og  fyrir  framan  hann 
var  bakbrotinn  tréstóll. 

Þar  sat  Helgi,  dag  eftir  dag,  og  lappaði  skó. 

Hann  var  seinn  að  þvi  eins  og  öllu  öðru,  en  hann 
vildi  gera  það  vel,  og  mönnum  féll  vel  að  skifta  við 
hann. 

Hann  vonaðist  til,  að  hann  ætti  eftir  að  verða  miklu 
efnaðri.  Og  hann  hugsaði  löngum  um,  hvað  þá  mundi 
verða  gaman  að  lifa,  þegar  hann  væri  orðinn  vel  efnum 
búinn. 

Þá  ætlaði  hann  ekki  að  búa  í  lága,  óhreinlega  kjall- 
aranum.  Hann  ætlaði  að  eins  að  hafa  vinnustofuna  þar, 
en  búa  sjálfur  í  einhverju  lang-fallegasta  húsinu  í  kaup- 
túninu. 

Og  hann  var  viss  um,  að  konan  sín  yrði  með  lang- 
fallegustu  konum  í  kauptúninu,  ef  hann  ætti  eftir  að  eiga 
hana  Þóru  frá  Hellu,  og  aðra  stúlku  kærði  hann  sig  ekki 
um  að  eiga. 

Þóra  var  úr  sömu  sveitinni  og  Helgi.  Hún  hafði  oft 
komið  að  Gili,  þegar  hann  lá,  seinasta  árið  sem  hann  var 
heima.  Hún  hafði  altaf  verið  góð  við  hann,  og  siðan 
hafði  hann  ekki  getað  gleymt  henni.  Nú  var  hún  komin 
i  kauptúnið  fyrir  einu  ári.  Hún  var  vinnukona  í  sýslu- 
mannshúsinu.  Það  stóð  hinumegin  við  götuna,  beint  á 
móti  húsinu  sem  Helgi  var  í.  Og  eldhúsgluggarnir  á  því 
voru  beint  á  móti  gluggunum  á  vinnustofu  hans. 

Þóra  var  oftast  í  eldhúsinu,  svo  að  hann  gat  séð  hana 
gegnum  gluggana.  Og  hann  sat  löngum  og  starði  á  hana, 
þegar  hún  var  við  vinnu  sína. 


56  Helgi. 

Hún  kom  oft  yfir  í  vinnustofuna  til  hans,  með  skó 
af  sýslumanninum  eða  frúnni  eða  börnunum,  þegar  þurfti 
að  lappa  þá. 

Það  voru  hátíðisdagar  Helga. 

Þá  gat  hann  talað  við  hana  fáein  orð.  Hún  rétti  hon- 
um  oftast  höndina,  þegar  hún  fór,  og  hann  fékk  að  halda 
í  hana  dálitla  stund. 

Einu  sinnu  kom  hún  með  skó  sem  hún  átti  sálf,  og 
bað  hann  að  lappa  þá. 

Aldrei  hafði  Helgi  vandað  eins  viðgerð  á  neinum 
skóm  og  hennar.  Honum  fanst  hann  aldrei  geta  gert 
nógu  vel  við  þá. 

Daginn  eftir  kom  Þóra  að  sækja  skóna. 

»Eg  ætla  að  biðja  þig  að  borga  mér  ekkert  fyrir  þetta. 
Það  var  svo  lítið  sem  þurfti  að  lappa  þá«,  sagði  hann 
um  leið  og  hann  rétti  henni  skóna. 

»Það  var  nú  alveg  óþarfi  að  gefa  mér  fremur  en 
öðrum«. 

»En  við  erum  sveitungar  og  gamalkunnug.  Eg  vona 
að  þú  þiggir  þetta  af  mér,  Þóra«. 

»Þakka  þér  fyrir ;  en  eg  hefði  ekki  getað  þegið  þetta 
af  neinum,  nema  þér«,  sagði  Þóra,  og  leit  niður  fyrir  sig. 

Hún  rétti  honum  höndina.  Hann  greip  hana  og  þrýsti 
hana. 

Eftir  þetta  fór  Helgi  að  venja  komur  sínar  yíir  i  eld- 
húsið  til  Þóru,  og  sitja  hjá  henni  stund  og  stund.  Fyrst 
gerði  hann  sér  til  erindis,  að  spyrja  hana  hvernig  henni 
líkuðu  skórnir,  sem  hann  hafði  lappað. 

Hann  minti  hana  á  að  koma  með  þá  til  sin,  þegar 
þyrfti  að  lappa  þá  aftur.  Hann  spurði  hana  hvort  hún 
hefði  ekki  fengið  bréf  að  heiman,  og  hitt  og  þetta. 

Og  altaf  gerði  hann  sér  ný  og  ný  erindi. 

Sunnudagskvöld  eitt,  annan  veturinn  sem  Þóra  var 
i  kauptúninu,  sat  hún  inni  hjá  Helga  i  svefnherberginu 
hans. 

Hún  hafði  komið  þangað  einstöku  sinnum  um  veturinn, 
og  setið  hjá  honum  stund  og  stund,  þegar  hún  var  búin 
með  eldhúsverkin  á  kvöldin. 

Undir  annari  hlið  herbergisins  stóð  rúm  Helga.  Fyr- 
ír  framan  það  var  lítið,  blámálað  borð  og  einn  tréstóll. 
Þvottaáhöld  voru  i  einu  horninu,  og  ljós  logaði  dauflega 
á  litlum  vegglampa,  er  stóð  á  borðinu.  Tjöld  voru  breidd 
fyrir  gluggana.  Helgi  hafði  reist  hækjuna  sína  upp  við 
fótagaflinn  á  rúminu. 

Þóra  sat  á  stólnum,  en  studdi  vinstri  olnboganum  á 
borðið,  en  hendi  undir  kinn. 

Hægri  höndina  hafði  hún  lagt  á  kné  sér.  Helgi  sat 
á  rúminu  fyrir  framan  hana. 

Þau  höfðu  verið  að  tala  um  hitt  og  þetta  sem  gerð- 
ist  í  kauptúninu  daglega. 

Þóru  varð  litið  upp  og  framan  í  Helga. 

Hann  starði  á  hana.     Hún  leit  óðar  undan. 

Þau  þögðu  litla  stund. 

»Þóra!  Eg  get  aldrei  gleymt  þvi  hvað  þú  varst  góð 
við  mig,  þegar  eg  var  veikur«,  sagði  Helgi  loksins. 

»Eg  man  nú  ekki  til  að  eg  væri  neitt  sérlega  góð 
við  þig«. 

»En  eg  man  það.  Og  mér  þótti  svo  vænt  um  þegar 
eg  frétti,  að  þú  ætlaðir  að  koma  hingað«. 

Helgi  tók  hönd  Þóru  og  fól  hana  milli  handa  sinna. 
Hún  sagði  ekkert,  og  dró  ekki  að  sér  höndina.  Hún 
starði  í  ljósið,  hann  horfði  á  hana. 

Hvorugt  mælti  orð  um  hrið. 

»Eg  hefi  aldrei  fundið  betur  er  í  kvöld  hvað  mér 
þykir  vænt  um  þig,  Þóra«,  sagði  Helgi  þvínæst,  ofurlágt. 

Hann  beygði  sig  áfram,  þrýsti  hönd  hennar  og  bar 
hana  upp  að  vörum  sér. 

Þóra  færði  stólinn  sinn,  hægt  og  hægt,  nær  honum, 
og  svo  hallaðist  hún  upp  að  brjósti  hans. 

Hann  vafði  handleggjunum  utan  um  mitti  hennar,  og 
honum  fanst  hann  vera  sælastur  allra  manna. 

Vorið  eftir  kom  nýr  skósmiður  og  settist  að  i  kaup- 
túninu.     Hann  hét  Guðmundur. 

Menn  sögðu  að  hann  hefði  siglt  til  að  »fullkomna 
sig«  í  skóaraiðn  sinni,  og  að  hann  hefði  hlotið  mikið  hrós 
hjá  meisturum  sínum  utanlands. 

Hann  leigði  herbergi  í  einhverju  stærsta  húsinu  í 
kauptúninu,  sem  stóð  við  aðalgötuna. 

Þar  hafði  hann  vinnustofu  og  sölubúð. 

Hann  skrifaði  auglýsingu  á  afar8tórt  pappaspjald  og 
sagðist  taka  að  sér  skósmíðar  fyrir  miklu  Jægra  verð  en 
kauptúnsbúar  hefðu  Lingað  til  átt  að  venjast,  og  þar  að 
auk  yrði  verkið  betur  af  hendi  leyst. 

»Komið,  reynið,  þá  munuð  þér  sannfærast«,  stóð  með 
þumlungslöngum  stöfum  neðst  á  spjaldinu.  Síðan  festi 
hann  spjaldið  fyrir  ofan  búðardyrnar. 

Menn  ráku  fljótt  augun  í  auglýsinguna,  og  þyrptust 
kringum  hana,  til  að  lesa  hana.  Og  næst,  þegar  þeir 
þurftu  að  lappa  skóna  sína,  sendu  þeir  þá  til  Guðmundar. 
Flestum  líkuðu  viðgerðir  hans  betur,  og  smátt  og  smátt 
fækkaði  viðskiftavinum  Helga. 

Þegar  leið  á  sumarið,  komu  engir  til  hans  nema  ef 
mikið  lá  á  og  Guðmundur  gat  ekki,  vegna  annríkis,  af- 
greitt  þá,  eins  fljótt  og  þurfti. 

Þóra  kom  einnig  sjaldnar  og  sjaldnar  til  hans.  Hún 
hafði  farið  að  hugsa  um  það  undir  eins  um  vorið  þegar 
atvinna  Helga  minkaði,  hvað  það  væri  í  rauninni  mikil 
vitleysa  af  sér  að  ætla  að  giftast  honum. 

Hún  gat  ekki  hugsað  sér  að  sökkva  sér  niður  í  eymd- 
ina  og  baslið,  sem  hún  sá  að  blasti  við  honum. 

Hún  óskaði  eftir  færi  til  að  segja  honum,  að  hún 
gæti  ekki  haldið  lengra  út  í  það. 

Og  hún  fór  að  forðast  hann  eins  og  hún  gat. 

Um  haustið  fór  Helgi  til  Guðmundar,  til  þess  að  tala 
við  hann,  í  þeirri  von  að  þeir  gætu  komið  sér  saman  um 
verð  á  viðgerðum. 

Hann  hitti  Guðmund  í  vinnustofunni. 

Hann  stóð  upp,  kom  brosandi  móti  Helga  og  rétti 
honum  höndina. 

»Komið  þér  nú  sælir,  Helgi  minn.  Gerið  þér  svo  vel 
og  fáið  yður  sæti«,  sagði  hann  og  benti  á  stól. 

Helgi  settist  niður. 

»Mig  langar  til  að  tala  nokkur  orð  við  yður,  ef  þér 
mættuð  vera  að«,  sagði  Helgi. 

«Með  ánægju,  Helgi  minn.  Hvað  var  það  sem  þér 
ætluðuð  að  segja?«. 

»Þér  seljið  skósmíðar  yðar  með  lægra  verði  en  eg. 
Þér  dragið  til  yðar  alla  fyrri  viðskiftamenn  mína  og  svift- 
ið  mig  atvinnu  minni«. 

Guðmundur  svaraði  engu. 

»Ef  við  seldum  viðgerðir  okkar  með  jöfnu  verði,  þá 
mundum  við  báðir  hafa  dálítið  að  gera«. 

»Og  þá  værum  við  báðir  á  heljarþröminni,  Helgi 
minn«,  sagði  Guðmundur,  og  hló  við. 

Þeir  þögðu  stundarkorn. 

»Jæja,  erindið  hefir  líklega  verið  að  fá  mig  til  að 
hækka  verðið  á  skósmíðum  mínum«,  sagði  Guðmundur 
og  leit  fast  á  Helga. 

»Já«. 

»Einmitt  það.     Þér  hafið   auðvitað    ekkert   að    gera«. 

»Eg  get  ekki  sagt  að  eg  hafi  neitt  að  gera«. 

«Það  er  eðlilegt.  Mig  furðar  ekki  þó  fólk  hérna  í 
kauptúninu  sé  orðið  leitt  á  þessari  sífeldu  einokun  á  öll- 
um  sköpuðum  hlutum.  Það  er  ekki  nema  gott  að  dálítil 
samkepni  komist  á.  Hún  þarf  að  myndast  í  fleiri  grein- 
um.  Eg  er  til  með  að  fara  bráðum  að  verzla,  til  þess 
að  vita  hvort  þeim  getur  ekki  hitnað  dálítið,  kaupmönn- 
unum  hérna. 

Þeir  eiga  það  sannarlega  skilið.  Þeir  hafa  okrað 
nógu  lengi.  Það  gerði,  svei  mér,  ekki  til,  þó  þeir  mættu 
lækka  seglin«.  Guðmundur  stóð  upp  og  gekk  fram  og 
aftur  um  gólfið.     Helgi  fylgdi  honum  með  augunum. 

»Það  sem  vantar  mest  af  öllu,  bæði  hérna  og  annars- 

staöar,  er  samkepni.  Nógu  hörð  samkepni.  Þá  yrðu  þó 
ekki  allir  á  hausnum,  eins  og  nú. 

Raunar  má  ganga  að  því  vísu,  að  það  verði  altaf 
einhverir  sem  þola  ekki  samkepnina,  og  geti  ekki  haldið 
í  sér  lífinu.  Og  þeir  menn  verða  auðvitað  að  deyja  drotni 
sínum,  úr  því  þeir  geta  ekki  lifað. 

Þeir  sem  þola  samkepnina  eiga  að  lifa. 

Það  er  einhver  dugur  i  þeim,  en  hinum  ekki. 

Þetta  er  skoðun  mín,  Helgi  minn.  Eg  álít  hana  rétta 
og  holla,  og  eg  hefi  ásett  mér  að  fylgja  henni  fast  fram. 
Eg  ætla  ekki  að  gefa  neinum  keppinaut  mínum  eftir  i 
atvinnumálum,  og  eg  ætlast  heldur  ekki  til  að  mér  sé 
gefið  eftir  i  þeim  efnum. 

Mig  langaði  til  að  koma  dálitilli  samkepni  á  fót  hér 
kauptúninu,  og  þess  vegna  kom  eg  hingað,  og  eg «. 

»Þér  eruð  þá  ófáanlegur  til  að  hækka  verðið«,  greip 
Helgi  fram  i  og  stóð  upp. 

»Já,  alveg  ófáanlegur.  Þér  getið  eins  vel  lækkað 
verðið.  Fólk  mun  þá  koma  eins  til  yðar  og  min,  ef  því 
þykir  viðgerðir  yðar  jafnvandaðar.  Og  svo  er  ekki  til 
neins  að  nefna  verðhækkun  við  mig  framar«. 

»Þá  hefi  eg  ekkert  meira  við  yður  að  tala«,  sagði 
Helgi.     »Og  verið  þér  sælir«. 

»Verið  þér  nú  sælir,  Helgi  minn«. 

Guðmundur  opnaði  hurðina  fyrir  Helga,  og  kvaddi 
hann  brosandi. 

Fám  dögum  eftir  viðtal  sitt  við  Guðmund  auglýsti 
Helgi,  að  hér  eftir  tæki  hann  jafnt  fyrir  skósmíðar  sínar 
og  hann. 

Menn  lásu  auglýsinguna,  yptu  öxlum  og  gengu   burt. 

Fáir  komu  til  Helga,  eftir  sem  áður. 

Menn  voru  orðnir  vanir  því  að  sneiða  hjá  honum. 
Sumum  þótti  jafnvel  hálfvænt  um  að  Helgi  var  atvinnu- 
laus. 

»Honum  hefði  verið  nær  að  lækka  seglin  dálítið,  áð- 
ur  en  viðskiftavinir  hans  hefðu   neyðst   til   að    snúa   við 

honum    bakinu.      Honum    væri    ekki    nema   mátulegt   þó 
hann  fengi  að  kenna  á  staurshættinum»,  sögðu  þeir. 

Og  svo  sat  Helgi  á  vinnustofunni  iðjulítill,  dag  eftii 
dag  og  viku  eftir  viku. 

Dag  einn  um  miðjan  veturinn  kom  Ingvar  gamli  skip- 
stjóri  til  Helga. 

Hann  átti  húsið  sem  Helgi  bjó  í. 

»Komdu  nú  sæll,  Helgi  minn«,  sagði  Ingvar  og  rétti 
Helga  höndina. 

Helgi  sat  aðgerðalaus  við  vinnuborð  sitt  og  studdi 
hönd  undir  kinn.  Hann  tók  kveðju  Ingvars  og  bauð  hon- 
um  sæti  á  bakbrotna  stólnum  er  stóð  hjá  borðinu. 

»Eg  ætlaði  nú  ekki  að  standa  lengi  við.  Það  er  svo 
andskoti  kalt  hjá  þér.  Leggurðu  ekki  í  ofninn«,  sagði 
Ingvar  um  leið  og  hann  settist  niður. 

»0  nei,  eg  hefi  ekki  lagt  i  hann  núna  i  nokkurn 
tíma«,  svaraði  Helgi  dálítið  vandræðalegur. 

»Þú  heíir  þó  eitthvað  til  að  leggja  í  hann,  vænti  eg«. 

»Það  vill  nú  verða  lítið  um  það  stundum.  Mér  veit- 
ir  ekki  af  þeim  aurum  sem  eg  vinn  mér  inn  til  að  fá 
mér  eitthvað  að  eta  fyrir  þá.  Og  eg  er  nú  farinn  að 
venjast  kuldanum*. 

»Jæja,  það  er  þá  svona.  Þú  hefir  líklegast  lítið  að 
gera«. 

»Eg  heíi  sama  sem  ekkert  að  gera«. 

»Þú   ert   þá  víst  ekki  vel  staddur  í  peninga  sökum«. 

»Onei.     Ekki  er  eg  það«. 

»Þú  hefir  líklega  engin  ráð  með  húsaleiguna.  Það 
eru  nú  liðnir  fimm  mánuðir,  sem  þú  hefir  ekki  getað 
borgað  mér«. 

»Eg  heíi,  því  miður,  engin  tök  á  því  núna,  en 
seinna — «. 

»Já,  við  skulum  vona  það.  En  aðalerindið  til  þín 
var  að  segja  þér  frá  því,  að  Guðmundur  skósmiður  hefir 
leigt  þessi  herbergi  frá  næstu  mánaðamótum*. 

»Frá  næstu  mánaðamótum«. 

»Já,  hann  býður  mér  að  borga  hærri  leigu.  Eg  get 
ekki  slegið  hendinni  á  móti  svo  góðu  boði,  og  eg  sé  mér 
ekki  fært,  þó  eg  gjarnan  vildi,  að  láta  þig  hafa  herberg- 
in,  úr  því  þú  getur  ekki  goldið  eftir  þau«. 

»Nei,  það  er  ekki  von«. 

»Eg  hefði  ekki  talið  eftir,  þó  þú  hefðir  haft  þau  til 
vorsins  endurgjaldslaust,  ef  eg  hefði  mátt  við  því.  En 
það  eru  nú  meira  en  lítil  peningavandræði  manna  á  mill- 
um.     Og  mig  munar  um  leiguna,  þó  hún  sé  ekki  há«. 

»Auðvitað,  en  ætli  Guðmundur  þurfi  að  fá  litla  her- 
bergið  fyr  en  i  vor«. 

»Hann  vill  fá  þau  bæði  undir  eins,  annars  tekur  hann 
hvorugt«. 

»Þá  þarf  ekki  að  tala  meira  um  þetta.  Eg  skal  fara 
á  tilteknum  tima«,  sagði  Helgi  og  málrómurinn  skalf. 

Þeir  þögðu  um  hríð. 

»Eg  vona  að  það  fari  nú  bráðum  að  rætast  úr  fyrir 
þér,  og  að  þú  fáir  eitthvað  að  gera«,  tók  Ingvar  aftur 
til  máls. 

»Ekki  hefi  eg  neina  von  um  það.  Eg  get  ekki  unnið 
hvaða  vinnu  sem  er«. 

»Nei,  það  er  satt.     Fóturinn  bagar  þig«. 

Helgi  þagði. 

«Jæja,  vertu  nú  sæll,  Helgi  minn«. 

Ingvar  stóð  upp,  kvaddi  Helga  með  handabandi 
og    fór. 

Um  kvöldið,  þegar  dimt  var  orðið,  tók  Helgi  hækj- 
una  sína  og  haltraði  yfir  að  sýslumannshúsinu. 

Hann  opnaði  útidyrnar  og  drap  laust  á  eldhúshurðina. 

Þóra  opnaði  hurðina  í  hálfa  gátt. 

Hún  hörfaði  dálítið  aftur  á  bak,  þegar  hún  sá  hver 
var  fyrir  utan. 

»Eg  ætlaði  bara  að  fá  að  tala  nokkur  orð  við  þig,  ef 
þú  ættir  ekki  mjög  annrikt«,  sagði  Helgi  lágt. 

Þóra  svaraði  engu. 

Hún   sneri  sér  frá  honum,  gekk  að  eldhúsborðinu  og 

fór  að  þurka  af  þvegnura  bollum  sem  hvolfdu  þar  á  bakka. 

Helgi  opnaði  dyrnar  betur  og  kom  inn.  Hann  var 
blá-hvítur  af  kulda  og  hor.  Hár  hans  var  ógreitt,  og  föt- 
in  blettótt  og  slitin  og  öll  i  hrukkum  og  fellingum. 

Hann  haltraði  inn  að  eldhúsborðinu,  og  settist  á  stól 
sem  stóð  þar. 

Þóra  leit  á  hann.  Meðaumkun  og  viðbjóður  skein 
úr  svip  hennar.     Hún  leit  óðar  af  honum  aftur. 

»Nú  er  Ingvar  búinn  að  segja  mér  upp  húsnæðinu«, 
sagði  Helgi. 

Þóra  þagði. 

«En  það  gerir  nú  raunar  ekki  mikið  til.  Eg  hefi 
ekkert  að  gera  með  vinnustofuna  lengur.  Það  kemur 
hvort  sem  er  enginn  til  mín.  Mér  þykir  verst  að  Guð- 
mundur  vildi  endilega  fá  litla  herbergið  líka.  Það  hefði 
verið  alveg  nóg  handa  mér  til  vorsins.  En  það  var  ekki 
von  að  Ingvar  gæti  látið  mig  hafa  það  lengur,  úr  því  eg 
gat  ekki  borgað  húsaleiguna.  Og  eg  vona  að  eg  fái  að 
liggja  einhversstaðar  inni,  þangað  til  að  eg  get  komist 
burtu«. 

Þóra  sagði  ekkert.  Hún  hélt  áfram  að  þurka  af  boll- 
unum  og  leit  ekki  á  Helga. 

»Hvað  eg  hlakka  til  að  komast  burtu  héðan.  Eg 
vona  að  guð  geíi,  að  mér  gangi  betur  að  fá  mér  atvinnu 
einhversstaðar  annarsstaðar«,  sagði  hann  og  leit  upp  og 
framan  i  Þóru. 

»Og  þá  vona  eg,  að  eg  geti  bætt  upp  öll  leiðindin  og 
allar  áhyggjurnar  sem  þú  hefir  haft  út  af  mér  í  vetur. 

Og  þá  ættirðu  ekki  að  þurfa  að  vinna  eins  mikið,  og 
þú  verður  að  gera  núna«. 

Helgi  þagði  stundarkorn,  og  starði  á  Þóru.  Hún  forð- 
aðist  að  líta  á  hann. 

»Þóra,  mér  hefir  oft  liðið  illa  i  vetur.  Eg  hefi  stund- 
um  verið  svangur  og  kaldur.  En  það  hefir  fleira  gert 
mér  lífið  þungbært. 

Eg  hefi  svo  sjaldan  fengið  að  tala  við  þig.  Mig  hefir 
svo  oft  langað  til  að  tala  við  þig  um  ástæður  mínar,  tala 

við  þig  um  alt.  Eg  íinn  að  það  yki  mér  kjark  og  gerði 
mig  vonglaðari  og  úrræðabetri. 

Og  eg  held  að  eg  hefði  ekki  haft  kjark  til  að  lifa  í 
vetur,  ef  eg  hefði  ekki  vitað,  að  þér  þykir  vænt  um  mig. 

En  þó  hefi  eg  stundum  verið  hræddur  um,  að  eg  yrði 
að  sjá  af  þér.  Mér  hefir  fundist,  eins  og  þú  vildir  forð- 
ast  mig  núna  upp  á  síðkastið. 

En  eg  veit  að  þetta  er  eintómur  hugarburður.  Og 
eg  vona  að  þú  fyrirgefir  mér  hræðsluna.  Mér  þykir  svo 
vænt  um  þig«. 

Helgi  stóð  upp,  studdi  sig  við  hækjuna  en  lagði  vinstri 
höndina  á  öxl  Þóru,  og  vafði  handleggnum  utan  um  mitti 
hennar. 

»Þóra« sagði  hann. 

Hann  þagnaði,  því  Þóra  ýtti  honum  frá  sér. 

Hann  slepti  henni  og  settist  niður. 

»Eg  má  til  að  fara  inn  til  húsmóðurinnar.  Eg  heyrði 
a&  hún  kallaði«,  sagði  Þóra. 

»Það  er  ekki  heldur  til  neins  fyrir  þig  að  tala  við 
mig  um  ástæður  þínar.  Ekki  get  eg  neitt  hjálpað  þér. 
Ekki  hefi  eg  peninga  eða  mat  eða «. 

»Þóra,  heldurðu  að  eg  hafi  meint  það?  Eg  bað  þig 
bara  að  tala  við  mig«. 

»En  eg  má  ekki  vera  að  tala  við  þig.  Eg  hefi  nóg 
annað  að  gera,  þó  þú  hafir  ekkert  að  gera«. 

»Eg  held  að  þú  talaðir  ekki  svona  kuldalega  við  mig, 
-ef  þú  vissir  hvað  mér  þykir  vænt  um  þig,  Þóra.  Ef  þii 
vissir  að  mér  þykir  ekki  vænt  um  neitt  nema  þig«,  sagði 
Helgi  lágt. 

»En  það  er  ekki  til  neins  að  láta  sér  þykja  vænt  um 
mig  lengur.  Eg  hefi  nóg  að  hugsa  um  sjálfa  mig,  þó  eg 
hafi  ekki  aðra  í  eftirdragi«,  sagði  Þóra. 

Hún  sneri  sér  frá  honum,  og  gekk  að  dyrunum  sem 
lágu  úr  eldhúsinu  inn  í  stofurnar. 

Helgi  stóð  upp  og  studdi  sig  við  eldhúsborðið. 

»Veiztu  hvað  þú  ert  að  gera?  Þegar  þú  ert  farin,  er 
eg  búin  að  vera. 

Þú  hefir  staðið  á  milli  min  og  dauðans,  Þóra! 
Eg «. 

»Eg  hefi  sagt  þér,  að  eg  má  ekki  vera  að  tala  við 
þig«,  sagði  Þóra. 

»Þóra!     Guð  fyrirgefi  þér!«  stundi  Helgi  fram. 

Þóra  opnaði  hurðina,  fór  inn  úr  eldhúsinu  og  lokaði 
á  eftir  sér. 

Helgi  stóð  litla  stund  og  starði  á  eftir  henni.  Þvi- 
næst  haltraði  hann  fram  að  útidyrunum.  Hann  nam  stað- 
ar  magnþrota,  studdi  sig  við  hurðarsnerilinn  og  dró  and- 
ann  með  lágum,  hálfkæfðum  ekkastunum. 

Svo  opnaði  hann  dyrnar  og  fór  út  í  myrkrið. 

En  hurðin  féll  i  lás  að  baki  honum. 

Viltu  vinur  minn 
vaka  og  hlusta 
að  eins  stutta  stund 
á  stefjamál? 
sjá  i  sjónauka 
um  sæ  og  lönd, 
það  sem  þjóðfréttum 
þykir  sæta. 

Ærin  fréttafjöld 
fyrir  vakir 
augum  anda  mins 
út'  í  löndum. 
Hundrað  hvalreka 
heims-viðburða 
gæti  eg  greint, 
en  geri  ekki. 

Mér  eg  marka  bás 
minni  en  stærri 
fyrir  fáyrða 
frumreglu  skuld. 
Seztu  i  sæti, 
sjónir  byrgðu; 
er  þá  óskift 
athygli  þin. 


Máð  er  af  mannkyní 
mikil  smán: 
upp  sneri  iljum 
Abdúl  Hamid; 
komust  konur 
úr  kvennabúri 
út  um  Evrópu 
til  atvinnu. 

Brast  í  Belgíu 
bóla  gömul: 
lézt  Leópold 
landræningi. 
Á  Afríka 
ilt  að  gjalda 
þessum  þverbresta 
þjóðníðingi. 

Enn  er  ógert, 
Árvakur  sæll; 
nauðsynjaverk 
í  Norðurálfu: 
bíta  bakfisk 
úr  böðlum  tveim  — 
Þrasa  Þjóðverja 
og  Þráni  Rússa. 

Vóru  vatnsílóð 
á  vetri  snemraa: 

féll  um  Frakkland 
feikna  elgur,  — 
ærin  áminning 
allri  þjóð 
geldri,  guðlausri 
og  gáskafullri. 

Jöguðust  jafningjar 
um  jarðarsporð: 
Hrókur  og  Hákur 
hunda  kóngar. 
Enn  er  afsleppur 
orðstír  beggja 
miðlungsmenna 
að  mannkostum. 

Sýndist  sumum 
sól  i  vetur 
yfir  alviðru 
auðkýfinga : 
rétti  Rockfeller 
rangfengna  þó 
Fofnis  fullsælu 
í  fjórar  áttir. 

Sú  er  sálugjöf 
samandregin 
okurauðlegð 
með  afbrigðaklóm. 
Sinni  heyrnarhurð 
hratt  í  klofa, 
hafði  hjarta  sitt 
handraða-læst, 
þegar  múga  manns 
mötu  skorti. 

Nú  varð  níðingi 
nálar  augað 


ærið  ægilegt 
ellimóðum ; 
þó  raun  þjóðplága 
þessi  verða 
eins  og  áður 
að  innræti. 

Fjöldi  fleginna 
fátæklinga 
minnist  misendis 
maura  drottins; 
munu  milljónir 
manna  honum 
unna  að  eilifu 
oliureyks. 


Heim  skulum  halda 
í  harðangur  vort; 
þar  eru  þrár  vorar 
og  þúsund  rætur; 
vonir  vængbrotnar 
og  varnarþing, 
þrettán  þjóðfylgjur, 
sem  þarf  að  sigra. 

Gera  glámsýnir 
glapráðamenn, 
æfir  orðhenglar 
ýkjumálgir 
óleik  ættjörðu, 
alþýðu  tjón, 
loksins  sjálfum  sér 
sögurefsing. 

Feig  er  framhleypnir 
fellur  hroki 
æ  um  sjálfan  sig 
i  saur  niður; 

honum  hjálpar  lítt 
í  harðindum 
eldur  í  endum, 
eitur  i  miðjum. 

Tekur  taumlausu 
táraflóði,  sálarsviða 
og  svefnmissu, 
löngum  landflótta 
og  líftýnslu  — 
áföll  ættjarðar 
og  auðnuleysi. 


Varð  vábrestur 
af  veðrakyngi, 
féllu  fannskriður 
úr  fjallabrúnum. 
Líftjón  og  lima 
leika  á  tugum, 
en  þjóðarþrautir 
á  þúsundum. 

Braut  byrðinga 
bylur  og  sær, 
þar  sem  þrotabú 
þekja  svæði.  — 
Brestur  i  bönkum, 
búðir  hrikta, 
valt  er  völubein, 
viðsjár  i  landi. 

Koma  kaupmönnum 
á  kúpu  sína 
höfða  hringlandi 
og  handaskol. 
Hopar  hjúskap, 
hnignar  viðkomu, 


kólna  kærleikar, 
kynferði  dvín! 

Enn  er  alfaðir 
undra  stiltur, 
hógvær,  hlutlaus 
i  himni  sinum, 
brosir  að  brölti 
barna  sinna, 
klækjum  karla 
og  kvenréttindum. 

Er  andbýling 
ilt  í  huga, 
karli  karlægum 
en  kaldrifjuðum, 
þaðan  eru  þjóðmála 
þrætufarir, 
lausung  og  lygi 
og  lævísi. 


Vóru  viðbrigði 
á  vetri  þessum, 
teikn  á  tvídægru 
tólfmánaða: 
lék  land  vort 
á  lausum  þræði, 
hlupu  í  heiði 
halastjörnur. 

Stjarna  stórborin, 
stefndu  vendi 
logum  leiftrandi 
á  landsmálaþý; 
hýddu  þeim  húðlát; 
hart  sé  réttlæti, 

þegar  þjóðspilling 
þarf  að  refsa. 

Þjóta  um  þvera 
þjóðlífsgötu 
og  um  endilangt 
almanna  skeið 
Bróðir,  Bölverkur 
og  Bægifótur, 
Loki  og  Ljót 
og  Lyga-Mórður. 

Leggja  langs  og  þvers 
um  lands  bygðir 
alt  frá  óttu 
yfir'  að  náttmálum 
leikin,  ljúgfróð 
lausamenni 
Gleipni  glapmála 
á  grænjaxia  lýð. 

Langar  marga 
með  Leifi  heppna 
frændur  framræka 
að  fara  úr  landi, 
þar  sem  þjóðlygi 
á  þúsund  jarðir, 
en  sannleiksást 
selstöð  eina. 

Föst  er  Fjallkona 
í  foraði; 
haturs  hræbál 
að  himni  hvæsa; 
aska  úlfúðar 
á  allri  jörð, 
guði  til  gráts 
en  gamans  hinum. 


Sárt  ertu  leikin 
svanaf  óstra : 
hríðum  harðbarin, 
hrönnum  lamin; 
aumkuð  utanlands, 
örbirg  heima 
þeirra  þjóðkosta, 
er  þrifnað  veita. 

Ast  á  ættlandi 
er  orðahjóm, 
vaðall,  varaskrap 
og  vígalæti: 
hopa  af  hólmi 
hversdags  iðju. 
þeir  sem  þeyta  mest 
þjóðarlúður. 

Halda  hátíðir 

hefnigirni 

þaktir  þverbrestum 

þjóðskörungar. 

Þrungnum  þrasgirni 

þjóstylfingum, 

þeim  sem  þjóðflautir 

þeyttar  hafa, 

leika  landmunir 

á  landsjóði. 

Nú  er  nótt  í  hug! 
Nóg  mun  kveðið; 
mér  meintregi, 
mörgum  skapraun. 
Leiða  sál  mina 
i  svaðilför 
lands  og  lýða 
logandi  mein. 

Sendu  nú  Svásuður 
sólskins  vor 
lýð  og  landsstjórn, 
landi  og  sævi, 
þey  í  þjóðvilja, 
þrek  i  manndáð, 
daggir  drengskap, 
dagbirtu  sál. 


Dragðu  dagur 
dýrðar  fagra 
blæju  blikofna 
á  bölmagna  land. 
Gerðu  guð  drottinn 
gustuka  verk : 
gefðu  Garðarsey 
góðar  stundir! 

Guðmundur  Friðjónsson. 


Ritfregnir. 


Ljóðmæli  eftir  Steingrím  Thorsteinsson.  3.  útgáfa,  ankin. 
Kostnaðarmaður :  Signrðnr  Kristjánsson,  Rvk.  1910  (384  bls.). 

Rótt  er  það  eins  og  að  hitta  fornkunningja  að  máli  að  blaða  í 
nýjum  útgáfum  af  ljóðum  aldurhniginna  góðskálda.  Þar  má  hitta 
góðvini  og  fornkunningja  svo  að  segja  á  hverju  blaði,  og  eru  það 
þá  oft  fyrstu  ljóðin  og  fyrstu  lausavísurnar,  sem  við  lærðum. 

Eg  er  nú  að  blaða  í  3.  útgáfunni  af  ljóðum  Stgr.  Thorsteins- 
sonar,  sem  berst  okkur  íslendingum  einmitt  á  80.  aldursári  hans. 

Útgáfa  þessi  er  fullum  þriðjungi  stærri  en  hin  fyrri,  þegar 
litið  er  á  hvorttveggja,  leturmagn  og  blaðsíðutal.  Viðaukanna  er 
helzt  að  leita  í  »Minnum«  (bls.  56—80)  og  »Erfiljóðum«  (bls. 
354  —  373),  en  þó  er  álitlegasti  viðaukinn  í  ýmiskonar  ljóðum  og 
lausavísum  (bls.  233—38  og  263—322)  og  mun  flestum  víst  verða 
fyrst  fyrir  að  hnýsast  í  hann. 

Eg  hefi  nú  satt  að  segja  aldrei  haft  neitt  dálæti  á  »Minnum« 
og  »Erfiljóðum«  ljóðabókanna  okkar.  Og  þó  veit  eg,  að  margar  af 
minnisvísum  Steiugríms  um  fósturjörðina  muni  lifa  og  þá  líklegast 
kvæði  eins  og  »Vorhvöt«  einna  lengst.  Hversu  oft  heyrist  ekki 
enn  sungið  af  barna  munnum  og  fullorðinna: 

Svo  frjáls  vertu,  móðir,  sem  vin'hir  um  vog, 
sem  vötn  pín  með  straumunum  þungu,  .  .  . 

Líkt  má  segja  um  sum  erfiljóðin,  þótt  ekki  séu  þau  sungin. 
Eða  hvenær  skyldi  það  fyrnast,  sem  Steingrímur  orti  eftir  Sigurð 
inálara  ? 

En  eg  er  nú  að  hugsa  um  hin  önnur  ljóð  Steingríms  og  hvar 
framtíðin  muni  skipa  honum  bekk  í  Bragatúnum. 

Mér  dylst  það  ekki,  að  sá  bekkur  muni  blómum  skryddur, 
því  að  öllum  íslenzkum  skáldum  fremur  hefir  Steingrímur  verið 
skáld  vorblíðunnar,  sumarsælunnar  og  ástarylsins.    Það  er  einkenni- 

legt,  hversu  vetrarins  gætir  lítt  í  ljóðura  hans.  Og  þó  honura 
bregði  fyrir  hið  ytra,  þá  finnur  hann  óðar  ný  blómalönd  hið  innra, 
Eða  hvað  segir  hann  ekki,  þegar  haustar  að,  þegar  söngfuglarnir 
eru  svifnir  burt  og  blómtíðin  er  á  enda: 

Nei,  sönglíf,  blómlíf  finst  nú  að  eins  inni, 

þar  andinn  góður  býr  sér  sumar  til 

með  söng  og  sögu,  kærleik,  vina-kynni 

á  kuldatíð,  við  arinblossans  yl. 

En  á  sumrin!  —  Ja,  þá  hefir  hann  haft  það  til  að  lyfta  sór 
upp.  Þá  hefir  hann  farið  um  Laugardalinn,  og  þá  urðu  Gilsbakka- 
Ijóð  hans  til;  þá  hefir  hann  kveðið  gamanvísur  um  sláttinn  eða 
látið  sig  dreyma  skógardýrðina  í  útlöndum.  Eðá  eru  öll  þessi  Ijóð 
ef  til  vill  orðin  til  í  skammdeginu  til  þess  að  verjast  myrkri  og 
kulda  vetrarins?  —  Hver  veit  það  nema  skáldið. 

En  víst  er  um  það,  að  vorsins  skáld  verður  Steingrímur  ávalt 
talinn.  Og  þeir,  sem  vilja  minnast  sumargleðinnar  hans  og  ástar- 
sælunnar,  eins  og  hann  hyggur  hana  fegursta,  lesi  »Systkinin  í 
berjamó«  (bls.  131)  og  »Unadal«  (bls.  123). 

Mórgum  kann  nú  að  virðast  kvæði  þessi  nokkuð  »rómantisk«f 
nokkuð  fjarri  veruleikanum.  En  það  verður  að  meta  hvert  skáld 
á  hans  eiginn  kvarða  og  eftir  aldarhætti  þeim,  er  hann  lifði  og 
hrærðist  í,  á  meðan  hann  var  upp  á  sitt  bezta.  Enda  má  líka 
finna  veruleikann  í  ástaljóðum  Steingríms  og  hann  full  sáran  og 
bitran  (sbr.:  »Kveðja«  bls.  184  og  »Fyrr  og  nú«  bls.  188).  í 
sambandi  við  ástaljóð  Steingríms  má  heldur  ekki  gleyma  barnagæl- 
um  hans:  »Sof  nú,  raitt  barn«  (bls.  192)  og  »Tí  tí«  (bls.  193),  og 
þá  sízt  perlunni:     »Verndi  þig  englar,  elskan  raín«  (bls.  158). 

En  það  eru  fleiri  strengir  á  hörpu  Steingríms  en  þetta.  Og 
hafi  honum  fyrrum  verið  helzt  til  gjarnt  að  bregða  hinum  rósrauðu 
gleraugum  rómantíkurinnar  upp  fyrir  hugskotssjónir  sínar,  þá  hefir 
hann  á  manndómsárunura  haft  önnur  dekkri  gleraugu  í  takinu.  En 
með  þeim  leit  hann  oft  og  einatt  köldum  og  rólegum  spekings  aug- 
um  á  lífið.  Og  þá  urðu  til  heimsádeilur  hans  og  fyndnisstökur. 
Einskis  hefir  hann  þó  mist  af  hásæi  sínu  í  ljóðum  þessum,  og  alt 
af  lifir  hin  sama  bjarta  trú  að  baki,  þótt  orðin  verði  stundum 
nokkuð  hvöss.  Eða  beri  menn  saman  »Vegur  sannleikans«  (bls. 
210)  og  hina  fögru  trúarjátningu  skáldsins  í  »Lífshvöt«  (bls.  206), 

Ekki  er  neitt  dregið  úr  á  fyrri  staðnum,  þar  sem  sagt  er: 
Sagan  þér,  ef  vita  vilt, 
vottinn  þess  mun  sýna, 

hversu  margoft  mannkyn  trylt 
myrt  hefir  lækna  sína.  .  .  . 

Fyrir  unnin  andans  hnoss 
urðu  tiðum  launin: 
eitur,  brenna,  kyrking,  kross, 
kvala  blóðug  raunin.  .  .  . 

Það  verður  ekki  annað  sagt,  en  að  þessi  maður  líti  óhiltum> 
sjónum  á  söguna  og  mannlífið.     En  hver  er  nú  samt  trúin  hans? 

—  Trúðu'  á  tvent  i  heimi,  Ást  hins  eilífsanna 

tign  sem  hæsta  ber,  efld  með  frelsis  dug, 

guð  i  alheims  geimi,  einlæg   ást   til    manna 

guð  í  sjálfum  þér.  örvi  guðdómsflug. 

Þannig    ber    að    þreyja, 
þessu   stefna    að : 
elska,    iðja'    og    deyja, 
alt  er  fullkomnað. 

Á  fyndnisstökur  og  lausavísur  Steingríms  ætla  eg  ekki  að 
minnast.  Þær  eru  fyrir  löngu  orðnar  landfleygar,  —  nema  þærr 
sem  nú  koma  hór  í  fyrsta  sinn  fyrir  almenningssjónir.  En  eg  ætla 
ekki  að  fara  að  taka  af  þeim  nýja  bragðið  með  því  að  hafa  þær 
upp  hór. 

Gaman  væri  nú  að  vita  að  lokurn,  hvernig  þessu  aldurhnigna 
skáldi  er  orðið  innanbrjósts  með  áttatíu  árin  á  bakinu,  hvort  hann 
hefir  breyzt  til  muna  eða  er  enn  hinn  sami. 

Ofurlitla  mynd  finst  mér  hann  draga  upp  af  sjálfum  sór  í 
kvæðiskorni  einu  —  »Einn  eg  geng  um  apríls  dag«  (bls.  312). 
Hann  er  á  gangi  í  logndrífu  og  honum  finst  sem  ellin  só  að  »drifta« 
snjó  á  sig  og  árin  þyngi  bakið.  En  svo  heyrir  hann  til  lóunnar, 
fyrsta  lóukvakið,  forboða  vorsins.  Þá  finnur  hann  ekki  lengur  tif 
ellinnar;  þá  er  hann  orðinn  ungur  í  annað  sinn  og  segir: 
—  Ung  er  sálin  innra  þó, 
undir  tek  ég  kvakið! 

Og  hvaða  augum  lítur  hann  nú  á  hina  fyrri  skálddrauma 
sína?  Það  finnum  við  bezt  í  kvæðinu  »Hugarburðir«  (bls.  263). 
Um  þá  segir  haun: 

—  Þeir  lýstu  i  æsku  líkt  og  töfrahilling, 
i  lofti  bygðust  hallir  Aladdins 

með  bustir  skreyttar  skærri  röðuls  gylling, 

—  svo  skinu  hugarburðir  anda  míns. 

Eg  eldri  varð,  og  hratt  þeir  sjónum  hurfu, 
já,  hurfu  til  að  birtast  aldrei  meir, 
og  fyrr  en  varði  sorgir  að  mér  surfu, 
jaf n  sárar  þ  æ  r  og  f agrir  voru  þ  e  i  r . 

Og  sakast  hef  eg  um  þau  brigðin  bitur, 

er  bölið  kom  í  væntra  hnossa  stað;  — 

en  rórri  nú,  þótt  of  seint  yrði  eg  vitur 

eg  ekki  framar  raunir  tel  am  það, 

að  hillinganna  hverfult  skin  mig  vilti, 

—  svo  himneskur  var  Ijóminn,  sem  þær  gylti. 

Fögur  orð  í  öldungsmunni !  —  Og  betur  að  fleiri  gætu  sagt 
eitthvað  líkt  undir  æfilokin.  En  vel  má  nú  heimfæra  það  upp  á 
Steingrím  sjálfan,  er  hann  kvað  endur  fyrir  löngu  í  hinu  gull- 
fagra  kvæði  sínu  »Haustkvöld«  (bls.   120): 

Elli,  þú  ert  ekki  þung 

anda  gaði  kærum: 

fögur    sál    er    ávalt   ung 

undir    silfurhærum! 

Ág.  Bj. 

Stutt  kensluhók  í  hljómfræði  eftir  Sigfús  Einarsson.  115 
bls.  8v. 

Bók  þessi  ryður  að  mestu  nvja  braut  í  bókmentum  vorum, 
því  eins  og  höf.  tekur  fram  í  formálanum,  hefir  alls  ekkert  verið 
ritað  um  þetta  efni  á  íslenzku,  nema  það,  sem  Pétur  heit.  Guð- 
johnsen  ritaði  1870  í  bók  sína  »Leiðarvísir  til  þekkingar  á  söng- 
listinni.« 

Það  mun  því  óhætt  mega  fullyr?a,  að  bók  þessi  muni  verða 
kærkominn  gestur,  ekki  að  eins  öllum  þeim,  sem  stunda  söng  og 
hljóðfæraslátt,  heldur  og  sórstaklega  þeim,  er  jafnframt  fást  við 
kenslu  í  þessum  greinum. 

Það  er  ekki  fyrir  hvern  viðvaninginn  að  skrifa  góða  kenslu- 
bók  í  hvaða  námsgrein  sem  er.  Oftast  er  það  ekki  nóg  að  höfund- 
urinn  só  bóklega  vel  mentaður  í  þeirri  fræðigrein,  er  hann  skrifar 
um,  heldur  þarf  hann  helzt  einnig  að  hafa  sjálfur  átt  við  kenslu  í 
henni,  því  með  því  eina  móti  verður  honum  ljóst,  hvaða  atriði 
þurfa  mestrar  skyringar  við,  svo  að  misskilningur  verði  enginn  eða 
sem  allra  minstur. 

Nú  hefir  höf.  bókar  þessarar  einmitt  átt  við  kenslu  í  hljóm- 
íræði  í  nokkur  ár,  og  á  það,  í  sambandi    við  að    hann    við    samn- 

ing  bókarinnar  hefir  stuðst  við  rit  þau,  er  bezt  þykja  í  þessari 
fræðigrein  á  útlendum  málum,  að  veita  tryggingu  fyrir  því,  að  vel 
hari  tekist  með  samning  bókarinnar. 

Auðvitað  má  altaf  eitthvað  að  öllu  finna,  og  svo  er  um  bók 
þessa.  Mér  finst  höfundurinn  fara  u  m  o  f  fljótt  yfir  sögu  í  sum- 
um  atriðum.  Hann  gjörir  sér  auðsjáanlega  far  um  að  vera  sem 
stuttorðastur  og  gagnorðastur;  en  af  öllu  má  of  mikið  gjöra  og 
slíkt  er  ekki  ávalt  hægt  svo  vel  fari.  Það  eru  einmitt  sum  atriði 
í  hljómfræðinni,  sem  nauðsynlegt  er  að  sky'ra  svo  að  enginn  mis- 
skilningur  geti  átt  sér  stað  hjá  nemandanum,  en  í  stöku  stað  brest- 
ur  á  að  svo  só.  Skal  eg  sem  dæmi  nefna  að  á  bls.  34  stendur : 
.Samstígar  fimmundir  mega  ekki  koma  fyrir  á 
milli    tveggja    radda. 

Við  þetta  hefi  eg  fyrst  og  fremst  að  athuga  það,  að  þetta  er 
ekki  nákvæmlega  orðað,  því  það  eru  samstígar  fimmundir  milli 
tveggja  s  ö  m  u  radda,  sem  ekki  eru  leyfilegar,  en  samstígar  fimm- 
undir  (og  áttundir)  sem  ekki  eru  í  sömu  röddum  eru  fullkomlega 
leyfilegar.  En  svo  hefi  eg  ennfremur  það  að  athuga,  að 
vegna  þess  að  höfundurinn  á  næstu  bls.  dregur  úr  þessu  og  gefur 
í  skyn,  að  samstígar  fimmundir  geti  komið  fyrir  og  sóu  fullkom- 
lega  leyfilegar  þegar  sú  seinni  er  minkuð,  þá  finst  mér  nauðsyn- 
legt  að  tekið  hefði  verið  fram,  að  þegar  fyrri  fimmundin 
£  r    minkuð,     þá  eru  þær    alls    óleyfilegar.   — 

A  bls.  36  segir :  »Ef  seinna  tónbil  tveggja  samstígra  radda 
er  áttund  eða  fimmund,  en  það  fyrra  ekki,  kalla  menn  þær  áttundir 
og  fimmundir    ]  e  y  n  d  a  r  .  « 

Eg  held  að  allir  verði  að  játa,  að  það  þarf  skarpan  skilning 
til  að  skilja  þetta  rétt  og  jafnvel  þótt  dæmið  á  eftir  sýni  eina 
slíka  leynda  áttund  og  fimmund,  þá  hefði  ekki  verið  vanþörf  á  að 
skyra  þetta  nánar.  — 

Þá  er  heldur  ekki  laust  við,  að  háttv.  hóf.  sleppi  að  geta  um 
sumt,  sem  þó  frá  mínu  sjónarmiði  hefði  mátt  minnast  á.  T.  d.  er 
hvergi  minst  á  það,  sem  á  dönsku  er  kallað  »Örekvinter«,  og  þótt 
í  "bókinni  só  sýnd  og  gjört  grein  fyrir  raddsetningaraðferð  þeirri, 
sem  kölluð  er  »Generalbas«,  þá  er  hún  þó  hvergi  nefnd  á  nafn,  og 
hefði  það  þó  átt  við. 

Að  fara  nánar  út  í  einstók  atriði  hér,  leyfir  hvorki  tími  nó 
rúm,  enda  má  um  þetta  segja,  að  sínum  augum  lítur  hver  á  silfrið, 
og  má  lengi  þrátta  um  það,  hvað  rétt  hefði  verið  að  taka  fram  og 
hverju  að  sleppa,  í  bók  eins  og  þessari.  — 

Villur  hefi  eg  engar  orðið  var  við,  sem  varla  er  við  að  búastr 
þar  sem  hlut  á  að  máli  jafnfær  maður  og  háttv.  höf.,  og  er  það 
stór  kostur  að  geta  reitt  sig  á  að  alt  sé  rótt,  sem  í  bókinni  stend- 
ur.  Kost  álít  eg  það  líka,  að  höf.  fullyrðir  ekki  um  neitt  það  í 
hljómfræðinni  sem  helztu  tónfræðingar  heimsins  ekki  eru  alveg 
sammála  um. 

Hljómfræðin  er  ein  af  þeim  fræðigreinum,  sem  tæpast  verður 
lærð  án  tilsagnar,  svo  að  haldi  komi.  —  Til  þess  að  geta  raddsett 
lag  svo  vel  fari,  er  ekki  nóg  að  vita  helztu  reglur  fyrir  raddsetn- 
ingu ;  þeir  sem  við  það  fást  þurfa  helzt  að  hafa  næmt  og  »vel 
skólað«  eyra  til  þess  að  geta  heyrt  hvað  betur  má  fara  og  umfram 
alt  verða  þeir,  sem  þessa  fræðigrein  vilja  nema,  að  iðka  af  kappi 
verklegar  æfingar  undir  handarjaðri  góðs  kennara,  því  á  því  læra 
menn  meira  en  nokkur  bóklestur  getur  veitt  þeim. 

Höfundurinn  bendir  í  formála  bókarinnar  á  slíkar  verkefnis- 
bækur,  og  enda  þótt  mór  sé  kunnugt  um,  að  verkefnabók  sú,  er 
Foss  hefir  gefið  út,  só  í  alla  staði  góð,  þá  hefði  eg  þó  heldur  kosið, 
að  höf.  sjálfur  hefði  samið  slíka  bók  í  samræmi  við  þessa  hljóm- 
fræði,  er  nemendur  hefðu  átt  kost  á  að  eignast,  og  vona  eg 
að  hann  láti  verða  af  því  innan  skams. 

Eins  og  við  er  að  búast,  er  fjöldi  nýyrða  í  bókinni  og  líka 
mór  sum  þeirra  vel,  en  flest  ágætlega.  Hefði  farið  vel  á  ef  höf. 
hefði  sett  útlendu  nofnin  innan  sviga  aftan    við  fyrirsagnir  greinanna. 

Að  öllu  samanlögðu  verð  eg  að  álíta,  að  höf.,  sem  flestum  er 
góðkunnur,  ekki  að  eins  sem  tónskáld,  heldur  og  fyrir  hinn  mikla 
áhuga  sem  hann  hefir  synt  á  því  að  efla  og  glæða  hina  fögru  list, 
sönglistina,  hór  á  landi,  hafi  tekist  mjög  vel,  þegar  tillit  er  tekið 
til  þess,  að  hór  er  að  ræða  um  að  eins  »stutta  kenslubók  í 
hljómfræði«,  og  þar  sem  verðið  er  að  eins  1  kr.  og  50  au.,  þá 
er  engum  ofvaxið  að  eignast  hana. 

J.   L. 


Guttormur  J.  Guttormsson:  Jón  Austfirðingur.  Winni- 
peg  1909. 

Jón  Austfirðingur  er  hetjusaga  í  ljóðum.  Söguhetjurnar  eru 
Jón  bóndi,  kona  hans  og  4  börn.  Þá  koma  einnig  við  söguna  út- 
flutningsstjóri  og  ungur  götuslæpingur  í  Winnipeg.  Jón  er  myndar- 
bóndi  á  íslandi ;  fólkssmalinn  ginnir  hann  til  vesturfarar.  Hann 
flytur  vestur  með  fólk  sitt,  nemur  land,  reisir  bæ  og    ryður  mörk- 

ina.  Alt  gengur  vel  um  stund,  en  brátt  ber  ógœfan  að  dyrum. 
Bólan  kemur  og  synir  Jóns  deyja  allir.  Um  sama  mund  eyða 
vatnsflóð  og  skógareldur  öllum  fjármunum  hans.  Eitt  barnið  lifir 
enn,  fullorðin  dóttir,  sem  hafði  sest  að  í  borginni.  Hún  kynnist 
þar  manni  einum,  giftist  honum,  og  vinnur  fyrir  honum,  því  að 
hann  eyðir  öllu  sínu  við  spil  og  drykk.  Konan  ber  þetta  um 
stund,  en  brátt  beygir  þreytan  og  sorgin  hana ;  hún  andast  frá 
ungbarni  þeirra.  Alt  þetta  skellur  á  Jóni  eins  og  stormbyljir  á 
forna  eik,  sem  bognar  undir  þunganum  en  brotnar  ekki. 

Guttormur  ann  skörpum  andstæðum  og  skyrum  dráttum.  A 
þessari  mynd  hans  má  sjá  ljós  og  myrkur,  bjartan  dag  og  dimma 
nótt,  en  hvorki  morgun  né  kvöld.  Hann  málar  ekki  smáatburði, 
og  notar  ekki  milliliti.  Menn  hans  eru  annaðhvort  hreinhjortuð 
göfugmenni  eða  lævísir  bófar.  Gott  og  ilt,  hreint  og  óhreint  berst 
á  banaspjótum.    Hið  illa  er  sterkara,  en  vinnur  þó  ekki  fullan  sigur. 

Lesarinn  finnur  að  hér  er  eitthvað  að,  myndin  rennur  ekki 
sundur.  Og  gallinn  er  sá,  að  hún  er  of  stórgerð;  hún  gefur  ekki 
sanna  hugmynd  um  hinn  óendanlega  smágerða  og  litbreytta  vef 
mannlífsins. 

Þannig  eru  veruleg  missmíði  á  söguformi  Guttorms.  Bókin  er 
ekki  fullkomin  listaheild.  Af  henni  er  ekki  hægt  að  ráða  hvort 
höf.  muni  verða  söguskáld.  En  hún  sýnir  að  hann  er  nú  þegar 
myndarlegt  ljóðskáld.  Hann  er  spakur  maður  og  getur  lýst  pryðis 
vel,  einstökum  atriðum.  Honum  er  létt  um  mál  og  rím.  Hann 
finnur  þetta  og  hefir  gaman  af  að  leika  sér  að  erfiðum  háttum 
eins  og  fimur  riddari  sem  skylmist  í  þungri  spangabrynju. 

Jónas  Jónsson. 

Jólabókin  II.  Útg.  Árni  Jóhannsson  og  Theodór  Árna- 
son.    Rvk.  1910. 

Snoturt  kver  að  efni  og  frágangi,  sungið  í  garð  og  úr  með 
fallegum  jólaljóðum  af  tveim  góðskáldum,  Guðm.  Guðmundssyni  og 
Matthíasi  Jochumssyni.  Af  frumsömdum  greinum  í  óbundnu  máli 
flytur  kverið  »Jólasögu  frá  Garði«,  eftir  Þórhall  biskup  Bjarnason, 
og  »Jól  í  stórborg«,  eftir  Guðm.  Magnússon  skáld.  Fyrri  greinin 
er  efnisgrönn  að  vísu,  en  ljúfleg  og  hlý,  með  fastnæmum  persónu- 
einkennum.  Hin  síðari  er  fjÖrleg  lysing  á  jólum  í  Kaupmannahöfn, 
undirbúningsasanum,  helgihringingunni  og  hátíðarsöngnum  —  og 
eyðisvip    borgarinnar  að  aflokinni    guðsþjónustugerð,    er    allar   fjöl- 

skyldur  halda  jól  fyrir  læstum  dyrum  og  luktum  gluggum,  en  ein- 
mana  útlendingurinn  reikar  dapur  um  göturnar  milli  dimmleitra 
húsaraðanna.  Ennfremur  er  þar  kvæðiskorn  þýtt  af  V.  Briem,  og 
helgisaga  úr  æskulífi  Krists  eftir  Selmu  Lagerlöf,  látlaus  og  til- 
komumikil,  þýdd  af  útgefendunum.  B.  B. 


Safn  af  sönglöguni  fyrir  fjórar  ósamkynja  raddir.  Safn- 
að  og  búið  undir  prentun  hefur  Jón  Laxdal.    Rvk.  1910. 

Lögin  í  þessu  hefti  eru  bæði  innlend  og  útlend.  Af  þeim 
innlendu  eru  flest  eftir  Jón  sjálfan.  Eru  mörg  þeirra  kunn  áður 
og  sjálfsagt  mörgum  góðkunn,  eins  og  t.  d.  »Oft  um  ljúfar,  ljósar 
sumarnætur.«  I  því  er  eitthvað  af  þeim  þýðleik,  er  mjög  ber  á  í 
beztu  lógum  Jóns  (»Sólskríkjunni«).  A  meðal  útlendu  laganna  er 
slíkt  afbragð  sem  »Sólkveðjan«  hans  Lange-Miillers.  Yfir  höfuð  lít 
eg  svo  á,  að  vel  sé  valið  í  heftið,  því  að  flest  eru  lögin  falleg,  þó 
að  sum  þeirra  séu  líklega  full  flókin  til  þess  að  hljóta    alþýðuhylli* 

Þá  er  búningurinn.  Prentvilla  er  það  sjálfsagt,  er  á  bls.  6 
(5.  deild,  2.  rödd)  stendur  es  fyrir  g,  því  að  hljómurinn  má  ekki 
án  þríundarinnar  vera.  A  bls.  10  fer  alt  og  bassi  í  samstígum 
áttundum,  en  þær  raddir  og  sópran  í  samstígum  fimmundum  á 
milli  1.  og  2.  deildar.  Og  eins  er  neðar  á  blaðsíðunni.  Og  eg  só 
ekki  hverjar  varnir  eru  í  málinu.  A  bls.  11  eru  leyndar  áttundir, 
er  eg  tel  óheppilegar,  af  því  að  þær  verða  til  þess,  að  fimmund 
seinna  hljómsins  er  tvöfölduð.  Þessar  áttundir  eru  á  milli  s  ó  p  r  a  n  s 

og  tenórs,    6. — 7.  deild  (b~$),     Á   ^ls.    12,    seinustu    deild    er 

d :  vil7     ranglega  leystur.      Þríundin  (e)  hefði   átt  að  fara  upp  um 

sæti.     Og  þá  hefðu  fimmundirnar  milli  sóprans  og  alts  I e j) 

aldrei  orðið  til.  Á  bls.  13  er  leiðsögutónninn  (cis)  í  d  :  Vr  (4.  deild) 
ranglega  færður  niður  um  stækkað  bil.  A  bls.  14  (3.  deild)  hefði 
verið  réttara  að  skifta  ekki  um  hljóm  í  1.  deildarhluta.  A  bls. 
16  (seinni  hluta  2.  deildar)  fer  a  1 1  og  t  e  n  ó  r  í  samstígum  fimm- 
undum  að  ástæðulausu,  að  því  er  virðist.  En  að  öllu  má  eitthvað 
finna.  Og  nú  get  eg  ómögulega  verið  að  halda  lengra  aftur  í  bók- 
ina  og  tína  fleira  til.  Mór  þykir  meiri  ástæða  til  að  þakka  honum 
fyrir  það,  sem  hann  hefir  unnið  sönglist  vorri  til  þrifa.  Hún  á 
sér  áreiðanlega  fáa  vini  betri.  Það,  sem  eg  hefi  talið  aðfinslu- 
vert  og  fleira,  er  til  mætti  tína,  hefir  vafalaust  slæðst  með  af  því 
sérstaklega,  að    höf.    hefir    mörgum    og    margvíslegum    störfum    a& 

gegna,  hefir  orðið  að  vinna  að  bókinni  á  hálfgerðum  hlaupum  og 
ekki  haft  tíma  til  að  velta  hverju  einu  fyrir  sór,  svo  sem  þurft 
hefði.  Þannig  er  svo  að  sjá  allvíða,  sem  hann  hafi  eigi  gefið  sór 
tóm  til  að  gæta  að  hverri  einstakri  rödd,  eða  vanda  nægilega  til 
þeirra,  t.  d.  til  b  a  s  s  a  og  t  e  n  ó  r  s  efst  á  bls.  55,  svo  að  eg  nefni 
eitt  dæmi.     En  þau  eru  fleiri. 

Eitthvað  hefi  eg  rekið  mig  á  af  prentvillum  hór  og  þar.  Baga- 
legt  er  það  t.  d.  á  bls.  52,  að  orðin  við  b  a  s  s  a  n  n  hafa  fallið  úr, 
þar  sem  hann  fer  á  misvíxl  við  hinar  raddirnar. 

Tekstarnir  eru  afbragð,  margir  hverjir. 

S.  E. 


Söngfræði  eftir  Hallgrím  Þorsteinsson.    Rvk.  1910. 

Hálfóþarft  kver  er  þetta,  því  að  annað  var  komið  á  undan  — 
á  vegum  Guðm.  Gamalíelssonar  —  sama  efnis.  Þó  væri  ekki  um< 
það  að  fást,  ef  pryðilega  væri  frá  kverinu  gengið,  en  því  fer  mjög 
fjarri.  Framsetningin  er  eitthvað  svo  dauðans  viðvaningsleg,  skyr- 
ingarnar  svo  langdregnar  og  þó  oft  óljósar;  —  eða  ef  til  vill  með 
fram    þess    v  e  g  n  a,    að  vaðallinn  er  svo  mikill. 

T.  d.  kaflinn  um  tónaraðir.  Svo  er  að  sjá,  sem  »óblandaður 
tónstigi«  merki  sama  og  m  i  s  s  t  í  g  r  ö  ð,  en  »blandaður  tónstigi« 
sama  og  smástíg  röð  (sbr.  bls.  36).  En  hvað  er  þá  höf.  að 
fara  (á  bls.  41),  er  hann  talar  um  »C-dúrtónstigann  bæði  blandaðan 
og  óblandaðan«.  Eða  á  höf.  við  það,  að  »óblandaði  tónstiginn«  só 
stofntónaröð  (C-dúr),  en  allar  tónaraðir  aðrar  »blandaðar«?  Úr 
hverjum  »ágætum  songkenslubókum  á  öðrum  tungumálum«  kemur 
höf.  slík  skifting  tónraðanna  ?  Á  bls.  39  stendur,  að  C-dúr  liggi  »til 
grundvallar  fyrir  öllum  dúrtónstigum,  þannig,  að  á  hverjum  tón 
hans  má  byggja  tónstiga«.  Nei,  ekki  liggur  hann  til  grundvallar 
fyrir  þeim  í  þ  e  s  s  u  m  skilningi,  heldur  hinum,  að  eftir  bonum 
eru  aðrir  dúrar  gerðir  (þ.  e.  með  sömu  tónbilaskipan).  Enda  þekk- 
ir  höf.  og  nefnir  fleiri  dúra  en  þá,  sem  bygðir  eru  á  heimatónum 
C-dúrs. 

Á  bls.  34  merkir  »heill  tónn«  sama  og  stór  tvíund,  en  á  bls. 
36  stendur,  að  »óblandaði«  tónstiginn  só  »samsettur  af  heilum  tón- 
um,  en  hinn  blandaði  af  heilum  og  hálfum  tónum«.  Er  þá  hvergi 
lítil  tvíund  í  þeim  tónstiga,  sem  höf.  kallar  óblandaðan!  Eða  hvar 
er  stór  tvíund  í  þeim  blandaða? 

I  þessu  og  mörgu  öðru  veður  höf.  reyk. 

Höf.  kveðst  muni  gefa  út  sönghefti  með  2  og  3  röddum.  Á 
þeim  er  öllu  raeiri  þQrf  en  söngfræði.  Bara  að  frágangurinn  á 
þeim  verði  þá  betri!  Vilja  þessa  höf.  til  að  verða  söngmentum 
vorum  að  liði,  er  Ijúft  að  virða  og  þakka,  en  það  verður  ekki  hjá 
því  komist  að  benda  honum  á  hitt,  að  getan  virðist  ekki  vera  að 
sama  skapi  mikil,  sem  viljinn  er  góður. 

S.  E. 


Ennfremur  hafa  Skírni  verið  send  þessi  rit : 
1.    Y  og  Z  eftir    Adam  Þorgrímsson.     Akureyri  1910. — 
Skrá  yfir  þau  orð  íslenzk,  er  rita  skal  með  y  eða  z. 

%  íslenzk  málfræði  handa  byrjendum  eftir  Jónas  Jónas- 
8  o  n .  2.  prentun  endursamin.  —  Töluverð  bragarbót  að 
þessari  útgáfu,  enda  er  bókin  ná  vel  fallin  til  kenslu  í  barna- 
skólum. 

3.  Dóttir  veitingamannsins,     eftir    Guðm.     R.    Ólafsson. 

Rvík  1910.  —  Bindindisræða  í    söguformi,    þar    sem    minna 
ber  á  list  en  ást  á   málefninu. 

4.  Heimir.     Tímarit  hins    ísl.    únítariska    kirkjufólags   í    Ve3tur- 

heimi.     Ársverð  (12  blöð)  1  dollar.  —  Allfjölskrúðugt  rit. 

5.  Tímarit  kanpf élaga  og  samvinnufólaga.     Ritstjóri  S  i  g  u  r  ð  - 

urJónsson    á  Ystafelli. 

6.  Soga  nm  Jomsvikingarne  (Stokkhólmsbókartextinn  ásamt  ný- 

norskri  þyðingu)  ved    Albert    Joleik.  —    Det    Norske 
Samlaget.     Oslo  1910. 


Frá  útlöndum. 


Stjórnarbylting  í  Portúgal. 

Þar  gerðust  þau  stórtíðindi  í  byrjun  októbermánaðar  í  haust, 
að  konungurinn  var  rekinn  frá  ríki  og  lyðveldi  myndað.  Þetta 
nýja  lýðveldi  hefir  nú  fengið  viðurkenningu  allra  ríkja,  og  engar 
líkur  virðast  benda  í  þá  átt,  að  konungur  sá,  er  frá  fór,  eða  ætt- 
menn  hans,  muni  framar  gera  þar  tilkall  til  konungstignar. 

Það  hefir  verið  megn  óreiða  á  öllu  stjórnarfyrirkomulagi  í 
Portúgal  nú  lengi.  Fjármál  ríkisins  hafa  verið  í  hinu  versta  ólagi. 
Fjárglæframenn  háfa  komist  þar  til  valda  og  metorða  og  sukkað 
með  fó  ríkisins  fram  úr  öllu  hófi.  Englendingar  hafa  lánað  þang- 
að  stórfé,  svo  að  ríkið  er  þeim  háð  fjárhagslega  með  veðsetningum 
og  skuldbindingum. 

1.  febr.  1908  var  Karl  Portúgalskonungur  myrtur  á  götu  í 
Lissabon  og  elzti  sonur  hans  með  honum.  Þá  kom  til  ríkis  næst- 
•elzti  sonur  hans,  Manúel,  sá  er  nú  var  rekinn  frá  völdum,  og  var 
þá  innan  við  tvítugt.  Karli  konungi  var  gefin  sök  á  stjórnaróstand- 
inu  og  fjármálaóreiðunni,  og  jafnframt  yfirráðherra  ríkisins,  sem  þá 
Tar,  J.  Frankó,  og  var  honum  steypt  frá  völdum  og  hann  rekinn 
í  útlegð,  er  konungur  hafði  verið  myrtur.  Karl  konungur  var 
lengstum  utan  ríkis,  oftast  í  París,  og  var  hann  talinn  hóflaus 
eyðsluseggur  og  sagt,  að  hann  sóaði  takmarkalaust  fó  úr  fjárhirzlu 
ríkisins,  því  að  aldrei  nægði  honum  konungsmatan.  En  Frankó 
yfirráðherra  hafði  kastað  sór  inn  í  stór  fjárglæframál  og  var  með 
tilstyrk  konungs  orðinn  eins  konar  alræðismaður  í  Portúgal,  er 
endir  var  gerður  á  þeim  leik  með  konungsmorðinu. 

Samt  var  syni  Karls  konungs,  Manúel,  tekið  með  fögnuði,  er 
hann  var  kryndur  til  konungs  eftir  föður  sinn.  En  sjálfur  hafði 
hann  gert  það  með  illu  geði,  að  taka  við  konungdóminum.  Hann 
J)ótti  síðan  verða  verkfæri  í  hóndum  klerkaflokksins,  og  var  móður 
hans  þar  mikið  um  kent,  en  aðrir  stjórnmálaflokkar  í  landinu 
kunnu  því  mjóg  illa. 

Almenningur  í  Portúgal  er  sagöur  mjög  fáfróður.  En  stjórnar- 
fyrirkomulag  er  þar  frjálslegt.  Kosningaréttur  er  bundinn  við  21 
árs  aldur,  við  lágt  skattgjald  og  svo  við  það,  að  hlutaðeigandi 
kunni  að  lesa  og  skrifa.  En  síðasta  skilyrðið  útilykur  þó  fjölda 
manns  frá  kosningaréttinum.  Almenningur  er  fátækur  og  landið 
illa  ræktað.  Af  ræktuðu  landi  eru  40  °/0  graslendi,  23  °/0  akurlendi- 
hitt  er  ávaxtagarðar,  skógar,  vínlönd  og  jurtagarðar.  ^s  hluti 
landsbúa  býr  í  borgum.  Margir  lifa  á  fiskiveiðum.  Málmtekja  er 
ekki  mikil,  og  er  þó  landið  ríkt  að  málmum. 

Þingið  í  Portúgal  hefir  verið  klofið  í  marga  smáflokka,  en  tala 
þingmanna  er  155.  Aðalflokkarnir  eru  vinstrimenn  og  hægrimenn, 
eða  framfaramenn  og  íhaldsmenn  (regeneradores).  Svo  eru  lyð^ 
veldismenn  o.  s.  frv.  Eftir  konungsmorðið  1908  var  mynduð  sam- 
steypustjórn  af  ymsum  flokkum  þingsins  og  var  hertoginn  af 
Amaral  þar  aðalmaðurinn.  En  þeirri  stjórn  var  steypt  22.  des. 
1908,  og  komu  þá  hægrimenn  til  valda.  En  ekki  stóð  það  í  bráð 
nema  til  7.  apríl  1909.  Þá  tók  vinstrimaður  aftur  við,  en  hélt 
ekki  völdum  nema  rúman  mánuð,  og  mynduðu  hægrimenn  aftur 
stjórn  13.  maí  1909.  Hún  sat  við  völd  til  22.  des.  sama  ár.  Þá 
komst  aftur  vinstrimaður  til  valda  og  sat  til  22.  júní  síðastliðið 
sumar.  Tók  þá  við  annar  af  sama  flokki,  Teixeira  de  Sousa,  og 
var  hann  við  völd  þar  til  í  október,  er  byltingin  gerði  enda  á 
valdadógum  hans.  Manúel  konungur  hafði  viljað  afsala  sór  völd- 
um  í  júní  síðastliðið  sumar,  en  vinstrimenn  réðu  því  þá,  að  hann 
gerði  það  eigi.  í  ágúst  í  sumar  fóru  fram  kosningar  og  fekk 
stjórnarflokkurinn  þar  meiri  hluta,  og  hann  ekki  lítinn.  Lýðveldis- 
menn  höfðu  áður  skipað  að  eins  7  sæti  í  þinginu,  en  náðu  nú  14. 
Þingið  var  sett  23.  september  og  í  hásætisræðu  konungsins  var  þá 
lofað  miklum  framfarafyrirtækjnm.  Svo  var  fundum  þingsins 
frestað,  eftir  konungsúrskurði,  til  áramóta. 

Af  þessu  stutta  yfirliti  geta  menn  fengið  nokkra  hugmynd 
um,  í  hverri  ringulreið  stjórnmálin  í  Portúgal  hafi  verið  á  undan 
byltingunni.  Lýðveldismenn,  sem  byltinguna  gerðu,  höfóu  haft 
langan  viðbúnað.  Sumarið  1910  bárust  út  þær  fregnir  hvað  eftir 
annað,  að  til  stæði,  að  Portúgal  yrði  lýðveldi.  Og  það  er  fullyrt, 
að  byltingin  hafi  verið  gerð  raeð  ráði  eða  leyfi  Englendinga,  að 
lýðveldismenn  hafi  fyrir  fram  fengið  loforð  ensku  stjórnarinnar  um, 
að  þaðan  skyldi  ekki  verða  tekið  í  taumana.  Sagan  segir,  að  lyð- 
veldismenn  hafi  sent  tvo  af  foringjum  sínum  til  Lundúna  snemma 
í  ágúst  og  hafi  þeir  skýrt  ensku  stjórninri  frá,    að    það    stæði    til, 

að  konurrgsvaldið  yrði  afnumið  í  Portúgal  og  í  stað  þess  myndað 
lyðveldi,  en  jafnframt  fullvissað  hana  um,  að  þrátt  fyrir  það  yrði 
samband  Portúgals  við  England  óbreytt  frá  þv/,  sem  áður  hefði 
verið.  Höfðu  þeir  fengið  góð  svör,  þau,  að  sambandið  væri  gert 
milli  þjóðanna  og  það  breytti  í  engu  afstöðu  Euglands  ti!  Portú- 
gals,  þótt  Portúgal  breytti  stjórnarfyrirkomulagi  sínu.  Það  er 
sagt,  að  eftir  samningum  milli  Portúgals  og  Englands  frá  5.  des. 
1900  hafi  England  trygt  sér  forkaupsrétt  að  nylendunr.m,  ef  Portú- 
gal  yrði  að  láta  þær  af  höndum. 

Lyðveldismenn  höfðu,  eins  og  áður  segir,  haft  langan  viðbúnað 
til  stjórnarbyltingarinnar  xneð  leynifundum  og  samsærum.  Flest- 
allir  foringjarnir  í  sjóhernum  fyltu  þann  flokk,  en  urðu  auðvitað 
að  fara  mjög  leynt  með  það,  að  þeir  væru  með  í  ráðum  til  þess 
að  gera  uppreisn.  Höfuðborgin,  Lissabon,  átti  7  lyðveldismenn  á 
þingi;  þar  af  var  einn  sjóliðsforingi,  en  5  voru  prófessorar.  Það 
er  sagt,  að  flestir  vísindamenn  landsins  hafi  fylt  þann  flokk  og,  að 
yfir  höfuð  væru  það  hinar  betur  megandi  stóttir,  sem  gengust  fyrir 
byltingunni.  Hin  stóru  verzlunarhús  í  Lissabon  höfðu  t.  d.  stutt 
hana. 

Atvik  kom  fyrir  3.  október,  sem  flytti  fyrir  uppreisninni.  Þá 
var  einn  af  foringjum  byltingamanua  myrtur  heima  hjá  sór.  Hann 
hót  Bombatdó  og  var  frægur  læknir.  Sá,  sem  myrti  hann,  var 
herforingi  og  talinn  eigi  með  ölium  mjalla  þá  stundina,  sem  hann 
vann  verkið,  en  klerkaflokknum  var  gefin  sök  á  morðinu,  og  æsti 
það  mjög  hugi  þeirra  manna,  sem  áður  höfðu  bundist  samtökum 
um,  að  koma  fram  stjórnarbyltingunni.  Á  fundi,  sem  þeir  hóldu 
þá  um  kvöldið,  var  fastráðið,  að  byrja  hana  næstu  nótt.  Skyldi 
merki  gefið  til  uppreisnarinnar  með  21  fallbyssuskoti. 

Kl.  V/2  um  nóttina  dundu  við  fallbyssuskotin  og  vöktu  borgar- 
menn.  Voru  göturnar  þegar  eftir  litla  stund  orðnar  fullar  af  fólki 
og  bárust  skjótlega  um  fregnirnar  af  því,  hvað  til  stæði,  enda  fóru 
uppreisnarmenn  um  göturnar  með  lúðrablæstri  og  sÖfnuðu  að  sór 
liði.  Lögregluliðið  hrökk  ekkert  við,  til  þess  að  stöðva  óeirðirnar, 
og  var  þá  kallað  til  herlið.  En  nokkur  hluti  þess  gekk  þegar  í 
lið  með  uppreisnarmönnum. 

Þeir  reistu  nú  vígí  til  og  frá  í  strætunum  og  sendu  liðsflokka 
í  allar  áttir,  suma  til  þess  að  ná  yfirhönd  yfir  brúm  og  götum,  er 
miklu  þótti  varða,  en  aðra  til  þess  að  ná  fréttaþráðastöðvunum  á 
sitt  vald,  til  þess  að  engar  fregnir  bærust  út  af  því,  sem  í  borg- 
inni  gerðist,  fyr  en  þeim  þætti  tími  til  kominn.    En  margt  af  her- 

liðinu  og  varðlið  konungshallarinnar  sneri  gegn  uppreisnarmönnum 
og  varð  nokkurt  mannfall  af  hvorumtveggju,  en  þó  ekki  mikið. 
Gekk  svo  alla  nóttina. 

Því  tjóni  urðu  uppreisnarmenn  fyrir,  að  þeir  mistu  einn  af 
helztu  fyrirliðum  sínum  þegar  í  byrjun  bardagans.  Hann  hót 
Candido  dos  Reis  og  var  sjóliðsforingi.  Hafði  hann  ráðið  mestu 
um  það  meðal  foringja  samsærismanna  um  kvöldið,  að  uppreisnin 
væri  hafin  þá  þegar.  Sú  saga  gekk  lengi,  að  hann  hefði  fyrirfarið 
sór  sjálfur;  hefði  honum  þótt  uppreisnin  eigi  takast  svo  vel  í 
byrjunhmi  sem  hann  hafði  ætlað  og  hann  þóttist  nú  sjá  fyrir,  að 
þeir  fólagar  yrðu  bráðlega  ofurliði  bornir  af  hersveitum  þeim,  er  í 
móti  stóðu,  en  sjalfum  sór  kendi  hann  um,  að  flanað  hefði  verið 
um  of  að  fyrirtækinu,  og  tók  sér  þetta  svo  nærri,  að  hann  vildi 
eigi  Hfa  og  skaut  sig.  Svo  var  sagan  sögð.  Önnur  saga  segir,  að 
hann  hafi  fallið  fyrir  vopni  annars  manns.  En  hvort  sem  heldur 
er,  þá  er  það  víst,  að  byltingamenn  telja  sér  mikinn  mannskaða 
orðinn  við  fráfall  hans,  og  harma  það  mjög. 

Þegar  leið  fram  á  morguninn  4.  október,  tóku  herskip,  sem 
lágu  á  höfninni  í  Lissabon,  að  skjóta  á  konungshöllina,  og  varð 
hún  fyrir  miklum  skemdum  af  þeirri  skothríð.  Konungur  var  þar 
og  móðir  hans,  en  herlið  hafði  varið  höllina  fyrir  uppreisnarmönn- 
um.  Nú  tók  bardaganum  að  halla  á  konungsmenn,  en  hinir  sóttu 
fast  fram.  Um  morguninn  komu  hersveitir  úr  nágrenninu  við 
Lissabon  inn  til  borgarinnar  og  gengu  ýmist  í  lið  með  uppreisnar- 
mönnum  eða  konungsmönnum.  Sem  dæmi  um  það,  hvernig  til 
hafi  gengið,  er  það  sagt,  að  í  einni  fótgönguliðsdeild  var  hór  um 
bil  jafnmargt  af  hvorum  um  sig,  konungsmönnum  og  uppreisnar- 
mönnum.  Sló  í  bardaga  milli  þeirra  út  úr  því,  hvorum  skyldi 
fylgja,  og  í  þeim  bardaga  fóllu  margir,  þar  á  meðal  yfirforinginn. 
En  viðureigninni  lauk  svo,  að  uppreisnarmenn  urðu  ofan  á,  og 
gengu  þá  konungsmenn,  sem  uppi  stóðu,  þeim  á  hönd  og  fylgdu 
þeim  til  liðveizlu  við  uppreisnarmannaflokkinn.  Líkt  var  víðar. 
Hermennirnir  brutu  upp  vopnabúrið  og  fengu  borgurunum  vopn  í 
hendur.  Borgarlýðurinn  var  yfirleitt  uppreisnarmanna  megin,  og 
sagt  er,  að  er  stórskotalið  konungsmanna  eitt  sinn  ógnaði  með  því, 
að  skjóta  á  múginn,  hafi  menn  þyrpst  saman  framundan  byssu- 
kjöftunum.  Synir  þetta,  að  menn  hafa  ekki  búist  við  mikilli 
harðneskju  frá  hálfu  þeirra,  sem  vörn  hóldu  uppi  frá  konungs 
hendi.  Enda  gengu  nú  fleiri  og  fleiri  af  þeim  yfir  til  uppreisnar- 
manna.     Þegar  leið  fram  á  þriðjudaginn,  4.   okt.,    varð    brátt    auð- 

séð,  hvorir  sigra  mundu.  Flögg  uppreisnarmanna  komu  upp  í 
hverri  götunni  eftir  aðra,  til  merkis  um,  að  þar  yæru  þeir  orðnir 
sigurvegarar,  en  flöggum  hinna  fækkiði  að  sama  skapi.  En  allan 
þann  dag  var  barist,  og  svo  næstu  nótt,  alls  yfir  30  klukkustund- 
ir.  5.  október  var  alt  orðið  á  valdi  uppreisnarmanna,  og  þá  fyrst 
bárust  fregnir  af  byltingunni  út  um  heiminn,  því  uppreisnarmenn 
höfðu  skorið  sundur  fróttaþræðina,  til  þess  að  engar  fregnir  bærust 
af  bardaganum,  meðan  á  honum  stóð.  Fyrstu  fregnirnar  skyrðu 
frá  því,  að  Manúel  konungur  væri  rekinn  frá  ríki  og  lýðveldi  sett 
á  stofn.  En  rótt  á  eftir  kom  sú  fregn,  að  Theophilo  Braga  hefði 
tekið  að  sór,  að  verða  fyrsti  forseti  lyðveldisins. 

En  það  er  frá  Manúel  konungi  að  segja,  að  þegar  herskipin 
toku  að  skjóta  á  konungshöllina,  var  honum  ráðlagt,  að  flýja  það- 
an,  og  gerði  hann  það,  fór  ásamt  móður  sinni  og  ömmu  út  úr 
borginni.  Komust  þau  sfö'an  út  á  listiskip,  er  konungur  átti  þar 
á  höfninni  og  hóldu  á  því  til  Gíbraltar  með  fylgd  enskra  herskipa, 
Var  þeim  þar  vel  tekið  af  Englendingum,  og  þar  dvöldu  þau  um 
hríð,  en  síðan  hólt  konungur  til   Englands. 

Byltingamenn  skipuðu  nú  nýja  stjórn  og  var  svohljóðandi  til- 
kynning  um  það  send  út  um  heiminn   kvöldið  5.  október: 

»Þjóðin  og  herinn  hafa  rétt  í  þessu  afnumið  konungsveldið  og 
lyst  Portúgal  lyðveldi  samkvæmt  óskum,  er  menn  hafa  lengi  búið 
yfir.  Gleðinni  yfir  þessu  er  ekki  hægt  að  lýsa.  Það  hefir  verið 
mynduð  bráðabirgðastjórn,  og  er  hún  svo  skipuð:  Forseti:  Theo- 
philo  Braga;  innanríkisráðherra:  José  de  Almeida;  hermálaráðherra: 
Xavier  Bnrretó  óberst;  dómsmálaráðherra:  Alfonso  Costa;  flotamála- 
ráðherra  og  nylendnmálaráðherra:  Azevedo  Gomes;  utanríkismála- 
ráðherra:  Bernadino  Machado;  verknaðarmálaráðherra:  Antonio  Luiz. 
Gomes.  Stjórnin  hefir  með  samhug  allra  borgara  trygt  almennan 
frið  oy:  reglu.  Sífelt  streyma  að,  utan  úr  héruðunum,  yfirlysingar 
um,  að  stofnun   lýðveldisins  só  tekið  með  hinni  mestu  gleði. 

Theophilo  Braga,  forseti.« 

Allir  foringjar  í  her  og  flota  hótu  hinni  nyju  stjórn  þegar 
hylli  og  trygðum.  Til  alþjóðar  í  Portúgal  birti  nyja  stjórnin  svo- 
hljóðandi  nvarp: 

»Portúgalsmenn  !  Þjóðiu,  herinn  og  flotinn  hafa  lyst  yfir 
stofnun  lyðveldisins.  Konungsættin  Braganza,  sem  glæpsamlega  og 
með  ásetningi  hefir  spilt  þjóðfriði  í  landinu,  er  fyrir  fult  og  alt  út 
rekin  úr  Portúgal.  Þessi  atburður  er  vottur  um  djarfleik  og 
hreysti  þjóðarinnar  og  fyllir  hjörtu  allra  föðutlandsvina    með    fögn- 

uði.  Þessi  dagur  gerir  fyrir  fult  og  alt  enda  á  þrældómi  þessa 
'lands.  Brennandi  þrá  borgaranna  eftir  frjálsu  stjórnarfyrirkomulagi 
•er  nú  fullnægt,  og  þessi  stund  bætir  oss  að  fullu  alt  umliðið  erfiði 
og  allar  umliðnar  raunír.  Látum  þessa  stund  verða  upphaf  að 
flekklausu  siðvendnis  og  réttlætistímabili;  látum  þetta  eina:  »Fyrir 
þjóðina«,  verða  undirstöðu  stjórnmálastefnuskrár  vorrar,  og  látum 
mannúð  gegn  þeim  sigruðu  verða  undirstöðu  siðferðisstefnuskrár 
vorrar  Borgarar!  Látið  eitt  áhugamál  fylla  hugi  yðar:  föðurlandið, 
og  eina  ósk:  samlyndi.  Lýðveldið  treystir  því,  að  þjóðin  vilji  halda 
uppi  reglu  og  virðingu  fyrir  því,  sem  rétt  er,  að  hnn  sé  fús  til  að 
leggja  alt  í  sólurnar  fyrir  hið  sameiginlega  áhugamál,  frelsið,  og 
að  hún  vinni  með  ást  og  áhuga  fyrir  hinu  portúgalska  lyðveldi.« 

Braga  forseti  er  einn  af  frægustu  rithöfundum  Portúgalsmanna 
núlifandi,  hefir  meðal  annars  samið  bókmentasögu  Portúgals,  merki 
legt  rit. 

Ekki  var  þó  svo,  að  nýja  stjórnin  mætti  engri  mótspyrnu. 
Klerkaflokkurinn  reis  öndverður  gegn  henni,  enda  vænti  hann  sór 
þaðan  alls  annars  en  góðs.  Klerkaveldi  er  mikið  í  Portúgal  og 
áhrif  þess  meðal  almennings  rótgróin.  Sousa-stjórnin  hafði  reynt 
að  reisa  rönd  við  því,  en  ekkert  orðið  ágengt  í  þá  átt.  Fyrstu 
vandræðin,  sem  mættu  hinni  nýju  stjórn,  voru  þau,  að  vinna  bug 
á  klerkum  og  munkum.  Það  er  sagt,  að  hún  hafi  verið  hörð  í 
horn  að  taka  í  þeirri  viðureign,  og  kvarta  munkarnir  mjóg  yfir 
því,  að  þeir  hafi  verið  beittir  af  henni  órótti  og  orðið  fyrir  hrakn- 
ingum,  einkum  Jesúítar.  Þá  gerði  nýja  stjórnin  útlæga  úr  Portú- 
gal,  en  vill  annars  skera  úr  kirkjumálunum  á  þann  hátt,  að  skilja 
ríki  og  kirkju.  I  fyrstu  urðu  róstur  milli  hermanna  stjórnarinnar 
og  munkanna,  og  var  barist  sumstaðar  í  klaustrunum  áður  en 
munkarnir  lótu  undan  síga.  Fjöldi  af  klauscralfðnum  hefir  nú 
hröklast  úr  landi  og  leitar  hann  mest  til  ítali'u.  Stjórnin  hefir 
lyst  yfir  því,  að  eignir  Jesúíta  séu  gerðar  upptækar  og  falli  til 
ríkisins,  en  eignir  annara  kirkjumanna  verði  virtar  og  fái  þeir  þær 
borgaðar  eftir  virðingu.     Öllum  klaustrum  er  lokað. 

Manúel  konungi  hefir  verið  skilað  eignum  hans,  en  konungs- 
hallirnar  taldi  nyja  stjórnin  eign  þjóðarinnar  og  kveðst  verja  þeim 
til  hennar  þarfa,  sumar  verði  notaðar  til  geymslu  þjóðsafnanna, 
aðrar  verði  gerðar  að  skólahúsum. 

Manúel  konungi  var  láð  það  af  ymsum,  hve  fljótlega  hann 
flyði,  þegar  uppreisnin  varð,  í  stað  þess  að  safna  að  sér  sem  mestu 
liði  og  verjast.     En  hann  svarar  því  svo,    að    það    hefði    hlotið    að 

kosta  líf  fjölda  manna,  og  kveðst  hann  ekki  hafa  viljað  verða  orsök 
í  neinu  blóðbaði.  Hann  vildi  aldrei  við  konungdórainum  taka  og 
hafði  altaf  verið  fús  á,  að  losna  við  hann.  Það  var  talað  um  það 
áður,  að  hann  afsalaði  sór  konungdóminum  í  hendur  frænda  sínum, 
hertoganum  af  Oportó.  Hertoginn  flúði  land,  eins  og  Manúel  kon- 
ungur,  í  byltingunni,  en  nú  hefir  hann  fengið  leyfi  til  þess,  að 
setjast  aftur  að  í  Portúgal,  þegar  ró  só  komin  þar  á  alt  aftur, 
gegn  því,  að  hann  afsalar  sér  tilkalli  til  ríkiserfða. 

Þeir  Bombardó  læknir  og  Candidó  dos  Reis  sjóliðsforingi  voru 
jarðsettir  saman,  og  með  mikilli  viðhöfn. 

1.  desember  var  hátíðarhald  mikið  í  Lissabon.  Þá  var  vígt 
nýtt  flagg,  er  þjóðveldið  hafði  valið  sér. 

Alt  hefir  gengið  þar  sæmilega  til  þessa,  og  þegar  fyrir  nokkru 
hefir  þjóðveldið  fengið  viðurkenningu  allra  ríkja.  Bráðabirgðastjórn- 
in  heldur  völdum  fram  undir  vorið.  I  marzmánuði  eiga  að  fara 
fram  kosningar  til  þingsins,  og  þegar  það  þing,  sem  þá  verður 
kosið,  kemur  saraan,  skilar  hún  af  sér  völdunum  í  þess  hendur. 


í  síðasta  hefti  Skírnis  var  getið  um  róstur  á  Spáni,  bæði  gegn 
páfanum  og  svo  innbyrðis  milli  Spánverja.  Það  varð  miklu  minna 
úr  þeim  en  á  horfðist.  En  þegar  byltingin  varð  í  Portúgal,  kom 
aftur  hreyfing  á  Spánverja  og  töldu  lýðveldismenn  þar  róttast,  að 
fara  nú  eins  að.  Margir  hóldu  því  fram,  að  ríkin  ættu  nú  að  sam- 
einast  og  mynda  eitt  lýðveldi,  er  tæki  yfir  Pyreneaskagann.  Þó 
hefir  alt  verið  að  mestu  leyti  kyrt  og  stórtíðindalaust  á  Spáni  síðan. 

Verkfallsuppþot  á  Frakklandi. 

Síðastliðið  vor,  í  aprílmánuði,  kom  fram  krafa  frá  óllum  þeim 
vinnulyð,  er  við  járnbrautarstórf  fæst  á  Frakklandi,  um  launahækk- 
un.  Mikið  af  járnbrautum  er  þar  ríkiseign,  svo  að  þar  var  stjórn- 
inni  að  mæta.  En  bæði  neitaði  hún  og  eins  þau  félög,  er  járn- 
brautir  eiga,  að  sinna  kröfunni.  Út  af  þessu  reis  megn  óánægja, 
en  þó  stóð  við  svo  búið  alt  sumarið  og  fram  á  haust.  En  í  miðj- 
um  októbermánuði  gerðu  járnbrautaverkamennirnir  verkfall,  sem 
hefir  haft  ekki  smáar  afleiðingar.  Verkfallsmenn  fóru  svo  ógæti- 
lega  að  ráði  sínu,  að  þeir  lögðu  eigi  að  eins  vinnuna  niður,  heldur 
gerðu  þeir  einnig  skemdir  á  járnbrautunum,  og  það  með  ráði  þeirra, 
sem  verkfallinu  stjórnuðu,  að  því  er  sagt  er.  Höfðu  þeir  ætlað 
með  því  að  hræða  stjórnina  til    þess    að    láta    þegar    undan.     Þing 

átti  bráðlega  að  koma  saman,  og  munu  verkfallsmenn  hafa  treyst 
því,  að  þar  ætti  stjórnin  erfiða  aðstöðu,  ef  hún  greiddi  eigi  fram 
úr  málinu. 

En  stjórnin  brást  illa  við  og  var  hörð  í  horn  að  taka.  Briand 
yfirráðherra  hafði  þar  forgönguna.  Hann  lýsti  því  yfir,  að  þetta 
væri  ekki  venjulegt  verkfall,  heldur  uppreisn,  og  samkvæmt  þeirri 
kenningu  lét  hann  handtaka  forsprakka  verkfallsmanna  og  kasta 
þeim  í  fangelsi.  Sömuleiðis  lót  hann  refsa  þeim  harðlega,  er  sann- 
ir  urðu  að  sök  um  það,  að  þeir  hefðu  gert  spellvirki  á  járnbraut- 
unum.  Þá  verkfallsmenn,  er  herskyldir  voru,  lét  hann  kalla  til 
herþjónustu  og  skipaði  síðan,  að  þeir  væru  sem  herskyldir  menn 
settir  í  járnbrautavinnu.  Fór  þá  svo,  að  verkfallsmenn  gugnuðu 
bráðlega,  einkum  af  því  að  margir  forvígismennirnir  voru  fangels- 
aðir,  og  tóku  þá  margir  aftur  upp  vinnuna,  svo  að  verkfallið  stóð- 
eigi  nema  fáa  daga.  En  samt  er  talið,  að  mikið  tjón  hafi  af  því 
hlotist. 

Briand  þótti  koma  mjög  röggsamlega  fram  í  þessu  máli,  og 
sagt  er,  að  hann  hafi  haft  í  því  fullkomið  fylgi  Fallieres'  forseta. 

En  foringjar  verkfallsmanna  þóttust  hart  leiknir  og  ólögum 
beittir  af  stjórninni.  Og  þegar  þingið  kom  saman,  komu  þar  fram 
talsmenn  þeirra  og  gerðu  harða  atreið  að  stjórninni,  einkum  Jaurés, 
foringi  og  málsvari  jafnaðarmannaflokksins  á  þingi.  Briand  hólt 
því  fram,  að  hér  hefði  verið  um  uppreisn  að  ræða,  en  ekki  verk- 
fall,  og  bar  sakir  á  hluttakendurna  fyrir  spellvirkin,  er  þeir  hefðu 
unnið.  Hefði  því  stjórnin  orðið  að  láta  hart  mæta  hörðu.  Stóð 
rifrildi  um  þetta  yfir  í  þinginu  í  marga  daga,  og  varð  úr  svo 
mikill  gauragangur,  að  jafnað  er  til  Boulongershreyfingarinnar  og 
Dreyfusmálsins.  Briand  heimtaði  traustsyfirlysingu  þingsins  og 
viðurkenningu  fyrir  framgöngu  sína  og  fekk  þetta,  með  329  atkv. 
gegn  183.  En  það  voru  íhaldsflokkar  þingsins,  sem  gerðu  þann 
mikla  mun;  því  þarna  studdu  þeir  stjórnina,  þótt  þeir  annars  sóu 
henni  andvígir. 

Flokkaskiftingin  í  þinginu  er  þessi:  Socialradíkali  flokkurinn 
150,  radíkali  flokkurinn  110,  vinstri  þjóðveldismenn  80,  »óháðir« 
socialdemókratar  30,  meðalhófsflokkurinn  75,  hægrimenn  65  og 
socialdemokratar  eða  jafnaðarmenn  75.  Fjórir  fyrstnefndu  flokkarn- 
ir  mynduðu  áður  stjórnarfylkinguna,  og  var  það  álitlegur  meiri- 
hluti,  370  atkv.,  ekki  sízt  þar  sem  hinir  þrír  flokkarnir  voru  inn- 
byrðis    andvígir.       Fimti    og    sjötti    flokkurinn    eru    íhaldsflokkar 

þingsins,  hægra  megin  við  stjórnarfylkinguna,  en  sjöundi  flokkurinn, 
jafnaðarmennirnir,  vinstra  megin  hennar. 

Briand  hefir  nú  verið  við  vóld  á  annað  ár,  og  það  er  sagt,  að 
á  þeim  tíma  hafi  hann  altaf  verið  að  hallast  meir  og  meir  á  sveif 
með  hægrimanna-flokkunum.  Blöð  þeirra  hafa  varið  hann  og  fylgt 
honum  að  málum  í  fleiru  en  þessari  síðustu  þrætu.  Aftur  á  móti 
var  farinn  að  koma  upp  kur  gegn  honum  í  stjórnarfylkingunni. 
Sá  flokkur,  sem  staðið  hefir  Briand  næstur,  er  »óháðu«  socialdemó- 
kratarnir.  í  flokki  jafnaðarmanna  hefir  hann  unnið  sér  stjórnmála- 
manns  nafn  og  fylgi.  Því  dundu  þau  brigslyrði  á  honum  nú  í 
verkfallsþrætunni,  að  hann  væri  að  fangelsa  »gamla  fólaga«.  Hafði 
hann  áður  verið  einn  af  duglegustu  og  mest  metnu  starfsmönnum 
jafnaðarraannablaðsins  »l'Humanité«  og  hafði  ritað  þar  fjólda  greina. 
Nú  voru  forsprakkar  verkfallsmanna  teknir  höndum  á  skrifstofu 
þess  og  fangelsaðir,  eftir  boði  hans.  Þessu,  og  mörgu  því  líku,  var 
kastað  framan  í  hann  í  þinginu,  og  urðu  árásirnar  þar  svo  beiskar 
og  æstar  einmitt  vegna  þess,  að  gamall  fólagi  átti  í  hlut. 

Annars  er  svo  að  sjá,  sem  Briand  hafi  haft  mjög  alment  fylgi 
í  framgöngu  sinni  til  þess  að  kæfa  niður  verkfallsuppþotið,  og  um 
þingfylgið  er  áður  getið.  En  nú  kom  til  mála,  'að  setja  skorður 
við  því  með  löggjöfinni,  að  annað  eins  uppþot  og  það,  sem  nyaf- 
staðið  var,  kæmi  aftur  fyrir,  og  Briand  hólt  fram,  að  svo  yrði  að 
gera.  Alt  ráðaneytið  hafði  staðið  sem  einn  maður  og  stutt  Briand 
í  verkfallsmálinu,  en  riðlun  var  samt  komin  í  lið  þess  út  af  því, 
og  varð  þó  enn  meiri,  er  afgera  skyldi,  hvernig  löggjafarvaldið  ætti 
að  snúa  sér  við  sli'kum  málum  framvegis.  Briand  bað  þá  um  lausn 
fyrir  alt  ráðaneytið,  en  tók  þegar  að  sér  að  mynda  annað  nytt.  I 
því  eru  nokkrir  af  hinum  eldri  ráðherrum,  en  aðrir  eru  nýir. 
Briand  er,  eins  og  áður,  yfirráðherra.  Meðal  þeirra,  sem  burt  fóru, 
er  Millerand  samgöngumálaráðherra  og  Vivani  verkmálaráðherra,  og 
vildu  þeir  ekki  taka  sæti  í  nyja  ráðaneytinu.  En  alt  er  það  þó 
úr  þeirri  þingfylkingu,  sem  áður  fylgdi  stjórninni. 

Nýja  stjórnin  hefir  einsett  sór,  að  koma  fram  breytingum  á 
atvinriufélagalöggjöfinni  í  þá  átt,  að  reisa  skorður  við  líkum  upp- 
þotum  og  járnbrautamannaverkfallinu.  Jafnframt  á  að  banna 
verkamönnum  og  starfsmönnum  við  járnbrautir  og  í  annari  ríkis- 
þjónustu  að  koma  á  stað  verkföllum. 

Þingkosningar  í  Bandaríkjunum. 

Þær  fóru  fram  nú  í  haust,  til  sambandsþingsins,  og  höfðu 
Demókratar  sigur  og  náðu  góðum    meiri    hluta    í    fulltrúadeildinni. 

En  áður  hafa  Repúblikanar  haft  þar  meiri  hluta  nú  lengi,  og  ríkis- 
forsetinn  er  úr  þeirra  flokki.  I  Senatinu  eða  öldungaráðinu,  efri 
málstofu  þingsins,  hafa  Repúblikanar  enn  nokkurn  meiri  hluta,  en 
mistu  þar  þó  einnig  nokkur  sæti  nú. 

Kosningar  til  fulltrúadeildar  sambandsþingsins  fara  fram  annað- 
hvort  ár,  og  er  kosið  í  kjördæmum,  sem  skift  er  niður  eftir  fólks- 
fjölda.  En  til  Senatsins  kjósa  þing  hinna  einstöku  46  sambands- 
ríkja,  2  menn  hvert,  og  er  annaðhveit  ár  kosinn  einn  þriðjungur 
Senatsins.  Bæði  þessar  kosningar,  til  sambandsþingsins,  og  eins 
kosningar  til  löggjafarþinga  hinna  einstöku  ríkja,  og  svo  til  ríkis- 
stjóraembættanna  þar,  fara  fram  að  haustinu. 

I  fulltrúadeild  sambandsþingsins  höfðu  Repúblikanar  áður  um 
220  atkv.  og  Demókratar  um  170.  Nú  hafa  Demókratar  þar  227 
atkv.,  en  Repúblikanar  163.  Við  kosningar  til  þinga  hinna  ein- 
stöku  ríkja  unnu  Demókratar  að  sama  skapi,  og  þar  af  leiðir  at- 
kvæðamissi  þeirra  í  Senatinu.  Þar  hafa  nú  Repúblikanar  um  50 
atkv.,  en  Demókratar  um  40.  Eftir  þessu  að  dæma  eru  lítil  lík- 
indi  til,  að  Repúblikanar  haldi  forsetaembættinu  við  næstu  kosn- 
ingar,  að  tveim  árum  liðnum. 

Það  er  innbyrðis  ósamkomulag  og  klofningur  í  Repúblikana- 
flokknum,  sem  ósigrinum  veldur,  og  svo  almenn  óánægja  með 
verndartollastefnuna  og  þá  verðhækkun  á  vörum,  sem  henni  fylgir, 
En  klofningurinn  í  flokknum  hefir  orðið  út  úr  afstöðu  löggjafar- 
valdsins  til  auðvaldsins.  Þeir,  sem  vilja  hnekkja  því  með  löggjöfinni 
og  myndað  hafa  nyja  stefnu  innan  flokksins,  eru  kallaðii  »Insur- 
gentar«,  og  hefir  Roosevelt  fyrv.  forseti  farið  víða  um  Bandaríkin 
í  sumar  og  talað  þeirra  máli;  hefir  jafnvel  verið  enn  hvassari  í 
árásunum  en  andófsmenn  Demókratarnir. 

Margir  gamlir  Repúblikanar  hafa  orðið  svo  reiðir  þessum  nýja 
klofningi  úr  flokknum,  að  þeir  hafa  heldur  viljað  styðja  gamla 
mótstöðumenn  en  þá,  sem  honum  fylgja. 

Konungaskifti  í  Síam. 

23.  október  í  haust  andaðist  Ohulalongkorn  konungur  í  Síam, 
57  ára  gamall,  og  hefir  setið  þar  að  völdum  síðan  1868,  verið 
merkur  konungur  og  komið  landi  sínu  mjög  í  viðskiftasambönd  við 
JNorðurálfu.  Til  ríkis  kom  eftir  hann'^Wajirawudk  sonur  hans,  f.  1881. 

Þ.  G. 


ísland  1910. 


Árið  1910  hefir  verið  betra  en  meðalár  bæði  til  lands  og  sjáv- 
ar;  til  sjávarins  jafnvel  mikln  betra  en  meðalár.  Svo  segja  þeir, 
sem  nánast  yfirlit  hafa  yfir  þetta  hvort  um  sig.  Veðráttufarið 
hefir  yfirleitt  verið  þetta:  Veturinn  fremur  harður  og  snjóasamur, 
vorið  kalt  og  jórð  leysti  seint  undan  snjóum,  en  sumarið  gott  og 
hagstætt,  með  stuttum  regnkafla  í  byrjun  haustsins,  en  haustið 
síðan  einmunagott  og  blíðviðrasamt. 

Hey  gengu  mjög  til  þurðar  í  vorharðindunum,  en  heyfengur 
var  góður  eftir  sumarið,  og  haustið  bætti  upp  vorið.  Talað  var 
um  skepnufelli  í  vorharðindunum  bæði  vestan  lands  og  norðan,  og 
mun  eitthvað  hafa  verið  hæft  í  þeim  fregnum,  þótt  eigi  hafi  orðið 
mikil  brögð  að.  Fjárskaðar  urðu  á  ýmsura  stöðum  í  Fljótsdals- 
hóraði  í  ofsaveðri  7. — 8.  maí,  og  mun  eins  dæmi  um  þann  tíraa. 
Annars  er  ekkert  sórlegt  fram  að  taka  viðvíkjandi  landbúnaðinum 
á  árinu.  Flóaáveitu-mælingunum  hefir  verið  haldið  áfram  af  Tal- 
bitzer  verkfræðing,  er  áður  hefir  að  þeim  unnið.  Þess  má  og  geta, 
að  fyrirhleðsla  var  gerð  á  árinu  til  þess  að  stemma  stfgu  fyrir 
jarðskemdum  af  flóðum  úr  Markarfljóti,  og  hefir  þetta  gefist  vel. 
Nylundu  má  telja  það,  að  í  júlí  í  sumar  fóru  margir  norðlenzkir 
bændur  kynnisför  til  Suðurlands,  fóru  suður  um  Borgarfjarðarhérað, 
þá  til  Reykjavíkur  og  síðan  austur  um  Arness-  og  Rangárvalla- 
sýslur. 

Aflabrögð  hafa  yfirleitt  verið  góð  kringum  alt  land.  Botnvörpu- 
skipin  hafa  aldrei  aflað  eins  vel.  Þau  gengu  héðan  8  þetta  ár, 
en  nú  er  ráðin  nokkur  fjölgun  á  þeim.  Síldarveiðar  byrjuðu  seint 
nyrðra,  en  urðu  raiklar  þegar  til  kom.  Hvalaveiðar  í  meðallagi. 
Fiskverð  fremur  hátt.  Snemma  á  árinu  tók  til  starfa  »Samábyrgð« 
fyrir  íslenzk  fiskiskip  —  og  4  yfirfiskimatsmenn  voru  skipaðir,  er 
hafa  aðsetur  sinn  í  hverjum  af  aðalkaupstöðum  landsins,  hvorttveggja 
samkvæmt  lögum  frá  alþingi,  er    fyrv.    stjórn    hafði    undirbúið    og 

borið  fram.  Slys  á  fiskiskipum  urðu  nokkur.  27.  febr.  sleit  upp 
mörg  fiskiskip  í  ofsaveðri  á  Reykjavíkurhöfn  og  rak  í  land,  skemd- 
ust  ýms  meira  og  minna,  en  öll  hafa  þau  að  lokum  náðst  út  og 
fengið  viðgeið. 

Frá  Eyjafirði  fórst  hákarlaskipið  »Kærstine«,  eign  Gránufól.  á 
Oddeyri,  og  á  því  13  menn,  í  júní  einhvern  tíma.  Frá  Patereks- 
firði  fórust  tvö  fiskiskip  og  druknnðu  þar  18  menn.  Frá  Vík  í 
Mýrdal  fórst  vélarbátur  með  5  mönnum,  og  fleiri  slík  slys  hafa 
orðið,  sem  hér  eru  eigi  talin. 

Verzlun  var  yfirleitt  í  heldur  góðu  lagi.  Fiskverð  fremur  hátt, 
eins  og  áður  segir,  ull  í  góðu  verði,  kjötverð  í  meðallagi,  og  verð 
útlendrar  vöru  ekki  hærra  en  í  meðallagi.  Nýjung  er  það,  að  fjár- 
kaupmaður  frá  Belgíu  keypti  fé  á  fæti  á  Norðurlandi  og  Austur- 
landi.  Hann  var  erindreki  frá  stóru  verzlunarhúsi  í  Antverpen, 
sem  heitir  Th.  Bracht  &  Co.  Hyggja  menn,  að  framhald  verði  á 
þeirri  verzlun.  L.  Söllner  flutti  og  fé  út  á  fæti,  eins  og  áður. 
TaJað  hefir  verið  um  ny  verzlunarviðskifti  við  Svíþjóð,  og  í  sumar 
var  um  tíma  í  Reykjavík  fulltrúi  frá  ymsum  sænskum  verzlunum 
og  verksmiðjum,  í  þeim  erindagerðum,  en  engin  byrjun  er  þó  orð- 
in  á  þeim  viðskiftum  enn.  Fjárveiting  til  íslenzks  viðskiftaráðu- 
nauts  erlendis  er  nýjung,  en  virðist  enn  sem  komið  er  að  litlu 
haldi  hafa  komið,  enda  hefir  hann  setið  hór  heima  nær  allan  síðari 
hluta  ársins  og  hafst  ekki  að. 

Af  nyungum  í  samgöngumálum  er  það  að  telja,  að  bryr  hafa 
verið  gerðar  á  þessar  ár:  Laxá  í  Hornafirði,  Sandá  í  Þi^tilfirði, 
Kaldá  í  Kolbeinsstaðahreppi,  Varmá  í  Mosfellssveit  og  Norðurá  í 
Borgarfjarðarhéraði.  Hin  síðastnefnda  er  þó  eigi  fullgerð,  og  urðu 
nokkrar  skemdir  á  henni  í  vatnavóxtum  í  haust.  Viti  hefir  verifr 
gerður  á  Dyrhólaey.  —  Aðalsamgöngurnar  á  sjó  tók  Thore- 
félagið  að  sór  í  byrjun  ársins  eftir  samningi,  er  stjórnin  gerði  við 
það  til  10  ára.  Tvo  nyja  báta  lét  það  smíða  til  strandferðanna, 
»Austra«  og  »Vestra«.  Óánægja  hefir  verið  eigi  lítil  með  ferðir 
þessar,  enda  vantar  mikið  á,  að  það  hafi  fullnægt  þeim  skilyrðum, 
er  þingið  ætlaðist  til  að  fullnægt  væri,  ef  samið  yrði  um  ferðirnar 
til  10  ára.  En  bót  er  að  því,  að  nú  hafa  komist  á  beinar  ferðir 
milli  Hamborgar  og  íslands.  »Sameinaða  gufuskipafólagið«  hefir 
einnig  haldið  uppi  ferðum  milli  íslands  og  útlanda  og  eins  kring- 
um  land.  Þá  var  og  föstum  ferðum  haldið  uppi  milli  Noregs  og 
íslands  af  »Björgvinargufuskipafól.«,  eins  og  verið  hafði  áður. 
»Watnesfélagið«,  er  lengi  hefir  haft  skip  í  föstum  ferðum  milli  Nor- 

egs  og  íslands,  hætti  í  vor  sem  leið,  en  þó  varð  nokkurt  framhald 
á  ferðunum.  —  Ýms  slys  hafa  orðið  á  árinu  á  þeim  skipum,  sem 
samgöngunum  hafa  haldið  uppi.  »Laura«  strandaði  skamt  frá 
Skagaströnd  12.  marz,  og  hafði  hún  verið  í  millilandaferðum  »Sam. 
gufuskipafél.«  30  ár.  »Eljan«,  eitt  af  skipum  Wathnesfól.«,  strand- 
aði  úti  fyrir  Reykjarfirði  28.  júní.  Vélarbáturinn  »Harpa«,  póst- 
flutningabátur  á  Breiðafirði,  strandaði  22.  sept.  á  Hagabót  við 
Barðaströnd.  Þar  fórust  3  menn.  Gufubáturinn  »Hrólfur«  frá 
Seyðisfirði  fórst  30.  marz  sunnan  við  land,  en  mönnum  af  honum 
bjargaði  enskur  botnvörpungur.  Gufuskipið  »Hadria«,  milliferðaskip 
verzl.  »Edinborg«,  fórst  í  Hafnarfirði  í  stórviðri  aðfaranótt  28.  des. 
og  druknuðu  þar  5  menn,  einn  íslenzkur,  en  hinir  norskir. 

í  kirkjumálum  eru  það  helztu  tíðindin,  að  samkv.  lögum  frá 
síðasta  alþingi  vígði  biskup  landsins  tvo  vígslubiskupa,  annan  fyrir 
Hólabiskupsdæmi  hið  forna,  Geir  Sæmundsson  prófast  á  Akureyri, 
og  var  hann  vígður  á  Hólum  10.  júlí,  hinn  fyrir  Skálholtsbiskups- 
dæmi  hið  forna,  Valdimar  Briem  prófast  á  Stóranúpi,  og  var  hann 
vígður  í  Reykjavík  28.  ágúst.  —  Kirkjufélag  íslendinga  í  Vestur- 
heimi  hólt  í  sumar  25  ára  afmæli  sitt  hátíðlegt  í  Winnipeg. 

í  heilbrigðismálunum  hefir  gerst  sú  nýung  á  árinu,  að  Heilsu- 
hælið  á  Vífilsstöðum  tók  til  starfa.  Það  var  opnað  snemma  í  sept- 
ember  og  voru  þar  nú  í  árslokin  45  sjúklingar.  Það  er  mjóg  vand- 
að  hús  og  útbúnaður  allur  í  bezta  lagi.  Læknir  er  þar  Sigurður 
Magnússon.  —  Sjúkrasamlagsfélag  var  stofnað  í  Reykjavík  snemma 
á  árinu. 

Þessi  eru  hin  helztu  mannalát  á  árinu:  Lárus  E.  Sveinbjörns- 
son  fyrv.  dómstjóri  (4.  jan.),  Einar  B.  Guðmundsson  bóndi  á  Hraun- 
um  í  Fljótum  (1.  febr.),  Páll  Melsteð  sagnfræðingur  í  Rvík  (9. 
febr.),  Brynjólfur  Gunnarsson  prestur  á  Stað  í  Grindavík  (19.  febr.), 
Jón  Halldórsson  bóndi  á  Laugabóli  í  ísafj.s.  (3.  marz),  Kristján 
Jóhannesson  verzlunarstj.  á  Eyrarbakka  (8  febr.),  frú  Ragnh.  Briera, 
ekkja  eftir  síra  0.  B.  (18.  marz),  Bergur  Helgason  skólastjóri  á 
Eiðum  (15.  marz),  Guðm.  Þorláksson  magister  (2.  apríl),  Bryde 
etazráð  í  Khöfn  (13.  apríl),  Stefán  Jónsson  verzlunarstjóri  á 
Sauðárkróki  (5.  maí),  frú  Karítas  Markúsdóttir,  ekkja  síra  Isl. 
Gíslasonar  (28.  apríl),  Stefán  Stefánsson  bóndi  frá  Heiði  (10. 
maí),  Sæmundur  Sigurðsson  hreppstjóri  á  Elliða  í  Staðarsveit 
(11.  maí),  Magnús  Brynjólfsson  dbrm.  á  Dysjum  á  Álftanesi 
(í  maí),  Jón  Ólafsson  bóndi  á  Sveinsstöðum  í  Húnavatnssyslu 
(í  maí),  Jón  Guðmundsson  bóndi  á  Efribrú  í  Grímsnesi    (13.    júlí), 

frú  Kristín  Krabbe  í  Khöfn  (14.  ág.),  Run.  Jónsson  dbrm.  í  Holtí 
á  Síðu  (3.  ág.),  Páll  Ólafsson  bóndi  á  Akri  (í  júlí),  Sigfús  Stefáns- 
son  fyr  bóndi  á  Skriðuklaustrí  (í  júlí),  Jón  Jónsson  læknir  í  Þistil- 
fjarðarhéraði  (17.  ág.),  Sigurður  Pálsson  læknir  á  Sauðárkróki 
(druknaði  í  Laxá  13.  okt.),  Samúel  Richter  fyr  kaupm.  í  Stykkis- 
hólmi  (16.  sept.),  Guðni  Guðmundsson  kaupm.  í  Flatey  (26.  sept.), 
Hjörleifur  Einarsson  prófastur  (13.  okt.).  Þórdís  Jónsdóttir  prófasts- 
frú  á  ísafirði  (15.  okt.),  dr.  Jónas  Jónassen  fyrv.  landlæknir  (22, 
nóv.),  Jakob  Benediktsson  emeritprestur  á  Hallfreðarstöðum  (6.  nóv.), 
frú  Sigríður  Jónsdóttir  ekkja  hans  (15.  des,),  Eiríkur  Björnsson 
bóndi  á  Karlsskála  (23.  des.). 

Fágætar  eru  sagnir  um  vígaferli  og  manndráp  hér  á  landi  nú 
um  langan  aldur.  En  31.  maí  þetta  ár  var  maður  skotinn  til 
bana  við  Öndverðarnes  vestra.  Voru  norskir  fiskimenn  þar  á  vól- 
arbáti  og  gengu  í  bjarg  til  eggjatöku,  en  ofan  úr  bjarginu  var 
skotið  á  bátinn  og  varð  það  að  bana  manni,  sem  svaf  þar  undir 
þiljum.  Rannsóknum  í  málinu  mun  eigi  lokið  enn.  Annar  við- 
burður  enn  fágætari  gerðist  á  Breiðafirði  7.  október.  Þar  kom 
flóabáturinn  »Varanger«  að  enskum  botnvörpung,  sem  var  að  veið- 
umí  landhelgi.  Syslumaður  Barðstrendinga  var  á  ferð  með  flóabátn- 
um  og  vildi  taka  sökudólginn,  en  Englendingar  vörðu  honum  upp- 
göngu.  Þó  komst  sýslumaður  upp  á  botnvörpunginn  við  annan 
mann  og  heimtaði,  að  hann  færi  þegar  inn  á  næstu  höfn  til  þess 
að  þola  dóm  fyrir  ólöglegar  veiðar.  En  Englendingar  héldu  þá 
til  hafs,  og  skiluðu  eigi  syslumanni  og  förunaut  hans  af  sér  fyr  en 
í  Hull.  Útgerðarfólagið  þar  borgaði  síðan  nokkrar  sektir  fyrir  land- 
helgisbrotið,  en  fyrir  ofbeldið  gegn  sýslumanninum  hafa  enn  eigi 
komið  neinar  bætur. 

Auk  þeirra  slysa,  sem  áður  eru  talin,  er  þess  að  geta,  að  snjó- 
flóð  mikið  fóll  í  Hnífsdal  18,  febr.  og  varð  um  20  mönnum  að 
bana.  Nokkru  síðar  féll  snjóflóð  í  Skálavík  vestra  og  deyddi 
menn. 

í  marsmánuði  hvarf  skyndilega  bankastjóri  á  útbúi  íslands- 
banka  á  Akureyri,  Friðrik  Kristjánsson,  og  hugðu  menn  hann  um 
tíma  dauðan.  En  brátt  kom  það  upp,  að  hann  hafði  misbrúkað  fó 
við  bankann,  er  hann  hafði  ekki  treyst  sór  til  að  bæta,  og  hafði 
leynst  um  tíma,  en  síðan  strokið  til  útlanda. 


í  byrjun  ársins  var  hið  svonefnda  »bankamál«  aðalumræðuefnið, 
en  það  er  hreyfing  sú,  er  reis  út  af  afsetningu  Landsbankastjórnar- 

innar  22.  nóv.  1909.  Hafði  þeirri  afsetningu  verið  kröftulega  mót- 
mælt  af  almennum  fundi,  er  haldinn  var  í  Reykjavík  28.  nóv.,  og 
skoraði  sá  fundur  jafnframt  á  ráðherra,  að  fara  þegar  frá  völdum. 
En  hann  bað  menn  að  bíða  og  dæma  eigi  málið  þegar  í  stað,  en 
lofaði  róttlæting  á  verkinu  í  skyrslu,  er  fram  ætti  að  koma  frá 
nefnd  þeirri,  er  hann  hafði  skipað  til  þess  að  rannsaka  bankann. 
—  Fyrir  áramótin  komu  hingað  tveir  bankamenn  danskir,  frá  Land- 
mandsbankanum,  og  hafði  hann  krafist  af  stjórninni,  aðþeirfengju 
aðgang  að  öllum  plöggum  Landsbankans  til  þess  að  kynna  sér  hag 
hans,  vegna  viðskifta  Landmandsbankans  við  hann.  Leyfði  stjórnin 
þetta  og  voru  þeir  hér  um  tíma  í  þessum  erindagerðum.  Land- 
mandsbankastjórnin  lysti  svo  yfir  því,  er  þeir  höfðu  gefið  henni 
skyrslu  um  starf  sitt,  að  viðskiftunum  yrði  haldið  áfram. 

Ný  lög  um  stjórn  Landsbankans  komu  í  gildi  1.  jan.  1910, 
og  samkvæmt  þeim  hefir  ráðherra  ekki  vald  til  þess  að  víkja  frá 
þeim  gæslustjórum,  er  þingið  kys,  en  það  vald  var  ráðherra  ætlað 
í  hinum  eldri  bankalógum,  og  á  því  byggist  afsetningin  22.  nóv. 
Nú  bjuggust  hinir  þingkosnu  gæslustjórar  við,  að  taka  aftur  starf 
sitt  samkvæmt  hinum  nyju  lögum.  En  ráðherra  tilkynti  þeim,  að 
frávikningin  ætti  að  gilda  áfram.  Leitaði    þá    annar  þeirra,  Kr. 

Jónsson  dómstjóri,  aðstoðar  bæjarfógeta,  og  var  fógetaúrskurður 
kveðinn  upp  í  Landsbankanum  4.  jan.,  þess  efnis,  að  hann  skyldi 
hafa  greiðan  aðgang  að  öllum  skjölum  og  bókum  bankans,  til 
þess  að  gegna  þar  þeirri  eftirlitsskyldu,  er  þingið  hafði  falið 
honum.  Þessi  fógetaúrskurður  var  síðan  staðfestur  af  yfirdómi.  En 
til  þess  að  fá  skylausan  dóm  um  það,  að  gæzlustjórar  þeir,  er 
þingið  hafði  kosið,  væru  einir  löglegir  gæzlustjórar  hofðaði  Kr.  J. 
annað  mál  og  krafðist  launa  af  Landsbankanum  sem  löglegur  gæzlu- 
stjóri.  Vann  hann  einnig  það  mál,  bæði  fyrir  bæjarþingi  Reykja- 
víkur  og  fyrir  yfirdómi.  Hinn  gæslustjórinn,  Eiríkur  Briem  presta- 
skólakennari,  leitaði  aftur  á  móti  eigi  dómstolanna,  en  heldur  máli 
sínu  eingöngu  til  alþingis. 

Framkoma  rannsóknarnefndarskyrslunnar,  er  ráðherra  hafði  beðið 
menn  að  bíða  eftir,  drógst  mjög  á  langinn,  svo  að  hún  kom  eigi 
fyr  en  í  janúarlok,  og  var  hún  send  áleiðis  út  um  alt  land  áður 
en  fráviknu  bankastjórunum  væri  gefinn  kostur  á  að  sjá  hana.  Eu 
þegar,  er  skyrslan  hafði  verið  birt  í  Reykjavík,  sömdu  þeir  ræki- 
legt  svar,  og  lágu  nú  lok3  sakargögnin  fyrir  þjóðinni  frá  báðum 
hliðum,  að  svo  miklu  leyti,  sem  hægt  var. 

En  nokkru  eftir  áramótin  fóru  fundahöld  að  hefjast  til  og  frá 

um  land  til  þes3  að  mótmæla  aðfórum  landsstjórnarinnar  í  »banka- 
málinu«.  Var  hinn  fyrsti  af  þeim  fundum  haldinn  í  Skagafirði  8. 
janúar  fyrir  forgöngu  þingmanna  þess  kjördæmis,  er  báðir  höfðu 
þó  verið  fylgismenn  stjórnarinnar  á  þingi.  Var  þar  skorað  á  ráð- 
herra,  að  kveðja  til  aukaþings  næsta  sumar,  til  þess  að  ráða  fram 
úr  vandræðunum.  Sú  áskorun  var  síðan  samþykt  á  fjölda  sams* 
konar  funda  til  og  frá  um  land.  Loks  var  raðherra  færð  4.  júní, 
af  forsetum  alþingis,  áskorun  um  aukaþingshald  frá  21  alþingis- 
manni.  En  hann  neitaði  að  verða  við  kröfunni.  Bíður  svo  málið 
aðgerða  reglulegs  þings  á  þessu  ári. 

Tvö  önnur  »bankamál«  hafa  og  verið  mjög  tíðrædd  á  þessu 
ári;  er  annað  kallað  »franska  bankamálið«,  en  hitt  »enska  banka- 
,málið«.  Hið  fyrra  varð  svo  til,  að  fólag  myndaðist  í  Reykjavík 
seint  á  árinu  1909  með  því  markmiði,  að  koma  á  fót  fasteigna- 
banka  fyrir  franskt  fé.  I  ráðum  með  þessu  félagi  var  franski  kon- 
súllinn  í  Reykjavík,  og  kvaðst  hann  geta  útvegað  féð  með  ýmsum 
skilyrðum,  er  sett  væru.  En  ekkert  varð  þó  úr  neinum  fram- 
kvæmdum  í  þessa  átt,  eða  er  ekki  orðið  enn  sem  komið  er.  Sama 
er  að  segja  um  »enska  málið«.  Fjármálamaður  frá  Englandi  var  í 
Reykjavík  tíma  úr  sumrinu  í  þeim  erindagerðum,  að  kynna  sór  skil- 
yrði  fyrir  því,  að  ávaxtað  yrði  hór  enskt  fó  með  bankastofnun,  eða 
á  annan  hátt.  Enskt  fólag,  sem  stóð  í  sambandi  við  hann,  ætlaði 
að  byrja  stóra  verzlun  í  Reykjavík  í  haust  sem  leið.  En  alt  fórst 
þetta  fyrir,  og  hefir  ekkert  orðið  úr  eun.  Stjórnin  skipaði  í  haust 
nefnd  manna  til  þess  að  athuga  fjármál  landsins,  rnest  með  tilliti 
til    framboðs  á  fé  frá  útlóndum,  en  sú  nefnd  starfaði  stutta  stund. 

Silfurbergsnámurnar  í  Helgustaðafjalli  við  Reyðarfjörð  voru  í 
sumar  leigðar  af  landsstjórninni  til  10  ára  nokkrum  íslenzkum 
mönnum,  og  var  Guðmundur  Jakobsson  trésmiður  formaður  þeirra. 
En  þeir  hafa  síðan,  með  samþykki  ráðherra,  selt  réttindi  sín  til 
inámarekstursins  frakknesku  fólagi  fyrir  allmikla  upphæð. 

Þ.  G. 


Skýrslur  og  reikningar 

Bökmentafélagsins  1910. 


Fólagið  hefir  árið  1910  gefið  út  þeasar  bækur,  og  látið  fólags- 
menn  fá  þær  fyrir  árstillagið,  6  kr. : 

Skírnir,  tímarit  hins  ísl.  Bókmentafélags,  84.  ár,  kr.  4.00 

ísl.  fornbrófasafn  IX2 —  4.00 

Syslumannaæfir  IV 2 —  0.90 

íslendingasaga  eftir  B.  Th.  Melsted  II 4   .     .     .    —  2.20 

Safn  til  sögu  íslands  IV 4 —  1.20 

Lýsing  íslands  eftir  Þorv.  Thoroddsen  II 2    ,     .    —  2.20 

Kr.  14.50 


Fyrri  ársfundur  Reykjavíkurdeildar  var  hald- 
inn  16.  apr.  1910.  Forseti  lagði  fram  endurskoðaðan  reikning 
deildarinnar  fyrir  umliðið  ár,  og  var  hann  samþyktur.  Forseti  lót 
þess  getið,  að  stjórnin  hefði  falið  bókaverði  deildarinnar  fjárhald 
og  afgreiðslu  Skírnis,  í  stað  þess  að  láta  það  starf  fylgja  ritstjórn- 
inni.  Eftir  allsnarpar  umræður  um  fjárhag  deildarinnar  var  feld  svo- 
látandi  tillaga  stjórnarinnar  um  Þjóðlagasafnseintök  þau,  er  fólagið 
hafði  keypt,  að  hver  fólagsmaður,  er  gæfi  sig  fram  við  bókavörð, 
skyldi  eiga  þess  kost  að  fáeitteintak  fyrir  3  kr.  (i/g  bókhlöðuverðs) 
meðan    til    ynnist;  en  í  þess  stað  var  samþykt : 

»að  þeir  fólágar,  sem  skulda  fyrir  meira  en  eitt  ár,  er  Þjóð- 
lagasafn  sr.  B.  Þorsteinssonar  kemur  til  útbytingar,  fái  ekki 
bókina,  en  allir  aðrir  fólagsmenn  fái  hana  ókeypis.« 
Um  innheimtu  útistandandi  skulda  var  samþykt  áskorun  til  fó- 
hir$s  þess  efnis,  að  fá  viðurkenning  skuldunauta  um  upphæð 
skuldar  þeirra  fyrir  1.  júlí,  og  gera  því  næst  ráðstöfun  til  skuld- 
heimtu  fyrir  árslok  á  hendur  þeim,  er  enga  viðurkenning  gæfu, 
svo  framarlega  sem  stjórninni  þætti  það  svara  kostnaði. 


II  Skýrslnr  og  reikningar. 

Þá  var  samþykt  í  einu  hljóði  tillaga  stjórnarinnar  þess  efnis- 
að  taka  tilboði  Þorleifs  aðjunkts  Bjarnasonar  og  Jóns  yfirdómara 
Jenssonar  um  að  búa  til  prentunar  bróf  og  skilríki  til  æfisögu 
Jóns  Sigurðssonar,  er  félagsdeildirnar  gæli  síðan  út  í  samlögum 
fyrir  aldarafmæli  hans  1911. 

Frá  heimflutningsnefndinni  bar  foieseti  fram  svohljóðandi  til- 
lögu,  er  samþykt  var  með  öllum  þorra  atkvæða: 

Fundurinn  lýsir  yfir  því,  að  hann  haldi  fast  við  þá  skoðun, 
sem  oft  hefir  áður  komið  fram  í  deildinni,  að  Bókmentafó- 
lagið  eigi  að  vera  eitt  og  óskift  og  hafa  aðsetur  sitt  í 
Reykjavík  og  treystir  því  að  Hafnardeildin  taki  nú  sjálf 
frumkvæði  í  því  máli. 
Þá  voru  kjörnir  3  heiðursfólagar  og  46  almennir  fólagar. 


Síðari  ársfundur  Reykjavíkurdeildar  var  hald- 
nn  8.  júlí  1910.  Forseti  skýrði  frá  athöfnum  og  bókaútgáfum 
deildarinnar  á  árinu,  svo  og  hverjar  bækur  Hafnaideildin  gæfi  út. 
Um  Skírni  félst  fundurinn  á  þá  tillogu  forseta,  að  heftin  skyldu 
framvegis  koma  út  í  byrjun  hvers  ársfjórðungs.Við  tillögu  síðasta 
fundar  um  Þjóðlagasafnið  var  samþykt  svofeld  breytingar-  og 
viðaukatállaga  :     A  eftir    orðunum  »fái  ekki    bókina«  komi: 

»en  allir  aðrir  félagsmenn,  þeir  sem  nú  eru    í    félaginu,    fái 

hana  ókeypis,     meðan    hrekkur    eintakatala    sú,    sem    fólags 

deildin  á  nú;  en  fari  svo,  að  stjórnin  geti  fengið  með  góðum 

kjörum    viðbótaeintök    hjá    forlaginu,    þá    njóti    þeir    menn 

þeirra  góðkjara,  er  of  seinir  verða  til  að  ná  í  eintök  af  hin 

um  upphaflega  forða«. 

Því  næst  fóru  fram  embættismannakosningar  og    fóllu    þannig: 

forseti  prófessor  Björn    M.    Ólsen,    féhirðir    Halldór    bankagjaldkeri 

Jónsson,  ritari  dr.    Björn    Bjarnason,    bókavörður    Sigurður    bóksali 

Kristjánsson;  varaforseti  Steingr.  rektor  Thorsteinsson,    varaféhirðir 

Sighvatur  bankastjóri  Bjarnason,  vararitari  Jón  sagnfræðingur  Jóns 

son,  varabókavörður|Mattías  fornmenjavörður  Þórðarson;  endurskoð- 

unarmenn  Klemens  Jónsson  landritari  og  Hannes  Þorsteinsson  alþm. 

Loks  voru  kjórnir  36  nýir   félagar. 


Arsfundur    Hafnardeildar    var  haldinn  þ.  20.  ágúst- 
mánaðar  1910  á  Borchs-kollegíi.    —  25  voru  á  fundi. 


Skýrslur  og  reikningar.  III 

Forseti  skyrði  frá  fjárhag  deildarinnar  og  lagði  frarn  endur- 
skoðaðan  reikning,  er  syndi  tekjur  á  árinu  alls  4976  kr.  26  a., 
gjöld  4377  kr.  18  a.  Sjóður  deildarinnar  var  í  árslok  23500  kr. 
Forseti  gat  þess  að  félagið  hefði  sent  kranz  á  kistu  Björnstjerne 
Björnsons.  —  Reikningurinn  var  samþyktur  umræðulaust. 

Þá  skyrði  forseti  frá  bókaútgáfu  fólagsins  á  umlibna  árinu,  og 
gat  þess  að  næsta  ár  yrði  gefin  út  hér  í  deildinni  eingongu  áður 
samþykt  rit.  Rvíkurdeildin  hefði  ákveðið  að  gefa  út  bróf  Jóns 
Sigurðssonar,  og  færi  fram  á  að  Hafnardeildin  borgaði  ait  að  helm- 
ingi  af  útgáfukostuaðinum.  —  Bar  forseti  þetta  undir  fundinn,  og 
var  það  samþykt  umræðulaust  í  einu  hljóði. 

Því  næst  skyrði  forseti  frá  brófaviðskiftum  við  Rvíkurdeildina, 
aðallega  um  heimflutningsmálið,  og  las  upp  svar  sitt  til  forseta 
þeirrar  deildar  út  af  fundarályktun  í  Rvíkuideildinni  um  það  mál. 

Þá  fóru  fram  kosningar.  Út  af  ákvörðunum  forseta  viðríkjandi 
því,  hnernig  þeim  skylii  hagað,  urðu  nokkrar  deilur,  og  gengu  11 
menn,  er  mislíkaði  úrskurður  forseta,  af  fundi,  og  mótmæltu  hon- 
um,  en  forseti  kvaðst  ei  taka  þau  mótmæli  gild.  —  Kosningunum 
lauk  svo,  að  stjórnin  var  endurkosin:  forseti  próf.  Þorv.  Thoroddsen 
með  12  atkvæðum,  féhirðir  Gísli  Brynjólfsson,  læknir,  með  12  atkv., 
skrifari  Sigfús  Blöndal,  undirbókav.  v.  kgl.  bókasafnið,  með  11  atkv. 
og  bókavörður  Pétur  Bogason,  læknir,  með  10  atkv.  í  varastjórn 
voru  endurkosnir  þeir:  varaforseti  mag.  Bogi  Th.  Melsteð  með  8 
atkv.,  varaféhirðir  stórkaupm.  Þór.  E.  Tuliniirs  með  7  atkv.,  vara- 
skrifari  Stefán  G.  Stefánsson,  cand.  jur.,  með  5  atkv.  og  ennfremur 
kosinn  varabókavórður  cand.  poli*.,  Jónas  Einarsson  með  3  atkv. 
Endurskoðunarmenn  voru  kosnir  þeir  Oddur  Hermannsson,  stud. 
jur.  og  Stefán  Jónsson,  stud.  med. 

Að  lokum  voru  teknir  inn  14  nýir  félagar. 


Reikningur 

yfir  tekjur  og  gjöld  Reykjavíkurdeildar  Bókmentafélagsins  árið  1909. 

Tekjur: 
1.    Eftirstóðvar  samkv.  fyrra  árs  reikningi: 

a.  Bankavaxtabréf  kr.      4000.00 

b.  Á  vöxtum  í  sparisjóði  —         279.34 

—     kr.      4279.34 

Flyt  ...      kr.      4279.34 


IV 


10. 


2. 


Skýrslur  og  reikningar. 

Fluttar  ...      kr.       4279.34 
Greidd  tillög,  þar  í  gjöf  frá  heiðursfélaga  fyrv. 

landshöfðingja  M.  Stephensen  —      2434.59 

Tekjur  af  Skírni —        637.25 

Seldar  aðrar  félagsbækur   ...       —        441.36 

Níunda  greiðsla  fyrir  handritasafnið    —      1000.00 

Styrkur  úr  landssjóði     —      2000.00 

Vextir: 

a.  Arsvextir  af  bankavaxtabrófum    kr.     180.00 

b.  Af    fó    í     sparisjóði     —       46.16 

—        226.16 

Til  jafnaðar  móti  gjaldlið  5   kr.     490.00 

Munur  nafnverðs  og  kaupverðs  ...    —       10.00 

—        500.00 

Óhafin  ritlaun  frá  3.  hefti  Skírnis,  tilheyrandi 

próf.   Þorv.  Thoroddsen —  12,30 

Vantar  til  að  tekjur  hrökkvi    —  6.42 

kr.     11537.42 
Gjóld: 
Hafnardeild  greiddur  helmingur  9.  greiðslu  fyrir 

handritasafnið kr.         500.00 

Kostnaður  við  bókagerð: 

a.  Skírnir: 

1.  Laun  ritstjóra  kr.  600.00 

2.  Ritlaun  og  prófarkalestur  ...  —  950.92 

3.  Prentun,  pappír,  hefting  o.  fl.  —  1559.87 

4.  Útsending,  frímerki  o.  fl.  ...  —  167.05 

—      3277.84 

b.  Kostnaður  við  aðrar  bækur: 

1.  Ritlaun  og  prófarkalestur  ...     kr.     402.50 

2.  Prentun,  pappír,  hefting  o.  fl.     —  1460.11 

—  1862.61 

Kostnaður    við    útsending  félagabóka,    fyrirhófn 

bókavarðar  o.  fl —  665.36 

Brunabótagjald,  auglysingar  og  önnur  gjöld    ...  —  241.61 

Keypt  bankavaxtabréf  500  kr —  490.00 

Eftirstöðvar  í  árslok: 

í  bankavaxtabréfum —  4500.00 

kr.  11537.42 
Rejkjavík  10.  apríl  1910. 

Halldór   Jónsson. 


Skýrslur  og  reikningar.  V 

■  H 

Eg  hef    yfirfarið  reikning  þennan  ásamt   fylgiskjölum    og  ekki 
fundið  neitt  athugavert. 

íteykjavík  14.  apríl  1910. 

Klemens  Jónsson. 


Reikningur 
Hafnardeildar  hins  íslenzka  Bókmentafélags  reikningsárið  1909. 

T  e  k  j  u  r  : 
I.    Eftirstöðvar  við  árslok  1908: 

1.  I    veðdeildarbréfum    lands- 

bankans kr.    12000.00 

2.  í  kredítkassa  skuldabrófum 

landeigna    , —     4000.00 

3.  í  húskredítkassa    skuldabr.    —     2200.00 

4.  í  kredítbankaskuldabréfum 

józkra  landeigna    —  200.00 

5.  í  þjóðbankahlutabrófum  ...  —  1600.00 

6.  Á  vöxtum  í  banka    —  3000.00 

7.  í  sjóði  hjá  gjaldkera    —  477.04 

kr.    23477.04 

II.    Andvirði  seldra  bóka: 
.      1.    Frá  Gyldendals  bókaverzlun  kr.        228.94 
2.    Frá  bókaverði    deildarinnar    —       168.79 

~        397.73 

III.    Gjafir  og  félagsgjöld: 

1.  Náðargjóf  konungs  f.   1909  kr.        400.00 

2.  Frá    heiðursfélaga    próf.    Þ. 
Thoroddsen     —         10.00 

3.  Frá  heiðursfélaga    próf.     F. 

Jónssyni      —         10.00 

4.  Frá  heiðursfélaga   próf.  W. 

P.  Ker  10  pd.  sterl —       182.00 

5.  Arstillög  félagsmanna  —       511.08 

—      1113.08 

FJyt  ~.      krT 24987.85 


VI 


Skýrslur  og  reikningar. 

Fluttar 


IV.    Innkomið  frá  umboðsmönnum: 

1.  Frá  H.  S.  Bardal  kr.        858.71 

2.  Frá  The  Viking  Club —         23.40 


V.    Mismunur    á    keyptum    og    útdregnum    veð- 

deildarbréf  um 

VI.    Styrkur  úr  ríkissjóði  fyrir  árið  1909  

VII.    Frá  laudsbókasHfninu  9.  ársborgun    á    hand 

ritasafninu    ...      

VIII.    Leigur  af  innstæðu  fólagsins: 
1.    Af  12000    kr.  í  veðdeildar- 


kr.  24987.85 


—  882.11 

—  15.00 

—  1000.00 

—  500.00 


brófum  landsbankans    

kr. 

540.00 

2.    Af  4000  kr.    í    kredítkassa 

skuldabr.  landeigna 

— 

140.00 

3.    Af    2200    kr.    í    húskredít- 

kassa  skuldabrófum  

— 

88.00 

4.    Af  200  kr.    í    kredítbanka- 

skuldabr.   józkra    landeigna 

— 

7.00 

5.    Af  1600    kr.    í    þjóðbanka- 

hlutabréfum 

— 

112.00 

6.    Af    3000    kr.    á    vöxtum    í 

banka . . , 

— 

123.12 

7.    Af    peningum    í    sparisjóði 

— 

58.22 

1068  34 

Tekjui 

alls  ...      kr. 

28453.30 

G  j  ö  1  d  : 

I.  Bókaútgáfukostnaður: 

1.    Prentun 

kr. 

1800.00 

2.    Pappír     

— 

691.88 

3.    Hefting  og  bókband  .  

— 

443.95 

4.    Kitlaun  og  prófarkalestur    . . . 

— 

628.75 

5.    Myndagerð 

— 

179.10 

II.  Annar  tilkostnaðun 

1.  Brunabótaábyrgðargjald kr.  62.50 

2.  Skrifstofukostnaður,      fundar- 

hald,  burðareyrir  o.  fl —       571.00 


kr.      3743.68 


633.50 


Flyt 


kr.      4377.18 


Skýrslur  og  reikningar.  VII 

Fluttar  ...      kr.      4377.18 
IÍI.  Eftirstöðvar  við  árslok  1909: 

1.  í      veðdeildarbréfum      lands- 

bankans kr.    12000.00 

2.  I    kredítkassa     skuldabrófum 

landeigna    —     4000.00 

3.  I  húskredítkassa  skuldabrófum    —     2200.00 

4.  í    kredítbanka    skuldabrófum 

józkra  landeigna —       200.00 

5.  í  þjóðbankahlutabrófum  —     1600.00 

6.  Á  vöxtum  í  banka   —     3500.00 

7.  í  sjóði  hjá  gjaldkera    —       576.12 

_     24076.12 

Gjöld  alls  ~      kr.     28453.30 
Kaupmannahöfn    12.  maí  1910. 

Gísli    Brynjólfsson, 

p.  t.  gjaldkeri. 

Keikning  þenna  höfum  við  endurskoðað  ásamt  fylgiskjölum  og 
'höfum  enga  reikningsskekkju  fundið. 

Kaupmannahöfn    13.  maí  1910. 

Stefán  Jónsson.  Oddur  Hermannsson. 


Hið  íslenzka  Bókmentafólag. 


VERNDARI: 
Friðrik  konungur  hinn  áttundi. 


EMBÆTTISMENN: 
I.    Reykjavíkurdeildin. 

Forseti:     Björn  M.  Ólsen,  prófessor,  dr.  phil.,  r.  af  dbr. 
F  é  h  i  r  ð  i  r  :     Halldór  Jónsson,  bankagjaldkeri,  r.  af  dbr. 
S  k  r  i  f  a  r  i :     Björn  Bjarnason,  kennari,  dr.  phil. 


VIII  Skýrslur  og  reikningar. 

Bókavörður:     Sigurður  Kristjánsson,  bóksali,  r.  af  dbr. 
Varaforseti:     Steingrímur  Thorsteinsson,  rektor,  r.  af  dbr. 
Varafóhirðir:  Sighv.  Bjarnason,  bankastjóri,  jústitsráð.  r.af.  dbrr 
Varaskrifari:     Jón  Jónsson,  sagnfræðingur,  bókavörður. 
Varabókavörður:     Mattías  Þórðarson,  fornmenjavörður. 

2.    Kaupmannahafnardeildin. 

Forseti:     Þorvaldur  Thoroddsen,  prófessor,  dr.  phil.,  r.  af  dbr. 
F  ó  h  i  r  ð  i  r  :     Gísli  Brynjólfsson,  læknir. 

S  k  r  i  f  a  r  i :     Sigfús  Blöndal,  undirbókavörður  v.  kgl.  bókasafnið. 
Bókavörður:     Pótur  Bogason,  læknir. 
Varaforseti:     Bogi  Th.  Melsteð,  mag.  art. 
Varaféhirðir:     Thor  E.  Tulinius,  stórkaupmaður,  r.  af  dbr. 
Varaskrifari:     Stefán  Stefánsson,  cand.  jur. 
Varabókavörður:     Jónas  Einarsson,  cand.  polit. 


HEIÐURSFELAGAR: 

Anderson,  R.  B.;  prófessor,  Madison,  U.  S.  A. 

Baumgartner,  Alexander,  S.  J.,  Luxemburg. 

Björn  Jónsson,  ráðherra,  r.  af  dbr.,  Reykjavík. 

Briem,  Eiríkur,  prestaskólakennari,  comm.  af  dbr.  m.m.,  Reykjavík. 

Briem,  Valdimar,  vígslubiskup,  r.  af  dbr.,  Stóra-Núpi. 

Bryce,  James,  Right  Hon.,  sendiherra  Breta  í  Washington. 

Eiríkur  Magnússon,  M.  A.,  r.  af  dbr.,  bókavörður  í  Cambridge. 

Finnur  Jónsson,  prófessor,  dr.  phil.,  r.  af  dbr.,  Khöfn. 

Gering,  Hugo,  dr.  phil.,  leyndarráð,  prófessor  í  Kiel. 

Jón  Jónsson  Borgfirðingur,  bókfræðingur,  Reykjavík. 

Kaalund  Kr.,  bókavörður,  dr.  phil.  r.  af  dbr.,  Khöfn. 

Ker,  W.  P.,  prófessor    við  háskólann  í  Lundúnum. 

Kristján  Jónsson,  háyfirdómari,   r.  af  dbr.,   Reykjavík. 

Matthías  Jochumsson,  uppgjafaprestur,  r.  af  dbr.  ogdbrm.,  Akureyri. 

Mogk,  E.,  dr.  phil.,  prófessor  í  Leipzig. 

Ólafur  Halldórsson,  konferenzráð,  r.  af  dbr.  og  dbrm.,     Khöfn. 

Olsen,  Björn    M.,  prófessor,  dr.  phil.,  r.  af  dbr.,  Reykjavík. 

Poestion,  J.  C,  rithöfundur  í  Vínarborg,  comm.  af  dbr. 

Stephensen,  M.,  fyrv.  landshöfðingi  yfir  íslandi,  stórkross  af  dbr.  m.  m. 

Thoroddsen,  Þorvaldur,  prófessor,  dr.  phil.,  r.  af  dbr.,  Khöfn. 

Thorsteinsson,  Steingrímur,  r.  af  dbr.  og  dbrm.,  rektor  í  Reykjavík. 

Wimmer,  L.  F.  A.,  prófessor,  dr.  phil.,  comm.  af  dbr.,  Khöfn. 

Félagar. 


Aðalsteirm  Kristjánsson,  kaupm. 

Húsavík. 
Agúst      Bjarnason,      mag.     art. 

kennari,   Rvík   1910.  l) 
Agúst  Helgason  bóndi  í  Birtinga 
t  holti,  dbrm.    1910. 
Ágúst    Þórarinsson,   bókhaldari  ] 

Stykkishólmi  1909. 
Albert  Jónsson,   Winnipeg   1909 
Alexander      Jóhannesson,      stud 

mag.,  Khöfn  1909. 
Andersen,      Ludvig,      klæðskeri 

Rvík  1910. 
Anderson,  Ernst,  godsegare,  Allen 

stein,  Preusen  1908. 
Andrós     Björnsson,     stud.     jur. 

Rvík  1909. 
Andrés    Kristjánsson,    Meðaldal 

Dýrafirði  1910. 
Andrews,  A.  Le  Roy,  Ithaca,  N.Y 
Ari    Jónsson,    cand.    jur.,  alþm. 

Rvík  1910. 
Arinbjörn    Sveinbjarnarson,  bók 

sali,  Rvík   1910. 
Arngn'mur  Fr.  Bjarnason,  prentari 

á  ísafirði  1910. 
Arnesen,     J.     C.     F.,    konsúll    á 

Eskifirði   1909. 
Árni  Eggertsson,  Winnipeg  1907 
,  —08. 

Arni      Friðriksson,      námsmaður 
t  Stokkseyri   1908. 
Árni  Gislason,  leturgrafari,  Rvík 
t  1909 
Arni    Guðmandsson,  hreppstjóri, 

Þórisstöðum. 
Arni  Jóhannesson,  prestur  í  Greni- 
t  vík  1908—10. 
Arni  Jóhannsson,  Vestmannaeyj- 

um   1910. 
Ariii     Jónsson,     Sleipnir    P.     O. 
t  Sask.,  Canada   1907—08. 
Arni  Jónsson  bóndi  á  Þverá  1909. 


Árni  Jónsson,  prófastur,  r.  af  dbr., 
t  Skútustöðum  1909. 
Arni     Kristjánsson,     Bryggju     í 

Eyrarsveit   1908. 
Arni  Oddsson,    Nesi    í    Norðfirði 

1910. 
Árni    Sveinsson,    Glenboro  1909. 
Arnór     Björnsson,     búfræðingur, 

Hrísum  1908—09. 
Asgeir  Blöndal  Bjarnason,  gagn- 

fræðingur,  Siglufirði   1910. 
Asgeir    G.    Ase:eirssonf    etatsráð, 
;  r.  af  dbr.,  kaupm.,  Khöfn  1909. 
Asgeir  Guðmundsson,  hreppstjóri, 

dbrm.,  Arngerðareyri   1901. 
Asgeir  Gunnlaugsson,  stud.  polyt. 
t  í  Khöfn   1909. 
Asgeir    Sigurðsson,    r.     af    dbr., 

kaupm.  og  konsúll  í  Rvík  1910. 
Ásgeir    Toifason,    efnapræðingur, 
(  Rvík  1910. 
Ásgrímur    Sigurðsson^   Winnipeg 

1908. 
Ásmundur    Sigurðsson,    bóndi    á 

Grund  í  Eyrarsveit  1909. 
Atkinson,    Miss    Helen  S.,  Salis- 

bury,  England  1909. 
Austin,    C.    K.,    læknir    í    París 

1910. 


Baldvin  Einarsson,  Norðfirði  1910. 
'    Banks,  Mrs.,   Lundúnum   1909. 
Beauvois,    E.,    dr ,    r.    af    dbr.  í 

Corberon,  Cotó  d'or   1909. 
Beck,     Símon,     trésmiður,    Rvi'k 

1910. 
Benedikt      Bjarnason,      kennari, 

Húsavík  1909. 
Benedikt    Jónasson,  verzlunarm., 

Seyðisf. 
Beiíedikt    Jónsson,    sysluskrifari, 

Húsavík  1909. 


x)    Ártölin  aftan  við  nöfnin  eru 
eða  þau  ár,  6  kr.  hvert. 


sama  sem  kvittun    fyrir    tillag    það 

Benedikt  Kristjánsson,  r.  af  dbr., 

præp.  hon.,   Húsavík  1909. 
Benedikt  Magnússon,  kaupfólags- 

stjóri,  Ólafsdal   1909. 
Benedikt     Sveinsson.     alþra.     og 

ritstjóri,  Rvík  1909—10. 
Benedikt  Sveinsson,  bóksali,  Borg- 

areyri  við  Mjóafjörð  1909 — 10. 
Benedikt    Þórarinsson,   kaupmað 

ur,   Rvík   1910. 
Bergmann,      Daníel,      verzlunar- 

stjóri,  Sandi   1909. 
Bergmann,      Friðrik,      prófessor, 

Winnipeg  1909. 
Bergmann,     Jónas     S.,     Gardar, 

Pembina,  Dak. 
Bergur  Eiríksson,  trésmiður,  Nesi 

í  Norðfirði   1910. 
Bergur  Jónsson,  bókhaldari,  Eski- 

firði   1909. 
Berndsen,    Carl,  kaupm.  á  Hóla- 

nesi. 
Bjarni    Bjarnason,  bóndi  í  Skán- 

ey  1910. 
Bjarni  Einarsson,  prófastur,  Myr- 

um  í  Álftaveri  1909. 
Bjarni    Eiriksson,   kennari,   Höfn 

í  Hornaf.   1910. 
Bjarni    Jensson,    læknir    í    Síðu- 

hóraði,  r.  af  pr.  r.  örn  1909-10. 
Bjarni  Jónsson,  cand.  jur.,  banka- 

stjóri,  Akureyri  1910. 
Bjarni  Pétursson,  kennari,   Þing- 

eyri   1908. 
Bjarni      Símonarson,     prófastur, 

Brjánslæk  1907—10. 
Bjarni  Þorsteinsson,prestur,  Siglu- 

firði  1908—09. 
Björgólfur    Ólafsson,  stud.   med., 

Khöfn  1909. 
Björgvin    Yigfússon,    syslumaður 

í   Rangárvallasýslu    1908 — 10. 
Björn    Bjarnarson,    sýslumaður  í 

Dalasýslu  1909. 
Björn  Bjarnason,  dr.  phil.,   Rvík 

1910. 
Björn  Guðmundsson,  kaupmaður 

Rvík  1910. 
Björn      Guðmundsson,     kennari, 


Næfranesi     í     Dýrafirði     1909 

—10. 
Björn   Guðmundsson,  óðalsbóndi, 

Grjótnesi   1908—09. 
Bjórn        Hallsson,        hreppstjóri, 

Rangá  1909. 
Björn   Jóhannesson,  Kirkjufelli  í 

Eyrarsveit  1909. 
Bjórn  Jónasson,    kaupfélagsstjóri, 

Nesi  1909—10. 
Björn     Kristjánsson,    bankastjóri 

og  alþm.,   Rvík   1910. 
Björn    Oddsson,    yngism.,    Akur- 

eyri  1908—10. 
Björn    0.    Gíslason,    bókhaldari, 

Fáskrúðsf.   1909. 
Björn     Ólafsson,     Kaðalsstöðum, 

1910. 
Bjorn    Pálsson,    stud.  jur.,  Rvík 

1909. 
Björn    Sigurðsson,    bankastjóri   í 

Rvík    1908—10. 
Björn  Þorláksson,  prestur  og  al- 

þingism.,     Dvergasteini     1908 

—09. 
BjÖrn     Þórarinsson,    bóndi,    Vík- 

ingavatni   1908—09. 
Blaðafélagið    Dagvarður,    Keldu- 

dal,  Dyraf.   1910. 
Blankenútein,     M.     v.,     litt.    dr. 

Berlin  1909. 
Bley,  A.,  próf.  Gent  1908—09. 
Blöndahl,    Magnús,    alþm.,   Rvík 

1910. 
Blöndal,    Benedikt,  búfræðingur, 

Eiðum  1910. 
Blöndal,  Magnús,  kennari,  hrepp- 

stjóri,  Stykkishólmi  1909. 
Blöndal,  Sigfús,  cand.  mag.,  bóka- 

vörður  Khöfn  1909. 
Boer,  R.  C,  prófessor,  Amsterdam 

1909. 
Bogi  Ólafsson,  stud,  mag.,  Hafn- 

arfirði  1909—10. 
Bogi    Sigurðsson,  kaupm.  í  Búð- 

ardal  1909. 
Bókasafn  Cornell-háskóla. 
Bókasafn      Gagnfræðaskólans     á 

Akureyri. 

Bókasafn    Flateyjar  á   Breiðafirði 

1909—10. 
Bókasafn     K.     F.     U.    M.,    Kvík 

1910. 
Bókasafn    Norðuramtsins,    Akur- 

eyri   1910. 
Bókasafn      Tjaldbúðarsafnaðar     í 

Winnipeg  1909—10. 
Bókasafn  Vesturamtsins,  Stykkis- 

hólmi   1909. 
Bókasafn      Vestur-  Barðastrandar- 

syslu   1910. 
Borgþór     Jósefsson,     bæjargjald- 

keri,   Rvík   1910. 
Briem,  Eggert  E.,  skrifstofustjóri, 

Rvík  1910. 
Briem,   Kristinn  P.,  bókhaldari  í 

Leith  1910. 
Briem,    Olafur,    alþm.,    Alfgeirs 

völlum. 
Briem,  Sigurður,  r.  af  dbr.,  póst- 

meistari  í  Rvík   1910. 
Brynjólfur  Bjarnason,  búfræðing- 

ur,  Deildartungu  1910. 
Brynjólfur   Björnsson,  tannlækn- 

ir,  Rvík  1910. 
BrynjólfurH.  Bjarnason,  kaupm., 

Rvík  1910. 
Bræðrafélag    Kjósarhrepps    1909 

—10 
Búnaðarskólinn    á    Eiðum    1908 

—09. 
Byskov,  J.}  Gjedved  Seminarium 

1909. 
Bændaskólinn  á  Hólum   1910. 
Bændaskólinn  á  Hvanneyri  1909 

-10. 
Bóðvar   Kristjánsson,  cand.  mag., 

Rvík  1910. 
Böðvar    Þorláksson,  sysluritari  á 

BlÖnduósi. 

Carel  Sveinsson,  bókbindari,  Rvík 

1908. 
Cederschiöld,  Gustav,  philos.  dr., 

próf.  í  Gautaborg  1909. 
Claessen,  Eggert,   yfirréttarmála- 

flutningsmaður,   Rvík    1910. 
Clemens,  J.,   prestur  í  Glenboro. 


Craigie,  W.  A.,  M.  A.,  prófessor 

í  Oxford  1909. 
Daði     Davíðsson,    Gilá    í    Húna- 

vatnssysln    1909  —  10. 
Dahl,    Jakob,    cand.  theol.,  Fær- 

eyjum   1909. 
Davíð    Þorsteinsson,    Arnbjargar- 

læk    1910. 
Davidsson.    Charles  G.,  St.  Paul 

Minn.   1909. 
Djuihnu^,    J.    H.   O.,  stud.   jur., 

Khöfn. 

Eggert  Benediktsson,  hreppstjóri, 

Laugardælum  1909—10. 
Eggert    Jóhannesson,     Winnipeg 

1909. 
Eggert    Snæbjarnarson,    verzlun- 

arm.,  Rvík  1910. 
Eggerz,     Sigurður,     sýslumaður, 

Vík  í  Myrdal   1907. 
Egill  Erlendsson,  skóggræðslum., 

Rvík  1909—10. 
Egill  Sigurjónsson,  bóndi  á  Laxa- 

myri,  1908—09. 
Einar  Arnason,  bóndi,  Litla  Eyr- 

arlandi  1910. 
Einar    Gunnarsson,    cand.    phil., 

Rvík  1909. 
Einar  Hálfdánarson,  lausamaður, 

Hafranesi  við  Reyðarfjörð  1909. 
Einar  Helgason,  bóndi,  Þorbrands- 

stöðum  1909—10. 
Einar    Helgason,    garðyrkjufræð- 

ingur,  Rvík   1910. 
Einar    Hjörleifsson,    skáld,    Rvi'k 

1909. 
Einar  Jónsson,  lausamaður,  Bala 

í  Gnúpverjah*-.   1909—10. 
Einar       Jónsson,       búfræðingur, 

Hvanneyri   1908—09. 
Einar      Magnússon,     bókhaldari, 

Rvík  1910. 
Einar    Páll  Jónsson,  ritari,  Rvík 

1910. 
Einar    Sæmundsen,     skógvörður, 

Eyrarbakka  1908. 
Einar      Þorkelsson,     skjalaritari, 

Rvík  1908. 

Eiríkur  Einarsson,  stud.  jur.,  Rvík 

1909. 
Ein'kur  Runólfsson,  kaupm.,  Nesi 

1909—10. 
Elías  Kristjánsson,  Lágafelli  ytra, 

Snæfellsness.    1909. 
Engilbert    Kolbeinsson,    bóndi  á 

Lónseyri   1910. 
Erkes,    Heinrich,   kaupm.   í  Köln 

1910. 
Erlendur  H.  Guðmundsson,  bréf 

beri,  Rvík   1910. 
Evendsen,  G.  J.,  Edinburgh  N.  D. 
Eydal,   Ingimar,   kennari,    Akur- 

eyri  1910. 
Eyrbekk,  Davíð    G.,    tómthúsm., 

Sauðárkróki   1908. 
Eyjólfur  Guðmundsson,  bóndi    á 

Hvoli  í  Mýrdal  1909. 
Eyjólfur  S.    Guðmundsson,    Pine 

Valley  1908. 

Filippus   Ámundason,    verzlunar 

maður  Rvík    1910. 
Finnbogi  Hjálmarsson  í    Vestur- 

heimi  1907. 
Finnbogi  Lárusson,  óðalsbóndi  á 

Búðum,  Snæfellsnes. 
Fjeldsted,  Andrós,    augnlæknir  í 

Rvík   1910. 
Fjeldsted,    Lárus,  yfirréttarmála- 

flutningsmaður,  Rvík  1910. 
Fjeldsted,  Sigurður,  bóndi,  Ferju- 

koti    1909—10. 
Foreningen  til  norske  Mindesmær- 

kers  Bevaring,  Kristiania. 
Foulke,    Miss    C.  Reeves,     Rich- 

mond,  Ind.    U.  S.  A.    1907— 

1909. 
Friðbjórn  Steinsson,  dbrm.,  bók- 

sali  á  Akureyri  (gjaldfrjáls). 
Friðión  Friðriksson,    kaupmaður, 

Winnipeg,   Man.   Can.    1908. 
Friðjón     Jensson,      hóraðslæknir, 

Eskifirði   1909. 
Friðrik   Benónísson,  ym.,   Hauka- 

dal  í  Dýrafirði   1910. 
FriðrikBjarnason,kennari,Stokks- 

eyri   1909. 


Friðrik  Hallgrímsson,  prestur  f 
Argyle  í  Ameríku   1906—08. 

Friðrikka  Jónsdóttir,  Hriflu, 
1908—09. 

Gad,  G.  E.  C,  bóksali   í  Khöfn, 

r.  af  dbr.  1909. 
G.  B.  Björnsson,  Minneota,  Minn. 
Gebhardt,   Aug.,  dr.  phil.,  Niirn- 

berg. 
Geirmundur  B.  Olgeirsson,  Edin- 

burgh   N.  Dak. 
Georg  Ólafsson,  cand,  polit,  Rvík 

1910. 
Gestur  Einarsson,   bóndi  á    Hæli 

1908. 
Gestur  Jóhannsson,    Poplar  Park 

Man.    1909. 
Gestur  Þórðarson,    Borgarholti    í 

Miklaholtshr.  1909. 
Gísli   Bjarnason,     gagnfræðingur, 

Skógum   1910. 
Gísli  Brynjólfsson,  læknir,  Khöfn 

1909. 
Gísli    Eyjólfsson,  Lögberg  Sask., 

Can.   1909. 
Gísli  Guðmundsson,     verksmiðju- 

stjóri,   Rvík  1910. 
Gísli     Helgason,    gagnfræðingurr 

Skógargerði  1909. 
Gísli  ísleifsson,    syslum.  í    Húna- 

vatnssýslu   1909  —  10. 
Gísli    Jónsson,     hreppstjóri,   Hofi 

1908—10. 
Gísli  Jónsson,    Stóru-Reykjurn    í 

Flóa  1910. 
Gísli  J.   Olafsson,  símstjóri  á  Ak- 

ureyri   1910. 
G/sli      Pétursson      hóraðslæknir, 

Húsavík  1908—09. 
Gísli    Skúlason,    prestur,     Stóra- 

hrauni   1909—10. 
Gísli  Sveinsson,  cand.   jur.,   yfir- 

dómslögm.,  Rvík  1909. 
GoodieStephens,  Miss,  San  Krans- 

isco  Cal. 
Goodman,  Gísli,  Winuipeg  1908. 
Goodmansson,    Barney,    Ivanhoe, 

Minn. 

Goodwin,    Henry     Buergel,     dr. 

phil.  Stokkhólmi    1909. 
Gotzen,     Jos.,     dr.    phil.,     Köln 

1909—10. 
Grímúlfur  Ólafsson,  ritari,    Rvík 

1910. 
Grímur  Grímsson,  kennari,  Ólafs- 

firði  1910. 
Grímur    Jónsson,      cand.     theol., 

ísafirði    1910. 
Gröndal,  Benedikt  Þ.,  cand.  phil., 

bæjarfógetaskrifari,  Rvík  1910. 
Grónfeldt,   H.,  skólastjóri  á  Hvít- 

árvöllum  1908—10. 
Guðbrandur  Björnsson,  prestur  í 

Viðvík. 
Guðbrandur  Jónsson,    skjalavörð- 

ur,  Rvík  1910. 
Guðgeir      Jóhannsson,      kennari, 

Rvík  1910. 
Guðjohnsen,  Stefán,  verzlunarstj., 

Húsavík  1909. 
Guðjón  Baldvinsson,   cand.  phil., 

kennari,  ísafjörður  1909 — 10. 
Guðjón  Guðlaugsson,    kaupstjóri, 

Hólmavík,  1909. 
Guðjón  Jónsson,  bóndi    í    Hlíð  í 

Skaftártungu  1907. 
Guðjón    Rögnvaldsson,     kennari, 

Rvík  1910. 
Guðmundur     Ásbjarnarson,     tré- 

smiður,  Rvík  1910. 
Guðmundur  Benediktss.,  Svíra'10. 
Guðmundur     Bergsson,     bóksali, 

ísafirði  1910. 
Guðmundur   Bjarnason,      Bakka, 

Siglufirði  1909. 
Guðmundur  Björnsson,  landlækn- 

ir,  r.  af  dbr.,  Rvík  1910. 
Guðmundur    Finnbogason,    mag. 

art.,  Rvík  1910. 
Guðmundur    Gamalíelsson,    bók- 

sali,  Rvík  1910. 
Guðmundur  Guðfinnsson,  hóraðs- 

læknir,  Snartarstöðum  í  Axar- 

firði  1910, 
Guðmundur  Guðmundsson,     bók- 

haldari,      Múla     í     Seyðisfirði 

1910. 


Guðmundur  Guðmundsson,  bóndi, 

Nyjubúðum  í  Eyrarsveit  1909. 
Guðmundur  Guðmundsson,  dbrm. 

hreppstjóri,  Þúfnavöllum  1910. 
Guðmundur    Halldórsson,    verzl- 

unarmaður,  Rvík   1910. 
Guðmundur  Hannesson,  cand.  jur. 

ísafirði   1908. 
Guðmundur    Hannesson,    héraðs- 

læknir,  Rvík  1910. 
Guðmundur  Helgason,  præp.  hon. 

Rvík  1910. 
Guðmundur  Jóhannesson,    bóndi, 

Fagranesi  1909. 
Guðmundur  Jónsson,     trésmiður, 

Stykkishólmi   1909. 
Guðmundur    Kr.    Guðmundsson, 

kennari,  Rvík   1910. 
Guðmundur  Lyðsson,  bóndi,  Fjalli 

á  Skeiðum  1909—10. 
Guðmundur  Magnússon,    docent, 

r.  af  dbr.,  Rvík   1910. 
Guðmundur     Magnússon,     skáld, 

Rvik  1910., 
Guðmundur  Ólason,  Höfðaá  Völl- 

um  1909. 
Guðmundur  Sigurðsson,  sóðlasm., 

Höfn  í  Hornafirði  1909. 
Guðmundur  Sigurðsson,  Berserkja- 

hrauni  í  Snæfellsnessýslu  1909. 
Guðmundur  Stefánsson,  húsgagna- 

smiður,  Rvík  1910. 
Guðmundur  Sveinsson,  kaupm.  í 

Hnífsdal    1910. 
Guðmundur  V.  Kristjánsson,  úr- 

smiður  í  Rvík  1909. 
Guðmundur    Vilhjálmsson,    Ytri- 

Brekkum  á  Langanesi  1909. 
Guðni  Þorsteinsson,   Gimli,  Man. 

1909. 
Gunnar      Jóhannsson,      Dongola 

1907. 
Gunnar  Þorsteinsson,    póstritari, 

Rvík  1910. 
Gunnbjörn    Stefánsson,    kennari, 

Lækjamóti  1910. 
Gunnlaugur  Jónsson  yngri,  í  N. 

Dak.,  Ameríku. 

GunnlaugurKristmundsson,  kenn 

ari,   Bakkakoti,  Miðnesi    1910. 
Guttormur  Jónsson,  smiður,  Rvík 

1909. 
Guttormur   Pálsson,  skógfræðing- 

ur,   Hallormsstað   1908. 
Guttormur  Vigfússon,  præp.  hon., 

Stöð  í  Stöðvarfirði    1908. 


Hafliði  Guðmundsson,    hreppstj., 

Siglufirði    1910. 
Hafstein,    Hannes,      bankastjóri, 

comm.    af    dbr.     m.    m.,  Évík 

1910. 
Hafsteinn    Pétursson,     prestur    í 

Khöfn   1908. 
Halberg,  J.  G.,  kaupmaður  í  Rvík 

1910. 
Hálfdán  Örnólfsson,    hreppstjóri, 

dbrm.,  Hóli  í  Bolungarvík  1910. 
Halldór    Daníelsson,    yfirdómari, 

r.  afdbr.  og  dbrm.,  Rvík  1910. 
Halldór   Hermannsson,  bókavörð- 

ur  við  Cornell  háskóla  1909. 
Halldór     Jónasson,     steinsmiður, 

Rvík  1909. 
Halldór  Jónsson,  bankagjaldkeri, 

r.  af  dbrv  Rvík  1910. 
Halldór  Jónsson,  bókbindari,  Rvk 

1910. 
Halldór     Jónsson,     búfræðingur 

bóndi  á  Rauðamýri  1910. 
Halldór  Kr.  Júlíusson,  sýslumað 

ur,  Borðeyri  1909. 
Halldór  Kristjánsson,  stud.  med 

Khöfn  ,1909. 
Halldór  Otafsson,  lögreglumaður 

ísafirði  1910. 
Halldór  Stefánsson,  Skriðuklaustri 

1908—09. 
Halldór  Stefánsson,  læknir,  Flat 

eyri  1908. 
Halldór     Þórðarson,    bókbindari 

Rvík  1910. 
Halldóra  Bjarnadóttir,  skólastýra 

á  Akureyri  1910. 
Hallgrímur  Davíðsson,  verzlunar- 

stjóri,  Akureyri    1908—10. 


Hallgrímur  Jónsson,   járnsmiður, 

ísafirði   1910. 
Hallgrímur      Jónsson,      kennari, 

Rvík   1909. 
Hallgrímur  Kristinsson,     kaupfé 

lagsstjori  Akureyri    1910. 
Hallgrímur    Pótursson,    bókbind 

ari,  Akureyri. 
Hallgrímur   Tómásson,   kaupmað- 

ur,  Siglufirði   1909. 
Hammerich,  M.,  cand.  jur.,  Khöfn 

1908—09. 
Hannes    Kristjánsson,    gagnfræð- 

íngur,  Víðigerði  1908—10. 
Hannes  Þorsteinsson,  aIþm.,Rvík 

1910. 
Hansen,     Morten,     cand.     theol., 

skóla8tjóri  í  Rvík   1910. 
Haraldur    Gunnarsson,    prentari, 

Rvik,   1910. 
Haraldur  Levísson,     yngismaður, 

Rútsstöðum  1908—10. 
Haraldur    Níelsson,    prestaskóla- 

kennari  1910. 
Haraldur  Sigurðsson,   tannnlækn 

ir,  Khófn,  1909. 
Hartmann  Asgrímsson,  kaupmað- 

ur,  Kolkuósi   1907. 
Háskólabókasafnið     í    Kristjaníu 

1908. 
Háskólabókasaf nið  í  Toronto,  Can- 

ada  1908—09. 
Haukur  Gíslason,  prestur  í  Ala- 

borg  1908—09. 
Haukur  Ingjaldsson,  yngismaður, 

Garðshorni,  Þingeyjars. 
Havsteen,  Jakob,  konsúll,    etats- 

ráð,  r.  af  dbr.,   Oddeyri    1909 

—10. 
Havsteen,      Júlíus,      amtmaður, 

comm.    af    dbr.    m.    m.    Rvík 

1910. 
Helgi  Helgason,    verzlunarstjóri, 

Rvík  1910. 
Helgi  Ketilsson,  sjómaður,    ísaf. 

1910. 
Helgi    Jónsson,    dr.    phil.,    Rvík 

1909—10. 

Helgi  Jónsson,  námsmaður,  Rvík 

1910. 
Helgi    Póturss,    dr.    phil.,    Rvík 

1909. 
Helgi  Sveinsson,  bankastjóri,  ísa- 

firði  1910. 
Hermann  Þorsteinsson,    skósmið- 

ur,  Seyðisfirði   1909. 
Herrmann,  Paul,   próf.   dr.  phil., 

r.  af  dbr.,  Torgau  1909. 
Heydenreich,  W.,  dr.  phil.,  Nord 

lingen,  Bayern  1909. 
Hjálmar  Jónsson,   bóndi,     Hófða, 

Grunnayíkurhr.    1909. 
Hjálmar  Ólafsson.   verzlunarmað- 

ur,  Nesi  í  Norðfirði  1909— 10. 
Hjálmar  Sigurðsson,  kaupmaður, 

Stykkishólmi  1909. 
Hjálmar  T.  Daníelsson,  Otto  Man. 

1909. 
Hjórtur     Snorrason,    breppstjóri, 

búfr.,  Skeljabrekku  1909—10. 
Hlíðdal,      Guðm.,      raffræðingur, 

Heiligenstadt  1909—10. 
Hólmgeir    Þorsteinsson,    bóndi    í 

Vaílakoti  1908—09. 
Hólmgeir  Þorsteinsson,  verzlunar- 

maður,  Grund   1910. 
Hoogt,  J.  M.,  van  der,  Litt.  cand., 

Amsterdam  1909. 
Hotton,  N.  W.,  La  Grange,   Ge 

orgia  U.  S.  A. 

Indriði  Þorkelsson,  bóndi,    Ytra,- 

Fjalli  1908—09. 
Ingimundur  Benediktsson,  bóndi 

í  Kaldárholti  1909—10. 
Ingimundur  Jónsson,   búfræðing- 

ur,  Holti  í  Stokkseyrarhr.  1910. 
Ingimundur  Steingrímsson,  verzl- 

unarmaður  á  Djúpavogi  1907. 
Ingólfur  Gíslason,    hóraðslæknir, 

Vopnafirði  1909—10. 
Ingólfur  Jónsson,  verzlunarstjóri, 

Stykkishólmi  1909. 
Ingvar    Sigurðsson,    stud.    med., 

Rvík  1910. 
Icelandic  Library  »Mímir«,  Pem- 

bina  1910. 


Isdal,  J.  P.,  Winnipeg. 

Jakob  Guðmundsson,   South  Hill' 

P.  0.   Vancouver  1907—09. 
Jakob  Gunnlö^sson,   stórkaupm., 

Khöfn   1909. 
Jakob   Hálfdánarson,  dbrm.,  borg- 

ari,   Húsavík   1908—09. 
Jakob  Jóhannsson,  stud    mag.    í 

Khöfn. 
Janus  Jónsson,  præp.  hon.,  kenn- 

ari  i   Hafnarfirði   1908—09. 
Jens  Pálsson,  prófastur,  Görðum' 

á  Álftanesi  1905—09, 
J.  M.   Bjarnason,  Marhland  Man. 

Can. 
Jóhann  Eyjólfsson,  bóndiíSveina 

tungu   1908. 
Jóhann  Kristjánsson,  ættfræðing- 

ur,  Rvík   1910. 
Jóhann    Pálsson,    Mary    Hill    P. 

O.   1908. 
Jóhann     Lúter    Sveinbjarnarson, 

prófastur,  Hólmum   1909. 
Jóhann  Þorsteinsson,  prófastur  í 

Stafholti  1909—10. 
Jóhannes   Friðlaugsson,    kennari, 

Fjalli  1908. 
Jóhannes  L.  L.  Jóhannsson,  prest- 

ur,  Kvennabrekku. 
Jóhannes  Sigfússon,  aðjunkt,  Rvík 

1910. 
Jóhannes  Þorkelsson,  hreppstjóri, 

SyðraFjalli  1910. 
Johansen,     J.,      Landbrugsskole- 

lærer,  Ladelundgaard   1909. 
Johnsen,  Olafur    H.,    fyrv.    yfir- 

kennari,  Odense  1909. 
Johnsen,    Sigurður    Þ.,    kennari, 

Vopnafirði  1909—10. 
Johnson,   Hallgrímur,    Winnipeg 

1908. 
Johnson,  Kristján,  Duluth. 
Johnston,  A.  W.  Esq.,    Lundún- 

um   1909. 
Johnston,  Paul,  Winnipeg  1909. 
Jón  Abrahamsson,  Sinclair  1909. 
Jón    A.    Jakobsson,    kaupmaður, 
Húsavík  1908—09. 

Jón  Á.  Jónsson,  verzlunarmaður, 

Blönduósi. 
Jón      Arnason,      gagnfræðingur, 

Stóra-Vatnsskarði   1909. 
Jón   Arnason,    óðalsbóndi,    Múla 

í  Alftafirði   1909. 
Jón  Bergsson,  kaupmaður,  Egils- 

stöðum. 
Jón  Bjarnason  dr.  theol.,  prestur 

í  Winnipeg  1909. 
Jón  Björnsson,  kaupmaður,  Borg- 

arne8Í   1910. 
Jón  Brandsson,  prestur,   Brodda- 

nesi  1909—10. 
Jón   Einarsson,  trósmiður,   Kletti 

í  Geiradal  1910. 
Jón  Einarsson,    Winnipeg    1909. 
Jón  Finnsson,  prestur  að  Hofi   í 

Álftafirði   1908—09. 
Jón  Guðmundsson,  kennari,  Höfn 

í  Hornafirði  1909. 
Jón    Guðmundsson,    kaupmaður, 

Eyrardal   1910. 
Jón     Guðmundsson,     óðalsbóndi, 

Ægissíðu  1910. 
Jón  Halldórsson,  prestur  að.'Sauða- 

nesi  1909—10. 
Jón  Hallgríms8on  í  Vesturheimi. 
Jón   Helgason,  lektor,    r.  af  dbr. 

Kvík  1910. 
JónHermannsson,skrifstofustjóri, 

Rvík  1910. 
Jón  Hjaltalín  Sigurðsson,  héraðs- 

læknir,  Kirkjubæ  1908—09. 
Jón  Hjörleifsson,  dbrm.,  hreppstj., 

Drangshlíð  1910. 
Jón  ívarsson,      kennari,     Steðja 

1910. 
Jón  J.  Hallsson,  Winnipeg  1909. 
Jón  Jensson,  yfirdómari,  r.  af  dbr., 

Rvík  1910. 
Jón  Jónasson,  stud.  jur.  Rvík. 
Jón  Jónasson,  yngismaður,  Húsa- 

vík  1909. 
Jón     Jónsson,      hóraðslæknir      á 

Blönduósi. 
Jón  Jónsson,    hreppstjóri,    Mun- 

aðarhóli  1910. 


Jón  Jónsson,  kennari,  Kirkjuvogi 

1910. 
Jón  Jónsson,    lausamaður,    Kálf- 

holti  1910. 
Jón    Jónsson,     prófastur,     Stafa- 

felli  1909. 
Jón  Jónsson,  sagnfræðingur,  Rvík 

1910. 
Jón   Kristjánsson,  lagaskólakenn- 

ari,   Rvík  1911. 
Jón     Kristjánsson,     nuddlæknir, 

Rvík  1910. 
Jón    Magnússon,    bæiarfógeti,    r. 

af  dbr.,  Rvík  1910. 
Jón  Ólafsson,  alþm.,  Rvík    1909 

—10. 
Jón     Ólafsson,     kennari,     Vík    í 

Mýrdal  1909. 
Jón     Ólafsson,     Króksfjarðarnesi 

1910. 
Jón     Ólafsson,     skipstjóri,     Rvík 

1910. 
Jón  Ólafsson,  atud.   art.,    Hjarð- 

arholti  1910. 
Jón  Runólfsson,  sýsluritari,  Eski- 

firði  1909. 
Jón  Rögnvaldsson,  yngism.,  Rótt- 

arholti  í  Skagaf.   1910. 
Jón     Sigurðsson,     fullmektugur, 

Rvík  1910. 
Jón  Sigurðsson,  Reynisstað  1909 

—10. 
Jón  Sigurðsson,  stud.  mag.,  Khöfn 

1909. 
Jón    Signrðsson,    yngism.,    Yzta- 

felli,  Þingeyjars.  1909. 
Jón  Sn.    Árnason,    kaupmaður  á 

ísafirði  1910. 
Jón  Stefánsson,    ritstjóri,    Akur- 

eyri  1910. 
Jón   Sveinbjörnsson,    cand.    jur., 

Khöfn  1909. 
Jón  Sveinsson,   prófastur,    Akra- 

nesi  1910. 
Jón  Sveinsson,    S.  J.,    prestur    í 

Ordrup  1908—09. 
Jón  Valdimarsson  Borðeyri  1909. 
Jón     Þórarinsson,      fræðslumála- 

stjóri,  r.  af  dbr.,    Rvík    1910. 


Skýrslur  og  reikningar. 


XVII 


Jón  ÞorkelsBon,  dr.  phil.,   lands- 

skjalavörður,  Rvík    1909—10. 
Jón    Þorláksson,    landsverkfræð- 

ingur,  Rvík  1910. 
Jón  Þorvaldssou,  prestur  að  Stað 

á  Reykjanesi. 
Jónas    Björnsson,    bóndi,    Geira- 

stöðum,  Húnav. 
Jónas  Daníelsson,  Winnipeg  1909. 
Jónas     Einarsson,     cand.    polit., 

Khöfn  1909. 
Jónas    Halldórsson,    hreppstjóri, 

Hrauntúni  1909—10.    • 
Jónas  Hallgrímsson,  prófastur   á 

Kolfreyjustað  1909. 
Jónas    Illugason,    bóndi,  Brpttu- 

hlíð,  Húnav. 
Jónas     Jónasson,      præp.      hon., 

kennari,  Akureyri  1910. 
Jónas    Jónsson,    bóndi    í    Finns- 

tungu,  Húnavatnss. 
Jónas    Jónsson,     verzlunarstjóri, 

Flatey,     Þingeyjarsysla     1908 

—09. 
Jónas  Kristjánsson,  hóraðslæknir, 

Brekku  í  Fljótsdal  1909. 
Jóseph    Arngrímsson,    Minniota, 

Minn.  1908. 

Karl  Nikulásson,  verzlunarstjóri, 

Rvík  1910. 
Karl  Olgeirsson,    verzlunarstjóri, 

ísafirði  1910. 
Kennarafélag  Barnaskóla  Rvíkur 

1910. 
Kjartan  Einarsson,  prófastur,    r. 

af  dbr.,  Holti  undir  Eyjafjöll- 

uru  1910. 
KjartanHelgason,  prestur,  Hruna 

1909—10. 
Klemens  Jónasson,  Selkirk  1907. 
Klemens  Jónsson,    landritari,    r. 

af  dbr.  og  dbrm.   Rvík    1910. 
Kock,    A.,    prófessor,    dr.    phil., 

Lundi  1909. 
Kocks,  Matth.,  cand.  phil.,  Köln. 
Kolbeinn  Jakobsson,  hreppstjóri, 

Unaðsdal  1910. 


Konráð  Stefánsson,    cand.    phil., 

bóndi  í  Bjarnarhöfn. 
Konráð      Vilhjálmsson,      bóndi, 

Hafralæk  1909. 
Kristinn  Daníelsson,   prestur    og 

alþm.,  Útskálum  1908—09. 
Kristinn     Guðlaugsson,     búfræð- 

ingur,  Núpi  í  Dýraf.  1909. 
Kr.    Fr.     Kristinsson,     Framnes 

Man.  1909—10. 
K.  K.  Ólafsson,  prestur,   Gardar 

N.  D. 
Kristján   Abrahamsson,  Crescent 

P.  O.  Man.  Can.  1908. 
Kristján   A.  Kristjánsson,    verzl- 

unarstjóri,  Suðureyri  í  Súganda- 

firði  1910. 
Kristján   Benediktsson,    yngism., 

Hólum,  Eyjafirði  1910. 
Kristján  Björnsson,    stud.    med., 

Khöfn. 
Kristján  Guðmundsson,    bóksali, 

Oddeyri  1910. 
Kristján  H.  Sigurðsson,  kennari, 

Brenniborg  1909. 
Kri8tján    Jónsson,    búfræðingur, 

Rangá  1909. 
Kristján     Kristjánsson,      héraðs- 

læknir,  Seyðisfirði  1908—09 
Kristján  Kristjánsson,  skipstjóri, 

Rvík  1910. 
Kristján    Sigurðsson,     Winnipeg 

1908. 
Kristján     Stefánsson,     Winnipeg 

1908. 
Kristján  Þorgrímsson,  kaupm.  og 

konsúll  i  Rvík  1910. 
Kristjaníu  Kathedralskóla  bóka- 

safn  1909. 
Kristvarður    Þorvarðsson,    bóndi, 

Litla-Fjalli  1909. 
Kvenréttindafólag  íslands    1909. 

Larsen,  A.,    ungfrú,    kenslukona 

í  Khöfu  1909. 
Lárus  Bjarnason,  kennari  í  Hafn- 

arfirði  1908. 
Lárus  Halldórsson,  prestur,  Breiða- 

bólsstað  1909. 

Lárus   H.    Bjarnason,    lagaskóla- 

stjóri    og    alþm.,    r.    af    dbr., 

Rvík  1910. 
Lárus  M.  Árnason  í  Vesturheimi. 
Lascaronsky,  Bas.  Greg.,    prófes- 

sor  í  Kiew,  1909. 
Laxdal,  Eggert,  kaupmaður,  Ak- 

ureyri  1910. 
Laxdal,  Jón,  revisor,  r.   af   dbr., 

Rvík  1910. 
Lestrarfélagið     Árgalinn,      Wild 

Oak,  P.  0.  Man.   1909. 
Lestrarfólag  Auðkúlusóknar. 

—  Bílddælinga  1910. 

—  Bjarndælinga         og 
Fjarðarmanna  í  Önundarf.  1910. 

Lestrarfólag   Borgarfjarðar    1908 

—09. 
Lestrarfólag  Borgarness  1910. 

—  Búðarþorps     í     Fá- 
skrúðsfirði  1909. 

Lestrarfólagið  Dagsbrún,  Seyðisf. 

1908—09. 
Lestrarfólag      Dalmanna    í    On- 

uudarfirði   1910. 
LeitrarfólagFáskrúðsfjarðar  1909. 
Lestrarfélag    Fellsstrandarhrepps 

í  Dalas.  1909. 
Lestrarfólagið  Fjólan,  Nes  P.  O. 

Can.  1909. 
Lestrarfélagið  Fróði,  Brown  Man. 
Lestrarfólagið   Gangleri,    Gardar, 

N.  D. 
Lestrarfólagið  Harpa,Blaine  1909. 
Lestrarfólagið     Hekla,      Dongola 

1909. 
Lestrarfólag  Hríseyinga  1910. 
Lestrarfélagið  Iðunn,  Markerville 

P.  Ó.  Alberta,  Can.  1909. 
LestrarfólagiðIngólfur,Vancouver 

1908—09. 
Lestrarfólagið  ísland,  Grund  Man. 

1908—09. 
Lestrarfólag  íslendinga  í  Brandon 

1908. 
Lestrarfólag  íslendinga  í  Cypres 

sveit,  Glenboro  1909. 
Lestrarfélagið  íþaka,  Rvík   1909 

—10. 


Lestrarfólag    Kirkjubólshrepps    í 

Strandasyslu  1909—10. 
Lestrarfélag  Kollaf jarðarí  Stranda- 

syslu  1909—10. 
Lestrarfólag  LágafeMssóknar  1910. 
Lestrarfélag       Landmannahrepps 

1910. 
Lestrarfélag  Langdælinga. 
Lestrarfélag  Lónsmanna  1909. 
Lestrarfólagið    Mentahvöt,     Otto 

P.  O.  Man.  1909. 
Lestrarfólag       Miklabæjarsóknar 

1909. 
Lestrarfólag    Mikleyinga,    Hekla 

P.  O.  Can.   1909. 
Lestrarfélagið    Mímir,     í    Ölfusi 

1910. 
Lestrarfélag  Myrahrepps,  Hornaf. 

1910. 
Lestrarfélag  Rauðsendinga  1909. 
Lestrarfélag  Selstrandar  í  Stranda- 

sýslu  1910. 
Lestrarfélag  Seltirninga  1910. 
Lestratíólag  Seyðisfjarðarhr.  1908 

—09. 
Lestrarfélagið    Stjarnan,    Selkirk 

Man.   1909. 
Lestrarfólag  Sléttuhrepps  í    ísa- 

fjarðarsyslu   1910. 
Lestrarfólag     Svalbarðshrepps     í 

Þistilfirði  1909. 
Lestrarfólag      Svalbarðsstrandar, 

Svalbarði  1910. 
Lestrarfélagið  Tilraunin,  Kewatin, 

Ont.  Can.  1909. 
Lestrarfélag         Undirfelksóknar 

1907—08. 
Lestrarfélagið   Verðandi,    Mozart 

Sask.  1909. 
Lestrarfólagið     Vestri,      Ballard, 

Wash.  1909. 
Lestrarfólagið    Þörfin,     Kristnes, 

P.  O.  Sask.  1908. 
Lestrarfólagið^  Æskan,  Dakota. 
Lestrarsalur  ísfirðinga  1910. 
Líndal,  Björn,  cand.  jur.,  Akur- 

eyri  1909—10. 
Long,  S.  M.  Winnipeg  1909. 

Loftur  Baldvinsson,  Böggvisstöð- 

um  1910. 
Lúðvík  Sigurðsson,  kaupm.,  Nesi 

1909—10. 
Lundfríður  Hjartardóttir,    Skíða- 

stöðum  1909—10. 

Magnús    Andrésson,    prestur,     r. 

af  dbr.,   Gilsbakka    1909—10. 
Magnús  Bergmann  Jónsson.  hrepp- 

stjóri,     Fuglavík     á      Miðnesi 

1909—10. 
Magnús  Bjarnason,  Mountain,  P. 

O.  Dak. 
Magnús    Björnsson,     stud.    mag. 

Rvík  1909. 
Magnús  Blöndal  Jónsson,    prest- 

ur  að  Vallanesi  1908—09. 
Magnús     Einarsson     dýralæknir, 

Rvík  1910. 
Magnús     Gíslason,      stud.     jur., 

Khöfn   1908. 
Magnús  Guðbrandsson,  steinsmið- 

ur,  Rvík   1909—10. 
Magnús  Guðlaugss.,    homoöpath, 

Bjarnastöðum  í   Saurbæ    1909 

—  10. 
Magnús  Helgason,  prestur,  skóla- 

stjóri  í  Rvík  1910. 
Magnús  Hinriksson,  Churchbridge 

1909. 
Magnús     Jónsson,      hreppstjóri, 

Tjaldanesi  1909. 
Magnús  Jónsson,  kennari,   Borg- 

arnesi  1910. 
Magnús     Jónsson,      stud.     mag. 

Khöfn. 
Magnús    Jónsson,     stud.    theol., 

Rvík  1910. 
Magnús    Jónsson,       syslumaður, 

Hafnarfirði  1909. 
Magnús  Kristjánsson,    gagnfræð- 

ingur,  Hvoli   í    Myrdal    1910. 
Magnús    Magnússon,    prestur    á 

Jótlandi  1909. 
Magnús     Sigurðsson,     yfirróttar- 

málaflutningsm.,  Rvík  1910. 
Magnús  Sæbjörnsson,  hóraðslækn- 

ir  í  Flatey  1906—09. 


Magnús  Torfason,  syslumaður  og 

bæjarfógeti,     r.    af    dbr.,    ísa- 

firði   1910. 
Marteinn   Þorsteinsson,    bóndi    á 

Hvoli  í  Stöðvarfirði  1909. 
Matthías    Eggertsson,    prestur    í 

Grímsey   1908—09. 
Matthías  Einarsson,  spítalalæknir, 

fr.  off.  d'ac,  Rvík  1910. 
Matthías     Hallgrímsson,      kaup- 

maður,  Siglufirði  1910. 
Matthías  Matthíasson,    kaupmað- 

ur,  Rvík  1910. 
Matthías    Þórðarson,    fornmenja- 

vörður,  Rvík  1910. 
Matthiesen,    Matthías    A.,     skó 

smiður,  Rvík  1909—10. 
Mayer,  E.,    prófessor,    dr.    phil.r 

Wiirzburg  1909. 
M.    G.    Jónsson,    Blaine,    Wash. 

1908—09. 
Meissner,  R.,  prófessor,  dr.  phil., 

Königsberg  1909—10. 
Melsted,    Bogi    Th.,    mag.    art.r 

Khöfn  1909. 
Mogk,  E.,  dr.  phil.,    prófessor    í 

Leipzig  1909. 
Moritz     Halldórsson,     læknir     í 

Park  River. 
Móses  Jónsson,  kennari,  Keldum 

í  Mosfellssveit  1909. 
Möller,  Jakob,  cand.  phil.,  banka- 

ritari,  Rvík  1910. 
Möller,    J.  V.,    prentari,    Khöfn 

1909. 

Newberry  Library,  Chicago. 
Nordal,  "  Jóhannes,     íshússtjóri^ 

Rvík  1910. 
Nordal,     Sigurður,    stud.    mag.r 

Khöfn  1909. 
Nordenstreng,  R.,  fil.  mag.,  Upp- 

sölum. 

Oddur  Gíslason,  yfirréttarmála- 
flutningsmaður,  Rvík  1910. 

Oddur  Hermannsson,  stud.  jur., 
Khöfn  1907—09. 

Ólafur    Árnason,    verzlunarm.    í 

Bolungarvik   1910. 
Ólafur    Björnsson,     cand.    pol't., 

ritstjóri,  Rvík   1910. 
Ólafur  Finnsson,   prestur  í  Kálf- 
t  holti  1908-10. 
Ólafur  Friðriksson,    verzlunarm., 

Khöfn  1909. 
Ólafur  G.  Eyjólfsson,    verzlunar 

skólastjóri,  Rvík   1910. 
Olafur    Guðnason,     búfræðingur, 

Nylandsgaard  pr.    Kirke-Sken 

over. 
Ólafur  ísleifsson,  dbrm.,  Þjórsár- 
t  túni   1910. 
Olafur  Jensson,  bóndi,  Hattardal 

1909. 
Olafur  Kjartansson,  verzlunarm., 
t  Vík  1909. 
Olafur  Lárusson,  stud.  jur.,  Rvík 

1910. 
Ólafur  Metúsalemsson,  verslunar- 

maður,  Seyðisfirði. 
Olafur  Ó.  Lárusson,   læknir,  Eið 

um  1910. 
Ólafur  Ólafsson,    kennari,    Þing- 

eyri  1910. 
Ólafur  Ólafsson,  umsjónarmaður, 

Rvík  1910. 
Ólafur  Rósenkranz  Ólafsson,  leik- 

fimiskennari,  Rvík  1910. 
Ólafur    Runólfsson,     bókhaldari, 

Rvík  1910. 
Ólafur  Runólfsson,  Vík  í  Myrdal 
,  1909. 

Olafur    Sigurðsson,     stud.    agr. 
t  Khöfn  1909. 
Olafur  Tr.     Ólafsson,    gagnfræð 

ingur,  Dagverðartungu   1910. 
Olgeir     Friðgeirsson,     verslunar 

stjóri,  Vopnafirði  1910. 
Olrik,  A.,  dr.  phil.,  háskólakenn 

ari,  Khöfn  1909. 
Olsen,    Magnus,    dr.    phil.,    pró 

fessor,   Krisdania. 
Oskar    Halldórsson,    yngispiltur 

Rvík  1909—10. 
Ottesen,  Oddgeir  P.,  hreppstjóri 

Ytra-Hólmi  1909. 


Páll  Benjamínsson,    búfræðingur, 

Djúpavogi   1907. 
Páll     Einarsson,     borgarstjóri     í 

Rvík  1910. 
Pall     |Halldórsson,       skólastjóri, 

1910. 
Páll   Halldórsson,  verzlunarstjóri, 

Siglufirði  1909. 
Páll   H.  Gíslason,  verslunarstjóri, 

Fáskrúðsfirði  1909. 
Páll    Jónssou,    verzlm.,    Blöndu- 

ós  1909. 
Páll  Jónsson,  búfræðingur,  kenn- 

ari  á   Hvanneyri  1908 — 10. 
Páll  Jónsson,  lögmaður,  Khöfn. 
Páll     Kristjánsson,     kaupmaður, 

Húsavík  1910. 
Páll    Lýðsson,  hreppstj.,  Hlið     í 

Gnúpverjahr.   1909. 
Páll  Markússon,   trésmiður,  Nesi 

Norðfirði  1909—10. 
Páll  Óskar  Lárusson,    trésmiður, 

Rvik    1910. 
Pall   Palsson,    formaður,     Heima- 

bæ,  Hnífsdal  1910. 
Páll  Sigurðsson,  stud.  theol.,  K- 

höfn. 
Páll      Stefánsson,      búfræðingur, 

bóndi  á  Elliðavatni  1909. 
Páll  Zófóníasson,  kennari,  Akur- 

eyri  1910. 
Pálmi    Pálsson,   adjunkt,  fr.  off. 

d'acad.,  Rvík  1910. 
Patursson,  J.,  kóngsbóndi,  r.    af 

dbr.,  í  Færeyjum  1909. 
Petersen,  Fr.,    prófastur,     r.     af 

dbr.,  Færeyjum  1909. 
Pétur  Bogason,  læknir  í  Hróars- 

keldu  1909. 
Pétur    Halldórsson.    cand.    phil., 

bóksali  í  Rvík  1910. 
Pótur  Hjálmsson,  prestur,  Mark- 

erville  P.  O.  Alta  1909. 
Pótur  Jónsson,  alþm.,  r.  afdbr., 

bóndi  á  Gautlöndum  1908—09. 
Pétur  Lárusson,    prentari,    Rvík 

1910. 
Pétur  Oddsson,  kaupmaður,  Tröð 

í  Bolungarvík  1910. 

Pétur  Pótursson,  bóndi  á  Gunn 

steinsstóðum. 
Pótur     Zófóníasson,     ritstjóri     í 

Rvík  1910. 
Pétur  Þorsteinsson,  prestur  í  Ey- 

dölum  1907. 
Philpotts,  Bertha  S.,  Miss,  Cam- 

brigde  England  1909. 
Poulsen,  Svend,  cand.    jur.,    rit- 

stjóri,   Khöfn. 
Proppé,    Carl,    verzlunarstjóri    á 

Þingeyri  1909. 

Ragnar  Ólafsson,  kaupmaður,  Odd- 

eyri  1910. 
Rist,  L.  J.,  leikfimiskennari,  Ak- 

ureyri  1910. 
Ríkisbókasafnið  í  Miinchen  1909. 
Runólfur      Marteinsson,      Gimli, 

1909. 
Runólfur  Runólfsson,  Neðra-Hálsi 

í  Kjós  1908. 
Rógnvaldur  Ólafsson,  húsameist- 

ari,  Rvík  1910. 

Samúel  Eggertsson,  kennari,  Rvík 

1910. 
S.  Magnússon,  Duluth   1909. 
Sars,  J.  E.,  prófessor,  Kristianía 

1909. 
Scheving,  S.  P.,  Point    Roberty, 

Wash.   1909. 
Sephton,  J.,  prestur  í   Liverpool 

1909. 
Sigbjörn  Armannsson,     raflestar 

stjóri  í  New-York    1910. 
Sigfús  Eymundsson,     bóksali,     r. 

af  dbr.  Rvík   1910. 
Sighvatur  Bjarnason,  bankastjóri, 

jústitsráð,    r.     af    dbr.,     Rvík 

1910. 
Sighvatur  Gn'msson,  bóndi,  Hofða 

Dyrafirði   1910. 
Sigrún   Pálsdóttir,   ungfrú,     Hall- 

ormsstað   1909. 
Sigtryggur  Guðlaugsson,  prestur, 

Núpi  1909— 10 
Sigtryggur  Hallgn'msson,  bóndi  á 

Hallbjarnarstöðum    1908—09. 


Sigtryggur  Jónasson,  þingmaður, 

Winnipeg  1908. 
Sigtryggur    Jónatansson,     böndi, 

Reykjum  1910. 
Sigurðsson,    Job,    Mrs.,    Upham, 

P.  O.  N.  Dak.  1909. 
Sigurður  Antoniusson,  búfræðing- 

ur  Rangá  1909. 
Sigurður  Arngrímssson,  kennari, 

Hornafirði. 
Sigurður    Brynjólfsson,     Hofi     í 

Álftafirði  1907. 
Sigurður  Einarsson,    dýralæknir, 

Akureyri    1910. 
Sigurður    Guðmundsson  frá  Hof- 

dölum,  skólapiltur,  Rvíkl910. 
Sigurður  Gunnarsson,    prófastur, 

alþm.,  Stykkishólmi  1909. 
Sigurður  H.  Sigurðsson.  kaupm., 

Siglufirði   1909. 
Sigurður  Halldórsson,  trósmiður, 

Rvík  1910. 
Sigurður  Hjörleifsson,  alþingism., 

ritstjóri,   Akureyri  1910. 
Sigurður     Jónsson,      bókbindari. 

Rvík  1910. 
Sigurður     Jónsson,     kaupmaður, 

Seyðisf.   1909. 
Sigurður    Jónsson,    kennari,     frá 

Álfhólum,   1910. 
Sigurður  Jónsson,  læknir,  Nörag- 

er  á  Jótlandi  1909. 
Sigurður  Jónsson,  bóndi    og    rit- 

stjóri,  dbrm.,  Yztafelli. 
Sigurður  Jónsson,  Tjörnum  und- 

ir  Eyjafjöllum   1910. 
Sigurður  Kristjánsson,  bóksali,  r. 

af  dbr.,  Rvík  1910. 
Sigurður  Lyðsson,  stud.  jur.  Khöfn 

1908. 
Sigurður    Ólafsson,     syslumaður, 

r.  af  dbr.,    Kallaðarnesi    1909 

—10. 
Sigurður  Pálsson,  verzlunarstjóri 

Hesteyri  1910. 
Sigurður  Sigfússon,    sölustjóri    á 

Húsavík  1909. 
Sigurður  Sigtryggsson,  cand.  mag. 

Khöfn  1908. 

Sigurður  Sigurðsson,  alþm.,  Rvík 

1910. 
Sigurður  Sigurðsson,  hreppstjóri, 

Halldórsstöðum   1908—09. 
Sigurður     Sigurðsson,      kennari, 

Hólum  í  Hjaltadal   1910. 
Sigurður  Sigurðison,  kennari,  ísa 

firði   1910. 
Sigurður  Sigurðsson,    stud.    jur., 

Rvík   1910. 
Sigurður  Stefáusson,  alþm.,  prest- 

ur  í  Vigur  1910. 
Sigurður  Þórðarson,    syslumaður, 

Arnarholti   1909—10. 
Sigurður  Þórólfsson,     skólastjói, 

Hvítárbakka  1908—09. 
Sigurður      Þorsteinsson,    útvegs- 

bóndi,  Tröllanesi  Norðf.  1910. 
Sigurður     Þorvaldsson,     kennari, 

ísafirði  1910. 
Sigurgeir  Björnsson,  Grímstungu, 

Húnav.   1910. 
Sigurjón  Högnason,  gagnfræðing- 

ur,   Vestmannaeyjum  1910. 
Sigurjón  Sigurjónsson,    Eldleysu 

í  Mjóafirði  1910. 
Sigurmundur  Sigurðsson,  læknir, 

Breiðumyri  Þingeyjars.   1909. 
Sigþór  Jóhannsson,  bóndi,  Skarði 

1910. 
Símon  Símonarson,  Winnipeg. 
Símun  av  Skarði,  lyðháskólastjóri, 

Færeyjum  1909. 
Sivertsen,    Sigurður    P.,   prestur, 

Hofi  í  Vopnafirði  1909—10. 
Skinfaxi,     bókasafn     skólapilta    í 

Flensborg  1909. 
Skólabókasafn        Vestmannaeyja 

1910. 
Skúli    Bogason,     læknir,    Khöfn 

1909. 
Skúli    Jónsson,     verzlunarmaður, 

Blönduósi  1910. 
Skúli  Skúlason,  prestur    í    Odda 

1910. 
Snorri     Jóhannsson,    bókhaldari, 

Rvík  1909—10. 
Snorri  Jónsson,  hreppstj.,   Þverá 

1908-09. 


Snædal,   Guðmundur  S.   Hallson 

N.  Dak. 
Sóphónias  Jónsson,    gagnfræðing 

ur,  Skaga  í  Djrafirði   1910. 
Sóreyjarskóla  bókasafn   1908. 
Stadtbibliothek,  Hamborg    1910. 
Stefán     Benediktsson,     Merki     á 

Jökuldal  1909. 
Stefán   Finnbogason,  yngismaður, 

Sellandi,  Eyjafirði. 
Stefan    Friðnksson,    ynurismaður, 

Eyvindarstóðum    í     Vopuat'irði 

1910. 
Stefán   Guðmundsson,    verzlunar- 

fulltrúi,  Khöfn  1909. 
Stefán    Guðmundsson,     bóndi     á 

Fitjum  1910. 
Stefán  Jónsson,    bóndi  á  Munka- 

þverá  1910. 
Stefán  Jónsson,  prestur  að  Staðar- 

hrau)ii  1910. 
Stefán  Jónsson,  stud.  med.,  Khöfn 

1909. 
Stefán    Sigurðsson,    bóndi,    Ær- 

lækjarseli   1908—09. 
Stefán  Stefánsson,  alþm.,    skóla- 

stjóri  á  Akureyri   1909 — 10. 
Stefán  Stefánsson,  cand.  jur.,K.- 

höfn   1909. 
Steingrímur      Arason,      kennari, 

Rvík  1909—10. 
Steingrímur  Jónsson,  sýslumaður 

og  alþm.,  Húsavík    1908—09. 
Steingrímur  Mattíasson,     héraðs- 

læknir,  Akureyri   1909. 
Steingrímur  Stefánseon,    búfræð- 

ingur,  Þverá  1910. 
Steingrímur   Þorláksson,  prestur, 

Selkirk  1908—09. 
Steinunn  Bjartmarsdóttir,  kenslu- 

kona,  Rvík  1910. 
Stephensen,     Ólafur,      læknir     í 

Winnipeg. 
Stephensen,  Páll,  prestur,    Holti 

í  Önundarfirði   1910. 
Straumfjörð,    Johann,     Icelandic 

River  Seamo  P.  O.  Man.  1909. 
Styrkár        Vósteinn       Helgason, 

Winnipeg  1908. 

Sumarliði  Halldórsson,  skógfræð- 

ingur,  Rvík  1909. 
Sveinbjörri  Pótur    Guðmundsson, 

verslunarmaður,  Eskifirði. 
Sveinbjörn  Sveinbjarnarson,  yfir- 

kennari  í  Arósum,  1909. 
Sveinn  Árnason,  trósmiður,  Nesi 

1909—10. 
Sveinn  Bjarnason,  trésmiður,  Við- 

firði   1909—10. 
Sveinn  Bjarnason,  gagnfræðingur, 

Heykollsstóðum  1909. 
Sveinn    Guðmundsson,    járnsmið- 
i;    ur,  Rvík  1910. 
Sveinn  Jónsson,  trósmiður,  Rvík 

1910. 
Sveinn  Níelsson,  bóndi  á  Lamba- 

stöðum  á  Myrum  1910. 
Sveinn  Sveinsson,  bóndi  á  Hofi  í 

Álftafirði  1908—09. 
Sveinn    Þórðarson,     yngismaður, 

Höfða  1910. 
Sýslubókasafn    Suðurþingeyinga, 

Húsavík  1909. 
Sýslubókasafn      Vestmanneyinga 

1909—10. 
Sæmundur  Bjarnhéðinsson,  lækn- 

ir,  Rvík  1910. 
Södervall,  K.  F.,  prófessor  í  Lundi 

1908. 

Theódór    Jakobsson,    stud.    jur., 

Khöfn. 
Thomsen,  Ditlev,  konsúll,    r.    af 

dbr.,  Khöfn  1910. 
Thorarensen,  Grímur,  hreppstjóri, 

Kirkjubæ  1910. 
Thorarensen,  Lárus,  prestur,  Gard- 

ar  Dak.  1909—10. 
Thordarson,  Finnur,    kaupmaður 

á  ísafirði  1910. 
Thorlacius,  Einar,  prestur  í  Saur 

bæ  1910.  , 
Thorlacius,  Ólafur,  hóraðslæknir, 

Búlandsnesi  1909. 
Thorlaksson,      Inga,      Mountain 

N.  D. 
Thoroddsen,    Guðmundur,    stud. 

med.,  Khöfn  1908. 


Thoroddsen,    Sigurður,    adjunkt, 

Rvík  1910. 
Thoroddsen,  Skúli,  alþm.  og  rit- 

stjóri,  r.  afdbr.,  Rvík  1910. 
Thoroddsen,    Skúli,     stud.    jur., 

Khöfn  1908. 
Thorsteinsson,    E.,  Winnipegosis. 
Thorsteinsson,  Hannes,  cand.  jur. 
Rvík  1910. 
Thorsteinsson, Jón,  prestur  á  Þing- 

völlum  1908. 
Tómas  Jónasson,   Icelandic  River 

1908. 
Tómas     Sigurðsson,    hreppstjóri, 

Barkarstöðum  1908. 

imas  Snon 

vík  1910. 
Torfi    Hermannsson,     trésmiður, 

Fremstuhús  í  Dyrafirði  1907. 
Tryggvi  Gunnarsson,  fyrv.  banka- 

stjóri,  comm.  af    dbr.  og  drm., 

Rvík  1910. 
Tulinius,  Axel,  sýslumaður,  r.  af 

dbr.,  Eskifirði  1909. 
Tulinius,  Thor.    E.,    stórkaupm., 

r.  af  dbr.  Khöfn  1909. 

Ungmennafélagið  Hvöt   í  Gríms- 

nesi  1910. 
Ungmennafólag  Rvíkur  1910. 

Valdimar  Valvesson,    kennari    á 

Minningarljóð 

ú  hundrað  ára  afmæli  Jóns  Sigurðssonar. 


Sungin  á  fæðingarstað  hans,  Rafnseyri  í  Arnarfirði, 
17.  júni  1911. 


Þagnið,  dægurþras  og  rígur! 
Þokið  meðan  til  vor  flýgur 
ö  r  n  i  n  n   mær,  sem  aldrei  hnígur 
íslenzkt  meðan  lifir  blóð: 
minning  kappans,  mest  sem  vakti 
manndáð  lýðs  og  sundrung  hrakti, 
fornar  slóðir  frelsis  rakti, 
fann  og  ruddi  brautir  þjóð. 
Fagna,  ísland,  fremstum  hlyni 
frama  þíns,  á  nýrri  öld, 
magna   Jóni   Sigurðssyni 
sigurfull  og  þakkargjöld! 


Lengi  hafði  landið  sofið, 
lamað,  heillum  svift  og  dofið  - 
fornt  var  vígið  frelsis  rofið, 
farið  kapp  og  horfin  dáð. 
Loks  hófst  reisn  um  álfu  alla, 
árdagsvættir  heyrðust  kalla  — 

þjóð  vor  rumska  þorði  varla, 

því  að  enginn  kunni  ráð 

þar  til   h  a  n  n   kom,  friður,  frækinnr 
fornri  borinn   A  r  n  a  r  slóð, 
bratta  vanur,  brekkusækinn. 
Brjóst  hann  gerðist  fyrir  þióð. 

Vopnum  óflugs  anda  búinn, 
öllu  röngu  móti  snúinn, 
hreinni  ást  til  ættlands  knúinn, 
aldrei  hugði'  á  sjálfs  síns  gagm 
Fætur  djúpt  í  fortíð  stóðu, 
fast  i  samtið  herðar  óðu, 
fránar  sjónir  framtíð  glóðu. 
Fylti  viljann  snildar  magn. 
Hulinn  kraft  úr  læðing  leysti, 
lífgaði  von  og  trú  á  rétt. 
Frelsisvirkin  fornu  reisti, 
framtíð  þjóðar  mark  lét  sett. 

Afram  bauð  hann:    »Ekki    víkj*a«. 
Aldrei  vildi  heitorð  svíkja.   - 
Vissi:     Hóf  æ  verður  rikja 
vilji  menn  ei  undanhald. 
Viðsýnn,  framsýnn,  fastur,  gætinn, 
fjáði  jafnan  öfgalætin, 
kostavandur,  sigri  sætinn 
sótti  réttinn,  skildi  vald. 
Jafnt  i  byr  og  barning  gáður 
báts  og  liðs  hann  gætti  þols. 

Engum  dægurdómum  háður. 

Dýrra  naut  hann  sjónarhvols. 

Lífstríð  hans  varð  landsins  saga. 
Langar  nætur,  stranga  daga 
leitaði'  að  hjálp  við  hverjum  baga 
hjartkærs  lands,  með  örugt  magn. 
Alt  hið  stærsta,  alt  hið  smæsta, 
alt  hið  fjærsta  og  hendi  næsta, 
alt  var  honum  eins:  hið  kærsta, 
ef  hann  fann  þar  lands  síns  gagn. 
Ægishjálm  og  hjartans  mildi 
hafði  jafnt,  er  stýrði  lýð, 
magn  í  sverði,  mátt  í  skildi 
málsnild  studdi  hvöss  og  þýð. 


Arnarfjörður,  fagra  sveitin! 
fjöllum  girt,  sem  átt  þann  reitinn 
þar,  sem  nafni  hann  var  heitinn, 
hetjan  prúð,  sem  landið  ann, 
heill  sé  þér  og  þínum  fjöllum, 
þar  sem  sveinninn,  fremri  öllum, 
lærði  að  klífa,  hjalla  af  hjöllum, 
hátt,  unz  landi  frelsi  vann! 
Eyrin  Rafns!     Það  ljós  sem  lýsti 
löngu  síðan  við  þinn  garð, 
enga  helspá  i  sér  hýsti: 
íslands  reisnar  tákn  það  varð. 


ísland,  þakka  óskasyni, 
endurreisnar  fremstum  hlyni, 
þakka  Jóni  Sigurðssyni, 
sem  þér  lyfti  mest  og  bezt. 

Sjást  mun  eftir  aldir  næstu 
enn  þá  ljós  af  staríi  glæstu. 
Nær  sem  marki  nær  þú  hæstu, 
nafn  hans  ljómar  æðst  og  mest. 
Gleðji  Drottinn  frömuð  frelsis, 
fósturjarðar  sverð  og  skjöld! 
Lagabætir,  brjótur  helsis, 
blessist  starf  þitt  öld  af  öld! 

H.  H. 


Frá  uppvexti  Jóns  Sigurðssonar 

og  fyrstu  afskiftum  hans  af  landsmálum. 


Heilan  mannsaldur  var  Jón  Sigurðsson  oddviti  vor 
íslendinga  í  öllura  eða  allflestum  málum,  sem  horfðu  til 
framsóknar  vorrar  og  þjóðþrifa,  svo  það  má  með  sann- 
indum  segja,  að  æfisaga  hans  um  þetta  árabil  sé  því  sem 
næst  saga  lands  vors  og  þjóðar.  Mun  þvi  mega  gera  ráð 
fyrir,  að  þessi  starfsár  hans  séu  nokkurn  veginn  kunn 
flestum  íslendingum,  sem  komnir  eru  til  vits  og  ára. 
Hins  vegar  munu  flestir  kunna  lítt  deili  á  æsku  hans  og 
námsárum  og  fyrstu  afskiftum  hans  af  þjóðmálum  vorum. 
Með  línum  þessum  skal  nú  gerð  tilraun  til  að  fylla  það 
skarð,  og  einkum  leitast  við  að  skýra  nánara  frá  undir- 
búningi  hans  undir  hið  mikla  æfistarf  sitt,  og  viljum  vér 
biðja  menn  að  taka  viljann  fyrir  verkið. 

Jón  Sigurðsson  er  fæddur  17.  dag  júnimánaðar  1811 
á  Rafnseyri  við  Arnarfjörð,  hinu  forna  höfuðbóli 
höfðingjans  góðkunna  Rafns  Sveinbjarnarsonar.  Foreldrar 
Jóns  voru  Sigurður  prófastur  á  Rafnseyri  Jónsson,  prests 
á  Rafnseyri  Sigurðssonar,  sem  í  beinan  karllegg1)  var 
kominn  af  Gísla  biskupi  Jónssyni  í  Skálholti  (d.  1587),  og 
Þórdís  Jónsdóttir  prófasts  Ásgeirssonar  i  Holti  í  önundar- 


*)  Jón  Espólín  (Árb.  VII,  31)  og  eftir  honum  Jón  Pétursson 
(Tíinar.  III,  31.— 32.  bls.)  og  Jón  Sigurðsson  sjálfur  telja  karllegginn 
til  Torfa  í  Klofa,  en  fyrir  því  eru,  að  þvi  er  Hannes  Þorsteinsson 
alþingisforseti  og  Jóhann  Kristjánsson  ættfræðingur  hafa  tjáð  mér,  engar 
heimildir,  enda  hefir  og  Steingrímur  biskup  Jónsson  rakið  ætt  þessa  til 
Grísla  biskups  Jónssonar. 

firði.     Um  það  leyti  sem  Jón    fæddist    var   síra   Sigurður 
aðstoðarprestur  hjá  Jóni  föður  sínum. 

Síra  Sigurður  var  hár  maður  og  þrekinn,  heldur 
friður  sýnum,  bjarteygur  og  vel  hærður.  Hann  var  tal- 
inn  klerkur  góður,  skyldurækinn  og  alvörugeíinn.  Búsýslu- 
maður  var  hann  mikill,  gekk  jafnan  sjálfur  að  slætti  á 
sumrum  og  batt  heim  hey;  á  vetrum  óf  hann  vaðmál, 
en  á  vorin  var  hann  formaður  á  sexæring,  er  hann  átti 
sjálfur,  og  reri  oftast  á  svonefndum  Hamri,  yztu  veiðistöð 
i  Arnaríirði  að  norðanverðu.  Urn  síra  Sigurð  er  þessi 
formannsvísa: 

Særadum  hrestur  bókabör 
beint  um  fiskamýri 
Sigurður  prestur  sómaör 
súðadiski  styrir. 

Síra  Sigurður  kendi  ýmsum  piltum  í  heimaskóla  og 
gafst  þannig  færi  á  að  halda  við  skólalærdómi  sinum,  en 
að  öðru  leyti  var  hann  enginn  fræðimaður  og  gáf ur  hans 
hneigðust  fremur  að  verklegum  framkvæmdum. 

Þórdis  móðir  Jóns  var  meðalkvenmaður  á  hæð,  vel 
vaxin,  andlitið  frítt  og  gáfulegt.  Einkum  er  til  þess  tek- 
ið  hversu  hún  var  forkunnar  vel  eygð:  augun  smá  og 
móleit,  en  fjörmikil.  Var  hún  af  öllúm  sem  þektu  hana 
talin  mesta  skýrleiks  og  gáfukona  og  valkvendi.  Gísli 
óðalsbóndi  Ásgeirsson  á  Álftamýri,  réttorður  maður  og 
minnugur,  sem  er  aðalheimild  mín  um  það  sem  hér  er 
sagt  af  foreldrum  Jóns  Sigurðssonar,  ber  afa  sinn  síra  Jón 
Asgeirsson,  sem  lærði  i  heimaskóla  hjá  síra  Sigurði  og 
varð  siðar  prestur  á  Kafnseyri,  fyrir  því,  að  frú  Þórdís 
haíi  verið  vel  að  sér  i  forntungunum  og  fyrirtaks  kennari 
og  hafði  hún  oft  rekið  mann  sinn  í  vörðurnar,  er  þeim 
varð  tilrætt  um  bókleg  fræði.  Hún  var  kona  hæglát  og 
gebgóbj  en  stjórnsöm  á  heimili;  að  jafnaði  var  hún  fáorð, 
en  hafði  til  að  vera  hnittin  og  jafnvel  meinleg  i  orði, 
ef  henni  þótti  miður.  Því  sagði  Hrólfur  karl,  er  var 
allan     sinn    aldur     fyrirvinna     hjá     þeim     hjónum,     að 

hann  vildi  heldur  fá  tíu  ónotayrði  úr  prófasti  en  eitt  úr 
maddömunni, 

Þórdis  var  greiðug  og  ör  á  fé  við  fátæklinga,  en 
prófastur  þótti  nokkuð  aðsjáll.  Er  sagt  að  honum  hafi 
einu  sinni  orðið  að  orði  við  |konu  sína,  er  hún  var  að 
vikja  einhverju  að  þurfamanni:  »Þú  vilt  gefa  alt, 
Þórdís«. 

Jón  naut  hins  mesta  ástfósturs  hjá  foreldrum  sínum 
og  föðurföður,  en  vandist  snemma  allri  vinnu,  eins  og  í 
sveit  er  títt.  Þegar  hann  var  kominn  undir  fermingu,  lét 
faðir  hans  hann  fara  með  sér  í  verið  og  er  til  munn- 
mælasögn  um  það,  að  fyrstu  vertíðina  hafi  hann  róið  sem 
hálfdrættingur  á  skipi  föður  sins  i  veiðistöðinni  Bás  i 
Verdölum  út  við  Kópanes  og  verið  kallaður  »Dala-«sýslu- 
maður  af  skipverjum.  En  sú  orsök  mun  hafa  legið  til 
þess,  að  í  fyrsta  róðrinum  átti  hann  að  fá  V2  ölut;  en 
þótti  það  of  lítið  og  vék  að  því  við  formanninn,  að  hann 
hefði  unnið  fyrir  heilum  hlut  engu  síður  en  hinir  háset- 
arnir.  Sansaðist  formaður  loks  á  það  og  lét  hann  fá 
heilan  hlut1).  Um  vetur  kendi  faðir  hans  honum  og  þótti 
snemma  bera  á  því,  að  hann  væri  vel  fallinn  til  náms, 
einkar  skilningsgóður  og  stálminnugur.  Hann  var  góður 
skrifari  og  skrifaði  í  tómstundum  sínum  ýmislegt  fyrir 
sveitunga  sína,  einkum  almanök,  og  skrifaði  þá  oft  fram- 
an  á  þau  stöku  til  eigendanna.  Er  þetta  ein  til  Jóns 
nokkurs  Guðmundssonar  bónda  á  Auðkúlu: 

Almanaksins  skrifuð  skrá 
skal  árstímann  vísa 
sómamanni  seggjum  hjá 
signor  Jóni  Kúlu  á. 

Á  uppvaxtarárum  sínum  var  Jón  glaðlyndur  og  jafn- 
lyndur;  er  því  við  brugðið,  hversu  hann  kom  sér  vel  við 
alla  menn.  Snemma  bar  þó  á  því,  að  hann  var  þéttur  í 
lund  og  fastur  fyrir  við  hvern  sem  var  að  skifta. 

Vorið  1829  hafði  Jón  lokið  skólanámi   í    föðurhúsum. 


:)  Eftir  frásö^n  Odds  yfirréttarmálaflutningsmanns  Gíslasonar. 

Fór  hann  þá  suður  í  Reykjavík  og  var  útskrifaðar  af 
Gunnlaugi  dómkirkjupresti  Oddssyni.  Næsta  ár  var  hann 
við  verzlun  í  Reykjavík  hjá  Einari  stúdent  Jónssyni  föð- 
urbróður  sínum,  sem  var  verzlunarstjóri  við  Knudtzons 
verzlun.  Þar  gafst  Jóni  færi  á  að  sjá  með  eigin  augum, 
hve  harðdræg  og  einokunarkend  íslenzka  verzlunin  var 
þá,  og  sennilega  hefir  hann  þá  fengið  þann  imugust  á 
henni,  sem  bryddir  allmikið  á  i  greinum  hans  um  verzl- 
un  íslendinga  i  dönskum  blóðum,  verzlunarritgjörðum 
hans  i  Nýjum  Félagsritum  og  i  bréfum  hans. 

Þegar  árið  var  liðið  réðst  Jón  sem  skrifari  að  Laugar- 
nesi  til  Steingrims  biskups  Jónssonar  og  gegndi  þeim 
starfa  næstu  þrjú  ár.  Fanst  biskupi  mikið  til  um  fljót- 
virkni  hans  og  vandvirkni  og  lét  þess  siðar  getið  við 
Pál  sagnfræðing  Melsteð,  að  heldur  kysi  hann  Jón  einn 
á  skrifstofu,  en  aðra  tvo.  Jón  raðaði  þar  öllu  bókasafni 
biskups  og  skjölum  og  bókum  biskupsstólsins.  Einnig 
gafst  honum  þar  kostur  á  að  lesa  og  afrita  gömul  skjöl 
og  handrit,  og  kom  honum  það  síðar  í  góðar  þarfir.  Er 
óhætt  að  fullyrða,  að  kynnin  af  söfnum  þessum,  er  voru 
eftir  þvi  sem  hér  gerðist  þá  einkar  auðug  að  ritum  og 
skjölum  lútandi  að  íslenzkri  sögu  og  ættfræði,  hafi  glætt 
mjög  áhuga  Jóns  á  islenzkum  fræðum.  Af  ýmsum  út- 
dráttum  í  handritasafni  hans  og  fornbréfasafninu  má  og 
sjá,  að  hann  hefir  verið  gagnkunnugur  biskupsskjala- 
safninu. 

Sumarið  1833  var  Jón  nokkrar  vikur  hjá  Sveinbirni 
Egilssyni  á  Bessastöðum  til  þess  að  taka  sér  fram  i  grísku; 
tókst  þá  kunningsskapur  með  þeim,  sem  hélst  síðan  alla 
tið  meðan  Sveinbjörn  lifði.  Hafa  þeir  skifst  á  fjölmörg- 
um  bréfum  um  íslenzk  fræði  og  handrit,  en  bréf  Jóns  til 
Sveinbjarnar  munu  flest  vera  glötuð.  Auk  þess  hefir  Jón 
tekið  á  fyrstu  stúdentsárum  sínum  afskriftir  af  íslenzkum 
handritum  í  Kaupmannahöfn  fyrir  Sveinbjörn  eða  borið 
afskriftir  Sveinbjarnar  saman  við  frumritin. 

Að  áliðnu  sumri  1833  sigldi  Jón  með  kaupskipi  frá 
Flensborg  til  þess  að    stunda    málfræði    við    háskólann   í 

Kaupmannahöfn.  Með  skipi  þessu  var  og  annar  íslenzkur 
námsmaður  Skafti  Timotheus  Stefánsson.  Þeir  hreptu 
ill  veður  og  hafvillur  og  komust  loks  að  landi  vestan  til 
á  Jótlandi.  Af  því  að  þeir  félagar  höfðu  langa  útivist, 
töldu  íslenzkir  stúdentar  í  Kaupmannahöfn  þá  af.  Konráð 
Gíslason  orti  þá  brag  um  viðbúið  fráfall  þeirra,  og  voru 
þar  i  erindi  þessi,  sem  eru  skrifuð  eftir  minni  Páls  sagn- 
fræðings  Melsteðs: 

A  sjávarbotni  sitja  tveir 
seggir  í  andarslitruro, 
aldrei  koma  aftur  þeir 
upp  úr  hrognakytrum. 

Sjávarbylgjur  belja  oft 
bragnar  niðri  hljóða; 
aldrei  sjá  þeir  efra  loft 
ellegar  ljósið  góða. 

Jón  leysti  af  hendi  fyrsta  próf  i  árslok  1833  og  var 
tekinn  í  stúdentatölu ;  hann  hlaut  lofseinkunn,  og  ágætis- 
einkunn  i  latneskum  stil  og  danskri  ritgerð.  Árið  eftir 
tók  hann  annað  lærdómspróf ;  fékk  hann  þá  ágætiseinkunn 
i  latínu,  grísku  og  sögu,  en  lofseinkunn  i  hinum  greinun- 
um.  Eftir  það  fór  hann  undir  handleiðslu  Madvigs  að' 
stunda  forntungurnar  af  miklu  kappi,  en  þó  mun  hugur 
hans,  eins  og  bréf  hans  til  Sveinbjarnar  Egilssonar  (sbr. 
bréf  Jóns  Sigurðssonar  1. — 5.  bls.)  um  íslenzka  réttritun 
ber  vitni  um,  snemma  hafa  hnigið  að  íslenzkum  fræðum, 
enda  varð  hann  þegar  1835  meðfram  fyrir  beztu  með- 
raæli  Steingríms  biskups  styrkþegi  Árna  Magnússonar 
sjóðsins. 

A  Garði  bjó  Jón  Sigurðsson  á  3.  gangi  6  nokkra  hríð 
með  Halldóri  Jónssyni,  síðar  prófasti  á  Hofi.  Síðar  bjó 
hann  með  Gísla  lækni  Hjálmarssyni  og  árin  1838—40' 
með  Páli  sagnfræðing  Melsteð  i  Klausturstræti.  Af  sam- 
búð  þessari  kallaði  Jón  þá  bræður  sína  og  þeir  hann 
aftur.  Tókst  með  þeim  og  Jóni  mesta  vinátta  sem  hélst 
til  æfiloka. 

Allan  veturinn  1839—40  lá  Jón  rúmfastur  fram  á 
vor.  Var  hann  þá  í  rúminu  að  gera  efniságrip  fyrir 
Vísindafélagið  danska  af  allskonar  skjölum  og  skilríkjum, 
er  lutu  að  sögu  Dana.  Gat  Páll  ekki  nógsamlega  lofað 
iðni  og  elju  Jóns  þessi  ár,  er  þeir  bjuggu  saman;  sagði 
hann  að  Jón  hefði  þá  haft  allgóðar  tekjur,  en  varið  miklu 
fé  í  bækur. 

Páll  Melsteð  lýsti  Jóni  á  stúdentaárum  hans  hér  um 
bil  á  þessa  leið:  »Hann  var  góður  meðalmaður  á  hæð, 
en  dálítið  álútur,  friður  sýnum  og  mesta  stúlknagull. 
Hárið  hrafnsvart,  augun  dökkbrún  og  óvenjulega  fjörug. 
Hann  var  skýrmæltur,  en  nokkuð  fastmæltur«. 

Áður  en  vér  skýrum  frá  fyrstu  afskiftum  Jóns  Sig- 
urðssonar  af  þjóðmálum  vorum,  skal  stuttlega  drepið  á 
hinar  nýju  stjórnmálaskoðanir  og  frelsishreyfingar,  sem 
voru  farnar  að  ryðja  sér  til  rúms  í  Danaveldi  og  einkum 
í  Kaupmannahöfn  um  þær  mundir  er  Jón  kom  þangað; 
virðast  þær  smásaman  hafa  heillað  hug  hans  eins  og  svo 
margra  annara  þjóðrækinna,  gáfaðra  og  framgjarnra  sam- 
tíðarmanna  hans. 

Júlíbyltingin  á  Frakklandi  1830  og  þær  nýju  skoð- 
anir  um  stjórnmál  og  þegnfélagsskipun^  sem  hún  var 
sprottin  af,  vöktu  menn  i  Danaveldi  eins  og  víða  annar- 
staðar  i  Evrópu  af  svefni  deyfðar  og  áhugaleysis,  sem 
einvaldsstjórnarskipunin  hafði  fjötrað  þjóðirnar.  í  Dana- 
veldi  gjörðu  hreyfingar  þessar  fyrst  vart  við  sig  í,  Slésvik 
haustið  1830,  þegar  embættismaður  einn  þar,  er  Uwe 
Lornsen  hét,  gaf  út  dálítið  flugrit:  »Ueber  das  Verfass- 
ungswerk  in  Schleswig-Holstein«.  í  riti  þessu  átaldi 
hann  einarðlega  annmarka  dönsku  einvaldsstjórnarinnar 
og  krafðist  sjálfsforræðis  og  sameiginlegrar  stjórnarskrár 
fyrir  Slesvík  ,og  Holsetaland. 

Friðrik  VI.  Danakonungur  varð  sem  steini  lostinn, 
er  hann  las  ritling  Lornsens.  Lét  hann  færa  höfundinn 
i  fangelsi  og  höfða  mál  á  móti  honum.  En  engu  að  síður 
varð  hann  svo  hugsjúkur  út  af  ritinu,  að  ,  eitthvað  viku 
eftir  útkomu  þess  afréð  hann  að  setja  4  ráðgjafaþing  með 

prússnesku  sniði  i  ríki  sínu,  eitt  fyrir  hvern  ríkishluta. 
Var  nú  skipuð  nefnd  manna  til  að  undirbúa  þingaskip- 
unina  og  kom  það  þá  til  álita,  hvernig  íslendingar  gæti 
fengið  hlutdeild  i  henni.  Baldvin  Einarsson  vakti  þá 
fyrstur  íslendinga  máls  á  þvi  í  tveimur  ritgjörðum  á 
dönsku  og  íslenzku,  að  íslendingar  yrði  að  fá  sérstakt 
innlent  þing,  þvi  að  hin  dönsku  þing  mundi  ekki  verða 
íslandi  að  neinum  verulegum  notum1).  Stjórnin  hafði 
þetta  að  engu  og  með  konungl.  tilskipun  15.  maímánaðar 
1834  var  svo  ákveðið,  að  konungur  kysi  »fyrst  um  sinn« 
3  kunnuga  menn  fyrir  hönd  Islands  og  Færeyja  á  þing, 
en  ákvæði  síðar  nákvæmar,  hve  marga  skyldi  kjósa  af 
þeirra  hálfu  og  eftir  hverjum  reglum.  Síðar  kaus  kon- 
ungur  tvo  fulltrúa  fyrir  íslands  hönd  til  þingsins  í  Hróars- 
keldu,  kvað  lítið  að  aðgjörðum  þeirra  fyrst  i  stað,  enda 
kom  ekkert  frumvarp  né  bænarskrá  fram  af  hendi  íslend- 
inga  á  fyrsta  þinginu,  sem  stóð  fyrri  part  vetrar  1835 — 1836. 
Nokkrir  málsmetandi  menn  á  íslandi  undu  lítt  þess- 
um  málalokum  og  1837  voru  konungi  fyrir  forgöngu 
Bjarna  amtmanns  Thorarensens  og  Páls  sýslumanns  Mel- 
steðs  sendar  tvær  bænaskrár,  önnur  að  norðan  og  hin  að 
sunnan,  sem  beiddust  þess,  að  íslendingar  fengi  innlent 
fulltrúaþing  og  leiddu  rök  að  því,  að  með  þvi  eina  móti 
gæti  íslendingar  haft  tilætluð  not  af  »náðargjöf  kommgs«. 
Árangurinn  af  bænarskrám  þessum  var  konungsúrskurður 
22.  ágúst  1838,  er  kvaddi  ýmsa  íslenzka  embættismenn  i 
nefnd,  er  skyldi  koma  saman  í  Reykjavik  annaðhvort  ár 
til  þess  að  íhuga  og  undirbúa  málefni  íslendinga.  En  þrír 
verulegir  annmarkar  voru  á  nefndarskipun  þessari:  al- 
þýða  átti  ekkert  atkvæði  um  kosningu  nefndarmanna, 
allar  umræður  i  nefndinni  fóru  fram  á  dönsku  og  innan 
luktra  dyra  og  loks  var  nefndin  að  nokkru  leyti  undir- 
tylla  þingsins  i  Hróarskeldu2). 


!)  Om  de  danske  Provindsialstænder,  med  specielt  Hensyn  til  Island 
Kjöbenhavn  18^2;  Armann  á  alþingi  IY.,  13 — 66bls.:  Velmeint  meining 
nm  landþingisnefnda  skipan  á  Islandi. 

2)  Sbr.  Ný  Félagsrit  I.  ár  82.  bls.  ' 

Þegar  hér  var  komið  var  þegar  vaknaður  allmikill 
stjórnmálaáhugi  í  Danmörku.  Frjálslynd  blöð  og  tímarit 
voru  risin  upp,  það  fer  að  marka  fyrir  pólitískri  flokka- 
skifting  og  stjórnmálafélög  eru  sett  á  stofn.  í  blóðum, 
tímaritum  og  flugritum  voru  rædd  deilumál  þau,  er  voru 
efst  á  baugi  hjá  þjóðinni,  svo  sem  hlutverk  fulltrúaþing- 
anna,  fjárhagsvandræði  ríkisins,  umbætur  á  æðri  skólum, 
tolllög  og  vegalög  og  siðast  en  ekki  sist  nauðsynin  á 
frjálslegri  stjórnarskipun.  Hér  var  því  ærið  margt  að- 
sjá  og  heyra  fyrir  áhugamikla  og  þjóðrækna  íslendinga, 
sem  voru  til  þess  að  gera  nýkomnir  úr  lognmókinu  og 
áhugaleysinu  úti  á  íslandi. 

Þessi  ár  hefir  Jón  Sigurðsson  þó  ekki  tekið  neinn 
þátt  i  dönskum  stjórnmálum,  að  því  er  frekast  verður  séð. 
En  nærri  má  geta,  hvort  hann,  annar  eins  áhugamaður 
og  hann  varð  síðar  i  stjórnmálum,  hefir  ekki  veitt  nýjung- 
um  þeim,  sem  voru  að  gerast,  eftirtekt  og  dregið  af  þeim 
ályktanir  til  handa  íslandi  og  íslendingum.  Má  sjá  þess 
ljós  merki  á  ritgerðum  hans  um  alþingi  i  tveim  fyrstu 
árgöngum  Nýrra  Félagsrita,  sem  bera  vitni  um  óvenju- 
lega  mikinn  stjórnmálaþroska  hjá  manni  á  hans  reki, 
enda  sagði  hann  sjálfur  mörgum  árum  síðar,  að  hann 
hefði  lært  »pólitík«  af  Dönum  sjálfum. 

Af  hinum  fáu  bréfum  Jóns  fyrir  1840,  sem  enn  eru 
til,  er  ekki  sjáanlegt,  að  hann  hafi  haft  nein  afskifti  sem 
teljandi  sé  af  íslenzkum  stjórnmálum  meðan  Friðrik  VI. 
sat  að  völdum,  enda  má  heita  að  þeirra  gætti  þá  lítið 
eða  ekkert,  en  hins  vegar  er  auðsætt,  að  íslenzk  tunga, 
íslenzkar  bókmentir  og  saga  hafa  legið  honum  ríkt  á 
hjarta.  Þannig  biður  hann  1837  Sveinbjörn  Egilsson  að 
gangast  fyrir  viðreisn  Bókmentafélagsins  heima  á  íslandi 
og  fá  Islendinga  til  að  gefa  því  meiri  gaum  og  heitir 
honum  aftur  á  móti  að  vinna  að  hinu  sama  á  fundum 
deildarinnar  í  Kaupmannahöfn.  Þá  vill  hann  og  að  ein- 
hver  gangist  fyrir  »að  safna  gersimum  íslenzkutn,  bæði 
fornaldarleifum  og  gömlum  bréfum  og  skræðum,  eins  og 
allra  handa    nýrri   Excerpter    (o:    útdráttum)    til   íslands 

•sögu  og  annars  fleira,  svo  alt  þvílíkt  ekki  komist  í  út- 
lendra  hendur,  eða  menn  gætu  ekkert  vitað  um  Island 
nema  hér«  (o:  í  Danmörku).  Þessi  ár  virðist  Jón  Sigurðs- 
son  einnig  hafa  farið  að  lesa  fræðirit  um  stjórnmál  og 
hagfræði,  aðallega  með  þarfir  Islands  og  íslendinga  fyrir 
augum.  Og  af  Skírni,  er  hann  ritaði  1837  fyrir  Bók- 
mentafélagið  ásamt  Magnúsi  Hákonarsyni  síðar  presti  á 
Stað  í  Steingrímsfirði,  má  sjá,  hverjir  stjórnmálamenn  voru 
honum  mest  að  skapi.  í  Skírni  (1837,  71.— 72.  bls.)  fer  hann 
svofeldum  orðum  um  Daniel  O'Connel  og  baráttu  hans 
fyrir  viðreisn  og  frelsi  íra: 

»og  stoðar  lítið  þó  O'Connel  sé  að  stríða  fyrir  íra, 
en  valla  mun  þó  nokkur  einn  maður  hafa  reynt  til  að 
gagnast  ættjörð  sinni  meir  en  hann,  og  skortir  hann 
hvorki  hug  né  dug  til  þess  þó  hann  mæti  miklum  mót 
mælum  og  óskunda  á  Englandi;  rægir  hann  þar  hver 
sem  bezt  getur  af  mótstöðumönnum  hans,  og  gjöra  þeir 
honum  það  til  smánar  sem  þeir  mega,  en  hann  lætur  það 
ekki  á  sér  festa,  og  væri  það  land  sælt  er  ætti  marga 
menn  slika  og  hann  er«. 

Vakir  hér  ekki  i  hverju  orði  aðdáun  og  ást  til 
O'Connels  og  starfsemi  hans,  og  ef  til  vill  hjartfólginn  en 
þögull  ásetningur  að  þræða  hina  sömu  braut  til  viðreisn- 
ar  litlu  og  smáðu  þjóðinni  sinni?  Starfsemi  Jóns  Sigurðs- 
sonar  síðarmeir  virðist  geta  stutt  þessa  tilgátu. 

Árið  1839  gaf  Bókmentafélagið  eftir  tillögu  Jóns  út 
»Tvær  æfisögur  útlendra  merkismanna«.  (Æfi  Franklins 
og  Oberlins).  Hefir  Jón  þýtt  lauslega  æfi  Franklins  og 
ritað  formálann  fyrir  kverinu.  Dylst  engum  sem  les 
hann,  að  hann  er  ritaður  með  ísland  og  hagi  þess  fyrir 
augum.     Þar  segir  meðal  annars: 

»Farsæld  þjóðanna  er  ekki  komin  undir  því,  að  þær 
séu  mjög  fjölmennar,  eða  hafi  mjög  mikið  um  sig.  Sér- 
hverri  þjóð  vegnar  vel,  sem  hefir  lag  á  að  sjá  kosti  lands 
sins,  og  nota  þá  eins  og  þeir  eiga  að  vera  notaðir.  Lönd- 
in  eru  lík  einstöku  jörðum;  ekkert  land  hefir  alla  kosti, 
og  engu  er  heldur  alls  varnað;  en  það    ríður   á   að    taka 

eftir  kostunum  og  nota  þá  vel,  en  sjá  til,  að  ókostirnir 
gjöri  sem  minst  tjón.  Einkanlega  varðar  mjög  um  þetta 
i  hinum  harðsætari  löndum,  þvi  kostir  þeirra  eru  ógreið- 
ari  aðgöngu,  og  þarf  fylgis  og  clugnaðar,  ef  þeir  eiga  að 
verða  að  fullum  notum.  En  fylgi  og  dugnaður  geta  eins 
lýst  sér  hjá  fámennri  þjóð  eins  og  fjölmennri;  og  reynslan 
sýnir,  að  jafnvel  á  meðal  heldri  þjóðanna  hafa  einstakir 
menn  fyrst  tekið  sér  fram  um  sérhvern  dugnað,  en  síðar 
hefir  þótt  vel  takast,  ef  aðrir  hafa  viljað  taka  það  eftir 
sem  hinir  léku  fyrir«. 

Jón  Sigurðsson  gaf  Bókmentafélaginu  handritið  af 
æfi  Franklins,  og  hefir  æfisaga  þessa  spaka  og  þjóðnýta 
ágætismanns  að  maklegleikum  orðið  mjög  vinsæl  hjá  al- 
þýðu  manna  hér  á  landi. 

Þegar  Kristján  VIII.  kom  til  rikis  3.  desember  1839 
hugðu  allir  frjálslyndir  menn  í  Danaveldi  gott  til  ríkis- 
stjórnar  hans.  Hann  hafði  á  unga  aldri  verið  landsstjóri 
í  Noregi,  þing  Norðmanna  hafði  i  einu  hljóði  kosið  hann 
til  konungs  og  hann  hafði  staðfest  stjórnarlög  þeirra,  sem 
þóttu  á  þeim  timum  frjálslegust  allra  stjórnlaga  hér  í 
álfu.  Eftir  að  hann  neyddist  til  að  leggja  niður  konung- 
dóm  i  Noregi,  hafði  hann  ferðast  víða  um  lönd  og  numið 
þar  margan  fróðleik  og  verið  um  mörg  ár  styrkasta  stoð 
allskonar  menta  og  visinda  i  Danmörku.  Þar  að  auki 
var  hann  vel  viti  borinn  og  talinn  betur  að  sér  en  flestir 
aðrir  þjóðhöfðingjar  á  þeim  timum.  Það  var  þvi  engin 
furða  þótt  heillaóskir  drifu  að  honum  hvaðanæfa  úr  rik- 
inu,  er  hann  var  seztur  að  vóldum,  en  i  flestum  ávörp- 
um,  er  honum  voru  flutt,  var  annaðhvort  með  berum 
orðum  eða  á  huldu  vikið  að  því,  að  menn  vænti  að  hann 
mundi  veita  þegnum  sinum  stjórnarbót.  I  ávarpi  þvi  sem 
íslenzkir  fræðimenn  og  kaupmenn  í  Kaupmannahöfn 
fluttu  konungi  hálfum  mánuði  eftir  að  hann  tók  við  stjórn 
tjáðu  þeir  honum  einnig  óskir  sinar  og  vonir:  að  verzl- 
unarfrelsi  á  íslandi  yrði  eflt  og  verndað  af  Hans  konung- 
legu  Hátign,  skólinn  bættur,  að  prestaefnum  gefinn  kostur 
á  betri  og  hagkvæmari  fræðslu,  læknum   fjölgað    og    »að 

reyndir  og  skynsamir  íslendingar  ætti  i  landinu  sjálfu  að 
taka  hlutdeild  i,  að  ráðgast  um  málefni  þjóðarinnar,  og 
í  stjórn  þeirra1)*.  Konungur  svaraði  nefndarmönnum  sem 
fluttu  honum  erindið  af  íslendinga  hálfu,  að  hann  skyldi 
láta  sér  einkar  umhugað  um  hag  íslendinga  og  myndi 
gleðjast  yfir  því,  ef  einhverju  yrði  komið  til  leiðar  til  að 
efla  velgengni  þeirra,  og  þótti  hann  á  stjórnarárum  sín- 
um  efna  vel  það  heit. 

Ekki  vitum  vér  með  vissu  hvern  þátt  Jón  Sigurðs- 
son  hefir  átt  í  samningu  ávarps  þessa,  en  þeir  sem  hafa 
lesið  »Ný  Félagsrit«  munu  kannast  við,  að  i  ávarpinu  er 
einmitt  brotið  upp  á  nokkrum  þeim  málum,  sem  Félags- 
ritin  gera  að  aðalumtalsefni  sínu  í  fyrstu  árgöngunum. 
Auk  þess  er  til  í  safni  Jóns  eigin  handar  uppkast  eða 
afskrift(?)  af  ávarpi  þessu,  svo  að  óhætt  mun  vera  að 
fullyrða,  að  hann  hafi  tekið  einhvern  þátt  í  að  semja  það. 

Embættismannanefndin  í  Reykjavík  hafði  1839  haft 
til  meðferðar  mál  um  hluttóku  íslendinga  i  fulltrúaþingi 
Dana  í  Hróarskeldu  og  hversu  haga  skyldi  kosningum  á 
íslandi  til  þings  þessa. 

Þegar  það  kvisaðist  nokkru  eftir  nýár  1840  að  verið 
væri  að  búa  mál  þetta  undir  konungsúrskurð,  áttu  íslend- 
ingar  í  Kaupmannahöfn  fund  með  sér  og  tóku  saman 
grein  til  áréttingar  máli  þessu  og  ávarpinu.  Birtist  hún 
siðar  sem  ritstjórnargrein  16.  marz  1840  í  »Fædrelandet«, 
sem  þá  var  eitthvert  frjálslyndasta  blað  í  Danmörku.  I 
grein  þessari  er  vikið  að  því,  að  tilskipun  15.  maí  1834 
beri  með  sér,  að  löggjafinn  hafi  ætlast  til,  að  íslendingar 
sendi  einungis  til  bráðabirgða  fulltrúa  á  þing  Eydana. 
Þar  næst  eru  leidd  góð  og  gild  rök  að  því,  að  íslending- 
ar  eigi  heimtingu  á  að  fá  sérstakt  ráðgjafarþing  í  landinu 
sjálfu  og  sýnt  fram  á,  að  fáeinir  íslenzkir  fulltrúar  á 
dönsku  þingi  gæti  ekki  orðið  landinu  að  tilætluðum  not- 
um  og  að  fulltrúaþing  á  íslandi,  skipað  36  fulltrúum, 
mundi  vart  baka  landinu  meiri  kostnað  en  ferðakostnaður 


')  Berl.   Tidende  21.  Desember  1839  og  Skírnir  1840,  70.— 72.  bls. 

og  langdvöl  tveggja  íslenzkra  fulltrúa  úti  í  Danmörku. 
Þess  bæri  og  að  gæta,  að  svo  framarlega  sem  íslendingar 
eignuðust  ekki  sérstakt  þing  á  íslandi,  yrði  embættismanna- 
nefndin  þar  ómissandi,  og  landsmönnum  myndi  þykja  það  harla 
ósanngjarnt,  ef  þeim  yrði  gjört  að  skyldu  að  standa  bæði 
straum  af  henni  og  af  fulltrúum  sinum  á  þingi  Dana. 
Ennfremur  mundu  íslenzkir  fulltrúar  á  þingi  i  Danmörku 
reynast  lítt  fallnir  til  þess  að  vekja  og  glæða  þjóðarand- 
ann  á  íslandi.  Loks  er  þess  getið,  að  það  sé  samhuga 
ósk  allra  íslendinga  að  eignast  þing  i  landinu  sjálfu  og 
skirskotað  í  þvi  sambandi  til  íslenzku  bænarskránna  1837, 
sem  áður  er  getið,  og  til  ávarpsins,  er  íslendingar  fluttu 
konungi,  er  hann  kom  til  ríkis,  og  loks  til  ummæla  nokk- 
urra  málsmetandi  manna,  sem  hafi  verið  því  meðmæltir 
að  Islendingar  fengi  sérstakt  þing. 

öll  röksemdaleiðslan  í  grein  þessari  kemur  í  flestum 
atriðum  heim  við  röksemdir  Jóns  i  þættinum  »Um  alþing 
á  íslandi«  í  fyrsta  árgangi  »Nýrra  Félagsrita«,  er  því 
sennilegt  að  Jón  Sigurðsson  hafi  samið  greinina  eða  átt 
mikinn  þátt  í  samningu  hennar.  Heyrt  höfum  vér  þess 
getið,  að  Jón  og  Brynjólfur  Pétursson,  er  síðar  varð  for- 
maður  íslenzku  stjórnardeildarinnar,  hafi  þenna  vetur 
samið  í  sameiningu  einhverja  grein  eða  greinar  um  Is- 
landsmál,  er  birtust  í  einhverju  dönsku  blaði,  en  heimild- 
armaður  vor  vissi  ekki  nánari  deili  á  því. 

Arangurinn  af  álitsskjali  embættismannanefndarinnar 
um  hluttöku  íslendinga  í  fulltrúaþingi  Dana  í  Hróarskeldu, 
ávarpinu  til  Kristjáns  VIII.  og  grein  þeirri,  er  nú  var  talin, 
var  hinn  merkilegi  úrskurður  konungs  um  alþing  á  Is- 
landi  dags.  20.  dag  maímánaðar  1840.  Þar  er  svo  kveðið 
á,  að  fyrst  um  sinn  skuli  þeir  vera  fulltrúar  íslendinga 
á  þingi  i  Hróarskeldu,  er  konungur  kveðji  til  þess,  en 
kostnað  allan,  er  af  því  rísi,  skuli  greiða  úr  konungs 
sjóði.  En  jafnframt  leggur  konungur  fyrir  lögstjórnarráð 
sitt  (kansellíið)  að  leita  álits  embættismannanefndarinnar  í 
Keykjavík,  »hvort  ekki  muni  vel  til  fallið  að  setja  ráð- 
gjafarþing  á  íslandi,  er  i  skuli  koma  svo  margir  menn,  er 

hæfa  þykir,  þeirra  er  landsmenn  hafa  sjálfir  til  kjörið, 
auk  nokkurra  þeirra  manna,  sem  mestar  hafa  þar  sýslur 
fyrir  vora  hönd,  og  vér  munum  sjálfir  til  nefna.  Það 
mál  skulu  þeir  og  íhuga,  hve  oft  menn  skuli  til  þings 
koma,  en  menn  eiga  þar  að  hafa  alla  hina  sömu  sýslu 
og  á  hinum  öðrum  fulltrúaþingum  vorum.  Ennfremur  og 
hvernig  jafna  ætti  kostnaði  á  landsmenn,  og  hvað  annað 
er  þurfa  þætti  þessu  máli  til  framkvæmdar.  En  einkum 
eiga  þeir  vel  að  því  að  hyggja,  hvort  ekki  sé  réttast  að 
nefna  fulltrúaþingið  alþing,  og  eiga  það  á  Þingvelli  eins 
og  alþing  hið  forna,  og  laga  eftir  þessu  hinu  forna  þingi 
svo  mikið  sem  verða  máx)«   .  .  . 

Urskurður  þessi  er  eitthvert  fyrsta  og  happadrýgsta 
sporið  á  framsóknarbraut  Islendinga,  enda  er  margt  sem 
sýnir,  að  landar  vorir  í  Kaupmannahöfn  kunnu  að  meta 
hann  að  maklegleikum.  Þeir  kusu  þá  Finn  Magnússon, 
Þorleif  Kepp  og  Pétur  Pétursson  prófast  á  Staðastað,  sem 
þá  clvaldi  við  vísindaiðkanir  i  Kaupmannahöfn,  til  þess 
að  flytja  konungi  þakkir  fyrir  úrskurðinn.  Konungur  tók 
þeim  mildilega  og  óskaði  að  íslendingum  auðnaðist  að 
hafa  eins  mikil  not  af  úrskurðinum,  »eins  og  vilji  sinn 
og  ósk  væri  til«.  Jón  Sigurðsson  fer  svofeldum  orðum 
um  konungsúrskurðinn  í  bréfi  til  Páls  sagnfræðings  Mel- 
steðs  29.  júni  1840:  »Merkilegasta  fregnin  er  samt.  að 
Kristján  áttundi  gaf  oss  íslendingum  von  um  fulltrúaþing 
heima.  —  Nú  er  tíð  til  að  vakna  og  bera  sig  að  taka  á 
móti  eins  og  menn,  ef  menn  vilja  ekki  liggja  í  dái  til 
eilífðar!  Fyrir  alla  muni  taktu  nú  eftir  Stemningen  etc. 
og  segðu  okkur«.  .  .  .  Loks  farast  Brynjólíi  Péturssyni  í 
Skírni  1841,  81.— 82.  bls.,  svo  orð  um  úrskurðinn:  »er  þá 
fyrst.að  geta  konungsúrskurðar  þess,  er  merkilegastur  er 
allra  þeirra,  er  gerðir  hafa  verið  af  Danakonungum  ís- 
landi  til  góðs,  og  verða  má  íslendingum  til  meiri  viðreist- 
ar,  ef  þeir  kunna  að  færa  sér  hann    í    nyt,    en   tilskipan 


x)  Lovsamling  for  Island  XI,  614.— 628.  bls.     Fréttir  frá    fulltrúa- 
•þingi  í  Hróarskeldu,  Kh.  1840,  71.-72.  bls. 

sú,  er  afsalaði  stjórninni  einkarétt  til  að  verzla  við  ís- 
lendinga,  og  fekk  hann  í  hendur  Dönum«. 

Annað  mesta  áhugamál  Jón  Sigurðssonar  um  þessar 
mundir  var  leysing  íslenzku  verzlunarinnar  úr  höftum 
þeim  sem  á  henni  hvíldu,  og  getum  vér  af  bréfum  hans 
og  blaðagreinum  í  »Kjöbenhavnsposten«  sumarið  1840  gert 
oss  nokkurn  veginn  ljósa  grein  fyrir  aðstöðu  hans  til 
verzlunarmálsins  og  afskiftum  hans  af  því,  enda  taldi 
hann  það  alla  æfi  eitt  af  mestu  velferðarmálum  lands- 
manna  og  hefir  hann  átt  langmestan  þátt  í  að  verzlunin  var 
leyst.  En  áður  en  vér  greinum  frekar  frá  fyrstu  afskift- 
um  Jóns  af  verzlunarmálinu,  verður  að  drepa  stuttlega  á 
aðdragandann  til  þeirra. 

Haustið  1838  bárustu  fulltrúaþinginu  i  Hróarskeldu 
4  bænarskrár  frá  Sunnlendingum  um  lítilsháttar  rýmkun 
á  verzluninni.     Atriði  þau  er  beðið  var  um  voru: 

1.  að  kaupmönnum   væri    bannað    að    hafa   kaupskap    í 
fleirum  en  einni  búð  í  sama  kaupstað; 

2.  að  öllum  kaupmönnum  væri  haldið  til  að  vera  jafnan 
birgir  að  nauðsynjavörum ; 

3.  að  Norðmönnum  væri  heimilað    að   flytja   til   Islands 
alt  sem  lyti  að  húsagerð. 

Fyrir  mótspyrnu  og  undirróður  eins  fulltrúa,  P.  C 
Knudtzons  stórkaupmanns,  er  hafði  þá  um  mörg  ár  rekið 
mikla  verzlun  við  Sunnlendinga,  fengu  bænarskrár  þessar 
lítinn  byr;  að  eins  3.  atriðið  var  samþykt  og  veitti  kon- 
ungur  síðar  rentukammerinu  (sbr.  opið  bréf  22.  marz  1839) 
heimild  til  að  leyfa  útlendingum  gjaldlaust  að  flytja  til 
Islands  tilhöggin  timburhús  og  annað  efni  til  þeirra. 
Á  fundi  embættismannanefndarinnar  i  Reykjavik  sum- 
arið  1839  var  fyrsta  atriðinu  hreyft  erm  á  ný  og  háyfir- 
dómari  Þórður  Sveinbjörnsson  bar  upp  frumvarp  um,  að 
banna  kaupmönnum  að  hafa  tieiri  en  eina  sölubúð  i  sama 
bæ,  með  þvi  verzluninni  á  íslandi  væri  svo  farið,  að  einn 
maður  gæti  hæglega  náð  undir  sig  fleiri  sölbúðum  á  sama 
stað  og  dregið  meb  þvi  öll  kaup  undir  sig.  Nefndin  öll 
félst  á   frumvarpið   og   Bardenfleth   stiftamtmaður   samdi 

síðan  álitsskjal  um  málið  til  rentukammersins.  Það  mælti 
einnig  fast  með  frumvarpinu  og  þótti '  nú  fyrirsjá- 
anlegt,  að  málið  mundi  enn  á  ný  verða  lagt  fyrir  þingið 
í  Hróai  skeldu  sumarið  1840.  En  þar  var  enn  viðbúið,  að 
andróður  einstakra  fulltrúa  og  ókunnugleiki  flestra  hinna 
á  málinu  kynni  að  verða  frumvarpinu  að  falli. 

Jón  Sigurðsson  og  stöku  aðrir  íslendingar  í  Kaup- 
mannahöfn  munu  hafa  rent  grun  í  þetta  og  fyrir  þvi  hafa 
ráðið  með  sér  að  hreyfa  máli  þessu  í  hinum  frjálslyndu 
blöðum  Dana  í  Kaupmannahöfn.  Þann  10.  mai  1840  birt- 
ist  síðan  grein  i  »Kjóbenhavnsposten«  (nr.  128)  um  ísland 
og  verzlun  þess  (»Island  og  dets  Handel«),  auðkend  (S. 
Greinin  er  allsvæsin  i  garð  danskra  kaupmanna.  Þar  er 
t.  d.  sagt,  að  landið  sé  leiksoppur  ágjarnra  kaupmanna, 
sem  þrælki  og  kúgi  þjóðina  eins  og  harðstjórar.  Danir 
fari  engu  betur  með  landið  en  það  væri  nýlenda  þeirra, 
þó  það  sé  alkunnugt,  að  það  hafi  verið  frjálst  í  upphafi 
og  hafi  síðan  af  frjálsum  vilja  bundist  bandalagi  vift 
Noreg.  Þá  er  og  sveigt  að  P.  C.  Knudtzon  stórkaup- 
manni  fyrir  andróður  hans  gegn  bænarskránum  1838,  kvart 
að  yfir  ágangi  kaupmanna  og  tekið  fram,  að  það  sé  ekki 
ótítt,  að  mætist  rúgtunna  og  skippund  af  fiski;  að  íslend- 
ingar  fái  peninga  fyrir  þriðjung  vöru  sinnar,  nauðsynjavöru 
fyrir  hinn,  en  verði  svo  að  kaupa  óþarfa  vöru  fyrir  af- 
ganginn.  Útlendi  varningurinn  sé  alloft  skemdur;  ýmsar 
vörur  séu  þriðjungi  dýrari  á  vetrum  en  á  sumrum.  Vöru- 
birgðir  séu  oft  litlar  eða  engar  og  bændur  fái  að  kenna 
á  reiði  kaupmanna,  ef  þeir  eigi  kaup  við  aðra.  Krieger 
stiftamtmaður  hafi  risið  mót  ásælni  kaupmanna  og  bakað 
sér  með  þvi  óvild  þeirra,  en  nú  sé  hann  látinn,  og  Barden- 
fleth  sé  ekki  jafnoki  hans. 

Tveir  danskir  kaupmenn,  P.  C.  Knudtzon  og  Wulff, 
sem  rak  þá  mikla  verzlun  fyrir  norðan  og  austan,  svör- 
uðu  grein  þessari  í  »Kjöbenhavnsposten«  skömmu  siðar. 
Einkum  lét  Knudtzon  mikið  yfir  sér  í  svari  sínu.  Meðal 
annars  gat  hann  þess,  að  þorri  manna  á  íslandi  sé 
sárreiður  þessum    bænarskrám   til    fulltrúaþingsins,    nöfn 

margra  manna,  er  standi  á  skránni,  sé  ekki  vel  fengin. 
Danskir  kaupmenn  hafi  á  ófriðarárunum  haldið  lífinu  í 
Tslendingum,  verzlunin  á  íslandi  sé  kaupmönnum  ekki 
nema  til  tjóns,  sem  megi  marka  af  þvi,  að  kaupmenn 
þeir,  er  rekið  hafi  verzlun  á  íslandi  síðustu  20—30  ár, 
hafi  allir  farið  á  hausinn. 

Gegn  grein  Knudtzons  flutti  »Kjöbenhavnsposten«  9., 
10.  og  21.  júní  1840  langt  og  ítarlegt  svar:  P.  C.  Knudt- 
zon  kontra  Island  og  dets  Handel,  auðkent  8+1. 
Af  bréfi  Jóns  Sigurðssonar  til  Þorgeirs  prests  Guðmunds- 
sonar,  dags.  23.  júli  1840,  vitum  vér  að  Jón  hefir  samið  grein- 
ina,  sem  er  í  alla  staði  merkileg  og  ber  vitni  um  hina 
miklu  og  fjölbreyttu  þekkingu  höfundarins  á  málinu. 
Með  þvi  að  grein  þessi  mun  vera  flestum  íslendingum  lítt 
kunn,  skal  hér  skýrt  frá  aðalinntaki  hennar. 

Höf.  getur  þess  að  árásir  þær,  sem  Knudtzon  og  aðr- 
ir  íslenzkir  kaupmenn  hafi  orðið  fyrir,  séu  alls  ekki 
sprotnar  af  persónulegri  óvild  eða  öfund,  heldur  sé  hér 
að  eins  að  ræða  um  baráttu  frjálsar  verzlunar  við  ein- 
okun.  Þykir  honum  grein  £s  helzt  til  nærgöngul.  Því 
næst  er  skýrt  stuttlega  frá  verzlunarkúgun  þeirri,  sem 
íslendingar  hafi  átt  við  að  búa  af  hálfu  Danastjórnar  um 
langan  aldur,  og  hversu  stjórnin  hafi  ekki  haft  vit  á  að 
styðja  íslendinga,  sem  skyldi,  þegar  okinu  var  loks  létt 
af  þeim  að  nokkru  leyti.  íslenzka  verzlunin  geti  með 
engu  móti  talist  frjáls,  þar  sem  útlendingar  verði  að 
kaupa  leiðarbréf  og  greiða  50  rd.  af  hverri  smálest,  og 
væri  hvorttveggja  eins  skaðlegt  eins  og  íslendingum  væri 
bannað  að  eiga  kaup  við  útlendinga.  Að  vísu  sé  verzlun 
íslendinga  í  nokkru  betra  horfi  en  áður,  og  megi  einkum 
marka  það  af  framförum  þeim,  sem  sjávarútvegurinn  hafi 
tekið,  en  þó  eigi  hún  enn  langt  í  land,  og  ófrelsið  sé  að 
því  skapi  skaðvænna  sem  'Danir  séu  lítil  þjóð,  er  hafi 
ekki  nærri  því  eins  mikið  verzlunarmagn  og  hinar  vold- 
ugri  þjóðir,  og  gæti  því  viðskiftin  við  þá  ekki  orðið  ís- 
lendingum  eins  arðsöm  og  við  fjölmennari  og  auðugri 
þjóðir.    Þar  sem  Knudtzon  telji  að  stjórnin  og  fastakaup- 

menn  hafi  haldið  uppi  samgöngum  og  viðskiftum  milli 
Danmerkur  og  íslands  á  ófriðarárunum,  þá  sé  það  vitan- 
lega  ekki  rétt;  því  þegar  íslandsförin  voru  hertekin  af 
Englendingum,  þá  hafi  menn  átt  að  þakka  lausn  þeirra 
Bjarna  sál.  Sigurðssyni  og  Magnúsi  Stephensen  og  Jósepi 
Banks,  sem  skarst  i  málið  fyrir  tilmæli  þeirra  og  gerðist 
talsmaður  íslendinga  i  enska  þinginu.  Danska  stjórnin 
hefði  ekki  sýnt  annan  dugnað  í  því  máli  en  að  sæma 
Bjarna  Sigurðsson  1812  riddarakrossinum.  Auk  þess  hafi 
aðflutningar  til  íslands  hvorki  verið  miklir  né  hættulegir 
á  þeim  árum  eftir  að  kaupförin  voru  látin  laus,  og  svo 
vel  borgaðir,  að  allir  íslenzkir  kaupmenn  er  þá  voru  uppi 
hafi  grætt  stórfé.  Hin  siðari  ár  væri  aðflutningar  á 
kostnað  stjórnarinnar  varla  teljandi,  enda  yrði  þeir  líka 
landsmönnum  nógu  dýrir  þegar  svo  bæri  undir.  Auk 
þess  væri  stjórninni  skylt  að  sjá  um  aðflutninga  á  nauð- 
synjavöru  (sbr.  tilskip.  13.  júní  1787,  2.  kap.  13.  gr.). 
Þar  næst  víkur  höf.  að  kaupmönnum  og  verzlun  þeirra^ 
en  einkum  að  Knudtzon  og  mótspyrnu  hans  gegn  viðleitni 
Sunnlendinga  að  gera  út  skip  í  samlögum  til  að  fara 
landa  í  milli.  Hefði  hann  talið  það  óþarfa  og  reynt  að 
færa  sönnur  á  það  með  vottorðum  frá  íslenzkum  stúdent- 
um,  að  ekki  hefði  staðið  á  því,  að  skip  hans  flytti  far- 
angur  fyrir  menn.  Og  kveðst  höf.  hafa  heyrt,  að  vottorð 
þessi  hafi  verið  notuð  sem  sönnunargögn  fyrir  því,  að 
engin  þörf  væri  á  íslenzkri  póstsnekkju.  Tekur  höf.  orð-, 
rétt  upp  eitt  af  vottorðum  þessum  sem  fullti'úi  Knudtzons 
hafi  látið  íslendinga  skrifa  undir.  Knudtzon  hafi  gengið 
manna  bezt  fram  i  því,  að  spilla  kaupum  fyrir  íslending- 
um:  1.  með  því  að  fá  kaupmenn  simnanlands  til  að 
bindast  samtökum  um  vöruverð;  2.  með .  þyí  að  kaupa 
margar  sölubúðir  á  sama  stað;  3.  með  því  að  hefta  komu 
lausa,kaupmanna  og  leigja  skip  þeirra  tii  yöruflutninga 
handa  verzlunum  sínum,  Færir  höf.  bein  rök  að  því. 
Þykir  honum  eðlilegt,  að  íslendingar  kalli  .slíkj;  tilræði 
við  hið  litja  verzlunarfrelsi  þeirra  og  kæri  þvílikt  athæfL 
En  kaupmenn  leitist  ekki  að  eins  við  að  koma  i'  veg  fyr- 

ir  samkepnina  og  stjaka  við  lausakaupmönnum  með  ýmsu 
móti,  heldur  leitist  þeir  og  við  að  binda  viðskiftamenn 
sína  á  klafa,  einkum  fátæklinga  i  fiskiverum.  Allar  vörur 
séu  hækkaðar  i  verði  eftir  kauptíð  og  menn  fái  oft  að 
eins  vörur  fyrir  vörur  og  bændur  verði  oft  að  taka  kram- 
vöru  fyrir  helming  at*  fiski  þeim,  er  þeir  leggi  inn. 
Fátæklingar  sem  búi  í  grend  við  verzlunarstaðina  verði 
að  kaupa  útlenda  varninginn  dýrara  verði  en  ríkisbænd- 
urnir  úr  sveitinni.  Það  komi  jafnvel  fyrir,  að  yfirvöldin 
hafi  orðið  að  skylda  kaupmenn  til  þess  að  selja  mönnum 
kornvöru.  Loks  hrekur  höf.  ýmsar  mishermur  í  grein 
Knudtzons  og  leiðir  rök  að  því,  að  árin  1834 — 1838  hafi 
nær  þvi  á  hverju  ári  verið  vöruskortur  sunnanlands  á 
einhverri  nauðsynjavöru,  en  ekkert  sé  jafn  skaðlegt  at- 
orku  og  framtakssemi  landsmanna.  Aðdróttunum  þeim,  er 
Knudtzon  i  svari  sínu  til  £s  hafði  beint  að  nokkrum  is- 
lenzkum  embættismönnum  fyrir  afskifti  þeirra  af  bænar- 
skránum  um  verzlunina  1838,  er  einungis  svarað  því,  að 
menn  treysti  mönnum  þeim  til  að  hrinda  af  sér  illmæl- 
inu,  svo  að  það  lendi  á  höfundinum  sjálfum.  Þetta  rætt- 
ist  og  von  bráðar.  Við  próf  sem  haldin  voru  að  tilhlutun 
hins  opinbera  yfir  tveim  embættismönnum  í  Borgarfjarð- 
arsýslu,  sem  Knudtzon  hafði  einkum  sveigt  að,  var  það 
leitt  í  ljós  að  menn  þessir  voru  sýknir  saka.  Ritaði  Jón 
Sigurðsson  þá  enn  á  ný  grein  i  Kjöbenhavnsposten  29. 
apríl  1841:  »Grosserer  P.  C.  Knudtzons  Beskyldning  mod  de 
islandske  Embedsmand  for  Falsk«  þar  sem  hann  flettir  ofan 
af  atferli  Knudtzons  og  fulltrúa  hans  i  þessu  máli.  Þessi 
grein  er  og  auðkend  8+1. 

En  þessi  lítilfjörlega  rýmkun  á  verzluninni,  sem  bæn- 
arskrár  Sunnlendinga  og  frumvarp  embættismannanefnd- 
arinnar  1839  fóru  fram  á,  var  engan  veginn  að  skapi 
Jóns  Sigurðssonar ;  hann  vildi  hafa  miklu  meiri  rýmkun 
eða  því  sem  næst  algjört  verzlunarfrelsi.  Má  marka  það 
af  grein  i  Kjöbenhavnsposten  4.  og  5.  ágúst  1840  (nr.  211 
— 213)  sem  nefnist:  »Bör  Islands  Handel  frigives?« 
og  er  auðkend  I  s  1  e  n  d  i  n  g  r.     En  af  bréfi  Jóns  Sigurðs- 

sonar  til  Páls  sagnfræðings  Melsteðs  dags.  29.  sept.  1840 
sjáum  vér  að  Jón  er  höfundur  greinarimiar  (sbr.  og  bréf 
hans  til  Gísla  læknis  Hjálmarssonar  8.  sept.  1840). 

Höf.  getur  þess  fyrst,  að  landið  hafi  miklar  auðsupp- 
sprettur,  ef  þær  séu  rétt  notaðar.  Jarðyrkja  og  kvikfjár- 
rækt  geti  tekið  miklum  framförum.  Með  skýrskotun  til 
ferðabóka  Eggerts  og  Olaviusar  og  útgáfu  Jóns  Eiríks- 
sonar  af  riti  Páls  Vidalíns  um  viðreisn  íslands  (Deo,  regi, 
patriae)  telur  hann  upp  ýmsa  aðra  landkosti  og  hlunn- 
indi.  Náttúran  sjálf  bendi  til  þess  að  íslendingar  þurfi 
verzlunarfrelsis  eins  og  allar  aðrar  þjóðir,  og  af  reynslu 
síðari  tima  megi  marka,  að  velmegun  eflist  þvi  meir  sem 
verzlunin  sé  frjálsari,  þar  eð  hún  sé  undirstaða  allra 
bjargræðisvega,  enda  sé  hún  þjóðunum  sama  sem  andar- 
drátturinn  hverjum  einstakling.  Þar  næst  er  sýnt  fram 
á,  að  ísland  þoli  verzlunarfrelsi.  Vörur  þess  sé  jafnan 
útgengilegar,  en  peningaráð  Dana  og  íslendinga  sé  ekki 
mikil  þar  sem  leggja  þurfi  mikið  i  kostnað  til  þess  að  efla 
atvinnubrögð  landsmanna.  Fyrir  því  sé  öllum  fyrir  beztu, 
að  þeim  sé  greiddur  vegur  til  velmegunar  og  viðgangs 
með  þvi  að  verzlunin  sé  látin  laus.  Þar  næst  leiðir 
höf.  rök  að  því,  að  leysing  verzlunarinnar  sé  landinu 
stórnauðsynleg.  Megi  marka  það  af  vöruskortinum, 
sem  kvartað  sé  yfir  á  hverju  ári,  sem  og  af  því,  að 
varan  gangi  öll  út,  enda  þótt  vöruverð  sé  fært  fram  um 
-50  % — 100  %  á  veturna,  er  vörubirgðir  fari  að  réna. 
Kaupmenn  geti  og  stundum  ekki  tekið  við  öllum  íslenzk- 
um  varningi,  er  þeim  bjóðist,  af  því  þá  vanti  skip.  ís- 
land  eigi  heimting  á  að  verzlunin  sé  frjáls;  það  hafi 
aldrei  verið  unnið  með  vopnum  og  sé  ekki  nýlenda  neins 
ríkis.  íslendingar  eigi  að  hafa  jafnræði  við  Dani,  þeir 
sé  sérstök  þjóð  og  eigi  rétt  til  að  njóta  þjóðernis  síns. 
Konungur  sé  sjálfur  á  þeirri  skoðun,  eins  og  úrskurður 
hans  20.  mai  um  fulltrúaþing  á  íslandi  sýni,  og  hann 
muni  og  að  sjálfsögðu  ætla  að  veita  landinu  verzlunarfrelsi. 
Enn  er  það  sýnt,  að  verzlunarfrelsið  muni  verða  hagnað- 

ur  bæði  Islandi,  Danmörku  og  kaupmönnum  sjálfum ;  enda 
sé  það  auðsætt,  að  meðan  ísland  og  Danmörk  sé  sam- 
einað,  þá  hafi  bæði  lóndin  svo  bezt  gagn  hvort  af  öðru, 
að  hagurinn  sé  gagnkvæmur.  Að  vísu  þurfi  ríkissjóður 
að  leggja  fram  fé  til  að  bæta  samgöngur  milli  íslands  og 
Danmerkur,  en  það  muni  borga  sig,  þegar  fram  líði 
stundir.  í  mánuði  hverjum  ætti  skip  að  fara  milli  Dan- 
merkur  og  íslands  og  póstgöngur  á  íslandi  að  lagast  eftir 
því.  Við  það  mundi  stjórn  landsins  verða  skjótari  i  svif- 
um  og  gjörhugulli.  Danir  hafi  til  frambúðar  ekkert  gagn 
af  að  sjúga  merg  úr  íslendingum.  Sama  sé  að  segja  um 
kaupmenn.  Ábati  þeirra  verði  skammvinnur,  ef  lands- 
menn  skaðist  á  verzluninni  eða  hún  sé  framförum  þeirra 
til  tálmunar.  En  ef  hitt  væri  satt,  sem  Knudtzon  segði, 
að  verzlunin  væri,  eins  og  henni  væri  nú  farið,  kaup- 
mönnum  til  tjóns,  þá  væri  enn  meiri  þörf  á  að  reyna, 
hversu  frelsið  gæfist,  því  það  væri  hörmung  að  vita  til 
að  kaupmennirnir  færi  öldungis  á  höfuðið,  án  þess  reynt 
væri  hversu  ráð  það  dygði,  sem  alstaðar  í  veröldu  hefði 
reynzt  vel,  að  leysa  verzlunina.  Þvi  næst  hrekur  höf. 
ástæður  þær  sem  taldar  voru  þá  gegn  leysing  hafta  verzl- 
unarinnar:  1.  að  hún  mundi  slíta  ísland  undan  Dan- 
mörku,  2.  að  hún  mundi  baka  þegnum  Danakonungs  fjár- 
tjón,  3.  að  ekki  mundu  verða  fluttar  nægar  vörubirgðir 
til  landsins  og  4.  að  erlendir  menn  mundi  setjast  þar  að 
og  sölsa  undir  sig  auðsuppsprettur  landsins  og  enda  gera 
íslendingum  óskunda,  eins  og  Englendingar  gerðu  á  ínið- 
öldum. 

Loks  víkur  höf.  að  því,  að  svo  framarlega  sem  verzl- 
unin  verði  ekki  leyst  þegar  i  stað,  mundi  þó  vera  óhætt 
að  taka  öll  bönd  af  lausakaupmönnum  og  leyfa  sveita- 
verzlun,  lækka  gjald  á  útlendum  kaupförum  sem  vildi 
fara  til  íslands  og  leyfa  þeim  að  fara  án  þess  þau  þurfi 
að  biðja  rentukammerið  um  leyfi.  Ed  mest  af  öllu  ríði  á 
að  bæta  samgöngur  milli  íslands  og  Danmerkur  og  ann- 
ara  landa  og  á   íslandi    sjálfu,    en   jafnframt    að    setja   á 

stofn  skóla  handa  sjómónnum  og  öðrum  þeim  sem  vilji 
læra  hið  nauðsynlegasta,  er  hver  maður  þurfi  að  vita1). 

Eins  og  að  líkindum  lætur  vöktu  greinar  þessar,  sem 
birtust  i  einhverju  hinu  helzta  og  fjöllesnasta  dagblaði 
Kaupmánnahafnar  um  þessar  mundir,  töluverða  eftirtekt 
á  högum  og  verzlun  íslands.  Sést  það  bezt  á  undirtekt- 
um  ýmissa  danskra  fulltrúa  undir  hið  opna  bréf  »hvar 
með  kaupmönnum  á  íslandi  fyrirbýðst  að  hafa  útsölu  á 
fieiri  en  einum  stað  m.  m.«,  er  stjórnin  lagði  fyrir  þingið 
i  Hróarskeldu  sumarið  1840.  Eftir  nokkrar  umræður  var 
frumvarpið  samþykt  með  54  atkvæðum  gegn  «9  og  síðar 
afgreitt  sem  lög  (opið  bréf  7.  apríl  1841). 

Af  bréfum  Jóns  Sigurðssonar  sumarið  og  haustið  1840 
sjáum  vér  glögt,  hve  honum  hefir  verið  rikt  i  skapi  að- 
koma  fram  umbótura  á  verzluninni.  Hann  biður  þá  Pál 
sagnfræðing  Melsteð  og  Gísla  lækni  Hjálmarsson  aftur 
og  aftur  að  safna  og  senda  sér  skírteini  um  verzlunina 
og  gangast  fyrir  að  skrifaðar  verði  bænaskrár  um  »fult 
verzlunarfrelsi«,  og  i  bréfi  til  Páls  Melsteðs  29.  sept.  1840 
farast  honum  þannig  orð  um  verzlunarmálið :  »Nú  ríður 
á,  að  menn  haldi  saman,  ef  nokkru  þykir  varða  um 
málið,  því  ekki  er  þar  að  óttast  neinn,  allra  sízt  nú  sem 
stendur.  Þetta  er  mál  sem  íslendingar  hljóta  að  vinna, 
ef  þeir  vilja  og  nenna«. 

En  Jón  Sigurðsson  sá  sem  var,  að  meira  þurfti  að" 
gera,  ef  duga  skyldi,  en  að  hreyfa  áhugamálum  Islend- 
inga  í  dönskum  blöðum.  Það  varð  að  vekja  áhuga  þeirra 
sjálfra  á  málunum,  skýra  þeim  frá  undirtektum  þings  og 
stjórnar  Dana  og  um  fram  alt  að  glæða  þjóðarandann  og 
þjóðarraetnaðinn.  Fyrsta  viðleitni  Jóns  í  þá  átt  var  þýð- 
ing  og  útgáfa  hans  og  annara  íslenzkra  námsmanna  af 
köflum  þeim  úr  »Roskilde  Stændertidende«,  er  ræddu  um 
Í3lenzk  mál.     í   bréfi   til   Gísla   læknis    Hjálraarssonar    8. 


x)  Útdráttur  úr  flestum  greinum  þeim  sem  nú  voru  taldar  er  tek- 
inn  upp  í  Fréttir  frá  fulltrúaþingi  í  Hróarskeldu,  Kaupmannahöfn  1840, 
9. — 16.  bls.,  en  sumt  er  þar  burtu  felt,  sem  hér  '  er  tekið  upp,  og  höf. 
er  ekki  getið. 

sept.  1840  (sbr.  og  bréf  hans  til  Þorgeirs  Guðmundssonar 
26.  ág.  s.  á.)  skýrir  Jón  frá  útgáfunni  með  svofeldum 
orðum :  » Við  gefum  nú  út  bækling  sem  segir  frá  standa- 
samkomunni  núna  (þ.  e.  1840)  og  hennar  aðgjörðum  .  .  . 
Nú  hugsaði  eg,  að  þetta  kynni  þó  að  sperra  menn  dálitið 
þar  heima,  svo  þeir  sæi,  að  nokkuð  riður  á  að  hafa  mál 
fyrir  sér  og  vita  hvað  hag  landsins  líður;  þvi  eftir  því 
sem  Danir  vakna,  eftir  því  fer  okkar  hagur  versnandi, 
ef  við  vöknum  ekki  lika  .  .  .  Spanaðu  Austfirðinga,  og 
leggi  þið  framar  öllu  fast  plan  sem  þið  gangið  eftir: 
fastar  samgöngur  og  reglulegar  samkomur,  samtöl  um 
málefni  þau  sem  mest  varðar,  agitation  við  alþýðu, 
petitionir«.  Með  þessum  hversdagslegu  og  dönskuskotnu 
orðum  rökstyður  hann  í  bréfum  til  góðvinar  sins  útkomu 
ritlingsins  og  hvernig  hinni  pólitísku  vakningarviðleitni 
skuli  hagað.  Og  i  formála  Frétta  frá  fulltrúaþingi  i  Hró- 
arskeldu  1840,  sem  Jón  hefir  að  öllum  líkindum  samið  —  að 
minsta  kosti  er  hann  ritaður  algjörlega  i  hans  anda  — 
er  og  vikið  að  afskiftaleysi  íslendinga  um  málefni  sin, 
en  nú  þegar  komið  sé  að  því,  »að  íslendingum  auðnist 
að  taka  þátt  í  stjórn  sjálfra  sín  og  fósturjarðar  sinnar  á  ný« 
muni  »flestum  þykja  mikilsvarðandi,  að  þekkja  málefni 
þau  sem  helzt  er  um  rætt,  svo  menn  verði  ekki  málefn- 
um  sínum  að  öllu  ókunnugir,  þegar  að  þvi  kemur  að 
menn  eiga  sjálfir  að  fara  með  þau«.  A  báðum  stöðum 
vakir  það  fyrst  og  fremst  fyrir  höf.  að  vekja  þjóðina  til 
umhugsunar  um  málefni  sín  og  búa  hana  undir  að  fara 
með  þau.  Jafnframt  hafði  Jón  Sigurðsson,  eins  og  sjá 
má  af  bréfum  hans  um  þetta  leyti,  vakandi  auga  á  full- 
trúum  íslendinga  á  Hróarskeldu  þingi,  Finni  Magnússyni 
og  Grími  Jónssyni,  og  aðgjörðum  þeirra.  Voru  þeir  báðir 
tveir  mikilhæfir  menn,  hvor  i  sinni  stétt,  en  varla  fylli 
lega  þeim  vanda  vaxnir  að  gæta  íslenzkra  hagsmuna  á 
fulltrúaþinginu,  einir  síns  liðs  og  ekki  nógu  kunnugir  is- 
lenzkum  högum  og  staðháttum.  Er  auðséð  að  Jóni  hefir 
fundist  lítt  til  um  aðgerðir  þeirra  í  sumum  málum,  og 
var  hann  þó  mikill  vinur  Finns.     Þegar  honum  þótti  þeir 

gæta  slælega  hagsmuna  íslendinga  eða  brjóta  upp  á  nýj- 
ungum,  sem  hann  taldi  lítt  hollar  landi  og  lýð,  sat  hann 
sig  ekki  úr  færi  að  íinna  að  því  og  það  jafnvel  í  blaða- 
greinum  (sbr.  bréf  til  Páls  sagnfr.  Melsteðs  29.  sept.  1840). 
Af  nokkrum  bréfum  Finns,  sem  enn  eru  til,  má  ráða,  að 
Jón  hefir  verið  trúnaðarmaður  hans  í  íslenzkum  málum. 

Um  þessar  mundir  fór  Jón  Sigurðsson  og  að  íhuga 
skuldaskifti  íslands  og  Danmerkur.  Það  hafði  nokkra 
hrið  verið  skoðun  dönsku  stjórnarinnar,  að  íslandi  væri 
árlega  lagt  úr  rikissjóði  töluvert  fé  og  konungsúrskurður 
15.  júni  1840  rígfesti  skoðun  þessa  með  því  að  kveða  svo 
á,  að  finna  bæri  ráð  til,  að  tillög  þau  sem  íslandi  væri 
lögð  úr  ríkissjóði,  skyldi  endurgoldin,  þvi  að  landið  ætti 
að  bera  sig  sjálft.  Enginn  íslendingur  hafði,  það  vér 
vitum,  orðið  til  þess  hingað  til  að  hreyfa  mótmælum  móti 
þessari  kenningu  og  jafnvel  annar  fulltrúi  íslendinga  á 
Hróarskeldu  þingi  var  að  burðast  með  frumvarp  til  þess 
að  jafna  þenna  svonefnda  tekjuhalla.  En  Jóni  duldist 
ekki,  að  þessi  skuldakrafa  stjórnarinnar  á  hendur  íslandi 
var  meira  en  lítið  bogin.  Hann  tók  að  rannsaka  skulda- 
skiftin  og  i  lok  septembermánaðar  (sbr.  bréf  til  Páls  sagnfr. 
Melsteðs  dags.  29.  sept.  1840)  er  hann  kominn  að  þeirri 
niðurstöðu,  að  tekjuhallinn  sé  »enginn  eða  svo  lítill  sem 
enginn«.  Hann  bendir  einnig  á  nokkrar  skekkjur  i  reikn- 
ingsviðskiftum  íslands  og  Danmerkur  og  getur  þess  að 
lokum,  að  verið  gæti  »þvi  yrði  hreyft,  ef  um  þetta  yrði 
skrifað«.  Fám  árum  síðar  gafst  honum  kostur  á  að  nota 
skjalasöfn  stjórnarráðanna  i  Kaupmannahöfn  við  visinda- 
iðkanir  sínar  og  tók  hann  þá  af  alefli  að  rannsaka  mál 
þetta  og  birta  smástúfa  í  Nýjum  Félagsritum  um  fjár- 
hag  íslands  (sbr.  Ný  Félagsrit  II.  og  IV.  ár).  Siðan  varði 
hann,  eins  og  kunnugt  er,  fjölmörgum  árum  til  þessara 
rannsókna  sinna,  því  málið  var  flókið  mjög  og  afarörðugt 
viðfangs.  Það  er  ekki  hlutverk  þessarar  ritgjörðar  að 
jæða  frekar  um  afskifti  Jóns  af  þessu  máli,  en  vér  erum 
í  alla  staði  samþykkir  Eiríki  Briem  þar  sem  hann  i  hinni 
gagnorðu   og   sönnu    æfilýsing   sinni   af   Jóni   Sigurðssyni 

kemst  þannig  að  orði:  »í  engu  máli  er  það  eins  augljóstr 
hve  miklu  Jón  hefir  komið  til  leiðar,  eins  og  í  fjárhags- 
málinu1)*. 

Þegar  hér  var  komið,  tók  Jón  Sigurðsson  að  leggja 
niður  fyrir  sér,  hvernig  hann  ætti  til  frambúðar  að  fá  sér 
málgagn  til  þess  að  ræða  áhugamál  sín  og  berjast  fyrir 
þeim.  Af  tveim  bréfum  hans  haustið  1840  sjáum  vér,  að 
hann  er  þá  að  hugsa  um  að  ganga  í  Fjölnisfélagið,  sem 
nokkrir  landar  i  Kaupmannahöfn  stofnuðu  þá  um  vorið 
til  að  halda  lífinu  í  Fjölni.  Vakir  þá  einkum  fyrir  hon-; 
um,  að  »reynandi  væri  að  skrifa  eitthvað  um  alþing,  ef 
vera  mætti  einhver  tæki  eftir  þvi«,  en  jafnframt  vill 
hann  reyna  »að  fá  nafninu  breytt«,  ef  auðið  væri,  »og 
rithættinum  líka«.  Má  ráða  af  ýmsum  ummælum  í  bréf- 
um  hans  f rá  þessum  árum,  að  honum  hefir  ekki  getist 
allskostar  að  Fjölni  og  sumum  ritgjörðum  hans.  Mun 
honum  hafa  fundist,  að  Fjölnismenn  í  Kaupmannahöfn 
væri  helzt  til  afskiftalitlir  um  landsmál  og  lítt  raunsæir 
í  þeim  greinum,  en  á  hinn  bóginn  of  mjög  hneigðir  til 
draumlífis  og  fornaldardekurs.  Jón  gekk  nú  samt  í  félagið 
fyrir  tilmæli  Brynjólfs  Péturssonar  og  af  því  hann  »vildi 
að  eitthvað  þarflegt  rit  gæti  haldizt  við  og  þyrfti  ekki  að; 
falla  niður«.  Síðan  útvegaði  hann  nokkra  fleiri  í  félagið 
og  gekk  nú  alt  vel  um  stund,  þar  til  f arið  var  að  semja 
lögin.  Reis  þá  ágreiningur  um  nafnið  á  ritinu,  er  Jón 
Sigurðsson  og  þeir,  sem  honum  fylgdu,  vildu  láta  breyta. 
Voru  þeir  að  vísu  i  meiri  hluta,  en  Brynjólfur  Pétursson 
og  aðrir  eldri  Fjönismenn  sögðu  að  samkvæmt  »samþykt- 
um«  félagsins  væri  ekki  unt  að  breyta  nafni  ritsins  eða 
lögum  félagsins,  nema  3/4  félaga  væri  því  fylgjandi.  En 
þeir  Jón  og  hans  félagar  voru  8  móti  4. ;  Þóttust  þeir  nú 
beittir  ofríki  og  sögðu  sig  úr  félaginu  7  saman  9.  febrúar 
1841.  En  til  þess  að  ágreiningur  þessi  »yrði  ekki  að^ 
skaða  því  sem  gera   skyldi«    stofnuðu    6   þeirra   ásamt   6* 


x)  Eiríkur  Briem:      Yfirlit   yfir    æfi   Jóns    Sigurðssonar.      Andvarí 
VI.  ár  26.  bls.  .:,.■>:.       [;.-; 

■öðrum  Islendingum  nýtt  félag  með  sér,  sem  batst  fyrir 
að  halda  úti  ársriti  því,  er  þeir  nefndu  »Ný  Félagsrit* !). 
Rit  þessi  komu  út  í  30  ár  og  alla  þá  tíð  hafði  Jón  Sig- 
urðsson  á  hendi  útgáfu  þeirra  með  þar  til  kjörnum  með- 
stjórnarmönnum,  er  voru  oftast  eindregnir  fylgismenn 
hans  i  stjórnmálum.  Má  af  þvi  ráða,  að  Jón  hefir  ráðið 
mestu  um  stefnu  ritanna,  enda  hefir  hann  og  ritað  miklu 
meira  í  þau  en  nokkur  annar  maður  og  suma  árgangana 
á  hann  hér  um  bil  einn.  Um  rit  þessi  verður  ritað  nán- 
ara  annarstaðar  í  hefti  þessu,  svo  hér  skal  ekki  frekar 
um  þau  talað,  að  eins  vildum  vér  láta  þess  getið,  að  þau 
ráða  straumhvörfum  i  þjóðlífi  voru,  i  þeim  hafa  flest 
áhugamál  og  velferðarmál  íslenzku  þjóðarinnar  á  þeim 
árum  verið  rædd  og  krufin,  og  greinar  Jóns  Sigurðssonar 
í  þeim  voru  um  langt  bil  helztu  leiðarstjörnur  landsmanna 
í  baráttunni  fyrir  pólitisku  frelsi  og  sjálfsforræði. 

öflug  trú  á  andlega  og  verklega  viðreisn  islenzku 
þjóðarinnar  og  drengilegur  ásetningur  að  berjast  fyrir 
henni  af  alefli  knúði  Jón  Sigurðsson  og  þá  félaga,  efna- 
litla  stúdenta  i  ókunnu  landi,  til  að  bindast  félagsskap 
um  útgáfu  Nýrra  Félagsrita.  Sem  fyrirmynd  félagsskap- 
ar  þessa  virðist  hafa  vakað  fyrir  Jóni  »Selskabet  for 
Noregs  Vel«  og  starfsemi  þess,  sbr.  hin  einkennilegu  um- 
mæli  hans  í  bréfi  til  Páls  sagnfræðings  Melsteðs  15.  júní 
1843:  »Hver  veit  nema  þetta  litla  félag  geti  orðið  Islandi 
eins  gagnlegt  með  tímanum,  eins  og  »Selskabet  for  Norges 
Vel«  var  Noregi,  og  það  gæti  orðið  það,  ef  íslendingar 
vilja,  ef  nokkrir  íslendingar  vilja«.  Félagar  voru  1843 
orðnir  21  með  rúmu  6  rd.  árstillagi.  Hrökk  það  eins  og 
nærri  má  geta  ekki  fyrir  prentkostnaðinum,  svo  að  um 
ritlaun  var  ekki  að  ræða.  En  ritin  náðu  snemma  tölu- 
verðum  vinsældum  hér  á  landi  og  er  það    til    marks   um 

x)  Tvö  eiginhandarbréf  Jóns  Sigurðssonar :  til  Páls  sagnfr.  Melsteðs 
dags.  29.  marz  1841  og  Grísla  læknis  Hjálmarssonar  16.  apríl  1841  greina 
frá  atburði  þessum.  Hefir  Björn  M.  Ólsen  í  binni  merku  ritgerð  sinni 
um  Konráð  Gríslason  (Tímarit  12.  ár  41.— 44.  bls.)  skýrt  ítarlega  frá 
sundrung  þessari  og  stofnun  „Nýrra  Félagsrita". 

það,  að  í  sumum  sýslum  stofnuðu  menn  til  samskota  til 
að  styrkja  þau  svo  sem  1843  í  Múlasýslum. 

Jón  Sigurðsson  taldi  nauðsynlegt,  að  íslendingar 
bygði  framsókn  sína  á  grundvelli  almennrar  menningar. 
Skoðun  þessi  kemur  víða  fram  þegar  i  fyrstu  ritgjörðum 
hans  i  Nýjum  Félagsritum,  en  einna  glöggast  i  bréfi  hans 
til  Páls  kammerráðs  Melsteðs  dags.  26.  marz  184:'.  Þar 
farast  honum  orð  á  þessa  leið:  »Að  taka  mentun  Norður- 
álfunnar,  að  því  leyti  sem  hún  er  góð  .  .  .  og  hafa  hana 
til  eftirbreytni  að  þvi  leyti  sem  hún  á  við  á  íslandi,  það 
er  að  eg  held  það  eina  rétta,  og  þvi  hafa  allir  vorir 
skynsömustu  menn  fylgt  bæði  í  eldri  og  nýjari  tið,  en  að 
taka  eftir  án  greinarmunar,  hvort  heldur  gamalt  eða  nýtt, 
það  er  heimskulegt,  og  þegar  að  er  gætt  ómögulegt,  þvi 
það  ónýtir  sig  sjálft«  (sbr.  og  bréf  Jóns  til  Gísla  læknis 
Hjálmarssonar  16.  apríl  1841). 

Eins  og  vikið  var  að  hér  að  framan  lagði  konungur 
í  úrskurði  sínum  20.  maí  1840  fyrir  lögstjórnarráðið  a& 
leita  álits  embættismannanefndarinnar  í  Reykjavík  um 
stofnun  alþingis.  Árið  eftir  var  málið  borið  undir  nefnd- 
ina.  Verður  að  geta  hér  stuttlega  um  helztu  tillögur 
hennar.  Nefndarmönnum  kom  saman  um,  »a  ð  1  ö  g  u  n 
þess  hins  nýja  alþingis  ætti  sem  mest 
að  likjast  þeim  hinum  dönsku  fulltrúa- 
þingum,  og  að  einungis  mætti  af  bregða 
þar  sem  ástand  íslands  bersýnilega  krefð- 
ist  þess«.  Á  þinginu  skyldu  eiga  setu  20  þjóðkjörnir 
fulltrúar,  einn  úr  hverri  sýslu  og  einn  úr  Reykjavik  og 
6  konungkjörnir  menn.  Auk  hinna  almennu  kosningar- 
skilyrða,  að  kjósandi  væri  kominn  til  lögaldurs,  hefði 
óflekkað  mannorð  og  væri  fjár  sins  ráðandi,  skyldi  kosn- 
ingarrétturinn  bundinn  þvi  skilyrði,  að  hver  kjósandi  ætti 
10  hundruð  i  fasteign  eða  steinhús  eða  timburhús  i  kaup- 
stað,  sem  væri  virt  til  1000  dala  eða  meir,  eða  hefði 
fengið  til  æfilangrar  ábúðar  20  hundruð  eða  meir  i 
kirkjujörð  eða  almennings.  Kjörgengir  til  alþingis 
skyldi    allir    þeir,    sem    væri    þritugir   að    aldri  og    full- 

nægðu  ofangreindum  skilyrðum  svo  og  þeir  sem  lokið 
hefði  embættisprófi  við  háskólann  í  lögfræði,  guðfræði  og 
læknisfræði  og  þeir  er  tekið  hefði  próf  í  dönskum  lögum, 
þótt  ekki  væri  þeir  jarðeigendur.  Nefndarmönnum  þótti 
viðsjárvert  að  prestar  fengi  kjörgengi  nema  þeir  væri 
jarðeigendur  eða  háskólakandídatar.  Meiri  hluti  nefndar- 
innar  vildi  hafa  þingið  í  Reykjavík.  Kostnað  þann  er 
leiddi  af  kosningum  skyldi  greiða  úr  jafnaðarsjóðum  amt- 
anna,  en  alþingiskostnaðinn  úr  jarðabókarsjóðnum1). 

Nú  hafa  verið  tekin  fram  helztu  meginatriði  frum- 
varps  þessa,  og  mun  enginn  geta  fundið  því  til  foráttu, 
að  það  færi  of  langt  eða  veitti  landsmönnum  of  mikið 
frelsi.  Aftur  á  móti  gazt  lögstjórnarráðinu  vel  að  þvi  og 
einkum  þótti  þvi  það  vel  ráðið,  að  nefndin  hafði  sem 
mest  mátti  verða  sniðið  það  eftir  tilskipuninni  um  dönsku 
þingin.  Þótti  lögstjórnarráðinu  það  samið  af  þekking  og 
hafa  »á  sér  góðan  blæ«?  enda  þótt  ákjósanlegt 
hefði  verið,  að  við  samning  frumvarps 
ins  hefði  i  einstökum  greinum  íslenzkum 
staðháttum  verið  gefinn  meiri  gaumur2). 
Stjórnarráðið  og  konungur  gerðu  þvi  að  eins  nokkrar 
litils  háttar  breytingar  á  frumvarpinu  og  að  því  búnu 
var  það  að  boði  konungs  lagt  fyrir  fulltrúaþingið  í 
Hróarskeldu  sumarið  1842. 

Hins  vegar  þótti  Jóni  Sigurðssyni  og  flestum  íslend- 
ingum  í  Höfn  frumvarpið  óaðgengilegt  i  mörgum  greinum 
og  vildu  fá  því  breytt.  Er  sú  barátta  hans  í  alla  staði 
svo  einkennileg  og  merkileg,  að  hennar  verður  öðru 
fremur  að  geta,  þegar  skýrt  er  frá  fyrstu  afskiftum  hans 
af  landsmálum. 

í  fyrsta  árgangi  »Nýrra  Félagsrita«  hafði  Jón  Sig- 
urðsson  skrifað  ritgjörð  »Um  alþing  á  íslandi«.  Með  rit- 
gjörð    þessari    vildi    höf.    fyrst    og    fremst   vekja   áhuga 


J)  Tíðindi  frá  nefndarfundum  isl.  embættismanna  1841,  9. — 41.    bls» 
og  Fréttir  frá  fulltrúaþingi  i  Hróarskeldu  1842,  62.-87.  bls. 
2)  Lovsamling  for  Island  XII,  453,  en  gleiðletrað  af  höf. 

manna  á  landsstjórn  og  landsstjórnarmálum  og  koma 
þeim  í  skilning  um,  hversu  nauðsynlegt  það  væri,  að  fslend- 
ingar  eignuðust  innlent  Mltrúaþing,  og  hvert  ætti  að  vera 
ætlunarverk  þess.  En  í  niðurlagi  ritgjörðarinnar  (120. — 133. 
bls.)  tekur  hann  fram  sem  leiðbeining  fyrir  embættismanna- 
nefndina  nokkur  meginatriði,  er  hann  telur  varða  mestu. 
»Það  er  þá  fyrst«  segir  hann,  »að  nefndin  hafi  staðfastlega 
fyrir  augum,  að  alþingislögin  eiga  að  vera  handa  í  s- 
landi  ...  íslands  þarfir  og  íslands  stjórn  eiga 
altaf  að  vera  hið  fremsta,  og  skal  ekki  reyna  til  hvort 
ekki  mætti  nota  hitt  eða  þetta,  nema  þar  sé  nauðsyn  og 
gagn  að.  Þetta  er  grundvallarregla,  sem  hver 
íslendingur  óskar  að  nefndin  fylgi«.  .  .  . 

Um  kosningarréttinn  kemst  hann  þannig  að  orðí: 
»Eftir  því  sem  á  íslandi  hagar,  skil  eg  eigi  að  það  geti 
komið  neinu  illu  af  stað  (sízt  um  sinn),  þó  öllum  sé 
leyft  að  kjósa  sem  myndugir  eru  (25  ára),  og  búfastir  í 
landinu,  ef  þeir  hafa  ekki  liðið  neitt  mannorðstjón  fyrir 
laganna  dómi  .  .  .  því  það  er  fremur  öllu  áríðanda,  að 
vér  lifgum  og  notum  alla  þá  krafta  sem  auðið  er  að  nota, 
vegna  þess  þeir  eru  litlir  nú  sem  stendur,  þótt  öllu  sé 
beitt  sem  beitt  verður,  en  jafnvel  kosningarrétturinn  get- 
ur  vakið  menn  til  eftirþánka  um  hagi  landsins,  og  kveikt 
löngun,  framtakssemi  og  alúð  á  að  vinna  fósturjörðinni 
gagn  eftir  mætti«.  Kjörgengi  vill  hann  einungis  binda 
sömu  reglum  og  kosningarréttinn,  en  láta  brýna  vel  fyrir 
alþýðu,  hvað  megi  og  eigi  að  heimta  af  fulltrúunum, 
»svo  þeir  verði  fyrir  kosningum  sem  bezt  gegnir.« 

Höf.  telur  hæfilegt,  að  30 — 32  þjóðkjörnir  eigi  setu  á 
alþingi,  auk  hinna  konungkjörnu,  er  hann  gjörir  ráð  fyrir 
að  verði  að  minsta  kosti  3.  Um  alþingisstaðinn  farast 
honum  svo  orð:  »En  þótt  hugur  og  tilfinningar  mæli 
fram  með  Þingvelli,  þá  mælir  að  minni  hyggju  skynsemi 
og  forsjálni  með  Reykjavík«.  Færir  hann  mörg  rök  fyrir 
þeirri  skoðun,  sem  hér  virðist  óþarfi  að  greina.  Loks 
leggur  hann  til  að  alþingi  verði  háð  í  heyranda  hljóði. 

Af  tilvitnunura  þeim,  sem  nú  voru  greindar,  er  auð- 
sætt  hvílíkt  djúp  var  staðfest  milli  skoðana  Jóns  Sigurðs- 
^onar  og  nefndarmanna  og  að  hann  hlaut  að  telja  frum- 
varpið  því  nær  óhafandi  í  þeim  búningi  sem  það  lá  fyrir. 
En  auk  þess  taka  ýmis  ummæli  hans  i  bréfum  og  blaða- 
greinum  frá  þessum  árum  af  öll  tvímæli  um  skoðun  hans 
á  frumvarpinu  og  siðast  en  ekki  sízt  hinar  margítrekuðu 
tilraunir  hans  til  þess  að  fá  frumvarpið  bætt  og  lagað 
eftir  íslands  þörfum.  Skulum  vér  nú  þvi  næst  gera  stutt- 
lega  grein  fyrir  þeim. 

Á  Hróarskelduþingi  var  sett  5  manna  nefnd  í  alþingis- 
málið.  I  nefndinni  voru  þeir  Finnur  Magnússon  og  Grrímur 
Jónsson  og  3  Danir.  Nefndin  lagði  það  til  í  álitsskjali 
sínu,  að  þingið  mælti  með,  að  frumvarp  embættismanna- 
nefndarinnar  yrði  gert  að  lögum  með  stöku  smábreyting- 
um.  En  af  því  að  danskir  fulltrúar  þekti  ekki  landshagi 
á  íslandi  né  skaplyndi  þjóðarinnar  svo  vel  sem  skyldi, 
lagði  nefndin  jafnframt  til,  að  fyrsta  alþingi,  sem  kæmi 
flaman  á  íslandi,  væri  gefinn  kostur  á  að  segja  álit  sitt 
um  þær  breytingar  á  alþingislógunum,  sem  þætti  nauð- 
synlegar  og  hagkvæmar,  »og  einkum  um  þá  lagfæringu 
kosningarlaganna,  sem  ásigkomulag  landsins  þætti  heimta«. 
Loks  lögðu  íslenzku  fulltrúarnir  i  nefndinni  til  að  rýmka 
kosningarrétt  og  kjörgengi,  svo  að  leiguliðar  sem  hefði 
»að  byggingu  æfilangt  eða  að  áratali  jörð  þá  er  væri  ekki 
minni  en  20  hundruð  að  dýrleika«  fengi  kosningarrétt  og 
kjörgengi. 

Því  næst  tóku  fulltrúarnir  að  ræða  alþingismálið. 
Eannst  það  brátt  á  umræðunum,  að  þeir  báru,  eins  og 
eðlilegt  var,  ekki  nægilegt  skyn  á  málið  og  voru  því  ragir 
A  að  styðja  gagngerðar  breytingar. 

Balthazar  Christensen  yfirréttarmálafærslumaður  var  sá 
er  bezt  og  af  mestri  þekkingu  benti  á  annmarka  frum- 
varpsins.  Fór  hann  fyrst  þeim  orðum  um  álitsskjal  nefnd- 
arinnar,  sem  kosin  hafði  verið  þar  á  þinginu,  að  sér 
fyndist  »það  hvorki  fróðlegt  né  vel  við  það  unanda«.  Síð- 
&n  færði  hann   litið    eitt   að    embættismannanefndinni    og 

bað  þess  gætt,  að  í  þeirri  nefnd  hefði  verið  embættismenn 
einir,  sem  virtist  hafa  sett  sér  það  mið  frá  upphafi,  að 
gjöra  þingið  sem  líkast  þingunum  í  Danmörku  í  stað  þess 
að  fylgja  fast  fram  boði  konungs.  Taldi  hann  að  nefndar- 
mennirnir  í  Reykjavík  hefði  bundið  sig  mjög  svo  smásmug- 
lega  við  hina  dönsku  þingaskipun.  Því  næst  átaldi  hann 
það,  að  þingið  yrði  of  fáment,  ef  þar  ætti  einungis  20  þjóð- 
kjörnir  fulltrúar  og  6  konungkjörnir  menn  setu.  Ætlaði 
hann  að  það  gæti  sakir  fæðar  sinnar  trauðla  orðið  eins 
göfuglegt  og  tignarlegt  og  það  ætti  að  vera.  Loks  bar 
hann  við  fullnaðarumræðu  8.  september  fram  3  breyting- 
artillögur,  sem  hann  rökstuddi  ítarlega: 

1)  að  engum  sé  leyft  á  alþingi  að  mæla   á   aðra    tungu 
en  íslenzku, 

2)  að  öllum  er  viJja  sé  leyft  að  hlýða  á  það  er  fram  fer 
á  alþingi, 

3)  að  á  alþingi  skuli  vera  42  þjóðkjörnir  fulltrúar. 
Tvær  fyrstu  breytingartillögurnar  voru  síðan  samþyktar  sem 
»varaatkvæði«með  örlitlumatkvæðamun,hinni  þriðjuhrund- 
ið.  En  sem  >aðalatkvæði«  var  samþykt  tillaga  frá  Orla  Leh- 
mann  um,  að  þingið  mælti  með  að  frumvarpið  fengi  lagagildi 
fyrst  um  sinn,  en  jafnfraint,  að  alþingi  yrði  geíinn  kostur  á,  er 
það  kæmi  fyrst  saman,  *  að  hreyfa  áliti  sínu  um  breytingar  á 
lagaboðinu  . . .  og  einkum  um  lagfæring  á  kosningarlögunum, 
þá  er  þeim  þætti  við  eiga«.  Breytingaratkvæði  íslenzku 
fulltrúanna  um  að  veita  leiguliðum  sem  byggi  á  20  hndr. 
jörð  eða  meir  var  hrundið  með  töluverðum  atkvæðamun. 

Þessi  niðurstaða  á  Hróarskelduþingi  mátti  teljast 
miklu  betri  en  menn  gátu  búist  við,  þegar  þess  er  gætt,. 
að  nefndin,  sem  sett  var  í  alþingismálið,  var  í  öllum  aðal- 
atriðum  fylgjandi  frumvarpi  embættismannanefndarinnar 
og  konungsfulltrúinn  örsted,  sem  átti  mikið  undir  sér  í 
þinginu,  hallaðist  og  eindregið  á  þá  sveif.  En  hverjum  var 
það  þá  að  þakka  að  málið  hlaut  þessi  úrslit  og  breyting- 
artillögur  Balthazar  Christensens  og  Orla  Lehmanns  kom- 
ust  að?  Það  er  óhætt  að  fullyrða,  þótt  ekki  sé  unt  að  leiða 
rök  að  hverju  einstöku  atriði  í  þessari  viðureign,  að  úrslit 

málsins  á  þinginu  voru  fyrst  og  fremst  að  þakka  lægni 
og  elju  Jóns  Sigurðssonar.  Hér  vann  hann  sinn  fyrsta 
pólitiska  sigur,  þótt  hann  ætti  ekki  setu  á  þinginu  og  yrði 
að  beita  öðrum  fyrir  áhugamál  sitt.  Eftir  að  nefndin  hafði 
í  álitsskjali  sínu  24.  ágúst  1842  lýst  því  yfir,  »að  byggja 
skuli  á  sömu  aðalreglum  ráðgjafarþingið  handa  Islandi 
eins  og  bygð  voru  á  hin  dönsku  þing«,  og  er  nefndar- 
menn  jafnframt  tóku  fram,  að  þeir  fyrir  þá  sök  hefðu 
ekki  þózt  kallaðir  til  að  hugleiða  það,  sem  þeir  annars 
mundu  hafa  gjört,  »hvort  ekki  mætti  leggja  annan  grund- 
völl  til  alþingis,  og  hann  fullkomnari  í  mörgum  merkis- 
atriðum«,  mun  Jón  Sigurðsson  hafa  séð,  að  ekki  var  í 
þessu  máli  að  ætla  upp  á  forgöngu  hinna  islenzku  fulltrúa, 
er  voru  báðir  tveir  i  nefndinni,  heldur  yrði  hann  að  leita 
annara  úrræða  til  að  hafa  sitt  fram. 

Fyrst  var  þá  að  flýja  á  náðir  blaðanna  og  fá  þau  til  að 
hreyfa  málinu.  Stóð  hann  þar  vel  að  vígi,  þvi  hann  var 
kunnugur  ritstjórum  við  »Kjöbenhavnsposten«  og  »Fædre- 
landet«  og  þeim  Balthazar  Christensen  og  Orla  Lehmann, 
sem  voru  allmjög  riðnir  við  blöð  þessi  og  höfðu  jafnvel 
gengist  fyrir  að  stofna  »Fædrelandet«.  Jón  Sigurðsson 
ritaði  þvi  langa  og  ítarlega  grein  um  alþingismálið.  Var 
hún  birt  í  »Kjöbenhavnsposten«  í  238. — 239.  tbl.  (31.  ágúst 
og  1.  september  1842)  með  f yrirsögninni :  »Nogle  Be- 
mærkninger  med  Hensyn  til  det  islandske  AI- 
thing«  og  auðkend  »Islendingr«.  Skal  hér  skýrt  frá  aðal- 
efni  greinar  þessarar,  af  því  hún  lýsir  svo  vel  afstöðu 
Jóns  til  alþingismálsins  og  frumva.^ps  embættismanna- 
nefndarinnar. 

Höf.  getur  þess  fyrst,  að  Hans  Hátign  konungurinn 
hafi  af  göfuglyndi  sínu  og  frjálslyndi  falið  embættismanna- 
nefndinni  í  Reykjavik  að  koma  þeirri  skipun  á  alþingi 
Islendinga,  er  samsvaraði  bezt  högum  landsins  og  þörfum 
og  óskum  íslendinga. 

Þar  næst  er  greint  frá  því,  að  um  alþingismálið  hafi 
verið  ritaðar  tvær  ritgjörðir  á  íslenzku,  af  því  málið  þótti 
bvo  áríðandi  fyrir  þjóðina  og  landið,   en  þær  hafi  einkum 

hnigið  að  því  að  vekja  og  glæða  áhuga  landsmanna  á 
hinu  væntanlega  alþingi  og  sýna  nauðsyn  þess  og  nyt- 
semi.  Af  því  menn  hafi  þózt  vissir  um,  að  embættismanna- 
nefndin,  sakir  þeirrar  þjóðrækni  og  þekkingar  á  landshög- 
um  sem  menn  hefði  ætlað  henni,  mundi  af  sjálfsdáðum 
stinga  upp  á  hagkvæmri  skipun  alþingis,  þá  hefði  í  rit- 
gjörðum  þessum  verið  að  eins  lauslega  drepið  á  nokkur 
helztu  höfuðatriði,  sem  kynni  að  valda  ágreiningi,  svo 
sem  að  embættismannanefndin  ætti  að  byggja  tillögur 
sínar  á  högum  og  þörfum  íslands,  en  ekki  á  högum  Dan- 
merkur  og  danskri  löggjöf,  að  kosningarlögin  yrði  eins 
frjálsleg  og  unt  væri,  að  á  þinginu  ætti  30—32  þjóðkjörnir 
fulltrúar  setu,  auk  hinna  konungkjörnu,  að  umræður  allar 
á  þinginu  færi  einungis  fram  á  íslenzku,  og  það  yrði  háð 
í  heyranda  hljóði  og  tíðindi  um  aðgjörðir  þess  yrði  birt 
sem  fyrst  að  kostur  væri  á. 

Því  næst  víkur  höf.  að  starfi  nefndarinnar;  segir  hann 
að  menn  hafi  stórum  furðað  sig  á  því,  að  nefnd  islenzkra 
embættismanna  hafi  alls  ekki  gefið  áminstum  bendingum 
nokkurn  gaum,  enda  þótt  hún  taki  gjöf  konungs  þakk- 
samlega.  Nefndin  hafi  tekið  gjöfinni  með  þökkum,  en  um 
leið  þvergirt  fyrir,  að  hún  og  ættjörðin  fái  hagnýtt  hana 
og  notið  góðs  af  ávöxtum  hennar.  Nefndin  hafi  í  stað 
þess  að  semja  og  kasta  upp  sjálfstæðum  alþingislögum 
handa  íslandi,  heldur  kosið  að  afrita  dönsku  tilskipunina 
frá  1834  með  óverulegum  breytingum  eftir  íslands  þörf- 
um.  I  stað  þess  að  ganga  fram  upplitsbrött  og  hugrökk 
við  hlið  bræðranna  í  Danmörku  og  Holsetalandi  hafi  hún 
kosið  að  lötra  bogin  og  bjöguð  á  eftir  þeim,  og  það  ekki 
af  vankunnáttu  eða  þekkingarskorti,  heldur  sakir  hins 
alkunna  þrekleysis  (islenzkra)  embættismanna  og  þræls- 
ótta  þeirra  við  stjórnarráðin1). 


*)  Höf.  er  hér  ósanngjarn  í  garð  hinna  ísl.  nefndarmanna.  Hvernig 
gat  hann  búist  við,  að  ráðnir  og  rosknir  embættismenn,  sem  voru  npp- 
aldir  í  römmustu  einvaldsskoðunum  og  þektu  allflestir  þing  og  þinga- 
skipun  að  eins  að  nafni,  kynni  að  meta  eða  vildi  hagnýta  sér  nýmæli 
þau,  er  hann  hafði  komið  fram  með  í  Nýjum  félagsritum? 


Frá  uppvexti  Jóns  Sigurðssonar.  133 

Þar  næst  kveður  höf.  upp  áfellisdóm  yfir  afskiftura 
kansellíisins  af  alþingismálinu  og  segir  því  heföi  verið 
vorkunnarlaust  að  ráða  bót  á  annmörkunum  á  frumvarpi 
embættismannanefndarinnar,  einkum  þar  sem  því  hefði  bor- 
ist  frá  einum  nefndarmanni1)  ágætt  frumvarp  til  kosningar- 
laga  fyrir  ísland,  bygt  á  óbeinum  kosningum.  En  kansellíið 
hafi  þegar  til  kom  ekki  haft  þrek  til  að  gjöra  neinar  breyt- 
ingar  á  frumvarpinu,  heldur  hefði  það  fallist,  að  því  er  virt- 
ist,  að  fullu  og  öllu  á  þessi  atriði  í  frumvarpinu  og  lokið  lofs- 
orði  á  nefndina  fyrir  »hinn  góða  anda«  hennar,  og  að  eins 
getið  þess,  að  æskilegt  hefði  verið,  að  hér  og  hvar  í  frumvarp- 
inu  hefði  verið  gefinn  meiri  gaumur  að  staðháttum  landsins. 

Þá  tekur  höf.  fram,  að  þar  sem  stjórnin  hafi  ekki 
þózt  bera  svo  gott  skyn  á  málið,  að  hún  treysti  sér  til  að 
bæta  frumvarpið,  þá  hefði  mátt  ætlast  til,  að  fulltrúar  ís- 
lendinga  á  Hróarskelduþingi  hefði  kynt  sér  málið  til  hlitar 
og  að  minsta  kosti  gert  sér  far  um  að  koma  fram  þeim 
breytingum  á  frumvarpinu  sem  væri  nauðsynlegar  til  þess 
að  hið  væntanlega  þing  fullnægði  tilgangi  konungsins. 
En  af  umræðum  þeim,  sem  fram  hafi  farið  á  þinginu  enn 
sem  komið  sé,  verði  það  ekki  ráðið,  heldur  virðist  nefndin 
hafa  lagt  árar  i  bát  og  telja  sér  ofvaxið  að  bindast  fyrir 
slikar  breytingar.  Meðfram  kunni  þetta  aðgerðaleysi  að 
vera  sprottið  af  því,  að  fulltrúarnir  hafi  borið  kvíðboga 
fyrir  undirtektum  þingsins  í  þessu  máli. 

Þarnæst  fer  höf.  lofsamlegum  orðum  um  Balthazar 
Christensen  fyrir  hin  drengilegu  afskifti  hans  af  alþingismál- 
inuog  segir  hann  hafi  með  því  getið  sér  óskorað  lof  og  lotning 
hjá  hverju  mannsbarni  á  íslandi,  og  það  því  fremur  sem  það 


*)  Páll  kammerráð  Melsteð,  sem  nefndarmenn  fálu  að  semja  frum- 
varp  til  alþingisskipunar  fyrir  ísland,  hafði  þegar  gjörðum  nefodarinnar 
var  lokið  farið  enn  á  ný  að  hugleiða  kosDÍngarlög  nefndarinnar  og 
komist  að  þeirri  niðurstöðu,  að  Öll  sú  aðferð  sem  .  .  .  nefndin  hefði 
stungið  upp  á  til  að  laga  kosningarlögin  væri  mjög  svo  ófuilkomin  og 
óhagkvæm  og  að  finna  mætti  kosningarlög,  sem  ætti  hetur  við  á  íslandi. 
Tók  hann  sér  þvi  fyrir  hendur  að  semja  ný  kosningarlög  og  sendi  síðan 
frumvarpið  út  til  stjórnarinnar,  er  hann  hafði  horið  það  undir  þá  með- 
nefndarmenn  sína,  er  hann  gat  náð  til.  Þetta  frumvarp  Melsteðs  er 
prentað  i  Fréttum  frá  fulltrúaþingi  i  Hróarskeldu  1842,  213—251.  hls. 

sé  heldur  sjaldgæft  að  hitta  fyrir  í  Danmörku  nokkurn 
verulegan  áhuga  á  íslenzkum  málum  eða  viðleitni  að  styðja 
að  sjálfstæðisframþróun  landsins.  Þykist  höf.  hafa  orðið 
áskynja,  að  ýmsir  af  fulltrúunum  muni  ljá  Christensen  fylgi 
sitt.  Þá  kveðst  höf.  með  mikilli  gleði  hafa  skilið  ummæli 
konungsfulltrúa  um  málið  á  þá  leið,  að  konungur  vilji  að 
alþingi  verði  sem  fullkomnast  og  sem  hollast  landinu. 

Að  lokum  getur  höf.  þess,  að  þar  sem  enn  megi  vænta, 
að  þingið  i  Hróarskeldu  lagi  ýmsar  misfellur  á  frumvarp- 
inu,  þá  ætli  hann  að  gera  stuttlega  grein  fyrir  þessum  at- 
riðum  og  ástæðum  þeim,  er  mæli  með  því,  að  þeim  verði 
kipt  í  lag.     Atriði  þessi  eru  þau,  er  hér  greinir: 

1)  að  fyrirkomulag  alþingis  íslendinga  eigi  að  miðast  við 
þarfir  og  staðhætti  íslendinga,  en  ekki  við  lögin  um 
dönsku  fulltrúaþingin,  nema  að  því  leyti  sem  alþing 
hafi  að  sínu  leyti  ráðgjafarþing  í  íslenzkum  málum, 
eins  og  dönsku  þingin  i  dönskum  málum.  Það  sem  mestu 
skipti,  sé  að  þingið  verði  stofnað  á  þjóðlegum  grund- 
velli  og  nái  trausti  og  fylgi  þjóðarinnar  og  geti  þannig 
unnið  að  framþróun  og  döfnun  lands  og  landsmanna, 

2)  að  tíundarstofninn  eða  tíundarbært  fé  yfir  höfuð  verði 
grundvöllur  kosningarréttar  og  kjörgengis.  Vill  höf. 
með  Melsteð  kammerráði  nú  hafa  kosningar  tvöfaldar 

—  segir  beint  að  þó  hann  hafi  áður  fylgt  fram  ein- 
földum  kosningum,  þá  hafi  röksemdaleiðsla  Melsteðs 
og  staðhættir  á  Islandi  komið  sér  til  að  skipta  skoðun 

—  en  binda  kosningarréttinn  að  eins  við  5  hundraða 
tíundarbæra  eign, 

3)  að  alþingi  verði  skipað  42  þjóðkjörnum  fulltrúum  eins 
og  Balthazar  Christensen  hafi  stungið  uppá, 

4)  að  allt  fari    einvörðungu  fram  á  íslenzku  í  þinginu, 

5)  að  alþing  sé  háð  í  heyranda  hljóði, 

6)  og  að  Reykjavík  en  ekki  Þingvellir  verði  samkomu- 
staður  alþingis. 

Höf.  gerir  ítarlega  grein  fyrir  þessurn  tillögum  sínum 
og  rökstyður  þær,  en  af  því  að  röksemdaleiðsla  hans  er 
of  löng  til  þess  að  henni  verði  komið  vel  fyrir  í  ritgjörð 


Frá  uppvexti  Jóns  Sigurðssonar.  135 

íþessari  sem  og  af  því,  að  menn  eiga  kost  á  að  kynnast 
"henni  að  miklu  leyti  í  ritgjörðum  hans  um  alþing,  i  bréf- 
oim  hans  og  í  ræðum  Balthazar  Christensens,  Orla  Leh- 
manns,  Finns  Magnússonar  og  Gríms  Jónssonar  í  »Fréttum 
tfrá  fulltrúaþingi  i  Hróarskeldu«,  þá  verður  henni  slept 
hér.  í  niðurlagi  greinarinnar  skorar  höf.  fastlega  á  íslenzku 
fulltrúana  að  styðja  allar  tillögur  Christensens,  nema  þá  um 
breytinguna  á  þingstaðnum  (Christensen  hafði  í  ræðu  sinni 
haldið  fram  Þingvelli),  þar  sem  hann  sé  innilega  sannfærð- 
ur  um,  að  verði  ekki  að  minsta  kosti  grundvélli  Jcosningar- 
laganna  og  tungumálatviskinnungnum  breytt,  muni  þingið 
um  óákveðinn  tíma  alls  ekki  ná  tilgangi  sínum,  og  ávöxt- 
unum  af  hinu  drenglundaða  heitorði  konungs  verði  alveg 
á  glæ  kastað.  Að  þvi  er  snerti  rýmkun  þá  á  kosningar- 
réttinum,  er  fulltrúarnir  íslenzku  hafi  farið  fram  á,  kveðst 
höf.  ekki  geta  gert  sig  ánægðan  með  hana,  þar  sem  hún 
sé  að  hans  hyggju  ónóg. 

Til  áréttingar  grein  þessari  sendu  29  íslendingar  í 
Kaupmannahöfn,  án  efa  fyrir  forgöngu  Jóns  Sigurðssonar1), 
Balthazar  Christensen  bréf  dags.  6.  september  18421).  í 
bréfinu  votta  þeir  honum  þökk  sína  fyrir  »það  athygli, 
kraft  og  snild«,  er  hann  hafi  sýnt  í  afskiftum  sínum  af 
málefnum  íslands  á  Hróarskelduþingi,  og  geta  þess,  »að 
hver  íslendingur  mundi  sér  óskað  hafa,«  að  hann  hefði 
staðið  í  hans  sporum  og  mælt  það  er  hann  mælti,  og  svo 
hafi  sú  hugsun  verið  lifandi  í  brjóstum  þeirra,  að  þeir  hafi 
mælt  sér  mót,  ungir  menn  og  gamlir  í  Höfn,  frá  hverri 
sýslu  á  íslandi,  og  það  á  þann  hátt,  að  enginn  þeirra  viti 
»hver  frumkvöðull  sé  fundarins«,  því  þegar  drepið  hafi 
verið  á  að  hafa  fund,  hafi  það  fundist,  að  sérhver  sem  við 
var  mælt  hefði  frumkveðið  í  huga  sér  aðstefna  skylditilfund- 
ar  til  að  þakka  honum  í  einu  hljóði  fyrir  tilhlutun  hans2). 

x)  Fréttir  frá  fulltrúaþingi  i  Hróarskeldu  1842  219—223.  bls. 
Þorleifur  Guðmundsson  Repp  og  Jón  Sigurðsson  hafa  fyrstir  skrifað  nöfn 
.sin  undir  bréfið.  Var  það  birt  í  „Fædrelandet"  994—995  tbl.  (9.  og  10. 
:sept.  1843)  á  islenzku  á  fremstu  síðu  með  danskri  þýðingu. 

*)  Þess  er  vert  að  minnast,  að  um  43.  gr.  frumvarpsins,  er  heimil- 

Síðan  er  vikið  að  þeim  atriðum  i  ræðu  Christensens 
þ.  24.  ágústmánaðar,  er  þeir  óska  sér  i  lagi  að  bygt  verði 
á  við  stofnun  alþingis: 

1)  að  kosningarlögin  á  íslandi  mætti  verða  svo  óbundin, 
einföld  og  óflókin  sem  kostur  er  á ; 

2)  að  fulltrúatalan  verði  aukin,  svo  að  þjóðin  velji  42 
fulltrúa,  en  konungur  6; 

3)  að  alt  fari  fram  á  þinginu  á  íslenzku; 

4)  að  þingstofan  verði  öllum  opin; 

5)  að  því  verði  skotið  undir  úrskurð  alþingis  sjálfs  og 
vilja  Hans  Hátignar  konungsins  hvar  þingið  skull 
háð. 

I  bréfinu  eru  leidd  stuttlega  rök  að  þessum  atriðum,  en 
óþarfi  virðist  að  geta  þeirrar  röksemdaleiðslu  hér. 

Sama  dag  var  og  fulltrúum  íslendinga  á  Hróarskeldu- 
þingi  flutt  bréf1)  undirskrifað  af  27  íslendingum  í  Kaup- 
mannahöfn.  Þar  er  með  svofeldum  orðum  skorað  á  þá  að 
fylgja  fastlega  fram  atriðum  þeim,  sem  tekin  eru  fram  í 
bréfinu  til  Christensens : 

.  .  .  »Vér  erum  þess  fullvissir,  að  þið,  heiðruðu  full- 
trúar  íslendinga!  eruð  oss  samdóma  um;  að  herra  Balthaz- 
ar  Christensen  á  innilegustu  þakkir  skyldar  af  öllum  oss 
íslendingum  fyrir  það,  hversu  skörulega  honum  hefir  tek- 
ist  að  halda  fram  þeim  atriðum  máls  þessa,  sem  allir  ís- 
lendingar  verða  að  játa  að  standa  á  svo  miklu,  að  gagn 
þingsins  um  hríð  er  að    mestu    undir   komið    hversu    þau 


aði  dönskum  mönnum,    sem  ekki  væri  fullfærir  í  íslenzku,  að  mæla  móð- 
urmáli  sínu,  fórust  Balthazar  Christensen  orð  á  þessa  leið: 

„Að  nokkrum  skuli  vera  leyft  að  tala  dönsku  á  íslenzka  fulltrúaþingi, 
sem  haldið  er  á  Islandi,  það  finst  mér  vera  frábærlega  óviðurkvæmi- 
lefft,  og  muni  særa  svo  og  erta  sómatilfinningu  þjóðarinnar,  að  eg  verð^ 
að  biðja  þÍDgmenn  þess  mjög  innilega  að  ráða  frá  að  slikt  verði  ákvarð- 
að.  Mér  þykir  ekki  þörf  að  taka  þetta  betur  fram,  en  varla  munu  það 
vera  rangindi,  þó  það  væri  áskorðað  við  þá  dönsku  herrana  góðu,  sem 
vilja  fá  embætti  á  íslandi,  að  þeir  fái  það  ekki  nema  þeir  hafi  það  fyr- 
ir  að  læra  mál  landsmanna".  (Fréttir  frá  fulltrúaþingi  í  Hróarsk.  1842r 
136.  bls.). 

J)  Fréttir  frá  fulltrúaþingi  i  Hróarskeldu  1842,  223—225.  bls. 

verða  útkljáð.  Það  gleður  oss  að  sjá,  að  Þér,  herra  amt- 
maður  Johnsson!  sem  framsögumaður  nefndarinnar  í  máli 
þessu,  hafið  fallist  á  flest  þau  atriði,  sem  vér  mundum 
helzt  kjósa  að  framgang  fengi,  og  þar  eð  vér  álítum  það 
skylt  og  vonum  að  hvorugum  Yðar,  heiðruðum  fulltrúum 
vorum,  muni  vera  ógeðfelt,  að  vér  einnig  látum  meiningu 
vora  í  ljósi  um  slíkt  málefni,  og  sýnum  með  því,  að  vjer 
finnum  innilega  til  alls  þess  sem  varðar  hag  fósturjarðar 
vorrar,  þá  leyfum  vér  oss  að  bæta  þeirri  kröptugri  bæn 
vor  allra  við  vilja  Yðar,  að  þjer  vilduð  með  alefii  styrkja 
til  þess,  að  atriði  þessi  mætti  fá  framgang«. 

Bréf  þetta  hreif.  Við  fullnaðarumræðu  um  alþingis- 
málið  lýsti  framsögumaður  Grímur  Jónsson  því  yfir,  að 
hann  mundi  fallast  á  breytingartillögur  Christensens  um 
að  alt  skyldi  fara  fram  á  íslenzku  og  allir  mætti  hlýða  á 
það  er  fram  færi  á  alþingi.  Breytingartillagan  um  fjölg- 
un  alþingismanna  væri  og  á  góðum  og  gildum  rökum  bygð 
og  mundi  hann  ekki  hafa  hikað  sér  við  að  greiða  atkvæði 
með  henni,  ef  honum  risi  ekki  hugur  við  kostnaði  þeim, 
er  svo  fjölment  fulltrúaþing  mundi  baka  landinu.  í  líka 
átt  fórust  og  Finni  Magnússyni  orð.  Hins  vegar  þótti 
konungsfulltrúa  og  meiri  hluta  nefndarinnar  þetta  kynleg 
veðrabrigði  hjá  islenzku  fulltrúunum  og  það  því  frem- 
ur  sem  þeir  höfðu  ekki  brotið  upp  á  neinum  slíkum  breyt- 
ingum,  er  tilrætt  var  um  þessi  atriði  í  nefndinni.  Það 
þótti  og  kynlegt,  að  bréf  hinna  27  íslendinga  hafði  ekki 
verið  sent  þinginu  eða  nefndinni  i  alþingismálinu,  heldur 
íslenzku  fulltrúunum,  svo  og  að  bréfið  var  skrifað  á  ís- 
lenzku  en  ekki  dönsku  og  loks  það,  að  bréfið  kom  svo 
seint  og  að  framsögumaður  vildi  ekki  nafngreina  þá  er 
skrifað  höfðu  undir  bréfið,  enda  þótt  mælst  væri  til  þess 
af  hinum  nefndarmönnunum,  en  hins  lét  hann  getið,  að 
undir  bréfinu  stæði  nöfn  nokkurra  manna,  sem  hann  þekti 
ekki  sjálfur1).    Að  þvi  búnu   var  gengið  til  atkvæða  um 


*)  Sbr.    Fréttir   frá   Fulltrúaþingi  í  Hróarskeldu  1842,  bls.  164—217 
og  Lovsamling  for  Island  XII,  458 — 461  bls. 

alþingismálið  og  fór  atkvæðagreiðslan  eins  og  að  framan 
var  sagt. 

Eftir  það  fóru  stjórnarráðin  að  bræða  málið.  Rentu- 
kammerið  var  því  fylgjandi  að  alþingistilskipunin  kæmi 
út  sem  bráðabirgðarlög,  eins  og  aðalatkvæði  fulltrúaþings- 
ins  hafði  hnigið  að,  sem  og  að  alt  færi  á  alþingi  einungis 
fram  á  íslenzku  og  það  yrði  háð  í  heyranda  hljóði.  Brynj- 
ólfur  Pétursson  var  þá  orðinn  fulltrúi  í  rentukammerinu 
og  er  ekki  ósennilegt,  að  hann  hafl  samið  álitsskjal  rentu- 
kammersins,  sem  kansellíinu  og  konungsfulltrúa  var  held- 
ur  þyrnir  í  augum,  af  því  það  lagðist  í  mikilsverðum  at- 
riðum  móti  frumvarpi  embættismannanefndarinnar,  enda 
var  konungsfulltrúi  ófáanlegur  til  að  leggja  það  fram  eða 
ljá  Christensen  það1).  Kansellíinu  þótti  viðurhlutamikið 
að  ganga  á  móti  tillögum  »hinna  vitrustu  manna  á  íslandi«, 
sem  höfðu  átt  sotu  i  embættismannanefndinni,  þótti  og 
atkvæðamunurinn  á  þinginu  svo  lítill  og  framkoma  íslenzku 
fulltrúanna  ekki  svo  ákveðin,  að  það  treysti  sér  til  að 
mæla  með  breytingum  þeim  við  konung,  er  samþyktar 
hófðu  verið  á  þinginu. 

Jón  Sigurðsson  hefir  auðsjáanlega  fengið  vitneskju  um 
alt  þetta,  en  lagði  eigi  að  heldur  árar  í  bát.  Því  ekki  að 
leita  þrautalendingarinnar  og  biðja  einvaldskonunginn  að 
bjarga  málinu  við?  I  desembermánuði  1842  (sbr.  bréf  til 
Þorgeirs  Guðmundssonar  dags.  30.  des.  s.  á.)  er  hann  far- 
inn  að  bræða  með  sér,  að  reynandi  væri  að  senda  kon- 
ungi  ávarp,  þegar  þar  að  kæmi,  að  málið  væri  reifað  fyrir 
iionum,  en  þó  því  að  eins  að  allir  Islendingar  í  Kaup- 
mannahöfn,  eða  þvi  sem  næst,  væri  þess  fýsandi.  Og  i 
bréfi  til  Þorgeirs  dags.  28.  febrúar  1842  farast  honum  orð 
á  þessa  leið:  .  .  .  »Allan  þennan  mánuð  höfum  vér  verið 
itlveg  önnum  kafnir  í  nokkru  sem  menn  dirfast  ekki  að 
nefna  á  nafn  —  politik.  í  gær  var  konungi  flutt  bænar- 
skrá  um  alþingi    (á    í  s  1  e  n  z  k  u    með    danskri    þýðingu). 


*)  Sbr.  Fréttir  o.  s.  frv.  182.  bls:  og  195—196.  og  Lovsamling  for 
Jsland  XIL  456.  bls. 


Frá  uppvexti  Jóns  Sigurðssonar.  139 

Þar  er  beðið  um  hin  sömu  atriði  sem  vér  tókum  fram  í 
sumar  í  bréíinu  til  Christensens,  og  voru  þau  ítarlega  rök- 
=studd.  Konungur  var  hinn  mildasti,  og  vér  höfum  nokkra 
von  um  bænheyrslu,  en  þó  naumast  um  að  alþingi  verði 
háð  í  heyranda  hljóði,  og  er  fyrirkomulag  dönsku  þinganna 
því  til  fyrirstöðu.  í  dag  fer  nefnd  til  konungsefnis  með 
ávarp  (það  er  og  á  íslenzku  með  danskri  þýðingu) 
til  þess  að  fá  liðveizlu  hans  .  .  .  Allur  þessi  mánuður 
heíir  fyrir  mér  farið  í  stjórnmálabrask,  er  það  ekki  fallegt 
til  frásagna,  en  það  verður  svo  að  vera,  þegar  það  er  um- 
liðið.  Þér  ættið  bara  að  sjá  hve  skolli  þinglega  málfundi 
við  höldum.  Á  einum  fundi  hélt  eg  í  8/4  stundar  ræðu 
um  að  kjörgengi  á  íslandi  ætti  að  vera  frjálst  og  þótti  mér 
vænt  um,  að  löndum  mínum  þótti  hún  dágóð,  og  betri  en 
vænta  mátti  af  mér;  menn  féllust  á  skoðun  mína  nær  því 
einróma,  að  undanteknum  etazráðunum  og  nokkrum  kaup- 
mönnum«. 

Undir  bréf1)  þessi  skrifuðu  41  íslenzkir  embættismenn, 
námsmenn,  kaupmenn  og  iðnmeistarar  í  Kaupmannahöfn. 
Beiddust  þeir,  að  undanteknum  einstöku  mönnum,  sem 
gerðu  ágreiningsatkvæði  við  einstök  atriði,  alls  hins  sama, 
sem  tekið  er  fram  í  bréfi  til  Balthazar  Christensens  (sjá 
136.  bls.  hér  að  framan),  nema  að  1.  atriðinu,  að  kosning- 
arlögin  á  íslandi  mætti  verða  svo  óbundin,  einföld  og 
óflókin  sem  kostur  er  á,  var  í  bænarskránni  til  konungs 
og  ávarpinu  til  konungsefnis  vikið  við  á  þá  leið,  að  Hans 
Hátign  konunginum  »mætti  þóknast  að  veita  frjálst  kjör- 
gengi  til  alþingis«  og  þá  rýmkun  á  kosningarréttinum, 
sem  minni  hluti  nefndarinnar  á  fulltrúaþinginu  í  Hróars- 
keldu  stakk  upp  á  »að  jafnt  verði  heimt  af  leiguliðum 
og  eigendum  þ.  e.  102)  hundruð  af  hverjum«.  Loks  er  5. 
atriðinu  í  bréfinu  til  Christensens  um  þingstaðinn  hér  al- 
veg   slept. 

Bænarskrá  þessi  og  bréf  höfðu  ekki  þann  árangur,  er 

*)  Þau  eru  prentuð  í  Fréttum  frá  fulltrúaþingi  í  Hróarskeldu  1842, 
223-233.  bls. 

2)  Minni  hluti  nefndarinnar  hafði  breytt  lágmarki  breytingartillögu 
fiinnar,  þegar  hún  fékk  engan  byr  í  þinginu,  í  10  hundruð  úr  20. 

til  var  ætlast,  og  8.  marz  1843  var  alþingistilskipunin  staðf est 
af  konungi  með  nokkrum  ó  verulegum  af  brigðum  frá  f  rum  varpi 
embættismannanefndarinnar.  Þó  hafði  þeim  Jóni  Sigurðssyni 
og  félögum  hans  áunnist  það,  að  danskan  var  að  mestu 
leyti  gjörð  ræk  af  alþingi,  svo  að  engum  leyfðist  að  mæla 
þar  á  danska  tungu  nema  konungsfulltrúa  einum,  ef  hann 
væri  ekki  fær  í  íslenzku,  og  þó  skyldi  hann  hafa  túlk  sér 
við  hönd,  er  snaraði  ræðum  hans  á  íslenzku. 

Hitt  mun  ekki  efamál,  að  af  hálfu  konungs  og  stjórn- 
arráðanna  hefði  ekkert  verið  þvi  til  fyrirstöðu,  að  íslend- 
ingar  fengi  þá  þegar  frjálslyndari  og  i  ýmsum  greinum 
hagkvæmari  alþingislög  en  alþingistilskipunin  var  og 
reyndist,  hefði  embættismannanefndinni  i  upphafi  tekist 
að  gjöra  frumvarpið  betur  úr  garði.  Af  ýmsum  ummælum 
konungsfulltrúa  við  umræðurnar  um  alþingismálið  er  auð- 
sætt  að  þetta  var  fáanlegt.  En  eins  og  í  garðinn  var  búið 
mátti  heita  gott  að  nokkur  umbót  fékst  á  frumvarpi 
embættismannanefndarinnar,  og  það  var  einmittöðrum  frem- 
ur  Jóni  Sigurðssyni  að  þakka  og  lægni  þeirri  og  festu  sem 
hann  sýndi  i  afskiftum  sínum  af  alþingismálinu.  Annars 
vegar  tókst  honum  að  fylkja  íslendingum 
í  Höfn  um  eðlilegar  kröfur  bygðar  á  ís- 
lenzku  þjóðerni,  íslenzkri  tungu  og  islenzk- 
um  staðháttum,  en  hins  vegar  að  gera  mikils 
megandi,  frjálslynda  og  réttsýna  danska 
fulltrúaaðformælendumþessara  krafa  á 
dönsku   f  ullt  r  úaþingi. 

Af  umræðunum  um  alþingismálið  á  þinginu  i  Hróars- 
keldu,  breytingaratkvæðunum  er  þar  komu  fram  við  frum- 
varpið  og  bréfunum  til  Balthazar  Christensens  og  íslenzku 
fulltrúanna,  sem  þegar  heíir  verið  getið,hófst  allsnörp  deila  í 
dönskum  blöðum  milii  þeirra  tveggja  annars  vegar,  Páls  Mel- 
steðs  kammerráðs  og  dansks  manns,  er  nefndist  »Ven  af  Is- 
land«,  og  hinsvegar  Jóns  Sigurðssonar,  sem  auðkendi  sig 
eins  og  fyrri  »íslendingr«.  Skal  hér  að  eins  vikið  laus- 
lega  að  deilugreinum  þessum  og  ágreiningsefninu,  því  svo 
vill    vel   til    að    greinar   þær,    er  hér  ræðir  um,  eru  til  í 

íslenzkri  þýðingu  í  ritling  einum,  er  nefnist  »Fjórir  þœttir 
um  alþing«'  og  Magnús  Eiríksson  og  aðrir  íslendingar 
gáfu  út  síðari  hluta  árs  1843. 

Páll  Melsteð  hafði  eins  og  að  framan  var  greint  samið 
írumvarp  til  alþingistilskipunar  fyrir  tilmæli  meðnefndar- 
manna  sinna  á  embættismannafundinum.  Hann  taldi  sér 
þvi  skylt  að  halda  uppi  vörn  fyrir  frumvarpinu  og  að- 
gjörðum  nefndarinnar  og  samdi  langa  varnargrein  sem 
birtist  í  Berlingi1)  vorið  1843.  í  upphaíi  ritgjörðar  þess- 
arar  kveðst  höf.  hafa  búist  við  að  tillögur  nefndarinnar 
mundu  »eiga  að  sæta  hörðu  prófi«,  en  þar  á  móti  hafl 
hann  eigi  átt  von  á,  að  menn,  sem  væri  með  öllu  »lausir 
við  að  þekkja  nokkuð  til  hlitar  á  íslandi«,  mundi  stinga 
upp  á  svo  »stórkostligum«  breytingum  á  frumvarpi  því, 
er  samið  var  af  mönnum,  er  vel  þektu  til  i  hvívetna  og 
íhuguðu  málið  hið  itrasta  i  alla  staði,  að  ef  farið  yrði  eptir 
uppástungum  þessum,  megi  svo  að  orði  kveða,  sem  aðal- 
atriði  frumvarpsins  sé  ónýtt«2).  Því  næst  rökrýnir  höf. 
breytingaratkvæði  Christensens  um  að  á  alþingi  skyldi 
vera  42  þjóðkjörnir  fulltrúar  og  þykir  kynlegt  að  19  at- 
kvæði  hafi  fengist  fyrir  þeirri  breytingartillögu.  Gerir 
hann  mikið  úr  kostnaðinum  og  segir  að  hann  mundi  þjaka 
landsbúum.  Þykir  honum  og,  að  hinir  íslenzku  nefndar- 
menn  hafi  annaðhvort  ekki  gætt  hans  eða  gjört  of  lítið 
úr  honum. 

Höf.  verður  tíðrætt  um  breytingartillögur  þær,  er 
bornar  voru  upp  á  þinginu  til  að  rýmka  kosningarrétt  og 
kjörgengi,  og  telur  þær  með  öllu  fráleitar  og  eiga  illa  við 
á  Islandi.  Um  yfirburði  tvöfaldra  kosninga  fjölyrðir  höf. 
mjög  og  getur  þess,  auk  ýmissa  annara  ástæðna,  er  hann 
t^lur  þeim  til  gildis,  að  sá  af  hinum  yngri  íslendingum  í 
Kaupmannahöfn,  er  hafi  dæmt  um  mál  þetta  »með  mestu 


a)  Bemærkninger  om  Sagen  angaaende  en  særlig  raadgivende  For- 
samling  for  Island,  med  Hensyn  til  Forhandlingerne  derom  i  den 
Roeskilde-Stænderforsamling.  Berlingske  Tidende  Nr.  150—153  (8.— 11. 
Juni)  1843. 

")  Fjórir  þættir  um  alþing,  1.— 28.  bls. 

viti  og  sinnugleik«,  hafi  játað  í  ritgjörð  nokkurri  sem 
prentuð  hafi  verið  í  Kaupraannahafnarpósti  öl.  ágúst  og 
1.  september  i  fyrra  (sbr.  131.  bls.  að  framan),  að  tvöfaldar 
kosningar  væri  hentugar  á  íslandi. 

Breytingartillögu  Christensens,  að  engum  leyfist  á  al- 
þingi  að  mæla  á  aðra  tungu  en  íslenzka,  getur  höf.  með 
engu  móti  samþykst,  en  aftur  á  móti  segir  hann  vel  mega 
vera,  »að  nauðsyn  væri  á  og  vel  tii  fallið,  að  ákveða  i 
lögunum  að  danskir  menn,  er  eigi  væri  fullfærir  í  islenzku, 
skyldi  hafa  rétt  til  að  mæla  á  danska  tungu  á  alþingi, 
en  Islendingar  skyldi  þar  á  mót  eigi  hafa  slíkan 
r  é  1 1«(!),  meðfram  til  þess  að  koma  i  veg  fyrir  að  stöku 
íslendingar  kynni  af  nenningarleysi  að  taka  sér  sama 
rétt  og  Danir,  að  mæla  á  danska  tungu.  Loks  telur  höf. 
öþarft,  að  alþingi  sé  háð  i  heyranda  hljóði,  en  ætlar  rétt- 
ast  að  geyma  alþingismönnum  sjálfum  að  skera  úr  því. 

Nú  hafa  verið  tilgreind  nokkur  helztu  atriðin  úr  grein 
Melsteðs,  og  er  óþarfi  að  benda  mönnum  á  hversu  skoð- 
anir  hans  um  landsstjórn,  þing  og  kosningar  voru  gagn- 
ólíkar  skoðunum  Jóns.  Og  þó  var  Melsteð  vafalaust  ein- 
hver  frjálslyndasti  og  vitrasti  maðurinn  i  embættismanna- 
nefndinni,  sem  hefir  án  efa  gert  sér  töluvert  far  um  að 
átta  sig  á  hinum  nýju  skoðunum,  sem  breytingartillög- 
urnar  við  frumvarpið  voru  sprottnar  af;  en  honum  hefir 
auðsjáanlega  ekki  tekist  að  skilja  réttmæti  þeirra. 

Eins  og  eðlilegt  var  taldi  Jón  Sigurðsson  sér  skylt  að 
svara  grein  þessari,  og  í  »Fædrelandet«  nr.  1280 — 1282 
(30.  júní  og  1.  og  3.  júlí  1843)  birtist  svar  hans:  Svar 
paa  Kammerraad  Melsteds  »Bemærkninger«  om 
Althingssagen.  Greinin  var  auðkend  »íslendingr«. 
Skal  hér  að  eins  gefið  stutt  ágrip  af  efni  hennar,  en  ann- 
ars  vísum  vér  lesendum  til  »Fjógurra  þátta«  (29. — 51.  bls.). 
í  upphafi  ritgjörðarinnar  getur  höf.  þess,  að  hver  skyn- 
samur  maður,  sem  þekki  til  ásigkomulags  á  íslandi  hafi 
fyrir  löngu  lagt  svofeldan  dóm  á  aðgjörðir  embættismanna- 
nefndarinnar  1841 :  að  hún  hafi  að  vísu  sýnt,  að  hún  hafi 
getað  komist  niður  í  ýmsum  minni  háttar  málefnum  og  lagt 


Frá  uppvexti  Jóns  Sigurðssonar.  143; 

góð  ráð  á  í  einstökum  greinum,  en  hafi  engan  veginn  getað* 
gjört  sér  ljósa  og  fasta  hugmynd  um  stöðu  landsins  og 
ásigkomulag  þegar  á  alt  skyldi  líta,  né  sett  sérhvert  eiu- 
stakt  mál  á  þann  stað,  sem  það  átti  með  réttu.  Nefndin 
hafi  annaðhvort  ekki  þekt  landsins  sönnu  nauðsynjar  eða 
ekki  gefið  þeim  gaum,  eða  ekki  þorað  að  bera  þær  fcim. 
Fyrir  þessa  sök  séu  einmitt  allra  mikilvægustu  máleínin 
lakast  af  hendi  leyst,  t.  a.  m.  skólamálið,  spitalamálið  og 
alþingismálið.  Að  því  búnu  færir  höf.  nokkur  rök  fyrir 
þessari  skoðun.  Því  næst  víkur  hann  að  kammerráðinu 
sjálfum  með  svofeldum  orðum :  »Kammerráðið  sjálfur,  er  nú 
segist  vera  aðalhöfundur  lagafrumvarps  nefndarinnar,  hefir 
hugsað  málið  svo  vandlega :  að  jafnskjótt  og  hann 
var  kominnheim  af  fundi,  tjáir  hann  grundvöll 
þann,  er  frumvarpið  er  á  bygt,  með  öllu  óhæfan, 
hvernig  sem  að  er  farið,  og  reisir  nú  bygging  á 
nýjum  grundvelli,  sem  hinum  er  m  e  ð  ö  1 1  u  f  r  á- 
brugðinn  og  styðst  við  tvöfaldar  kosningar«.  Um 
nefndina  megi  segja,  að  hún  sakir  þorleysis  og  vantrausts 
á  sjálfri  sér  hafi  fylgt  »bogin  og  bjöguð«  í  fótspor  annara 
—  að  hún  hafi  orðið  óhlýðin  einmitt  af  því  hún  hafi 
verið  ofhlýðin.  —  í  grein  sinni  hafði  Melsteð  gert  litið  úr 
áliti  íslendinga  þeirra,  er  skrifuðu  undir  bréfið  til  Christen- 
sens,  og  talið  þá  unga  menn  og  óreynda.  En  höf.  segir 
að  ástæða  þessi  sé  »fákænleg  og  fyrir  löngu  úrelt«  og 
allir  séu  þeir  svo  gamlir,  að  jafnvel  hinir  yngstu  geti 
með  aðstoð  kanselliisins  fengið  aldursleyfi  til  að  láta 
vígjast  til  presta  á  fslandi.  Það  verði  ekki  borið  af 
kammerráðinu  að  hann  hafi  verið  nokkuð  hvikull  í  sér, 
en  hinir  ungu  menn  og  óreyndu,  er  hann  fyrirlíti,  hafi. 
með  lofsverðu  stöðuglyndi  leitast  við  að  koma  því  fram, 
er  mest  ríði  á. 

I  grein  sinni  í  Berlingi  hafði  Melsteð  sagt  fullum  fet- 
um,  að  (fasteignar)kjörstofn  embættismannanefndarinnar 
væri  eins  óskynsamlegur  og  óhaganlegur  og  verið  gæti 
og  kosningarlög  hennar  mætti  alls  ekki  nota,  »hvemig 
sem  reynt  væri  að  laga  þau  í  hendi  sér«.     Höf.  víkur  að 

því,  að  svona  lýsi  nú  einhver  duglegasti  maðurinn  úr  is- 
lenzku  nefndinni  kosningarlögum  þeim,  er  ham.  sjálfur  og 
hinir  aðrir  »vitrustu  menn«,  sem  »eru  töluvert  hnignir  á 
efra  aldur«,  hafi  samið,  og  haíi  verið  lögleidd  einungis 
vegna  þess,  að  stjórnin  haíi  reitt  sig  á  álit  þessara  manna, 
þrátt  fyrir  bænarskrár  íslendinga  í  Danmörku,  sem  hafi 
verið  á  rökum  bygðar,  og  gegn  óskum  hinnar  íslenzku  þjóðar. 

Höf.  gerir  litið  úr  staðhæfingum  Melsteðs,  að  engin 
rödd  á  íslandi,  »sú  er  að  nokkru  sé  merk  eða  metandi«, 
muni  fallast  á  breytingartillögu  Christensens  um  að  fjölga 
alþingismönnum  svo,  að  þeir  yrði  48,  og  heldur  þvi  fast- 
lega  fram,  að  ísland  þarfnist  sterklega  fjölmennara  þings. 
Loks  getur  hann  þess,  að  það  sé  ekki  kynlegt  þó  menn 
hnfi  um  langan  aldur  fundið  til  óheilla  þeirra  sem  öllu 
íslandi,  landstjórn  þess  og  framförum  standi  af  þvi,  að 
stjórnin  sé  óþjóðleg,  ókunnug  öllu  ásigkomulagi  og  háttum 
lands  og  lýðs,  þar  sem  ekki  einu  sinni  sé  séð  um,  að  is- 
lenzkir  lögfræðingar  geti  á  háskólanura  aflað  sér  nokkurr- 
ar  þekkingar  á  hinum  frábrugðnu  lögum  landsins  og  stjórn- 
arskipun.  Höf.  kveðst  ekki  kippa  sér  upp  við  það,  þó 
Melsteð  sé  ekki  mótfallinn  málablendingnum  á  alþingi  og 
hirði  ekki  um  að  þingið  verði  háð  i  heyranda  hljóði,  þvi 
hvorttveggja  komi  ágætlega  heira  við  hinn  »óþjóðlega  skoð- 
unarmáta  hans  á  máli  þessu«. 

Rithöfundur  einn  er  nefndist  »Ven  af  Island«  varð  til  að 
svara  þessari  grein  »íslendings«  í  Berlingi1)  og  halda  uppi 
vörn  fyrir  Pál  Melsteð  og  aðgjörðir  embættismannanefndar- 
innar  í  skólamálinu,  spítalamálinu  og  alþingismálinu.  Kveðst 
höf.  vilja  benda  á  með  hvílíku  ranglæti,  að  hann  ekki  segi 
gapaskap,  »íslendinger«  hafi  fundið  að  aðgjörðum  Melsteðs 
i  alþingismálinu.  Telur  hann  óhætt  að  skjóta  því  undir  álit 
hvers  óhlutdrægs  manns,  hvort  eða  að  hve  miklu  leyti  megi 
sjá  á  aðgjörðum  Melsteðs  í  þessu  máli,  að  hann  hafi  trassað 
að  búa  sig  undir  starf  sitt,  og  ber  engan  kvíðboga  fyrir  að 


x)  Nogle  Bemœrkninger  ved  en  ,,Islændingers"(!)  Svar  paa  Kam- 
merraad  Melsteds  Bemærkninger  om  Althingssagen,  Berlingske  Tid- 
ende  Nr.  192,  193,  194,  196  (21.,  22.,  23.,  og  25.  Juli  1843).  —  Fjórir 
þættir  52—64.  bls. 

svarið  gangi  á  móti  honum.  Hitt  geti  menn  jafnframt 
fúslega  kannast  við,  að  nefndarmenn,  og  þar  á  meðal 
Melsteð,  hafi  ekki  hitt  það  er  íslandi  hagaði  bezt,  þá  er 
þeir  völdu  grundvallarreglur  fyrir  kosningarlögunum ;  en 
Melsteð  hafi  bætt  úr  því  með  því  að  benda,  hið  hraðasta 
er  honum  var  auðið,  á  aðra  skipun  á  þínginu,  er  ætti  betur 
við  ásigkomulag  landsins  (þ.  e.  hið  síðara  kosningarlagafrum- 
varp,  sem  Melsteð  sendi  kansellíinu  sbr.  133.  bls.).  Að 
fjölga  fulltrúum  meira  en  nægilegt  mætti  virðast  til  þess 
að  veita  þinginu  »vald  og  álit«  telur  höf.  hættuspil.  ís- 
lendingr  geri  of  lítið  úr  kostnaðaraukanum,  því  að  hér- 
um  bil  2000  ríkisdala  kostnaðarauki  á  ári  hverju  sé  svo 
mikilvægt  atriði,  að  það  eitt  mundi  vera  nóg  til  að  gera 
landsmenn  fráhverfa  þinginu.  Telur  íslendingi  ekki  hafa 
tekist  að  hrinda  mótbárum  Melsteðs  gegn  því,  að  varhuga- 
vert  sé,  að  láta  kjörgengi  og  kosningarrétt  ganga  frá  jarð- 
eigendum  til  leiguliða  að  áratali.  Þá  ætlar  höf.  að  það 
sé  nokkurn  veginn  víst,  að  ástæður  þær  sem  til  sé  greind- 
ar  mót  tvöföldum  kosningum  verði  alveg  ógildar,  að 
minsta  kosti  á  Islandi. 

í  niðurlagi  ritgjörðarinnar  kveður  höf.  upp  svolát- 
andi  dóm  yfir  »íslendingi« :  að  hann  hafi  ekki  verið  maður 
til  að  komast  niður  í  nokkru  einu  af  þeim  mörgu  mál- 
efnum,  er  hann  hafi  ritað  um;  hann  geti  engan  veginn 
gjört  sér  ljósa  né  fasta  aðalhugmynd  um  alþingismálið, 
hann  þekki  ekki  íslands  sönnu  nauðsynjar  né  gefi  þeim 
gaum,  en  skorti  aftur  á  móti  ekki  þor  til  að  bera  fram 
-ógrynni  af  mótsögnum  hvað  ofan  i  annað.  Loks  væn.tir 
höf.  að  Islendingr  sé  einhver  meðal  hinna  yngstu  af  ís- 
lenzkum  stúdentum,  sem  »ætti  hægt  með  að  fá  aldurs- 
ley£  (veniam  ætatis)  hjá  kansellíinu,  til  að  láta  vígjast 
til  prests  á  íslandi«,  og  væri  nær  því  óskandi  að  leyíi 
þetta  lægi  ekki  öldungis  laust  fyrir,  ef  hann  leitaði   þess. 

Jón  Sigurðsson  dregur  ekki  í  efa  (sbr.  bréf  hans  til 
Þorgeirs  Guðmundssonar  dags.  28.  ágúst  1843)  að  höf. 
ritgjörðar  þessarar  sé  Bardenfleth,  er  hafði  þá  fyrir 
fikemstu  verið  stiftamtmaður  á  íslandi. 

Jón  Sigurðsson  svaraði  grein  þessari  i  »Fædrelandet« 
nr.  1316  og  1318  (5.  og  7.  ágúst  1843).  Svarið  kallar 
hann:  Gensvar  paa  en  »Danskers«  Bemærk- 
ninger  om  Althingssagen1)  og  auðkennir  það  íslend- 
ingr«  eins  og  grein  sína  móti  Melsteð. 

Höf.  getur  þess  þegar  í  upphafi,  að  andi  sá,  blær  og 
röksemdaleiðsla,  sem  lýsir  sér  í  greininni,  sé  þess  konar, 
að  hann  hefði  ekki  svarað  höf.  einu  orði,  ef  hún  hefði 
verið  borin  fram  t'yrir  alþýðu  á  fslandi.  En  eins  og  nú 
standi  á  verði  hann  enn  einu  sinni  að  taka  til  máls  og 
gjöra  atriði  þau  ljósari,  er  höf.  hafi  rangfært  eða  flækt, 
eða  þá  leitast  við  að  gjöra  vafasöm  með  einhverjum 
sannleiks  svip.  Undir  rós  gefur  höf.  í  skin  að  Barden- 
fleth  sé  höf.  og  telur  ekki  ólíklegt,  að  þótti  og  rembilæti 
hans  muni  villa  einhverjum  manni  sjónir.  Því  næst  snýr 
höf.  máli  sinu  að  aðgjörðum  embættismannanefndarinnar 
í  skólamálinu  og  spítalamálinu.  Yrði  of  langt  mál  að 
skíra  hér  frá  röksemdum  höf,  en  ekki  er  það  ofmælt,  að 
honum  takist  með  snild  að  reka  »Danskinn«  á  stampinn 
og  færa  sönnur  á  ummæli  sín  um  nefndina.  Síðan  víkur 
hann  að  alþingismálinu.  »Hvort  ætli  mundi  fara  nær 
augnamiði  því«,  segir  höf.,  »sem  konungur  hefir  svo  ber- 
lega  sagt  að  ætlað  væri  fulltrúaþingunum,  eða  hvort 
mundi  samsvara  betur  þörfum  og  óskum  hinnar  íslenzku 
þjóðar :  alþing,  sem  allir  menn  mætti  eiga 
þáttí,  semværifrjálsir  menn  og  f  u  1 1 1  í  ð  a, 
og  sjálfum  sér  ráðandi,  eða  samkunda  sú 
sem  bolaður  væri  frá  mesti  hluti  ment- 
aðra  manna  og  allir  fjórir  hlutar  bænda 
að  minsta  kosti,  ekki  af  því  að  eignir  þeirra  nemi 
ekki  tiltekinni  verðhæð,  heldur  af  því  svo  hittist  á,  að  þær 
eru  ekki  af  tiltekinni  tegund;  —  alþing,  sem  ekki  þyrfti  nema 
að  sjá,  til  þess  það  vekti  lotningu  hjá  þjóðinni  og  glæddi 
þá  von  hjá  henni,    að    þar   væri    þing   skipað    fjölhæfum 


x)  Fjórir  þættir:  IV.  Andsvar    nióti   athugasemdum    eins    „Dansks- 
ins"  viðvíkjandi  alþingismálinu  65.-86.  bls. 

gáfumönnum,  eða  slík  samkunda  sem  betur  ætti  við  að 
kalla  nefnd  eða  nefndarkorn ;  —  alþing,  þar  sem  móður- 
mál  þjóðarinnar  væri  mælt  eingöngu,  eða  samkunda 
nokkur,  skift  í  tvo  liokka,  og  talaði  sitt  mál  hvor,  svo 
ólíkt  hvort  öðru  og  óskiljandi  að  túlka  verður  að  hafa  á 
báðar  hendur  til  að  þýða  það  sem  mælt  er;  —  alþing, 
sem  ekki  forðaðist  dagsljósið,  heldur  sýndi  djörfung  og 
einurð  feðra  vorra,  eða  samkunda  sú,  sem  lokaði  að  sér 
dyrunum  og  gluggunum  líka,  ef  til  vill,  og  gætti  þess 
vandlega,  að  ekki  kvisaðist  meðal  alþýðu  eitt  orð  af  því, 
sem  fram  færi  í  fylgsnum  hennar.  Það  virðist  svo  sem 
hér  sé  hægt  að  kjósa  um  tvenna  kosti.  Reykjavikur 
nefndin  hefir  kosið  alla  hina  síðari,  en  þjóðin  —  já,  vér 
þorum  að  segja  hvert  mannsbarnaf  þjóðinni 
—  þá  hina  fyrri«. 

Málsgrein  þessi  sýnir  oss  bæði  hversu  Jón  Sigurðs- 
son  hugsaði  hátt  fyrir  hönd  þjóðar  sinnar,  sem  nýskeð 
var  farin  að  reisa  höfuð  frá  kodda,  svo  og  þykkjuþunga 
hans  og  gremju,  þar  sem  honum  þótti  hagsmuna  og  sóm«f; 
lands  og  þjóðar  ekki  gætt,  sem  vera  skyldi.  Þá  hnekkir 
höf.  ýmsum  mishermum  og  »krækingum«  i  grein  »íslands- 
vinarins«  og  lýkur  loks  máli  sínu  með  svofeldum  orðum: 
»Höf.  mun  geta  nærri,  að  vér  munum  ekki  áræða  að 
sækja  um  aldursleyfi  (veniam  ætatis)  hjá  kansellíinu 
eftir  hinar  ógurlegu  hótanir  hans,  en  vér  vonum  að  bæta 
þann  brest  með  aldrinum ;  hversu  mundi  honum  þá  ganga 
aftur  á  móti  að  fá  æskuleyfi  (veniam  juventutis)  sem 
auðfundið  er  að  honum  liggur  lífið  á,  dáðlausum  manni  i 
andlegum  skilningi  og  dauðum  úr  öllum  æðum«. 

Þess  er  og  að  lokum  vert  að  geta  að  þær  f  jórar  grein- 
ar,  er  nú  voru  taldar,  bæði  Jóns  Sigurðssonar  og  mótstöðu- 
manna  hans,  voru  þýddar  og  gefnar  út  af  islenzkum 
stúdentum  í  Kaupmannahöfn,  til  þess  að  alþýðu  á  Islandi 
gæfist  kostur  á  að  dæma  óhlutdrægt  um  það  sem  fram 
hafði  komið  í  málinu  frá  báðum  hliðum,  og  mun  Jón 
Sigurðsson  hafa  ráðið  mestu  um  það.     Það  er    drengilegt 

að  haga  þannig  baráttu  sinni   í   hverju    máli,    holt    fyrir 
land  og  lýð  og  fagurt  til  eftirbreytni. 

En  það  var  ekki  alþingismálið  og  verzlunarmálið  eitt, 
sem  Jón  Sigurðsson  lét  til  sín  taka.  Hann  var  alstaðar 
á  varðbergi  fyrir  sóma  íslands  og  verklega  og  andlega 
viðreisn  þjóðar  sinnar.  Bréf  hans  frá  þeim  árum  til  góðvin- 
anna  Gísla  læknis,  Páls  sagnfræðings  og  Þorgeirs  prests 
bera  órækt  vitni  um  það.  Hann  vill  fyrst  og  fremst  skapa 
almenningsálit  á  íslandi,  bygt  á  þjóðrækni  og  þekkingu, 
og  treystir  svo  vel  náttúrugreind  þjóðarinnar  að  það  megi 
takast,  ef  menn  leggi  ekki  árar  i  bát.  Til  þess  að  glæða 
þjóðlegt  mentalíf  á  Islandi,  vill  hann  koma  upp  sögu- 
legu  skjalasafni  í  sambandi  við  stiftsbókasafnið,  og 
ætlast  til,  að  Arna  Magnússonar  nefndin  láti  því  i  té  ó- 
keypis  afskriftir  og  handrit  þau,  sem  til  eru  i  tveim  ein- 
tökum  í  safni  Arna,  en  landið  eigi  aftur  að  borga  afskriftir 
af  skjölum,  sem  varði  ísland,  og  sé  geymd  í  skjalasöfnum 
stjórnarráðanna  (sbr.  bréf  til  Páls  Melsteðs  sagnfræðings, 
dags.  12.  júlí  1842).  Hann  vill  fá  skýrslur  um  hagi  manna 
og  viðskifti  á  íslandi,  og  umfram  alt  skýrslur  um  verzl- 
unina.  Hann  fer  á  þessum  árum  að  kynna  sér  jarðyrkju- 
færi,  sem  gæti  orðið  íslendingum  að  gagni.  Hann  skrif- 
ast  á  við  viðarsala  i  Noregi,  til  þess  að  fá  þá  til  að  flytja 
við  til  íslands,  og  hann  er  vakinn  og  sofinn  i  skjalasöfn- 
um  stjórnarráðanna  til  þess  að  safna  til  íslands  lýsingar 
og  íslands  sögu  og  afla  sér  þekkingar  á  málum  þeim,  sem 
hann  telur  varða  mestu  fyrir  landið  og  framtíðarköllun 
sína.  Hann  heldur  fundi  einu  sinni  á  mánuði  með  félög 
um  sinum  til  þess  að  ræða  helztu  áhugamál  lnndsins,  svo 
sem  verzlunannálið,  læknaskipunina,  umbætur  á  kjörum 
presta  og  sérstaka  landsstjórn  á  íslandi  (sbr.  bréf  til  Þor- 
geirs  Guðmundssonar  6.  febrúar  1844).  Hann  býr  út  bæn- 
arskrár  um  áhugamál  þjóðarinnar  til  hins  væntanlega 
þings.  Og  framtíðarhugsjónin  og  framsóknarmarkið  standa 
honum  fyrir  hugskotssjónum,  »að  koma  öllum  högum  lands- 
ins  á  þann  fót,  að  við  getum  smámsaman   nokkurn    veg- 

inn  haldið  vorri  ferð  og  skift  okkur  um  Dani  svo  mikið 
eða  lítið  sem  við  viljum,  en  ekki  eiga  undir  hvað  mikið 
þeir  vilja  eiga  við  okkur«  (sbr.  bréf  til  PálsMelsteðs  síðar 
amtmanns,  dags.   18.  júní  1844). 

I  fyrstu  afskiftum  Jóns  Sigurðssonar  af  landsmálum 
gætir  þegar  mjög  þeirra  aðaleinkunna,  sem  einkenna  flest 
stórmenni  sögunnar:  djúpsærra  vitsmuna,  þreks  og  stað- 
festu.  Sjálfur  mat  hann  þrek  og  staðfestu  framar  öllu 
og  má  í  því  sambandi  minna  á  hin  afareinkennilegu  og 
eftirtektarverðu  ummæli  hans  i  fyrnefndu  bréfi:  »Er  það 
meining  mín,  að  hvort  það  er  eg  eða  aðrir,  sem  eru  sann- 
færðir  um  einn  hlut,  og  vilja  að  honum  verði  framgengt, 
þá  vil  eg  þeir  gjöri  alt  hvað  í  þeirra  valdi  stendur,  og 
leyfilegt  er,  til  að  koma  honum  fram,  og  sá  sem  minst 
forsómar  í  þessu  tilliti,  þann  virði  eg  mest«.  Með  þess- 
um  orðum  hefir  Jón  Sigurðsson  gripið  ósjálfrátt  á  aðal- 
lyndiseinkunn  sinni.  Hún  markaði  öll  afskifti  hans  af 
landsmálum,  vísindastörf  hans  og  í  stuttu  máli  alt  hans 
líf.  Það  er  þessi  þrautseigja  og  staðfesta,  samfara  fágætri 
drengskaparlund  og  ósérplægni,  sem  gerir  ásíðan  baráttu 
hans  svo  farsæla  landi  og  lýð  og  skipar  honum  um  ókomn- 
ar  aldir  í  öndvegissessinn  meðal  íslenzkra  þjóðmæringa. 

í  maímánuði  1911. 

Þorleifur  H.  Bjarnason. 


Leiðréttingar : 

Bls.  1102  að  prestaefnum,  les:   prestaef num ; 

—  13012  veita  leiguliðum,   les:    veita    leiguliðum  kosningarrétt  og- 

kjörgengi; 

—  1385  febrúar  1842,  les:  febrúar  1843 


Áít 


arip 

af  æfi  Sigurðar  prófasts  Jónssonar  á  Rafnseyri 

eftir  Odd  prest  Sveinsson. 


Sigurður  Jónsson  var  fæddur  2.  janúar  1777  að  Stað  á  Snæfjalla- 
strönd.  Faðir  hans  var  Jón  prestar  Sigurðarson,  en  sá  Sigurður  var  As- 
mundsson  og  hafði  lengi  búið  að  Asgarði  í  Grímsnesi  og  verið  merkis- 
bóndi;  móðir  hans  hét  Ingibjörg  og  var  Olafsdóttir,  systir  Jóns  sál. 
Ólafssonar  lögsagnara,  er  lengi  bjó  að  Miðhúsum  á  Reykjanesi.  —  Sig- 
urði  var  strax  eftir  að  hann  fæddist  komið  til  fósturs  hjá  heiðvirðum 
bónda  Jóui  Gruðmundssyni  og  konu  hans  Ingveldi  Erlendsdóttur,  sem  þá 
bjuggu  að  Bæjum  á  Snæfjallaströnd,  og  var  hann  hjá  þeim  að  fóstri, 
þangað  til  faðir  hans  flutti  árið  1785  frá  Stað  á  Snæfjallaströnd  að 
Rafnseyri,  tók  hann  þá  Sigurð  son  sinn  með  sér  þangað  og  fósturfor- 
eldra  hans,  sem  áður  er  getið,  í  notum  þess,  að  þau  höfðu  fóstrað  Sigurð. 

Sigurður  var  nú  með  foreldrum  sínum  eftir  þetta  á  Rafnseyri,  og 
byrjaði  faðir  hans  þá  að  kenna  honum  skólalærdóm,  því  Sigurður  var 
snemma  námfús  og  gefinn  fyrir  lærdómsmentir.  —  Þegar  hann  var  18 
ára,  sótti  faðir  hans  um  skóla  fyrir  hann,  og  fekk  Sigurftur  þar  inntöku 
haustið  1796,  og  náði  þá  strax  sæti  í  miðjum  ef ribekk ;  í  skóla  var  hann 
2  vetur,  og  útskrifaðist  þaðan  vorið  1798  með  sérlega  góðum  vitnisburði. 

Eftir  það  fór  Sigurður  heim  til  foreldra  sinna,  og  í  uæstu  4  árin 
þar  á  eftir,  gekk  hann  að  allri  vinnu  hjá  föður  sinum,  bæði  til  sjós 
og  lands. 

Um  þær  mundir  tók  faðir  bans  að  veikjast,  svo  hann  treysti  sér 
ekki  einn  til  að  þjóna  brauðinu,  hversvegna  hann  valdi  Sigurð  sér  til 
aðstoðarprests;  reið  Sigurður  þá  suður  1802,  og  þáði  prestvígslu  um 
sumarið.  Þegar  hann  kom  heim  aftur  frá  vigslunni,  tók  hann  að  gegna 
flestum  embættisverkum  fyrir  föður  sinn.  Arið  eftir  þann  29.  september- 
mánaðar  1803  giftist  síra  Sigurður  jómfrú  Þórdísi  Jónsdóttur,  Asgeirs- 
sonar,  prófasts  í  Holti  við  Önundarfjörð.  Reistu  þau  þá  bú  á  þriðja 
partinum  af  Rafnseyri  með  sárlitlum  efnum,  og  bjuggu  við  þau  kjör  í 
næstu  9  árin  þar  á  eftir,  og  í  öll  þau  ár  hafði  síra  Sigurður  ekki  til 
launa  hjá  föður  sinum  af  inntektum  brauðsins  nema  12  rd.  árlega,  svo 
hann  varð  á  þeim  árum  að  neyðast  til  að  vinna  baki  brotnu.     A    vorin 

reri  hann  út  og  var  formaðnr  fyrir  skipi  föður  sins,  báðum  þeim  til 
hagræðis. 

Arið  1811  eftirlét  faðir  hans  honum  hálfar  tekjur  prestakallsins  og 
hálfar  grasnytjar  staðarins,  og  við  þá  kosti  bjó  hann,  þangað  til  faðir 
hans  sálaðist  1821. 

Öll  þau  ár,  sein  síra  Sigurður  var  aðstoðarprestur  hjá  föður  sínum, 
átti  hann  mikið  erfitt  uppdráttar,  en  vegna  framúrskarandi  dugnaðar  og 
sérlegrar  reglusemi  beggja  þeirra  hjóna,  blessaði  drottinn  svo  hagi  þeirra, 
að  þau  höfðu  ávalt  nægilegt  fyrir  sig  og  sína.  —  1821  —  eftir  andlát 
föður  hans  —  var  honum  veitt  Rafnseyrar-prestakall,  tók  hann  þá  algjör- 
lega  við  staðnum,  og  bjó  þar  síðan,  þangað  til  hann  hætti  búskap.  — 
Arið  1836  var  hann  kjörinn  til  prófasts  í  Vestur-ísafjarðarprófastsdæmi, 
hverju  embætti  hann  þjónaði  þangað  til    1850. 

A  ofanverðri  æfi  sinni  varð  hann  mjög  sjóndapur,  og  mest  þess 
vegna  neyddist  hann  til  að  segja  lausu  brauðinu  1850,  en  þjónaði  samt 
þangað  til  í  fardögum  árið  eftir,  og  var  hann  þá  að  mestu  orðinn  sjón- 
laus,  hafði  hann  þá  verið  prestur  í  49  ár  og  prófastur  i  14  ár. 

Vorið  1851  hættu  þau  síra  Sigurður  prófastur  og  kona  hans  búskap, 
og  eftir  að  hann  hafði  með  heiðri  og  sóma  skilað  af  sér  staðnum  og 
kirkjunni  á  Rafnseyri,  fluttust  þau  sama  ár  að  Steinanesi  með  Margrétu 
•dóttur  sinni,  sem  var  gift  Jóni  skipara  Jónssyni;  þar  dvaldi  hann  hjá 
dóttur  sinni  þangað  til  drotni  þóknaðist  að  kalla  hann  burt  frá  þessu 
lífi  þann  31.  október  1855,  og  var  hann  jarðaður  að  Otrardal  þann  12. 
nóvember;  var  hann  þá  næstum  fullra  79  ára  gamall,  og  hafði  lifað  í 
blessunarríku  hjónabandi  i  52  ár. 

Þau  síra  Sigurður  prófastur  og  madama  Þórdís  áttu  saman  3  börn, 
og  eru  þau  þessi:  1.  Jón,  candidatus  philosophiae,  skjalavörður  og  al- 
þingismaður,  fæddur  17.  júni  1811,  2.  Jens,  candidatus  theologiae,  kenn- 
ari  við  Reykjavíkurskóla,  fæddur  6.  júlí  1813,  3.  Margrét,  fædd  2. 
janúar  1816. 

Síra  Sigurður  prófastur  var  hár  maður  vexti,  þrekinn  vel,  og  að 
öllu  útliti  hinn  karlmannlegasti.  I  framgöngu  var  hann  hversdagslega 
mikið  stiltur  og  alvarlegur,  en  þó  hinn  viðfeldnasti  og  viðræðubezti  við 
alla,  sem  hann  átti  tal  við.  Hann  var  einhve^  hinn  mesti  reglu-  og 
hófsmaður  um  alla  sína  daga,  og  tók  því  hart  á  öllum  ósiðum  og  óreglu. 
Avalt  sýndi  hann  sig  sem  hetju  og  mesta  þrekmenni,  bæði  andlega  og 
likamlega.  Hann  var  hinn  mesti  iðjumaður  og  hataði  því  ekkert  meir 
en  iðjuleysi  og  leti,  enda  sást  hann  aldrei  svo,  að  hann  væri  ekki  eitt- 
hvað  að  starfa.  —  Þó  hann  framan  af  æfi  sinni  yrði  að  ganga  að  allri 
vinnu,  bæði  meðan  hann  var  hjá  föður  sínum  og  fyrst  eftir  að  hann  fór 
að  búa  sjálfur,  gleymdi  hann  ekki  bókiðnum  sínum,  því  oftast  hafði 
hann  á  vetrum  marga  kenslupilta,  sumum  kendi  hann  að  skrifa  og  reikna, 
sumum  undir  skóla,  og  sumum  undir   burtf ararpróf ;    þar    á    meðal    voru 

hans  eigin  synir;  Jens  kendi  hann  nndir  skóla,  en  Jón  var  útskrifaður 
undan  hans  eigin  hendi. 

Sem  prestur  og  prófastur  var  haun  efunarlaust  flestum  samtíðar- 
mönnum  sínum  fremri  að  reglusemi  og  vandvirkni  í  öllu;  hann  var  að 
vísu  ekki  sérlega  fljótgáfaður  eða  bráðskarpur,  sem  menn  svo  kalla,  en 
hafði  einkar  gott  minni  og  greindargáfu,  og  kunni  yfir  höfuð  vel  að 
hrúka  gáfur  sínar.  —  Hann  var  mikið  góður  kennimaður  og  vandaði 
kenningar  sinar  mætavel,  eins  og  öll  önnur  verk  sín.  —  Öll  embættis- 
verk  hans  fóru  með  mestu  snild;  hann  var  raddmaður  góður,  og  meðan 
hann  var  í  skóla,  var  hann  valinn  þar  til  að  vera  forsöngvari. 

Þó  sira  Sigurður  prófastur  að  visu  væri  hinn  mesti  iðjumaður,  eins 
og  áður  er  ávikið,  og  þó  honum  blessaðist  mjög  svo  vel  búskaparhagur 
—  einkum  eftir  að  hann  sat  einn  að  brauðinu  —  var  velmegun  hans  og 
búsæld  ekki  siður  að  þakka  dugnaði  og  ráðdeild  hans  góðfrægu  konu, 
sem  á  Vestfjörðum  er  orðlögð  fyrir  framúrskarandi  gáfur,  dugnað  og 
alla  þá  kosti,  sem  prýða  góða  konu. *) 


x)  Æfiágrip  þetta  samdi  síra  Oddur  Sveinsson,  ettirmaður  síra  Sigurðar 
í  brauðinu,  árið  1856  fyrir  tilmæli  Jens  Sigurðssonar. 

í  bréfi  sem  lór  meö  æliágripinu  dags.  9.  des.  1856  getur  bann  þess,  að 
fyrri  part  ágripsins  hafi  hann  tnkið  »að  mestu  leyti  orðrétt  eftir  því,  sem< 
Sigurðar  prófastur  »sjálfur  hafði  skrifað«,  nema  hvað  hann  hafi  vikið  lítið  eitt 
við  orðfærina;  síðari  parturinn  segir  höf.  sé  bygður  á  sinni  »litlu  þekkingu  á 
honam  í  lifanda  líti,  og  sögusögn  þeirra*,  sem  hann  hali  þózt  »óhætt  mega 
trúa«.  Bréf  þetta  og  ágrip  hefir  Jón  yfirdómari  Jensson  góðfúslega  léð  mér;  en 
©g  hafði  nær  því  lokið  við  greinarkornið  »Fiá  uppvexti  Jóns  Sigurðssonar*,  þeg- 
ar  ágripið  barst   mór  í  hendur. 

Þorleifur  H.  Bjarnason. 


Vísindastörf  Jóns  Sigurðssonar. 


Gildastur  þáttur  í  æíistarfi  Jóns  Sigurðssonar 
mun  eflaust  ætíð  þykja  afskifti  hans  af  stjórnmálum  ís- 
lands  og  öllu  því,  sem  þar  að  lýtur,  eða  með  öðrum  orðum 
barátta  hans  fyrir  stjórnfrelsi  íslands  og  sjálfsveldi  íslend- 
inga.  Og  það  er  auðskilið.  Þó  gæti  vel  hugsast,  að  tvær 
grímur  kynnu  að  renna  á  þann,  er  með  athygli  og  þekk- 
ingu  athugaði  hinn  þáttinn,  visindastörf  hans  —  tvær 
grimur  með  tilliti  til  þess,  hvor  þessara  þátta  væri  gild- 
ari  en  hinn,  ef  meta  skyldi.  Sannleikurinn  er  ef  til  vill 
sá,  að  báðir  séu  jafngildir  hvor  á  sinn  hátt.  I  ð  j  a,  þ  r  e  k 
og  þ  e  k  k  i  n  g  kemur  að  minsta  kosti  jafngreinilega  framm 
í  báðum. 

Vér  viljum  nú  á  nokkrum  blöðum  reyna  að  skýra 
þennan  þáttinn,  vísindastörfin. 

Þá  er  Jón  Sigurðsson  kom  til  Hafnar  til  háskólans 
(1833),  lagði  hann  fyrir  sig  málfræði;  þá  var  ekki  annað 
málanám  veglegra  en  nám  klassísku  málanna,  með  Madvig 
i  broddi  og  blóma  lífs  síns.  Þá  urðu  menn  að  ganga  aft- 
ur  undir  »examen  artium«  (skólapróf  burtfararpróf)  og 
svo  þar  á  eftir  »hið  fílosófíska  próf«,  og  var  þá  reynt  i  9 
námsgreinum.  Jón  fekk  ágætiseinkunn  við  síðara  prófið 
i  latínu,  grísku  og  sögu,  en  fyrstu  einkunn  í  hinum  grein- 
unum.  Ef  dæma  skyldi  eftir  þessu,  mætti  segja,  að 
snemma  hafi  beygst  krókurinn;  æfiferill  Jóns  sýnir,  að 
dómurinn  er  réttur  í  þetta  sinn. 

Málfræði  og  saga  v  a  r  yndisnám  Jóns  —  pað  er  vafa- 
laust,  en  af  þessu  tvennu  var  það  s  a  g  a  n  ,  sem  setrist  i 
öndvegissessinn ;  það    er   auðséð    á    öllu.      A   hitt   reyndi 

minna,  ef  til  vill  af  því,  að  Jóni  bauðst  aldrei  nein  æfi- 
staða,  er  hann  gæti  sýnt  málfræðisþekkingu  sína. 

Fyr  en  farið  er  út  í  hin  einstöku  störf  Jóns,  skal 
þess  getið,  að  hann  varð  annar  stipendiarius  Arnamagnæanus 
1835,  ekki  nema  2  árum  eftir  komu  hans  til  Hafnar,  og 
sýnir  það,  hvílíkt  álit  hann  hefir  þegar  áunnið  sér;  er 
farið  þessum  orðum  um  hann  í  gjörðabók  Árnanefndar  x) 
þá:  »Hinn  fyrstnefndi  umsækjandi  »John  Sivertsen«  iðk- 
ar  málfræði  í  eiginlegum  skilningi,  og  má  þá  gera  ráð 
fyrir  að  hann  haldi  altaf  við  og  auki  þekkingu  sína  í 
latinu.  Hann  hefir  .  .  .  hin  beztu  meðmæli  frá  Steingrími 
biskupi  Jónssyni  fyrir  dugnað,  iðni  og  siðsamlega  hegðun; 
hann  hefir  og  þar  haft  tækifæri  til  að  lesa  og  rita  upp 
gamlar  ísl.  skinnbækur  og  skjöl ;  hann  hefir  og  nægilega 
sýnt  dugnað  sinn  í  þessari  grein,  ásamt  mikilli  nákvæmni, 
og  ritar  þar  að  auk  mjög  fagra  og  greinilega  hönd«.  25. 
marz  1839  varð  hann  fyrsti  stipendiarius  með  150  dala 
styrk,  og  er  um  það  sagt  svofeldum  orðum  i  gjörðabók- 
inni,  að  »hann  hafi  sýnt  ágætan  dugnað  og  iðni«  (sem  2. 
styrkþegi). 

Níu  árum  síðar  (1848)  varð  Jón  skrifari  Arna- 
nefndarinnar,  kosinn  i  einu  hljóði;  i  gjörðabókinni  stendur 
svo:  »hann  hefir  nú  i  nokkur  ár  verið  fyrsti  styrkþegi, 
og  auk  þess  meðverkamaður  i  fornritanefnd  Fornfræða- 
félagsins;  hann  hefir  sýnt  til  fullnustu,  að  hann  hefir 
stundað  fornmálið  frá  rótum,  sýnt  hinn  heiðvirðasta  og 
ávaxtaríkan  vinnudugnað  og  þar  með  látið  sér  mjög  ant 
um  fornbókmentir  ættjarðar  sinnar«.  Það  er  Rafn,  sem 
hefir  letrað  þetta.  Skyldur  Jóns  sem  ritara  voru  að  styðja 
og  sjá  um  útgáfur  þeirra  rita,  sem  nefndin  ákveður 
að  gefa  út,  hafa  umsjón  með  uppskriftarvinnu  þeirri,  sem 
nefndin  lætur  gera,  og  við  hvers  árs  lok  semja  skýrslu 
um  hana,  er  prentuð  skuli  í   Antiquarisk    Tidsskrift;    þar 


*)  Það  sem  hér  er  tekið  úr  gjörðabók  Árnanefndarinnar  hefir 
nefndin  góðfúslega  leyft  mér  að  prenta.  Þess  skal  getið,  að  Jón  skrif- 
aði  sig  sjálfur  „J.  (eða  John)  Sivertsen",  fyrstu  Hafnarárin  sín,  en  svo 
hætti  hann  þvi  alveg. 

skal  og  skýra  frá   störfum    styrkþeganna,    að    svo    miklu 
leyti  sem  þörf  gerist. 

1838  hafði  Jóni  verið  falið  á  hendi  að  safna  til  hins 
mikla  safnverks  Dana,  er  Vísindafélagið  ætlaði  að  gefa  út: 
Regesta  diplomatica  historiæ  Danicæ,  þ.  e.  yfirlit  yfir  óll 
skjöl,  er  snerta  sögu  Dana,  og  ágrip  af  efni  þeirra.  Þetta 
var  ógurlega  mikið  verk,  og  er  víst  vafaiaust  að  það  má 
teljast  upphaf  allrar  vísindavinnu  Jóns,  það  verk  sem 
leiddi  hann  á  þá  braut,  er  hann  siðar  gekk  alla  æfi  sína. 
fíve  mikla  vinnu  Jón  hefir  lagt  i  þetta  verk  eru  nú  ekki 
föngtilað  rannsaka,  en  i  Vísindafélagssögu  Molbechs  (1843) 
er  þess  getið  (á  485.  bls.),  að  öðrum  manni,  sem  vann  að 
sama  verki,  hafi  verið  greiddir  1288  dalir  árin  1838 — 42, 
en  »cand.  Sivertsen«  756  dalir;  eftir  þvi  hefir  verk  hans 
verið  töluvert  minna  en  hins.  Vér  hverfum  aftur  að  þessu 
verki  hans  og  þvi,  sem  af  því  leiddi.  1841  var  Jóni  og 
Olafi  Pálssyni,  síðar  dómkirkjupresti  i  Reykjavík,  falið  á 
hendi  að  fara  til  Stokkhólms  og  Uppsala  til  þess  að  rann- 
saka  hin  islensku  handritasöfn  þar,  gera  skrá  yfir  hand- 
ritin  og  rita  upp  hin  helstu  þeirra.  Förin  var  svo  kom- 
in  til,  að  Rich.  Cleasby  hafði  kvartað  yfir  þvi *)  að  svo 
óhægt  væri  með  að  ná  í  handrit  þessi,  en  þeirra  þyrfti 
hann  við  samningu  oiðabókar  þeirrar,  er  hann  hafði  til 
stofnað  og  hafið  skömmu  áður.  Þeir  félagar  skiftu  aðal- 
lega  störfum  með  sér  þannig,  að  Jón  gerði  skrána  yíir 
handritin,  en  Olafur  reit  þau  upp,  er  þeim  kom  saman  um. 
Árangurinn  varð  ágætur,  fyrst  og  fremst  fullkomin  h  a  n  d- 
r  i  t  a  s  k  r  á  2)  (í  Arnasafni),  sem  menn  lengst  hafa  leitað 
til  og  notað.  Annars  er  nákvæm  skýrsla  um  ferðina  og 
árangur  hennar  prentuð  i  Antiquarisk  Tidsskrift  1846—48 
(87.  bls.  osfrv.).  Nokkru  áður  en  þetta  varð  hafði  Jón 
byrjað  að  semja  skrá  yfir  a  1 1  Árnasafn,  afar- 
nákvæma,  svo  að  hverju  handriti  var  lýst  í  krók  og  kring, 


*)     Gjörðab.  Árnan. 

2)  Utdráttur  úr  henni  er  sú  sem  Arwidsson  lét  prenta  í  Stokk- 
hólmi  1848.  Síðar  hefir  V.  Gödel  gefið  út  fulla  og  sjálfstæða  skrá  yfir 
bæði  söfnin,  i  Stokkhólmi  og  Uppsölum. 

aldur  þess  ákveðinn  og  ágæti,  eftir  því  sem  föng  voru  til. 
Þetta  var  ákafamikið  verk  og  seinlegt,  enda  varð  það 
aldrei  fullbúið.  Jón  komst  aldrei  lengra  en  að  239  i  ark- 
arbroti  (A.  M.  394  fol.) ;  kom  það  víst  ekki  til  af  eljanleysir 
heldur  af  því,  að  menn  sáu,  að  þess  konar  skrá  mundi 
seint  verða  til  gagns.  En  það  sem  búið  varð,  er  ágætt 
verk.  Jón  rannsakaði  þó  í  raun  og  veru  alt  Arnasafn 
og  fann  þá  margt,  sem  enginn  hafði  vitað  um  áður  og 
ekki  stóð  í  hinni  lítt  fullkomnu  skrá  Jóns  Ólafssonar 
Grunnvíkings.  Það  er  óhætt  að  segja,  að  alt  það  sem 
Árnanefndin  lét  gera  þessi  árin,  hvort  heldur  var  að  láta 
skrásetja,  rita  upp,  rannsaka,  eða  bera  handrit  saman, 
var  að  miklu  leyti  verk  Jóns.  Hann  bar  saman  eldra 
afrit  frá  Árna  tíð  af  handritinu  með  Egilssögu  og  Eyr- 
byggju,  sem  er  í  bókasafninu  i  Wolfenbiittel,  og  leiðrétti 
það,  svo  að  nú  er  það  afrit  svo  ábyggilegt  sem  afrit 
mega  verða.  Annað  handrit  í  sama  safni,  rímnahandritið, 
ritaði  hann  upp  að  sumu  leyti,  en  Gísli  Brynjólfsson  að 
nokkru,  og  ber  það  sem  Jón  ritaði  af  hinu  sem  gull  af 
eiri.  I  öllu  þessu  kemur  vandvirkni  og  nákvæmni  Jóns 
fram  svo  að  það  er  aðdáun.  Varla  hefir  nokkur  maður 
tekið  jafnnákvæmlega  eftir  rithætti  handrita  og  fundið 
þýðingu  hans  sem  Jón,  alt  í  frá  dögum  Árna  sjálfs,  að 
undanteknum  Konráði  Gíslasyni.  Því  hefir  verið  við 
brugðið,  hve  skarpa  sjón  Jón  hafði  til  að  lesa  máð  hand- 
rit  og  ill  aflestrar,  og  hefir  það  ekki  verið  orðum  aukið, 
eftir  því  sem  höfundur  þessara  lína  getur  borið  vitni  um. 
Þar  hjálpaði  honum  líka  málfræðisvit  hans  og  málþekk- 
ing,  svo  að  honum  fór  ekki  sem  sumum  ókritískum  lönd- 
um  hans  fyr  og  síðar  að  láta  sér  nægja  ranglesið 
mál,  sem  hvorki  er  rétt  hugsun  né  rétt  orð  í,  þótt  það 
kostaði  nokkra  yfirlegu  að  fá  það  rétt  lesið,  sem  óglögt 
var.  Það  er  sjaldgæft  að  leiðrétt  verði  eitthvað  í  þvír 
sem  Jón  hefir  ritað  upp.  Hve  nákvæman  skilning  hann 
hefir  haft  á  því  að  gefa  þyrfti  út  gömul,  merkileg  handrit 
svo  að  segja  með  ummerkjum,  sést  á  útgáfunni  af  íslend- 
ingabók  Ara  aftan  við  Landnámu,  og  mörgu  fleiru. 

Vér  skulum  nú  gera  grein  fyrir  útgáfum  Jóns. 

Á  árunum  1825—37  hafði  Fornfræðafélagið 
leyst  það  þrekvirki  af  hendi  að  gefa  út  12  bindi  af  Forn- 
mannasögum,  eða  sögum  um  Noregs  konunga  og  Dana, 
þær  er  mestar  voru  fyrirferðar  í  handritum  sér  (Ólafs 
sögu  Tryggvasonar  í  3  og  Ólafs  sögu  helga  í  2  bindum 
o.  s.  frv.).  Þessar  útgáfur,  sem  nota  verður  enn  í  dag, 
voru  á  sínum  tíma  allgóðar,  þó  var  það  misjafnt  eftir  því, 
hverir  unnið  höfðu  að  þeim,  og  fjarri  voru  þær  þeim  kröf- 
um,  er  nú  eru  gerðar,  bæði  að  þvi  er  snertir  lestur  hvers 
einstaks  handrits  og  nákvæma  meðferð  þeirra,  er  orða- 
afbrigði  eru  tekin  úr.  Félagið  ætlaði  sér  og  að  gefa  út 
íslendingasögur  á  líkan  hátt ;  gaf  út  2  bindi  á  ár- 
unum  1829 — 30,  með  Landnámu  og  norðurlandssögunum 
nokkrum;  en  sú  útgáfa  tókst  herfilega  og  er  einhver  hir. 
versta  er  til  er,  og  unnu  þó  íslendingar  að  henni;  eru 
handritin  bæði  illa  lesin  og  meðferð  textans  án  allrar 
dómgreindar.  Menn  hafa  fljótlega  séð,  að  þetta  þurfti 
bráðra  bóta;  var  svo  stofnað  til  nýrrar  útgáfu,  er  í 
áttu  að  vera  allar  ættasögurnar  landið  í  kring  í  ákveð- 
inni  röð.  Eins  og  eðlilegt  var  —  og  gert  var  í  lyrri  út- 
gáfunni  —  var  byrjað  með  íslendingabók  og  Landnámu. 
Bindið  kom  út  1843  —  og  var  þar  auðséð  að  skift  var 
um  í  tvö  horn;  en  það  var  líka  Jón  Sigurðsson  sem  átti 
mestan  og  bestan  þátt  í  þessari  útgáfu.  Hér  er  reyndar 
báðum  aðalhandritum,  Sturlubók  og  Hauksbók,  steypt  sam- 
an  í  heild,  en  þó  svo,  að  lesandinn  er  aldrei  í  vafa  um, 
hvað  er  tekið  úr  hvoru;  þess  er  nákvæmlega  getið  neð- 
anmáls;  þriðja  handritið  (Melabók  hin  yngri)  er  og  ná- 
kvæmlega  notað,  eins  og  vera  bar,  og  Melabókarbrotið 
(eldra)  er  nú  i  fyrsta  sinn  lesið  og  gefið  út  svo  að  segja  staf- 
rétt,  og  er  víða  ilt  aflestrar.  Þar  að  auki  er  tilfærður 
allur  lestrarmunur  úr  öðrum  pappírshandritum  og  jafnvel 
eldri  útgáfum.  Þetta  mundi  nú  þykja  óþarfi,  því  að  það 
má  heita  sannað,  að  þessi  handrit  eru  ekki  uppskriftir 
af  eldri  týndum  skinnbókum  með  sjálfstæðu  gildi,  heldur 
stafa  þau  frá  þeim  frumbókum,  er  nú    eru    til.      Á   þeim 

tíraura,  sem  unnið  var  að  útgáfunni,  var  þetta  ekki  jafn- 
ljóst,  og  var  því  vorkunn,  og  jafnvel  gott,  að  þetta  var 
gert,  svo  að  hver  maður  getur  séð,  hvert  gildi  þessi  hand- 
rit  hafa,  —  og  þarf  nú  ekki  frekari  rannsókn  þess  máls. 
f  formálanum  var  gerð  full  grein  og  ljós  fyrir  flokkun 
handritanna;  útgáfunni  fylgdi  fullkomið  og  ágætt  nafna- 
tal  og  fjölmargar  ættartölur,  og  hafði  Jón  samið  það  alt. 
Þetta  var  hin  fyrsta  útgáfa  af  þvi  tægi,  sem  heita  mátti 
fullkomin  og  eftir  algildum  meginreglum  og  vísindalegura 
kröfura,  er  gilda  enn  i  dag.  Við  Landnámu  hefir  ekkert 
verið  frekara  að  gera,  annað  en  gefa  út  hvert  handrit  út 
af  fyrir  sig  og  stafrétt,  og  gerði  Fornfræðafélagið  það  ár- 
ið  1900.  Gamla  útgáfan  heldur  sinu  gildi  fyrir  því,  og 
má  þar  yfir  höfuð  fult  eins  fljótt  og  greitt  sjá,  hvað  i 
handritunum  stendur.  Þessu  verki  var  haldið  áfram;  4 
árum  seinna  kom  annað  bindið  með  Harðarsögu,  Hænsa- 
Þóriss.,  Gunnlaugss.,  Heiðarvígas.,  Kjalnesingas.  og  Jökuls 
þætti  Búasonar  með  fleiru  smávegis  —  alt  á  sama  hátt 
sem  i  fyrra  bindinu.  En  svo  skifti  um.  Svo  átti  Njála 
að  koma  þvi  næst;  hún  kom  ekki  fyr  en  1875  (fyrra 
bindið)  og  1889  (siðara  bindið),  og  var  svo  þessu  sögu- 
útgáfuverki  lokið;  hinum  upphaflega  tilgangi  var  ekki 
náð,  og  önnur  félög  tekin  að  starfa  að  útgáfum  sagnanna. 
En  þessi  voðadráttur  var  e  k  k  i  Jóni  Sigurðssyni  að  kennar 
hann  hafði  enga  meðgjörð  með  Njálu ;  hefði  það  verið,  hefði 
hún  komið  fyrr,  jafnmikill  elju-  og  atorkumaður  og  hann 
var.  Þó  má  það  til  nokkurra  málsbóta  telja,  að  Njála  er 
löng  saga  og  til  i  fleiri  handritum  og  handritabrotum  en 
nokkur  önnur  saga. 

Fornfræðafélagið  lét  þó  gefa  út  annars  konar  sögur  í 
sínum  eigin  Árbókum  (Annaler),  nefnilega  Trójumanna- 
sögur  og  Bretasögur  með  Merlinusspá  (1848 — 49),  með 
danskri  þýðingu,  Játvarðarsögu  helga  (1852),  Osvalds  sögu 
helga  (1854)  —  vann  Jón  að  þvi  öllu.  Er  hér  sérstaklega 
gefandi  gaumur  að  Trójumannasögu  og  Bretasögum,  er 
gefnar  eru  út  eftir  Hauksbók  eða  handriti  Hauks  lög- 
manns  Erlendssonar  (d.  1334).     Hönd  Hauks  er  falleg  og 

í  sjálfu  sér  greinileg  vel,  en  hér  fylgdi  sá  annmarki  að 
blekið  hafði  ekki  verið  gott  og  hafði  snerama  upplitast, 
svo  að  letrið  var  viða  orðið  mjög  dauft;  þess  vegna  hafði 
Brynjólfur  biskup  fengið  mann,  sem  var  talinn  vel  læs  á 
forn  skrif  og  allgóður  ritari  eftir  því  sem  þá  gerðist,  til 
að  draga  ofan  í  letrið  og  skýra  það  alt  upp  þar  sem  dauí- 
ast  var;  það  var  Sigurður  lögmaður  Jónsson.  En  þetta 
skyldi  aldrei  gert  hafa  verið.  Sigurður  hefir  oft  lesið 
frumritið  rangt  og  því  skrifað  rangt  ofan  í  það;  sumstað- 
ar  sjást  upphaflegu  drættirnir  við  hliðina  á  þeim  nýju,  og 

Iugar  það  nokkuð.  Jón  hefir  nú  reynt  að  lesa  og  lagfæra 
að  sem  auðið  var,  en  oftast  er  ómögulegt  að  sjá,  hvað 
pphaflega  heíir  staðið;  þvi  að  nýja  letrið  þekur  það  og 
ylur  gersamlega.  Þó  má  stundum  geta  sér  til  þess  eftir 
Eni  og  frumteksta.  Hefði  ekki  þessi  ofanídráttur  átt  sér 
stað,  hefði  Jón  lafhægt  getað  lesið  alt  saman,  þótt  máð 
væri;  svo  var  sjón  hans  skörp,  sem  áður  var  getið. 

Þar  með  var  sagnaútgáfum  Jóns  lokið;  hann  yar  nú 
kominn  á  fimtugs  aldur  og  hafði  mörgu  öðru  að  gegna. 

Á  þessum  árum  hafði  hann  og  tekið  þátt  i  ýmsum 
öðrum  verkum.  Handritaskýrslan  hefir  verið  nefnd.  Hann 
leiddi  skjalasafn  Árna  framm  úr  gleymsku  og  skip- 
aði  því  öllu  og  gekk  frá  þvi  eins  og  það  er  nú;  hann 
hjálpaði  C.  C.  Rafn  með  útgáfu  alls  þess,  er  finst  i  forn- 
ritum  um  fornsögu  Rússa  (Antiquités  Russes  1850,  1852) 
og  fleira  mætti  telja. 

Eitt  af  aðalætlunarverkum  Arna-nefndarin  nar 
var  það  að  gefa  út  fornrit  á  kostnað  Árnasjóðs.  Fyrst 
framan  af  gekk  nokkuð  skrykkjótt  með  útgáfurnar  og  á 
ekki  við  að  fara  frekar  út  i  það  hér.  Hin  mikla  útgáfa 
Sæmundar-eddu,  er  byrjuð  hafði  verið  1787,  var  fullbúin 
1828,  en  ekki  hafði  hún  verið  eiginlega  kostuð  af  Arna- 
sjóði.  En  þá  skömmu  á  eftir  hefir  komið  til  skrafs  og 
ráðagerðar  að  gefa  út  Snorra  Eddu,  og  var  i  það 
ráðist  áður  en  Jón  kom  til  sögunnar,  en  þó  varð  sú  reynd- 
in,  að  það  varð  hann,  sem  átti  mestan  þátt  i  útgáfunni; 
Sveinbjörn   Egilsson   þýddi   allan  aðaltextann  á  latínu  og 

skýrði  allar  vísurnar  i  honum.  Hann  þýddi  og  hinar  4 
málfræðisritgjörðir,  er  standa  i  Ormsbók  og  gefnar  eru  út 
i  2.  bindi.  Áður  en  Jón  kom  til  (þegar  um  1836 — 37),  var 
búið  að  semja  aðaltextann  með  orðamun,  en  Jón  endur- 
bætti  allan  textann  og  kom  allri  útgáfunni  í  það  horf,  sem 
hún  fekk,  og  má  hún  þvi  i  raun  réttri  heita  hans  verk; 
hann  las  prófarkir  af  þvi  öllu.  Hans  verk  er  og  alt,  sem 
i  2.  bindi  er,  að  undanteknum  málfræðisritgjörðunum,  og 
kom  það  út  1852.  Þar  i  er  nákvæm  og  stafrétt  útgáfa 
M  þeim  handritum,  er  orðamunur  er  tekinn  úr  í  1.  bind- 
inu,  nema  Ormsbók.  Þetta  var  hið  mesta  nauðsynja-  og 
þarfaverk,  þvi  að  þessi  handrit  (Uppsalaedda,  A  M  748, 
le^,  757)  eru  flest  svo  frábrugðin  aðalhandritinu  (Kon- 
úngsbók),  að  óvinnandi  er  að  sjá  af  mismunagreinum, 
hvernig  hvert  handrit  er  í  heild  sinni  og  hvað  einkenni- 
legt  er  við  hvert.  Það  eitt  má  að  finna,  að  Ormsbók  var 
^kki  tekin  með,  og  er  hún,  þvi  miður,  óútgefin  enn  i  heild 
sinni.  Þetta  verk  lýsir  hinum  óviðjafnanlegu  útgefanda- 
eiginleikum  Jóns  skemtilegast.  Hér  birtist  nákvæmni  hans 
i  besta  lagi,  eljan  hans  og  þolinmæði,  og  ekki  síst  sjón- 
arskerpa.  Eitt  af  þessum  handritum  (757)  er  eitthvert 
versta  handrit  sem  til  er  aflestrar;  skrifað  með  smáu  og 
þéttu  letri,  svo  að  augnaraun  væri  að  lesa  það,  þótt  skýrt 
væri ;  en  þvi  er  ekki  að  heilsa ;  blöðin  eru  dökk  og  letrið 
mjög  viða  svo  máð,  að  ekki  verður  lesið  nema  með  mestu 
yfirlegu;  svo  er  það  mjög  viða  molnað  og  götótt  og  með 
því  móti  alt  með  smáskellum ;  svo  að  erfiðleikarnir  verða 
að  meiri.  Þetta  er  eitt  svo  handrit,  sem  höfundur  þessara 
lina  hefir  ekki  haft  þrek  til  að  fara  i  nema  á  köflum,  en 
hann  hefir  með  góðu  trausti  reitt  sig  á  lestur  Jóns.  Hann 
las  það  alt  spjaldanna  á  milli. 

Af  því  að  svo  mikill  skáldskapur  er  i  Snorra  Eddu 
og  svo  mörg  skáld  nefnd  með  nafni,  þótti  vel  við  eigandi 
að  semja  nánari  skýrslu  um  þessi  skáld,  og  var  þá  tekið 
það  til  bragðs,  sem  ágætt  mátti  kalla,  að  gefa  út  hið  svo- 
nefnda  gamla  Skáldatal;  til  þessa  var  sú  ástæða 
lika    að    þetta    tal    stendur    einmitt    i    einu    aðalhandriti 

Snorra  Eddu  sjálfrar  (Uppsalabók)  og  þar  að  auki  í  einu 
.aðalhandriti  Heimskringlu  Snorra  (Kringlu),  og  er  lengra  í 
oðru  en  hínu.  Útgáfunni  skyldi  fylgja  »skýring«,  þ. 
e.,  æ  f  i  s  a  g  a  hvers  skálds  og  grein  fyrir  skáldskap  hans. 
Þetta  var  mikið  verk,  skáldin  eru  mörg  —  næstum  hálft 
annað  hundrað  —  og  það,  sem  um  þau  má  segja  eða  vita, 
•er  á  við  og  dreif  i  sögunum  og  öðrum  fornritum.  Þessu 
varð  öllu  að  safna  fyrst.  Það  gerði  Jón  og  er  safn  hans 
alt  til.  Eftir  það  samdi  hann  æfisögur  skáldanna.  En 
hann  lauk  aldrei  verkinu  og  dó  frá  þvi  ófullnuðu;  það 
sem  þá  var  til  svo  að  segja  fullprentað  var  gefið  út  1880 
sem  fyrri  partur  3.  bindis.  Annar  maður  helt  verkinu 
áfram  og  var  því  lokið  1887;  en  hann  hafði  góða  hjálp 
af  safnseðlum  Jóns. 

Þess  var  áður  getið,  að  Jóni  Sigurðssyni  var  snemma 
falið  að  safna  til  Regesta  diplomatica.  Þetta  hefir  honum 
verið  næsta  kærkomið,  þvi  að  um  leið  fekk  hann  hið  besta 
tækifæri  til  að  safna  og  rannsaka  skjöl,  er  snertu 
í  s  1  a  n  d  og  sögu  þess.  Hvort  sem  hann  hefir  haft  huga 
á  því  þegar  frá  öndverðu  eða  ekki,  þá  er  það  víst,  að 
hann  hafði  byrjað  að  safna  og  rita  upp  islensk  skjöl, 
og  skjöl  er  snertu  ísland,  þegar  fyrir  1844;  það  ár  segist 
hann  hafa  safnað  til  íslensks  fornbréfasafns  (Diplomatarium 
Islandicum)  i  mörg  ár.  í  formálanum  fyrir  1.  bindi  ís- 
lenzks  fornbréfasafns  (gefið  út  af  Bókmentafé- 
laginu  1857 — 76)  skýrir  Jón,  sem  einn  annaðist  útgáfuna 
að  öllu  leyti,  fyrst  frá  þeim  söfnum,  er  bréfa-  og  skjala- 
von  var,  og  síðan  frá  útgáfuaðferðinni.  Hann  segir  svo 
frá  sjálfur:  »Til  þess  [að  fullgera  safnið  sem  mest,  áður 
•en  prentað  væri]  hafa  verið  rannsökuð  öll  þau  söfn,  sem 
fyrir  hendi  voru  og  að  varð  komist,  svo  prentuð  sem  ó- 
prentuð,  og  búið  til  eftir  þeim  registur  yfir  öll  þau  bréf 
og  skrár,  sem  fyrir  hendi  voru  og  umtalsmál  var  að  taka 
í  safn  þetta.  Hvert  skjal  er  sett  sér  á  blað  eftir  tima- 
roð,  með  þeim  athugasemdum,  er  þurfa  þótti.«  Eins  og 
sjá  má  af  síðari  bindum  safnsins  hefir  safn  Jóns  komið 
útgefanda  þeirra  í  góðar  þarfir.     En  Jónrauðnaðist  sjálf- 

um  ekki  að  gefa  út  meira  en  fyrsta  bindið.  Allur  frá~ 
gangur  á  því  er  fyrirmynd.  Bréfln  eru  prentuð  orð-  og 
stafrétt  eins  og  vera  bar  og  neðanmáls  alstaðar  þess  getið, 
er  viðsjárvert  var  að  einhverju  eða  óglögt.  En  hitt  er 
ekki  síður  um  vert,  að  hverju  bréfi  fylgir  full  grein  og  skýr- 
ing  og  sögulegir  inngangar,  þar  sem  þess  þurfti  með; 
þessir  inngarigar  eru  fullir  sógufróðleiks  og  ágætlega  skýr- 
ir.  Sérstaklega  má  benda  á  innganginn  að  Gamla  sátt- 
mála,  sem  hér  er  maklega  prentaður  eftir  öllum  helstu 
handritum.  Full  grein  er  þar  og  gerð  fyrir  mönnum  og 
stöðum,  sem  nefndir  eru  i  skjali  hverju.  Þessir  inngang- 
ar  eru  visindalegir  fjársjóðir.  Þeir  sýna  og  hina  djúpsettu 
og  víðtæku  þekkingu  Jóns  á  sögu  íslands  i  fornöld  og 
mannfræði. 

Það  var,  sem  sagt,  Bókmentafélagið,  sem  kost- 
aði  prentun  safnsins. 

Jón  Sigurðsson  var  kosinn  f  o  r  s  e  t  i  Hafnardeildar 
félagsins  1851  og  var  jafnan  endurkosinn  til  æfiloka. 
Áður  hafði  hann  verið  skrifari  frá  1840.  Frá  því  að 
minsta  kosti  var  hann  aðalmaðurinn  í  öllum  framkvæmd- 
um  félagsins,  stoð  þess  og  styrkur.  Hér  er  engin  ástæða  til 
að  rekja  forstöðu  hans ;  hún  er  svo  alþekt,  að  þess  þarf  eigi. 
Saga  formensku  hans  er  saga  Bókmentafélagsins  sjálfs. 
Eg  geri  ráð  fyrir  því,  að  eins  og  »minningarrit«  félagsins 
fyrstu  50  ára  var  skrifað,  eins  muni  og  verða  samið  minn- 
ingarrit  fyrir  önnur  50  árin,  þegar  þar  að  kemur,  og  er 
ekki  langt  til,  —  og  þá  verður  sú  saga  rituð. 

Jón  Sigurðsson  hefir  eðlilega  haft  meiri  og  minni  af- 
skifti  af  öllu  því,  sem  félagið  lét  prenta.  En  hér  skal  að 
eins  talað  um  það,  sem  frá  hans  eigin  hendi  stafar. 

Sama  árið  sem  Jón  varð  forseti  var  stungið  upp  á 
því  á  fundi  í  félaginu  (af  Gísla  Brynjólfssyni),  að  stofna 
skyldi  rit,  er  í  skyldu  koma  »ritgjörðir  og  skjöl,  islensk- 
um  bókmentum  og  sögu  landsins  viðvíkjandi«.  Þetta  varð 
til  þess,  að  hafið  var  safns-ritið  »Safn  til  sögu  Is- 
lands    og   íslenskra  bókmenta  að  fornu  og  nýju«,  og  er 

gefið  út  enn  í  dag.  Fyrsta  bindi  kom  út  eða  var  fullbúið 
1856.  Aftur  var  það  Jón,  er  hér  sem  oftar  reyndist  mestur, 
þegar  til  framkvæmdanna  kom.  Þar  í  er  »Biskupatal 
landsins  með  athugagreinum  og  fylgiskjölunu,  »Biskupa- 
annálar  Jóns  Egilssonar  með  formála,  athugagreinum  og 
fylgiskjölum«,  »Ritgjörð  Jóns  Gissurarsonar  um  siðaskifta 
tímana,  með  formála  og  athugagreinum«,  —  alt  eftir  Jón; 
eftir  uppástungumanninn  sjálfan  er  ekki  ein  lína  í  bind- 
inu.  Biskupatalið  er  lítið  meira  en  talning,  en  nákvæm  og 
áratöl  fuilkomin,  og  nokkur  bréf  með.  Ritgjörðir  Jónanna 
(Egilssonar  og  Gissurarsonar)  eru  ágætar  og  gefnar  ná- 
kvæmlega  út  með  velskrifuðum  og  fróðlegum  inngöngum 
Jóns.  I  öðru  bindi  safnsins  (sem  lokið  var  við  1886)  stend- 
ur  fyrst  lögsögumannatal  og  lögmanna  eftir  Jón  (prentað 
1860—61);  en  hér  með  fylgja  svo  að  segja  fullar  en  þó 
stuttar  æfisögur  hvers  lögsögumanns  og  lögmanns  (alls 
250  síður),  og  er  þar  ótæmandi  sögulegur  fróðleikur  og 
tnikið  efni  samankomið,  sem  margir  hafa  ausið  og  munu 
lengi  ausa  þekkingargnóttir  úr. 

Jón  Sigurðsson  vildi  aldrei,  að  Bókmentafélagið  gæfi 
út  íslendingasögur  eða  þess  konar  rit.  Þar  til  voru  aðrir 
og  önnur  félög,  t.  d.  Litteratur-Samfundet,  sem  hafði  gefið 
út  allmikið  sögusafn  og  fleira  á  árunum  1847 — 60;  það 
voru  handhægar  útgáfur  við  alþýðuhæfi,  en  fullnægðu 
ekki  vísindalegum  kröfum;  og  Jón  kom  þar  ekki  nærri. 
En  það  var  annar  sagnabálkur,  sem  lítill  gaumur  hafði 
verið  gefinn  og  hafði  þó  ákaflega  mikla  þýðingu  fyrir 
sögu  landsins,  og  þó  ekki  talinn  með  íslendingasögum. 
Það  voru  Biskupasögurnar.  Það  er  vafalaust 
Jón,  sem  átti  upptökin  að  útgáfunni  og  réð  bæði  því, 
hvernig  henni  skyldi  hagað,  og  hinu,  að  Bókmentafé- 
lagið  skyidi  kosta  hana.  Þessi  útgáfa  er  eitt  af  bestu 
fyrirtækjum  félagsins.  Hún  er  í  2  bindum.  Fyrra  bind- 
ið  var  fullbúið  1858.  Þar  er  fremst  Kristnisaga 
og  hefir  Jón  sjálfur  búið  hana  til  prentunar,  en  hitt  alt 
var    verk   Guðbrands   Vigfússonar   og   hann   samdi   hinn 

rækilega  formála.  Það  er  ein  með  helstu  útgáfum  hans, 
enda  sveif  andi  Jóns  yfir  öllu  verkinu.  —  Fyrsta  heftið 
af  öðru  bindinu,  Guðmundarsaga  Asgríms,  er  og  verk 
Ouðbrands,  en  hitt  alt  er  verk  Jóns  og  ýmsra  samverka- 
manna  hans;  það  merkasta  af  því  er  þáttur  og  ættar- 
tala  ögmundar  biskups  og  einkum  og  sérílagi  söguþættir 
og  ættartölur  Jóns  biskups  Arasonar  ásamt  kvæðum  Jóns 
og  kvæðum  um  hann.  Þessi  bálkur  sver  sig  i  ættina. 
Var  það  einkum  mikils  vert  að  fá  öll  kvæði  og  vísur 
eftir  Jón  Arason  i  einu  lagi.  Þó  eru  meðal  vísnanna 
ýmsir  vafageplar,  hvort  hans  séu  eða  ekki ;  en  fulla  vissu 
um  það  er  nú  ómögulegt  að  fá.  Þetta  bindi  var  fullbúið 
1878,  árinu  áður  en  Jón  dó.  Þá  var  hann  orðinn  veikur 
og  hrumur.  Því  kom  þetta  bindi  með  litlum  og  nokkuð 
snubbóttum  formála,  er  stingur  mjög  í  stúf  við  það,  sem 
hann  hafði  meðgerð  með.  Því  má  við  bæta,  að  þótt  hann 
ætti  ekki  meiri  þátt  í  þessu  útgáfuverki  sjálfur,  en  hér 
er  sagt,  má  ekki  gleyma  því,  að  hann  las  próförk  af  þvi 
mestu  og  bar  saman  við  handritin,  og  var  það  mikið  verk 
og  oft .  seinlegt.  En  þvi  er  útgáfan  lika  svo  miklu  áreið- 
anlegri. 

Eirikur  Briem  segir  i  hinni  velrituðu  æfisögu  sinni 
um  Jón  (i  Andvara,  6.  árg.):  »Hann  kunni  mikið  i  is- 
lenskum  kvæðum  einkum  frá  17.  og  18.  öld  og  var  oft 
að  raula  það  fyrir  munni  sér,  er  hann  var  eitthvað  að 
gera ;  þótti  honum  mikið  gaman  að  því,  sem  eitthvað  var 
kátlegt«.  Þetta  er  eflaust  hverju  orði  sannara.  Yfir  höf- 
uð  unni  Jón  kveðskap,  og  ritaði  ákafiega  mikið  upp  og 
aafnaði  af  íslenskum  miðaldaskáldskap ;  ekki  síst  tók  hann 
ástfóstri  við  hin  svo  kölluðu  þ  j  ó  ð  k  v  æ  ð  i.  Það  eru 
einkennileg  kvæði  með  mjög  lausum  bragarhætti,  eru  vel- 
flest  þýðingar  af  dönskum  frumkvæðum;  málið  ber  þess 
ljósastan  vottinn.  Hve  mikla  þýðingu  þessi  kvæði  hafi 
fyrir  islenskar  bókmentir  og  islenskan  kveðskap,  er  með 
öllu  órannsakað  mál.  Þó  er  víst,  að  til  eru  nokkur  frum- 
kveðin  íslensk  kvæði,  gerð  í  likingu  við  þau  og  stæld  eft- 
ir  þeim,  t.  d.  Gunnarskvæði.     En  því  merkari  eru  þessar 

íslensku  þýðingar  fyrir  hinn  danska  f rumkveðskap ;  hin 
dönsku  þjóðkvæði  (»folkeviser«)  eru  nú  ekki  til  i  svo 
göralum  handritum  sem  þessar  íslensku  þýðingar  eru 
gamlar  til,  og  oft  eru  hin  dönsku  frumkvæði  alveg  týnd, 
og  koma  þá  þýðingarnar  íslensku  í  þeirra  stað.  Sv. 
Grundtvig,  sem  síðar  varð  prófessor,  hafði  snemma  byrjað 
að  safna  til  fullkominnar  útgáfu  af  þessuiti  dönsku  þjóð- 
kvæðum;  af  hinu  heimsfræga  safni  hans  kom  fyrsta  bindi 
út  1853.  Sem  nærri  má  geta  hafði  hann  veður  af  þess- 
um  íslensku  þýðingum  og  fullan  skilning  á  því,  hve 
merkilegar  þær  voru.  Hins  vegar  er  og  víst,  að  Jón 
Sigurðsson  hafði  veitt  þeim  eftirtekt  og  það  snemma. 
Þau  heyrðu  til  hinum  »alþjóðlegu  fræðum«,  sem  hann 
safnaði  eða  lét  safna.  Það  var  því  eðlilegt  að  samvinna 
kæmist  á  meðal  þessara  tveggja  manna,  Jóns  og  Grundt- 
vigs;  Jón  safnaði  kvæðunum  og  bjó  þau  til  prentunar 
eftir  handritum  með  orðamun  þeirra  og  því  sem  þar  til 
heyrði;  Grundtvig  bjó  til  danska  textann  og  skrá  yfir 
það,  hjá  hverjum  þjóðum  kvæðin  fyndust,  ef  til  voru 
annarstaðar.  Þetta  safn,  »íslenzk  fornkvæði«, 
kom  út  í  3  heftum  árin  1854,  1858,  1859,  og  var  kostað 
af  »Litteratursamfundet« ;  en  einmitt  um  þetta  leyti  sem 
síðustu  heftin  komu  út,  dofnaði  mjög  yfir  félaginu,  svo 
að  það,  svo  að  segja,  steinhætti  útgáfum  sínum  um  1860. 
Hvort  sem  það  var  þessu  að  kenna  eða  öðru,  þá  kom 
aldrei  meira  af  þessum  kvæðum,  fyrr  en  eftir  dauðadag 
beggja  útgefandanna.  Með  4.  heftinu,  er  Pálmi  Pálsson 
sá  um  og  út  kom  1885,  var  útgáfunnl  lokið.  Frá  hendi 
þeirra  félaga  er  því,  og  því  miður,  enginn  allsherjar  for- 
máli  fyrir  verkinu,  og  er  mikið  mein,  því  að  þar  hefði 
mátt  búast  við  miklum  fróðleik  og  rannsókn  á  aldri  þess- 
ara  kvæða,  hvenær  og  hvernig  þau  bárust  til  íslands, 
hvernig  þau  voru  þýdd  þar  og  notuð,  o.  s.  frv.  Nú  er 
þessi  rannsókn  enn  ógjörð,  og  væri  þess  full  þörf,  að  hún 
yrði  unnin  og  það  sem  fyrst,  að  svo  miklu  leyti  sem 
hægt  er.  Efnið  er  lagt  upp  í  hendurnar  á  mönnum  og 
það  svo,  að  það  verður  varla  betur  gert.     En  það  er  eins 

og  enginn  íslendingur  fáist  til  þess  konar  rannsókna. 
Til  þeirra  þarf  auðvitað  margt,  bæði  sögufróðleik,  mál- 
fræðisþekkingu  og  bókmentavit  bæði  að  þvi  er  snertir 
ísland  og  Danmörk,  því  að  þaðan  voru  þau  komin  til 
íslands.     Alla  þessa  þekkingu  höfðu  þeir  félagar. 

Eins  og  þegar  hefir  verið  sýnt,  gaf  Jón  út  rit  merkra 
dáinna  höfunda;  auðvitað  var  þar  um  vísindaleg  heim- 
ildarrit  að  ræða.  En  hann  hafði  líka  opin  augu  fyrir 
annars  konar  ritum  og  andlegum  verkum.  Hann  hafði 
einkum  gaman,  eins  og  sagt  var,  af  smáskritnum  ljóðum 
og  gamanvísum,  af  háðvísum  og  þess  konar,  ef  ekki  var 
ruddalegt.  Þetta  lá  í  eðli  hans.  Það  er  því  auðskilið  að 
honum  þótti  vænt  um  kvæði  Jóns  Thorodd- 
s  e  n  s ;  það  háð  og  gaman,  sem  þar  kemur  framm,  þótt 
ekki  sé  ætíð  með  öllu  græskulaust,  átti  einmitt  við  hann 
og  hans  lund.  Því  var  það  skiljanlegt,  að  hann  fekk 
Bókmentafélagið  til  að  gefa  út  kvæði  Jóns  Thoroddsens 
(1871)  og  skáldrit  hans,  Mann  og  konu  (1876).  Þetta  var 
þar  að  auki  fullkomlega  samkvæmt  tilgangi  og  lögum 
félagsins.  Jón  sá  sjálfur  um  prentunina,  ritaði  æfi  skálds- 
ins  (framan  við  Mann  og  konu)  og  hnýtti  upplýsingum 
við  sumstaðar.  Jón  segir  um  kvæðin:  »Flestum  þótti 
mikið  til  kvæða  þessara  [o:  þeirra  sem  prentuð  höfðu 
verið]  koma,  þóttu  þau  bæði  skáldleg  og  einkennileg,  ís- 
lensk  í  anda  og  með  þjóðkennilegum  blæ«.  Þetta  eru 
ástæður  Jóns;  þær  eru  góðar  og  gildar,  en  þessi  orð  lýsa 
ekki  síður  Jóni  Sigurðssyni  sjálfum  en  skáldinu ;  það  sem 
var  »íslenskt  og  þjóðkennilegt«  átti  engan  betri  talsmann 
og  elskhuga  en  hann. 

Kvæði  annars  skálds,  »þjóðskáldsins«  Jóns  Þ  o  r- 
lákssonar  á  BægiScá,  hafði  Jón  löngu  áður  og  einn 
tínt  saman  eftir  bestu  heimildum  og  gefið  út  í  2  bindum 
(Khöfn  1842 — 43).  Eins  og  hver  veit,  sem  lesið  hefir 
kvæði  Jóns  Þorlákssonar,  er  margt  i  þeim  nokkuð  klúrt 
og  óviðfeldið;  útgefandinn  býst  við  þeirri  aðfinningu,  að 
hann  hafi  tekið  of  mikið  upp  í  bókina  af  þess  konar,  en 
hann  svarar  þar  til  því,  »að  mér  fyrir    mitt    leyti    þykir 

réttast  að  tekið  sé  alt  það  sem  hvert  það  skáld  hefir  ort 
sem  kveður  að«.  Þetta  er  hin  eina  rétta  skoðun.  Ef  ait 
er  felt  úr  sem  þykir  miður  eða  klúrt  eða  og  nærgöngult, 
og  ekkert  tekið  nema  það  sem  er  »fagurt  og  uppbyggi- 
legt«,  —  hinu  stungið  blátt  áfram  undir  stól  —  hvernig 
á  þá  að  fá  rétta  mynd  af  skáldinu  og  hugsunarhætti  hans, 
og  allri  skapferð?  En  það  er  þó  það  sem  er  stórvægi- 
legast  og  þýðingarmest,  að  fá  réttan  skilning  á  hverjum 
manni  sem  nokkuð  kveður  að,  bæði  kostum  hans  og 
ókostum,  ef  þvi  er  að  skifta.  Hver  er  og  allsherjar  dóm- 
ari  um  það,  hvað  ókostir  séu?  Ekki  get  eg  verið  í  vafa 
um,  að  það  er  ekki  sálmakveðskapur  Jóns  eða  þýðingar 
hans  á  Messías  eða  Paradisarmissi,  sem  löðuðu  Jón  Sig- 
urðsson  að  honum,  heldur  spaug  Jóns  og  gamanvisur, 
sumt  af  því  »klúra«  svo  kallaða  ef  til  vill  líka,  enda 
tekur  og  Jón  það  fram  í  æfisögu  skáldsins,  hve  »glað- 
lyndur,  gamansamur  og  ræðinn«  hann  hafi  verið  þrátt 
íyrir  alt  andstreymi. 

Að  Jón  hafði  réttan  skilning  á  því,  hvernig  út  ætti 
að  gefa  slík  rit  sem  kvæði  Jóns  Þorlákssonar,  þarf  í  raun- 
inni  ekki  vitna  við.  En  af  því  að  hann  hefir  annarstað- 
ar  (í  ritdómi  sínum  um  hina  herfilegu  útgáfu  kvæða  Sig- 
urðar  Péturssonar)  gert  ljósa  grein  fyrir  skoðunum  sínum, 
viljum  vér  taka  hér  upp  orð  hans;  þau  eru  algild:  »En 
hversu  mikillar  þakkar  vert  sem  það  er,  að  safna  ljóð- 
mælum  heldri  skálda  og  koma  þeim  á  prent,  og  þó  það 
sé  meira  varið  í  slikt  fyrirtæki  af  almúgamanni  en  öðr- 
um,  þá  má  þó  aldrei  virða  viljann  svo,  að  hann  sé  ein- 
hlítur  til  að  gera  verkið  gott.  Þegar  þess  konar  vilji 
mishepnast,  þá  má  með  rétti  segja,  að  »góð  meining  enga 
gerir  stoð«,  því  bæði  gerir  maður  þeim  vanvirðu,  sem 
maður  vildi  sæma,  þar  sem  skáldið  er ;  alþýðu  gerir  mað- 
ur  ógagn,  n:eð  því  að  útbreiða  rangfærð  rit  merkismanna 
undir  þeirra  nafni,  og  kann  það  að  tæla  margan  fáfróð- 
an;  hitt  ekki  að  nefna:  að  ljótar  bækur  með  trassalegum 
frágangi  eru  einhver  sú  ljótasta  sjón,  og  ekkert   verk    er 

óþarfara  en  að  starfa  að  slíku«.     Margir  hefðu  gott  af  að' 
athuga  þessi  gullvægu  orð  nánar. 

Vér  höfum  nú  nokkuð  skýrt  störf  Jóns  Sigurðssonar 
að  því,  er  snertir  útgáfur  hans  og  afskifti  af  fornum  fræð- 
um  íslands.  Og  er  þó  þess  ógetið,  að  hann  skrifaði  margt 
upp  og  gerði  útdrætti  úr  mörgu,  sem  aldrei  kom  á  prent,. 
að  minsta  kosti  ekki  beinlinis;  hann  skrifaði  upp  alla 
Hauksbók  t.  d.  og  ótal  mart  fleira.  Hann  hjálpaði  mörg- 
um  fræðimönnum  með  uppskriftir  af  ýmsu,  kvæðum  og 
fleiru.  Ef  alt  þetta  væri  samankomið,  væri  það  eitt  helj- 
ar  mikið  verk. 

Það  er  og  auðséð  —  af  þeim  ártölum  sem  nefnd 
hafa  verið  — ,  að  árin  1840—60  hafa  verið  framkvæmdar- 
mestu  árin  Jóns  í  hinu  eiginlega  vísindalega  bókmenta- 
starfi  hans.  Hann  var  nú  orðinn  nær  fimtugur  að  aldri, 
og  þótt  ekki  sé  nein  ástæða  til  að  álíta,  að  vinnuþrek  og 
vilji  hafi  að  neinu  leyti  minkað  eða  verið  farinn  að 
þverra,  þá  er  þó  eins  og  nokkuð  skifti  um  í  kringum  árið 
1860  eða  þau  árin.  Það  hafði  eflaust  sínar  orsakir.  Það 
voru  íslensku  stjórnmálin,  sem  þá  og  þar  á  eftir  urðu 
enn  timafrekari  fyrir  hann,  og  mál  sem  þar  áttu  skylt  við.. 

Frá  þessu  tímabiii,  sem  nefnt  var,  stafa  enn  fleiri 
verk  Jóns,  er  vér  munum  nú  geta  að  nokkru. 

Vér  nefnum  f yrst  Lagasafnið  íslenska  (Lov- 
samling  for  Island).  Safnið  er  náskylt  Fornbréfasafninu,. 
og  var  eðlilegt,  að  jafn-hugsunarsamur  maður  sem  Jón 
var  tæki  sig  snemma  til  að  safna  til  lagasafns  í  þeirri 
veru,  að  út  yrði  gefið.  I  handritasafni  hans  kvað  vera 
10  bindi  með  lagauppskriftum  (Regesta,  alt  með  hendi 
hans  nema  fyrsta  bindið;  sjá  Tímarit  Bókm.  III  17)  frá 
öllum  mögulegum  stjórnarstofum  og  skjalasöfnum.  Þetta 
er  hinn  mikli  undirbúningur  undir  útgáfuna  sjálfa,  er 
hófst  með  árinu  1853.  17  bindi  auðnaðist  Jóni  að  sjá 
prentuð  (hið  síðasta  prentað  1877).  Svo  átti  að  heita  sem 
Oddgeir  Stephensen  væri  meðstarfandi  Jóns  að  þessu  verki,. 
enda  er  og  nafn  hans  á  titilblaðinu  ásamt  nafni  Jóns; 
en  enginn  vafi  er  á  því,  að  Oddgeirs  verk  var  ekki  ann- 

að  en  að  lesa  textann.  sem  Jón  hafði  til  búið,  og  ef  til  vill 
gera  einhverjar  athugasemdir,  þar  sem  hann  hafði  vit 
tiL  Jón  og  Oddgeir  voru  aldavinir  og  hefir  samvinnan 
víst  að  mestu  verið  góð.  Það  var  og  ekki  óhyggilegt  að 
hafa  Oddgeir  sem  samverkamann  til  þess  því  fremur  að  geta 
fengið  styrk  til  útgáfunnar.  Tvö  síðustu  bindin  gaf  Jón  þó 
einn  út,  og  var  þá  komið  að  1859.  Þetta  verk  er  eitt  hið 
þarfasta  af  verkum  Jóns  og  eiginlega  víðtækast  að  þýðingu. 
Það  er,  eins  og  lög  gera  ráð  fyrir,  fyrst  og  fremst  ótæm- 
andi  brunnur  fyrir  lögfræðinga,  lagasögu  og  réttarfar  alt. 
En  það  er  miklu  meira.  Það  er  að  sama  skapi  ótæm- 
andi  lind  fyrir  sögufræðinga  og  þá  sem  rannsaka  vilja 
hag  landsins  á  hverjum  tíma  sem  er.  Það  er  að  eins  sá 
galli  á  verkinu,  að  það  er  í  svo  fárra  höndum  og  að  það 
er  flestum  ofvaxið  að  eignast  það,  þá  sjaldan  sem  það 
er  i  boði  í  heild  sinni.  Upplagið  var  víst  aldrei  mikiðr 
þvi  miður.  Þótt  ekkert  annað  verk  væri  teljandi  eftir 
Jón,  mundi  þetta  halda  nafni  hans  á  lofti  um  aldur  og 
æfi.  Þetta  útgáfuverk  er  og  það  einasta  svo  að  segja, 
sem  hann  helt  áfram  eftir  1860;  en  þá  var  tilsöfnuninni 
víst  löngu  lokið,  svo  að  ekki  var  annað  eftir  en  skipa 
efninu  og  lesa  prófarkir. 

Árið  1860  kom  út  síðasta  hefti  af  hinni  nafnfrægu 
orðabók  Sveinbjarnar  Egilssonar.  Með 
sjálfa  útgáfuna  hafði  Jón  ekki  haft  neitt  að  gera;  að 
minsta  kosti  nefnir  Jón  Þorkelsson  ekki  neitt  þess  konar 
i  ritgjörð  sinni  um  Jón  (Tímarit  III),  og  mátti  hann  vera 
því  máli  kunnugastur,  því  að  hann  fór  yfir  alt  handrit 
Sveinbjarnar  og  las  prófarkir  af  verkinu,  meðan  hann 
dvaldi  í  Höfn.  En  Jón  samdi  hinn  efnisauðga  formála 
fyrir  orðabókinni.  Er  þar  fyrst  um  Sveinbjörn  sjálfan  og 
æfi  hans,  þá  um  fornan  skáldskap  og  skýrendur  hans  að 
fornu  og  nýju.  Þá  er  alllangt  mál  um  titil  bókarinnar 
og  út  úr  því  rannsakað,  hver  nöfn  »norræn«  tunga  (dönsk 
tunga — norræna— íslenska)  hafi  haft,  og  er  það  alt  mjög 
fróðlega  fram  sett  og  með  miklum  lærdómi. 

Sagt  er  og  að  Jón  hafi  átt  töluverðan  ( —  ef  til  vill 
mestan  — )  þátt  í  formálanum  fyrir  orðabók  Eiríks  Jóns- 
sonar  (1863),  sem  er  líks  efnis. 

Að  Jón  hafi  og  haft  huga  á  öðrum  rannsóknum 
snertandi  forn  fræði  íslands,  auk  hinna  bókfræðislegu, 
sýnir  tillaga  sú,  er  hann  bar  fram  á  fundi  Fornfræðafé- 
lagsins  7.  mai  1854,  um  »að  láta  gera  rannsóknir  á  ís- 
landi  um  forna  staði  og  fornmenjar«.  Tillagan  var  sam- 
þykt,  en  aldrei  komst  hún  i  framkvæmd. 

Eins  og  sýnt  hefir  verið  hér  að  framan  hóf  Jón  Sig- 
urðsson  snemma  afskifti  sín  af  málum  íslands,  bæði  i 
stjórnmálum  þess  og  öðrum  þarfamálum.  Til  þess  að 
geta  náð  i  landa  sina  og  flutt  þeim  kenningar  sinar  og 
hvatningar,  þurfti  hann  á  málgagni  að  halda.  Um  svo 
kölluð  »dagblöð«  var  ekki  að  ræða.  Fjölnir  tórði  að  visu, 
en  Jóni  samdi  aldrei  vel  við  þá  Fjölnismenn;  þeir  vildu 
helst  líta  á  lífið  eins  og  það  ætti  að  vera  eftir  þeirra 
skoðun,  þeir  voru  »idealistar« ;  Jón  var  aftur  á  móti  af 
alt  öðru  bergi  brotinn.  Hann  leit  á  lífið  eins  og  það  var, 
skildi  kjör  þess  og  takmörk,  og  vildi  alla  tíð  hegða  sér 
eftir  því.  Hann  var  »realisti«.  Ekki  svo  að  skilja  þó, 
sem  hann  væri  hugsjónalaus  maður.  Barátta  hans  fyrir 
stjórnfrelsi  íslands  faldi  einmitt  í  sér  hugsjón  og  hátt 
mark,  en  hann  vildi  vinna  fyrir  henni  blátt  áfram  og 
halda  sér  sem  mest  við  jörðina,  lúta  kröfum  lífsirs  og 
skynseminni.  Jón  var  þjónn  almennrar,  ofsalausrar  skyn- 
semi  alla  sína  æfi.  Allar  gandreiðir  voru  honum  fjarri 
og  voru  honum  andstyggilegar  fjarstæður.  Eitt  atriði  sýn- 
ir  best  muninn  á  honum  og  Fjölnismönnum  í  þessari 
grein,  það,  að  þeir  vildu  fá  alþingi  —  það  vildi  Jón  líka 
—  og  halda  það  á  Þingvelli;  en  því  var  Jón 
alveg  mótfallinn,  ekki  af  því  að  hann  vantaði  þjóðrækni 
og  þjóðernistilfinningu  (sem  sumir  hefðu  sjálfsagt  brugðið 
honum  um  nú  á  dögum),  heldur  af  því  að  hann  sá  og 
vissi,  að  það  var  í  mesta  lagi  óþægilegt  eftir  kröfum  þá- 
tímans,  með  öðrum  orðum :  með  öllu  ópraktiskt.  Sem  bet- 
ur   fór    vann  hann  sigurinn.     En  þetta  ásamt  öðru  leiddi 

til  þess,  að  hann  fekk  ekki  eða  kærði  sig  ekki  um  að  fá 
Fjölni  að  málgagni.  Hann  fór  þá  þá  leiðina  að  stofna 
nýtt  tímarit :  »N  ý  f  j  e  1  a  g  s  r  i  t«,  er  hófu  göngu  sína 
með  árinu  1841.  Nafnið  bendir  til  hinna  eldri  »félagsrita« 
(Lærdómslistafélagsins),  er  hafa  verið  ein  hin  bestu  rit,  er 
út  hafa  komið  á  íslenskri  tungu.  En  þau  voru  öll  höfð 
til  þess  að  fræða  íslendinga  og  mest  í  verklegum  efnum, 
og  fluttu  hverja  ritgjörðina  annari  betri  og  þarfari ;  fluttu 
lika  kvæði  (til  skemtunar)  og  annan  fróðleik.  En  um 
stjórnmál  var  þar  ekki  talað,  eins  og  nærri  má  geta  á 
þeim  tímum.  Hin  nýju  rit  Jóns  Sigurðssonar  og  hans  fé- 
laga  (»gefin  út  af  nokkrum  Islendingum«,  en  í  forstöðu- 
nefnd  voru  þessir:  Bjarni  Sívertsen,  Jón  Hjaltalín,  Jón 
Sigurðsson,  Oddgeir  Stephensen  og  Ólafur  Pálsson)  áttu 
auðvitað  að  halda  áfram  hinum  þ  ö  r  f  u  ritgjörðum  hinna 
gömlu,  en  þau  áttu  líka  að  vinna  annað  og  raeira,  nefni- 
lega :  að  berjast  fyrir  stjórnfrelsi  íslands. 
Reyndar  ber  lítið  á  þessum  tilgangi  í  öndverðu,  enda  varð 
að  fara  hægt  með  það.  I  inngangsorðunum  að  fyrsta  ár- 
gangi  er  mest  áherslan  lögð  á  gagn  íslands:  »vér  ætl- 
umst  til  —  segir  þar  — ,  ef  oss  hepnast  fyrirtæki  vort, 
að  ritsafn  vort  verði  hinu  andlega  lífi  þjóðar  vorrar  til 
lifgunar,  og  veki  áhuga  hennar  á  nytsamlegum 
störfum  o  ?;  umhyggju  fyrir  hinni  kom- 
a  n  d  i  t  í  ð  [gleiðletrað  hér],  um  leið  og  vér  viljum  leit- 
ast  við  að  efla  þekkingu  manna  á  enum  alþjóðlegu 
málefnum  [sömuleiðis],  og  leiðbeina  dómum  þeirra  um 
þau,  eftir  því  sem  kostur  er  á,  og  ^eynslan  hefir  kent 
bæði  á  íslandi  og  annarstaðar«. 

I  þessum  orðum:  »alþjóðleg  málefni«  gægist  svo  að 
segja  hinn  fyrsti  pólitíski  bjarmi  upp  yfir  sjóndeildarhring- 
inn.  Þau  eru  víðtæk  að  merkingu,  og  mátti  skýra  þau  á 
marga  vegu,  ef  í  hart  kynni  að  fara;  en  að  Jón  —  því 
að  hann  hefir  eflaust  orðin  samið  —  hafi  haft  pólitík  sér- 
staklega  í  huganum,  tel  eg  vafalaust.  Fyrsti  árgangurinn 
flutti  grein  um  prestaskóla  —  líklega  eftir  Ólaf  Pálsson 
—  það  má  kalla  »alþjóðlegt  málefni«;  svo  flutti  það  grein 

um  »blóðtökur«  (eftir  Jón  Hjaltalín)  og  »Fréttir«  á  nokkr- 
um  síðum.  En  aðalritgjörðin  er  »um  alþing  á  íslandi«, 
er  undir  stendur  »J.  S«.  Þó  að  þessi  ritgjörð  sé  auðvitað 
pólitisk  lögeggjan,  má  hana  þó  engu  að  síður  telja  til  vís- 
indalegra  starfa  Jóns,  því  að  þar  er  fróðlegur  sögulegur 
inngangur,  og  almennar,  vísindalegar,  hálft  í  hvoru  heim- 
spekilegar  hugleiðingar.  En  alt  stefnir  að  hinu  sama  þó. 
Þessu  er  haldið  áfram  í  öðrum  árganginum;  þar  er  enn 
grein  um  alþingi,  en  hún  er  að  öllu  leyti  pólitísk,  og  kem- 
ur  því  ekki  þessu  máli  við.  Eg  get  þó  ekki  stilt  mig  um 
að  taka  hér  upp  nokkur  orð  Jóns,  er  snerta  það  sem  eg 
áður  gat  um:  »Eg  er  nú,  fyrir  mitt  leyti,  sannfærður  um, 
eins  og  eg  sagða  þegar,  að  Reykjavík  sé  bestur  alþingis- 
staður,  þegar  á  alt  er  litið,  eneg  hefði  tekið  [gleið- 
letrað  hér]  það  sem  merki  til  þjóðaranda  og  þjóðkjarksr 
ef  alþýða  hefði  alment  tekið  sig  fram  um  að  beiðast  þess, 
að  alþing  væri  sett  á  Þingvelli,  og  ekki  horft  í 
kostnað  þann  og  ómak  [sömuleiðis],  sem  þar  við 
hefði  aukist,  svo  framarlega  sem  það  hefði  verið  meining 
flestra  að  svo  færi  betur,  og  þeir  hefði  ekki  mælt  fram 
með  því  af  hugþótta  einum,  heldur  með  anda  og  krafti«. 
Þetta  eru  ljós  orð  og  Jóni  samboðin. 

í  sama  árgangi  er  ritgjörð  »Um  skóla  á  íslandi«. 
Hún  er  að  sínu  leyti  á  borð  við  fyrri  alþingisritgjörðina ; 
almennar  hugleiðingar  fyrst  og  svo  »ágrip  skólasögu  á 
íslandi«  —  og  það  er  vísindamaðurinn  Jón,  sem  þar  tal- 
ar.  Jón  hefur  ræðu  sína  með  þessum  snildarorðum,  eftir 
að  hafa  getið  þess,  að  þau  mál,  sem  Islendingum  sé  mest 
þörf  á  að  fá  útkljáð,  séu  alþingismálið,  skólamálið  og  verslun- 
armálið :  » Alþing  á  að  vekja  og  glæða  þjóðlífið  og  þjóðarand- 
ann,  skólinn  á  að  tendra  hið  andlega  ljós  og  hið  andlega  afl, 
. .  .  verzlunin  á  að  styrkja  þjóðaraflið  líkamlega,  færa  vel- 
megun  í  landið«  o.  s.  frv.  I  »ágripi  skólasögunnar«  rekur 
Jón  alt  í  frá  fornöld,  hvernig  skólum  og  kenslu  hafi  verið 
hagað,  og  er  það  alt  mætavel  skrifað  og  engu  gleymt  af 
því,  sem  heimildarritin  láta  í  té.  Það  er  sannvísindaleg 
ritgjörð    og    efnið    tæmt    í  stuttu  máli,  og  þarf  enginn  a5 

leita  lengra;  en  auðvitað  má  söguna  rita  lengri.  í  þess- 
ari  grein  rekur  Jón  söguna  alt  niður  til  sinna  daga. 

í  þriðju  grein  ritgjörðarinnar  skýrir  Jón,  hvernig  til- 
gangi  skólanna  megi  framgengt  verða  á  íslandi.  Nú  er 
auðvitað,  að  margt  hefir  breyst  í  tilhögun  skóla  og  kenslu- 
greina,  einmitt  ekki  síst  »latínuskólanna«,  frá  því  að  Jón 
ritaði  grein  sína  fyrir  70  árum.  Skipast  margt  á  skemri 
tíma.  En  þess  ber  þó  að  gæta,  að  á  íslandi  hafa  ekki 
miklar  breytingar  getað  gerst,  einkum  hvað  alþýðufræðslu 
snertir,  vegna  staðhátta.  En  um  alþýðuskóla  er  Jón  stutt- 
orður,  talar  þó  orð,  sem  eru  fullgild  enn  í  dag.  »Hvað 
almúgaskólum  viðvíkur,  þá  bannar  landslag  og  strjál  byggð 
einkum  að  þeim  verði  komið  við  alstaðar,  og  á  ann- 
an  bóginn  er  kensla  í  foreldrahúsum,  undir  góðri  umsjón 
presta,  í  mörgu  tilliti  hin  notabesta«.  Svo  telur  hann 
upp,  hvar  setja  mætti  barnaskóla  —  annarstaðar  en  í 
Reykjavík.  —  Hann  bendir  um  leið  á  stofnun  búnaðar- 
skóla,  alveg  eins  og  nú  er  tíðkað  á  íslandi,  —  »fengi 
bændaefnin  þar  kenslu  bæði  í  vísindum,  íþróttum  og  bú- 
skaparaðferð  (þar  á  meðal  einkum  jarðrækt  o.  s.  frv.J  um 
5—6  ára  tíma«.  Hér  er  Jón  langt  á  undan  sínum  tíma. 
Hann  brýnir  ennfremur  fyrir  mönnum  þörf  á  skólum 
handa  »kaupmannaefnum,  stýrimannaefnum  og  handa  öll- 
um  þeim,  sem  læra  ætla  handiðnir  eða  aðra  borgara-at- 
höfn«.  Alítur  hann,  að  sumt  af  þessu  mætti  jafnvel  kenna 
í  latínuskólanum.  Hann  endar  með  þessum  eftirtakanlegu 
orðum:  »Til  æfinga  (í  íþróttum,  siglingum  o.  s.  frv.)  er 
Keykjavík  allhentugur  staður«.  Það  er  auðséð  á  þessu, 
að  Jón  hefði  ekki  haít  mikið  á  móti  því7  sem  nú  er  »há- 
móðins«,  »hegurðar«kenslunni  í  skólum  vorum. 

Jón  Sigurðsson  sýnir  aftur  hér  —  auk  hins  mikla  vís- 
indalega  fróðleiks  — ,  hve  framsýnn  hann  var  og  hve 
mikið  hann  lagði  í  það  sem  hann  nefnir  »borgara-athöfn«7 
hve  praktískur  hann  var  í  einu  orði. 

I  þriðja  árgangi  ritaði  Jón  rækilega  ritgjörð  um  versl- 
un  Islands.  Hún  er  ekki  söguleg-vísindaleg  eins  og  hin- 
ar   ritgjörðirnar,    og  kemur  því  ekki  þessu  máli  við.     En 

sjálfur  hafði  hann  nú  með  þessari  ritgjörð  skrifað  um  þau 
3  aðalmálin,  er  hann  hafði  nefnt  sem  aðalmálefni  landsins. 
Það  sýnir  aftur,  að  það  er  hann  og  hann  einn,  sem  er 
hinn  sanni  stofnandi  Félagsritanna,  og  hann  einn,  sem 
var  trúandi  til  að  semja  helstu  greinar  þeirra.  Enginn 
hinna  hafði  þekkingu  hans  og  skarpleik,  heldur  ekki  hans 
ósérhlífnu  framtakssemi.  Og  eitt  er  víst,  að  þessa  hina 
síðastnefndu  ritgjörð  hefði  hann  ekki  get-ið  samið,  hefði 
hann  ekki  átt  þann  fróðleik  og  vísindalegt  skyn, 
sem  hann  hafði.  Og  svo  er  um  margar  aðrar  ritgjörðir 
hans  um  pólitísk  málefni  íslands,  fjárhagsmál,  sem  heldur 
ekki  heyra  hér  til  þessu  máli,  að  þær  styðjast  við  hið 
sama  og  eiga  rót  sína  i  fróðleik  hans  i  sögu  og  vísindum. 
Flestar  aðrar  ritgjörðir  hans  í  Nýjum  Félagsritum,  svo  og 
i  3  fyrstu  árgöngum  Andvara,  eru  þess  konar.  Annað- 
hvort  eru  þær  sjálfstæðar  kenningar  eða  nákvæmar  skýrsl- 
ur  um  meðferð  mála  íslands  á  þingi  Dana.  Jóni  Þorkels- 
syni  telst  svo  til,  að  2/3  af  öllum  Félagsritunum  eða  alls 
um  200  arkir  séu  samdar  af  Jóni. 

Til  vísindalegra  rita  má  með  réttu  telja  ritgjörð  þá, 
er  Jón  samdi  landsréttindum  íslands  til  varnar  móti  há~ 
skólakennara,  lögfræðingnum  J.  E.  Larsen.  í  háskólaboðs- 
riti  haf ði  Larsen  ritað  ritgjörð :  Om  Islands  hidtilværende 
statsretslige  Stilling  (1855),  og  reynt  þar  til  að  hrekja  þær 
skoðanir,  sem  fram  höfðu  komið  frá  hálfu  íslendinga,  og 
þá  einkum  Jóns  sjálfs.  Það  var  eðlilegt  þá,  og  eins  og 
þá  stóð  á,  að  kruíin  væri  til  mergjar  sagan  um  samband 
íslands  við  önnur  lönd,  fyrst  Noreg  og  þá  Danmörk.  Svo 
sem  oft  vill  verða  skýra  menn  fornaldarviðburði  á  mis- 
munandi  hátt,  eftir  upplagi,  eftir  grundvallarskoðunum,  og 
ekki  sist  af  þvi  að  sjálfar  frásagnirnar  um  þá  eru  oft 
stuttar,  óljósar,  og  má  þá  skýra  þær  og  skilja  á  fleiri 
vegu  en  einn. 

Það  er  margt  i  réttar-  og  stjórnarfarssögu  Islands, 
sem  er  þannig  lagað.  Og  ekki  tekur  betra  við  þegar  ó- 
fróðir  menn  fara  að  leggja  inn  i  fornöldina  (eða  fyrri  ald- 
ir)    og    hugsunarhátt  hennar  hugmyndir  og  hugsanir,  sem 

þá  voru  alls  ekki  til.  Á  þessu  bryddir  því  miður  oft,  og- 
verður  þá  sannleikurinn  fyrir  borð  borinn.  Þess  þótti, 
kenna  í  ritlingi  Larsens,  að  hann  var  ekki  fullfróður  í 
sögu  íslands,  svo  og  hins,  sem  ekki  var  furða,  að  hann 
leit  á  alt  málið  frá  sjónarmiði  Dana  og  dró  þeirra  taum. 
Jón  Sigurðsson  fann  þegar,  að  hér  gat  verið  hætta  á  ferð, 
og  vatt  bráðan  bug  að  því  að  svara.  Aður  en  árið  var 
liðið,  var  svarið  samið  og  prentað :  Om  Islands, 
statsretslige  Forhold  (á  íslensku  í  Nýjum  Fél. 
árið  eftir).  Þetta  mátti  kalla  snarræði.  En  Jón  var  efn-. 
inu  kunnugur  og  hefir  ekki  þurft  að  hafa  mikið  fyrir  þ^  í. 
Því  mætti  best  trúa,  að  hann  hefði  skrifað  ritið  viðstöðu- 
litið  upp  úr  sér.  Þetta  rit,  sem  þó  er  deilurit,  er  fyrir- 
mynd  að  öllum  frágangi,  niðurskipun  efnisins,  hógværð  í 
orðavali,  ró  í  framsetningu,  og,  að  minsta  kosti  fyrir  oss 
íslendinga,  sannfærandi  í  allri  röksemdaleiðslu.  Það  cr 
riddaralegur  atgangur,  sem  hér  ber  fyrir  augu  oss.  Það 
eru  ekki  hnjóðsyrði,  lastyrði  eða  hrottaleg  stóryrði,  sem 
vér  hér  lesum.  íslendingar  nú  á  timum  hafa  sumir  lítið 
lært  af  Jóni  Sigurðssyni,  en  gætu  lært  mikið,  —  annað 
en  um  stjórnmál.  Jón  segir  í  öndverðum  ritlingnum :  »Þ,ið 
er  nú  hvorttveggja,  að  bæði  var  tilefnið  til  þess,  að  rit- 
gjörðin  [J.  E.  Larsens]  kom  út,  næsta  hátíðlegt,  og  um 
höfundinn  ljúka  allir  upp  sama  munni,  að  hann  sé  bæði 
lærður  maður  og  skarpur,  enda  hlýtur  efnið  að  knýja 
mann  til  alvarlegrar  ihugunar  og  nákvæmrar  rannsóknnr 
um  það,  sem  hvorirtveggja  hafa  sagt  og  fært  til  síns  máls 
héraðlútanda«,  o.  s.  frv.  Svona  rita  fæstir  nú  á  dögum  á 
íslandi.  —  Því  miður  dó  J.  E.  Larsen  skömmu  eftir,  svo 
að  þessari  hólmgöngu  þeirra  Jóns  var  þar  með  lokið. 

Hófundurinn  rannsakar  og  rekur  nú  s  ö  g  u  sambands- 
ins,  fyrst  við  Noreg  og  svo  við  Danmörk,  allargötur  nið- 
ur  að  1848.  Áð  inngangi  loknum  (um  gamla  sáttmála  m. 
m.)  kemur  aðalritgjórðin  i  4  köflum  (eins  og  J.  E.  Larsens 
var)  eftir  timabilum:  1262—1380,  1380  til  einveldis  Dana- 
konunga,  frá  einveldi  til  1831,  1831  o.  s.  frv.     Frá  sjónar- 

miði    vor   íslendinga    er   sögurakning    Jóns    óvefengjandi 
og  röksemdaleiðsla  óhrekjandi. 

Auðvitað  verður  þvi  ekki  neitað,  að  vér  erum  holt 
og  bolt  eins  og  allir  aðrir,  að  »vér  trúum  því  helst,  sem 
vér  viljum  að  sé«.  En  það  útilokar  ekki,  að  líta  megi 
á  málavöxtu  með  skynsemi  heilans  og  þeim  kulda  —  ef 
svo  má  að  orði  kornast  —  sem  í  henni  felst,  engu  siður 
en  með  hita  hjartans.  En  þó  maður  geri  það  —  og  það 
heíi  eg  fyrir  mitt  leyti  reynt  að  gera  — ,  þá  er  það  mín 
reynsla,  að  ritgjörð  Jóns  sé  ekki  einungis  sannvísindaleg, 
heldur  og  á  svo  góðum  rökum  og  fróðleik  byggð,  að  ekki 
er  margt  i  henni  sem  hægt  er  að  hrekja.  En  um  sumt 
má  deila.  Eins  og  líka  ritgjörðir  hinna  síðustu  ára  um 
hvað  gerðist  1262 — 64  best  sýna.  Eg  get  ekki  látið  hjá 
líða  að  geta  þess,  að  dr.  Kn.  Berlín,  sem  eg  virði  mikils 
sem  vísindamann,  hefir  borið  Jóni  það  á  brýn,  að  hann 
hafi  misfarið  með  orð  annara  lærðra  manna  og  skoðanir 
þeirra,  þeirra  Dahlmanns,  P.  A.  Munchs  og  Þórðar  Svein- 
björnssonar,  en  eg  fæ  ekki  séð,  að  Jón  hafi  gert  sig  sek- 
ann  i  þessu,  en  það  væri  þung  ákæra  ef  sönn  væri.  Mál- 
ið  er  um,  hvort  íslendingar  hafi  gefið  sig  undir  konung 
^eða  Noreg.  Dahlmann  nefnir  »Capitulation«,  þ.  e.  upp- 
gjöf,  »sem  hafi  látið  íslendinga  halda  sínu  fullu  sjálfsfor- 
ræði  (autonomie)«.  Eg  sé  ekki  betur,  en  að  Jón  hafi 
fullan  rétt  til  að  vísa  til  þessara  orða.  Ef  »autonomie« 
er  skilið  eftir  sinni  upphaflegu  þýðingu  —  og  er  það  ekki 
einmitt  hún  sem  hér  er  hin  eina  rétta?  — ,  þá  svarar  það 
orð  einmitt  til  þess  sem  var,  þess  að  íslendingar  áttu  að 
halda  sinum  eigin  gömlu  lögum  (sbr.  Gramla  sáttmála); 
Jón  vitnar  í  orð  P.  A.  Munchs  í  Noregslýsingu  hans  (1849) 
þar  sem  hann  segir,  að  ísland  (»og  Grænland« ;  þessum 
orðum  sleppir  Jón,  og  er  hann  víttur  fyrir,  en  eg  get  ekki 
séð  að  það  geri  til  né  frá)  hafi  sameinast  Noregi  »án 
þess  að  verða  nein  eiginleg  provins  úr  Noregi  eða  geta 
talist  til  hans  administrativt«.  Eg  hy gg  að  Jón  hafi  skil- 
ið  eða  mátt  skilja  þessi  orð  Munchs  eins  og  hann  hefir 
gert   og   það    því  fremur,  sem  Munch  sjálfur  segir  í  Nor- 

■egssögu  sinni,  að  ísland  hafi  fyrst  komist  í  hreint  p  e  r  - 
sónusamband  við  Noreg  (sem  reyndar  síðar  hafi 
breyst  i  realsamband).  En  verst  á  að  vera  meðferðin  á 
orðum  Þórðar,  því  að  þar  láti  Jón  hann  segja  hið  gagn- 
fitæða  við  það  sem  hann  í  raun  og  veru  hafi  sagt.  Orð 
Þórðar  eru  á  latínu.  Orðrétt  eru  þau  þessi:  »Höfðingja- 
stjórn  íslands  endaði  þannig,  landið  og  íbúar  þess  komust 
undir  vald  Noregsríkis,  ekki  sigraðir  með  valdi  (hervaldi) 
heldur  sem  félagar,  að  höldnum  sínum  eigin  lögum  og 
lofum«.  Síðasta  setningin  er  sama  sem  Dahlmann  segir 
og  rétt  er.  Ágreiningurinn  milli  Kn.  Berlíns  og  Jóns  er 
nú  sá,  að  Berlín  leggur  aðaláhersluna  á  orðin,  »komust 
undir  vald  Noregsríkis«,  en  sýnist  blunda  andspænis  á- 
framhaldinu.  Jón  leggur  mesta  áhersluna  á  orðin  »sem 
félagar«  og  áframhaldið.  Sannleikurinn  er  sá,  að  það  er 
Þ  ó  r  ð  u  r  sem  er  í  mótsögn  við  sjálfan  sig.  Það  er  í 
raun  og  veru  hugsunarrangt  að  segja,  að  »menn  komist 
u  n  d  i  r  vald  annara  sem  félagar«.  Þetta  útilokar 
hvort  annað.  Hvað  sem  nú  Þórður  hefir  meint  með  orð- 
um  sínum  um  »vald  Noregsríkis«  (mér  er  til  efs,  hvort 
hann  hefir  ekki  haft  þessi  orð  alveg  sömu  merkingar  sem 
»Noregs  konungs«,  regnum  =  konungdómur  =  konung- 
ur),  þá  er  það  tvímælalaust  að  hann  hefir  skoðað  íslend- 
inga  sem  stýrandi  sjálfum  sér  með  sínum  eigin  lögum  eftir 
sera  áður,  og  kallar  þá  »félaga«  (en  ekki  »þegna«)  Norð- 
manna.  Eftir  þessu  er  það  fullkomlega  skiljanlegt,  að 
Jón  lætur  orðin  »sé  komnir  í  samband  við  Noreg«  svara 
til  f yrstu  orðanna  hjá  Þórði ;  það  hlyti  að  vera  meiningin ; 
hann  hefir  skýrt  þau  eftir  ótvíræðri  merkingu  síðari  orð- 
anna.  Jón  hefði  auðvitað  átt  að  þræða  orðin,  og  sýna 
þessa  hugsunarvillu  Þórðar,  en  það  er  fullkomlega  afsak- 
anlegt,  að  hann  gerði  það  ekki,  heldur  tók  meininguna, 
og  mér  þykir  það  vafalaust,  að  Jón  hefir  náð  réttri  hugs- 
un  Þórðar.  Hér  er  ekki  að  tala  um  vísvitandi  rangfærslu. 
í  N.  Fél.  ritaði  Jón  —  ef tir  talningu  JónsÞorkelssonar — , 
auk  þess  sem  nefnt  er,  um  verslun  í  14.  og  29.  árg.,  um 
alþing   í  18.,  um  fjármál  í  10.,  11.,  23.  og  25.,  um  lands- 

réttindi  í  16.,  17..  20—24.,  27.  og  28.  árg.  í  Andvara  rit- 
aði  hann  og  i  3  fyrstu  árgöngum  um  stjórnarskrána,  f jár~ 
hag  og  Þjóðvinafélagið.  Auk  þess  samdi  Jón  æfisögur 
merkra  íslendinga,  er  myndir  fylgdu  í  allmörgum  árgöng- 
um  Fél.r.,  og  ýmislegt  fieira  svo  sem  ritdóma. 

Jón  Sigurðsson  hafði  altaf  þjóðina  íslensku  i  hug  sér 
og  bar  hana  jafnan  fyrir  brjósti;  hana  vildi  hann  fræða 
og  henni  duga  i  öllum  greinum,  fyrst  og  fremst  i  stjórn- 
málum.  Af  þessum  áhuga  kom  það,  að  hann  samdi  rit- 
gjörðir,  er  ætla  mætti  að  hefðu  legið  nokkuð  fjarri  námi 
hans  og  þekkingu,  svo  sem  var  »Lítil  fiskibók«  (1859), 
»Litil  varningsbók«  (1861),  og  »Um  bráðasóttina  á  íslandi« 
(1873),  en  þessar  ritgjörðir  voru  settar  saman  eftir  skýrsl- 
um  og  gögnum.  Að  öðru  leyti  kunnum  vér  ekki  að  meta 
þessar  ritgjörðir.  Hitt  var  skiljanlegra,  að  hann  á  fyrstu 
árum  sínum  tók  þátt  í  þýðingu  æfisögu  Franklíns 
(1839),  þessa  ágæta  þjóðarfrömuðs  og  rólega  spekings; 
Jón  hefir  eflaust  fundið  sálarskyldleik  sinn  við  hann. 
Þegar  því  er  við  bætt,  að  Jón  íslenskaði  almanakið  í  30 
ár,  og  samdi  hina  prentuðu  skýrslu  Bókm.félagsdeildarinn- 
ar  í  Khöfn  um  fjólda  mörg  ár,  þá  mun  fiest  talið,  sem 
við  hann  má  kenna  sjálfan. 

Eins  og  getið  heíir  verið  var  Jón  ákaflega  hjálpsam- 
ur  öllum  sem  leituðu  ráða  hans,  óskuðu  uppskrifta  af 
gömlum  kvæðum  og  þess  konar.  Hann  studdi  af  alefli  alt, 
sem  gat  orðið  íslandi  og  íslendingum  til  gagns  og  sóma. 
Og  eins  og  nærri  má  geta  og  þegar  hefir  verið  á  drepið, 
var  Bókmentafélagið  óskabarn  hans.  Sérstaklega  má  geta 
þeirrar  vinnu,  er  hann  lagði  í  að  gera  Uppdrátt  Björns 
Gunnlaugssonar  úr  garði;  það  má  eflaust  honum  þakka 
mikið,  hve  ágætur  þessi  uppdráttur  er  að  öllum  frágangi. 
Þorv.  Thoroddsen  segir  svo  í  Landfræðissögu  sinni  (III 
327),  að  Jón  hafi  annast  prófarkalestur  á  uppdrættinum, 
séð  um  að  nöfnin  væru  rétt,  og  ákveðið  hver  nöfn  yfir 
höfuð  skyldu  þar  vera.  Og  eflaust  er  það  Jóni  að  þakka, 
að  féð  fékst  til  að  gefa  hann  út  (yfir  22000  krónur). 

Jón  Sigurðsson  var  alla   sína   æfi    mjög   gefinn   fyrir 


Vísindastörf  Jóns  Sigurðssonar.  17í> 

að  safna  bókum  o  g  handritum,  og  líktist  í  því 
Árna  Magnússyni.  Hann  var  ákafiega  bókfróður  maður 
og  vissi  deili  á  öllu  því,  sem  prentað  var  á  íslandi  og 
um  ísland.  Safn  hans  af  prentuðum  íslenskum  bókum  er 
eitt  hið  mesta  sem  verið  hefir.  Hann  grenslaðist  mjög 
eftir  og  hafði  menn  víða  um  land  til  þess  að  grenslast 
eftir  fornum  og  sjaldgæfum  bókum  eða  bókaútgáfum.  Og 
hafði  það  góðan  árangur.  Jón  var  vinsæll  maður  og 
greiðvikinn  sjálfur  og  vildi  hver  maður,  sem  gat,  hjálpa 
honum.  Hann  kom  heim  til  manna,  þegar  hann  var 
heima  á  íslandi,  þar  sem  hann  átti  einhverja  von  bóka 
til  þess  að  fá  að  sjá  þær.  Ekki  var  víst  öllum  um  það 
gefið  sem  sjálfir  voru  safnarar.  Eg  man  eftir  því,  að  Jón 
kom  heim  til  föður  mins,  sem  hann  hafði  fengið  margt 
hjá,  prentað  og  óprentað;  en  faðir  minn  tók  þá  stundum 
undan  og  faldi  það  sem  honum  var  sárast  um  og  vildi 
ekki  verða  af  i  bráðina;  hann  vissi,  að  sæi  Jón  það  og 
óskaði  að  eignast  það,  gæti  hann  ekki  neitað  honum  um 
það.  Hins  vegar  hefir  Jón  aldrei  horft  í  skildinginn,  eí' 
borgun  var  heimtuð.  Hann  átti  og  allmikið  handritasafn, 
og  honum  var  það  mest  að  þakka,  að  Bókmentafélagið 
eignaðist  smámsaman  hið  dýrmæta  handritasafn  siít,  sem 
nú  er  eign  Landsbókasafnsins.  Jón  kunni,  eins  og  Arni, 
að  meta  alt,  hvað  lítið  sem  var,  og  hann  var,  eins  og 
hann,  allra  manna  glöggvastur  á  rithendur  og  aldur  hand- 
rita.  Það  eru  þeir  Árni  og  Jón  sem  mest  og  réttast  hafa 
kunnað  að  ákveða  aldur  fornra  islenskra  handrita.  Og 
frá  þeim  stafa  þau  aldursákvæði,  er  vér  nú  að  jafnaði 
fylgjum.  Guðbrandur  Vigfússon  hafði,  að  minsta  kosti  á 
sínum  síðari  árum,  að  ýmsu  leyti  aðrar  skoðanir,  og  vildi 
gera  sum  handrit  eldri  en  aðrir.  En  hann  hefir  þar  vafa- 
laust  rangt  fyrir  sér.  Handritalýsingar  Jóns,  bæði  þær 
sem  eru  í  aðalskrá  þeirri,  er  áður  var  getið,  og  þær  er 
smám  saman  voru  prentaðar  i  Antiquarisk  Tidsskrift,  eru 
mjög  fullkomnar  og  réttar. 

Þó  að  Jón  væri  málfræðingur  að  upphafi  og  upplagi, 
liggur  þó  eiginlega  ekkert  eftir  hann  er  snertir   málfræði 

beinlínis.  En  málfræðiskunnáttu  hans  kennir  í  hinum 
mörgu  formálum  og  inngöngum  og  athugasemdum  í  út- 
gáfum  hans  og  öðrum  bókum.  Kunnátta  hans  í  1  a  t  í  n  u 
var  góð.  Hann  skrifaði  latínu  blátt  áfram,  látlaust  og 
lipurt  og  án  þess  að  kæra  sig  um  cicerónskt  klassískt 
mál,  og  má  þar  segja  að  hann  kæmist  ekki  til  jafns  við 
Sveinbjörn  Egilsson.  Hvað  íslenskt  mál  snertir,  rit 
aði  hann  það  ætíð  tildurlaust  og  blátt  áfram,  eftir  því 
sem  orðin  fellu  eðlilegast.  Hann  notaði  það  mál,  sem  til 
var,  en  hefir  ef  til  vill  tilbúið  sjálfur  einstöku  orð,  en 
þau  voru  þá  þannig,  að  enginn  fann  að  þau  voru  nýyrði. 
Því  miður  er  það  atriði  alveg  órannsakað,  og  það  er  mér  of- 
vaxið  að  reyna  að  rannsaka  það  nú.  Ekkert  hefði  Jóni 
mislíkað  meir,  en  sá  málrembingur,  sem  sumir  nú  á  dög- 
um  tíðka  sér.  Hann  hefði  iitið  óhýru  auga  til  þeirra, 
sem  ekki  geta  skrifað  línu  svo  að  ekki  séu  átján  »kendir« 
í  eða  önnur  nýmóðins  skrípi,  sem  ekki  stafa  af  öðru  en 
fákunnáttu  þeirra  og  klaufaskap,  er  nta.  Hann  var  jafn- 
fjarri  þeim,  er  ekki  geta  stungið  niður  penna  svo,  að 
þeir  noti  ekki  orð  og  orðatiltæki,  sem  tíðkuðust  á  14.  og 
15.  öld,  en  þess  á  milli  viðhafa  útlenskuslettur  og  nýyrði, 
svo  alt  verður  einn  mislitur  hrærigrautur  og  ógeðfeldur 
á  bragðið.  Jón  þræddi  meðalhófið  þar,  sem  oftast  annar- 
staðar;  það  var  honum  meðfætt.  Það  er  unun  að  lesa 
mál  hans,  ekki  að  eins  efnisins  vegna,  heldur  og  fyrir  sak- 
ir  orðanna  og  orðalagsins.  Eg  sagði  að  málið  væri  lip- 
urt  og  látlaust.  Það  er  það,  þó  að  Jóni  verði  það  ósjald- 
an  að  skjóta  inn  samlíkingum;  en  þær  eru  einmitt  svo 
vel  viðeigandi  og  eðlilegar,  að  þær  auka  lestrarnautnina 
hverjum  sem  ekki  les  andlaust  og  hugsunarlaust.  A  ein- 
um  stað  segir  hann  t.  d.  að  »velmegun  landsins  hafi  runn- 
ið  upp  eins  og  f ífill « ;  þetta  er  alþýðlegt  mál  og  smellið, 
og  þ  a  ð  skilur  hver  undir  eins.  Á  öðrum  stað  segir  hann, 
»að  flest  skáld  vor  hafi  kveðið  einungis  af  gáfu  sinni, 
eins  og  fugl  á  kvisti,  sem  kvakar  eins  fagurt,  hvort  sem 
nokkur  heyrir  til  hans  eða  enginn«.  Ágætt  og  smellið  er 
annað  eins  og  þetta:     »Aldrei  hefir  skaðvænni  engispretta 

verið  í  landi  en  hann  (þ.  e.  Guðmundur  biskup  góði), 
enda  tókst  honum  að  koma  allri  blómgun  mentunar  og 
velmegunar  í  Hólabiskupsdæmi  í  svart  flag«.  »Svörtu 
flögin«  á  íslandi  þekkir  hvert  mannsbarn,  og  »engisprett- 
urnar«  úr  biflíunni  og  biflíusögunum ;  þetta  og  annað  eins 
má  finna  ótal  sinnum.  Það  gerir  málið  óðar  miklu  skýr- 
ara  fyrir  sálaraugum  lesandanna,  hefir  lík  áhrif  sem  leift 
ur  geisli,  er  alt  í  einu  lýsir.  Lesandinn  finnur,  að  þetta 
fæðist  ekki  með  harmkvælum  eða  af  tildurs-fýst,  heldur 
svo  að  segja  af  sjálfu  sér  og  þrautarlaust.  Þau  ráð  eru 
oft  gefin  nú,  að  menn  eigi  að  lesa  fornsögurnar  til  þess 
að  geta  ritað  vel  íslensku.  Ekki  skal  eg  leggja  á  móti 
því  að  þær  sé  lesnar,  en  það  er  auðsætt,  að  stíllinn  á 
þeim  er  ómögulegur  nú  á  dögum  nema  helst  í  sagnaritum. 
Og  færi  menn  nú  að  stæla  hann,  yrði  víst  sami  hræri- 
grauturinn  úr,  sem  áðan  var  nefndur.  Eg  vildi  ráða 
mönnum  heldur  að  lesa  og  kynna  sér  rækilega  rithátt  og 
stíl  þeirra  Sveinbjarnar,  Konráðs,  Jóns  og  Páls  Melsteðs. 
Þeir  höfðu  hæfileika  og  smekk  til  þess  að  taka  það  úr 
fornmálinu,  sem  hæfilegt  var,  og  svo  að  segja  bræða  það 
saman  við  nútímans  daglegt  mál,  svo  að  fram  kom  hið  snild- 
arlega  ritmál  þeirra.  Vafalaust  hefir  Sveinbjörn  haft  áhrif 
á  ritmál  Jóns,  en  Jón  var  þó  fullkomlega  sjálfstæður. 
Fullkomlega  »hreint«  var  ekki  ritmál  hans  í  óndverðu; 
»yppurstu«,  »hvar«  fyrir  »þar  sem«  og  þess  konar  smá- 
vegis  má  finna.  Eins  má  finna  rangar  orðmyndir  svo 
sem  »tortýnast«  (f.  -tímast),  »auðsærni«  (f.  -auðsæi),  »auð- 
8ært«  (f.  -sætt)  og  þess  konar  fleira.  En  slikt  er  að  eins 
í  fyrstu  ritgjörðum  hans  og  hverfur  siðar.  Þar  hafa  þeir 
Konráð  og  Jónas  ef  til  vill  haft  áhrif  á  hann,  en  einkum 
þó  lestur  fornrita  og  aukin  þekking  á  málssögunni  og 
málslögum,    sem  hlaut  ósjálfrátt  að  koma. 

Alveg  sama  má  segja  um  réttritun  Jóns,  svo  að 
það  atriði  sé  lika  tekið  með.  Hann  hafði  i  skóla  lært 
þá  réttritun,  sem  Sveinbjörn  fylgdi  og  aftur  var  frá  Rask 
komin  að  mestu.  Jón  gerði  hana  i  fyrstu  í  stöku  atriðum 
fornlegri  en  þurfti,  ritaði  t.  d.  »-ligur«  (f.  -legur)  í  lýsing- 

arorðum  og  »enn«  (greinirinn,  f.  hinn),  en  þetta  átti  sér 
líka  stað  að  eins  i  byrjun,  (víst  ekki  nema  í  3  fyrstu  ár- 
göngum  Fél.ritanna) ;  svo  lét  hann  af  því;  það  var  kæk- 
ur,  sem  hann  fann  var  óeðlilegur  og  gagnslaus.  I  stöku 
atriðum  er  líka  rangt  ritað  svo  sem  »hardt«  (svonefndur 
»upprunaritháttur«)  og  »óeyrðir«  og  þess  konar  smávegis, 
sem  alt  hvarf  og  hjaðnaði.  Annars  fylgdi  Jón  réttritun 
Rasks,  skrifaði  aJla  tíð  »bakfall«  yfir  e  (=je);  þar  í  var 
hugsun,  (en  í  nútíðar-é  engin) ;  sömuleiðis  broddaða 
stafi  á  undan  n  g  (n  k) ;  það  er  réttast. 

Eins  og  á  hefir  verið  minst,  var  Jón  Sigurðsson  eflaust 
betur  að  sér  í  sögu  íslands  frá  elstu  tímum  til  sinna  daga, 
en  nokkur  annar  maður  fyr  eða  síðar.  Og  þarf  ekki  þar 
um  að  f  jölyrða.  En  hitt  var  ekki  síður,  að  hann  var  vel 
að  sér  í  bókmentasögu  landsins ;  það  er  náskylt  bók- 
fræði  hans.  Hann  hefði  getað  samið  bókmentasögu  íslands 
alla  leið,  og  hann  hefði  getað  gert  það  með  kunnáttu  og 
góðu  skynbragði.  En  þess  konar  samfeld  rit  auðnaðist 
honum  ekki  að  skrásetja.  Ritgjörðin  um  skólana  sýnir, 
hve  vel  hann  var  að  sér  og  hve  rétt  og  skýrt  hann  dæm- 
ir  um  hlutina.  Þar  segir  meðal  annars  svo:  »í  vísind 
unum  er  þessi  sraekkleysisöld  [14.  og  15.  öld]  lítilfjörleg 
sem  nærri  má  geta:  riddarasögur,  sem  Hákon  Hákonar- 
son  enn  gamli  kom  fyrst  inn  í  Noreg,  breiddust  nú  út 
fyrir  alvöru,  og  rímur  út  af  þeim  því  fleiri  og  lengri  sem 
þær  voru  lygilegri  og  klúrari,  en  hinn  hreini  gullmálmur, 
sem  er  í  eddukvæðunum  og  enum  bezta  innlenda  skáld- 
skap  og  sögum  var  látinn  liggja  óhrærður,  nema  þar  væri 
skotið  inn  einhverju  um  mannætur  eða  flugdreka  eða 
kraftaverk  heilagra  manna.  Annálar,  sem  eru  einu  sagna- 
fræðis-frumritin  þessara  alda,  eru  vottur  ens  sama  smekk- 
leysis  og  andligs  svefns,  þar  sem  menn  taka  ekki  eftir 
neinu  nema  snjóflóðum  eða  skiptöpum  eða  mannalátum, 
og  hverr  sem  deyr  verður  þegar  manna  ágætastur,  þó 
^nginn  viti  hann  hafa  afrekað  nokkurn  hlut  í  lífinu. 
Landssagan  gengur  öll  í  það,  hvernig  viðrað  hafi  sumar 
og  vetur,  en  enginn  heyrir  sagt  frá  dugnaðarviðleitni  ein- 

stakra  manna,  sem  við  bregða  hér  og  hvar.  Stjórnarsag- 
an  gengur  í  að  segja  nöfn  konunganna  og  sendimanna 
þeirra,  og  hvenær  þeir  hafi  komið  og  farið,  en  enginn 
getur  um,  hvað  þeir  hafi  gert,  nema  það  væri  einhver 
býsn  eða  hégómi,  sem  leiddi  höfundinn  til  þess«.  Þetta 
er  alt  hVerju  orði  sannara.  Þetta  er  lýsing  á  bókment- 
um  íslendinga,  á  söguritun  þeirra  (á  nefndu  tímabili)  og 
—  á  Jóni  sjálfum.  Hann  sýnir  hér,  að  hann  vissi,  hvað  i 
sögu  íslands  og  bókmentasögu  átti  að  standa. 

Það  er  fögur  mynd  af  Jóni  Sigurðssyni,  sem  verk 
hans  sýna  oss.  Útgáfur  hans  standa  enn  í  dag,  og  vegna 
hvers?  Vegna  þess  að  hann  las  rétt,  skrifaði  upp  áreið- 
lega,  var  allra  manna  bestur  prófarkalesari ;  athugasemd- 
ir  hans  studdar  fróðleik  og  fullar  af  íróðleik,  og  i  hvern 
stað  áreiðanlegar;  hann  sletti  ekki  fram  ágiskunum  út 
í  loftið,  sem  engan  grundvöll  höfðu  eða  stað,  og  sagði  og 
skrifaði  yfir  höfuð  aldrei  neitt  sem  hann  ekki  gat  staðið 
við.  Svo  skrifaði  hann  hugsunarrétt  og  skipulega,  og 
umfram  alt  ljóst,  svo  að  aldrei  bar  fölska  á.  Alveg  sama 
er  að  segja  um  ritgjörðir  hans.  Jón  er  mótsetning  við 
Guðbrand  Vigfússon,  sem  var  mesta  hamhleypa  til  vinnu 
sem  Jón,  iðinn  líka  sem  Jón,  en  hann  hirti  ekki  um  eins  mikla 
nákvæmniog  athygli  i  smámunum,  og  hann  var  ekki  ragur  á 
að  hrófla  upp  getgátum  og  ósönnuðum  setningum,  sem  enga 
þýðingu  hafa  fyrir  neinn  nema  þann,  sem  gleypir  alt 
með  trúarinnar  augum.  Og  fyrir  vísindin  hefir  slíkt  lítið 
gagn.  Bestar  voru  þær  ritgjörðir  og  útgáfur  Guðbrands, 
sem  hann  fekst  við  svo  að  segja  undir  handarjaðri   Jóns. 

Jón  Sigurðsson  var  einn  af  þeim  mönnum,  sem  ósjálf- 
rátt  og  án  þess  eiginlega  að  vita  það  sjálflr  hafa  áhrif, 
víðtæk  og  djúp,  á  þá  menn,  sem  þeir  eiga  mök  við,  vinna 
með  og  hafa  samkvæmi  við.  Þar  til  studdi  hvorttveggja, 
hinir  andlegu  yfirburðir  hans,  ró  og  dagfar  alt,  og  svo  lika 
hans  likamlegu  yfirburðir,  þessi  hinn  fagri,  þrekni  likami, 
einkennilegi  svipur,  ekki  laus  við  hörku  á  brún  en  með 
4álitlu  brosi  í  hægra  munnviki,  eins  og  mynd  hans  sýnir, 

hið  háa  og  tignarlega  enni  og  hin  tígulega  og  öldurmann- 
lega  framganga  hans. 

Eg  hefi  heyrt  marga  danska  menn,  sem  mundu 
vel  eftir  Jóni,  kveða  upp  lof  um  hann  fyrir  hans  ágætu 
eigiuleika.  Það  var  auðséð,  að  hann  var  þeim  ógleym- 
anlegur. 

Eins  er  hann  og  á   hann    að    vera    oss    íslendingum, 
ógleymanlegur  eigi  að  eins  fyrir  sakir  hinnar  pólitisku  starf- 
semi  hans  fyrir  stjórnfrelsi  og  sjálfstæði  lands  vors,  heldur 
og  vegna  bókmentastarfa  hans,  sem  að  sínu  leyti  komust 
til  jafns  við  hin.     Það  sem   hann   hefir   unnið    þar,    hefir 
hann  unnið  fyrir  íslendinga.     Svo  kvað  G-röndal: 
Mun  Saga  deyja  og  slitna  hörpustrengur 
og  sofna  hljómur,  eyrum  vorum  kær? 
mun  tryggð  og  dugur  ekki  lifa  lengur 
en  litið  blóm,  er  fellir  minsti  blær? 
A  meðan  sól  á  svanadúni  tindrar 
og  svellur  brim  við  kaldan  jökulfót, 
á  meðan  Heklufjall  af  sium  sindrar, 
þitt  signað  líf  er  íslands  meinabót. 

Finnur  Jónsson^ 


Jón  Sigurðsson  sem  stjórnmálamaður1. 

Eftir  Klemens  Jónsson  landritara. 


Hin  mikla  stjórnarbylting  var  um  garð  gengin.  Heilla- 
stjarna  Napóleons  var  hnigin  að  fullu  og  öllu,  því  Water- 
loo-dagurinn  var  liðinn  og  nú  sátu  þjóðhöfðingjarnir  í 
Vinarborg  og  réðu  ráðum  sínum,  að  fyrirbyggja  allar 
stjórnarbreytingar  og  byltingar  eftirleiðis,  svo  að  þeir 
gætu  setið  í  náðum  á  veldisstóli  sínum  og  stjórnað  þegn- 
unum  sem  landsfeður,  er  einir  vissu  hvað  þeim  var  fyrir 
beztu.  Arangur  ráðstefnunnar  var  stofnun  »hins  heilaga 
sambands«,  sem  í  orði  kveðnu  hafði  frið,  bróðurást  og 
réttlæti  að  orðtaki  sínu,  en  i  raun  og  veru  varð  til  þess 
að  styrkja  einveldi  þjóðhöfðingjanna  og  brjóta  á  bak  aftur 
sérhverja  frelsishreyfingu  og  sjálfstæðismeðvitund  lýðsins. 
Tíminn  til  að  stofna  slíkt  félag  var  einkar  vel  valinn; 
þjóðirnar  þurftu  frið  til  að  rækta  löndin,  og  ala  upp  börn- 
in,  því  miðaldra  menn  voru  þá  vart  til  á  Frakklandi  og  í 
þeim  löndum,  sem  styrjöldin  hafði  aðallega  í  verið;  frið- 
inum  var  því  alment  fagnað,  en  svo  er  sjálfstæðistilfinn- 
ingin  rík,  svo  sterk    er    frelsisþráin,    að    varla    var    þeim 


*)  Eftir  miðjan  apríl  þ.  á.  sneri  ritstjóri  Skírnis  sér  til  mín  með 
tilmæli  um  að  rita  um  Jón  Sig.  sem  stjórnmálamann,  af  þvi  honum  hafði 
þá  alveg  nýlega  brugðist  ritgerð  þess  efnis  frá  öðrum  manni,  '*  Af  þvi 
eg  þóttist  efni  þessu  nokkuð  kunnur,  þá  dróst  eg  á  það,  þú  stuttur 
væri  timi,  því  ritið  átti  að  koma  út  fjrir  17.  júní.  Þetta  vil  eg  biðja 
lesendur  að  athuga,  að  ritgerð  þessi  er  samin  á  (>  vikna  tíma,  svo  a& 
segja  á  hlaupum  og  í  mínum  fáu  aukastundum,  á  mesta  annatíma  mínum 
undir  og  eftir  þinglausnir.  En  til  þess  að  semja  slíka  ritgerð  sem  þessar 
svo  vel  fari,  þarf  miklu  lengri  tíma. 

vaxin  grön,  sem  voru  í  vöggu  við  fall  Napóleons,  þegar 
bylting  var  gerð  í  París  í  júlí  1830,  sem  hafði  mikla  breyt- 
ingu  í  för  með  sér.  Þá  vaknaði  gjörvöll  Evrópa  eftir 
höfgann,  sem  hún  hafði  legið  í  síðan  1815.  Nýtt  lif  og 
fjör  færðist  í  lýðinn,  einkum  æskulýðinn  og  sérstaklega 
þann  hluta  hans,  er  mentaveginn  gekk;  gömlu  þjáning- 
arnar  voru  gleymdar,  allsstaðar  kvað  við:  vér  viljum 
hafa  hlutdeild  í  stjórn  landsins,  og  vér  viljum  hafa  frjálsa 
stjórnarskipun. 

Þá  sat  að  ríkjum  i  Danmörku  Friðrik  konungur  hinn 
sjötti,  góðlyndur  maður,  en  nauða  vitgrannur;  sannfærður 
um,  að  heill  og  hamingja  ríkis  hans  væri  undir  því  einu 
komin,  að  hann  stjórnaði  sjálf ur  eftir  eigin  vild ;  alla  aðra 
hlutdeild  í  stjórninni  áleit  hann  blátt  áfram  skaðsamlega. 
Hann  var  því  alls  óljúfur  á  að  veita  þegnum  sínum  nokkra 
lúutdeild  í  stjórn  ríkisins,  en  hann  megnaði  ekki  að  standa 
á  móti  straumnum.  Sárnauðugur  varð  hann  að  gefa  Dön- 
um  tvö  fulltrúaþing  og  áttu  íslendingar  að  hafa  2  menn, 
er  konungur  tilnefndi,  í  öðru  þeirra;  átti  það  þing  að 
fjalla  um  íslenzk  •  málef  ni. 

Vér  höfum  sagt,  að  þjóðirnar  hafi  vaknað  við  júli- 
byltinguna  1830,  og  íslendingar,  sem  þá  höfðu  lengi  sofið, 
reyndar  ekki  vært,  eða  á  mjúkum  kodda,  en  sofið  þó, 
vöknuðu  lika.  Það  var  Baldvin  Einarsson  sem  fyrstur 
varð  til  þess  að  hreyfa  því,  að  íslendingar  fengju  sitt 
eigið  þing l).  Ýmsir  urðu  til  að  taka  undir  það  með 
honum,  og  árið  1837  sendu  íslendingar  bænarskrá  til  kon- 
ungs  um  sérstakt  þing  i  landinu  sjálfu ;  leiddi  hún  til 
þess,  að  konungur  ákvað  með  úrskurði  22.  ágúst  1838,  að 
nokkrir  embættismenn  skyldu  koma  saman  á  fund  í  Reykja- 
vík  annaðhvort  ár,  til  að  ræða  málefni  íslands;  sá  fundur  var 
tvisvar  haldinn,  1839  og  1841.  Það  er  óþarft  að  minnast 
frekar  á,  hve  algerlega  óhafandi  og  ófullnægjandi  þessi 
embættismannanefnd  var.2). 

x)     Tímarit  Bókmentafél.  25.  árg.,  bls.  175—180. 
2)    Ný  Télagsrit  I.  árg.  bls.  82. 

Undir  árslokin  1839  dó  Friðrík  konungur,  og  til  ríkis 
kom  Kristján  konungur  áttundi ;  báru  allir  hið  bezta  traust 
til  hans  i  þá  átt?  að  hann  mundi  rýmka  mjög  um  frelsi 
þegna  sinna,  einkum  báru  íslendingar  hinar  beztu  vonir 
til  hans. 

Konungur  brást  heldur  eigi  vonum  þeirra,  þvi  með 
úrskurði  20.  maí  1840  lagði  hann  fyrir  embættismannanefnd- 
ina  að  íhuga,  hvort  eigi  mundi  vera  vel  til  fallið  að  setja 
ráðgefandi  þing  á  ísland,  hvort  eigi  sé  réttast,  að  það 
verði  nefnt  alþing,  og  eigi  setu  á  Þingvöllum. 

Um  þetta  leyti  haf ði  Jón  Sigurðsson  verið  7  ár  i  Höfn ; 
hann  var  þá  horfinn  frá  embættisnámi  og  farinn  að  gefa 
sig  allan  við  sögu  íslands  og  bókmentum,  og  nú  tók  hann 
einnig  að  skifta  sér  af  stjórnmálum  fyrir  alvöru;  hann 
hafði  þá  þegar  náð  víðtækri  þekkingu  á  sögu  landsins, 
og  að  stjórnmálum  hafði  hann  talsvert  unnið,  því  hann 
var  einn  forgöngumanna  fyrir  þeim  ávörpum,  sem  íslend- 
ingar  í  Höfn  höfðu  þá  undanfarin  ár  sent  konungi  og 
ýmsuro  málsmetandi  mönnum  í  Danmörku,  er  studdu  mál 
íslendinga  á  fulltrúaþingi  Dana.  En  um  þetta  bil,  þegar 
hann  er  rétt  þrítugur,  þá  stofnar  hann  með  nokkrum 
löndum  sínum  Ný  Félagsrit,  til  þess  að  geta  komið  skoð- 
unum  sínum  út  í  almenning,  og  frá  þvi  og  til  dauðadags 
er  hann  sjálfkjörinn  foringi,  lærifaðir  og  leiðtogi  íslend- 
inga  í  öllum  stjórnmálum  landsins. 

Með  því  að  embættismannanefndin  átti  að  taka  þetta 
mál,  um  alþing  á  íslandi,  til  íhugunar  á  fundi  sínum  1841, 
ritaði  Jón  Sigurðsson  í  fyrsta  árgang  Félagsritanna  itar- 
lega  og  skarpa  grein  um  alþing,  auðsjáanlega  í  þeim  til- 
gangi  að  hvetja  nefndarmenn  til  þess  að  taka  tilboði 
konungs,  en  þess  var  engin  vanþörf,  þó  undarlegt  megi 
þykja,  því  embættismenn  fæstir  hugsuðu  í  þá  tíð  mikið 
um  stjórnmál.  »Nú  er  tíð  til  að  vakna  og  bera  sig  að 
taka  á  móti  eins  og  menn,  ef  menn  vilja  ekki  liggja  i 
dái  til  eilífðar,«  skrifar  hann  einum  vini  sínum  þá1). 
Þetta  er  Jóns  fyrsta  stjórnmálaritgerð,  og  hún  ber 
vott  um,  að  hann  var  þá    þegar   orðinn    það,    sem    hann 

»)    Bréf  bls.  12. 

alla  tíð  var,  praktískur  stjórnvitringur,  sem  lét  eingöngu 
stjórnast  af  skynsamlegum  rökum,  en  hljóp  eigi  eftir  til- 
finningum  einum.  Jafnskjótt  sem  þessi  fregn  barst  út  til 
íslands,  að  konungur  vildi  endurreisa  alþing,  þá  fóra 
raenn  að  hugsa  um,  e  k  k  i,  hver  verk  alþing  ætti  að  hafa 
með  höndum,  og  hvernig  þeim  skyldi  haga,  e  k  k  i  hvaða 
gagn  gæti  leitt  af  því  fyrir  landið  og  framfarir  þes3,  n  e  i, 
menn  hugsuðu  að  eins  um  staðinn,  er  alþing  skyldi 
haldið,  af  þvi  konungur  hafði  nefnt  Þingvelli.  Skáldin 
(Jónas  og  Bjarni)  og  tilfinningamennirnir  (Tómas  og 
Fjölnismenn)  héldu  þeim  stað  fram,  en  Jón  hélt  fram 
Reykjavík.  »En  þótt  hugur  og  tilfinningar  mæli  fram 
með  Þingvöllum,  þá  mælir  að  minni  hyggju  skynsemi  og 
forsjálni  með  Reykjavík  «  *) 

Jón  Sigurðsson  var  kosinn  fyrir  ísafjarðarsýslu  á  hið 
fyrsta  þing  1845  og  jafnan  siðan  endurkosinn;  skal  nú 
lýst  framkomu  hans  sem  stjórnmálamanns,  en  þvi  miður 
er  ritgerð  þessari  takmarkað  mjög  lítið  rúm,  en  hins 
vegar  efni  nóg  fyrir  höndum,  og  verður  því  fljótt  yfir 
sögu  að  fara  og  fljótar  en  skyldi. 

Stjórnbótarmál  Islands.  Um  það  mál  var  auðvitað 
fyrst  að  ræða  árið  1848.  Þá  afsalaði  Friðrik  konungur 
sjöundi  sér  einveldi,  og  kallaði  þjóðfund  saman  í  Dan- 
mörku  til  þess  að  ræða  um  stjórnarfar  i  konungsrikinu. 
Þótt  konungur  kveddi  5  menn  til  setu  á  fundi  þessum 
fyrir  íslands  hönd,  þar  á  meðal  Jón  Sigurðsson,  þá  var  þó 
engin  ákvörðun  þar  tekin  um  stjórnarbót  á  íslandi  eða 
stjórnlega  stöðu  þess  yfir  höfuð.  En  það  var  jafnframt 
talið  sjálfgefið,  að  grundvallarlögin  giltu  ekki  og  gætu 
ekki  gilt  fyrir  ísland. 

Þó  ekki  hefði  mátt  minnast  mikið  á  frjálst  stjórnar- 
fyrirkomulag  i  Danmörku  og  enn  siður  rita  um  það  alt 
fram  að  þessu,  þá  höfðu  menn  þar  þó  hugsað  mikið  um 
það  mál  og  kynt  sér  það  til  hlítar;  var  það  einkum  norska 
stjórnarskráin,    er    menn    höfðu    til    fyrirmyndar    og    hið 


l)    Ný  Félagsrit  I  bls.,  126. 

brezka  stjórnarfyrirkomulag.  Að  Jón  Sigurðsson  hafi 
snemma  farið  að  hugsa  um  frjálsa  stjórn  á  íslandi  er 
auðséð  af  ýmsu.  Árið  1846  skrifar  hann  vini  sínum: 
»við  getum  fullkomlega  borið  okkur  sjálfir  i  fjárhagslegu 
tilliti,  en  við  eigum  þá  líka  sjálíir  að  hafa  atkvæði  um 
hvernig  peningum  landsins  er  varið,  við  eigum  að  fá 
landsstjórnarcentrum  faér,  en  hafa  Statssekretær  (er  síðar 
varð  að  erindisreka)  í  Höfnc1).  Þegar  komið  gat  til  mála 
fyrst,  að  ísland  fengi  eigin  stjórn  yfir  sínum  málum,  þá  stóð 
eigi  lengi  á  Jóni  Sigurðssyni.  Hann  ritaði  þá  þegar  1848 
hvetjandi  grein,  sem  prentuð  er  í  Félagsritunum2)  og  hann 
nefndi  »Hugvekju  til  íslendinga«,  með  þessum  einkunnar- 
orðum : 

Dagur  er  upp  kominn, 

dyuja  hanafjaðrar, 

mál  er  vilmögum 

að  vinna  erfiði 

og  hann  lét  ekki  þar  við  sitja  að  eggja  á  þennan  hátt 
íslendinga  til  að  hefjast  handa  og  heimta  nú  fult  frelsi, 
heldur  skrifaði  hann  ýmsum  á  íslandi,  skorar  á  þá  að 
halda  fundi  i  sýslunum,  og  semja  og  senda  bænarskrár, 
og  tekur  þar  fram  öll  aðalatriðin,  sem  standa  í  hugvekj- 
unni,  og  síðar  komu  fram  á  þjóðfundinum3).  Það  er  þvi 
óhætt  að  fullyrða,  að  Jón  Sigurðsson  sé  aðalhvatamaður 
að  þeirri  stjórnmálahreyfingu,  sem  þá  hófst  á  íslandi,  og 
sem  hann  jafnan  síðan  var  leiðtogi  í,  þó  góðir  menn  styddu 
hann  vel  og  drengilega.  Jóni  Sigurðssyni  var  þá  ekki 
einungis  fullljóst,  hvernig  frjáls,  en  þingbundin  stjórn  skyldi 
framkvæmd  í  öllum  aðalatriðum,  heldur  var  honum  það  einn- 
ig  fullljóst,  sjálfsagt  kunnugra  en  nokkrum  þá  lifandi  íslend- 
ingi,  hver  réttindi  íslands  voru,  er  byggja  yrði  á,  sem  sé 
»Gamli  sáttmáli«,  eða  að  ísland  hefði  gengið  »sjálfviljug- 
lega«  í  konungssamband  við  Noreg,  og  að  íslendingar  vildu 


x)  Bréf  bls.  118. 

2)  Ný  Félagsit  VIII,  sjá  sérstaklega  bls.  5-11. 

3)  Bréf  bls.  139,  144,  145  og  víðar. 

halda  þann  sáttmála  meðan  konungur  og  hans  arfar  héldui 
sáttmálann1).  Ef  nú  Danakonungur  afsalaði  sér  einveldi 
sínu  á  íslandi,  sem  væri  viðurkent,  »hvernig  sem  það 
væri  á  komið«2)  þá  yrði  »ómögulegt  að  stjórna  íslandi  frá 
Kaupmannahöfn  á  sama  hátt,  sem  hingað  til,  nema  svo 
sé,  að  skjóta  eigi  loku  fyrir  alia  framför  landsins  framar 
en  nú  er«3).  Það  þyrfti  því  að  setja  landsstjórnarráð  á 
Islandi,  sem  standi  fyrir  allri  stjórn  þar  á  aðra  hliðina, 
en  á  hinn  bóginn  leiti  um  öll  stórmæli  úrskurðar  kon- 
ungs;  í  Höfn  þyrfti  »íslenzkan  mann,  sem  hafi  skrifstofu 
undir  sér,  og  gegnum  hann  ætti  öll  íslenzk  mál  að  ganga 
til  konungs  eða  annara.  Ef  menn  vildu  haga  þessu  svoy 
að  í  stjórnarráðinu  væru  ávalt  fjórir:  einn  landstjóri  eða 
jarl  og  þrír  meðstjórnendur,  en  einn  af  þessum  þremur 
væri  til  skiptis  í  Kaupmannahöfn,  sem  forstöðumaður 
hinnar  íslenzku  skrifstofu,  sýnist  sem  það  mætti  vel  fara«3). 
Hér  eru  ekki  einungis  í  skýrum  dráttum  mörkuð  þau 
grundvallaratriði,  sem  íslendingar  hafa  allajafna  haldið 
fram  í  hinni  löngu  baráttu  við  Dani,  heldur  er  hér  haldið 
fram  því  fyrirkomulagi,  sem  ekki  er  enn  fyllilega  á  komiðr 
en  sem  alþingi  í  ár  (1911),  63  árum  síðar,  heldur  að  nokkru 
leyti  fram.  Að  visu  eru  þessi  atriði  um  réttindi  landsins 
að  eins  stuttlega  sett  fram  í  þessari  grein,  og  án  frekari 
röksemdaleiðslu,  en  Jón  Sigurðsson  hefir  síðar  sannað  mál 
sitt  margsinnis  i  sinum  ágætu  og  mörgu  ritgerðum  í  Fé- 
lagsritunum,  með  ítarlegum  nefndarálitum  á  þinginu,  því 
þótt  þau  séu  rituð  af  öðrum,  sum  þeirra,  eru  þau 
þó  sannarlega  rituð  eftir  hans  innblæstri,  og  ekki  sízt 
i  hans  nákvæmu  og  vísindalegu  ritgerð  um  stöðu  Islands 
í  ríkinu,  sem  var  svar  gegn  ritgerð  prófessors  I.  E.  Lar- 
sens  um  sama  efni,  og  sanna  átti,  að  söguleg  réttindi  hefð- 
um  vér  ekki  til  að  stjórna  oss  sjálfir.  Það  er  því  alveg 
víst,  að  það  er  Jón  Sigurðsson  og  enginn  annar,  sem  hefir 
fyrstur   framflutt    þær   kenningar,    sem    vér  höfum  alt  af 


*)  Ný  Félagsrit  VIII,  bls.  12.      2)  sst.  bls.  16.      3)  sst.  bls.  17. 

síðan  haldið  frara,  og  að  hann  var  jafnan  á  verði  gegn 
því,  að  réttindum  vorum  yrði  traðkað,  og  jafnan  reiðu- 
búinn  til  að  verja  þær  gegn  hverjum  sem  var,  innlendum 
eða  útlendum.  Vér  skulum  nú  stuttlega  lýsa  afdrifum 
stjórnbótarmálsins  og  hluttöku  Jóns  Sigurðssonar  í  því; 
það  er  efni  i  langa  ritgerð,  og  vissulega  kemur  sá  tfmi, 
er  alt  það  mál  verður  betur  útlistað  en  hægt  er  i  mjóg 
svo  takmörkuðum  ritling  og  með  enn  takmarkaðri  tima. 

Með  opnu  bréfi  28.  septbr.  1848  hét  konungur  því,  að 
engin  ákvörðun  skyldi  verða  tekin  um  stöðu  íslands  í 
ríkinu,  fyr  en  íslendingar  hefðu  átt  kost  á  að  ræða  málið 
á  þjóðfundi  í  landinu  sjálfu.  Þessi  fundur  var  haldinn 
árið  1851,  sem  alkunnugt  er.  Þar  var  af  hendi  stjórnar- 
innar  lagt  fram  í  fyrsta  sinn  frumvarp  til  laga  um  stjórn- 
skipulega  stöðu  íslands,  en  hún  var  sú  eftir  skoðun  stjórn- 
arinnar,  að  ísland  væri  hluti  eða  amt  úr  Danmörku,  svo 
sem  Sjáland  eða  Fjón,  en  sökum  fjarlægðar  frá  móður- 
landinu(!)  og  frábrugðinnar  tungu  átti  alþing  þó  að  hafa 
ásamt  konungi  vald  i  nokkrum  sérmálum.  Jafnframt  var 
því  lýst  yfir,  »að  konungalögin,  einkum  19.  gr.  þeirra, 
hafa  þegar  ákveðið,  að  ísland  sé  partur  úr  rikinu,  svo  að 
eigi  getur  þ  a  ð  orðið  umræðuefni« ;  nú  eftir  að  grund- 
vallarlögin  dönsku  séu  út  korain,  sé  því  að  eins  spurning 
um,  hvernig  nákvæmar  skuli  ákveða  stöðu  landsins,  svo 
hin  nýja  stjórnarskipun  samkvæmt  grundvallarlögunum 
geti  öðlast  þar  fult  gildi1). 

Hér  var  því  i  orðsins  fylstu  merkingu  um  fullkomna 
innlimun  íslands  að  ræða;  og  hún  var  ekki  grimuklædd, 
enda  blandaðist  engum  hugur  um  það,  og  þó  vildu  hinir 
konungkjörnu  þingmenn  aðhyllast  frumvarpið  i  öllum 
meginatriðum,  svo  að  einn  þjóðkjörinn  þingmaður  sagði 
um  einn  þeirra,  »að  hann  hafi  gleymt  því,  að  hann  er 
Islendingur,  því  enginn  sannur  íslendingur  mundi  mæla 
þannig  eins  og  hann  gerði,  þegar  um  vor  helgustu  rétt- 
indi  er  að  skifta«.     Koma  þeir  strax  fram  sem  oftar,  eða 


')  Þjóðfundartíð.  1851,  bls.  463. 

jafnvel  alt  af  í  stjórnardeilunni,  andvígir  öllum  umbótum 
og  héngu  fast  aftan  í  stjórninni.  Jóni  Sigurðssyni  var 
mjög  illa  við  þessa  aðferð  þeirra,  sem  von  var,  því  hefðu 
embættismennirnir  á  íslandi,  og  sérstaklega  hinir  kon- 
ungkjörnu  menn,  fylgt  honum  að  málum,  þá  er  enginn 
vafi  á  því,  að  stjórnbótarmálið  hefði  i  heild  sinni  bæði 
fengist  fyr  og  betur  úti  látið.  Honum  var  mjög  mikið 
um  það  hugað,  að  íslendingar  héldu  saman  og  fylgdust 
vel  að  málum;  hann  hvetur  í  bréfum  sínum  flokksmenn 
sína  að  halda  vel  saman;  það  var  snemraa  sem  honum 
var  það  vel  ljóst,  að  samheldið  var  fyrir  öllu.  Þannig 
segir  hann  árið  1843:  »Við  erum  ekki  svo  margir,  að 
við  þurfum  að  leita  hver  upp  annan  til  að  berjast  við, 
og  við  megum  segja  hver  við  annan  eins  og  Úlfur  hinn 
rauði:  »skjóttu  þangað  sem  meiri  er  þörfin*1).  Jón  Sig- 
urðsson  var  því  sárgramur  erabættismönnunum  og  kemur 
það  lika  fram  í  bréfum  hans  mjög  víða;  þannig  segir 
hann  1854:  Embættisraennina,  sérstaklega  þá  eldri,  má 
ekki  reiða  sig  á,  »þeir  eru  góðir  til  að  vaka  yfir  anciennitet 
sjálfra  sín,  en  ekki  yfir  réttindum  þjóðar  sinnar«2). 

A  Þjóðfundinum  gerðist  Jón  Sigurðsson  til  þess  að 
mótraæla  því  ásamt  öðrum,  að  ísland  væri  hluti  úr  ríkinu 
og  hann  stóð  þar  ekki  einn,  heldur  fylgdi  nálega  allur 
þorri  hinna  þjóðkjörnu  fundarmanna  honum  sem  foringja. 
Til  þess  starfa  var  hann  þá  sjálfkjörinn ;  hann  hafði  með 
ritgerðum  sínum  í  Félagsritunum  sýnt  það,  að  enginn  hafði 
þá  betri  þekkingu  á  almennum  stjórnmálura  en  hann3),  og 
að  enginn  eða  fáir  þektu  betur  sögu  lands  vors  en  hann 
og  þau  réttindi,  sem  það  hafði  að  fornu  og  nýju.  Hann 
var  því  framsögumaður  málsins,  en  Eggert  sýslumaður 
Briem  samdi  nefndarálitið,  en  auðvitað  í  samráði  við  Jón 
Sigurðsson.  í  því  er  í  öllu  haldið  fram  hinum  sömu  skoð 
unum  sem  í  »Hugvekjunni«,  en  miklu  skýrar  og  ítarlegar 


x)  Bréf  bls.  62.  2)  sst.  bls.  208. 

9)  Að  hann  hafi  þá  þekt  og  skilið  út  í  æsar  þingræðið,  „Parlament- 
arismen",  má  sjá  á  bréfum  hans  bls.  161  og  168. 

-og  raeð  enn  meiri  krafti ;  er  þar  lögð  áherzla  á,  að  ísland 
hafi  gengið  undir  Noregs konung,  en  hafi  þó  verið  heild 
út  af  fyrir  sig,  jafnsnjalt  Noregi  í  öllum  greinum,  og  þessu 
sambandi  hafi  aldrei  verið  raskað  síðan  á  löglegan  hátt. 
Nefndin  kom  því  fram  með  nýjar  tillögur,  þó  því  væri 
lialdið  fram,  að  ekki  mætti  hagga  í  neinu  þeim  grundvelli, 
sem  stjórnin  bygði  á.  Þessar  tillögur  voru  nákvæmlega 
þær  sömu,  sem  Jón  Sigurðsson  hafði  haldið  fram  í  »Hug- 
vekjunni«,  1.  Samband  sem  að  vísu  var  realsamband, 
en  sameiginlegu  málin  voru  svo  fá,  að  það  var  i  rauninni 
ekki  langt  frá  persónusambandi.  2.  Erindisreki  hjá  kon- 
ungi  er  sé  íslenzkur  maður.  3.  Fult  löggjafarvald, 
þar  á  meðal  fult  fjárhagsvald,  í  öllum  sérmálum  lands- 
ins  hjá  alþingi  og  konungi,  framkvæmdarvald 
h já  konungi  og  d  ó  m  s  v  a  1  d  hjá  dómendum  i  landinu 
sjálfu,  þ.  e.  hæsti  réttur  af  numinn  sem  æðsti  dóraur  í  ís- 
lenzkum  málum.  —  Engin  önnur  mál  sameiginleg  en  kon- 
ungur  og  konungserfðir,  en  þau  gátu  orðið  til  eftir  sam- 
komulagi.  4.  Ráð^jafar  bera  alla  ábyrgð  á  stjórnarathöfn- 
um,  þeir  skulu  vera  íslenzkir  og  hafa  á  hendi  alla  hina 
æðstu  stjórnarathöfn  í  landinu,  þ.  e.  þeir  eiga  að  vera  hér 
búsettir.  5.  Alþing  skal  vera  í  einni  málstofu  og  á  því 
eiga  sæti  36  þ  j  ó  ð  k  j  ö  r  n  i  r  menn. 

Þegar  athugað  er  hið  afarmikla  djúp,  sem  er  á  milli 
frumvarps  stjórnarinnar:  fsland  eins  og  amt  í  Danmörku 
með  myndugleika  í  nokkrum  sérmálum,  eins  og  amtsráðin 
höfðu  í  Danmörku,  og  þessa  frumvarps:  ísland  sem  næst  í 
persónusambandi  við  Danmörku,  með  fullveldi  i  öllum  sér- 
málum  og  æðsta  dómsvaldi  innanlands,  og  þegar  athugað 
er  ástandið  eins  og  það  var  þá  í  landinu:  alþýða  næsta 
fáfróð  í  öllum  stjórnmálum,  sem  vonlegt  var,  þar  sem 
slíkt  var  þá  alveg  nýtt;  íbútala  landsins  einar  59  þúsund- 
ir ;  verzlunin  bundin  við  Danmörk;  öll  konungkjörna  sveitin 
óllum  breytingum  öndverð,  af  þvi  hún  átti  að  jafnaði 
mikið  undir  stjórninni,  svo  sem  framavon  og  launa- 
hækkun,  en  embættisvald  þá  miklu  meira  en  nú,  og  því 
hræðsla  við   það    rótgróin   hjá  alþýðu;    litlar   póstgöngur 

um  landið ;  engir  vegir  nema  þeir  sem  hestahófarnir  höfðu 
troðið  siðan  á  landnámstíð;  engar  skipaferðir  umhverfis 
landið,  og  gufuskip  alveg  óþekt  hér;  landbúnaður  eins  og 
hann  hafði  verið  frá  fornu,  eða  jafnvel  lakari  i  sumum 
greinum ;  sjávarútvegur  á  smábátum  og  þvi  aflalaust  og 
hallæri,  ef  fiskurinn  kom  ekki  sjálfkrafa  inn  á  fiskimið, 
eða  ef  gæftaleysi  var,  eða  þá  hvorttveggja ;  tekjur  lands- 
ins  að  eins  nokkrir  tugir  þúsunda  ríkisdala,  —  þegar  alt 
þetta  er  athugað,  þá  virðist  það  nokkurn  veginn  ljóst,  að- 
það  þurfti  djörfung  og  óbifanlega  sannfæringu  fyrir  mál- 
stað  sínum,  fasta  og  örgga  trú  á  þjóðinni  og  framtíð  lands- 
ins,  til  þess  að  koma  fram  með  þetta  frumvarp,  slíkar 
tillögur. 

Að  visu  er  ekki  liklegt,  að  íslendingar  hefðu  játað 
frumvarpinu  óbreyttu  eins  og  það  lá  fyrir,  þó  Jón  Sigurðs- 
son  hefði  þá  ekki  verið  uppi,  og  þannig  játast  undir  Dan- 
mörk,  en  þ  a  ð  má  telja  vafalaust,  að  réttindum  lands- 
ins  hefði  eigi  verið  haldið  fram  með  annari  eins  þekkingu 
og  þarafleiðandi  eins  skörpum  rökum  fyrir  þeim,  ef  hans 
hefði  eigi  notið,  og  þ  a  ð  er  víst,  að  enginn  þeirra  manna,. 
sem  þá  voru  uppi,  var  eins  vel  að  sér  í  stjórnmálum  sem 
hann,  og  þvi  hefði  verið  innanhandar  að  giepja  mönnum 
sjónir  af  þeim,  sem  betur  þóttust  upplýstir,  og  fylgjandi 
voru  stjórninni. 

Með  þessum  tillögum  lagði  Jón  Sigurðsson  grundvöil- 
inn  undir  stjórnarbaráttuna,  þann  grundvöll,  sem  íslend- 
ingar  hafa  siðan  bygt  á,  þrátt  fyrir  margskonar  riðlun  i 
því  máli  og  útúrdúra,  sem  venjulega  hafa  verið  óheppilegir 
og  málinu  til  skaða,  og  við  þennan  grundvöll  er  haldið 
enn  þann  dag  i  dag.  En  málið  kom  aldrei  til  atkvæða 
á  þjóðfundinum,  þvi  eins  og  þjóðkunnugt  er,  sleit  konungs- 
fulltrúi  fundinum  í  fullkomnu  lagaleysi  og  með  skömmum 
til  þingmanna  fyrir  framkomu  þeirra,  svo  að  Jón  Sig- 
urðsson  fékk  eigi  leyfi  til  þess  að  verja  gjörðir  þings- 
ins,  þó  hann  beiddi  sér  hljóðs  í  þvi  skyni,  svo  að 
hann  varð  að  láta  sér  nægja  að  mótmæla  i  nafni  kon- 
ungs  og  þjóðarinnar  slíkri   lögleysu,    og   undir   það    tóku 

flestir  þingmenn,  og  kusu  síðan  sendiraenn  til  þess  að 
kæra  þessar  aðfarir,  en  það  hafði  engin  áhrif. 

Þess  hefir  verið  getið,  að  embættismennirnir  sumir 
ha.fi  rcynst  Jóni  Sigurðssyni  verst  af  löndum  hans;  nokkur 
vorkunn  var  þeim  það,  að  stjórnin  tók  þeim  mjög  óstint 
upp,  ef  þeir  sýndu  frjálslyndi  í  málefnum  landins,  einkum 
átti  þetta  sér  stað  um  og  eftir  þjóðfundinn,  og  það  verður 
flestum  fyrir  að  kjósa  heldur  að  sitja  í  náðum  i  embætti, 
en  láta  kasta  sér  út  á  gaddinn  með  konu  og  börnum.  En 
Jón  Sigurðsson  hugsaði  ekkert  um  slikt;  atvinna  sú  sem 
hann  hafði  í  Danmörku  var  af  honum  tekin,  en  þó  stóð 
honum  til  boða  bæði  rektorsembættið  hér  á  landi,  og  ann- 
að  embætti,  ef  hann  bara  viidi  hætta  við  stjórnmál,  eða 
ef  hann  vildi  skuldbinda  sig  til  að  fara  ekki  oftar  til  þings1). 
En  hann  tók  þar  þvert  fyrir,  og  átti  hann  i  þá  tið  heldur 
örðugt  uppdráttar.  Um  ósérplægni  hans  hefir  heldur  enginn 
efast,  og  ekki  einu  sinni  Danir,  sem  þó  völdu  honum  óþvegin 
skammaryrði.  brugðu  honum  nokkru  sinni  um  eigingirni 
eða  valdalyst. 

Stjórnbótarraálið  var  nú  lagt  á  hilluna  um  langa 
stund  af  stjórnarinnar  hálfu,  en  íslendingar  mintu  á  það 
á  einhvern  hátt  á  hverju  þingi,  og  Jón  Sigurðsson  hélt  því 
við  með  ýmsum  ritgerðum  í  Félagsritunum;  þó  þær  væra 
ekki  altaf  beinlínis  um  það  mál  út  af  fyrir  sig,  þá  hafði  hann 
lag  á  að  smeygja  inn  skoðunum  sínum  á  því  máli,  og  ala  á 
því,  í  ritgerðum  um  annað  efni,  t.  a.  m.  um  fjárhagsmálið 
eða  verzlunarmálið.  Þó  að  Jón  Sigurðsson  setti  markið  hátt 
í  stjórnbótarmálinu  og  fjárhagsmálinu,  þá  var  hann  eiginlega 
enginn  hugsjónamaður,  og  enn  siður  neinn  skýjaglópur  í 
stjórnmálum,  nei,  hann  var  praktiskur  maður,  og  hann  þekti 
landa  sína  svo  vel,  að  hann,  vissi  að  þeir  eru  seinir  til,  en  þó 
fastir  fyrir,  er  þeir  hafa  einusinni  skilið  málið.  »Eftir  minni 
meiningu  er  seiglan  okkar  bezti  bjargvættur,*  segir  hann2). 
Það  er  altaf  viðkvæðið  hjá  honum,  að  fyrst  sé  að  fá  verzl- 


*)  Bréf  bls.  173  og  176,  sbr.  bls.  194. 
2)  sst.  bls.  183. 

unarfrelsi,  þá  komi  stjórnarfrelsið  á  eftir:  »nú  þarf  að 
fá  stjórnarmálið  í  gang  smám  saman,  en  þó  fyrst 
vegalög  og  vegabætur,  póstgöngur,  og  framar  öllu  bún- 
aðarfélög*1).  Hann  var  ekki  eins  og  margir  nútímans 
stjórnmálamenn,  sem  lifa  í  eintómri  skýjapólitík,  vilja 
annaðhvort  hana  eina,  eða  þá  ekki  neitt.  En  í  engu  sýndi 
Jón  Sigurðsson  það,  hve  h  y  g  g  i  n  n  stjórnmálamað- 
ur  hann  var,  sem  í  ritgerðum  sínum;  í  þeim  endurtekur 
hann  án  afláts  og  ár  eftir  ár  kenningar  sínar,  svo  að  þær 
hlutu  að  ganga  í  lesendurna,  hvort  sem  þeir  vildu  eða 
ekki.  Það  er  þessvegna  fyrir  nútíðarmann,  sem  tekur 
Félagsritin  og  les  þau,  hálfleiðinlegt .  að  lesa  þessar  eilífu 
endurtekningar  á  því  sama,  aftur  og  aftur,  og  ár  eftir  ár, 
en  þetta  var  án  efa  mjög  hyggilegt;  ritin  komu  út  árlega, 
og  það  gat  verið  farið  að  gleymast,  sem  ritað  var  og  lesið 
í  fyrra;  þessvegna  var  það  áríðandi  að  rifja  upp  stuttlega 
í  hvert  sinn  aðalatriðin  í  aðalmálunum;  þessi  aðferð  bar 
líka  sinn  ávöxt,  því  það  er  alkunnugt,  að  Félagsritin  voru 
nokkurskonar  biblía  íslendinga  um  þær  mundir,  sem  þeir 
væntu  með  mikilli  þrá  árlega,  og  gleyptu  í  sig  jafnskjótt 
sem  þau  komu.  Lesi  maður  ræður  bændanna  á  alþingi 
frá  1845  til  1875  má  víða  sjá  glögglega  þau  áhrif,  sem 
Félagsritin  og  ritgerðir  Jóns  Sigurðssonar  í  þeim  höfðu 
á  þá. 

I  nánu  sambandi  við  stjórnbótarmálið  var  f  j  á  r  h  a  gs- 
m  á  1  i  ð  þ.  e.  fjárhagsviðskiftin  milli  f slands  og  Danmerkur. 
Meðan  konungur  var  einvaldur  var  enginn  munur  á  kon- 
ungs-  og  ríkisf járhirzlu ;  konungur  taldi  sig  fullráðan  yfir 
öllum  tekjum  ríkisins,  og  þvi  var  ekki  verið  að  hafa  fyrir 
því,  að  gcra  áætlun  um  tekjur  og  gjöld,  og  enn  síður  að 
gera  þegnunum  nokkur  reikningsskil.  Eftir  að  fulltrúaþingin 
komust  á  í  Danmörku,  var  þó  farið  að  gefa  yfirlit  yfir 
fjárhaginn.  í  öðrum  árgangi  Félagsritanna  birti  Jón  Sig- 
urðsson  stutta  skýrslu  um  fjárhag  íslands  árið  1841 ;  var 
þá  svo  talið,  að  skjóta  þyrfti  til  íslands    15000   rdl.     Við 


l)  Bréf  bls.  208. 

þessa  skýrslu  bætir  hann,  að  hann  sé  ekki  fær  um  að 
gera  athugasemd  við  þennan  reikning  að  svo  stöddu,  »svo 
að  vel  sé,  þó  að  vér  hefðum  vilja  til«.  Sýnir  þetta,  að 
hann  heíir  þá  verið  farinn  að  kynna  sér  talsvert  fjárhags- 
sambandið  milli  landanna,  sem  enginn  hugsaði  neitt  um 
þá,  en  þó  eigi  svo  vel,  að  hann  treysti  sér  til  að  rita  ítar- 
lega  um  málið  i  það  siun.  Þessi  skýrsla  varð  þó  til  þess, 
að  reikningsviðskiftin  urðu  talsvert  skýrari  í  næsta  reikn- 
ingi,  svo  að  við  árslok  1842  var  tekjuafgangur  talinn 
6,000  rd.  Þetta  þótti  Jón  Sigurðssyni  kynlegt,  og  farast 
honum  svo  orð1):  »Hafa  nú  tekjurnar  aukist  svo  á  þessu 
ári,  eða  útgjöld  minkað,  að  það  geti  gert  21,000  dala  mun? 
Hefir  nokkur  fundið  mun  á  landsstjórninni  ?  Hefir  nokk- 
ur  mist  tekjur  sínar?  Hefir  embættismönnum  verið  fækk- 
að?  Eða  hafa  fundist  gullnámur?  Eða  hafa  verið  lagðir 
á  skattar?  Enginn  veit  af  þessu;  öllum  mun  finnast  flest 
hafa  setið  við  sama  árið  1842  einsog  1841,  eðajafnvel  eins 
og  1835—39,  þegar  íslandi  átti  að  hafa  veriðlagt  15000  dalaað 
meðaltali  á  hverju  ári.  En  hvar  er  þá  reikningsmunurinn  fal- 
inn? !  Já  hvar  er  hann  falinn?!«  Þó  þessi  orð  séu  ekki  mörg, 
þá  hitta  þau  einmitt  naglann  á  höfuðið,  því  þau  sýna  ljós- 
lega,  að  reikningarnir  voru  svo  óglöggir,  að  ekkert  var  á 
þeim  áð  byggja,  og  að  þeir  sem  áttu  um  þessi  mál  að 
fjalla  höfðu  enga  hugmynd  um  þau,  sem  líka  kom  æ  betur 
og  betur  í  Ijós.  Sérstaklega  tekur  Jón  Sigurðsson  það 
fram,  að  hvergi  sjáist  leigur  af  andvirði  seldra  konungs- 
jarða,  en  þær  nemi  þó  fullum  122,000  dala,  »að  ótöldum 
8tólagóssum«,  og  loks  tekur  hann  það  fram,  að  alþýða  úti 
á  íslandi  álíti,  að  konungur  gefl  af  náð  sinni  svo  og  svo 
mikið  til  ýmissa  fyrirtækja  og  einstakra  manna,  en  það 
sé  hégóminn  einber. 

I  nokkur  ár  hélt  hann  áfram  að  birta  reikningana 
með  ýmsum  athugasemdum  sem  leiddu  til  þees,  að  reikn- 
ingarnir  urðu  altaf  gleggri,  þó  reyndar  færi  hægt. 

Jafnskjótt  sem  íslendingar  fóru  að  heimta  sjálfstjórn, 


l)  Ný  Félagsrit  IV.  árg.,  bls.  112. 


198  Jón  Sigurðsson  sem  stjórnmálamaður. 

þá  fylgdi  þar  með  auðvitað  krafa  um  fjárveitingarvald, 
svo  það  fylgdi  stjórnbótarmálinu  og  lá  í  þagnargildi  ásamt 
því.  Eftir  að  grundvallarlögin  voru  komin  i  gildi  í  Dan- 
mörku,  hafði  ríkisþingið  öll  fjárráð  Islands  i  hendi  sinni, 
þó  það  væri  vitanlega  algjörlega  ólöglegt,  og  ríkisþingið 
sýndi  lítið  örlyndi  gagnvart  íslandi  á  þeim  ái'um.  Sá, 
sern  þetta  ritar,  hefir  farið  í  gegnum  umræður  á  ríkisþing- 
inu  i  íslenzkum  málum  alt  fram  að  1874,  og  hefir  brugðið 
stórum  við  að  lesa  um  þá  miklu  smásmygli  og  smásálar- 
skap,  sem  lýsir  sér  i  fjárveitingum  til  íslands;  þar  er 
venjulega  að  eins  um  örlitlar  fjárveitingar  að  ræða,  t.  a. 
m.  að  leggja  þak  á  landssjóðskirkju  og  þessleiðis,  en  ávalt 
er  reynt  að  klípa  af  því,  sem  um  er  beðið,  og  alt  er  það 
veitt  með  uinyrðum  og  eftirtölum  og  sem  af  náð. 

Að  öðru  leyti  voru  hugmyndir  Dana  um  fjárhagssam- 
bandið  mjög  svo  á  reiki,  stundum  var  ekkert  af  tekjum 
Islands  talið  með  í  hinum  sérstaka  lið  um  það,  heldur 
blandað  saman  við  ýmsa  aðra  tekjuliði  aldanska,  stundum 
voru  aftur  einstaka  tekjuliðir  teknir  með,  en  altaf  voru 
gjöldin  tilfærð  út  í  yztu  æsar;  var  það  þvi  ljóst,  að  ann- 
aðhvort  höfðu  Danir  enga  glögga  hugmynd  um  sambandið, 
og  það  er  sennilegast,  eða  þá  að  þeir  vildu  glepja  sjónir 
fyrir  Islendingum.  Það  er  eitt  með  öðru,  sem  ísland  á 
Jóni  Sigurðssyni  að  þakka,  að  þetta  lagaðist  smátt  og  smátt, 
einkum  að  því  er  tekjuhliðina  snertir,  því  hann  sýndi 
glögglega  fram  á  um  hverja  tekjugrein,  hvernig  hún  væri 
til  komin,  og  hversvegna  hana  bæri  að  tilfæra;  þannig 
var  það  viðurkent  af  Dönum  1850,  að  skólaeignirnar  á 
íslandi  væri  landsins  eign  en  ekki  nkissjóðs,  en  þá  heimt- 
aði  Jón  ennfremur,  að  það  værí  líka  viðurkent,  að  and- 
virði  stólsjarðanna,  sem  seldar  höfðu  verið  eftir  1784,  væru 
landsins  eign,  og  hið  sama  gilti  um  allar  jarðeignir  í  landinu, 
sem  dregnar  höfðu  verið  á  ýmsum  tímum  alt  frá  siðbótinni 
undir  konung,  en  það  dróst  samt  að  sú  viðurkenning  kæmi. 
Ef  þetta  væri  talið  með,  áleit  hann  engan  vafa  á  því,aðland 
ið  gæti  borið  sig,  og  auk  þess  mætti  altaf  leggja  dálítið  á  t.  a. 

m.  spirituosa,  kaffi,  tóbak,  sykur  og  fleira1),  ef  við  ættum 
að  annast  fjárhag  vorn  sjálíir. 

Um  1860  fór  stjórnin  að  hugsa  um  fjárhagsmálið  fyrir 
alvöru;  bar  einkum  til  þess  það,  að  ríkisþingið  danska 
var  orðið  dauðleitt  á  því  að  fjalla  um  íslenzk  fjármál, 
sem  þingmenn  eftir  margítrekaðri  yfirlýsingu  sjálfra  þeirra 
báru  eigi  hið  minsta  skyn  á,  og  auk  þess  þóítu  þeim  út- 
gjöldin  fara  æ  vaxandi;  því  það  var  eitt  af  hygginda- 
brögðum  Jóns  Sigurðssonar,  að  heimta  alt  af  meira  og 
meira  lagt  til  landsins,  og  voru  einkum  embættismenn 
ósparir  á  þvi  að  biðja  um  launahækkun.  Þetta  leiddi  til 
þess,  að  skipuð  var  í  nafni  konungs  20.  sept.  1861  nefnd 
5  manna,  sem  átti  að  segja  álit  sitt  og  gera  tillögur  una 
fyrirkomulag  á  fjárhagssambandinu  milli  Islands  og  kon- 
ungsríkisins  fyrir  fult  og  alt.  I  þessa  nefnd  var  Jón  Sig- 
urðsson  skipaður,  en  nefndarmenn  gátu  ekki  orðið  sam- 
ferða;  hann  stóð  uppi  einn  síns  liðs  með  kröfur  sínaf, 
sem  hinum  þóttu  alt  of  gífurlegar. 

Meðnefndarmenn  hans  vildu  byggja  á  ástandinu, 
eins  og  það  þá  var  orðið  fyrir  rás  viðburðanna,  en  það 
var  að  sumra  þeirra  dómi  svo,  að  staða  landsins  væri 
blönduð  og  einkennileg,  með  þvi  það  væri  í  sérstóku  sam- 
bandi  við  Danmörku,  en  Jón  Sigurðsson  hélt  þvi  fram,  að 
byggja  yrði  á  sögulegum  grundvelli,  sem  sé  sáttmála  þeim, 
sem  gerður  var  1262;  hann  krefst  þesfe  því  eðlilega,  al 
Danmörk  borgi  íslandi  andvirði  allra  seldra  konungsjarða  og 
stólsjarða  ásamt  rentum,  því  þær  voru  eftir  hans  skoðun 
á  sambandinu,  eign  landsins  eptir  sem  áður,  eða  andvirði 
þeirra,  en  alls  eigi  konungsins,  og  enn  síður  ríkisins  eign; 
því  næst  heimtaði  hann  bætur  fyrir  það  tjón,  sem  eim- 
okunin  hafði  bakað  íslandi ;  til  endurgjalda  fyrir  þetta  tjón 
heimtaði  hann  50,800  dala  árgjald,  og  alls  krafðist  hann 
að  rikissjóður  svaraði  árlegu  föstu  tillagi,  er  næmi  um 
120  þúsund  dölum,  en  hins  vegar  ætlaðist  hann  til,  að  af 


l)  Bréf  bls.  198. 

íslands   hálfu  yrði  goldið  til  almennra  ríkisþarfa  20.  þús^ 
dalir1). 

Þessar  kröfur  Jóns  Sigurðssonar,  sérstaklega  krafan 
um  skaðabætur  fyrir  einokunina,  þóttu  Dönum  fjarri  öllu 
lagi  og  ósvífnar,  og  margir  voru  þeir  hér  á  landi,  sem 
litu  sömu  eða  líkum  augum  á  þetta  mál,  og  álitu,  að  hann 
hefði  beint  spilt  fyrir  íslandi  með  þessari  frekju,  og  að 
ísland  hefði  bæði  fengið  fyr  stjórnarskrá  og  tillagið,  og 
hið  síðara  betur  úti  látið,  en  reyndin  varð  á,  hefði  hann 
ekki  vakið  bæði  gremju  og  óhug  hjá  Dönum.  Það  er  nú 
sjálfsagt,  að  reikningur  fyrir  tap  á  einokunarverzluninni 
verður  aldrei  annað  en  handahófsreikningur,  þó  Jón  Sig- 
urðsson  auðvitað  rökstyddi  þá  kröfu,  eins  vel  og  föng 
voru  bezt  til.  Það  eru  ekki  til  þær  skýrslur  um  verzl- 
unina  á  einokunartímabilinu,  að  hægt  sé  að  sýna  ágóðann 
með  nákvæmum  og  ábyggilegum  tölum,  en  það  er  þó 
alveg  víst,  að  ágóðinn  af  verzluninni  var  feikna  mikill  fyrir 
Danmörku  í  heild  sinni,  og  að  sama  skapi  var  tapið  fyrir  ís- 
land  f járhagslega  séð,  en  þó  er  þá  ótalið  hið  feikna  mikla  tap, 
sem  ísland  varð  fyrir  í  mentunarlegu,  menningar-  og  sið- 
ferðislegu  tilliti,  og  það  tap  verður  ekki  i  krónum  talið. 
Þegar  einokunin  komst  á,  var  ísland  enn  i  talsverðum 
blóma,  manndáð  ríkti  þá  enn  i  landinu  og  gamall  höfðingja- 
bragur;  velmegun  var  talsverð  og  fólkið  ókúgað,  vel  hús- 
aðir  bæir  ekki  einungis  á  höfuðbólum,  heldur  líka  víðar. 
En  h vernig  var  svo  þetta  í  lok  einokunartímabilsins  ? 
Landið  þá  komið  i  svo  mikla  niðurlægingu,  að  það  hefir 
aldrei,  siðan  það  bygðist,  fallið  eins  djúpt,  og  er  jafnvel 
ekki  enn  búið  að  ná  sér  aftur;  alþýðan  var  kúguð  og 
sárfátæk,  og  fáir  i  landinu  sem  höfðu  hug  til  nokkurra 
framkvæmda,  og  allir  eða  flestir  búnir  að  gleyma  fornum 
réttindum  landsins,  og  það  orðið  að  háði  og  spotti  í  aug- 
um  útlendinga.  Þó  þetta  tap  verði  ekki  metið  til  peninga,. 
þá  er  þó  sanngjarnt,    að   einhverjar  bætur  komi  fyrir,  og 


*)  Alþ.tíð.  1865  II,  bls.  26—85;  álit  Jóns  Sigurðssonar  sérstaklega, 
bls.  59—84. 

þegar  á  þetta  alt  er  litið,  þá  ætti  engum  íslending  að 
þykja  krafa  Jóns  Sigurðssonar  of  há.  En  frá  Dana  sjónar- 
miði  lítur  hún  auðvitað  talsvert  öðru  vísi  út.  Fyrst  og 
fremst  heíir  þeim  eða  fæstum  þeirra  verið  það  ljóst, 
hvílikt  feiknatap  einokunin  bakaði  íslandi,  bæði  beinlínis 
og  óbeínlínis,  og  svo  hafa  þeir  átt  bágt  með  að  skilja 
það,  að  þá  lifandi  og  eftirkomandi  kynslóðir  ættu  að  borga 
það,  sem  forfeður  þeirra  fyrir  100—200  árum  höfðu  grætt, 
þó  á  ómannúðlegan  hátt  væri,  einkum  þegar  þess  er  gættr 
að  eftir  hugsunarhætti  þeirra  tíma  var  slík  einokun  talin 
alveg  réttmæt,  og  að  það  voru  ekki  íslendingar  einir,  sem 
urðu  að  liða  fyrir  ríkjandi  skoðanir  fyrri  alda.  Það  var 
þvi  eðlilegt,  þó  Danir  álitu  þessa  kröfu  vera  i  meira  lagi 
gifurlega,  og  jafnvel  tilbúna,  en  eigi  bygða  á  neinni  sann- 
girni.  En  hvað  sem  um  þessar  kröfur  má  segja,  þá  er 
það  alveg  víst,  að  Jón  Sigurðsson  var  sannfærður  um,  að 
þær  væri  eigi  einungis  sanngjarnar  heldur  og  rétt- 
mætar,  og  að  þær  mættu  með  engu  móti  lægri  vera* 
þetta  sést  glögglega  víða  i  bréfum  hans,  og  maður  hon- 
ura  nákunnugur,  sem  enn  er  á  lífi,  hefir  fullyrt  hið  sama 
við  mig.  Það  var  þvi  alls  ekki  til  þess  að  taka  munninn 
nógu  fullan,  eins  og  sagt  er,  til  þess  að  fá  sem  ríflegast 
úti  látið,  að  Jón  Sigurðsson  gerði  þessar  kröfur,  heldur  af 
fullkominni  sannfæringu  um,  að  þær  væru  alveg  réttmætar. 
Auðvitað  veikti  það  ekki  málstað  Jóns  Sigurðssonar 
alllítið,  að  hinn  íslendingurinn  í  nefndinni,  Oddgeir  Stephen- 
sen,  gat  ekki  fylgt  honum  að  málum,  og  hann  var  ein- 
mitt  i  þeim  hluta  nefndarinnar  (hún  var  þríklofra),  sem 
ekkert  tillit  vildi  taka  til  sögulegra  réttinda  landsins, 
»heldur  byggja  á  því,  sem  nú  á  sér  stað,  það  er  að  segja 
ástandi  því,  sem  nú  er,  eins  og  það  hefir  myndast  ura 
langt  tíraabil,  eigi  af  tilviljun  heldur  af  nauðsyn  og  eftir 
skynsamlegri  íhugun.  Menn  skyldu  þvi  halda,  að  ekki 
yrði  kosin  nein  undirstaða  til  að  byggja  á,  er  siður  sé  af 
handahófi^1).     Það    má   því   nærri   geta,   að  það  í  augum 


l)  Alþ.tíð.  1865  II,  bls.  38. 

Dana  haíi  vegið  ekki  alllítið,  að  samlandi  hans  leit  alt 
öðru  vísi  á  málið  frá  rótum,  og  vildi  ekki  að  neinu  leyti 
viðurkenna  þann  grundvöll,  sem  Jón  Sigurðsson  bygði 
ikröfur  sínar  á.  Að  öðru  leyti  skal  það  tekið  fram  um 
iþessar  kröfur,  að  Jón  Sigurðsson  gerði  sig  sekan  í  ósam- 
tvæmni,  þar  sem  hann  reiknaði  bæturnar  fyrir  konungs- 
jarðir  eftir  afgjaldinu  á  þeim  tíma,  er  þær  voru  t  e  k  n  a  r 
undir  krúnuna,  en  bæturnar  fyrir  stólsjarðirnar  eftir 
afgjaldinu  á  þeim  tíma,  er  þær  voru  seldar,  og  var 
það  ójöfnuður  í  garð  Dana. 

Danska  stjórnin  var  nokkuð  lengi  að  átta  sig  á  þessu 
máli,  þvi  i  3  ár  voru  þeir  dómsmálaráðgjafinn  og  fjármála- 
ráðgjafinn  að  skrifast  á  um  málið;  loks  var  málið  lagt 
fyrir  alþingi  1865,  og  þá  fjárhagsmálið  eitt  út  af  fyrir  sig, 
og  þó  hafði  öll  nefndin  verið  á  eínu  máli  um  það,  »að 
aðskilnaður  á  fjárhag  Islands  og  konungsrikisins  verði  að 
hafa  í  för  með  sér,  ef  hann  eigi  að  koma  íslandi  að  not- 
um,  verulega  breytingu  á  stjórnarfyrirkomulagi  íslands*1), 
og  sömuleiðis  hafði  danska  stjórnin  hvað  eftir  annað  látið  í 
ljósi,  að  stjórnbótarmálið  og  f járhagsmálið  væru  svo  saman 
tvinnuð,  að  þau  yrðu  ekki  aðskilin. 

Fjárhagsmálið  í  víðari  merkingu  þýðir  eigi  að  eine 
fjárhagsskilnaðinn,  heldur  einnig  fjárveitingarvald  alþingis, 
o'g  þannig  var  oft  um  það  talað  bæði  af  hendi  stjórnar- 
innar  og  alþingis;  það  er  þó  auðsætt,  að  þetta  er  alveg 
rangt,  og  að  það  er  ekki  einungis  h  æ  g  t  að  aðgreina  þau 
tvö  mál,  heldur  að  það  beinlínis  á  1 1  i  að  aðgreina  þau. 
Fjárhagsskilnaðarmálið  var  alveg  út  af  fyrir  sig;  það  var 
nauðsynlegt  að  fá  það  mál  útkljáð,  annaðhvort  áður  eða 
þá  helst  jafnhliða  stjórnbótarmálinu,  en  í  þvi  var  fjárveit- 
ingarvald  alþingis  alveg  sjálfsagður  aðalþáttur.  Samt  sem 
áður  blandaði  stjórnin  þessum  málum  enn  saman  í  frum- 
varpi  því,  sem  hún  lagði  fyrir  alþingi  1865,  þvi  i  1.  gr. 
er  sú  ákvörðun,  að  nú  skuli  lokið  þeim  starfa,  er  rikis- 
þing  konungsrikisins  hingað  til  hafi  haft  á  hendi 


l)  Alþ.tíð.  1865  II,  bk.  28. 

með  tilliti  til  fjárlaganna  fyrir  ísland,  og  jafnframt  skuli 
sá  starfl  fenginn  alþingi  (2.  gr.),  og  eru  svo  nánari  atkvæði 
um  hverjar  tekjur  og  gjöld  landsins  heyri  undir  ákvæði 
alþingis,  en  fyrst  í  7.  og  síðustu  grein  kemur  fjárhags- 
aðskilnaðurinn  og  hljóðar  hann  á  þá  leið,  að  Danmörk 
skuli  í  12  ár  greiða  42,000  dali  til  íslands,  en  eftir  þann 
tíma  skuli  ákveðið  með  lögum  að  nýju,  hve  mikið  tillag 
skuli  greitt.  Þetta  siðasta  var  þvert  ofan  í  tillögur  nefnd- 
arinnar,  þvi  báðir  klofningar  nefndarinnar,  að  fráskildum 
Jóni  Sigurðssyni,  höfðu  lagt  til  að  veita  sumpart  ævarandi 
árgjald  og  sumpart  laust  tillag  um  tiltekið  árabil,  og  skildi 
þá  í  því  einungis  um  upphæðina. 

Frumvarp  þetta  var  mjög  sniðuglega  samið,  og  ísmeygi- 
legt,  og  það  svo,  að  hefðu  íslendingar  ginið  við  því,  hefðu 
Danir  haft  fult  vald  til  að  innlima  ísland  algerlega  í  Dan- 
mörku,  og  það  er  litill  vafi  á  því,  að  þeir  hefðu  gert  það, 
því  þá  réðu  hinir  svo  kölluðu  þjóðfrelsismenn,  »prófessora«- 
flokkurinn  lögum  og  lofum  i  Danmörku,  en  viðþannflokk  var 
Jón  Sigurðsson  hræddari  en  við  ^bænda^flokkinn1).  Enhann 
stóð  þá  á  verði  sem  endrarnær ;  hann  hafði  þá  ekki  komið  á 
tvö  þing,  en  nú  sá  hann  ekki  annað  hlýða  en  að  fara 
sjálfur,  enda  má  telja  það  alveg  víst,  að  frumvarpið  hefði 
verið  samþykt  að  eins  með  hækkun  á  tillaginu,  hefði  hann 
ekki  mætt  þar,  og  svo  lítur  hann  sjálfur  á.  »Stjórnin 
hafði  heldur  ekki  að  því  ieyti  rent  blint  i  sjóinn,  að  hún 
hefði  fundið  þá,  sem  vildu  láta  alþingi  taka  beituna,  og 
annaðhvort  sáu  ekki,  eða  vildu  ekki  sjá,  hvað  undir  bjó«2). 

Eins  og  tekið  var  fram  voru  aðalákvæði  frumvarps- 
ins  þau,  að  ríkisþingið  átti  að  leggja  niður  fjárveitingar- 
vald  sitt,  en  alþingi  átti  að  taka  við  því;  þar  sem 
frumvarpið  var  til  laga,  þá  var  það  auðsætt,  að  alþing 
átti  fyrst  að  segja  á  1  i  t  sitt  um  það,  og  þá  var  ætlunar- 
verki  alþingis  lokið,  en  síðan  átti  að  leggja  frumvarpið 
fyrir  ríkisþingið  til  1  a  g  a,  til  f ullnaðar  á  1  y  k  t  u  u  a  r,  eftir 
þess    eigin    geðþótta,    og  án  tillits  til,  hvort   álit   alþingis 

1)  Tíðindi  frá  þjóðfnndi  ísl.  bls.  159. 

2)  Ný  Félagsrit  XXV.  árg.,  bls.  146. 

var  nokkurs  metið  eða  ekki.  Með  þessu  móti  fékk  ríkis- 
þingið  fult  vald,  ekki  til  þess  eins  að  ákveða  tillagið  til 
Islands,  sem  það  hafði,  eftir  að  samkomulagi  var  náð  við 
ísland,  heldur  var  þarmeð  líka  viðurkent,  að  rikisþingið 
hefði  löglegan  rétt  til  að  fara  með  fjármál  íslands,  sem 
aldrei  hafði  verið  viðurkent,  þó  það  hefði  verið  liðið,  og 
og  að  ríkisþingið  því  hefði  rétt  til  að  afhenda  alþingi 
þetta  vald  sitt;  þetta  sýndi  Jón  Sigurðsson  glögglega  á 
þinginu,  og  orð  hans  eru  svo  skýr,  að  rétt  þykir  að  taka 
þau  upp  orðrétt: 

»Stjórnin  hefir  nú  boðið  laust  tillag  um  nokkurra  ára 
bil,  sem  við  eigum  síðan  undir  kasti,  hvort  muni  viðhald- 
ast  eða  ekki.  En  þó  er  hér  enn  meira  aðgæzluvert  að 
forminu  til.  Hér  hefir  verið  búið  til  frumvarp  til  1  a  g  a, 
það  er  að  segja  frumvaip,  sem  ætlast  er  til  að  leggja  fyrir 
rikisþingið,  eítir  að  alþing  hefir  sagt  um  það  álit  sitt. 
Þetta  frumvarp  ætlast  til,  að  ákveða,  að  ríkisþingið  hætti 
að  fara  með  fjárhagsmál  vor,  og  að  alþingi  taki  við  þeim, 
eða  með  öðrum  orðum,  að  ríkisþingið  í  Danmörku  afhendi 
alþingi  fjárhagsráðin  hér  á  laqdi.  Ef  alþingi  féllist  á  þessa 
aðferð  .  .  .  játar  það,  að  ríkisþingið  i  Danmörku  hafi  þann 
rétt  sem  það  hefir  aldrei  haft,  þvi  eg  veit  ekki  til,  að 
það  hafi  átt  nokkru  sinni  rétt  á  að  leggja  á  oss  skatta,  og 
þá  heldur  ekki  til  að  veita  oss  skattaálögurétt  .  .  .  Ríkis- 
þingið  hefir  ekki  r  é  1 1  til  annars.  en  til  að  ákveða  upp- 
hæð  tillags  þess,  eða  árgjalds,  sem  þarf  í  áætlun  íslands*1). 
Og  enn  segir  hann:  »Eitt  er  að  þola  óréttinn  eða  hið 
factiska  ástand,  og  annað  er  að  játa  þvi  beint». 

Þarsem  frumvarpið  var  nú  þannig  úr  garði  gert,  ómót- 
mælanlega  þess  eðlis,  að  það  hlaut  að  vekja  tortrygni,  og 
þar  sem  sá  flokkur  réði  nú  öllu  í  Danmörku,  sem  ótvíræð- 
lega  hafði  sýnt  það,  að  hann  vildi  einkis  frelsis  unna  oss, 
annars  en  þess  að  gjöra  oss  jafna  Dönum  í  hinu  danska 
riki,  þá  var  full  ástæða  fyrir  íslendinga  að  vera  varkárir. 
En  þó  þetta  hefði  ekki  verið,  þá  voru  önnur  atvik    fyrir 


l)  Alþ  tíð.  1865,  I.  bls.  833. 

hendi,  sem  bentu  alþingi  á  að  fara  varlega.  Jafnframt 
þessu  fjárhagsfrumvarpi,  lagði  danska  stjórnin  sem  sé 
fyrir  tvö  önnur  frumvörp  tíl  laga,  um  lestagjald  og  um 
brennivínsverzlun  og  veitingar;  var  í  þeim  farið  fram  á 
að  hækka  lestagjaldið  að  mun  og  að  leggja  gjald  á 
brennivíusverzlun,  eða  með  öðrum  orðura,  hér  var  beint 
til  ætlast,  »að  greiða  ríkisþinginu  veg  til  að  leggja  skatt  á 
ísland,  hvort  sem  vér  segðum  nei  eða  já,  þegar  alþingi  hafði 
aðeins  verið  sýntfrumvarpið.  En  hversu  greinilega  semþetta 
lá  fyrir  þinginu,  og  hversu  ljóst,  sem  það  hlaut  að  vera  þing- 
mönnum,  að  þessari  fyrirætlun  yrði  ekki  hrundið,  nema  með 
alvarlegum  og  einbeittum  mótraælum,  þá  var  eins  og  alþing- 
ismönnum  mörgum  hverjum,  og  það  af  þeim  helztu,  væri 
stungið  svefnþorn,  svo  þeim  þótti  nægja  að  koma  fram 
með  breytingaratkvæði,  í  þeirri  von,  að  ríkisþingið  mundi 
fallast  á  þau,  en  lögtaka  frumvarpið  að  öðru  leyti,  jafn- 
vel  þó  það  væri  i  augum  uppi,  að  ef  að  vanda  gengi,  þá 
mundi  ríkisþingið  vinsa  úr  uppástungum  alþingis,  eftir  þvi 
sem  því  litist,  og  fá  svo  konung  til  að  samþykkja  að  forn- 
spurðu  alþingi,  og  gjöra  frumvarpið  að  lögum*1). 

Loks  ber  þess  að  geta,  að  eftir  frumvarpinu  átti  ein- 
mitt  ekki  að  gera  full  og  endileg  skifti  á  fjárhagssam- 
bandinu  eins  og  gert  hafði  verið  ráð  fyrir,  heldur  átti 
þetta  að  eins  að  gilda  i  12  ár;  hefðu  nú  tvö  umgetin  frum- 
vörp,  um  hækkun  á  lestagjaldiuu  og  brennivínsgjaldið,  verið 
samþykt,  þá  hefði  svo  hæglega  getað  farið,  eíns  og  Jón 
Sigurðsson  tók  fram,  að  þessi  gjöld  hefðu  að  12  árunum 
liðnum,  gefið  fyllilega  eins  mikinn  arð,  og  tillaginu  nam, 
og  þá  hefði  stjórn  Dana  getað  sagt:  nú  er  ástandið,  sem 
við  byggjum  á  fjárhagsskilnaðinn,  en  ekki  á  neinum  sögu- 
legum  rökum  og  þar  á  bygðum  ímynduðum  eða  tilbúnum 
kröfum,  orðið  svo,  að  þið  hafið  nógar  tekjur,  og  þurfið 
því  ekkert  tillag  og  fáið  heldur  ekki   neitt.     Að    gangast 


*)    Jón  'Sigurðsson    í    hinni    ágætu    ritgerð     sinni    í    Andvara     I, 
bls.  55. 

undir  þetta,  segir  Jón  Sigurðsson  á  öðrum  stað,  var  sama 
sem  að  ofurselja  sig  að  fullu  og  öllu1). 

Hvernig  sem  þetta  mál  því  var  skoðað,  var  það  afar- 
viðsjált  og  aldrei  hefir  legið  nær  á  síðari  árum,  að  þjóðin 
tæki  á  sig  innlimunarhelsið  en  þtá,  og  það  mundi  hún,  þ. 
e.  þingið,  hafa  gert,  hefði  Jón  Sigurðsson  ekki  þá  verið  á 
verði ;  þá  sýndi  hann  hver  hann  var,  og  það  þó  við  ramm- 
an  reip  væri  að  draga,  og  þó  margir  af  hans  beztu  flokks- 
og  fylgismönnum  féllu  frá?  og  því  höfum  vér  orðið  lang- 
orðari  en  rumið  eiginlega  leyfir  um  þetta  mál,  og  verðum 
að  minnast  enn  nokkuð  gerr  á  það. 

Nefndin,  og  í  henni  voru  menn  eins  og  Jón  Guðmunds- 
son  ritstjóri,  Jón  Sigurðsson  frá  Gautlöndum,  Halldór  próf. 
Jónsson,  Arnljótur  Olafsson  og  Benedikt  Sveinsson,  var 
samdóma  um  það  að  aðhyllast  frumvarpið  með  þeirri  einni 
breytingu  að  hækka  tillagið  að  mun,  og  gjöra  það  að  nokkru 
leyti  fast.  Það  þurfti  því  kraft  til  að  hrinda  skoðun,  sem 
7  nefndarmenn  báru  samhljóða  fram  (einn  þeirra  greiddi 
þó  atkvæði  með  Jóni  Sigurðssyni),  en  þó  lauk  því  svo  að 
tnálið  var  felt  með  14  atkvæðum  gegn  11,  og  af  þeim  14 
voru  tiu  bændur ;  sýnir  það  bezt,  hve  mikið  traust  Jón  Sig- 
urðsson  hafði  hjá  alþýðu  manna,  að  bændurnir  skyldu 
fylgja  honum  í  þessu  máli,  I  því  voru  andstæðir  þeir 
menn,  sem  áður  höfðu  fylgzt  trúlega  að  i  öllum  frelsis  og 
framfaramálum  þjóðarinnar,  og  hefði  þvi  mátt  búast  við 
því,  að  bændurnir  hefðu  riðlast,  en  þvi  fór  fjarri,  þeir 
hópuðu  sig  í  kringum  Jón  Sigurðsson.  Það  var  heldur 
ekki  lengi  að  koraa  í  ljós,  að  hann  hafði  ráðið  til  þeirra 
úrslita,  sem  heppilegust  voru,  og  eftirtíðin  er  i  engum  vafa 
um,  að  það  er  satt,  sem  Jón  Sigurðsson  sagði  eftir  á,  að 
með  þessu  hafi  verið  forðað  landsréttindum  vorum  við 
miklum  háska  um  sinn.2 

Þessi  úrslit  málsins  á  alþingi  urðu  til  þess,  að  Jón 
Guðmund3son,    sem    hafði   verið   einn  hinn    ótrauðasti   og 


')  Bréf  bls.  408. 

*)    Ný  Félagsrit  XXV.,  bls.  149. 

styrkasti  fylgismaður  hans,  og  sem  hafði  ásamt  honum  ver- 
ið  kjörinn  eftir  þjóðfundinn  til  þess  að  bera  fram  fyrir 
konungkvartanirþjóðfundarmanna(sendiförJónanna),skarst 
nú  alveg  úr  liði  með  honum.  Að  vísu  hafði  áður  borið  á 
ágreiningi  þeirra  á  milli  út  úr  fjárkláðamálinu,  en  að  öðru 
leyti  héldu  þeir  saman.  Það  gefur  að  skilja  að  þetta  hafi- 
verið  Jóni  Sigurðssyni  mjög  bagalegt,  þvi  Jón  Guðmunds- 
son  stýrði  þá  því  eina  blaði  á  íslandi  sem  hægt  var  að 
nefna  því  nafni,  og  það  blaði,  sem  var  i  miklu  áliti  og 
hylli  hjá  alþýðu  manna;  en  Jón  Sigurðsson  hugsaði  ekk- 
ert  um  það,  hann  mat  sannfæringu  sina  um  fram  alt  og 
fylgdi  henni,  og  hann  hirti  ekkert  um  það,  þó  aðrir  féllu 
frá  honum,  hann  hélt  sínu  striki  áfram  fyrir  þvi.  Hver 
sem  kynnir  sér  starf  Jóns  Sigurðssonar  hlýtur  að  sannfæra 
sig  um  að  þetta  er  satt,  enda  hefir  Pétur  biskup  Péturs- 
son,  sem  þekti  hann  vel  og  allan  hans  stjórnmálaferil  út 
í  æsar,  tekið  þetta  sama  fram  í  líkræðu  sinni  eftir  hann, 
er  hann  segir  svo:  «Hvernig  sem  timarnir  breyttust  og 
hversu  óhentugir  og  óvinveittir  sem  þeir  sýndust  vera 
hélt  hann  þó  jafnt  og  stöðugt  áfram  með  hinum  sama 
brennandi  áhuga,  með  hinu  sama  ósigrandi  sálarþreki,  og 
það  er  einmitt  þetta,  sem  gerði  hann  að  sannkallaðri  og 
frábærri  frelsishetju,  og  sem  að  minni  ætlun  einkennir  alla 
starfsemi  hans  i  stjórnmálum.  Þótt  aðrir  gugnuðu  lét  hann 
ekki  hugfallast;  þótt  aðrir  hörfuðu  undan,  stóð  hann  fast- 
ur  fyrir;  þótt  aðrir  væru  hræddir  um  að  hann  héldi 
kenningunni  áfram  í  ótíma,  lét  hann  það  ekki  fá  á  sig, 
og  reynslan  sýndi,  að  fyrir  þreklyndi  hans  varð  hinn 
óhentugi  tími  einatt  til  að  hrinda  málunum  áfram  og  beina 
þeim  í  fullkomnara  form  og  þannig  undirbúa  hentuga  tím- 
ann.  Sumir  hafa  sagt  að  i  stjórnmálum  ættu  menn  að 
taka  hverri  ivilnun,  sem  þeim  væri  boðin,  en  færa  sig 
smámsaman  upp  á  skaftið.  En  þetta  var  ekki  skoðun  hins 
framliðna ;  hann  vildi  annaðh'vort  fá  alt  eða  ekkert ;  verzl- 
unarmál  vort  og  stjórnarbót  sýna  að  þetta  heppnaðist  von- 
um  fremur,  að  hann  i  þvi  efni  rataði  rétta  leið«.1 

')  Útför  Jóns  Sigurðssonar  bls.  49. 

Það  höfðu  engir  búist  við  þessum  málalokum;  þó 
Jón  Sigurðsson  beitti  sér  af  alefli  fyrir  málinu,  þá  datt 
mönnum  þó  ekki  i  hug,  að  hann  mundi  hafa  yfirtökin; 
þvi  segir  Jón  Guðmundsson  svo:  »En  hvað  sem  menn 
segja  að  öðru  leyti  með  og  móti  afdrifum  málsins  á  þing- 
inu,  þá  þorum  vér  að  fullyrða,  að  fæstir  landsmanna, 
hvort  heldur  utan  þings  eða  þingmenn  sjálfir  munu  hafa 
búist  við  þeim  málalokunum,  sem  urðu,  fyr  en  þau  dundu 
yfir  eins  og  þrumuveður  upp  úr  heiðrikju  i  lok  ályktar- 
umræðu  málsins*1).  En  væri  Jón  Guðmundsson  forviða 
yfir  þessum  endalokum,  var  hann  ekki  minna  forviða  yfir 
því,  að  Jón  Sigurðsson  og  flokksmenn  hans  skyldu  hafa 
getað  fengið  af  sér  að  eyðileggja  málið,  því  hann  heldur 
svo  áfram:  »En  allra  síst  mundi  hafa  verið  búist  við  þessu 
úrræðinu  af  þeim  þingmannaflokknum,  sem  jafnan  hefir 
verið  talinn  hinn  frjálslyndari  flokkurinn  bæði  utan  þings 
og  á  þingi,  og  jafnan  hefir  haldið  því  fram,  að  sjálfsfor- 
ræði  landsins  væri  aðalhyrningarsteinninn  undir  þjóðfrelsi 
voru,  og  öllum  verulegum  viðgangi  og  framförum  lands 
vors«.  Um  allar  þessar  aðfarir  kennir  hann  Jóni  Sigurðs- 
syni  og  beinist  að  honum  með  allsterkum  orðum,  en  áður 
lýsir  hann  Jóni  Sigurðssyni  og  framkomu  hans  að  undan- 
förnu,  og  þar  sem  sú  lýsing  er  eftir  gagnmerkiiegan  mann, 
og  auk  þess  samherja  Jóns  þá  í  full  20  ár,  og  af  þvi  hún 
ennfremur  ber  á  sér  svo  mikinn  sanngirnis  og  réttlætis- 
vott,  þó  hún  sé  rituð  af  manni,sem  i  það  mund  er  honum 
sárgramur,  þá  þykir  vel  hlýða  að  tilfæra  orð  hans: 
»Verður  það  þá  eignað  eður  þakkað  nokkrum  manni  þess- 
arar  aldar,  að  alþingi  íslendinga  var  stofnað,  öðrum  en 
þessum  eina  forvígismanni  íslendinga  á  19.  öldinni?  Get- 
ur  það  átt  heima  við  nokkurn  annan  íslending  þessarar 
aldar,  sem  sagt  hefir  verið  opinberlega  um  þennan  eina 
og  sama  ágætismann  »hann  hefir  —  í  þessi  20  ár,  sem 
alþingi  hefir  staðið  —  leitt  það  i  barndómi  þess,  treyst 
það  og  stefnt  því  á  réttan  veg«?    Verða  nokkrum  manni 


x)  Þjúðólfur  XVIII.  bls.  34. 

<)ðrum  tileínkuð  hin  greiðu  og  ómetanlegu  afdrif  verzlun- 
arfrelsisins  á  íslandi  eða  festa  sú,  samheldni  og  fylgi,  er 
þjóðfulltrúarnir  í  þvi  máli  gættu  á  alþingi  1849  og  á  þjóð- 
fundinum  1851  gegn  þessari  ofureflismótspyrnu  embættis- 
manna  vorra  (hinna  konungkjörnu)  og  kaupmanna?«  Slík 
lýsing  sem  þessi  er  þeim  jafnt  báðum  til  sóma;  en  Jón 
Guðmundsson  heldur  svo  áfram,  og  segir,  að  öllum  geti 
skjátlast,  og  telur  þá  aðferð  að  fella  frumvarpið  sprotna 
af  »ómerkilegum  og  hégómlegum  formlegum  ástæðum«. 
»Það  voru  þessar  og  þvílíkar  vefengingar  »formlegs  efnis«, 
en  engar  »efnislegs«,  sem  meiri  hlutinn  beitti  og  hafði 
fyrir  vopn  á  konungsfrumvarpið,  og  er  það  nú  »lagt  fyrir 
ljósan  dag«,  að  herra  Jón  Sigurðsson  studdi  allar  þær 
vefengingar,  og  fylgdi  þeim  fram  frá  forsetastólnum  með 
mælsku  sinni,  alvöru  og  einlægni,  með  ræðum,  er  hann 
ítrekaði,  eins  og  hann  væri  yfirlýstur  og  sjálfsagður  for- 
vígismaður  (eins  og  hann  var  í  raun  réttri)  og  framsögu- 
maður  af  hendi  meiri  hlutans^1).  Og  enn  segir  Jón  Guð-r 
mundsson:  »Og  nú  er  hinn  fyrsta  hyrningarstein  skyldi 
laga  og  leggja  til  undirstöðu  sjálfsforræðis  voru,  þá  virð- 
ist  hann  (þ.  e.  Jón  Sigurðsson)  að  draga  að  sér  sína  hina 
styrku  og  óþreytanlegu  hönd.  Getur  verið  að  svo  sé  eins 
og  sumir  geta  til,  að  nú  er  gilda  skyldi,  hafl  hann  séð 
oss  landa  !  sína  ófæra  til  sjálfsforræðis,  en  hafi  svo  verið, 
ef  hann  hefði  eigi  séð  annað  fært,  en  að  hopa  nú  á  hæl, 
þá  hefði  hann  leitað  annara  úrræða  og  beitt  öðrum  vopn- 
um  til  að  vega  að  frumvarpinu,  heldur  en  þessum  form- 
hliðar  viðbárum,  er  meiri  hlutinn  beitti  til  að  fella  það, 
svo  staðlausar  og  veikar  sem  þær  eru«2).  Með  þessum  orðum 
gefur  Jón  Guðmundsson  það  í  skyn,  sem  líka  var  álit  margra 
manna  þá,  að  Jón  Sigurðsson  hafi  ekki,  þegar  til  kom,  álitið 
Islendinga  færa  til  að  hafa  sjálfsforræði,  og  hafi  þess 
vegna  sett  sig  á  móti  frumvarpinu,  en  það  er  óþarfi  að 
eyða  nokkrum  orðum  um  það  hvílik  fjarstæða  slikt  er. 
Um  leið  og  málið  var  felt  á  þinginu  1865  var  þess  beiðst, 


*)  Þjóðólfur  XVIII,  bls.  101.        *)  sst.  bls.  103. 

að  þjóðfundur  yrði  sem  fyrst  samankallaður  samkvæmt 
loforði  því,  sem  veitt  var  í  konungsbréfi  23.  septbr.  1848 
og  að  fyrir  þann  fund  yrði  lagt  frumvarp  til  algjörðrar 
stjórnarskipunar.  Jón  Sigurðsson  leit  svo  á,  að  úr  þvi 
þjóðfundurinn  1851  hefði  farið  eins  og  hann  fór,  þá  væri 
loforðið  um  »þjóðfund«  enn  óuppfylt.  Hann  lagði  mikla 
áherzlu  á,  að  stjórnbótarmálið  kæmi  fyrir  þjóðfund,  bæði 
af  því,  a  ð  hann  væri  fjölmennari  en  alþing,  og  því  betur 
skipaður,  og  auk  þess  þeir  konungkjörnu  tiltölulega  miklu 
færri,  a  ð  til  hans  væri  kosið  eftir  frjálslegri  kosningar- 
lögum  en  til  alþingis,  og  a  ð  sérstaklega  væri  kosið  til 
sliks  fundar,  til  þess  að  þjóðin  þar  hefði  ályktunarvald  í 
í  þessu  máli.  En  þrátt  fyrir  það,  þó  þessu  væri  hvað 
eftir  annað  haldið  fram,  þá  lét  stjórnin  aldrei  undan,  hún 
kallaði  aldrei  þjóðfund  saman,  en  á  alþingi  1867  lýsti 
konungsfulltrúi  þvi  yfir,  að  alþingi  hefði  þá  samþyktar- 
vald  i  málinu,  og  fékk  óþökk  fyrir. 

Danska  stjórnin  varð  ekki  eins  þrumulostin  yfir  úrslit- 
unum  eins  og  íslendingar  sumir,  hún  tók  því  rólega  og  gerði 
enda  mikla  bragarbót,  því  hún  lagði  fyrir  alþingi  1867  frum- 
varp  til  stjórnarskipunarlaga,  og  gat  þess  um  leið,  að  færi 
svo  að  alþingi  aðhyltist  stjórnarfrumvarpið,  þá  væri  það 
áform  konungs  að  reyna  að  koma  því  til  leiðar  við  rikisþingið, 
að  veitt  yrði  bæði  fast  tillag  um  aldur  og  æfi  og  auk  þess  laust 
tillag  í  nokkur  ár,  og  var  tillagið  nokkru  hærra  en  boðið 
var  1865;  jafnframt  áttu  stjórnarskipunarlögin  væntan- 
legu  þá  íyrst  að  ganga  i  gildi,  þegar  tillagið  væri  veitt. 

Þetta  hafði  þá  meirihlutinn  á  alþingi  1865  undir  for- 
ustu  Jóns  Sigurðssonar  á  unnið.  Hrundið  háska  frá  þjóð- 
inni  og  knúð  fram  stjórnbótarmálið  og  loforð  um  hærra 
fjártillag.  Nú  voru  þá  málin  komin  í  eðlilegt  horf  sín  á 
milli;  úr  því  þau  gátu  ekki  orðið  samferða,  þá  var  það 
eðlilegra,  að  stjórnbótarmálið  væri  á  undan.  Það  bar  öll- 
um  saman  um,  að  aldrei  hefðu  Danir  boðið  jafngott  boð  í 
þessu  máli.  Sjálfur  Jón  Sigurðsson  segir  svo  um  það: 
»Það  er  í  mörgum  greinum  gott  og  sjálfsagt  hið  bezta  til- 
boð,    sem    landið    nokkurn   tíma  hefir  fengið  áður  i  þessu 

máli,  já  jeg  vil  segja,  að  það  gangi  nærri  uppástungum 
meirihlutans  á  þjóðfundinum  1851,  að  þar  munar  varla 
hnífsbakkaþykt,  —  þegar  búið  er  að  ganga  frá  þvU1).  Þessi 
viðbót  var  nauðsynleg,  því  eins  og  frumvarpið  var  frá 
stjórnarinnar  hendi  var  það  harla  ólíkt  þjóðfundarfrum- 
varpinu,  t.  a.  m.  i  þossum  atriðum:  1)  ísland  er  óað- 
skiljanlegur  hluti  Danmerkurríkis,  aitsvo  í  hæsta  lagi  um 
»real«-samband  að  ræða,  en  líklega  meint  með  þvi  inn- 
limun.  2)  Einn  af  ráðgjöfum  konungs  átti  að  annast  fram- 
kvæmd  sérmálanna,  altsvo  danskur  maður,  ráðgjafi  að 
nafninu  til,  með  annað  embætti  sem  aðalstarf;  það  er  eitt- 
hvað  annað  en  íslenzki  erindisrekinn.  3)  Abyrgðarlaus 
landsstjórn,  einn  maður  eða  fleiri,  í  landinu.  4)  Alþingi  komi 
saman  3.  hvert  ár.  5)  Föst  fjárhagsáætlun  ákveðin  með 
lögum,  —  sem  þvi  einungis  verður  breytt  með  lögum.  6)  Ef 
um  stjórnarfrumvarp  var  að  ræða,  átti  að  leggja  það  fyrir 
til  3.  umræðu,  eins  og  stjórnin  vill  orða  það,  og  skal  því- 
næst  einungis  gengið  til  atkvæða  um,  hvort  frumvarpið 
skuli  samþykt  eða  felt  í  heild  þess.  Sérlega  frjálslegt 
ákvæði!  Jafnvel  hinum  konungkjörnu  ofhasaði  á  þessu 
ákvæði,  og  mátti  því  segja  »að  bragð  er  að  þá  barnið 
finnur«. 

Þótt  það  þannig  sé  ljósty  að  frumvarpið  var  mjög  svo 
frábrugðið  þjóðfundarfrumvarpinu,  þá  er  það  þó  hins  vegar 
víst,  að  frumvarpið  var  mjög  frjálslynt  í  mörgum  grein- 
um,  og  miklu  betra  en  nokkur  hefði  getað  ímyndað  sér 
eftir  fyrri  undirtektum  Dana.  fslendingar  tóku  því  frum- 
varpinu  mjög  vel,  og  það  því  fremur,  sem  þáverandi 
konungsfulltrúi,  Hilmar  Finsen,  sem  hafði  átt  mikinn  og 
góðan  þátt  í  frumvarpinu,  kom  mjög  vel  og  aðlaðandi 
fram  í  málinu,  gaf  alþingi  upp  á  eigið  eindæmi,  eða  að 
minsta  kosti  án  auglýstrar  heimildar,  ályktunarvald  í  þessu 
máli.  Frumvarpinu  var  svo  með  sæmilegu  samkomulagi 
breytt  i  flestum  umgetnum  aðalatriðum  (þó  var  fasta  fjár- 
hagsáætlunin   látin   standa  í  það  sinn,  þó  undarlegt  megi 


x)  Alþ.tíð.  1867  I,  bls.  843. 

þykja)  og  enn  fleiri,  en  þingið  gerði  þetta  svo  mjúklega, 
að  það  leit  svo  út,  sem  hér  væri  i  rauninni  ekki  um 
neinar  stórvægilegar  breytingar  að  ræða.  í  álitsskjalinu 
til  konungs  segir  svo:  »verður  þingið  með  þegnlegri  lotn- 
ingu  þakklátlega  að  viðurkenna,  að  fyrirkomulag  það, 
sem  frumvarpið  gjörir  kost  á,  sé  aðgengilegt  að  öllum 
aðalgrundvallarreglum  til  og  undirstöðu.  .  .  .  En  eins  og 
alþingi  þannig  verður  þegnsamlega  að  aðhyllast  aðal- 
grundvöll  og  aðalstefnu  frumvarpsins,  hefir  það  ekki  getað 
dulist  fyrir  þinginu,  að  nokkrar  af  hinum  sérstaklegu 
ákvörðunum  virðast  miður  aðgengilegar  í  sjálfu  sér,  og 
miður  samkvæmar  aðalgrundvellinum*1).  Nefndin  hafði 
upphaflega  lagt  það  til,  að  svolátandi  skilyrði  væri  sett 
fyrir  staðfestingu  frumvarpsins,  »að  hans  hátign  útvegi 
fast  árgjald  handa  íslandi  úr  rikissjóðnum,  er  að  minsta 
kosti  nemi  50,000  rdl.  og  séu  fyrir  þessu  árgjaldi  gefin  út 
óuppsegjanleg  ríkisskuldabréf«.  Konungsfulltrúi  (Hilmar 
Finsen)  lagði  mjög  sterklega  á  móti  þessu  ákvæði,  og 
taldi  það  tvimælalaust  mundi  verða  málinu  að  falli;  en 
það  var  bæði  að  konungsfulltrúi  hafði  lagt  sig  mjög  í 
framkróka  með  frumvarpið  og  með  lipurð  og  drenglyndi 
stutt  að  samheldi  þingmanna  i  málinu,  einkum  með  áhrif- 
um  sinum  á  hina  konungkjörnu  þingmenn,  sem  nú  fylgdu 
hinum  þjóðkjörnu,  og  svo  hitt,  að  það  virtist  óþarfa  tor- 
trygni  að  gera  slíkt  skilyrði,  þar  sem  konungur  hafði  að 
fyrra  bragði  lýst  því  yfir,  að  hann  mundi  útvega  fjár- 
framlag,  og  þangað  til  það  fengist  yrði  stjórnbótarmálið 
látið  biða,  og  því  virðist  það  hafa  verið  viturlega  ráðið 
af  alþingi  að  fella  skilyrðið  burtu,  og  sýna  þannig  sam- 
komulagsviðleitni  frá  sinni  hálfu.  Að  þessi  urðu  enda- 
lokin  þakkar  Jón  Guðmundsson  beinlinis  Jóni  Sigurðssyni : 
*  Eigi  má  heldur  við  það  dyljast,  að  það  er  eigi  síður  rétt 
og  satt  .  .  .  að  hann  (Jón  Sig.)  átti  einnig  mikilvægan 
þátt  í  þeim  góðu  samkomulags-málalokum,  sem  urðu,  og 
eigi   sízt   að    því   leyti,    að   það    atriðið  jafnaðist,  er  eftir 


l)  Alþ.tíð.  1867  II,  bls.  614-15. 

skoðun  konungsfulltrúa  og  fleiri  þingmanna  hefði  nú  sem 
fyrri  mátt  verða  greiðum  og  farsællegum  afdrifum  máls- 
ins  hjá  stjórninni  til  fyrirstöðu,  hefði  því  verið  haldið  til 
streitu  .  .  .  en  það  var  þetta  fyrst:  að  hefjast  máls  á 
hærri  fjárkröfum  af  vorri  hendi  úr  ríkissjóði,  heldur  en 
þeim  37,500  +  12,500  rdl.,  er  konungur  heitir  í  auglýs- 
ingunni,  að  hann  ætli  að  útvega  veittar  af  ríkisþinginu 
sem  árgjald  handa  íslandi,  og  í  annan  stað  að  vilja  gera 
þessleiðis  hærri  fjárkröfu  að  niðurlagsskilyrði  í  álitsskjal- 
inu  til  konungs  fyrir  því,  að  stjórnarskipunarlögin  mætti 
ná  lagagildu1). 

Þó  þingið  þannig  slepti  að  gera  fjártillagið  að  beinu 
skilyrði,  þá  var  það  þó  tekið  fram  i  álitsskjalinu  til  kon- 
ungs,  að  þingið  vænti  þess  að  konungur  hlutaðist  til  um, 
að  f jártillagið  yrði  fastákveðið  60,000  rd.  enda  hafði  kon- 
ungsfulltrúi  lofað  að  mæla  með  þessari  upphæð. 

Nú  hefði  þá  mátt  búast  við,  að  hinu  langa  þreíi 
væri  lokið,  og  að  stjórnarskráin  kæmi  bráðlega,  en  það 
brást  samt;  nú  var  málið  komið  aftur  i  hendur  Dana, 
og  þeirra  var  nú  að  efna  loforðin  i  auglýsingu  konungs, 
og  sérstaklega  loforð  konungsfulltrúa,  en  þá  brugðust 
þeir  algerlega.  Fyrst  leið  heilt  ár,  áður  en  danska 
stjórnin  hreyfði  sig  nokkuð  í  þá  átt  að  fá  fjárveitinguna 
á  ríkisþinginu,  og  þegar  loks  málinu  var  hreyft,  þá  var 
farið  fram  á  lægra  tillag  en  lofað  hafði  verið,  og  auk  þess 
var  stjórnbótarmálið,  sem  ríkisþinginu  kom  ekkert  við, 
dregið  inn  í  fjárhagsmálið.  Lauk  þvi  svo,  að  málið  alt 
var  óútkljáð,  er  til  alþingis  skyldi  kveðja  1869,  og  mátti 
því  segja  að  hin  danska  stjórn,  er  þá  réð  fyrir  málefnum 
íslands,  væri  stödd  í  hinum  mesta  bobba,  og  eigi  bætti 
það  úr,  er  hún  greip  til  þess  ráðs  að  rjúfa  alþingi,  sem 
var  ráðgefandi  þing,  en  þau  hafa  af  stjórnvitringum  ávalt 
verið  talin  órjúfanleg,  með  þvi  konungur  þarf  ekki  frekar 
en  hann  vill,  að  taka  tillit  til  gjörða  þingsins,  og  þvi 
óþarfi  að  skjóta  máli  frá  þinginu  til  kjósenda;  þó  mun  það 

sennilega  hafa  raeðfram  verið  gert  fyrir  þá  sök,  að 
þingið  hafði  fengið  samþyktarvald,  að  minsta  kosti 
hafði  Hilmar  Finsen  mælt  með  þingrofi,  þvi  það  mun 
vera  ofdjarft  að  geta  til,  að  tilgangur  stjórnarinnar  hafi 
verið  sá,  að  koma  að  íslendingum  óvörum,  svo  kosningar 
þeirra  færu  á  ringulreið,  og  menn  hliðhollir  stjórninni 
kynnu  heldur  að  komast  að.  Að  þetta  hafi  verið  tilgangurinn 
er  nú  samt  eigi  víst,  en  hitt  er  víst,  að  það  var  tilgangurinn 
að  bola  Jóni  Sigurðssyni  frá,  þvi  kosning  hans  gat  eigi  orðið 
fullkomlega  lögleg,  vegna  þess  hvernig  kosningar  voru 
undirbúnar,  og  hefði  orðið  fullkomlega  ólögleg,  hefði  Jón 
Sigurðsson  ekki  haft  pata  af  þingrofinu  og  nýjum  kosning- 
um  og  getað  gefið  kjörstjóra  i  tíma  nægilega  vísbendingu. 
Þeir  konungsfulltrúi  og  Bergur  amtmaður  Thorberg,  sem 
Jón  Sigurðsson  á  einum  stað  kallar  konungs-fulltrúa  nr.  2 
gerðu  sítt  ýtrasta  til  að  gera  Jón  Sigurðsson  þingrækan, 
en  kosning  hans  var  samt  tekin  gild  af  öllum  þingmönn- 
um  nema  Bergi  Thorberg. 

Nú  var  stjórnarmálið  lagt  fyrir  þingið  i  tveimur  frum- 
vörpum,  þannig  að  frumvarpið  frá  1867  var  bútað  i  tvent, 
»frumvarp  um  hina  stjórnarlegu  stöðu  íslands  í  ríkinu«  og 
>>frumvarp  til  stjórnarskrár  um  hin  sérstaklegu  málefni 
Islands«;  i  fyrra  frumvarpinu  var  ákvæði  um  árgjaldið,  og 
nú  talsvert  lækkað  hið  fasta  tillag,  en  árgjaldið  alJt  fyrst  um 
sinn  sett  50,000  rd.;  hið  síðara  frumvarpið  varí  ýmsu  miklu 
ófrjálslegra  en  1867;  var  því  sýnileg  afturför  í  báðum 
frumvörpum.  Auk  þess  var  þess  getið  um  hið  fyrra  frum- 
varpið,  að  þó  konungsfulltrúi  hefði  1867  lofað  þinginu 
samþyktaratkvæði  um  stjórnbótarmálið,  þá  hefði  það  verið 
heimildarlaust,  »en  því  verður  að  halda  fast  fram,  að  al- 
þingi  hvorki  eftir  eðli  málsins(!)  né  gildandi  laga  ákvörð 
unum  hefir  tilkall  til  annars  en  til  að  segja  álit  sitt  um 
frumvarp  þetta«l).  En  um  hið  síðara  er  sagt:  »að  frurn- 
varp  þetta  verði  að  skoðast  sem  hin  síðasta  tilraun,  sem 
gjörð  mun  verða  fyrst  um  sinn  af  stjórnarinnar  hendi,  til 


l)  Alþ.tið.  1869  II,  blg.  15. 

þess  að  koma  í  kring  þjóðlegri  stjórnarskipun  í  hinum  sér- 
staklegu  málefnum  íslands,  og  ef  ekki  tekst  að  binda  far- 
sællegan  enda  á  þetta  atriði  með  samningum  við  alþingi 
í  ár,  þá  mun  því  verða  skotið  á  frest,  þangað  til  þekking- 
in  í  stjórnmálefnum  .  .  .  hefir  náð  þeim  framförum  á  ís- 
landi,  að  fulltrúum  þjóðarinnar  er  fullljóst,  að  það  er  að- 
eins  innan  þeirra  föstu  takmarka,  sem  staða  íslands  í 
ríkinu  að  lögum  afmarkar,  að  þjóðleg  stjórnarskipun  og 
sjálfsforræði  í  hinum  sérstaklegu  málefnum  landsins  getur 
fengist*1). 

Það  var  ekki  við  því  að  búast  að  leiðandi  menn,  og 
þá  sérstaklega  Jón  Sigurðsson,  tækju  þessum  frumvörpum 
vel,  eftir  þeim  undirtektum,  sem  málið  hafði  fengið  á  ríkis- 
þingi,  eftir  framferði  stjórnarinnar  með  þingrofi  og  tilraun 
til  að  útiloka  hann  frá  þingsetti,  og  síðast  en  ekki  sízt 
eftir  því  hvernig  frumvörpin  voru  tilbúin.  Bæði  táknuðu 
þau  verulega  afturför  frá  því,  sem  áður  hafði  verið  boðið, 
og  um  annað  þeirra  átti  alþingi  einungis  að  mega  segja 
álit  sitt,  en  annars  átti  það  að  öllu  leyti  að  koma  undir 
fullnaðarályktun  ríkisþingsins,  en  hinu  málinn  fylgdu  hót- 
anir  um,  að  yrði  það  eigi  samþykt  á  þeim  grundvelli,  sem 
Danir  vildu,  þ.  e.  því  ástandi,  sem  myndast  hafði  um  6 
síðustu  aldir,  þá  yrði  málið  alveg  lagt  á  hilluna  í  bráð, 
og  þessar  hótanir  lét  bæði  konungsfulltrúi  og  hinir  kon- 
ungkjörnu  óspart  klingja.  Undirtektir  þingsins  voru  líka 
þessu  samkvæmar;  frumvarpinu  um  »stöðu  Islands«  var 
alveg  hrundið,  en  hinu  hafnað  eins  og  það  lá  fyrir,  en 
konungur  beðinn  að  leggja  fyrir  næsta  þing,  stjórnarskip- 
unarlög,  sem  næst  því,  er  lögð  voru  fyrir  þingið  1867,  með 
fullu  samþyktaratkvæði. 

Þessi  endalok  málsins,  sem  allir  verða  að  telja  sjálf- 
sögð,  eins  og  á  stóð,  eru  aðallega  eins  og  enclrarnær  Jóni 
Sigurðssyni  að  þakka.  Hann  hélt  langa  og  mjög  röksam- 
lega  ræðu  að  vanda,  í  »stöðu«-málinu,  og  segir  meðal 
.annars:    »Astand  það  sem  oss  er  boðið  í  þessu  frumvarpi, 


x)  Alþ.tið.  II,  bls.  34—35. 

er  ekki  einusinni  hænufet  til  framfara,  eins  og  nokkrir 
hafa  látið  á  sér  heyra,  og  það  gengur  yfir  mig,  að  nokkr- 
um  íslendingi  með  islenzku  hugarfari,  skuli  blandast  hug- 
ur  um,  að  ganga  að  slíku  boði*1).  Mótstöðumenn  hans 
kendu  lika  Jóni  einum  um  úrslitin,  þannig  segir  Grímur 
Thomsen,  er  þá  sat  í  fyrsta  sinn  á  þingi,  og  lagði  sig 
mikið  fram  með  frumvörpunum :  Eg  leyfði  mér  að  geta 
þess  við  undirbúningsumræðuna,  að  svo  liti  út,  sem  ein- 
hver  ósýnilegur  andi  hefði  svifið  yfir  vötnunum,  meðan 
nefndin  var  að  starfa  sinum,  og  blessað  athafnir  hennar. 
Þessi  andi  hefir  síðan  gjörst  sýnilegur  i  forsetastólnum«2); 
hann  bregður  þingmönnum  um,  að  þeir  séu  altof  fylgi- 
spakir  við  forseta,  »eg  er  hræddur  um,  að  þegar  sá  timi 
kemur,  að  hann  (forseti)  vill  sjálfur  koma  samkomulagi 
á,  þá  muni  houum  eigi  verða  unt  að  kalla  fylgisveina 
sinaafturaf  þeim  vegi,  er  hann  hefir  sjálfur  vísað  þeim«. 

Það  fór  nú  samt  ekki  svo,  að  málið  væri  lagt  á  hill- 
una,  því  fjárhagsmálið  var  lagt  fyrir  rikisþingið  og  þar 
samþykt  til  fullnaðar,  og  komu  síðan  út  »stöðulögin«  2. 
jan.  1871.  Þau  innihalda  svo  sem  kunnugt  er,  og  nafnið 
bendir  á,  undirstöðuatriðin  fyrir  sambandinu  milli  íslands 
og  Danmerkur,  og  þau  eru  lögleidd  af  ríkisþinginu  einu, 
þrátt  fyrir  konungleg  heityrði  um,  að  slík  lög  skyldu 
áður  en  þau  næði  staðfestingu,  lögð  fyrir  alþingi  til  sam- 
þykkis.  Það  var  því  engin  furða,  þótt  Islendingar  vildu 
ekki  samþykkja  lögin  sem  gildandi  fyrir  ísland,  heldur 
skoðuðu  þausemhrein  og  bein  þvingunarlög;  þeim  var  þvi 
mótmælt  ekki  einungis  að  forminu  til,  að  svo  miklu  leyti 
sem  alþing  hafði  ekki  fengið  að  fjalla  um  þau,  heldur 
var  þeim  einnig  mótmælt  að  efni  til,  þar  sem  þau  þóttu 
innihalda  atriði,  sem  voru  gagnstæð  réttindum  landsins. 
Otal  bænarskrár  komu  því  úr  flestum  sýslum  landsins  til 
þingsins  um  að  mótmæla  gildi  stöðulaganna,  og  það  gerði 
alþing  líka  rækilega  1871. 

Fyrir  þetta  alþingi   lagði    stjórnin    enn    frumvarp    til 

*)  Alþ.tíð.  1869  I  bls.  677. 
2)  sst.  bls.  759. 

stjórnarskipunarlaga  í  líku  formi  og  1869,  en  þingið  breytti 
því  á  þann  sama  veg,  sem  áður  hafði  það  gert,  og  ekki 
virðist  ástæða  til  að  fara  frekar  út  í  hér. 

Baráttan  um  stjórnbótarmálið  og  fjárhagsmálið  hafði 
nú  staðið  á  fjórum  þingum,  og  ávalt  farið  harðnandi,  án 
þess  nokkur  árangur  hefði  orðið  annar  en  sá,  að  stöðulögin 
höfðu  verið  gefin,  en  það  var  auðvitað  aðeins  til  að  ausa 
olíu  í  eldinn.  Eins  og  vant  er  að  vera,  voru  það  einkum 
ýngri  mentamenn,  sem  voru  æstir,  og  þeir  breiddu  aftur 
skoðanir  sínar  út  um  landið,  vöktu  og  eggjuðu  menn, 
svo  að  mikill  ákaíi  var  árin  1871 — 73  hér  á  landi,  eins 
og  ýmsir  kviðlingar  frá  þeim  tíma  bera  vott  um,  svo  sem 
»íslendingabragur«  og  fleiri.  Frá  1.  apríl  1873  var  gerð 
talsverð  breyting  á  fyrirkomulagi  hinnar  æðstu  stjórnar  í 
landinu,  landshöfðingjaembættið  stofnað,  og  urðu  þá  tals- 
verðar  óspektir  i  Reykjavík.  Þá  um  vorið  voru  því  hreyf- 
ingar  í  landinu  með  langmesta  móti,  og  varð  það  sam- 
hljóða,  almenn  skoðun  að  halda  fund  á  Þingvöllum;  á 
þeim  fundi  kom  fram  áskorun  til  þingsins  að  halda  fram 
þeim  ýtrustu  kröfum,  sem  nokkurn  tíma  hefðu  fram  komið, 
svo  sem,  að  Island  sé  sérstakt  þjóðfélag,  er  standi  í  engu 
öðru  sambandi  við  Danaveldi,  en  því  að  það  lúti  hinum 
sama  konungi,  að  öll  landsstjórn  sé  í  landinu  sjálfu  og' 
dómsvaldið,  og  að  jarl  sé  skipaður  á  íslandi,  er  af tur  skipi 
ráðherra  með  ábyrgð  fyrir  alþingi.  Það  er  i  almæli, 
að  Jóni  Sigurðssyni,  sem  var  á  fundinum,  hafi  þótt  nógu 
langt  farið  en  eigi  getað  ráðið  við  neitt  þar,  en  það  er 
víst,  að  hann  eins  og  að  undanförnu  réði  mestu  um  úrslitin 
á  þingi  1873,  en  þau  voru,  að  alþingi  seldi  konungi 
nokkurskonar  sjálfdæmi  í  málinu  með  það  fyrir  augum, 
að  næsta  ár  voru  1000  ár  liðin  frá  landsins  byggingu,  en 
jafnframt  voru  þó  tekin  fram  ýms  atriði,  er  þingið  lagði 
áherzlu  á,  að  tekin  væru  inn  í  stjórnarskrána,  og  beiddi 
konung  þess,  að  taka  það  tillit  til  þeirra,  sem  hann  sæi 
frekast  fært.  Þetta  var  án  efa  mjög  svo  hyggilega  ráðið, 
og  árangurinn  varð  sá,  að  konungur  gaf  íslandi  stjórnar- 
skrá  5.  jan.  1874,  er  öðlast  skyldi  gildi  1.  ágúst  s.  á.,  og 

þar  með  var  stjórnardeilan  á  enda  í  það  sinn,  og  afskifti 
Jóns  Sigurðssonar  af  því  máli,  og  endaði  hann  þessa  starf- 
;semi  sína  með  langri  og  ágætri  ritgerð  um  stjórnarskrá 
íslands,  og  lýsir  hann  því  þar  yfir,  að  hann  sé  langt  frá 
því  ánægður  með  hana.1) 

»Aldrei  að  víkja«  voru  orð,  sem  Jón  Sigurðsson  hafði 
valið  sér  sem  einkunnarorð,  og  hann  fylgdi  þeim  trúlega 
ekki  einungis  í  þessum  málum,  sem  nú  hefir  verið  um 
talað,  heldur  í  öllum  lífsferli  sínum.  í  fullan  aldarfjórð- 
ung  hafði  hann  barist  fyrir  sjálfstæði  landsins;  þegar  hann 
hóf  baráttuna,  var  hann  maður  á  bezta  aldri,  og  hann 
lagði  þá  grundvöllinn  undir  hana  með  svo  mikilli  þekk- 
ingu  á  sögu  landsins  og  réttindum  þess  fornum  og  nýjum, 
með  svo  mikilli  þekkingu  á  stjórnmálum  alment,  sérstak- 
lega  á  þingbundinni  stjórnarskipun  og  þingræði,  að  hann 
þurfti  aldrei  að  víkja  frá  skoðunum  sínum  á  þessum  langa 
tíma,  þrátt  fyrir  þær  miklu  breytingar,  sem  hljóta  að  verða 
á  hugsunarhætti  einstaklingsins  og  þjóðarinnar  á  jafnvel 
enn  styttri  tíma  en  þetta.  Hann  var  sannur  leiðtogi  landa 
sinna  í  þessum  málum,  og  þeir  fylgdu  honum  dyggilega, 
einkum  bændurnir  á  þingi  og  hinir  ungu  mentamenn,  og 
þvi  brugðu  andstæðingar  hans  þeim  um  það,  að  þeir 
fylgdu  honum  i  blindni  og  teldu  það  næg  rök,  sem  ekki 
yrðu  vefengd,  er  hann  »segði  sjálfur«,  en  það  er  ekki 
allra  meðfæri  að  skilja  stjórnskipunarmál  til  hlýtar,  og  því 
eðlilegt,  að  menn  fylgi  þeim  manni,  sera  þeir  treysta  vel 
að  málun.  Má  og  vel  vera,  að  hann  hafi  fylgt 
máli  sínu  í  meira  lagi  fast  fram  á  einkafundum  flokks- 
manna  sinna  á  þingi,  en  það  var  af  sannfæringu  einni 
sprottið ;  hún  var  svo  sterk,  að  það  verður  alls  ekki 
varið,  að  hann  oft  og  tíðum  tók  ekki  það  tillit  til  skoð- 
ana  andstæðinga  sinna,  sem  vert  var,  og  var  yfir  höfuð 
nokkuð  óvæginn  í  skoðunum  sínum,  en  því  má  þó  hins- 
vegar  ekki  gleyma,  að  hinir  konungkjörnu  embættismenn 
voru  þá  mjög  örðugir  viðfangs.  Þó  þeir  margir  hverjir 
væru  þjóðkunnir  merkismenn  og  í  rauninni  þjóðhollir,  þá 

l)    Andvari  I  bls.  1-138 

álitu  þeir  það  blátt  áfram  skyldu  að  verja  út  i  rauðan 
dauðann  alt  það,  sem  stjórnin  kom  fram  með,  og  vera  á 
móti  þvi,  sem  þeir  i  m  y  n  d  u  ð  u  sér,  að  stjórninni  væri 
ógeðfelt,  svo  að  þeir  voru  eins  og  Jón  Sigurðsson  komet 
að  orði  á  einum  stað,  stjórnhollari  en  stjórnin  sjálf. 

Þegar  baráttan  var  á  enda  var  Jón  Sigurðsson 
orðinn  aldraður  maður,  en  honum  veittist  þó  sú  ánægja 
að  koma  stjórnarbótinni  i  framkvæmd,  því  á  hinu  fyrsta 
löggefandi  þingi  var  hann  forseti  bæði  i  sameinuðu  þingi 
og  neðri  deild,  og  lagði  þannig  grundvöllinn  undir  parla- 
mentariska  stjórn  þingsins  úr  forsetasætinu.  Ánægja,  sögð- 
um  vér,  því  það  er  óhætt  að  fullyrða,  að  þó  hann  áliti 
stjórnarskrána  gallaða  i  ýmsum  greinum,  og  ófullnæg- 
jandi,  einkum  að  þvi  leyti,  sem  einn  hinna  dönsku  ráð- 
gjafa  átti  að  fara  með  mál  fslands,  þá  duldist  honum  það 
vissulega  ekki,  að  stjórnarskráin  hlaut  að  verða  landinu 
til  stórmikilla  framfara,  eins  og  reynzlan  hefir  sýnt.  Á 
þessu  þingi  hafði  hann  einnig  þá  ánægju,  að  sjá  það  og 
reyna,  að  landar  hans  kunnu  að  meta  starf  hans  fyrir 
heill  og  frelsi  landsins,  með  þvi  að  veita  honum  árleg 
heiðurslaun,  jafnskjótt  sem  þeir  höfðu  fengið  yfirráð  yfir  fjár- 
haglandsins.  Hann  gat  því  litið  með  ánægju  til  baka  yfir 
hin  liðnu  árin,  enda  var  hann  nú  farinn  að  bila  að  heilsu, 
og  er  það  oft  svo,  að  þegar  menn  verða  að  leggja  niður 
þau  störf,  sem  þeir  hafa  unnað  af  hug  og  hjarta  og  unnið 
að  með  öllum  lífs  og  likamskröftum,  þá  er  eins  og  kraft- 
arnir  þverri  fyr,  en  nokkurn  varir,  það  er  eins  og  starfið 
og  stritið,  baráttan  hafi  haldið  þeim  uppi;  þegar  henni  er 
lokið,  þá  er  líka  þrekið  farið,  og  dauðinn  kominn  þegar 
minst  varir,  eins  og  hér  átti  sér  stað. 

Eins  og  vænta  mátti,  báru  íslendingar  fult  traust  til 
alþingis,  er  það  var  endurreist,  að  það  mundi  halda  uppi 
rétti  landsins  i  hvivetna,  og  því  var  almenn  gleði  og 
fögnuður  hjá  mönnum  yfir  þinginu;  dálítinn  skugga  dró 
þó  á  þessa  gleði,  er  það  fréttist  að  það  skyldi  halda  fyrir 
lokuðum  dyrum.  Þeir  Hannes  Stephensen  og  Jón  Sigurðs- 
son  gerðust  því  til  að  óska  þess,  að  þingið    yrði  haldið    í 

heyranda  hljóði  og  tók  Jón  Sigurðsson  það  fram,  að  það' 
mundi  »vera  skýlaus  vilji  allrar  þjóðarinnar«.  Þetta  tók 
konungsfulltrúi  mjög  óstint  upp  og  sagði,  að  hér  væri 
ekki  um  neinn  þjóðarvilja  að  ræða,  hér  væri  einungis 
spurn  um  vilja  einvaldskonungsins.  Þetta  sýnir  þó  lítið 
sé  frjálslyndið  í  þá  tíð.  Á  þinginu  1849  voru  dyrnar 
orðalaust  opnaðar,  og  þar  með  var  þvi  máli  lokið. 

A  þingi  1847  bar  Jón  Sigurðsson  upp  bænarskrá  um, 
aðislenzki  texti  laganna  væri  staðfestur  með  und- 
irskrift  konungs,  því  alt  þangað  til  var  það  tizka  og  hafði 
þá  lengi  verið,  að  lögin  voru  gefin  á  dönsku  eingöngu, 
en  þýðing  þeirra  á  íslenzku  prentuð  við  hliðina,  en  sú 
þýðing  hafði  ekkert  gildi;  það  var  danski  textinn  einn, 
sem  var  gildandi,  og  eftir  honum  var  farið,  ef  ósamhljóðan 
var  á  milli  textanna,  sem  oft  kom  fyrir,  því  íslenzka  þýð- 
ingin  var  mjög  óvönduð.  Frá  nýjári  1847  hafði  cancellhð 
tekið  upp  nýjan  sið,  að  prenta  danska  textann  allan  fyrst 
með  undirskrift  konungs  og  stjórnarráðsins,  svo  þar  eftir 
íslenzka  textann  sem  »útlegging  hins  framanritaða  frum- 
texta«;  átti  þetta  að  sýna  enn  ljósar  yfirburði  danska 
textans  yfir  íslenzku  þýðinguna. 

Þingmenn,  hinir  konungkjörnu  líka,  tóku  mjög  vel  í 
þessa  tillögu  og  samþyktu  þvi  nær  i  einu  hljóði  að  fara 
þess  á  leit,  að  íslenzki  texti  laganna  ásamt  danska  text- 
anum  yrði  eftirleiðis  staðfestur  af  konungi.  Það  hefði  nú 
mátt  virðast  að  svo  eðlileg  krafa  sem  þessi,  að  lög  þau 
sem  íslendingar  áttu  að  hegða  sér  eftir,  væru  gefin  þeim 
á  íslenzku,  yrði  tekin  til  greina;  einkum  mátti  búast  við 
þvi  af  Dönum,  sem  sjálfum  var  mjög  ant  um,  að  dönsk 
tunga  og  danskt  þjóðerni  héldist  við  í  Slésvík,  sem  frá 
fornu  var  danskt  land.  Það  var  öll  von  þó  menn  væntu 
þess,  að  Danir  mundu  virða  svo  þjóðerni  íslendinga  að 
veita  þeim  þessa  sjálfsögðu  bæn,  og  það  eigi  síður,  þar 
sem  Kristján  konungur  áttundi  hafði  sýnt,  að  honum  var 
ant  um  réttindi  islenzkrar  tungu.  Og  eigi  mátti  siður 
vænta  þessa,  er  frjálslynd  stjórn  komst  á  í  Danmörku 
1848  og  frjáls  stjórnarskipun.    En  þessar  vonir  brugðust  með- 


Jón  Sigurðsson  sem  stjórnmálamaðar.  221 

öllu;  konungur  svaraði  svo,  að  »eins  og  nú  væri  ástatt« 
gæti  hann  ekki  orðið  við  þeirri  bæn. 

Á  alþingi  var  þessu  máli  haldið  vakandi  og  þing 
eftir  þing  endurtekin  beiðni  eða  áskorun  i  þessa  átt,  en 
þegar  þeir  konungkjörnu  heyrðu  og  vissu  skoðun  stjórn- 
arinnar  í  málinu,  þá  voru  þeir  ekki  lengi  að  snúast;  þeir 
játuðu  að  vísu,  að  þetta  væri  eðlileg  krafa,  en  þeir  kváð- 
ust  sannfærðir  um,  að  úr  því  stjórnin  neitaði,  þá  hlyti 
hún  að  hafa  fullgildar  ástæður  fyrir  þeirri  neitun.  1855 
var  þó  sú  tilslökun  gerð,  að  forstöðumanni  stjórnardeild- 
arinnar  íslenzku  i  Kaupmannahöfn  var  falið  að  staðfesta 
»hina  íslenzku  útleggingu  laga  þeirra,  er  eftirleiðis  verða 
sett  á  íslandi«.  Loks  með  konungsúrskurði  27.  maí  1859 
var  ákveðið,  að  konungur  ásamt  hlutaðeigandi  ráðgjafa 
skyldu  eftirleiðis  skrifa  undir  hinn  íslenzka  texta  laganna 
jafnhliða  hinum  danska.  Það  er  eftirtektarvert,  að  i 
erindi  sínu  til  konungs  um  það  mál  getur  ráðgjafinn  þess, 
að  á  timabilinu  frá  1763  til  1807  hafi  konungur  iðuglega 
á  þennan  hátt  undirskrifað  íslenzkan  texta  lagaboða,  og 
tilfærir  þau,  en  á  þessi  sörau  lagaboð  hafði  Jón  Sig- 
urðsson  sjálfur  bent  í  bænarskrá  sinni  í  fyrsta  sinn,  sem 
málinu  var  hreyft  á  alþingi;  það  hefir  þvi  auðsjáanlega 
verið  honum  ánægja  að  visa  einmitt  til  þessarar  bænar- 
skrár,  er  hann  birti  konungsúrskurðinn  i  »Lovsamling  for 
Island«  17  b.  bls.  485  n.  m.;  ekki  er  það  síður  eftirtektarvert 
að  einn  af  hinum  konungkjörnu,  er  manna  bezt  hafði 
tekið  gildar  ástæður  stjórnarinnar  gegn  þvi  að  taka  þessa 
»eðlilegu«  ósk  til  greina,  varð  fyrstur  til  þess  á  alþingi 
1859  að  stinga  upp  á  því  að  færa  konungi  þakkir  fyrir 
þessa  dýrmætu  náðargjöf,  það  hefði  þó  sannarlega  legið 
Jóni  Sigurðssyni  nær,  því  það  var  hans  verk,  en  ekki 
þeirra,  að  þetta  fékst.  Loks  12  árum  eftir  dauða  Jóns 
Sigurðssonar  staðfesti  konungur  með  lögum  18.  septbr. 
1891,  að  eftirleiðis  skyldu  lögin  vera  með  íslenzkum  texta 
eingöngu. 

í  nánu  sambandi  við  þetta  mál  er  réttur  íslenzkrar 
tungu  í  bréfagjörðum  íslenzkra  embættismanna.     Alt  fram 

að  1850  voru  öll  bréf  embættismanna  á  dönsku,  ekki  ein- 
ungis  milli  þeirra  sjálfra,  heldur  einnig  bréf  til  hreppstjóra 
og  alþýðumanna.  Þetta  var  alveg  ótrúleg  lítilsvirðing 
á  móðurmálinu,  og  maður  verður  þess  varla  var,  að 
embættismennirnir  fyndu  til  þess,  hve  óeðlilegt  þetta  værir 
og  það  ekki  einu  sinni  þeir,  sem  voru  svo  sannir  íslend- 
ingar  að  hugarfari,  sem  bezt  má  verða;  það  lítur  helzt 
út  fyrir,  að  þeim  hafi  aldrei  dottið  i  hug,  hvílik  litilsvirð- 
ing  þetta  var  á  tungu  vorri  og  þjóðerni.  Þannig  ritaði 
Bjarni  amtm.  Thorsteinsson  ævisögu  sína  á  dönsku,  af  því 
honum  sé  tamast  að  orða  hugsanir  sinar  á  því  máli,  og 
Grímur  amtm.  Johnson,  sem  þó  varð  einna  fyrstur  em- 
bættismanna  til  að  rita  bréf  á  íslenzku,  skrifaði  svo  ein- 
um  hreppstjóra,  sem  afsakaði  sig  með  því  að  hafa  ekki 
hlýtt  einni  tilskipun,  að  hún  hefði  verið  birt  sér  á  dönsku,. 
er  hann  hefði  eigi  skilið:  »at  det  maatte  være  enhver 
Embedsmands  Pligt  at  forstaa  det  Sprog,  hvori  Kongen 
tiltaler  Undersaatterne«. 

I  ritgjörð  einni  um  félagsskap  og  samtök1)  hvetur 
Jón  Sigurðsson  landa  sína  til  allskonar  samtaka,  þar  á 
meðal  til  að  koma  fram  með  ýmsar  bænarskrár  til 
alþingis,  sem  þá  átti  að  halda  í  fyrsta  sinn  árið  eftir,  og 
er  eitt  af  því  sem  hann  vill  láta  senda  bænarskrá  umr 
»að  embættismönnum  á  íslandi  væri  haldið  til  að  skrifa 
á  íslenzku,  að  minsta  kosti  það  sem  þeim  og  alþýðu  færi 
á  milli«.  Um  þetta  var  svo  síðar  ritað  í  Félagsritunum 
af  Jóni  Guðmundssyni  og  málefni  þetta  kom  til  umræðu 
á  alþingi  1849  og  fékk  þar  beztu  undirtektir;  eftir  1850 
fóru  embættismenn  að  rita  á  íslenzku  og  þykir  mega  full- 
yrða,  að  tileinka  megi  Jóni  Sigurðssyni  mikinn,  ef  eigi 
mestan  hluta  í  því,  að  þessari  þjóðarsmán  var  aflétt. 

Að  ísland  fékk  fult  verzlunarfrelsi  árið  1854 
er  að  miklu  leyti  Jóni  Sigurðssyni  að  þakka.  Svo  sem 
kunnugt  er,  ríkti  hin  rammasta  einokun  í  allri  verzlun 
hér  á  landi  frá  því  í  byrjun  17.  aldar  þangað  til  1787,  að 


a)  Ný  Félagsrit  IV,  bls.,  22. 

hún  var  gefin  laus,  en  aðeins  við  þegna  Danakonungs.  Þetta 
var  að  vísu  ofurlítil  bót,  en  þó  svo  lítil  að  dómi  íslend- 
inga,  að  þeir  rituðu  konungi  alrnenna  bænarskrá  á  alþingi 
aðeins  8  árum  síðar  (1795),  og  kvörtuðu  yfir  þvi  að  verzl- 
unin  væri  og  hefði  verið  siðan  þetta  »frelsi«  komst  ár 
ófrjáls,  niðurdrepandi  og  óbærileg,  svo  þeir  beiddu  um 
frjálsa  verzlun  við  allar  þjóðir;  þessu  var  svarað  svo,  að 
íslendingar  hefðu  ekkert  vit  á  þessu  máli,  og  embættis- 
menu  þeir,  sem  undir  höfðu  skrifað,  fengu  harðar  ávítanir 
fyrir  tilvikið.  Við  þetta  sat,  en  þó  losnaði  smásaman  svo 
um,  að  einstöku  útlend  kaupför  gátu  fengið  sérstakt  leyfi 
til  verzlunar,  aðallega  til  svonefndra  lausakaupa. 

í  þriðja  ári  Félagsritanna  ritaði  Jón  Sigurðsson  langa 
og  að  vanda  ítarlega  grein  »um  verzlun  á  íslandi«,  og 
segir  hann  svo  að  lokum:  »Nú  þykjumst  eg  hafa  full- 
sannað,  að  ísland  hefir  rétt  til  verzlunarfrelsis ;  að  það 
þarfnast  þess;  að  það  getur  hait  þess  ö  1 1  n  o  t ;  a5 
reynzlan  hefir  sýnt  g  æ  ð  i  þ  e  s  s  bæði  á  íslandi  og 
annarstaðar,  og  þar  að  auki  hefi  eg  leitt  rök  til  þess  að  verzl- 
unarfrelsið  yrði  bæði  íslandi,  Danmörku  og 
kaupmönnum  sjálfum  til  einbers  gagns  en 
einkis  skaða*1).  Hann  segir,  að  það  dugi  ekki  fyrir  ís- 
lendinga  að  vera  einlægt  að  kveina  og  kvarta,  en  hafa 
þó  ekki  viðleitni  til  að  safna  skýrslum  um  alla  þá 
ókosti  á  verzluninni  er  þeir  finni;  það  eigi  þeir  einmitt 
að  gera  og  senda  svo  skýrsturnar  þeim,  sem  bæði  vilji  og 
geti  borið  fram  málið2),  þ.  e.  sér. 

Það  er  auðséð  á  því,  sem  hann  skrifar  vini  sínum 
Gísla  Hjálmarssyni  lækni  árið  1844,  hve  mikið  áhugamál 
þetta  hefir  verið  Jóni.  Hann  skrifar  svo:  »Nú  kem  eg 
til  þín  um  verzlunina  og  verð  eg  nu  að  biðja  þig  að  sjá 
um,  að  skrifaðar  verði  um  verzlunarfrelsi  bænarskrár 
alstaðar  að  austan.     Við  skrifum  um  það  einhverjum  manni 


J)  Ný  Fólagsrit  III,  bls.  100. 
2)  sst.  bls.  65. 

í  hverri  sýslul)«.  Þetta  bar  þann  árangur,  að  fram  komu 
á  alþingi  1845,  27  samhljóða  bænarskrár  úr  15  sýslum, 
og  auk  þess  frá  íslendingum  i  Kaupmannahöfn,  um  full- 
komið  verzlunarfrelsi.  Jón  Sigurðsson  bar  málið  fram  á 
þinginu  og  var  framsögumaður  nefndar  þeirrar,  er  skipuð 
var  i  það.  í  nefndarálitinu  er  það  skýrt  tekið  fram,  að 
verzlunareinokun  sé  gagnstæð  fornum  réttindum  landsins, 
þvi  að  það  hafi  gefið  sig  í  frjálst  samband  við  Noreg  með 
samningi  við  Noregskonung2),  það  tjái  því  ekki  að  fara 
með  ísland  sem  nýlendu.  Krafan  um  verzlunarfrelsi  er 
því  beint  bygð  á  fornum  landsréttindum,  og  var  það  dirfska 
á  þeim  tímum,  meðan  einveldið  var  enn  í  almætti  sínu. 
Konungsfulltrúi  var  líka  fljótur  að  mæla  á  móti  og  bera 
fyrir  sig  einveldið ;  að  öðru  leyti  var  tekið  vel  í  málið,  og 
var  það  samþykt  nærfelt  i  einu  hljóði  að  biðja  konung 
að  gefa  verzlunina  frjálsa  við  allar  þjóðir,  en  í  álitsskjal- 
inu  til  konungs  er  þvi  samt  slept  að  vitna  i  réttindi  lands- 
ins,  hefir  það  sennilega  bæði  þótt  þýðingarlaust  eins  og 
þá  stóð  á,  og  óhyggilegt.  I  auglýsingu  konungs  21.  maí 
1847  er  þess  getið,  að  mál  þetta  þurfi  svo  mikinn  undir- 
búning,  að  ekki  hafi  verið  hægt  að  leggja  frumvarp  fyrir 
alþing  að  þessu  sinni,  en  það  skuli  vera  gert  sem  fyrst. 
Þó  þetta  væru  liðlegar  undirtektir,  þótti  Jóni  Sigurðssyni 
þær  þó  helzt  til  ónákvæmar,  og  vildi  fá  að  vita  með 
vissu,  hvað  málinu  liði  og  hvenær  mætti  búast  við  árangri ; 
en  þessu  var  litlu  svarað  og  út  i  hött  af  konungsfulltrúa. 
Jón  Sigurðsson  bar  þá  fram  bænarskrá  þess  efnis,  »að 
fullkomið  verzlunarfrelsi  verði  veitt  að  ári  komanda  (1848) 
til  reynzlu,  án  allrar  álögu  annarar,  en  nú  er,  fyrst  um 
sinn,  þangað  til  búin  verða  fullkomin  verzlunarlög  fyrir 
landið,  og  lögð  fyrir  alþingitil  ráðaneytis«,  en  bænarskráin 
var  feld  frá  nefnd;  er  það  ljós  vottur  þess,  að  Jón  Sig- 
urðsson  hefir  þá  ekki  verið  búinn  að  ná  því  taki  á  meiri 
hluta  þingmanna,  einkum  hinna  þjóðkjörnu,  sem  siðar,  og 


')  Bréf  bls.  83,  sbr.  bls.  86. 
2)  Alþ.tíð  1845,  bls.  540. 

að  þingmenn  hafa  þá  ekki  verið  orðnir  eins  sjálfstæðir, 
og  þeir  urðu  siðar.  Aðalástæðan  fyrir  því,  að  málið  var 
felt,  var  loforð  konungs  að  afgreiða  það  fljótlega,  og 
þótti  því  óþarft  og  ótilhlýðilegt  að  reka  frekar  eftir    því. 

Ekki  kom  þó  málið  fyrir  alþing  1849,  svo  að  ekki 
hefir  það  verið  komið  mjög  langt  á  veg  1847,  en  því  var 
þó  hreyft  þar,  ekki  samt  i  það  sinn  af  Jóni  Sigurðssyni, 
því  hann  kom  fyrst  til  þings  i  júlílok.  Var  þá  (1849)  saraþykt 
bænarskrá  um  alment  verzlunarfrelsi,  en  þó  voru  ýmsir, 
sem  virtust  eiga  bágt  með  að  átta  sig  á  þessu  máli ;  margir 
voru  hræddir  um,  að  vöruskortur  yrði,  ef  verzlunin  væri 
óbundin,  enda  spöruðu  kaupmenn  ekki  að  ota  þeirri  grýlu 
fram,  sem  mest  þeir  máttu;  aðrir  að  tollar  yrðu  lagðir 
bæði  á  innlenda  og  útlenda  vöru,  svo  ólifandi  yrði  fyrir 
tollum  og  sköttum.  Til  þess  að  sýna  tíðarandann  getum 
vér  ekki  stilt  oss  um  að  tilfæra  orð  eins  hinna  konung- 
kjörnu  þingmanna:  .  .  .  »en  mér  virðist  það  engin  furða 
(hvað  afgreiðsla  málsins  dróst  hjá  stjórninni)  þar  sem  um 
það  er  að  gjöra,  að  svifta  Dani,  Holseta  og  Slesvikur- 
menn  þeim  réttindum,  er  þeir  í  langan  aldur  hafa  að  lög- 
um  haft  hér  á  landi  til  verzlunar,  eða  þá  að  minsta  kosti 
að  þröngva  þessum  réttindum*1).  Svona  voru  sumir  ís- 
lendingar  innrættir  þegar  sjálfstæðisbaráttan  hófst,  og  með 
þvi  þeir  voru,  flestir  þeirra,  í  háum  embættum  og  i  miklu 
áliti,  þá  er  það  engin  furða,  þó  að  oft  væri  við  ramman 
reip  að  draga.  Það  er  meira  að  segja  hreinasta  furða 
hvað  þó  vanst  á. 

Loks  var  málið  af  stjórninni  lagt  fyrir  þjóðfund- 
inn;  Jón  Sigurðsson  varð  til  þess  að  heilsa  því,  og  taldi 
frumvarpið  nokkra  bót,  en  þó  ófullnægjandi  i  ýmsum 
greinum;  hann  var  svo  framsögumaður  nefndar  þeirrar, 
sem  sett  var  í  málið;  skal  hér  stuttlega  yfir  sögu  farið, 
en  þess  að  eins  getið,  að  nefndin  bjó  til  alveg  nýtt  frum- 
varp,  er  var  samþykt  nær  einróma  með  smávægilegum 
breytingum,    og   var  siðan  i  öllum  aðalatriðum  tekið  upp 


l)  Alþ.tíð.  1849,  bls.  83. 

í  lögin  15.  apríl  1854,  eftir  að  málið  hafði  verið  til  með- 
ferðar  á  rikisþingi  Dana.  í  raun  réttri  átti  málið  ekki 
undir  ríkisþingið,  því  það  var  vissulega  sérmál  íslendinga, 
eins  og  viðurkent  er  í  stöðulögunum,  heldur  hefði  konungur 
átt  að  gefa  út  tilskipun  um  það ;  en  sökum  þess  afarmikla 
beina  og  óbeina  hags,  sem  Danmörk  hafði  haft  af  íslenzkri 
verzlun,  hefir  það  þótt  eðlilegt  að  leggja  málið  fyrir  rikis- 
þingið,  og  það  virðist  svo,  sem  Jón  Sigurðsson  haíi  ekki 
haft  neitt  við  það  að  athuga.  Þannig  var  þá  þetta  vel- 
ferðarmál  íslands  til  lykta  leitt  mjög  heppilega  frá  því 
sem  var,  og  á  tiltölulega  stuttum  tíma,  og  þakkirnar  fyrir 
það  á  Jón  Sigurðsson  sannarlega  mest  allra  skilið,  eins- 
og  sýnt  er  hér  að  framan  bls.  209.  Síðan  hefir  verzlunar- 
löggjöfin  hér  um  bil  haldist  óbreytt,  og  þær  breytingar, 
sem  gjörðar  hafa  verið,  hafa  að  minsta  kosti  eigi  enn 
gengið  í  þá  átt,  sem  þó  eðlilega  virðist  vera  hin  eina 
rétta,  að  gjöra  verzlunina  alinnlenda ;  enn  þann  dag  i  dag 
eru  stærstu  verzlanir  landsins  í  höndum  danskra  manna, 
eða  þá  íslenzkra  manna,  sem  búsettir  eru  i  Kaupmanna- 
höfn,  en  að  eins  skreppa  hingað  um  hásumartiraann  til 
þess  að  líta  eftir  hjá  »faktorum«  sinum,  og  hafa  gætur  á 
því,  að  þeim  sé  ekki  gjörður  of  hár  tekjuskattur,  eða  of 
hátt  útsvar  lagt  á  þá. 

Það  ræður  að  líkindum,  að  Jón  Sigurðsson,  sem  upp- 
haflega  hafði  ætlað  sér  að  nema  málfræði  og  síðan  gerast 
kennari,  og  jafnan  síðar  í  lifinu  hafði  það  hálfgert  i  huga 
að  verða  skólameistari  við  lærða  skólann,  hafi  kynt  sér 
öll  skólamál  vel  og  vandlega ;  hann  ritaði  í  2.  árgang 
Félagsritanna  ýtarlega  ritgerð  um  skólamál  hér  á  landi, 
þar  sem  hann  leggur  til,  að  ýmsar  gagngerðar  breytingar 
séu  gerðar,  og  á  fyrsta  alþingi  bar  hann  fram,  eftir  áskor- 
un  Islendinga  í  Kaupmannahöfn,  bænarskrá  um,  »að  sett- 
ur  verði  þjóðskóli  á  íslandi,  sem  veitt  geti  svo  mikla 
mentun  sérhverri  stétt,  sem  nægi  þörfum  þjóðarinnar« ; 
konungsfulltrúi  skildi  bænarskrána  svo,  sem  farið  væri  fram 
á  fullkominn  háskóla,  enda  virðist  hún  varla  verða  skilin 
öðruvísi,  en  Jón  Sigurðsson  neitaði  því  þó,  að  svo  væri. 
Arangurinn   af   þessu   varð   sá,    að  þingið  fór  fram  á,  að 

latínuskólinn  yrði  svo  umbættur,  að  hann  gæti  staðið  jafn- 
fætis  beztu  skólum  i  Danmörku,  og  að  prestaskóli  yrði 
stofnaður.  Árið  eftir  var  latinuskólinn  fluttur  til  Reykja- 
vikur  og  gerður  miklu  fullkomnari,  og  árið  1847  var 
prestaskóli  stofnaður,  og  er  enginn  vafi  á  því,  að  bænar- 
skráin  og  meðferð  málsins  á  alþingi  hefir  aðallega  ýtt 
undir,  að  hann  komst  á.  I  bænarskránni  hafði  auk  þess 
að  biðja  um  prestaskóla  verið  farið  fram  á  kenslu  í  lögfræði 
og  læknisfræði,  en  það  þótti  þingmönnum  alt  of  djúpt 
tekið  í  árinni ;  læknaskipunarmálið  var  þó  mál, 
sem  Jón  Sigurðsson  aldrei  slepti  hendinni  af.  Hann  fylgdi 
því  fast  fram  á  þingi,  að  innlend  læknakensla  kæmist  á,  en 
málið  strandaði  á  mótstöðu  þáverandi  landlæknis  J.  Thor- 
stensens;  þannig  bar  hann  upp  á  öðru  þingi  1847  tillögu 
um  læknaskipun  á  íðlandi  og  spitala  i  Reykjavik,  og  var 
þá  samþykt,  að  draga  saman  sem  mest  spitalaféð  hér  í 
landi  og  safna  þvi  i  sjóð  til  að  bæta  læknaskipunina. 
Alitsskjal  til  konungs  i  þessu  máli  hafði  Jón  Sigurðsson 
samið,  en  þegar  hann  ætlaði  að  undirskrifa  það,  hafði 
forseti  (Þórður  Sveinbjörnsson)  breytt  nokkrum  orðum,  er 
mikla  þýðingu  höfðu,  t.  a.  m.  »Meiri  hluta  þingmanna«  i 
»Nokkrir  þingmenn*,  og  neitaði  hann  þvi  að  undirskrifa, 
svo  álitsskjalið  fór  svona  snubbótt  til  konungs,  en  Jón 
Sigurðsson  ritaði  um  þetta  mjög  kjarnyrta  og  áteljandi 
grein  i  Félagsritin,  er  hann  kallaði  »Útvalin  saga  af 
alþingi*1).  Eftir  að  Jón  Hjaltalin  var  orðinn  landlæknir, 
varð  hann  góður  liðsmaður  i  þessu  máli,  og  tók  það  síðan 
algerlega  að  sér,  en  jafnan  var  þetta  eitt  hið  mesta 
áhugamál  Jóns  Sigurðssonar,  og  honum  manna  bezt  það  að 
þakka,  að  innlend  læknakensla  komst  á. 

0  Ný  Félagsrit  VIII,  bls.  176-84. 

Réttum  20  árum  síðar  ritaði  Jón  Ghiðmundsson  grein  í  Þjóðólfi 
(19.  árg.  bls.  186—87)  með  sömu  fyrirsögn,  og  átaldi  í  henni  Jón  Sig- 
urðsson  harðlega  fyrir  það,  að  hann  hefði  beðið  sig  að  semja  álitsskjal 
í  Btjórnskipunarmálinu,  en  látið  svo  annan  þingmann  (H.  Kr.  Fr.),  sem 
ekkert  liefði  í  því  átt,  undirskrifa  það  með  sér.  Var  þá  farin  að  réna 
vináttan  milli  þeirra  nafna,  eins  og  fyr  segir.  Sýnir  það,  að  Jón  Sig- 
urðsson  hefir  líka  getaó  verið  ráðrikur  og  óvæginn,  þegar  því  var  að  skifta. 

Jón  Sigurðsson  kom  því  á,  að  íslenzkir  námsmenn  í 
Höfn  rituðu  bænarskrá  um  skólamálið  til  hins  fyrsta  þings; 
þessu  héldu  þeir  áfram,  að  senda  bænarskrá  um  eitthvað 
fyrir  hvert  þing,  einkum  þó  um  1  a  g  a  s  k  ó  1  a,  og  má  þvi 
með  fullum  rétti  tileinka  honum  góðan  þátt  í  því  máli, 
sem  eins  og  kunnugt  er,  er  nú  fyrir  örstuttum  tíma  komið 
í  kring.  í  sambandi  við  þetta  skal  það  tekið  fram,  að 
Jón  Sigurðsson  var  ætið  vanur  að  rita  fyrst  um  það  mál, 
er  honum  var  hughaldið  að  koma  fram;  síðan  skrifaði  hann 
um  það  sérstaklega  kunningjum  sínum  og  flokksbræðrum, 
og  lagði  að  þeim  að  halda  fundi  um  málið  með  sveitung- 
um  sínum,  og  senda  síðan  bænarskrár  til  alþingis,  og 
sendi  hann  þá  jafnframt  uppkast  að  þeim,  og  þvi  urðu 
þær  svo  að  segja  samhljóða,  er  til  alþingis  komu.  A 
þennan  hátt  vakti  harin  memi  til  umhugsunar,  vandi  þá 
á  að  halda  fundi  og  kendi  þeim  að  skoða  sig  sem  hugs- 
andi  meðlimi  þjóðfélagsins,  er  bæði  hefðu  rétt  og  skyldur 
til  að  láta  vilja  sinn  í  ljósi.  Að  visu  varð  þetta  oftast 
hans  vilji  og  bergmál  af  hans  skoðun,  en  svo  er  það  ætíð 
vant  að  vera,  þar  sem  mikilhæfir  menn  ráða;  það  hefir 
sina  stórmiklu  uppalandi  þýðingu  alt  fyrir  það. 

I  öllum  þeim  málum,  sem  að  framan  hafa  nefnd 
verið,  ha/ði  Jón  fylgi  alls  þorra  þjóðkjörinna  þingmanna 
og  svo  að  segja  allrar  þjóðarinnar,  en  nú  skal  að  lokum 
drepið  á  eitt  mál,  er  hann  fylgdi  fram  með  sama  kjarki 
og  óbifandi  sannfæringu  sem  öðrum  málum,  og  hafði  þó 
nálega  alla  þjóðina  á  móti  sér,  það  er  kláðamálið. 
Árið  1856  kom  upp  fjárkláði  á  Suðurlandi,  og  var  mjög 
um  það  deilt,  hvort  hann  væri  útlendur,  stafaði  frá  4 
enskum  lömbum,  er  flutt  höfðu  verið  hingað  haustið  áður, 
eða  innlendur,  og  væri  blátt  áfram  gamli  kláðinn  frá  1770, 
sem  reyndar  var  þá  talinn  upprættur  með  niðurskurði,  en 
hafði  þó  altaf  verið  hér  i  landi,  þó  vægur  væri.  Um 
þetta  lítilfjörlega  atriði  urðu  svo  harðar  rimmur  að  furðu 
sætir,  og  jafnvel  vitnaleiðslur ;  en  hitt  var  verra,  að  þessi 
vogestur  var  kominn,  hvort  sem  hann  var  innlendur  eða 
útlendur,  og  að  það  var  brýnasta  þörf  á,  að  yfirstíga  hann 
sem  fyrst.    Ráð  til  þessa  voru  einungis  tvenn:  1  æ  k  n  i  n  g 

eða  niðurskurður.  Amtmennirnír  norðan  og  vestan 
hneigðust  að  niðurskurði,  og  þeim  fylgdi  nálega  öll  alþýða 
að  máli,  en  stjórnin  hélt  frani  lækningum,  og  þeirri  skoð- 
un  fylgdi  Jón  Sigurðsson,  Hjaltalín  landlæknir  og  nokkrir 
fleiri  málsmetandi  menn,  en  þó  sárfáir.  Málið  kom  fyrst 
fyrir  á  alþingi  1857,  en  fyrir  alvöru  1859.  Það  þekkja 
allir  hinar  síðustu  ára  stjórnardeilur,  hve  bitrar  þær  vorur 
og  hve  hörð  og  særandi  ummæli  hafa  fallið  manna  á 
millum  og  hve  nærgöngular  mannorði  þær  hafa  verið, 
og  þá  geta  menn  farið  nærri  um  »tóninn«  á  alþingi  1859r 
ef  þeim  er  sagt,  sem  satt  er,  að  þessar  síðustu  ára  skær- 
ur  virðast  mildari  en  umræðurnar  þá,  og  er  þó  sjálfsagt 
talsvert  dregið  úr  þeim.  Þó  er  þar  ekki  sveigt  eins  mikið 
persónulega  að  Jóni  Sigurðssyni  eins  og  sumum  öðrumr 
svo  sem  Hjaltalín  og  H.  Kr.  Friðrikssyni,  en  þó  er  undir- 
aldan  þung.  Liklega  hafa  aldrei  verið  eins  miklar  æs- 
ingar  i  landinu  sem  á  kláðaárunum,  er  þá  fóru  í  hönd. 
Ofsinn  var  svo  mikill,  að  niðurskurðarmenn  beittu  bæði 
hótunum  og  ofbeldi  við  þá  fáu  menn,  sem  vildu  reyna  að 
Jækna  eða  kveinkuðu  sér  við  að  skera  niður  heilbrigt  féð;, 
lækningarnar  voru  kallaðar  kák,  og  það  var  almenn  trú; 
þá,  að  kláðinn  yrði  alls  ekki  læknaður;  eina  ráðið  værii 
niðurskurður  og  fyrirskurður,  samfara  vörðum,  er  hindr- 
uðu,  að  nokkur  kind  á  veiku  eða  grunuðu  svæðunum 
slyppi  inn  á  heilbrigðu  svæðin.  Jón  Sigurðsson  var  svo 
reiður  við  landa  sína  út  af  skoðun  þeirra  í  þessu  máli, 
að  hann  segir  1858:  »Eg  er  blóðrauður  út  undir  eyru  af 
að  sjá  til  ykkar  og  hugsa  um,  að  maður  geti  varla  fyrir 
guði  og  samvizku  sinni  beðið  um  löggjafarvald  handa 
slíkum  mönnum*1).  Lækningum  var  samt  beitt  í  Suður- 
amtinu  en  þær  unnu  lítið  á,  aðallega  vegna  mótþróa 
manna,  svo  kláðinn  magnaðist  altaf  meir  og  meir,  og  því 
meiri  varð  æsingurinn.  Rak  þá  loks  að  því,  að  konung- 
ur  skipaði  tvo  erindisreka  hingað  upp  með  fullveldi  til 
að  framkvæma  lækningar  á  þann  hátt,  sem  hagkvæmast 
þætti;  var  Jón  Sigurðsson  skipaður  annar  erindisrekinn, 
og  er  umboðsskráin  dagsett  27.  maí  1859.  Hann  kom  út 
»)    Bréf  bls.  254. 

hingað  snemma  í  júní  s.  á,,  og  tóku  þeir  félagar  strax  til 
lækninga,  og  taldi  Jón  síðar,  að  þær  hefðu  gengið  vel. 
Á  alþingi  það  sumar  var  málið  þegar  tekið  til  umræðu 
og  vildu  þingmenn,  sem  flestir  voru  niðurskurðarmenn, 
þegar  skipa  nefnd  í  málið,  og  var  það  samþykt  þrátt  fyrir 
eindregna  mótspyrnu  Jóns  Sigurðssonar,  er  þótti  það  koma 
i  bága  við  umboðsskrána,  sem  fyrirskipaði  ákveðna  aðferð 
í  kláðamálinu. 

Nefndin  taldi  lækningar  þýðingarlausar,  en  niðurskurð 
hið  eina  tiltækilega,  enda  segir  hún,  að  allur  þorri  lands- 
búa  sé  á  þeirri  skoðun:  »það  þorir  nefndin  að  fullyrða,  að 
það  er  eigi  einn  af  hundraði  allra  landsbúa,  er  sé  með- 
mæltur  lækningum*1). 

Af  þessu  er  það  ljóst,  að  það  var  síður  en  eigi  þægi- 
leg  staða,  sem  Jón  Sigurðsson  þá  var  í  sem  konunglegur 
erindisreki,  staða  sem  aldrei  hefir  verið  þokkasæl  hér  á 
landi,  og  þurfa  þar  á  ofan  að  halda  fram  skoðun  í  mesta 
velferðarmáli  þjóðarinnar,  sem  var  alveg  gagnstæð  vilja 
allrar  alþýðu,  þjóðarviljanum,  sem  Jón  Sigurðsson  áður 
hafði  svo  oft  borið  fyrir  sig.  Honum  hlýtur  oft  að  hafa 
verið  heitt  innanbrjósts  þá  um  sumarið ;  honum  vai'  brugðið 
um,  að  hann  metti  nú  ein'kis  tillögur  og  atkvæði  alþingis 
og  annara  beztu  manna  í  landinu2);  honuni  var  líkt  við 
Gissur  jarl3) ;  það  var  gefið  i  skyn,  að  hann  hefði  selt  sig 
og  sannfæringu  sína  fyrir  riddarakross,  er  hann  hafði.þá 
nýlega  fengið4);  hann  var  kallaður  leiguþjónn  stjórnar- 
innar5),  föðurlandssvikari  o.  s.  frv.  og  níðvísurn  rigndi 
niður  yfir  hann.  Þrátt  fyrir  alt  þetta  veik  Jón  Sigurðs 
son  ekki  eina  hársbreidd  frá  skoðunum  sínum.  »Þar  til 
(hve  lengi  hann  ætli  að  halda  áfram  lækningum)  geteg,«  segir 
hann,  »ekki  svarað  öðru  en  því,  að  mér  er  ekki  nú  sem  stend- 
ur  annað  sýnilegt,  en  að  eg  muni  halda  áfram  sörau  stefnu 


J)  Alþ.tíð.  1859  bls.  1312 
2)  sst.  bls.  1569. 
8)  sst.  bls.  1551. 

4)  sst.  bls.  1603. 

5)  Norðri  8.  ár?.  1-2  blað. 

og  hingað  til  meðan  eg  er  sannfærður  um,  sem  eg  nú  er, 
og  hefi  verið,  að  sú  stefna  sé  hin  rétta*1).  Og  ennfremur 
segir  hann:  »Eg  viðurkenni  andagift  þá,  sem  lýsir  sér  í 
ræðu  hans,  en  þar  sem  sú  var  niðurstaðan  i  henni,  að  eg 
toryti  af  mér  hylli  þjóðarinnar  ef  eg  yrði  ekki  niðurskurðar- 
maður,  þá  mun  eg  þó  ekki  láta  af  sannfæringu  minni 
þar  fyrir,  meðan  eg  veit  hún  er  rétt«2). 

Samt  sem  áður  mun  honum  hafa  fallið  mjög  þungt  að 
verða  fyrir  þessum  röngu  og  ósvífnu  dómum,  og  enn 
þyngra  að  horfa  á  slíkt  skilningsleysi  og  blinda  ofstæki 
hjá  löndum  sínum ;  sjá  þá  brytja  niður  f járstofn  sinn  alveg 
að  nauðsynjalausu,  og  þetta  mun  hafa  verið  aðalorsökin 
til,  að  hann  kom  eigi  hingað  til  lands  næstu  6  ár.  A 
alþingi  1865,  því  fyrsta  er  hann  sat  á  eftir  þessa  »útlegð«, 
kom  fjárkláðamálið  enn  til  meðferðar,  og  hafði  þá  »kákið«, 
lækningastefnan  yfirhönd  og  var  honum  það  til  mikillar 
gleði:  »Kláðamálið  fer  nú  á  alþingi  eins  og  eg  vildi  hafa 
viljað  það  hefði  farið  1857«3),  skrifar  hann  1865,  og  enn 
segir  hann:  »Og  það  fer  svo  á  endanum,  sem  eg  hefi  spáð, 
að  seinast  verður  niðurskurðurinn  álitinn  eins  mikil 
heimska  og  lækningarnar  nú«4).  Eftirtíminn  hefir  sannað 
þetta,  og  vér  nútímamenn  vottum  það,  að  hann  og  lækn- 
ingamenn,  þó  fáir  væru,  hafi  haft  alveg  rétt  fyrir  sér, 
og  oss  er  með  öllu  óskirjanlegt  það  .skilningsleysi,  sem 
ríkti  í  því  máli,  ekki  lengra  en  liðið  er  síðan  þetta  gjörðist. 

Af  þessari  lýsingu  á  afskiftum  Jóns  Sigurðssonar  af 
landsmálum,  þótt  stutt  sé,  er  það  ljóst,  sem  líka  var  við- 
urkent  af  samtímamönnum  hans,  og  þá  ekki  síður  nú,  að 
hann  hefir  borið  fram,  og  það  til  sigurs,  nálega  öll  fram- 
faramál  þjóðarinnar,  stjórnbótarmál,  fjárhagsmál  (fyrir 
það  mál  á  hann  í  rauninni  e i n n  allar  þakkir  skilið,  því 
enginn  hefir  rannsakað  það  og  haldið  því  máli  til  streitu 


x)  Alþ.tíð.  1859  bls.  1317. 

2)  sst.  bls.  1616. 

8)  Bréf  bls.  393. 

4)  sst.  bls.  319. 

betur  en  hann,  eða  réttara  sagt  eins  og  hann)  skólamálr 
innlenda  læknaskipun,  verzlunarmál  og  rétt  íslenzkrar 
tungu,  og  þar  nieð  íslenzkt  þjóðerni.  Auk  þess  studdf 
hann  öll  atvinnumál  bæði  í  ræðu  og  riti,  lét  sér  ant  um, 
að  íslendingar  lærðu  búfræði  í  útlöndum,  og  kæmu  upp 
hjá  sér  innlendri  verzlun  með  samtökum. 

Jón  Sigurðsson  var  forseti  á  alþingi  á  fjölda  mörgum 
þingum ;  það  starf  rækti  hann  með  miklum  skörungsskap, 
óhlutdrægni  og  lipurð,  þó  bregður  Jón  Guðmundsson  hon- 
um  um,  eftir  að  slest  hafði  upp  á  vinfengi  þeirra  út  af 
fjárhagsmálinu,  að  hann  hafi  um  of  beitt  sér  í  því  máli 
frá  f orsetastólnum ;  hann  hefði  átt  að  víkja  úr  sæti  sínu 
og  tala  þaðan.  Sjálfsagt  er  nokkuð  hæft  í  því,  að  hann 
hafi  beitt  kappi,  þá  er  um  jafnmikið  áhugamál  hans  var 
að  ræða  sem  þetta,  en  formlega  heimild  hafði  forseti  þá 
til  að  taka  þátt  í  umræðunum  úr  forsetasæti,  og  þó  hann 
hafi  stöku  sinnum  gengið  lengra  en  mótstöðumönnum  hans 
líkaði,  í  hlutdeild  þingmálanna  á  þennan  hátt,  þá  er  það 
víst,  að  hann  var  fyrirmyndarforseti  og  á  mikinn  eða 
aðalþáttinn  í  þeim  þingvenjum,  sem  á  komust,  og  að 
ýmsu  leyti  haldast  enn  í  dag.  Hann  lét  sér  mjög  ant  um 
að  útvega  alþingi  bókasafn,  einkum  af  stjórnfræðislegum, 
hagfræðislegum  og  lögfræðisbókum,  svo  að  það  á  sinni 
tíð  mátti  heita  ágætt,  en  síðan  hefir  því  enginn  sómi  verið 
sýndur;  nálega  engin  bók  bæst  við,  síðan  hann    féll   frá. 

Jón  Sigurðsson  elskaði  ættjörðu  sína  heitt  og  innilegar 
og  hann  beitti  þeim  miklu  gáfum,  sem  hann  var  gæddur, 
til  þess  að  verja  réttindi  hennar,  og  útvega  henni  frelsi 
og  efla  framfarir  hennar;  hann  hafði  mikla,  of  mikla,  trd 
á  framfarahug  landsmanna;  hann  bjóst  því  við,  að  þeir 
mundu  vilja  leggja  mikið  í  sölurnar  eins  og  sjálfur  hann, 
en  það  brást  honum ;  hann  þekti  ekki  landa  sína  nógu  vel, 
af  því  hann  ól  svo  að  segja  allan  aldur  sinn  í  Dan- 
mörku,  og  þó  hann  annaðhvort  ár  skryppi  hingað  til  lands- 
ins,  þá  komst  hann  eigi  í  kynni  við  alþýðu  og  hugsunar- 
hátt  hennar.  Þetta  var  honum  bæði  styrkur  og  óhagur; 
styrkur  að  því  leyti  til,    að  ef  hann  hefði  þekt  hugsunar- 

háttinn,  sérstaklega  hve  tregir  menn  eru  til  nokkurra  fjár- 
útláta  til  almennra  þarfa  og  seinir  til  allrar  nýbreytni, 
þá  hefðí  vel  mátt  svo  fara,  að  hann  hefði  gefist  upp  að 
bardaganum  hálfnuðum,  en  þetta  var  honum  ókunnugt 
um,  eins  og  sjá  má  víða  i  bréfum  hans,  þar  sem  hann  er 
að  hvetja  menn  til  samtaka  og  samskota;  óhagurinn  var 
auðvitað  hins  vegar  ljós,  þvi  ókunnleiki  hans  gat  leitt  hann 
til  þess  að  treysta  alþýðu  alt  of  vel,  eins  og  líka  kom  á 
daginn  bæði  í  fjárhags-  og  fjárkláðamálinu. 

öllu  lífi  sínu  varði  Jón  Sigurðsson  til  þess  að  efla  hag, 
heill  og  frama  fósturjarðarinnar,  ekki  einungis  sem  stjórn- 
málamaður,  heldur  líka  sem  vísindamaður,  en  það  er  þó 
einkum  með  tilliti  til  hins  fyrnefnda  starfa,  að  hann  hefir 
verið  með  réttu  kallaður  »s  v  e  r  ð«  og  »s  k  j  ö  1  d  u  r« 
íslands,  og  því  nafni  mun  hann  halda,  svo  lengi  sem  is- 
lenzkt  þjóðerni  er  til. 


Jón  Sigurðsson  og  Bókmentafjelagið. 

Eftir  Björn  Magnússon  Ólsen. 


Fremur  flestum,  ef  ekki  öllum,  öðrum  hefur  hið  ís- 
lenska  Bókmentafjelag  ástæðu  til  að  minnast  Jóns  Sigurðs- 
sonar  með  þakklátsemi  og  lotningu  á  aldarafmæli  hans. 
Fjelagið  var  óskabarn  hans,  og  hann  var  um  heilan  raans- 
aldur  eða  meira  »sómi  þess,  sverð  og  skjöldur«.  Því 
virðist  vel  við  eiga  að  rif ja  nú,  á  aldarafmælinu,  upp  firir 
sjer  afskifti  Jóns  Sigurðssonar  af  Bókmentafjelaginu  og 
störf  hans  firir  það. 

A  fjelagaskrá  Bókmentafjelagsins  er  Jón  talinn  í  firsta 
sinn  vorið  1836  í  Skírni  það  ár1).  Hann  hefur  því  gengið  í 
fjelagið  einhvern  tíma  á  tímabilinu  frá  vordögum  1835 
til  vordaga  1836. 

Arið  eftir,  á  vorfundi  Hafnardeildar  31.  mars  1837, 
var  hann  kosinn  varaforseti  þeirrar  deildar  og  hjelt  því 
embætti  í  2  ár  til  27.  mars  1839;  þá  var  Þorleifur  Guð- 
mundsson  Kepp  kosinn  í  hans  stað2). 

Um  þessar  mundir  var  Þorgeir  prestur  Guðmundason 
forseti  fjelagsins  og  hafði  verið,  síðan  Kask  sagði  af  sér 
árið  1831  eftir  ritdeilu  sína  við  Baldvin  Einarsson;  þá 
var  Þorgeir  kosinn  í  hans  stað,  enn  gengið  fram  hjá  Finni 
prófessor  Magnússini,  sem  tók  sjer  það  nærri.  Fjelagið 
hafði  blómgast  mjög  á  hinum  firstu  árum  sínum.    Fjelags- 


»)  Skirnir  1836,  113.  bls. 

2)  Hið  ísl.  Bókmentafjelag,  stofnan  fjelagsins  og  athafnir  firstu  50 
árin,  1816—1866,  Kh.  1867,  97.  bls.  (Þetta  rit  nefni  jeg  hjer  k  eftir  i  til- 
vitnunum  „Minningarrit  Bmf."). 

mönnum  hafði  fjöigað  Öðum  first  í  stað,  svo  að  tala  þeirra 
komst  brátt  upp  í  600,  þegar  flest  var,  á  íslandi,  auk 
fjelaga  í  Danmörku.  Fjelagið  hafði  afkastað  miklu  starfi, 
gefið  út,  auk  Sagnablaða  og  Skírnis,  alla  Sturlungu,  9  hinar 
firstu  deildir  af  árbókum  Espólíns,  Almenna  landaskipunar- 
fræði  Gunnlaugs  Oddssonar,  Ljóðmæli  Stefáns  í  Vallanesi, 
Æfisögu  Jóns  Eiríkssonar  eftir  Svein  Pálsson,  þíðingar 
Jóns  Þorlákssonar  á  Paradísarraissi  Miltons  og  Messíasi 
Kloppstokks,  Málsháttasafn  Guðmundar  Jónssonar,  Grasa- 
fræði  Odds  Hjaltalíns  og  Lestrarkver  Rasks.  Og  þó  hafði 
fjelagið  aukið  vaxtasjóð  sinn  stórkostlega,  svo  að  það  átti 
árið  1837  12800  kr.  á  vöxtum1).  Það  sem  gerði,  að  fje 
lagið  gat  staðið  straum  af  svo  miklum  útgáfukostnaði  og 
þó  safnað  allmiklum  sjóði,  var  einkum  það,  að  það  greiddi 
þá  engin  ritlaun,  og  eigi  síður  hitt,  að  fjelagsmenn  fengu 
þá  engar  bækur  firir  tillög  sín,  heldur  urðu  að  kaupa 
bækur  þær,  sem  fjelagið  gaf  út,  firir  bókhlöðuverð,  eins 
og  hverjir  aðrir,  ef  þeir  vildu  eignast  þær.  Hins  vegar 
sannaðist  það  á  fjelaginu,  að  »leiðir  verða  langþurfamenn«, 
því  að  fjelögum  á  íslandi  fór  sífækkandi,  og  þegar  hjer 
var  komið  (1837),  var  tala  reglulegra  fjelaga  á  íslandi 
komin  niður  í  28.  Allar  frarakvæmdir  vóru  þá  enn  í 
höndum  Hafnardeildarinnar.  Reikjavíkurdeildin  gerði  ekki 
annað  enn  safna  saman  þeim  tillögum  frá  íslandi,  sem 
hún  náði  til,  og  senda  þau  Hafnardeildinni,  sem  sá  að  öllu 
leiti  um  prentun  bóka  í  Kaupmannahöfn  og  framkvæmdi 
það,  sem  gera  þurfti.  Þó  komu  frá  Reikjavíkurdeildinni 
ímsar  góðar  bendingar,  sem  Hafnardeildin  tók  til  greina 
eftir  föngum,  t.  d.  tillagan  um  að  stirkja  Björn  Gunnlaugs- 
son  til  að  mæla  landið  og  gera  uppdrátt  af  því,  er  kom 
fram  um  það  leiti  sem  Þorgeir  Guðmundsson  tók  við 
stjórn  Hafnardeildarinnar,  og  filgdi  hann  fram  þessu  firir- 
tæki  með  mestu  alúð2). 

Jón   Sigurðsson   ljet   fljótt   til   sín  taka,   er  hann  var 
kominn   í   fjelagið.     Á  fundi  Hafnardeildar  31.  mars  1837 


Minningarrit  Bmf.  100.  bls.        2)  Minningarrit  Bmf.  23.— 41.  bls. 

bar  hann  fram  þá  tillögu,  að  fjelagið  skildi  gefa  út  alþíð- 
legt  smáritasafn  um  fróðleg  efni  bæði  utan  lands  og  innan. 
Af  þessu  leiddi  first  og  fremst,  að  á  næstu  árum  komu  út 
ímsir  slíkir  ritlingar  frá  fjelaginu,  þar  á  meðal  »Tvær 
æfisögur  útlendra  merkismanna«,  Franklins  og  Oberlins  (æfi 
Franklins  þidd  af  Jóni  Sigurðssini),  og  þar  næst,  að  fje- 
lagið  tók  að  greiða  þóknun  firir  rit  þau,  sem  það  tók  til 
prentunar1).  Vóru  first  greidd  ritlaun  firir  Skírni  árið  1837r 
og  siðan  varð  það  að  fastri  reglu.  Um  þessar  mundir  tók 
Jón  og  að  rita  fleira  firir  fjelagið,  því  að  hann  samdi  frjett- 
irnar  og  bókaskrána  í  Skírni  1837  ásamt  Magnúsi  Hákonar- 
sini  og  bókaskrána  í  Skírni  18382)  (og  árgöngunum  næstu?). 

Merkilegur  er  kafli  úr  brjefi,  sem  Jón  Sigurðsson  skrif- 
aði  um  þessar  mundir  til  Sveinbjarnar  Egilssonar,  þvi  að 
hann  sínir,  hve  ant  honum  var  um  Bókmentafjelagið, 
Hann  telur  þar  ímsa  annmarka  á  stjórn  fjelagsins,  að- 
bókasala  fari  i  ólestri,  af  því  að  fjelagið  hafi  of  fáa  um- 
boðsmenn  heima,  að  ekki  sje  rekið  betur  eftir  því,  sem 
prentað  sje,  og  of  lítið  lagt  upp  af  fjelagsbókum,  svo  fje- 
lagið  geti  ekki  selt  með  nógu  góðu  verði,  að  bækurnar 
sjeu  ekki  nægilega  auglístar  firir  almenningi  og  ekki  gerð 
gangskör  að  þvi  að  koma  fólkinu  í  skilning  um,  »að  þa5 
eigi  þó  það  í  fjelaginu,  sem  betra  væri  að  viðhalda  enn  afr 
kollsteipa,  þvi  ekki  sje  jeg  annað  firir  enn  visnan,  ef  ekki 
er  bráðum  gert  við,  og  það  kröftuglega«.  Hann  biður 
Sveinbjörn,  ef  hann  sje  sjer  samdóma,  að  stiðja  að  um- 
bótum  á  því,  sem  miður  fari,  og  segist  ekki  munu  víla 
firir  sjer  að  »garga  á  fundum,  þangað  til  annaðhvort  verði 
betra  eða  verra«.  Sama  kveðst  hann  hafa  drepið  á  í 
brjefi  til  biskupsins  (Steingríms  Jónssonar)3). 

Vorið  1840,  á  ársfundi  Hafnardeildar  24.  apríl,  var 
Jón  Sigurðsson  kjörinn  skrifari  deildarinnar,  og  hjelt  hann 


x)  Minningarrit  Bmf.  45.  bls.     Skírnir  1839,  77.  bls.     Þar  sjest,  að- 
Jón  hefur  gefið  fjelaginu  alt  starf  sitt  að  æfisögu  Franklins. 
a)  Skírnir  1837,  97.-98.  bls.;  1838,  64.  bls. 
3)  Brjef  Jóns  Sigurðssonar,  útg.  8.-9.  bls. 

því  starfi  til  31.  inaí  1851,  er  hann  var  kjörinn  forseti1). 
Per  þá  fjelagið  brátt  að  leita  ímsra  ráða  til  að  laða  menn, 
einkum  á  íslandi,  að  fjelaginu  og  hvetja  menn  til  að 
ganga  í  það,  og  má  ráða  af  brjefkaflanum,  sem  áður  var 
greindur,  að  Jón  hafi  átt  mestan  þátt  í  þeim  framkvæmd- 
um.  Hann  samdi  Skírslu  þá  um  athafnir  fjelagsins,  sem 
gefin  var  út  í  þessu  skini  og  útbítt  ókeipis  árið  18412). 
Árangurinn  af  þessu  varð  sá,  að  árið  1846  vóru  fjelags- 
menn  á  íslandi  orðnir  120,  eða  rúmlega  ferfalt  fleiri  enn 
18378). 

Reinslan  hafði  sínt,  að  Bókmentafjelaginu  var  nauð- 
ugur  einn  kostur,  að  gjalda  ritlaun,  ef  það  vildi  laða  að 
sjer  hina  færustu  rithöfunda  og  fá  þá  til  að  rita  firir  fje- 
lagið  Jafnframt  sáu  vitrir  menn  fram  á,  að  fjelagsmenn 
mundu  ekki  fjölga,  svo  miklu  munaði,  og  síst  til  fram- 
búðar,  nema  fjelagið  tæki  upp  þá  reglu  að  láta  fjelaga  fá 
bækur,  sem  svaraði  tillögum  þeirra.  Hvorttveggja  þetta, 
að  launa  rit  og  láta  fjelaga  fá  bækur,  kostaði  fje,  enn 
hvorugt  var  beint  á  móti  lögum  fjelagsins,  sem  þá  vóru, 
og  þvi  tóku  menn  um  þessar  mundir  að  undirbúa  breit- 
ingar  á  þeirri  venju,  sem  átt  hafði  sjer  stað  i  þessum 
efnum.  Enn  þar  ráku  menn  sig  á  eitt  ákvæði  i  lögunum, 
sem  bauð  að  leggja  firir  á  ári  hverju  í  fastasjóð  fimtung 
af  öllum  árstekjum  f jelagsins.  Fjelagið  hafði  þá  svo  litlar 
árstekjur,  að  það  gat  ekki  komið  til  framkvæmda  kostn- 
aðarsömum  níjungum  nema  með  þvi  að  brjóta  bág  við 
þetta  lagaákvæði.  Af  þessu  leiddi,  að  menn  fóru  að  hugsa 
um  að  breita  lögunum,  enda  vóru  þau  einnig  að  sumu 
öðru  leiti  orðin  á  eftir  tímanum.  Var  þvi  sett  nefnd  til 
að  endurskoða  lögin  á  ársfundi  Hafnardeildar  1842  og  i 
hana  kosnir  þeir  Jón  Sigurðsson,  Jónas  Hallgrimsson  og 
Brynjólfur  Pjetursson.  Má  af  þvi  marka,  að  Jón  hafi  átt 
mikinn  þátt  í,  að  málinu  var  hreift.    Nefndin  kom   fram 

*)  Minningarrit  Bmf.  96.  bls. 

*)  Skírsla  um  athafnir  og  ástand  hins  ísl.  Bókmentafjelags.    Khöfn 
- 1841.     Brjef  til  Páls  ingra  Melsteðs  29.  mars  1841  (Brjef  JS.,  útg.  27.  bls.). 
8)  Minningarrit  Bmf.  46.  bls. 

með  frumvarp  sitt  árið  eftir  og  var  það  samþikt  á  fundi 
i  Hafnardeildinni  í  september  1843  og  síðan  sent  Reikja- 
vikurdeild.  Enn  svo  komst  málið  á  hrakning  milli  deilda 
og  náði  ekki  fullnaðarsamþikki  beggja  deilda  fir  enn  1851, 
þegar  Jón  Sigurðsson  var  orðinn  forseti  Hafnardeildar- 
innar.  Samt  höfðu  menn  tekið  eina  grein  út  úr,  sem 
báðar  deildir  vóru  samdóma  um,  þess  efnis,  að  fjelags- 
menn  með  3  rd.  (6  kr.)  tillagi  skildu  fá  allar  þær  bækur, 
sem  fjelagið  gæfi  út,  enn  hinir,  sem  greiddi  1  rd.  (2  kr.) 
Skírni  einungis,  og  yarð  hún  að  lögum  á  fundi  Hafnardeildar 
26.  febr.  18451).  Óhætt  mun  vera  að  fullirða,  að  Jón 
Sigurðsson  hafi  átt  einna  mestan  þátt  í  þessum  níjungum. 

Um  þessar  mundir  hafði  fjelagið  tekið  firir  að  undir- 
búa  nákæma  íslandslísing  og  safnaði  til  þess  sóknalísing- 
um  og  hjeraðalísingum  um  alt  land,  enn  Jónasi  Hallgríms- 
sini  var  falið  að  safna  öllu  i  eina  heild  og  semja  lísing- 
una.  Á  fundi  Hafnardeildar  18.  febr.  1843  var  Jón  Sig- 
urðsson  kjörinn  til  þess  að  safna  skjölum  og  skilríkjum, 
fornum  og  níjum,  til  stuðnings  við  þessa  íslandslísing,  og 
vann  hann  að  því  næstu  árin  firir  fjelagið  og  safnaði 
miklu2).  Því  miður  dó  Jónas  Hallgrímsson  frá  þeesu  verki,. 
enn  dr.  Kr.  Kálund  hefur  haft  mikinn  stuðning  af  þessu 
safni  Bókmentafjelagsins  við  íslandslísing  sina,  og  fleirum 
hefur  það  komið  i  góðar  þarfir. 

Haustið  1847,  nóttina  milli  24.  og  25.  sept.,  varð  Bók- 
mentafjelagið  firir  þvi  óhappi,  að  geimsluhús  Hafnardeild- 
arinnar,  er  hún  hafði  í  skjöl  sín,  handrit  og  forlagsbækur, 
brann  til  kaldra  kola,  og  varð  litlu  bjargað  af  því,  sem 
þar  var.  Enn  svo  vildi  vel  til,  að  sum  hin  merkustu  af 
handritum  fjelagsins  vóru  í  vörslum  forseta  (Finns  Magn- 
úseonar)  og  skrifara  (Jóns  Sigurðssonar),  svo  að  þau  brunnu 
ekki.     Þar   brann    meðal   annars  nokkuð  af  því,  sem  Jón 


*)  Minningarrit  Bmf.  48. — 49.  bls.  Skírslur  og  reikningar  Bmf. 
1843,  VIII.  Ws ,  1844,  VIII.  bls. 

2)  Skírnir  1844,  Skírslur  og  reikn.  VI.  bls.,  1845,  Skírslur  og  reikn. 
V.  bls. 

hafði  safnað  til  íslandslísingarinnar1).  Finnur  Magnússon 
tók  sjer  þetta  fjarska  nærri,  og  ætlar  Jón  Sigurðsson,  að 
það  hafi  haft  ill  áhrif  á  heilsu  hans,  sem  þá  var  farin  að 
bila2).  Hann  andaðist  sama  ár  á  aðfangadag  jóla,  og  var 
þá  Brynjólfur  Pjetursson  kosinn  forseti  Hafnardeildar  í 
hans  stað. 

Loks  skal  jeg  geta  þess,  að  Jón  Sigurðsson  var  einn 
í  þeirri  fimm  manna  nefnd,  sem  sá  um  útgáfu  Kvæða  Bjarna 
Thórarensens,  sem  fjelagið  gaf  út  árið  1847.  Nefndin  var 
kosin  veturinn  áður,  og  vóru  i  henni  auk  Jóns  þeir  Brynj- 
ólfur  Pjetursson,  Konráð  Gíslason,  Gísli  Gíslason  og  Gísli 
Thórarensen  (sjá  formála  Kvæðanna). 

Vjer  höfum  þá  sjeð,  að  Jón  Sigurðsson  hefur  tekifr 
ástfóstri  við  Bókmentafjelagið  þegar  á  þessum  firstu  árum, 
sem  hann  var  í  því,  reint  að  efla  það  með  öllu  móti  og 
starfað  firir  það.  Þau  atriði,  sem  vjer  höfum  bent  á,  gefa 
þó  að  líkindum  mjög  ófullkomna  hugmind  um  starf  hans 
firir  fjelagið,  því  að  eflaust  hefur  hann  sem  skrifari  verið 
önnur  hönd  forsetanna,  Finns  Magnússonar  og  Brynjólfs 
Pjeturssonar,  einkum  eftir  það  að  heilsu  þeirra  hnignaði. 
Jón  var  þá  i  blóma  lífsins,  ötull  og  ótrauður,  og  taldi  ekki 
eftir  sjer  að  gera  það,  sem  gera  þurfti. 

Alt  þetta  er  þó  að  eins  vísir  til  enn  þá  öflugri  fram- 
kvæmda  firir  fjelagið,  sem  birja,  þegar  hann  er  kosinn 
forseti  Hafnardeildar  í  stað  Brynjólfs  Pjeturssonar  á  fundi 
31.  maí  1851.  Brynjólfur  var  þá  orðinn  hniginn  að  heilsu, 
og  munu  deildarmenn  ekki  hafa  treist  honum  áfram  til 
forstöðunnar.  Jón  var  fjarverandi  þegar  þetta  gerðist, 
hafði  farið  15.  mai  heim  til  íslands  til  að  sitja  á  Þjóðfund- 
inum,  og  mun  honum  hafa  verið  kosningin  óljúf  sakir 
vináttu  við  Brynjólf,  því  að  hann  tók  sjer  nærri  að  láta 


')  Skírnir  1848,  Skírslur  og  reikn.  4.  og  8— 15.  bls.  Þar  er  ná- 
kvæm  skírsla  um  brunann  og  tjón  það,  sem  af  honum  hlaust.  Minn- 
ingárrit  Bmf.  47.  bls.  Um  fleira,  sem  þar  brann  og  aðrir  áttu,  sjá  Brjef 
JS.,  útg.  133.  bls. 

2)  Sjá  Brjef  JS.  s.  st. 


240  Jón  Sigurðsson  og  Bókmentafjelagið. 

af  forstöðunni1).  Þegar  Jón  kom  til  Hafnar  um  haustið, 
var  hann  að  hugsa  um  að  afsala  sjer  formenskunni,  enn  af  því 
varð  þó  ekki,  líklega  af  því  að  Brynjólfur  dó  rjett  á  eftir  (18. 
okt.  1851).2)  Upp  frá  þessu  er  Jón  Sigurðsson  lífið  og  sálin  i 
öllum  framkvæmdum  Bókmentaf  jelagsins  alt  til  dauðadags, 
og  má  með  sanui  segja,  að  með  kosningu  hans  til  forseta  hefj- 
ist  nítt  tímabil  í  sögu  fjelagsins. 

Bókaútgáfa  fjelagsins  hafði  að  miklu  leiti  legið  í  dái 
næstu  árin,  áður  enn  Jón  Sigurðsson  tók  við  stjórninni, 
og  bar  það  til,  að  fjelagið  varð  þá  að  verja  öllum  kröftum 
sinum  til  að  koma  út  Uppdrætti  íslands.  Á  árunum  1848 
— 1851  gaf  Hafnardeildin  ekki  annað  út  auk  Skírnis  enn 
Uppdrátt  íslands  hinn  minni  1849,  enn  frá  Reikjavíkur- 
deildinni  komu  Skíringar  Páls  Vídalins  ifir  fornirði  Lög- 
bókar  í  4  heftum  á  árunum  1846 — 1854,  firsta  bók,  sem 
fjelagið  ljet  prenta  á  íslandi.  Jón  Sigurðsson  sá  fram  á 
það,  að  besta  ráðið  til  að  fjölga  fjelagsmönnum  og  halda 
þeim  i  fjelaginu  var  að  láta  þá  fá  á  ári  hverju  svo  mikið 
i  bókum,  sem  svaraði  árstillagi  þeirra,  og  það  setur  hann 
sjer  sem  mark  og  mið  þegar  í  upphafi  stjórnar  sinnar. 
Árið  1852  gaf  Hafnardeildin  út  Eðlisfræði  Magnúsar  Grrims- 
sonar  auk  Skírnis,  og  árið  1853  fengu  fjelagsmenn  ríflega 
endurgoldið  tillag  sitt  i  bókum  og  hjelst  svo  jafnan  síðan. 
Um  leið  gerði  Jón  gangskör  að  þvi  að  auglísa  betur  at- 
hafnir  fjelagsins  á  íslandi  og  hvetja  menn  til  að  ganga  i 
það.  Var  i  þessu  skini  gefið  út  Boðsbrjef  árið  1854  og 
sent  til  flestra  málsmetandi  manna  á  íslandi.  Jafnframt 
vóru  Skírslur  og  reikningar  losaðir  úr  sambandi  við  Skírni 
og  sendir  sjer  á  parti  ókeipis  til  margra,  sem  ekki  vóru 
i  f  jelaginu.  Um  þessar  mundir  vóru  ekki  fleiri  enn  um 
150  fjelagar  á  íslandi,  enn  Boðsbrjefið  hafði  þann  árangur, 
að  á  næsta  ári  gengu  146  menn  niir  í  fjelagið  á  íslandi, 
svo    að    fjelagatalan  rjett.  að  segja   tvöfaldaðist,    og   þessi 

*)  Svo  segir  Grísli  Brynjólfsson  i  óprentuðu  brjefi  til  Jóns  Signrðs- 
sonar,  dags.  11.  júní  1851,  að  því  er  Þorleifur  aðjúnkt  Bjarnason  hefir 
skírt  mjer  frá. 

2)  Skírnir  1852,  177.  bls.     Sbr.  Brjef  JS.,  útg.  182.  bls. 

fjölgun  hjelt  svo  áfrara  næstu  árin  alt  til  1859,  þá  var 
f  jelagatalan  komin  upp  í  780.  Síðan  fækkaði  nokkuð,  enn 
Ipó  eigi  til  stórra  muna,  næstu  árin  til  1866  —  árið  1861 
ganga  55  menn  úr  fjelaginu  —  enn  svo  fjölgar  aftur  smátt 
og  smátt.  Tilraununum  að  laða  menn  að  fjelaginu  var 
stöðugt  haldið  áfram.  Meðal  annars  vóru  skírslur  um  fje- 
lagið  gefnar  út  á  dönsku  og  ensku  til  að  laða  að  þvi  út- 
lenda  fjelagsmenn1).  Hæst  komst  fjelagatalan  í  tíð  Jóns 
Sigurðssonar  árið  1877,  upp  í  794,  og  er  hún  þá  meira 
enn  fimmföld  við  það,  sem  hún  var  1854.  Þessi  mikla  og 
stórstíga  fjölgun,  einkum  frá  1854  til  1859,  væri  með  öllu 
óskiljanleg,  ef  fjelagið  hefði  ekki  hjer  notið  hinna  miklu 
vinsælda  Jóns  Sigurðssonar  á  íslandi.  Á  það  bendir  líka 
fækkun  sú  sem  varð  á  næstu  árunum  eftir  1859,  þvi  að  þá 
rjenuðu  um  tíma  vinsældir  Jóns  sakir  framkomu  hans  i 
kláðamálinu  1859,  enn  eflaust  stafar  þó  þessi  fækkun  að 
nokkru  leiti  af  bágu  árferði2). 

Af  þessari  fjölgun  fjelaga  leiddi,  að  fjelagið  gat  aukið 
að  mun  bókaútgáfu  sína  og  ráðist  í  stærri  firirtæki.  Skömmu 
eftir  að  Jón  tók  við  stjórn  Hafnardeildar,  fer  sú  deild  að 
snúa  sjer  að  útgáfu  stórra  safnrita  um  sögu  íslands  og 
bókmentir,  landshagi  og  stjórnarmálefni. 

Hið  firsta  af  þessum  safnritum  er  »Safn  til  sögu  ís- 
lands  og  íslenskra  bókmenta«,  sem  hefur  verið  haldið  áfram 
alt  til  þessa  dags.  Hugmindina  átti  Gísli  Brynjólfsson, 
sem  stakk  upp  á  að  gefa  út  slíkt  safn  á  fundi  Hafnardeild- 
ar  16.  sept.  1851,  enn  Jón  Sigurðsson  tók  hana  upp  á  sína 
arma  og  kom  henni  til  framkvæmda3),  Firsta  hefti  af 
Safni  kom  út  1853,  og  hafði  Jón  Sigurðsson  lagt  til  mest- 


*)  Report  of  the  Proceedings  of  the  Icelandic  Literary  Society  Reykja- 
vík  and  Copenh.  1858.  Skírsla  á  dönsku  kom  út  í  Nord.  Boghandlertid- 
ende  1871  og  sjerprentuð.  Önnur  skírsla  á  ensku  kom  út  í  Kaupmh. 
1872,  samin  af  Sigurði  L.  Jónassini,  sem  mun  eiga  báðar  ensku  skírsl- 
urnar. 

2)  Minningarrit  Bmf.  49—50.  bls.  Skirslur  og  reikningar  1854—55, 
III.  bls.,  1860-61.  IV.  bls.,  1876-77,  VII.  bls. 

3)  Safn  t.  s.  íslands  I,  formálinn  IV.— V.  bls. 

alt  efnið  í  það.  Síðan  var  ritinu  framhaldið,  og  þegar  Jóií 
Sigurðsson  dó,  var  komið  út  íirsta  bindi  alt  (1856)  og  3  hefti 
af  öðru  bindi  (3.  heftið  kom  út  1877).  Safn  þetta  hefur 
að  maklegleikum  átt  miklum  vinsældum  að  fagna  hjá 
öllum,  sem  mætur  hafa  á  sögu  lands  vors  og  bókmentum, 
og  er  nauðsinlegt  hverjum  þeim  sem  við  þau  efni  fást. 
Af  efninu  hefur  Jón  Sigurðsson  lagt  til: 

1  I.  bindi:  Biskupatal  á  íslandi  með  filgiskjölum. 
Biskupaannála  Jóns  Egilssonar  með  formála,  at- 
hugasemdum  og  filgiskjölum.  Ritgjörð  Jóns  Giz- 
urarsonar  með  formála  og  athugagreinum. 

1 II.  bindi :  Lögsögumannatal  og  lógmanna  á  íslandi 
með  skiringargreinum  og  filgiskjölum. 

Hjer  á  ekki  við  að  fara  út  í  efni  þessara  greina  eða 
sína,  hve  snildarlega  þær  eru  af  hendi  leistar,  heldur  vísa 
jeg  um  það  og  eins  um  önnur  vísindarit  Jóns,  sem  síðar 
mun  getið,  til  ritgjörðar  Finns  Jónssonar  um  vísindastarf 
Jóns  Sigurðssonar. 

18.  nóvember  1854  má  heita  merkisdagur  i  sögu  Bók- 
mentafjelagsins,  því  að  þá  var  á  fundi  i  Hafnardeildinni 
lagður  grundvöllur  undir  ekki  minna  enn  f jögur  merkileg 
safnrit,  sem  fjelagið  síðar  gaf  út,  og  vóru  þau:  1)  Skírsl- 
ur  um  landehagi  á  íslandi,  2)  Tíðindi  um  stjórnarmálefni 
fslands,  3)  Biskupa  sögur,  og  4)  íslenskt  fornbrjefasafn. 
Tvö  hin  síðastnefndu  rit  eru  vísindalegs  eðlis  eins  og  Safn 
til  sögu  íslands,  og  munum  vjer  þvi  first  minnast  á  þau. 

Það  var  forseti  sjálfur,  sem  bar  fram  til  samþiktar 
þá  uppástungu  á  nefndum  fundi,  að  fjelagið  skildi  gefa 
út  Biskupasögur  vorar  ásamt  Kristni  sögu,  allan  þennan 
merkilega  sagnabálk,  sem  snertir  sögu  kristinnar  kirkju 
hjer  á  landi.  Firsta  hefti  þessa  safns  kom  út  árið  1856 
og  síðan  kom  framhald  1.  bindis  út  í  2  heftum,  lokahefti 
bindisins  (3.  hefti)  með  nafnaskrám  og  formála  árið  1858. 
I  þessu  bindi  á  Jón  Sigurðsson  hina  ágætu  útgáfu  Kristni 
sögu,  enn  Guðbrandur  Vigfússon  alt  hitt,  þó  svo,  að  Jón 
hefur  borið  eina  próförk  af  öllum  þeim  sögum,  sem  Guð- 
brandur   fjallaði    um,    saman    við    aðalhandritin.     Annað 

bindi  var  lengur  á  leiðinni;  kom  1.  hefti  þess  út  1862  og 
árið  1878  auðnaðist  Jóni  að  lúka  við  bindið.  I  því  á 
hann,  að  nokkru  leiti  með  aðstoð  Þorvalds  Bjarnarsonar : 
Söguþátt  um  Gottskálk  Keniksson  o.  fl.,  söguþátt  um 
Skálholtsbiskupa  firir  og  um  siðaskiftin,  þátt  og  ættar- 
tölu  Ögmundar  biskups  Pálssonar,  og  loks  söguþætti  og 
ættartölur  Jóns  biskups  Arasonar  ásamt  kvæðum  Jóns 
biskups.  Um  fróðleiksgildi  þessara  þátta  vísa  jeg  til 
áðurnefndrar  ritgjörðar  Finns  Jónssonar.  Þeir  eru  sjer- 
staklega  dírmætir  firir  oss,  því  að  þeir  eru  hin  síðustu 
heimildarrit  til  sögu  landsins,  sem  Jón  gaf  út,  nokkurs 
konar  kóróna  á  hinu  stórmerka  útgáfustarfi  hans.  Auk 
þess  bar  Jón  eina  próförk  af  því,  sem  aðrir  áttu  *í 
bindinu,  saman  við  aðalhandritin. 

Uppástungan  um,  að  fjelagið  skildi  gefa  út  islenskt 
Fornbrjefasafn  kom  í  upphafi  frá  Keikjavíkurdeildinni, 
borin  þar  fram  af  Jóni  ifirdómara  Pjeturssini.  Þar  var 
á  fundi  23.  ágúst  1854  samþikt  fundaráliktun,  er  laut  að 
þessu,  og  tveim  dögum  síðar  skrifaði  stjórn  Reikjavíkur- 
deildarinnar  Hafnardeildinni  og  leitaði  samþikkis  hennar1). 
Málið  kom  til  umræðu  á  fundinum  18.  nóv.  1854  i  Hafn- 
ardeildinni  og  fjekk  góðar  undirtektir.  Siðan  fjekk  Jón 
Sigurðsson  nokkurn  stirk  hjá  stjórninni  til  að  undirbúa 
safn  þetta  undir  prentun,  svo  að  hann  gat  boðið  fjelaginu 
handritið  firir  ekkert  á  fundi  18.  des.  1855,  enn  fjelagið 
tók  að  sjer  að  greiða  prentkostnaðinn2).  Firsta  hefti  af 
firsta  bindi  þessa  verks,  sem  Jón  rektor  Þorkelsson  telur 
»eitt  af  hinum  mikilvægustu  hjálparmeðölum  til  Islands- 
sögu,  sem  út  hafa  komið«,  var  gefið  út  1857,  og  auðnað- 
ist  Jóni  að  lúka  við  firsta  bindið  árið  1876.  Enn  eftir  sig 
ljet  hann  stórmikið  safn  til  undirbúnings  framhaldi  verks- 
ins  alt  til  loka  18.  aldar,  og  hefur  það  verið  ómetanlegur 
stuðningur  firir  þann  mann,  sem  hjelt  verkinu  áfram 
eftir  Jón  látinn,    dr.    Jón   Þorkelsson    ingra3).     Auk   þess 

')  Sjá  Fundabók  og  Brjefabók  Reikjavikurdeildarinnar. 

2)  Minningarrit  Bmf.  51.  bls. 

8)  ísl.  Fornbréfasafn  II,  formáli  III.-IV.  bls. 

hefur  hið  firsta  bindi  að  sjálfsögðu  verið  sú  firirmind, 
sem  útgáfa  hinna  síðari  binda  er  sniðin  eftir  að  flestu 
leiti.  Um  vandvirkni  Jóns  og  nákvæmni  við  útgáfu  firsta 
bindis  lúka  allir  upp  einum  munni,  og  nægir  að  vísa  til 
áðurgreindrar  ritgjörðar  Finns  Jónssonar  og  athugasemda 
Jóns  rektors  Þorkelssonar  i  Tímar.  Bmf.  III,  15. — 16.  bls. 
Málgagn  Jóns  Sigurðssonar  i  landsmálum  var  frá 
öndverðu  Ní  Fjelagsrit,  sem  kunnugt  er,  og  gaf  hann  út 
af  þeim  30  árganga  á  árunum  1841—1873.  Það  er  stór 
furða  og  til  lítils  sóma  firir  íslendinga  á  þeim  tímum,  að 
annað  eins  rit,  jafnmerkilegt  i  alla  staði,  rit,  sem  hjelt 
uppi  merkinu  i  þjóðfrelsisbaráttu  íslendinga,  skildi  aldrei 
svara  kostnaði.  Þvert  á  móti  var  það  alt  af  ómagi  Jóns 
og  aldrei  fjekk  hann  nje  aðrir,  sem  í  það  rituðu,  nein 
ritlaun  firir  starf  sitt;  þótti  gott,  ef  salan  dugði  til  að 
gjalda  prentkostnað  seint  og  síðar  meir,  og  þegar  ritið 
loksins  hætti  að  koma  út,  var  það  í  nokkurri  skuld,  sem 
erfingi  þess,  tímarit  Þjóðvinafjelagsins  Andvari,  tók  að 
sjer  gegn  þvi  að  fá  það  sem  eftir  var  óselt  af  ritinu  og 
útistandandi  skuldir.  Ekkert  hefði  verið  hægra  firir  Jón 
Sigurðsson,  þegar  hann  var  orðinn  forseti  Hafnardeildar 
Bókmentafjelagsins  og  rjeð  í  rauninni  einn  framkvæmd- 
um  þess,  enn  að  láta  fjelagið  taka  að  sjer  útgáfu  Fjelags- 
ritanna.  I  lögum  fjelagsins  var  ekkert  því  til  flrirstöðu, 
og  öll  likindi  vóru  til,  að  fjelögum  á  íslandi  mundi  fjölga 
að  stórum  mun,  ef  þeir  ættu  von  á  að  fá  á  hverju  ári 
Fjelagsritin  með  öðrum  ársbókum  fjelagsins;  við  það 
mundu  tekjur  fjelagsins  aukast  og  vinsældir  fjelagsins 
fara  vaxandi,  svo  að  það  var  firirsjáanlegt,  að  ritið  mundi 
ekki  verða  fjelaginu  nein  birði.  Þá  mundi  og  fjelagið  að 
sjálfsögðu  greiða  laun  firir  ritgjörðir  þær,  sem  teknar  irði 
í  ritið.  Enn  ekkert  sinir  betur  ósjerplægni  Jóns  og  ást- 
rika  umhiggju  hans  firir  velfarnan  fjelagsins  enn  það,  að 
hann  fór  þess  aldrei  á  leit,  að  Bókmentafjelagið  tæki  að 
sjer  Fjelagsritin.  Hann  vildi  heldur  rita  kauplaust  firir 
þjóð  sina  og  jafnvel  kosta  til  ritsins  frá  sjálfum  sjer  enn 
draga     Bókmentafjelagið    inn    í    deilumál    dagsins   með 

því  að  láta  það  bera  ábirgð  á  riti,  sem  aðallega  fjekst 
við  landsmál.  Hann  sá  fram  á,  að  slíkt  gat  orðið  stór- 
hættulegt  eftirdæmi  íirir  framtíð  fjelagsins,  ef  stjórn  þess 
kæmist  í  ómildra  hendur. 

Hins  vegar  fann  Jón  Sigurðsson  sárt  til  þess,  er  hann 
ritaði  um  landsmál,  að  þar  vantaði  að  miklu  leiti  áreið- 
anlegan  grundvöll  til  að  biggja  á,  af  því  að  um  þessar 
mundir  vóru  engar  stjórnarathafnir  gerðar  almenningi 
kunnar  og  engar  skírslur  um  landshagi  gefnar  út.  Merki- 
leg  í  þessu  efni  eru  orð  Jóns  í  formálanum  firir  3.  ári 
Nírra  Fjelagsrita:  »Eigum  vjer  og  þvi  heldur  von  vor- 
kunsamra  dóma,  sem  málin  eru  vandameiri  og  marg- 
brotnari  og  vjer  höfum  víða  orðið  að  biggja  á  þvi,  sem 
vjer  höfum  safnað  sjálfir  eða  getað  fundið,  vegna  þess  ekkert 
er  auglist  af  þvi  sem  fram  fer  í  stjórnarskipun  Islands,  og 
enn  siður  neitt  af  brjefum  ifirvalda  landsins  til  stjórnarráð- 
anna  eða  skirslum  þeirra  og  álitsskjölum,  hversu  merkileg 
málefni  sem  um  er  að  rœða«.  Jón  sá  glögt,  hve  afarmikla 
pólitiska  þíðing  þetta  atriði  hafði,  því  að  það  mun  altaf 
reinast  eitt  hið  besta  aðhald  á  hverri  stjórn  sem  er,  að 
athafnir  hennar  sje  gerðar  heirumkunnar.  Þetta  aðhald 
vantaði  algerlega  hjá  oss  um  þessar  mundir,  og  var  það 
þó  því  nauðsinlegra  þá,  sem  alþingi  hafði  að  eins  ráð- 
gjafaratkvæði,  sem  stjórnin  þurfti  ekki  að  sinna  fremur 
enn  hún  vildi,  og  ekkert  fjárveitingarvald  til  að  sveigja 
stjórnina  eftir  vilja  sinum1).  Auðvitað  var  það  skilda 
stjórnarinnar  sjálfrar  að  sjá  um  birting  gjörða  sinna,  enn 
hún  var  áhugalaus  um  málefni  íslands  og  vildi  ekki  bæta 
á  sig  þeim  störfum,  sem  útgáfa  Stjórnartíðinda  og  Skírslna 
um  landshagi  höfðu  í  för  með  sjer.  Þá  kom  Jóni  Sigurðs- 
sini  til  hugar  að  bjóða  stjórninni  að  taka  af  henni  starfið 
og  láta  Bókmentafjelagið  taka  það  að  sjer.  Þessu  gat 
stjórnin  ekki  vel  neitað  sóma  síns    vegna,   þar   sem    ráð- 

*)  Sbr.  Minningarrit  Bmf.  50.  bls.  Þar  segir  J.  S. :  „Nú  var  þörf- 
in  til  þessa  orðin  enn  þá  brínni,  siðan  alþingi  var  sett  og  reinslan  hafði 
BÍnt,  að  alþingismenn  vantaði  allar  almennar  skírslur  um  hagfræði  lands- 
ins  og  um  alla  löggjöf  og  stjórnarathöfn  á  landinu. 

herrar  þeir,  sem  höfðu  á  hendi  íslandsmálin,  vóru  um 
leið  ráðherrar  i  Danmörku,  þingfrjálsu  landi,  þar  sem 
allar  merkar  stjórnarathafnir  vóru  birtar.  A  fundi  Hafn- 
ardeildarinnar  18.  nóv.  1854  kom  mál  þetta  til  umræðu, 
og  hjeldu  menn  í  firstu  að  duga  mundi  að  auka  í  þessu 
skini  tímarit  fjelagsins  Skírni.  Enn  efnið  reindist  Skirni 
ofvaxið,  og  það  varð  úr,  að  fjelagið  rjeð  af  að  gefa  út 
tvö  ritsófn,  »Skírslur  um  landshagi  á  lslandi«  og  »Tíðindi 
um  stjórnárrnálefni  íslands«,  og  kom  hið  íirsta  hefti  af 
hvoru  þessu  riti  um  sig  út  vorið  1855  og  var  síðan  haldið 
áfram  þangað  til  1875,  þegar  stjórnarskráin  frá  5.  jan. 
1874  var  komin  í  framkvæmd.  Komu  út  á  þeim  tíma  3 
bindi  af  Tíðindum  um  stjórnarmálefni  íslands,  og  5  af 
Skírslum  um  landshagi.  Nokkru  síðar  veitti  stjórnin 
fjelaginu  talsverðan  stirk  til  beggja  þessara  rita,  til 
Skírslnanna  frá  árinu  1856,  þegar  2  hefti  vóru  út  komin, 
enn  til  Tiðindanna  ekki  fir  enn  alt  firsta  bindið  var 
búið1).  Ritin  máttu  því  ekki  heita  mikil  birði  firir  fje- 
lagið,  enn  litlum  vinsældum  áttu  þau  að  fagna  á  íslandi 
hjá  alþíðu  manna,  sem  kunni  lítt  að  meta  þau.  Jón  vissi 
þetta  vel,  og  því  brínir  hann  oft  firir  mönnum,  hve 
nauðsinleg  og  þörf  þessi  ritsöfn  sjeu,  í  ræðurn  þeim,  sem 
hann  hjelt  á  fundum  Hafnardeildarinnar  og  prentaðar  eru 
í  Skírslum  og  reikningum,  t.  d.  í  ræðu  sem  hann  heldur 
á  fundi  12.  júní  1869:  »Þessi  rit  eru  að  minni  higgju 
óumflíjanlega  nauðsinleg,  ekki  einungis  fjelagi  voru  sjálfu, 
heldur  einkanlega  allri  þjóð  vorri,  ef  hún  á  að  geta  haft 
og  haldið  greinilegri  hugmind  um  ástand  sitt,  sem  er 
grundvöllur  og  skilirði  allra  framfara,  og  þau  eru  því 
nauðsinlegri,  sem  reinslan  hefir  sínt,  að  þau  komast  ekki 
út,  allra  síst  að  staðaldri,  sem  þó  ríður  einkum  á,  nema 
fjelag  vort  gangist  firir  því,  meðan  stjórnin  sjálf  vill  ekki 


\)  Minningarit  Bmf.  50—51.  bls.  Skirslur  og  reikn.  1854—1855, 
VII.  bls.  Skírslur  um  landsh.  1,  formálinn.  Tíðindi  um  Stjórnarmál- 
efni  I,  formálinn  IV.  bls. 

taka  það  að  sjer*1).  Nú  geta  víst  allir  verið  þessum 
orðum  samdóma.  Vjer  skiljum  það  nú,  að  útgáfa  þessara 
rita  var  nauðsinlegt  skilirði  firir  því,  að  bæði  Jón  Sigurðs- 
son  og  aðrir,  sem  við  landsmál  fengust,  gæti  haft  eftirlit 
með  landsstjórninni  og  átalið  það  sem  aflaga  fór,  og  að 
hjer  var  að  ræða  um  einn  þátt  í  landsmálabaráttu  Jóns, 
og  hann  ekki  ómerkilegan.  Varla  mun  honum  á  öllum 
hans  langa  stjórnmálaferli  hafa  komið  til  hugar  meira 
snjallræði  enn  þetta,  að  kníja  stjórnina  til  að  birta  gjörðir 
sínar  og  nota  til  þess  Bókmentafjelagið,  án  þess  þó  að 
bendla  það  við  deilumál  tímans.  Megum  vjer  ekki  fagna 
þvi,  að  fjelag  vort  veitti  honum  óbeinlínis  með  þessu 
móti  góðan  stirk  í  baráttu  hans? 

Auk  þessara  merku  safnrita  gaf  Hafnardeildin  út 
ímsar  aðrar  góðar  bækur  undir  stjórn  Jóns  Sigurðssonar 
og  eru  þessar  hinar  helstu: 

Odysseifskvæði,  þíðing  Sveinbj.  Egilssonar,  1853 — 1854. 

Árbækur  Jóns  Espólins  11.  og  12.  deild,    1854—1855. 

Sálmasöngsbók  Pjetur  Guðjohnsens,  1861. 

Skírsla  um  Forngripasafn  íslands  I— II,  1868  og  1874 

Einföld  landmæling  eftir  Björn  Gunnlaugsson,  1868. 

Prestatal  og  prófasta  eftir  Svein  Níelsson,  1869. 

Skírsla  um  handritasafn  Bmf.'s  eftir  Sigurð  L.  Jón- 
asson,  I.  b.  1869. 

Kvæði  Jóns  Thóroddsens,  1871  (Jón  Sigurðsson  sá  að 
nokkru  um  útgáfuna). 

Um  framfarir  íslands  eftir  Einar  Ásmundsson  1871. 

Maður  og  kona  e.ftir  Jón  Thóroddsen,  1876  (framan- 
við  æfisaga  skáldsins  eftir  J.  S.). 

Alþingisstaðurhinn  forni  eftir  Sig.  Guðmundsson,  1878 l). 


i)  Sbr.  Brjef  J.  S.  útg.  301.  bls.  (til  Páls  Melsteðs,  dags.  12.  okt. 
1860):  „Enn  nú  sem  stendur  þikir  mjer  bráðust  nauðsin  að  fá  undir- 
búningsrit  og  söfn  og  þesskonar,  til  þess  grundvöllur  verði  lagður. 
Þess  vegna  er  svo  áríðandi  að  hafa  landshagskirslur,  stjórnartíðindi  o. 
s.  frv.,  því  annars  fengi  enginn  neitt  að  vita,  hvernig  liðiu. 

2)  Islenskar  fornsögur  I.  b.  (Grlúma  og  Ljósv.s.)  eru  að  vísu  taldar 
með  ársbókum  1879,  enn  þær  komu  ekki  út  fir  enn  1880,  eftir  dauða  Jóns. 

Þar  að  auki  keipti  Jón  Sigurðsson  til  útbítingar  handa 
fjelagsmönnum  Þjóðsögur  Jóns  Arnasonar  (1862—1865)  og 
kenslubók  Stolls  i  goðafræði  Grikkja  og  Kómverja,  íslensk- 
aða  af  Stgr.  Thorsteinsson  (1872—1873). 

Ótaldar  eru  enn  þær  bækur,  sem  Jón  samdi  firir 
fjelagið  á  þessum  árum.     Þær  eru: 

Litil  fiskibók,  1859. 

Litil  varningsbók,  1861.  Þar  i  eru  meðal  annars 
dregnar  saman  mjög  fróðlegar  skírslur  um  bú- 
peningsfjölda  á  íslandi  frá  elstu  tímum  og  um 
útfluttar  vörur. 

Minningarrit  Bókmentafjelagsins  1867.  Er  þar  í 
ágætt  iíirlit  iíir  sögu  fjelagsins  firstu  50  árin 
með  filgiskjölum. 

Tvær  af  þessum  bókum  sina  áhuga  Jóns  á  þvi  að 
efla  atvinnuvegi  landsins,  enn  Minningarritið  er  oss  sjer- 
staklega  dirmætt  bæði  sakir  efnisins  og  sem  vottur  þess, 
hve  miklu  ástfóstri  hann  hafði  tekið  við  fjelag  vort. 

Það  er  ekki  neitt  smáræði,  sem  Bókmentafjelagið  gaf 
út  af  bókum  á  forsetaárum  Jóns  Sigurðssonar.  Jeg  hef 
lauslega  kastað  tölu  á  arkafjöldann,  og  telst  mjer,  að 
báðar  deildir  hafi  á  árunum  1852 — 1879,  að  báðum  árum 
meðtöldum,  gefið  út  rúmlega  1650  arkir,  eða  sem  svarar 
26400  blaðsíðum  í  8  blaða  broti,  og  eru  þó  ótaldar  Skirsl- 
ur  og  reikningar  öll  þessi  ár  ásamt  filgiritum  þeirra. 
Meðal  þessara  bóka  eru  mörg  ómissandi  heimildarrit  til 
sögu  landsins  og  bókfræða  og  margar,  sem  má  kalla 
sanna  priði  bókmenta  vorra. 

Þrátt  firir  þetta  var  fjárhagur  fjelagsins  i  góðu  lagi, 
þegar  Jón  fjell  frá.  Vaxtasjóður  þess  hafði  að  visu  ekki 
aukist  nema  ura  tæpar  400  kr.  samtals  í  báðum  deildum 
síðan  hann  tók  við.  Kom  það  að  nokkru  leiti  af  því,  að 
sjóður  Keikjavikurdeildarinnar  hafði  gengið  til  þurðar  um 
rúmar  600  ki\,  enn  hins  vegar  hafði  sjóður  Hafnardeildar 
vaxið  um  10C0  kr.1).     Aftur  á  móti    höfðu    tillög    fjelags- 

a)  í  árslok  1851  var  sjóður  Hafnardeildar  17000  kr^.  Reikjavíkur- 
deildar  1410  kr.    í  árslok    1878   sjóður   Hd.    18000  kr^  Rvd.   805   kr.- 

manna  ferfaldast  á  þessu  tímabili,  og  það  var  þetta,  sem 
hjálpaöi  fjelaginu  til  að  bera  allan  þann  mikla  kostnað 
sem  af  bókaútgáfunni  leiddi.  Má  þvi  segja  að  Jón  Sig- 
urðsson  skildi  vel  við  fjárhaginn,  þegar  dauðinn  kallaði 
hann  burtu  frá  stjórn  fjelagsins.  Jón  rektor  Þorkelsson 
ann  honum  þess  sannmælis,  að  »enginn  af  forsetum  Bók- 
mentafjelagsins  hafi  verið  jafnduglegur  og  Jón  Sigurðsson, 
og  að  undir  einskis  forseta  stjórn  hafi  fjelagið  gefið  út 
svo  margar  og  merkilegar  bækur«,  og  er  þessi  dómur 
því  eftirtektaverðari,  sem  Jón  Þorkelsson,  er  hann  var 
forseti  Reikjavíkurdeildar,  hafði  um  hrið  átt  í  töluverðri 
deilu  við  Jón  sem  forseta  Hafnardeildar,  og  mun  síðar 
verða  minst  á  það1). 

Jón  Sigurðsson  ljet  sjer  einkar  ant  um  að  auka  söfn 
Bókmentafjelagsins,  sjerstaklega  handritasafn  Hafnar- 
deildarinnar.  Þegar  Jón  tók  við  þessu  safni,  átti  það  að 
eins  37  handrit,  enn  árið  1869,  þegar  firri  skírslan  um  það 
var  gefin  út,  hafði  það  aukist  svo  firir  dugnað  Jóns  og 
vinsældir,  að  það  átti  þá  672  handrit,  og  árið  1885,  þegar 
siðari  skírslan  kom  út,  að  eins  6  árum  eftir  dauða  Jóns, 
átti  það  1217  handrit2).  Má  því  segja,  að  Jón  hafi  í 
rauninni  skapað  þetta  dírmæta  safn  frá  rótum,  enda  sat 
hann  sig  aldrei  úr  færi  að  hvetja  menn  til  að  gefa  hand- 
rit  til  safnsins  eða  kaupa  handa  því  merkileg  rit.  Ræður 
Jóns  á  fjelagsfundum;  sem  prentaðar  eru  í  Skírslum  og 
reikningum,  bera  þess  sjerstaklega  ljósan  vott,  hve  mjög 
hann  bar  firir  brjósti  aukning  þessa  safns,  og  eru  þar 
greindir  þeir  menn,  sem  gáfu  því  handrit,  öðrum  til  eftir- 
breitni.  Honum  var  svo  ant  um,  að  ekkert  það  glataðist, 
sem  fróðleikur  var  í    eða   bókmentum    vorum   til   sóma3). 

Sjá  reikninga  deildanna  í  Skírni  1852  og  Skírslum  og  reikningum  1878r 
sbr.  Minningarrit  Bmf.  100.  bls. 

■)  Tímarit  Bmf.  III  29—30.  bls. 

*)  Sjá  formálann  firir  Skírslu  um  handritas.  Bmf.  1,  V.  bls.,  og 
báðar  skirslurnar  sjálfar. 

3)  Mjög  einkennileg  í  þessu  efni  eru  brjef  Jóns  til  Jens  bróður 
hans  Sigurðssonar,  dagsett  25.  maí  1872  og  26.  sept.  1872,  Brjef  J.  S., 
útg.  555.  og  564.  bls.     I  firra  brjefinu    stingur    hann   upp    á,    að    lærði 

Mótbárum  ímsra  manna  gegn  því  að  senda  merk  handrit 
til  útlanda  svarar  hann  á  þessa  leið  í  ræðu,  haldinni  á 
fundi  28.  apr.  1858: 

»Vjer  heirum  oft  talað  um,  að  það  sje  að  ræna  og 
rupla  landið  að  fá  hingað  íslensk  handrit,  og  er  tilfært 
um  það  dæmi  Arna  Magnússonar,  enn  þeir  sem  slíkt  taia 
gæta  þess  ekki,  að  það  handritasafn,  sem  Bmf.  eignast, 
tilheirir  íslandi  vafalaust,  hvort  sem  það  er  hjer  eða  þar, 
svo  að  fjelagið  getur  látið  flitja  það  til  íslands,  hvenær 
sem  þvi  þikir  þess  þörf«.  Því  næst  sínir  hann  fram  á, 
að  það,  sem  Arni  Magnússon  ekki  náði  af  handritum, 
hafi  ímist  glatast  með  öllu  eða  komist  á  ringulreið,  og  að 
safni  hans  eigum  vjer  að  þakka  allan  þann  fróðleik  um 
fornsögu  og  bókmentir  Norðurlanda  og  íslands  sjer  í 
lagi,  sem  glæðst  hafi  á  seinni  árum.  »Það  er  þvi«,  segir 
hann,  »að  minni  higgju  vafalaust,  að  hver  sá  sem  ætti 
handrit  íslensk,  hann  gæti  ekki  varið  þeim  betur  enn  að 
koma  þeim  í  safn  Bmf.'s,  annaðhvort  að  gjöf  eða  sölu,  og 
eiga  þeir  miklar  þakkir  skilið,  sem  gefa  þessu  gaum  i 
tíma,  áður  en  það  tínist  eða  eiðist  óvart,  sem  þeir  sjálíir 
vildu  helst  geima  vandlega*1). 

Nú  er  safn  þetta  flutt  heim  til  íslands  og  komið 
ásamt  handritasafni  Reikjavíkurdeildarinnar  í  .triggilega 
höfn,  þar  sem  bæði  söfnin  eru,  ásamt  handritasafni  Jóns 
sjálfs,  einhverjir  hinir  dírustu  gimsteinar  Landsbókasafns 
íslands.  Fjelag  vort  hefur  fengið  sómasamlega  borgun 
firir  söfnin  til  aukningar  fastasjóði  fjelagsins,  og  ber  fje- 
lagið  þar  enn  menjar  Jóns  Sigurðssonar. 


skólinn  og  Bókmentafjelagið  taki  saman  höndam  um  að  kaupa  handrita- 
safn  Jóus  Arnasonar.  I  síðara  brjefinu  svarar  hann  mótbárum,  sem 
Jens  hafði  hreift  í  svari  sínu,  meðal  annars  á  þessa  leið :  „Þú  ert  að 
mæla  út  i  þumlungum  milli  deildanna,  hvað  hver  skuli  leggja  til  að 
jöfnuði  eftir  efnahag  og  ástæðam,  og  þetta  er  rjett  eftir  matningsregl- 
um  Jóns  Þorkelssonar.  Enn  þetta  er  mjer  satt  að  segja  viðbjóðslegt. 
Ef  jeg  vil  eiga  eitthvað  og  jeg  get  keipt  það,  þá  skifti  jeg  mjer  ekki 
af,  hvort  annar  græðir  á  því  eða  ekki,  eða  hvort  annar  ætti  að  leggja 
til  meira  eða  minna,  ef  vegið  væri  á  gullvigt". 
J)  Skírslur  og  reikn.  1857-58,  IX.  bls. 

Það  gefur  að  skilja,  að  Reikjavíkurdeildarinnar  gætti 
lítt,  meðan  annar  eins  atkvæðamaður  og  Jón  Sigurðsson 
rjeð  firir  Hafnardeildinni.  Fáeinar  tölur  sina  þetta  best. 
Árið  1865,  um  miðjan  stjórnartíma  Jóns,  vóru  árstekjur 
deildanna  eftir  reikningum  þeirra  þessar: 
I.     Hafnardeildarinnar: 

1.  Tekjur  af  bókasölu        kr.     277,56 

2.  Gjafir  og  fjelagsgjöld —   3534,00 

3.  Leigur  af  vaxtasjóði —     688,00 

4.  Stirkur  úr  ríkissjóði —    1100,00 

Samtals    kr.  5599,56 

II.     Reikjavíkurdeildarinnar: 

1.  Tekjur  af  bókasölu kr.  109,56 

2.  Gjafir  og  fjelagsgjóld —  668,00 

3.  Leigur  af  vaxtasjóði —  74,72 

Samtals  kr.  852,28 
Um  þessar  mundir,  meðan  engar  samgöngur  vóru 
kringum  strendur  landsins,  var  flestum  landshlutum  miklu 
hentugra  að  skifta  við  Hafnardeildina  enn  við  Reikja- 
víkurdeildina,  því  að  til  Kaupmannahafnar  gengu  skipa- 
ferðir  frá  öllum  höfnum  landsins,  og  oft  bar  það  við,  að 
sendingar,  sem  áttu  að  fara  til  Reikjavíkur  úr  fjarlæg- 
um  landsfjórðungum,  urðu  að  leggja  leiðina  ifir  Kaup- 
mannahöfn.  Af  þessu  leiddi,  að  langflestir  umboðsmenn 
Bmf.'s.  hjer  á  landi  höfðu  öll  viðskifti  sín  við  Hafnar- 
deildina,  fengu  þaðan  bækur  og  greiddu  þangað  fjelags- 
gjöld  og  andvirði  seldra  bóka.  Reikjavíkurdeildin  hafði 
að  eins  innheimtu  i  grend  við  sig,  á  Suðurlandi,  alt  hitt 
hneig  til  Hafnardeildarinnar,  og  henni  greiddu  einnig 
fjelagar  í  útlöndum  tillög  sin. 

Það    var   ekki    von,    að    Reikjavíkurdeildin    gæti   af- 

kastað  miklu  með  svo  litlum  árstekjum,  og  er  þar  einnig 

best  að  láta  tölurnar  tala.     Af  þeim  rúmum  1650  örkum, 

sem  báðar  deildir  gáfu  út  i  tíð  Jóns  Sigurðssonar,    koma: 

á  Hafnardeildina     .     .     rúmar  1410  arkir 

á  Reikjavíkurdeildina .     tæpar    240     — 

Með  öðrum  orðuin:  Hafnardeildin  hefur  gefið  út  hjer  um 
bil  sexfalt  við  Reikjavíkurdeildina. 

Samt  sem  áður  var  samkomulagið  milli  deildanna 
gott  um  langan  tíma  framan  af  þessu  tímabili.  Reikja- 
víkurdeildin  var  því  vön  frá  upphafi  fjelagsins  að  líta  til 
Hafnardeiidarinnar  um  allar  framkvæmdir.  Hún  var 
framan  af  eiginlega  lítið  annað  en  nokkurskonar  inn- 
heimtustofnun  firir  Hafnardeildina  og  sendi  henni  árlega 
það  sem  hún  náði  í  af  tillögum,  að  svo  miklu  leiti  sem 
ekki  þurfti  að  útborga  það  hjer  á  landi  eða  setja  það  á 
vöxtu1).  Heimadeildin  ljet  sjer  það  lengi  linda,  að  Hafn- 
ardeildin  rjeði  mestu.  Meðan  dr.  Pjetur  Pjetursson,  góður 
maður  og  gæflindur,  sat  á  forsetastól  Reikjavíkurdeildar- 
innar  (1848 — 1868),  bar  ekki  á  neinum  deildaríg,  og  ef 
eitthvað  það  kom  flrir,  sem  deildirnar  greindi  á  um,  jöfn- 
uðu  þær  það  með  sjer  i  bróðerni,  t.  d.  þegar  Hafnar- 
deildin  að  vísu  samþikti  þá  ráðstöfun  Reikjavikurdeildar- 
innar  árið  1855  að  gefa  út  þíðing  Benedikts  Gröndals  á 
Ilionskviðu  enn  neitaði  framlögum  frá  sjer  til  útgáfunnar2). 
Bróðurhugur  deildanna  lísti  sjer  i  því,  að  Jón  Sigurðs- 
son  var  kosinn  heiðursfjelagi  á  fundi  Reikjavíkurdeildar 
10.  febr.  1#53,  og  Pjetur  Pjetursson  á  fundi  Hafnardeildar 
5.  mai  1855. 

Enn  þessi  friður  gat  ekki  orðið  til  frambúðar.  Eftir 
því  sem  Reikjavíkurbær  stækkaði,  eftir  því  sem  hann 
nálgaðist  það  meir  og  meir  að  verða  miðstöð  hins  andlega 
lífs  á  íslandi,  eftir  því  tóku  menn  að  finna  til  þess  sárar 


*)  Merkilegt  í  þessu  efni  er  brjef  Rdkjavikurdeildar  til  Hafnar- 
deildar  16.  sept.  1841  (sjá  Brjefabók  Rvd.).  Þar  stendur:  „Annars  er 
iður  það  kunnugt,  að  Reikjavíkurdeildin  hefur  aldrei,  frá  því  first  að 
fjelagið  var  stofnað,  treist  sjer  til  að  afleggja  reikning  firir  árlegar  inn- 
tektir  hjer,  og  afsakaði  sig  frá  því  í  upphafi.  Hún  hefur  látið  sjer 
nægja  að  senda  til  prentnnar  i  fjelagsins  tímarit  útskrift  af  fjehirðisins 
dagbók,  hvar  af  hver  fjelagslimur,  sem  eitthvað  hefur  greitt  fjelaginu, 
gat  sjeð,  hvort  hans  tillag  var  til  skila  komið". 

2)  Sjá  í  Brjefabók  Rvd.  brjef  til  Hd.  25.  ág.  1854  og  svar  Hd. 
dags.  18.  apr.  1855  í  Dagbók  Rvd.,  sbr.  Fundabók  Rvd.  30.  maí  1855- 
og  Brjef  J.  S.,  útg.  217.— 218.  bls. 

og  sárar,  að  hið  eina  vísindafjelag  landsins  hafði  aðal- 
beikistöð  sína  i  Kaupmannahöfn  og  að  heimadeildin,  sem 
átti  að  lögum  að  vera  aðaldeild  fjelagsins,  var  í  rauninni 
litið  annað  enn  undirtilla  Hafnardeildarinnar.  Óánægjan 
með  þetta  ástand  tók  þegar  að  gera  vart  við  sig  í  for- 
setatíð  Pjeturs  Pjeturssonar.  Á  fundi  Reikjavíkurdeildar 
27.  sept.  1866  var  samþikt  að  skora  á  Hafnardeild  að 
senda  hingað  alt  að  helmingi  af  árstekjum  fjelagsins  og 
var  henni  skrifað  um  það  22.  okt.  s.  á.1).  Jeg  hef  ekki 
fundið  þess  merki  i  skjalasafni  voru,  að  Jón  Sigurðsson 
hafi  svarað  þessari  málaleitan  —  hjer  er  eiða  í  Dagbók 
vorrar  deildar  (frá  21.  ág.  1866  til  22.  júni  1868)  —  enn 
hvernig  sem  því  nú  er  varið,  þá  f jell  þetta  mál  niður 
og  er  ekki  hreift  á  næstu  fundum  Reikjavíkurdeildarinnar. 
Á  fundi  Reikjavíkurdeildar  18.  sept.  1868  var  Jón 
Þorkelsson,  þá  aðjúnkt  við  lærða  skólann,  kosinn  forseti 
deildarinnar.  Firstu  stjórnarár  hans  fór  alt  skipulega 
með  deildunum2).  Enn  á  fundi  Reikjavíkurdeildarinnar  6. 
júli  1872  logaði  upp  úr  kolunum.  Þá  vóru  samþyktar  3 
uppástungur,  sem  gengu  í  berhögg  við  Hafnardeildina, 
allar  frá  sjera  Þórarni  Böðvarssini.  Ein  var  tillaga  til 
breitingar  á  8.  grein  fjelagslaganna  þess  efnis  að  láta 
Reikjavikurdeildina    taka    við    útgáfu   Skírnis    og   Frjetta 


*)  Sjá  Fundabók  og  Brjefabók  Rvd. 

2)  Samt  má  ráða  af  brjefi  Jóns  Sigurðssonar  til  H.  Kr.  Friðriks- 
•sonar,  dags.  24.  nóv.  1868  (Brjef  J.  S.  454.-455.  bls.)  að  eitthvað  hafi 
á  milli  borið  rjett  á  eftir,  að  Jón  Þorkelsson  varð  forseti,  enn  tilefnið  er 
mjer  óljóst,  og  ekkert  finn  jeg  í  brjefabók  Reikjavíkurdeildar  frá  þeim 
tíma,  sem  geti  heitið  „ibbingar"  við  Hafnardeild.  Má  vera,  að  Jón  Sig- 
urðsson  hafi  eignað  nafna  sínum  uppástungu,  sem  kom  fram  á  fundinum 
þegar  Jón  Þorkelsson  var  kosinn,  „að  menn  Ijeti  það  í  ljósi  í  blöðun- 
um,  að  fjelagsstjórnin  mundi  eins  þakksamlega  og  Hafnardeildin  taka 
móti  gömlum  handritum  og  sjaldgæfum  gömlum  bókum".  Skirsla  um 
fundinn  er  í  Þjóðólfi  29.  sept.  1868,  og  er  hnítt  aftan  við  hana  þessum 
orðum:  „Vilji  einhver  senda  deild  vorri  gömul  handrit  eða  gamlar 
bækur  sjaldsjeðar,  verður  því  tekið  með  þökkum".  Skírslan  er  nafnlaus 
enn  niðurlagið  bendir  til,  að  hún  muni  vera  frá  stjórn  Reikjavíkurdeildar, 
enda  gerir  fundarbókin  ráð  firir,  að  skírsla  sje  sett  í  blöðin.  Ef  þetta 
«r  alt  tilefnið,  virðist  Jón  Sigurðsson  hjer  hafa  verið  of   upptektasamur. 

frá  íslandi  af  Hafnardeildinni.  önnur  og  þriðja  vóru 
áskoranir  til  stjórnar  Reikjavíkurdeildarinnar  að  skrifa 
öllum  umboðsmönnum  hjer  á  landi  og  biðja  þá  borga  til- 
lög  þau,  sem  þeir  tæki  á  móti,  til  Reikjavíkurdeildarinnar, 
og  i  annan  stað  að  skora  á  stiftamtmann  að  hlutast  til 
um,  að  sömu  deild  irði  sendur  helmingur  þess  opinbers 
stirks  og  gjafa,  sem  fjelagið  fengi  árlega  og  Hafnardeildin 
hafði  ein  notið  þangað  til.  Firsta  tillagan,  um  lagabreit- 
inguna,  gekk  fram  með  19  atkvæðum  gegn  10,  enn  hinar 
tillögurnar  urðu  ekki  firir  neinum  mótmælum  og  vóru 
þvi  taldar  samþiktar  án  atkvæðagreiðslu.  Samkvæmt 
þessu  skrifaði  stjórnin  öllum  umboðsmönnum  á  íslandi 
24.  júlí  1872  og  bað  þá  greiða  eftirleiðis  til  sin  eigi  að 
eins  tillög  fjelagsmanna,  heldur  og  andvirði  seldra  fje- 
lagsbóka,  sem  ekki  var  tekið  fram  í  fundaráliktuninni. 
Hins  vegar  sjest  ekki,  að  stiftamtmanni  hafi  verið  skrif- 
uð  sú  áliktun,  sem  hann  snerti.  Liklega  hefur  forseti  leit- 
að  húfanna  við  hann  munnlega  og  fengið  afsvar.  Tveim 
dögum  siðar  enn  brjefið  til  umboðsmanna  er  dagsett  (26. 
júlí),  kunngjörir  stjórnin  Hafnardeildinni  áliktanir  fundar- 
ins;  er  þar  einnig  bætt  inn  i  fundaráliktunina,  sem  snerti 
umbo*smennina,  hinu  sama  sem  bætt  er  við  í  brjefinu  til 
þeirra,  og  áliktuninni  um  að  skora  á  stiftamtmann  er 
alveg  slept,  og  ekki  er  það  tekið  fram,  að  stjórnin  hafi 
framkvæmt  áliktunina  um  að  skrifa  umboðsmönnunum1). 
Að  visu  var  Reikjavíkurdeildinni  full  vorkunn,  þó  að 
hún  vildi  ná  undir  sig  meiru  af  tekjum  fjelagsins  enn 
þessu  litla  broti,  áem  hún  hafði.  Enn  þessi  aðferð,  að^ 
fara  svona  á  bak  við  sisturdeildina  að  umboðsmönnum 
hennar,  áður  enn  fullreint  var,  hve  miklar  tekjur  hún 
mundi  vilja  láta  af  hendi  rakna  góðmótlega,  þessi  aðferð 
var  bæði  ónærgætin  og  óviturleg.  Jóni  Sigurðssini  sárn- 
aði  þetta  mjög,  sem  von  var.  Hann  minnist  á  það  í 
brjefi  til  Jens  bróður  síns,  26.  sept.  1872  og  segist  »ekki 
einu  sinni  vilja  svara  siðasta  brjefi  deildarinnar,  því  jeg 
finn  þar  ekki  heila  brú  íc.      Þá   andmælir   hann    sumum 

x)  Tekið  eftir  Fundabók  og  Brjefabók  Evd. 

atriðum  úr  brjeíi  því,  er  hann  nefnir,  og  sjest  á  því,  a& 
annaðhvort  er  brjefið  26.  júlí  1872  í  brjefabók  Reikjavíkur- 
deildarinnar  að  eins  útdráttur,  því  að  þar  er  als  ekki 
minst  á  sum  atriði,  sem  Jón  nefnir  i  brjefinu  til  bróður 
sins,  eða  Jón  Þorkelsson  hefur  skrifað  nafna  sínum  með 
embættisbrjefinu  prívatbrjef,  sem  þessi  atriði  eru  tekin  úr. 
í  brjefi  til  H.  Kr.  Friðrikssonar  dags.  26.  sept.  1872  far- 
ast  Jóni  Sigurðssini  þannig  orð  um  þetta  mál:  »Jón 
Þorkelsson  hefur  verið  skrambi  duglegur  að  skrifa  öllum 
umboðsmönnUm  og  heimta  peninga,  enn  jeg  vil  vona,  afr 
hann  þurfi  meira  til  að  láta  hænsnin  verpa,  bæði  þá  og 
okkur,  heldur  en  að  kalla^).  Jón  Sigurðsson  mun  hafa 
gert  alvöru  úr  að  svara  ekki  brjefinu.  Að  minsta  kosti 
hef  jeg  ekki  fundið  nein  merki  þess  i  skjalasafni  Reikja- 
víkurdeildar.  Enn  í  ræðu  sinni  á  ársfundi  Hafnardeildar 
24.  maí  1873  leisir  hann  frá  pokanum,  kvartar  undan 
hinni  óvanalegu  og  ótilhlíðilegu  aðferð  sisturdeildarinnar 
og  sinir  fram  á,  að  því  er  mjer  virðist  með  fullum  rjetti, 
að  þessi  uppátekt  hennar  mundi  geta  valdið  mikilli  óreglu 
á  innheimtu  fjelagsgjalda  og  bakað  fjelaginu  fjárskaða. 
Samt  kveðst  hann  ekki  hafa  viljað  skrifa  umboðsmönnun- 
um  þvert  ofan  í  sisturdeildina  og  biðja  þá  að  gegna  ekki 
áskorun  hennar.  Það  hefði  litið  illa  út.  Enn  hann  hafi- 
treist  þvi,  að  umboðsmennirnir  mundi  sjálfir  finna  hið^ 
rjetta  ráð2). 

Jón  Sigurðsson  var  sannspár  að  þvi,  að  nafni  hans 
Þorkelsson  »mundi  þurfa  meira  enn  að  kalla  til  að  láta 
hænsnin  verpa«.  Af  26  umboðsmönnum  vóru  einir  þrfö 
sem  gegndu  áskorun  Reikjavíkurdeildarinnar  að  gjalda 
til  hennar.  Meiri  varð  árangurinn  ekki,  enda  itrekaði 
Jón  Þorkelsson  aldrei  áskorunina  til  umboðsmannanna,- 
meðan  hann  var  við  stjórn.  Enn  Magnús  Stephensen,  sem 
var  kosinn  forseti  Rvd.  eftir  hann  á  fundi  9.  júlí  1877^ 
skrifaði    umburðarbrjef    líks    efnis   til    umboðsmanna    11. 


')  Brjef  J.  S.  564.-565.  bls.  og  563.  bls. 

2)  Skírslur  og  reikn.  1872-187S  IIL— IV.  bls. 

júní  1879,  og  varð  nokkur  árangur  af  því,  enn  þó,  að  því 
er  virðist,  ekki  fir  en  Jón  Sigurðsson  var  dáinn1). 

Á  fundi  Reikjavíkurdeildar  8.  júli  1875  var  rætt  um 
annmarka  á  útsendingu  bóka,  »og  töluðu  sumir  í  þá  átt 
að  æskilegt  væri,  að  fjelagið  irði  betur 
innlent*.  Jón  Sigurðsson  var  þá  kominn  til  þings,  og 
var  afráðið  að  halda  fund  að  viku  liðinni,  og  skildi  stjórn- 
in  firir  þann  tíma  bera  sig  saman  við  Jón  Sigurðsson.  Var 
svo  fundur  haldinn  aftur  15.  júlí  »til  þess  að  ræða  um 
ímislegt,  sem  miðað  gæti  til  þess  að  efla  framfarir  Bmf.'s.«. 
Varð  niðurstaðan  sú,  að  kosin  var  5  manna  nefnd  »til  að 
endurskoða  lögin  og  segja,  hvort  breiting  skildi  á  þeim 
gera«,  og  var  Jón  Sigurðsson  einn  i  henni.  Sínir  þetta, 
að  deildarmenn  vildu  þá  jafna  allar  miskliðir  deildanna 
með  góðu2).  Nefndin  samdi  álitsskjal,  dags.  26.  ágúst 
18758),  enn  ekki  veit  jeg  í  hverja  átt  það  gekk.  Mun  það 
vera  geimt  í  skjalasafni  Hafnardeildar,  því  að  það  sjest  á 
brjefi  til  hennar  frá  Reikjavíkurdeildinni,  dags.  1.  sept.  s. 
á.,  að  Jón  Sigurðsson  tók  álitsskjal  þetta  með  sjer  til 
Kaupmannahafnar,  og  síðar  finn  jeg  þess  hvergi  getið  í 
skjalasafni  Reikjavíkurdeildar. 

Einkennilegt  er  það,  að  barátta  Reikjavíkurdeildar- 
innar  við  Hafnardeildina  sníst  um  það  eitt  á  þessum  ár- 
um  að  útvega  heimadeildinni  meiri  tekjur,  eða,  rjettara 
sagt,  að  skifta  tekjunum  jafnar  milli  deildanna.  Enn  hitt 
kom  engum  í  hug,  gat  engum  komið  til  hugar,  að  afnema 
Hafnardeildina  eða  »flitja  hana  heim«,  meðan  Jón  Sigurðs- 
son  lifði,  enda  hefði  hver  tilraun  i  þá  átt  verið  dauða- 
dæmd  firirfram  sakir  vinsælda  Jóns.  Saga  þessa  máls, 
»heimflutningsmálsins«,  sem  svo  er  kallað,  liggur  því  al- 
gerlega  firir  utan  takmörk  ritgjörðar  þessarar,  og  er  því 
síður  ástæða  til  að  fjölirða  um  það  nú,  þar  sem  vjer  höf- 
um  fengið  ágætt  tilboð  um  samkomulag  frá  sisturdeild- 
inni,  sem  fer  í  þá  átt,  ekki  að  afnema  Hafnardeild- 
i  n  a    eða  flitja  hana   heim,    heldur   að   afnema    d  e  i  1  d  a- 

x)  Sjá  Brjefabók  Rvd. 

2)  Sjá  Fundabók  Rvd.        8)  Sjá  Dagbók  Rvd. 

skiftinguna  og  sameina  báðar  deildir  í  eitt  óskift 
fjelag  með  heimili  i  Reikjavík,  enn  með  jöfnum  rjettind- 
um  firir  alla  fjelaga,  hvar  sem  þeir  eru,  og  með  hentugra 
firirkomulagi  á  allri  stjórn  fjelagsins,  og  er  vonandi,  að 
deild  vor  taki  slíku  tilboði  með  þökkum.  Samt  get  jeg 
ekki  bundist  þess  að  taka  það  fram,  að  þetta,  sem  nú  er 
að  gerast,  þetta,  sem  engum  gat  komið  til  hugar,  meðan 
Jón  Sigurðsson  stírði  Hafnardeildinni,  það  virðist  hafa 
vakað  firir  honum  sem  framtíðardraumur.  I  ræðu  hans 
á  fundi  Hafnardeildar  24.  maí  1873,  sem  áður  var  getið, 
um  ágreininginn  milli  deildanna  út  af  brjefi  Reikjavíkur- 
deildar  til  umboðsmanna,  standa  þessi  merkilegu  orð: 
»Annað  væri  það,  ef  hún  (þ.  e.  Reikjavíkurdeildin)  treist- 
ist  til  að  taka  að  sjer  eða  gæti  náð  til  sín  allri  aðalstjórn 
fjelagsins,  bæði  prentun  bóka,  útsendingum  reikninga  og 
oðru,  og  annast  þetta  að  fullu,  þá  mundi  vor  deild  (þ.  e. 
Hafnard.)  ekki  í  neinn  handa  máta  mœla  á  móti  þessu  eða 
veita  því  mótstöðu,  þegar  það  gœti  staðist  fjelaginu  að  skað- 
lausu.  Enn  þess  mun  varla  kostur,  eins  og  nú  er  ástatt*.1) 
Þegar  rætt  er  um  starf  Jóns  Sigurðssonar  firir  Bók- 
mentafjelagið,  er  ástæða  til  að  minnast  eins  mans,  sem 
var  hans  önnur  hönd  lengst  af,  meðan  hann  var  forseti. 
Þessi  maður  var  Sigurður  L.  Jónasson,  bókavörður  deild- 
arinnar  frá  1857  til  1878.  Hann  var  trigðavinur  Jóns  og 
aðstoðaði  hann  allra  manna  mest  og  best  í  stjórn  fjelags- 
ins2).  Hann  ljet  sjer  og  sem  bókavörður  mjög  ant  um 
handritasafn  Hafnardeildarinnar  og  samdi  ágæta  skrá  ifir 
það,  sem  kom  út  1869  á  kostnað  fjelagsins.  Hann  á  og 
ásamt  Finni  Jónssini  hlutdeild  i  hinni  síðari  Skírslu  um 
þetta  safn,  sem  kom  út  1885.     Þegar  kraftar  Jóns  Sigurðs- 


')  Skírsl.  og  reikn.  1872—1873,  V.  bls. 

2)  Sbr.  brjef  Jóns  til  Sigurðar,  dags.  í  Reikjavík  30.  júlí  1867 
(Brjef  J.  S.,  útg.  431.  bls.):  „Ósköp  þótti  mjer  vænt  um,  að  þjer  höfðuð 
ekki  gleimt  mjer,  og  jeg  þakka  iður  því  meira  firir  iðar  rækilega  og 
góða  brjef,  sem  jeg  veit,  að  þjer  eruð  ekki  mikið  firir  að  skrifa  prívatbrjef. 
Jeg  sje  á  brjefinu  iðar,  að  á  iður  hefur  lent  mest  erfiðið  firir  Bók- 
mentafjelaginu  og  Fjelagsritunum" . 

sonar  tóku  að  þverra,  svo  að  hann  gat  ekki  sjeð  um  fje- 
lagsstjórnina  sem  skildi,  var  Sigurður  kosinn  varaforseti 
(21.  sept.  1878),  þvi  að  hann  var  öllum  hnútum  kunnug- 
astur,  og  annaðist  hann  siðan  um  stjórnina,  þangað  til 
Jón  andaðist,  og  var  eftir  það  kosinn  forseti  í  hans  stað, 
því  að  menn  áttu  ekki  völ  á  neinum  öðrum,  sem  væri 
líklegri  til  að  halda  stjórninni  áfram  í  anda  Jóns  Sig- 
urðssonar. 

Brjef  Jóns  Sigurðssonar  bera  þess  víða  vott,  að  hann 
sat  sig  ekki  úr  færi  að  hvetja  vini  sina,  bæði  innan  lands 
og  utan,  til  að  stirkja  Bókmentafjelagið1). 

Jeg  vona,  að  mjer  hafi  tekist  að  gefa  mönnum  nokk- 
urn  veginn  greinilega  hugmind  um  starf  Jóns  Sigurðs- 
sonar  firir  Bókmentafjelagið.  Merkilegt  er,  að  það  má 
nokkurn  veginn  reikna  út  i  tölum,  hve  miklum  tima  hann 
varði  i  þarfir  fjelagsins,  meðan  hann  var  forseti.  í  brjefi 
til  alnafna  sins  á  Gautlöndum,  dags.  29.  júlí  1863,  segir 
hann:  »Áfgreiðsla  Bókmentafjelagsins  tekur  mjer  nærri 
tvo  mánuði  á  vorin  að  miklu  leiti«2).  Mun  því  varla  of 
mikið  í  lagt,  þó  að  vjer  gerum,  að  til  afgreiðslunnar  hafi 
gengið  1 3/4  mánuður  á  ári.  Jón  tók  við  forustu  Hafnar- 
deildarinnar,  þegar  hann  kom  til  Kaupmannahafnar  haust- 
ið  1851,  og  hafði  hana  á  hendi  til  dauðadags,  7.  des.  1879r 
eða  í  rúm  28.  ár.  Enn  sleppum  síðasta  árinu,  frá  21. 
sept.  1878,  þegar  Sigurður  L.  Jónasson  var  kosinn  vara- 
forseti,  því  að  úr  því  mun  Jón  lítið  hafa  getað  unnið  firir 
fjelagið8),  og  gerum,  að  Jón  hafi  starfað  sem  forseti  í  27 
ár.     Verður  þá  niðurstaðan  sú,  að    Jón   hafi   varið   47  lj± 


1)  Sjá  t.  d.  Brjef  J.  S.  útg.  8.-9.,  13.,  18.— 19.,  209.,  300.,  304.r 
348.,  350.,  355.,  412.,  455.,  540.  bls.  og  víðar.  í  brjefum  til  Konráðs 
Maurer's  og  Guðbrands  Vigfússonar  biður  hann  þá  mæla  með  fjelaginu 
á  Þískalandi  og  Englandi  (Brjef  J.  S.  247.  og  390.  bls.),  og  mikil  raun 
var  honum  að  því,  þegar  Guðbrandur  vinur  hans  sagði  sig  úr  fjelaginu 
(s.  st.  534.  bls.). 

2)  Brjef  J.  S.,  útg.  340.  bls. 

8)  Sjá  ræðu  Sigurðar  L.  Jónassonar  í  SkírsL  og  reikn.  1878—1879, 
IV.  bls.:      „Þjer,  sem    völduð    Jón    Sigurðsson    (á    fundi    Hd.    21.    sept. 

mánuðum,  eða  rjett  að  kalla  4  árum,  af  starfstíma  sínum 
til  Bókmentafjelagsins,  meðan  hann  var  forseti.  Er  hjer 
þó  ótalið  alt,  sem  hann  vann  firir  fjelagið,  áður  enn  hann 
varð  forseti,  og  allur  sá  tími,  sem  hann  varði  til  vísinda- 
legra  ritstarfa  firir  það.  Alt  þetta  4  ára  starf  vann 
hann  ókeipis.  í  hinum  fögru  minningarorðum,  sem  vara- 
forseti  Hafnardeildarinnar,  Sigurður  L.  Jónasson,  flutti 
um  Jón  Sigurðsson  látinn  á  fundi  14.  jan.  1880,  minnist 
hann  þess,  að  Jón  hafi  verið  embættismaður  deildarinnar 
í  40  (rjettara  41)  ár,  og  bætir  svo  við :  »Það  er  langur 
vinnutími,  að  vinna  kauplaust  i  40  ár,  enn  þar  sjáið  þjer 
ósjerplægnina « J). 

Þegar  alt  ísland,  allir  menn  af  islensku  þjóðerni, 
hvar  sem  þeir  eru  i  heiminum,  safnast  nú  á  afmæli  Jóns 
Sigurðssonar  kringum  vögguna,  sem  stóð  á  Hrafnseiri  við 
Arnarfjörð  firir  hundrað  árum,  þá  er  Bókmentafjelaginu 
fremur  öðrum  bæði  ljúft  og  skilt  að  minnast  hans  og 
þakka  honum  firir  alt  hans  starf  í  fjelagsins  þarfir.  Ef 
hann  mætti  rísa  upp  úr  gröf  sinni,  mundi  hann  telja  það 
sín  bestu  laun,  ef  vjer  vildum  nú  taka  höndum  saman 
um  að  efla  Bókmentafjelagið  og  hefja  það  á  hærra  stig, 
svo  að  það  geti  í  anda  og  sannleika  náð  því  marki,  sem 
því  er  sett  að  lögum,  að  »stiðja  og  stírkja  islenska 
tungu  og  bókvisi  og  mentun  og  heiður  hinnar 
íslensku  þjóðar«. 


1878)  í  sinn  gamla  heiðurssess,  veikan,  og  óvíst  hvort  hon- 
um  nokknrn  tíma  batnaði  til  þessalífs,  iðnr  kann  jeg 
þakkir  í  nafni  hans  og  fjelagsins  firir  þá  ræktarfullu  elsku,  sem  þjer 
sinduð  með  því  heldur  ekki  að  víkja  frá  honum,  fir  enn  dauðinn  sleit 
hann  frá  iður". 

x)  Skírsl.  og  reikn.  1878—1879,  IV.  bls. 

Eftir  prófessor  Björn  M.  Olsen. 


»Allra  manna  vænstur,  allra  manna  snjallastur,  allra 
manna  bestur«.  Þennan  vitnisburð  var  Jón  biskup  helgi 
vanur  að  gefa  ísleifi  biskupi,  fóstra  sínum,  látnum. 

Flestum  þeim,  sem  urðu  að  einhverju  leiti  samferða 
Jóni  Sigurðssini  á  lífsleiðinni  og  höfðu  náin  kinni  af 
honum,  mun  koma  saman  um,  að  haun  hafi  fremur  flest- 
um,  ef  ekki  öllum,  samtíðarmönnum  sínum  átt  skilið  slíkan 
vitnisburð. 

»Allra  manna  vænstur«  þíðir  í  fornu  máli  sama  sem 
allra  manna  fríðastur  sínum.  Það  mátti  með  sanni  segja 
um  Jón  Sigurðsson.  Ekki  þó  svo  að  skilja,  að  hann  væri 
það  sem  menn  kalla  smáfríður,  því  að  andlitið  var  fremur 
stórskorið.  Enn  andlitsdrættirnir  vóru  reglulegir,  og  eink- 
um  var  alt  ifirbragð  hans  einkennilega  bjart  og  hreint  og 
um  leið  karlmannlegt.  Ennið  var  hátt  og  hvelft  og  brún- 
irnar  miklar,  svo  að  ifirandlitið  minti  nokkuð  á  sumar 
forngrískar  mindir  af  Zevs  hinum  ólimpska.  Enn  það, 
sem  einkum  einkendi  andlitið  og  gaf  því  sjerkennilegan 
fegurðarblæ,  var  hárið  og  augun.  Hár  hans  og  skegg 
var  ekki  grátt,  eins  og  það  oftast  er  á  gömlum  mönnum, 
heldur  hvítt  sem  mjöll,  og  brá  af  því  einkennilegum  ljóma 
á  hið  karlmannlega  andlit.  Jeg  man  ekki  eftir  Jóni  Sig- 
urðssini  öðruvísi  enn  sem  hvíthærðum.  Upphaflega  var 
hann  dökkur  á  hár,  enn  hærðist  snemma,  og  efast 
jeg  um,  að  dökkva  hárið  hafi  farið  honum  jafnvel  og  hið 
hvíta.  Augun  vóru  móleit,  enn  óvenju  snör  og  tindrandi, 
hír  og  brosleit,  ef  hann  var  í  góðu  skapi,  enn  ef  honum 
var  mikið  niðri  firir,  mátti  segja  um  hann   líkt   og   Egill 

segir  um  Eirík  konung,  að  »ormfránn  ennimáni  skaut 
allvalds  ægigeislum»,  og  var  þá  ekki  firir  smámenni  að 
horfast  i  augu  við  hann.  I  augunum  mátti  lesa  alt  hið 
einkennilegasta  í  fari  Jóns  Sigurðssonar,  ljúfmenskuna, 
glaðlindið  og  fjörið,  viljaþrekið  og  karlmanslundina,  skarp- 
skigni  og  dómgreind,  higgindi  og  viturleik.  Jón  var  gild- 
ur  meðalmaður  á  hæð  og  þrekinn  að  því  skapi,  limaður 
vel,  nokkuð  lotinn  í  herðum  á  efri  árum,  prúðmannlegur 
i  framgöngu  og  snirtimaður  i  klæðaburði. 

»Allra  manna  snjallastur«,  þ.  e.,  að  fornu  máli,  sama 
sem  allra  manna  spakastur  eða  vitrastur.  Um  fróðleik 
hans  í  sögu  íslands  og  fornritum  þarf  ekki  að  tala;  þar 
stóðu  honum  fáir  á  sporði  af  samtíðamönnum  hans  eða 
enginn.  Enn  hann  var  líka  skarpsínn  og  djúpvitur,  kunni 
manna  best  að  sjá  hina  réttu  stefnu  í  hverju  má-li  og  að 
velja  hina  bestu  leið  til  að  koma  sínu  fram.  íslendingar 
áttu  við  ramman  reip  að  draga  í  baráttunni  firir  frelsi  og 
sjálfstæði  landsins,  og  mun  flestum  nú  koma  saman  um, 
að  árangurinn  í  því  máli  hefði  orðið  margfalt  minni,  ef 
vjer  hefðum  ekki  þar  notið  viturlegrar  forustu  Jóns  Sig- 
urðssonar  og  haldið  fram  kröfum  vorum  með  gætni  og 
stillingu,  enn  þó  með  þrautseigju  og  festu,  eins  og  hann 
lagði  ráð  til. 

»Allra  manna  bestur«.  Um  það  leifi  jeg  mjer  að  vísa 
til  vitnisburðar  sannorðs  mans,  sem  þekti  Jón  manna  best* 
Konr.  Maurer  segir  svo  í  eftirmælum  sínum  eftir  Jón 
Sigurðsson:  »Jeg  á  þar  á  bak  að  sjá  hinum  göfuglind- 
asta,  besta  og  mesta  manni,  sem  jeg  hef  átt  því  láni  að 
fagna  að  kinnast  við«.  Eitt  af  því  sem  einkennir  góðan 
mann  er  ættjarðarástin,  og  má  með  sanni  segja,  að  eng- 
inn  hefur  helgað  ættjörðu  sinni  hreinni  eða  fölskvalausari 
ást  enn  Jón  Sigurðsson,  því  að  hann  fórnaði  alla  æfi  sínum 
eigin  hagsmunum  á  altari  ættjarðarástarinnar,  og  hafa 
jafnvel  hinir  stækustu  mótstöðumenn  hans  aldrei  dregið  í 
efa  ósjerplægni  hans.  Betur  að  sumir  af  stjórnmálamönn- 
sem    nú   láta   eigin    hagsmuni    ráða   atkvæði 


262  Endurminningar  um  Jón  Sigurðsson. 

sínu  um  landsmál,  vildi  sjá  að  sjer  og  taka  sjer  Jón 
Sigurðsson  til  eftirbreitni. 

í  einu  orði:  Jón  Sigurðsson  var  það  sem  Forngrikkir 
kölluðu  y.7lo<;  xáyaO'óc,  »fagur  og  góður«,  sannkallaður 
glæsimaður  í  alla  staði. 

Þeim  mönnum  fækkar  nú  óðum,  sem  muna  Jón  Sig- 
urðsson  og  vóru  svo  hepnir  að  hafa  náin  kinni  af  honum, 
og  ættu  því  slíkir  menn  nú  að  vinda  bráðan  bug  að  því 
að  skrá  endurminningar  sínar  um  hann,  svo  að  þær  glat- 
ist  ekki.  Það,  sem  hjer  fer  á  eftir,  er  lítil  úrlausn  frá 
minni  hálfu. 

Elsta  endurminning  mín  um  Jón  Sigurðsson  er  frá 
árinu  1859,  og  var  jeg  þá  níu  vetra.  Jón  var  þá  skip- 
aður  erindreki  stjórnarinnar  i  fjárkláðamálinu,  og  filgdi 
fram  lækningum.  Hann  kom  til  Reikjavíkur  14.  júní  og 
fór  nokkru  síðar  (6.  júlí)  norður  í  Húnavatnssíslu  í  kláða- 
erindum.  I  þeirri  ferð  kom  hann  að  Þingeirum  til  föður 
míns.  Þeir  höfðu  kinst  á  undanfarandi  þingum  og  vóru 
góðir  vinir.  Jósep  hjeraðslæknir  Skaptason,  mágur  föður 
míns,  filgdi  Jóni,  þegar  hann  kom.  Báðir  vóru  þeir  niður- 
skurðarmenn,  faðir  minn  og  Jósep  hjeraðslæknir.  Það 
var  siður  föður  míns,  þegar  góðir  gestir  komu,  að  láta 
mig  koma  fram  firir  þá,  og  svo  var  í  þetta  sinn.  Man 
jeg  eftir,  að  Jón  heilsaði  mjer  með  kossi  að  íslenskum  sið, 
og  varð  mér  starsínt  á  hann,  því  að  faðir  minn  hafði  sagt 
mjer  mart  af  honum.  Þá  sagði  Jósep  Skaftason  brosandi 
við  mig:  »Varaðu  þig  á  þessum  karli!  Hann  ætlar  að 
lækna  þig«.  Þá  gall  Jón  Sigurðsson  við  að  vörmu  spori 
og  benti  á  Jósep  um  leið:  »Nei,  varaðu  þig  á  þessum 
karli!  Hann  ætlar  að  skera  þig«.  Þetta  sínir  bæði, 
hve  Jón  Sigurðsson  gat  verið  orðheppinn  og  fljótur  til 
svars,  og  eigi  síður  hitt,  hvað  þá  var  ríkast  í  hugum 
manna.  Menn  hugsuðu  þá  varla  um  annað  enn  fjárkláð- 
ann,  lækningar  eða  niðurskurð.  I  brjefi  til  Konr.  Maurer's, 
dags.  3.  ág.  1859,  getur  Jón  Sigurðsson  um  þessa  ferð 
sína  norður  og  segir,  að  Húnvetningar  hafi  tekið  sjer  vel 
(sjá  útg.  brjefanna  273.  bls.). 

Eftir  þetta  sá  jeg  ekki  Jón  Sigurðsson  íir  enn  í 
Reikjavík  sumarið  1865,  er  hann  kom  til  þings.  Jeg  var 
þá  til  heimilis  i  stiftamtmanshúsinu  (nú  stjórnarráðshús- 
inu)  hjá  fósturforeldrum  mínum,  sem  jeg  aldrei  gleimi, 
Þórði  háifirdómara  Jónassen,  er  þá  var  enn  í  stiftamt- 
mans  stað,  og  konu  hans.  Þeir  vóru  hollvinir  að  fornu 
fari,  Þórður  og  Jón,  þó  að  þeim  kæmi  ekki  altaf  saman 
í  stjórnmálum,  og  kom  Jón  brátt  i  stiftamtmanshúsið  til 
að  heilsa.  Man  jeg  það,  að  hann  heilsaði  bæði  húsbænd- 
unum  og  börnum  þeirra  og  eins  mjer  með  kossi,  og  varð 
jeg  þess  var,  að  ungu  stúlkunum  var  það  ekki  á  móti 
skapi,  þó  að  slíkt  tíðkaðist  þá  ekki  framar  í  Reikjavík. 
Rjett  á  eftir  —  mig  minnir  það  væri  satna  kvöldið1)  — 
fluttu  ungir  mentamenn  i  Reikjavík  Jóni  kvæði,  sem 
Matthías  Jochumsson  hafði  ort,  og  var  þetta  upphaf  að: 

Snillingur  snjalli, 
snild  þína  skildi 
lofsælum  leifa 
ljóöstöfum  þjóS. 

Jeg  var  einn  i  þeirra  hóp.  Við  söfnuðumst  saman  við 
lærða  skólann  og  gengum  þaðan  i  skrúðgöngu  niður  að 
húsi  Jens  ifirkennara  Sigurðssonar  (nú  sölubúð  Helga 
Zoega),  enn  þar  hafði  Jón  tekið  sjer  bústað  hjá  bróður 
sínum.  Við  staðnæmdumst  við  húsdirnar,  og  kom  Jón 
brátt  út  á  tröppurnar,  enn  Gunnar  kandídat  Gunnarsson, 
síðar  prófastur  og  prestur  að  Lundarbrekku,  bróðir  Tryggva 
bankastjóra,  hafði  orð  firir  okkur  og  bað  Jón  hlíða  kvæð- 
inu.  Síðan  var  kvæðið  sungið,  og  að  þvi  búnu  mælti  Jón 
til  okkar  nokkur  þakkarorð.  Það  var  i  firsta  skifti,  sem 
jeg  heirði  Jón  Sigurðsson  tala  í  heiranda  hljóði,  og  er 
mjer  ræðan  minnisstæð  enn  þann  dag  í  dag.  Agrip  af 
henni  er  í  Þjóðólfi  4.  júlí  1865,  enn  ekki  getur  sá,  sem  það 
ágrip  les,  gert  sjer  nema  óljósa  hugmind  um,  hver  áhrif 
ræðan  hafði  á  okkur  hina  ungu  menn,  flutt  af   Jóni    Sig- 


*)  Jón  kom  til  Reikjavíkur  30.  júlí  um  morguninn  og    sama    kvöld 
Tar  honum  flutt  kvæðið  (sjá  Þjóðólf  4.  júlí  1865). 

urðssini,  því  að  hann  talaði  »eins  og  sá  sem  vald  hefir«r 
vald  ifir  hugum  áheirandanna,  vald,  sem  átti  rót  sína  í 
því  töframagni,  sem  streimdi  út  frá  persónu  hans,  og  í 
því  trausti,  sem  áheirendurnir  höfðu  á  honum,  að  þar 
filgdi  hugur  máli.  Að  þessu  leiti,  og  eflaust  í  fleiru,  átti 
Jón  sammerkt  við  Perikles,  hinn  fræga  ræðuskörung  og 
þjóðmæring  Aþenumanna.  Jeg  hafði  síðar  tækifæri  til  að 
heira  Jón  tala,  bæði  á  Alþingi  og  á  fundum  i  Kaupmanna- 
höfn.  Enn  engin  ræða  hans  er  mjer  þó  jafnminnisstæð 
sem  þessi,  er  jeg  heirði  hann  flitja,  þegar  jeg  var  ekki 
fullra  15  vetra.  Og  einkum  man  jeg,  að  mjer  hitnaði 
um  hjartaræturnar,  þegar  hann  kallaði  okkur  »s  i  1 1  unga 
ísland«,  oghefur  sú  endurminning  filgt  mjer  jafnan  síðan. 
Gleðileikaskáldið  Evpolis  sagði  um  Perikles,  að  orð  hans 
hefði  fest  eins  djúpar  rætur  í  hugum  áheirandanna  eins 
og  broddur  bíflugunnar,  sem  hún  lætur  eftir  í  sárinu. 
Sama  mátti  segja  um  Jón  Sigurðsson.  Ef  mælskan  er 
fólgin  í  ræðublómum  og  málskrúði,  þá  var  Jón  Sigurðs- 
son  ekki  mælskur,  því  að  ræða  hans  var  laus  við  alla 
tilgerð  og  viðhöfn.  Enn  ef  það  er  mælska  að  sannfæra 
áheirendurna  og  telja  þá  á  sitt  mál,  þá  hef  jeg  ekki  þekt 
aðra  menn  mælskari  enn  Jón  Sigurðsson.  Hann  kunni 
manna  best  að  færa  ljós  og  skír  rök  fyrir  sínu  máli,  því 
að  hann  hafði  hugsað  það  vel  og  vandlega,  áður  hann 
talaði,  gert  sér  grein  firir  þvi  frá  ímsum  hliðum  og  mind- 
að  sjer  um  það  fasta  sannfæringu,  enn  það  er  einmitt 
helsta  skilirðið  firir  því  að  sannfæra  aðra.  Auk  þess 
var  hann  fremur  flestum  öðrum  gæddur  þeim  itri  ifir- 
burðum,  sem  skapa  ræðumanninn.  Hann  var  skörulegur 
og  höfðinglegur  i  framgöngu,  líkt  og  sagt  er  um  Perikles 
Röddin  var  karlmannleg  og  sterk,  með  nokkurskonar 
málmhreim.  Ekki  baðaði  hann  höndum  eða  breitti  sér  i 
andliti,  þegar  hann  talaði,  heldur  var  limabragð  hans 
rólegt  og  hispurslaust,  enn  hið  einkennilegasta  við  fram- 
komu  hans  vóru  hin  hvössu,  tindrandi  augu,  sem  áður  er 
sagt,  undir  hinum  hvelfdu  brúnum.  Svo  kvað  Grísli 
Thorarensen  um  Jón  í  vísu,  sem  annars  er  litils  verð: 

Augun  hvessir  hann  eins  og  Ijón 
undir  sínum  gráu  hœrum. 

Þess  má  geta  til  samanburðar,  að  Grikkir  líktu 
Demosþenesi,  sínum  mesta  málsnillingi,  við  ljónið,  kon- 
ung  díranna. 

Náin  kinni  af  Jóni  Sigurðssini  hafði  jeg  ekki,  fir  enn 
jeg  kom  til  Kaupmannahafnar  sumarið  1872.  Jeg  þekti 
engan  í  hinni  stóru  borg  og  vissi  ekki,  hvað  jeg  átti  af 
mjer  að  gera,  þegar  jeg  stje  af  skipsfjöl.  Mjer  kom  þá 
til  hugar  að  leíta  til  þess  mans,  sem  jeg  vissi  að  var  þar 
bjargvættur  allra  Islendinga,  og  tók  mjer  vagn  með  dót 
mitt  til  Jóns  Sigurðssonar,  sem  bjó  við  Austurvegg  nr.  8. 
Mjer  varð  og  þetta  að  góðu,  þvi  að  þau  hjón  tóku  mjer 
tveim  höndum  og  ljeðu  mjer  Sigurð  Jónsson,  fósturson 
sinn,  til  að  hjálpa  mjer  að  koma  mjer  firir. 

Jón  Sigurðsson  var  enn  í  fullu  fjöri  um  þessar  mund- 
ir  og  bar  ægishjálm  ifir  alla  íslendinga  í  Kaupmannahöfn. 
Við  hinir  ungu  menn  trúðum  beinlinis  á  hann  og  fliktumst 
undir  merki  hans  með  eldmóði  æskunnar.  Af  því  leiddi 
auðvitað,  að  við  lögðum  fæð  á  þá  menn,  sem  höfðu  bar- 
ist  á  móti  honum,  t.  d.  Gísla  Brynjólfsson.  Jón  síndi 
okkur  líka  einstaka  góðvild  og  hjálpfísi,  ef  á  lá,  og  gest- 
risni  hans  við  Islendinga  var  framúrskarandi.  Hann  hafði 
opið  hús,  að  mig  minnir  einu  sinni  í  viku,  á  miðvikudags 
kvöldum,  ef  jeg  man  rjett,  og  var  þá  oftast  fjölment  hjá 
honum  af  íslendingum,  einkum  þó  af  hinum  ingri  mönn- 
um.  Við  komum  oftast  um  kl.  7,  því  að  við  vissum,  að 
Jón  tók  sjer  venjulega  hvíld  um  það  leiti  dags  frá  störf- 
um  sínum  og  vann  sjaldan  eftir  þann  tíma.  Bæði  vóru 
þau  hjón  samvalin  í  því  að  fagna  gestum.  Jón  sat  oftast 
við  skrifborð  sitt,  þegar  við  komum,  og  var  að  starfar 
lesa  eða  skrifa,  klæddur  i  langan  slopp  istan  klæða,  með 
vestið  flakandi  frá  sjer,  enn  innanundir  vestinu  skein  í 
snjóhvita  ermaskirtu.  Hann  stóð  upp,  jafnskjótt  sem  gest- 
irnir  komu,  fagnaði  þeim  og  bauð  þeim  til  sætis  í  legu- 
bekk,  sem  stóð  við  einn  yegg  stofunnar,  og  á  stólum 
kringum   ávalt   borð,    sem  stóð  firir  framan  legubekkinn, 

<enn  sjálfur  flutti  hann  skrifborðsstól  sinn  að  öðrum  borðs- 
endanum  og  settist  i  hann.  Var  þá  skrafað  og  skeggrætt, 
þangað  til  húsfreija  kom  inn  og  bauð  mönnum  til  borðs. 
A  borðum  var  altaf  íslenskur  matur  als  konar,  og  geta 
íslendingar,  sem  í  Höfn  hafa  verið,  getið  nærri,  hvílíkt 
sælgæti  það  þótti,  einkum  þar  sem  maturinn  var  kridd- 
aður  með  skemtilegum  samræðum  og  ljúfu  viðmóti  hús- 
T^ændanna.  Eftir  mat  gengu  menn  aftur  inn  i  skrifstofu 
Jóns  og  settust  eins  og  áður  kring  um  borðið.  Þá  vóru 
boðnir  vindlar,  langir  og  mjóir,  fremur  ljettir,  enn  bragð- 
góðir,  sjerstök  tegund,  sem  Jón  altaf  reikti.  Siðan  var 
framreitt  púns,  blandað  í  könnu,  ljúffengt,  enn  fremur 
veikt,  að  því  er  sumum  þótti.  Tókust  þá  fjörugar  sam- 
ræður,  enn  hrókur  als  fagnaðar  var  húsbóndinn,  hvort 
sem  hann  talaði  »eins  og  sá  sem  vald  hafði«  um  islensk 
stjórnmál,  eða  miðlaði  okkur  hinum  ingri  mönnum  af 
hinum  óþrotlegu  fjársjóðum  þekkingar  sinnar  i  sögu  ís- 
lands,  bókmentum  þess  og  málfræði,  eða  hann  kriddaði 
samtalið  með  græskulausu  gamni.  Mjer  stendur  hann  enn 
í  dag  lifandi  firir  hugskotssjónum,  þar  sem  hann  sat  firir 
borðsendanum,  hallaði  sjer  aftur  í  skrifborðsstólinn  og 
teigði  frá  sjer  fæturna  inn  undir  borðið,  með  flakandi 
vesti,  í  ljómandi  hvítri  ermaskirtu  og  með  sloppinn  hang- 
andi  niður  beggja  megin  við  stólinn,  með  vindil  í  annari 
hendi,  enn  hina  höndina  oftast  i  buxnavasanum,  með  bros 
á  vörum  og  í  híru  skapi.  Og  þegar  jeg  nú,  eftir  svo 
mörg  ár,  skoða  menjasafn  Jóns  Sigurðssonar,  sem  nú  er 
sínt  i  Safnhúsinu,  og  sje  alla  þessa  muni,  sem  jeg  þekki 
svo  vel,  stólinn,  borðið,  legubekkinn,  púnskönnuna,  og  jafn- 
vel  sloppinn  og  hálslínið  o.  s.  frv ,  þá  vakna  hjá  mjer 
viðkvæmar  endurminningar  og  jeg  fillist  þakklátssemi  við 
aldavin  Jóns,  Tryggva  Gunnarsson,  sem  hefur  bjargað 
þessum  munum  handa  íslensku  þjóðinni.  Enn  hverfum 
aftur  að  ef ninu !  Þarna  skemtum  við  okkur  í  besta  ifirlæti 
fram  eftir  nóttunni,  enn  þó  sjaldan  lengur  enn  til  mið- 
nættis.  Þá  fór  hver  heim  til  sín.  Mun  flestum,  sem  þar 
vóru,  bera  saman  um,  að  ánægjulegri  kvöld  hafi  þeir  ekki 

átt  í  Höfn  enn  kvöldin,  sem  þeir  vóru  hjá  Jóni  Sigurðs- 
sini  og  konu  hans. 

Þegar  jeg  kom  til  Hafnar,  var  þar  fjelag  meðal  ís- 
lenskra  stúdenta  og  nokkurra  eldri  manna,  sem  nefndist 
»Atgeirinn«  og  miðaði  til  að  stiðja  Jón  Sigurðsson  í  stjórn- 
arskrárbaráttunni  og  sjerstaklega  að  halda  uppi  svörum 
firir  stefnu  hans  í  útlendum  blöðum.  Jeg  gekk  í  þetta 
fjelag.  Af  eldri  mönnum,  sem  í  fjelaginu  vóru,  man  jeg 
best  eftir  Asgeiri  kaupmanni  Asgeirssini  hinum  eldra 
(föður  Ásgeirs  etatsráðs  Ásgeirssonar),  aldavini  Jóns  Sig- 
urðssonar.  Af  okkur  hinum  ingri  mönnum  var  Sigurður 
Jónsson,  fóstursonur  Jóns,  einna  starfsamastur  og  afkasta- 
mestur  að  skrá  greinar  í  útlend  blöð.  Greinar  þær,  sem 
skrifaðar  vóru,  las  Jón  Sigurðsson  ifir  og  lagfærði  þær  í 
samráði  við  höfunda,  og  kom  þeim  síðan  á  framfæri, 
einkum  við  norsk  blöð. 

Firsta  veturinn,  sem  jeg  var  í  Höfn,  var  jeg  kosinn 
í  ritnefnd  Nirra  Fjelagsrita,  og  stendur  þvi  nafn  mitt  á 
titilblaði  30.  árgangs  Fjelagsritanna  (1873).  Það  var  síð- 
asta  ár  Fjelagsrita,  því  að  næsta  ár  kom  Andvari,  timarit 
Þjóðvinafjelagsins,  í  þeirra  stað,  og  annaðist  Jón  Sigurðs- 
son  eftir  sem  áður  um  útgáfuna  með  aðstoð  ritnefndar. 
Jeg  var  í  Andvaranefnd  árin  1874,  1875  og  1877,  enn 
ekki  1876,  því  að  þann  vetur  var  jeg  heima  á  íslandi. 
Eftir  1877  hættu  afskifti  Jóns  Sigurðssonar  af  Andvara  *), 
Ritnefndarstörfin  öll  þessi  ár  vóru  í  því  fólgin,  að  Jón 
stefndi  okkur  til  fundar,  oftast  nær  heima  hjá  sjer,  og 
las  firir  okkur  rit  þau,  sem  buðust.  Eins  og  gefur  að 
skilja,  bar  Jón  ægishjálm  ifir  okkur  hina  í  nefndinni  og 
rjeð  í  rauninni  einn  öllu.  Ráðríkur  var  hann  í  þeim  mál- 
um,  sem  hann  hafði  fasta  sannfæringu  um  og  honum  þótti 
nokkru  skifta,  og  lísti  sjer  í  því  viljaþrek  hans.  Man  jeg 
það,  að  einn  framgjarn  ungur  maður,  sem  enn  er  á  lífi 
og  síðan  hefur  verið  mikið  við  landsmál  riðinn,  andæfði 
Jóni  einu  sinni  á   Bókmentafjelagsfundi ;    enn    forseti   tók 

')  1878  kom  Andvari  ekki  út,  og  1879  var  hann  gefinn  út  í 
Reikjavik. 

svo  óþirmilega  ofan  í  bakið  á  honum,  að  hann  reindi  slíkt 
aldrei  oftar. 

Það  þóttist  jeg  skilja  á  Jóni  Sigurðssini,  þegar  hann 
kom  af  alþingi  1873,  að  honum  líkaði  ekki  meðferð  sú 
sem  stjórnarskrármálið  hafði  fengið  það  sumar.  Þótti 
honum  Þingvallafundurinn  hafa  farið  lengra  enn  góðu 
hófi  gegndi  i  kröfum  sínum,  enn  alþingi  aftur  gefið  stjórn- 
inni  of  mikið  undir  fótinn  i  hinni  alkunnu  varakröfu  sinni. 
Mun  hann  hafa  tekið  sjer  úrslit  málsins  á  þingi  mjög  nærri, 
þó  að  hann  vildi  ekki  gera  ágreining.  Upp  frá  þessu  fór 
heilsu  hans  mjög  að  hnigna,  enn  þó  hjelt  hann  nokkurn- 
veginn  hinum  forna  kjark  sínum  fram  að  árinu  1877. 
Þá  fóru  að  sjást  á  honum  veruleg  ellimörk,  hið  andlega 
fjör,  sem  hafði  haldið  honum  uppi,  tók  að  rjena  og  hann 
fór  að  missa  minni,  enda  dró  nú  að  æfilokum  hans. 

Á  imsan  hátt  reindum  við  íslendingar  i  Höfn  að  sina 
Jóni  Sigurðssini  ást  okkar  og  virðingu.  Hann  var  t.  a.  m. 
altaf  sjálfsagður  heiðursgestur,  ef  landar  hjeldu  sameigin- 
lega  skemtihátíð.  Svo  var  t.  d.  á  Þorláksmessu  1876,  er 
landar  hjeldu  veislu.  Þar  var  það  haft  til  gamans  að 
lesa  upp  og  sína  nísamda  jarteinabók  Þorláks  biskups,  rit- 
aða  i  fornum  stil,  og  á  jeg  það  handrit  enn,  skrifað  af 
Asmundi  Sveinssini  með  fornu  letri  á  pergamentspappír. 
í  þeirri  bók  vóru  skrásettar  ímsar  kímilegar  sögur,  sem 
nilega  höfðu  gerst,  og  suraar  tilbúnar  frá  rótum,  og  end- 
uðu  allar  á  áheiti  til  Þorláks  biskups  og  jartein,  sem  hon- 
um  var  þökkuð.  Ein  jarteinasagan  var  um  kláðamálið, 
sem  þá  var  ofarlega  á  dagskrá,  og  hafði  Jón  landritari 
Jónsson  verið  skipaður  lögreglustjóri  i  því.  Jarteinin  var 
svo  hljóðandi: 

»Á  því  eno  sama  áre  varð  sá  atburðr  í  Mosfells  sveit, 
at  sauðfénaðr  búanda  eins  fekk  sýke  þá  er  maura  sýke 
nefnesk.  búandenn  lét  þá  boð  fara  til  læknes  þess,  er 
heitenn  var  epter  einomfrægom  manne  af  sturlunga  kyne1). 
Enn  hann  fekk  eigi  dugat  fénaðenom.  ok  dró  at    eino   til 


*)     Hjer  er  átt  við  Snorra  díralækni  Jónsson. 

«ens  verra.  þá  var  til  kvaddr  sá  maðr  er  jóan  hét  ok  var 
virðinga  nafne  kláða  konungr  kallaðr.9)  ok  dugðe  eigi  at 
heldr.  þá  tók  búandenn  sér  kníf  i  hönd  ok  hét  á  enn 
helga  Þorlák  biskup  ok  tók  at  skera  allan  fénaðenn  kláð- 
oga  ok  eignaðe  hann  allan  þessom  Goðs  dýrlinge.  Enn 
jafnskjótt  ok  hann  hafðe  eina  sauðkindena  á  háls  skoret 
þá  lifnaðe  önnor  í  hennar  stað  úkláðig.  ok  hófo  sotan 
lofjarm  enom  sæla  Þorláke  biskupe  til  dýrðar«. 

Jeg  hef  sagt  frá  þessu  svo  greinilega,  af  því  að  við 
urðum  þess  varir,  eftir  að  jartein  þessi  var  upp  lesin,  að 
heiðursgesturinn,  Jón  Sigurðsson,  þiktist  við  og  hjelt  að 
hjer  væri  sveigt  að  sjer  sem  firverandi  erindreka  í  kláða- 
málinu,  þar  sem  nefndur  var  Jón  kláðakóngur.  Þó  tókst 
okkur  með  nokkrum  erfiðismunum  að  sannfæra  hann  um, 
að  því  færi  fjarri.  Sló  hann  þá  öllu  i  gaman  og  skemti 
sjer,  að  þvi  er  virtist,  vel  með  okkur  um  kvöldið. 

Árin  sem  jeg  var  i  Kaupmannahöfn  var  það  altaf 
siður  íslendinga  að  halda  Jóni  Sigurðssini  veislu,  þegar 
hann  kom  heim  af  þingi,  og  svo  var  gert  1877,  siðasta 
þingár  hans,  þegar  hann  kom  til  Hafnar.  Veislan  stóð 
5.  október,  og  orti  jeg  við  það  tækifæri  nokkrar  visur 
firir  minni  hans.  Það  kvæði  er  nú  löngu  gleimt,  og  varla 
þess  vert,  að  því  sje  haldið  á  lofti  —  jeg  hef  aldrei 
skáld  verið.  Enn  af  þvi  að  það  verður  að  teljast  með 
endurminningum  mínum  um  Jón  Sigurðsson  og  lísir  satt 
og  rjett  skoðun  minni  á  manninum,  þá  læt  jeg  prenta 
það  hjer: 

Vjer  þreijum  hjer  útlagar  ættjörðu  fjær  — 

til  ísalands  hugur  vor  rennur, 

þar  jökullinn  mjallhvítur  skautar  svo  skær, 

og  skínandi  Heklufjall  brennur, 

og  fiskivötn  brosa  við  blessaðri  sól, 

þeir  björbustu  speglar,  sem  náttúran  ól. 

Vjer  elskum  þig  brennheitt,  vort  ískalda  Frón, 
með  eldgígum,  vötnum  og  snævi, 


')    Þ.  e.  Jón  landritari. 


270  Eudurminningar  um  Jón  Sigurðsson. 

og  þaðan  þú  flitur,  vor  forseti,  Jón, 
oss  fjölþreiða  kveðju  af  sævi. 
Þitt  andlit  oss  minnir  á  áanna  grund, 
oss  íslenskan  færir  þú  blæ  ifir  sund. 

ÞW  augun  þín  björtu,  þau  brosa  svo  hlí 
sem  bládjúpar  tjarnir  á  heiðum. 
Þeim  speglar  þinn  djúpfróði  andi  sig  í 
und  augnabrám  hvelfdum  og  breiðum. 
Þeim  sást  þú  að  rjettindi  Lsland  sjer  á, 
sem  enginn  skal  hrekja  nje  traðka  nje  smá. 

Og  sjáir  þú  íslandi  eitthvað  sje  gert, 

í  ásmegin  færist  þú  stirkvan. 

í  filkingar  broddinum  fremstur  þú  ert 

að  fæla  burt  óstjórnar  mirkvann. 

Þá  brenna  þín  augu  sem  eldgígar  tveir, 

og  okkur  í  dimmunni  Ijós  bera  þeir. 

Og  hrímið  hið  hvíta  á  höfði  þjer  gljár 
sem  haustmjöll  á  Glámufjalls  bungu. 
Það  talar  um  starfsöm  og  eljurík  ár 
með  erfiði  hörðu  og  þungu. 
A  hvirfli  hins  aldraða  merkismans 
er  mjöllin  hinn  dírasti  lárviðarkrans. 

Vjer  þikjumst  ei  útlagar  ættjörbu  fjær, 

því  ísland  er  hvar  sem  þú  dvelur, 

þú  riddari  íslands,  sem  ert  oss  svo  kær 

og  eikonan  vaskastan  telur. 

Vjer drekkum þitt minni,  Jón  Sigurðarson  — 

vor  saga  í  nútíð  og  framtíðar  von. 

Sumarið  1879  sá  jeg  Jón  Sigurðsson  i  siðasta  sinn, 
áður  enn  jeg  fór  alfarinn  heim  til  íslands  frá  Kaupmanna- 
höfn.  Jeg  fór  þá  heim  til  þeirra  hjóna  til  aðkveðjaþau. 
Mjög  var  honum  þá  gengið  frá  því,  sem  áður  var,  enn 
þó  var  andlitsfallið  enn  hið  sama  og  svipurinn,  og  jeg  man, 
að  það  eins  og  lifnaði  ifir  honum,  þegar  hann  bað  mig 
að  skilnaði,  með  sinu  einkennilega  hlíja  brosi,  að  bera  ís- 

landi  og  vinum  sínum  heima  kveðju  sína.  Þetta  var  um 
miðjan  ágústmánuð.  Fjórum  mánuðum  síðar  var  Jón  Sig- 
urðsson  ekki  framar  í  tölu  lifenda. 

Síðast  man  jeg  það,  er  jeg  stóð  iíir  moldum  þeirra 
hjóna  i  Reikjavík  4.  maí  1880.  Jeg  var  einn  i  nef nd  þeirri, 
sem  Hilmar  landshöfðingi  Finsen  kvaddi  sjer  til  aðstoðar 
til  að  standa  firir  útförinni,  og  skal  jeg  ekki  fjölirða  um 
hana,  þvi  að  menn  geta  lesið  alt  þar  að  lútandi  í  blöðum 
og  ritum  frá  þeim  tíma.  Það  eitt  skal  jeg  taka  fram,  að 
við,  sem  i  nefndinni  vórum,  og  ekki  síst  landshöfðinginnr 
reindum  af  fremsta  megni  að  gera  sorgarathöfnina  svo 
hátíðlega  og  veglega,  sem  kostur  var  á.  Enn  eitt  er  mjer 
sjerstaklega  minnisstætt  frá  þeirri  jarðarför.  Við  gröfina 
vóru  sungin  sorgarljóð  eftir  Benedikt  Gröndal.  í  þeim 
stendur  þessi  spurning: 

Hver  verður  nú  til  þín  vopnin  góð 
í  hraustlega  hönd  að  taka? 

Jeg  man,  þegar  þetta  var  sungið,  að  það  vakti  hjá 
mjer  alvarlegar  hugsanir.  Jeg  leit  í  kring  um  mig  ifir 
hinn  mikla  mannfjölda,  sem  stóð  alt  í  kring,  og  jeg  sá 
engan,  als  engan,  sem  jeg  treisti  til  að  bera  vopn  hins 
látna  þjóðhöfðingja.  Ohugur  og  vonleisi  færðist  ifir  mig, 
og  mjer  fanst,  eins  og  gripið  væri  með  kaldri  hendi  utan 
um  hjarta  mitt.  En  i  sama  bili  man  jeg,  að  sólin  braust 
fram  i  gegnum  skiin  og  varpaði  geislum  sínum  ifir  gröfina 
og  mannþirpinguna.  Mjer  varð  einhvernveginn  hughægra, 
og  m jer  datt  í  hug :  Hver  veit,  nema  guð  gefi  þjóð  minni 
mann  í  mans  stað? 

Sá  maður,  sem  á  að  filla  skarð  Jóns  Sigurðssonar, 
verður  að  vera,  eins  og  hann,  »allra  manna  vænstur,  allra 
manna  snjallastur,  allra  manna  bestur«. 

Eigum  vjer  nú  sem  stendur  nokkurn  slíkan  stjórn- 
málamann  ? 

Jeg  ætla  mjer  ekki  að  svara  þessari  spurningu, 
þó  að  jeg  gæti  það,  því  að  jeg  vil  ekki  vekja  stríð  með 
þessum  linum,  heldur  beini  jeg  henni  að  hverjum  einum 
sem  þetta  les.     Svari  hver  firir  sig,  eftir  sinni  sannfæringu. 

»The  time  is  out  of  joint«,  segir  Hamlet  hjá  Shake- 
speare.  Megum  vjer  íslendingar  ekki  segja,  að  »tíminn 
sje  genginn  úr  liði«,  eins  og  landsmálahorfurnar  eru  nú, 
þegar  hver  höndin  er  uppi  á  móti  annari  og  alt  logar  í 
hatramlegum  flokkadráttum  ? 

Við  gömlu  mennirnir,  sem  bráðum  erum  úr  sögunni, 
horfum  á  leikinn  með  þungu  hjarta  og  spirjum  sjálfa 
okkur:  Hvar  á  þetta  að  lenda?  Hver  verður  framtíð 
lands  og  þjóðar,  þegar  við  erum  komnir  undir  græna 
torfu? 

Konungsskuggsjá  talar  á  einum  stað  um  ímiskonar 
»árgalla«,  þ.  e.  óáran  eða  hallæri.  Þar  standa  þessi  orð: 
»Nu  er  enn  ótalinn  árgalli,  er  miklu  er  þingri  einn  enn 
allir  þessir,  er  nú  höfum  vjer  talda,  ef  óáran  kann  að 
koma  í  fólkið  sjálft,  er  biggir  landið,  eða  enn  heldur  ef 
árgalli  kemur  í  siðu  þeirra  og  mannvit  eða  meðferðir,  er 
gœta  skulu  stjórnar  landsins,  firir  því  að  mart  liggur  til 
ráðs  að  hjálpa  því  landi,  er  óáran  er  á,  ef  á  þeim  lönd- 
um  er  gott,  er  í  hjá  liggja,  og  vjela  vitrir  menn  um.  Enn 
ef  óáran  verður  á  fólkinu  eða  á  siðum  landsins,  þá  standa 
þar  miklu  stærstir  skaðar  af,  því  að  þá  má  eigi  kaupa  af 
öðrum  löndum  með  fje  hvorki  siðu  nje  mannvit,  ef  það 
tínist  eða  spillist,  er  áður  var  í  landinu«.  Því  næst  lísir 
höfundurinn,  hvernig  fer,  þegar  ein  höndin  er  uppi  á  móti 
annari.  »Þá  þikir  ósiðar  mönnum  árvænt  og  bera  þeir 
þá  út  plóga  sína.  Því  næst  rennur  upp  ófriðarávöxtur, 
vex  ágirnd  og  ójafnaður«. 

Viturleg  orð  og  alvarleg  hugvekja  firir  alla  tíma.  Og 
ekki  síst  nú  á  þessum  ófriðartímum  firir  okkur  íslendinga, 
sjerstaklega  firir  þá  »er  gæta  skulu  stjórnar  landsins*. 

Enn  ifir  öllu  moldviðrinu,  sem  þirlast  upp  af  flokka- 
dráttunum,  skín  þó  í  eina  vonarstjörnu.  Minning  Jóns  Sig- 
urðssonar  er  hátt  hafln  ifir  deilumál  dagsins. 

Fullar  líkur  eru  til,  að  allir  flokkar,  hverju  nafni  sem 
nefnast,  hvert  einasta  mansbarn  af  íslensku'  kini  austan 
hafs  og  vestan,  muni  verða  samtaka  um  að  heiðra  minn- 

ing  Jóns  Sigurðssonar  á  aldarafmæli  hans.       Gefur   þetta 
-ekki  von  um  betri  tima? 

Guð  gefi,  að  minningarhátíð  Jóns  Sigurðssonar  megi 
marka  tímamót  til  als  hins  besta  í  þjóðlífi  voru.  Guð  gefi, 
að  allir  þeir,  sem  við  landsmál  eru  riðnir,  taki  hann  sjer 
til  eftirbreitni  í  fölskvalausri  ættjarðarást  og  ósjerplægni. 
»Þá  mun  aftur  morgna«. 

Reikjavík  í  aprílmánuði  1911. 


II. 
Eftir  Þórhall  biskup  Bjarnarson. 

Ritstjóri  Skírnis  náði  í  hálfgildings  loforð  hjá  mér  að 
segja  eitthvað  frá  Jóni  Sigurðssyni,  á  aldarafmæli  hans, 
af  því  er  eg  hefði  séð  og  heyrt  til  hans  i  æsku  minni. 
Og  nú  er  til  efndanna  kemur,  á  allra  síðustu  stundu,  finst 
mér  það  vera  altof  fátt  og  efnislítið  sem  eg  hefi  að  segja, 
en  fæ  eigi  lausn  hjá  ritstjóranum. 

Oft  heyrði  eg  um  Jón  Sigurðsson  talað  í  uppvexti 
mínum.  Svo  munu  og  flestir  ^afnaldrar  mínir  geta  sagt. 
Voru  og  Suður-Þingeyingar  margir  áhugasamir  og  kapps- 
fullir  í  stjórnmálunum  og  fylgdu  Jóni  vel.  Ekki  var  það 
])ó  alt  einbert  lof  og  fylgi,  sem  eg  Iieyrði  í  tali  manna. 
Sumum  þótti  hann  of  þrár  í  fjárhagsmálinu,  sjálfri  stjórn- 
arbótinni  teflt  í  tvísýnu  með  því  að  tvinna  þau  mál  sam- 
an.  Eg  þykist  muna  það  rétt,  að  hinn  fámáli  og  fastmáli 
maður,  síra  Þorsteinn  Pálsson  á  Hálsi,  léti  það  einna 
skýrast  uppi.  Get  eg  mér  þess  til  nú,  er  eg  rita  þetta, 
að  tengdasonur  síra  Þorsteins,  Arnljótur  prestur  Ólafsson, 
kunni  að  hafa  þar  nokkru  um  ráðið. 

Man  eg  það  gjörla,  hvernig  í  mér  festust  upp  úr  ein- 
liverjum  slíkum  samræðum,  þar  sem  eg  hefi  setið  hljóður 

í  horni,  þau  ályktarorð  föður  míns,  að  það  væri  brýn 
skylda,  að  fylgja  drengilega  og  hiklaust  slíkum  foringja 
sem  Jóni,  þó  að  á  milli  bæri  um  eitt  eða  annað. 

Aftur  heyrði  eg  föður  minn  stundum  á  það  minnast, 
að  Jón  væri  búinn  að  gleyma  vetrinum  íslenska  og  vor- 
hretunum.  Hann  teldi  það  alt  ómensku,  hve  smátt  og 
seint  gengi.     Sæi  bara  landið  í  sumardýrðinni. 

A  13.  ári  kom  eg  til  Hafnar,  átti  vetrarvist  á  Jót- 
landi  hjá  Jóni  lækni  Finsen,  en  á  undan  og  eftir  var  eg 
nokkrar  vikur  í  Höfn,  og  þá  heimagangur  hjá  Jóni  Sig- 
urðssyni.  Jón  sagði  mér  að  koma  til  sín  á  vissum  tíma  á 
morgnana,  gekk  hann  sér  þá  út  til  hressingar  og  tók  mig 
með  sér  og  sýndi  mér  þá  um  leið  bæinn.  Hann  var  svo 
kátur  og  ga  mansamur,  að  eg  varð  fljótt  ófeiminn  við 
hann,  og  spurði  eg  hann  margs.  Fæst  man  eg  af  því  nú. 
Ein  úrlausn  hans  toldi  þó  í  mér: 

»Því  eru  gufuskipin  að  blása?«  spurði  eg. 

»Þau  eru  að  láta  vita  að  nú  séu  þau  komin«,  var 
svarið. 

»En  hvernig  þekkjast  þau  hvert  frá  óðru?«  spurði 
eg  aftur. 

»Syngur  hver  með  sinu  nefi«,  var  úrlausnin. 

Næst  ber  fundum  saman  i  latínuskólanum.  Eg 
fór  suður  með  þingmönnum  i  júní  1871,  til  inntöku  i  skól- 
ann,  var  þá  Jón  kominn  til  alþingis,  og  var  hjá  Jens 
rektor  bróður  sinum  i  skólanum.  Mintist  hann  þá  kunn- 
ingsskaparins  frá  Höfn  og  tók  mér  mjög  ástúðlega.  Aftur 
fanst  mér  eg  eiga  lítilli  blíðu  að  fagna  hjá  Jens.  Var 
það  búið  til  eftir  á,  að  honum  mundi  hafa  þótt  faðir  minn 
full-gamansamur  í  sinn  garð  i  bréfum  til  frændkonu  sinn- 
ar,  frú  Guðlaugar  Aradóttur,  en  Jens  var  tengdasonur  manns 
hennar,  Bjarnar  Gunnlaugssonar.  Hitt  var  auðvitað  nóg 
efni  til,  að  mér  tókst  latneski  stýllinn  illa,  og  vildi  rektor 
þá  ekki  láta  mig  setjast  i  2.  bekk,  þó  að  nægan  undir- 
búningslestur  ætti  að  hafa  til  þess.     Uppi  var  eg  hjá  Jens 

bæði  í  sögu  og  landafræði,  fór  hann  með  mig  á  Balkan- 
skaga,  og  hafði  hvorttveggja  í  takinu  í  senn:  skifting 
landa  og  ríkja  frá  því  er  rómverski  keisaradómurinn 
klofnaði.  Var  eg  þá  nauðulega  staddur.  En  þá  heyrði 
eg  svörin  fyrir  aftan  mig,  en  þeirri  hjálp  var  eg  enn  svo 
óvanur,  að  eg  kunni  litt  með  að  fara.  Róminn  þekti  eg 
strax,  enda  varð  aldrei  vilst  á  þeim  rómi.  Jens  fór  að 
hvessa  augun  fram  i  bekkinn,  og  byrstist  í  röddinni,  en 
ekki  hastaði  hann  á  hvíslið  úr  þeim  stað. 

Á  eftir  tók  Jón  mig  tali  á  skólaganginum  til  að  hugga 
mig  og  hressa.  Spurði  hann  mig  þá,  hvort  eg  kynni 
söguna  af  Hræreki  Upplendinga-konungi,  og  mun  hann 
hafa  orðið  að  segja  mér  söguna.  Kvað  hann  svo  um,  að 
nú  yrði  eg  »kongur  á  Kálfskinni*  hjá  busunum,  og  gæti 
það  orðið  miklu  farsælla  en  að  setjast  í  2.  bekk. 

Þetta  gamanyrði  Jóns  varð  mér  heldur  að  liði  er 
heim  kom.  Féll  föður  mínum  allþungt,  er  prófið  hafði 
gengið  miður  en  til  stóð,  og  bætti  það  ekki  um,  er  sam- 
hliða  spurðust  eintómar  ágætiseinkunnir  við  heimspekis- 
próf  á  háskólanum,  eða  hvað  það  próf  þá  hét,  hjá  Krist- 
jáni  frá  Gautlöndum,  en  metnaður  eigi  alllítill  milli  höfð- 
ingjanna  Suður  Þingeysku.  Er  dálítið  var  liðið  frá,  sagði 
eg  föður  mínum  huggunarorð  Jóns  á  skólaganginum,  brosti 
hann  að  þeim  og  eins  að  hinu,  hvernig  hann  reyndi  að 
hjálpa  mér  í  prófinu.  Nú  hafði  verið  gengið  svo  frá. 
syðra,  að  eg  mætti  taka  Utneska  stýlinn  um  að  haust- 
inu  og  setjast  í  2.  bekk,  ef  betur  tækist,  en  faðir  minn 
varð  afhuga  því  ráði,  og  hygg  eg  að  orð  Jóns  Sigurðs- 
sonar  hafi  einmitt  ráðið  þar  miklu  um. 

Næsta  þingsumar,  1873,  man  eg  Jón  Sigurðsson  vel 
frá  Þingvallafundar-reið  þeirra  nafna,  hans  og  Jóns  Guð- 
mundssonar.  Vorum  við  ungir  menn  jafnan  á  öðru  leiti, 
og  áðum  hvorir  sér  og  snæddum  i  Seljadal.  Man  eg 
hvernig  síra  Benedikt  í  Múla  hamaðist  við  tjaldsúluna  — 
líklega  orðið  smeikur  um  að  niður  félli  tjaldið  —  og  eins 

18* 

man  eg  vel  »orðin  hvellu«  hjá  síra  Matthíasi,1),  en  ekki 
man  eg  annað  til  Jóns  Sigurðssonar,  en  að  hann  hlustaði 
fremur  þungbúinn  á  ræðurnar.  Síra  Benedikt  var  þá  einna 
rauðastur  allra,  og  var  þá  á  lofti  haldið  nyrðra  sumum 
orðskrípum  Kristjáns  bróður  hans,  er  þeir  hittust  eftir 
fundinn.  Var  Kristján  keskinn  sem  oftar  og  leit  amt- 
mannslega  á  málið.  Varð  honum  þá  að  orði  út  af  íhaldi 
Jóns,  að  kveikt  hefði  hann  í  sinunni  og  héldi  nú  að  hann 
gæti  slökt  eldinn  með  því  að  spræna  í  hann.  Kom  sama 
hugsun  fram  hjá  Hjaltalín  landlækni,  er  hann  hitti  Jón 
í  Reykjavik  rétt  eftir  fundinn,  og  kvað  Jón  hafa  vakið 
upp  þann  draug,  er  hann  gæti  eigi  kveðið  niður.2) 

Þingsumarið  1875  var  eg  orðinn  formaður  Þjóðvina- 
félagsdeildarinnar  í  latínuskólanum,  mun  eg  hafa  tekið  við 
af  Magnúsi  Andréssyni,  er  þá  varð  stúdent.  Stóð  sú  deild 
með  allmiklum  blóma,  er  félagið  var  nýstofnað  og  hitinn 
enn  í  mönnum.  Þá  fóru  fáein  bréf  okkar  á  milli,  og  mun 
þykja  nógu  einkennilegt  bréfið,  sem  hann  þá  ritar  ungum 
skólasveini  og  kemur  í  bréfum  Jóns,  er  nú  verða  gefin  út 
á  aldarafmælinu.  Mörgum  er  minnistætt  frá  því  ári,  að 
skólapiltar  fluttu  honum  k veðju  með  kvæði  G-ests  Pálssonar : 

Og  kom  nú  heill  að  klakabarmi  móður, 

þú  kappinn  dj'r,  er  aldrei  þektir  bönd. 

Jón  svaraði  kvæðinu  og  ávarpinu  með  allhörðum  mót- 
mælum   gegn    þeim    orðum,    að    hann   hefði  »aldrei  þekt 


*)    Gretið  verður  þess  er  þorðu  o.  s.  frv. 

2)  Grímur  Thomsen  á  þetta  á  undan  Jóni  Hjaltalín.  A  alþingi 
1869,  er  harðast  var  harist  um  stöðulögin,  var  Grímur  langtilkomumestur 
af  öllum  andstæðingum  Jóns  í  hóp  þingmanna.  I  einni  ræðu  sinni 
kemst  Grímur  svo  að  orði: 

„Eg  her  þakklátsama  virðingu  fyrir  hinum  háttvirta  forseta  vor- 
um  fyrir  þann  þátt,  er  hann  hefir  átt  í  að  vekja  þjóðaranda  vorn,  og 
einkum  dáist  eg  að  honum  sem  visindamanni,  en  hræddur  er  eg  um,  að 
honum  kunni  að  fara  eins  og  galdramanninum.  sem  eigi  gat  kveðið  þann 
drauginn  niður,  er  hann  hafði  vakið  upp.  Eg  er  hræddur  um,  að  þegar 
sá  tími  kemur  að  hann  vill  sjálfur  koma  samkomulagi  á,  þá  muni  hon- 
um  eigi  verða  unt  að  kalla  fylgisveina  sina  aftur  af  þeim  vegi,  er  hann 
sjálfur  hefir  vísað  þeim".     (Alþt.  1869,  I.  hls.  763) 

bönd«.  Hann  bað  okkur  ungu  mennina  vel  að  muna  það, 
að  gæta  hófs,  og  að  þau  bönd  og  takmörk,  er  maður  yríi 
að  setja  sér  í  lífinu,  væru  holl  og  nauðsynleg. 

Hún  var  annars  mikil  varfærnin  hjá  hinum  eldri 
mönnum  um  þær  mundir.  Vorið  1872  sendir  Björgvinar- 
samlagið  hingað  eimskipið  »Jón  Sigurðsson«  til  fyrstu 
strandferða  hér  við  land.  Yíir  því  var  mikill  föguuður, 
en  mest  var  það  óefað  nafnsins  vegna  að  skólapiltar  réðu 
af  að  fagna  skipinu  úti  á  höfn  sem  best  þeir  gætu.  En 
kveldinu  fyrir  kom  Jens  rektor  inn  í  Langaloftið,  þegar 
við  vorum  háttaðir,  og  bað  okkur  svo  innilega  að  sleppa 
þessu,  að  hætt  var  við  það.  Var  ástæðan  sú,  að  þetta 
gæti  orðið  lagt  út  á  þann  veg,  sem  skólanum  yrði  að 
meini,  þó  að  í  sjálfu  sér  væri  saklaust. 

Sumarið  1877  er  eg  orðinn  stúdent  og  fer  þá  til  Hafn- 
ar.  Var  eg  á  siðasta  samsætinu  er  landar  i  Höfn  héldu 
Jóni  heimkomnum  af  þingi.  Fanst  mér  það  heldur  með 
brodda-brag,  etið  og  drukkið  á  fínasta  og  dýrasta  sam- 
komustað  bæjarins.  Sóttu  þangað  helst  eldri  íslendingar, 
sumir  litt  kunnir  stúdentum,  enda  fulldýrt  fyrir  oss  yngri 
menn.  Man  eg  sem  ekki  neitt  úr  ræðum  Jóns,  en  undir 
hitt  var  eg  búinn  að  þar  mundi  gamall  og  grár  íslend- 
ingur,  Gríraur  Þorláksson  tannlæknir,  flytja  sömu  ræð- 
una  og  nú  hafði  hann  flutt  i  heilan  mannsaldur  í  forseta- 
veislum,  og  brást  það  eigi.  Fylgdi  það  og  ræðunni,  að 
koma  mættu  landar  til  sin  með  sjúka  tönn,  þó  að  tóm 
væri  buddan.  Þori  eg  eigi  beint  með  það  að  fara,  en 
rainnir  þó  heldur  að  ræðan  væri  á  dönsku,  en  efni  henn- 
ar  var  þetta,  að  það  væri  gott  og  blessað  þetta  háskóla- 
nám;  en  hitt  væri  fyrir  öllu  að  fá  einhverjar  verklegar 
framfarir  á  íslandi. 

Nokkrar  ræður  heyrði  eg  til  Jóns  Sigurðssonar,  bæði 
í  þingbyrjun  og  í  samkvæmum.  Man  eg  röddina  og  hreim- 
inn  og  burðina,  en  ekki  efnið  nema  úr  einni  ræðu.  Hún 
var  flutt,  að  þvi  er  eg  þykist  rétt  muna,  i  samkvæmi  vest- 
ur  i  Glasgow,  en  þar  var  þá  stærsti  veislusalur  Reykvík- 

inga.  Ætla  eg  að  verið  hafi  minni  íslands.  Efnið  var 
það  að  allan  þrótt  og  elju  ætti  að  leggja  við  grasræktina 
hér  á  landi,  og  mætti  þar  svo  mikið  að  gera,  að  landið 
stæði  að  gæðum  lítt  að  baki  akuryrkjulöndunum  Mætti 
geta  þess,  að  það  varð  fyrst  töluvert  síðar  að  landbúnað- 
ur  Dana  byltist  og  breyttist,  og  þar  kom  grasrækt  i  stað 
kornyrkju. 

En  þingræður  Jóns  las  eg  i  uppvexti  mínum.  Á  skóla- 
árum  mínum  voru  ræðurnar  í  gömlum  Alþingistíðindum 
skemtilestur  minn  á  sumrin.  Þingræðurnar  voru  áreiðan- 
lega  fyrrum  fyndnari  og  heflaðri  en  nú  á  dögum,  er  alt 
gerist  í  flaustri.  Það  var  metnaður  þá  í  þinginu  að  vanda 
frágang  á  ræðum. 

Mér  er  svo  fyrir  minni  eitt  ræðuupphaf  forseta  i  þing- 
tiðindunum  —  líklega  i  eða  útaf  kláðamálinu.  Man  út- 
litið  á  hinu  prentaða  máli.  Linunum  svipar  til  einstein- 
unga-raða  á  vegarbrún.  I  hita-þunganum  hefir  honum 
hrotið  af  vörum  varla  annað  en  eintóm  einsatkvæðis  orð, 
og  því  ber  svo  mjög  á  eyðubilunum  í  prentinu.  Efni 
máls  eitthvað  á  þá  leið:  Eg  veit  mínu  viti,  fer  mínu 
fram  hvað  sem  þið  segið  eða  gjörið.  Því  þótti  mér  svo 
vænt  um,  er  listamaðurinn  okkar  hvarf  frá  fyrra  mótinu 
af  Jóni.  Það  var  gullfallegt,  sögðu  allir.  En  Jón  var  þar 
svo  strokinn  —  of  prúðmannlegur,  ef  segja  mætti  um  prúð- 
asta  Tslending  aldarinnar.  Krafturinn  og  einbeitnin  kom 
miklu  betur  fram  í  seinna  mótinu,  sem  eftir  verður  steypt. 

Um  enga  ræðu  Jóns  mun  jafnmikið  hafa  verið  hugs- 
að  og  talað  hér  á  landi  og  meginræðu  hans  í  stöðulaga- 
málinu  á  þinginu  1869.  Man  eg  gjörla  hve  sólgnir  menn 
voru  að  ná  í  hana.  Þá  gat  Sigríður  biskupsfrú  Bogadóttir, 
sú  hin  skýra  og  skorinorða  kona,  eigi  bundist  þess  —  og 
hefir  síra  Eiríkur  Briem  sagt  mér  frá  þvi  —  að  láta 
mann  sinn  heyra  það  ósvikið,  að  það  væri  meir  en  von, 
að  Jón  Sigurðsson  hefði  alt  annað  vald  yfir  hugum  manna 
en  þeir  andstæðingar  hans.  Hún  kom  alveg  hrifin  ofan 
ár  skóla  frá  ræðunni,  og  þurfti  þó  víst  mikið  til  þess  að 
hún  yrði  frá  sér  numin. 

Annars  kom  lítið  atvik  fyrir  mig  í  kynningu  minni 
við  Jón  skömmu  eftir  að  eg  kom  til  Hafnar.  Það  var 
á  fyrsta  Bókmentafélagsfundinum  sem  eg  var  á.  Gestur 
Pálsson  var  þá  við  háskólann,  efnalaus  og  illa  staddur 
að  vanda,  og  fékk  hann  fylgi  okkar  yngri  manna  all- 
margra  til  að  ná  Skírnis-ritun  næsta  ár.  Eitthvað  varð 
það  hljóðbært  rétt  fyrir  fundinn  og  mun  Eiríkur  vísipró- 
fastur  Jónsson,  sem  þá  hafði  ritað  Skírni  um  hríð,  látið 
Jón  vita  af  og  leitað  trausts  og  halds  hjá  honum.  Var 
Jóni  eigi  síður  illa  við  þennan  samblástur  og  vildi  engin 
mannaskifti  hafa.  Eigi  kann  eg  nú  gjörla  frá  að  segja 
og  líklega  ber  gjörðabókin  engar  menjar  þess,  en  ein- 
hverju  harðrétti  þóttumst  vér  beittir  af  forsetanum,  er  vér 
höfðum  eigi  okkar  mann  fram.  Jón  lýsti  Eirík  rétt  kjör- 
inn  Skírnis-ritara  til  næsta  árs.  Þá  varð  eg  til  þess  að 
koma  með  nokkrar  fyrirspurnir  um  þetta  og  sýna  fram 
á  misfellurnar,  er  við  þóttumst  á  finna,  en  því  var  heldur 
þunglega  tekið.  Jóni  gamla  sinnaðist  bara,  hreytti  hann 
einhverju  úr  sér,  og  man  eg  að  hann  þúaði  mig,  blessaður 
karlinn.  Tók  enginn  í  þetta  með  mér  og  féll  það  svo 
niður.  Þegar  út  á  götuna  kom,  var  klappað  á  öxlina  á 
mér,  og  var  þar  kominn  Sigurður  L.  Jónasson,  er  varð 
forseti  Bókmentafélagsdeildarinnar  eftir  Jón  látinn.  Eg 
þykist  muna  orðrétt  það  sem  hann  sagði  við  mig  —  og 
svipinn  með:  »Eg  þarf  að  segja  yður  það,  ungi  maður, 
að  við  erum  ekki  vanir  því  hérna  að  standa  uppi  í  hár- 
inu  á  forseta«. 

Bætt  get  eg  því  við,  að  ekki  á  Björn  prófessor  Olsen 
við  mig  í  minningarorðunum  hér  að  framan,  þar  sem 
hann  segir  frá  því,  að  ungur  landi  hafi  risið  upp  gegn 
Jóni  Sigurðssyni  á  Bókmentafélagsfundi.  Þessi  árekstur 
minn  var  ofur-ómerkilegur,  sem  varla  nokkur  annar  gat 
munað,  en  sá  er  fyrir  varð 

Ekki  kom  mér  til  hugar  að  erfa  þetta,  og  jafnástúð- 
legur  var  Jón  mér  eftir  sem  áður  við  næstu  fundi,  og  var 
aldrei  á  þetta  minst  framar. 

Stúdentakvöldunum  hjá  Jóni  er  lýst  í  minningarorð- 
unum  næst  á  undan,  heíi  eg  engu  þar  við  að  bæta.  Það* 
var  ekki  nema  fyrsta  veturinn  minn  og  fram  eftir  öðrum 
sem  eg  átti  kost  á  þvi  að  koma  þar.  Síðustu  2  missirin 
sem  Jón  lifði  hnignaði  svo  heilsu  hans,  að  af  lögðust  kom- 
ur  vandalausra. 

Einu  sinni  kom  eg  i  sérstöku  erindi  til  Jóns.  Hafði 
góður  maður  heima  beðið  mig  að  leita  aðstoðar  Jóns  til 
að  fá  styrk  i  stjórnarráðinu  af  fénu  sem  veitt  var  þá  í 
fjárlögum  til  verklegra  og  visindalegra  fyrirtækja.  Jón 
taldist  undan,  bar  við  þreytu,  en  kvað  mig  sjálfan  geta 
eins  vel  komið  þessu  fram  við  Oddgeir  Stephensen.  Lagði 
hann  ráðin  á.  Sagði  mér  að  Oddgeir  mundi  mig  mjög 
margs  spyrja  úr  Keykjavík,  yrði  eg  öllu  að  svara  skjótt  og 
af  létta,  ogheldur  kríta  liðugt  en  verjast  úrlausnar,  á  hverju 
sem  gengi.  Var  Jóni  allmjög  hnignað  þá,  en  allur  komst 
hann  á  loft  af  glettni  og  gamni,  er  hann  var  aö  kenna 
mér  tökin  á  fornvin  sinum  Oddgeiri.  Gáfust  ráðin  ákjós- 
anlega  vel,  og  hélt  Oddgeir  mér  fulla  klukkustund,  en 
minst  var  um  sjálft  erindið  talað,  svo  sem  Jón  gat  til. 

Harður  var  Jón  oft  i  dómum  um  landa  sina.  Heyrði 
eg  hann  sérstaklega  kvarta  undan  uppburðarleysinu  og 
óeinlægninni :  »Þeir  segðu  ekki  meiningu  sína  nema  full- 
ir  eða  reiðir«.  —  Vel  skar  úr  i  sögudómum  hjá  honumr 
elskaði  hann  bæði  og  hataði  af  hraustri  lund.  Fastur  var 
hann  á  því,  heyrði  eg  eitt  kvöld,  að  Hákon  gamli,  eins 
og  hann  kvað  nú,  hefði  látið  byrla  Þórði  Kakala  eitur. 
Aftur  var  Jón  mjög  orðvar  i  garð  andstæðinga  sinna.  En 
fljótt  mátti  heyra  af  tali  frú  Ingibjargar,  ef  forseta  var 
kalt  til  manns. 

Farið  var  með  lik  Jóns  Sigurðssonar  i  kirkju  í  Höfn 
og  talað  yfir.  Báru  íslenskir  stúdentar  inn  og  út  kirkju- 
gólfið.  Þingforsetar  Dana  voru  þar  við  og  maður  af  hendi 
konungs  og  fleiri  höfðingjar.  Liebe  hæstaréttarlögmaður- 
inn  alkunni  var  þá  formaður  landsþingsins.  Hann  er  oss 
að  góðu  kunnur  og  kær  fyrir  það  að  hann  ánafnaði  10000 

kr.  til  búnaðarbóta  hér  á  landi,  og  heitir  sá  sjóður  Liebes- 
legat  og  styrkir  menn  til  landbúnaðarnáms  erlendis.  Ein- 
hver  bið  varð  á  eftir  sjálfri  útfararathófninni  áður  en  fólk- 
ið  fór  burt,  og  þá  gerði  Liebe  mikið  tal  úr  því  við  hina 
óldungana,  hvað  íslendingar  væru  orðnir  smáir  vexti  og 
pervisalegir,  ekki  sjón  að  sjá  þessa  hópa,  sem  inn  báru  og 
út,  móts  við  kempurnar  sem  voru  jafnaldrar  sjálfra  þeirra 
við  háskólann  og  Jóns  heitins  Sigurðssonar.  Enginn  okk- 
ar  landa  lagði  þar  orð  til,  en  við  heyrðum  á  sem  næstir 
stóðum. 

Orðin  festust  í  mér  og  rifjast  nú  upp  við  þessar  end- 
urminningar,  og  kemur  enda  nú  annar  skilningur  inn  í 
orðin  en  þegar  töluð  voru,  eins  og  gengur. 

Betur  væri  að  aldarminning  Jóns   Sigurðssonar   gæti 
orðið  islensku  þjóðinni  til  nýs  vaxtar  og  þroska. 
Reykjavík  í  maimánuði  1911. 


III. 

Eftir  Jón  alþingismann  Olafsson. 
1. 

Eg  var  ungur  drengur,  nýorðinn  13  ára,  þegar  eg 
kom  fyrst  til  Reykjavíkur  vorið  1863.  Eg  dvaldi  hér  um 
sumarið  til  að  búa  mig  undir  inntökupróf  í  latínuskólann 
um  haustið.  Úr  lestrinum  varð  nú  samt  lítið  fyrri 
hluta  sumarsins,  því  að  svo  ungur  sem  eg  var,  þá  eyddi 
eg  hverri  stundu,  sem  þing  stóð,  uppi  á  áheyrendabekkj- 
unum  til  að  hlusta  á  þingmennina  og  taka  eftir  þing- 
mönnunum. 

Eg  man  eftir,  hve  tíðrætt  mönnum  var  um,  að  Jón 
Sigurðsson  kom  ekki  til  þings  þetta  sumar.  Hann  hafði 
eg  mest  hlakkað  til  að  sjá  af  öllum  þingmönnum. 

Vorið  1805  komst  eg  ekki  austur  eins  snemma  og  eg 
hafði  ætlað,  eftir  að  skóla  var  sagt  upp,  og  var  hér  því 
nokkra  daga  framan  af  þinginu.  Þá  sá  eg  Jón  Sigurðs- 
son  fyrsta  skifti.  Hann  var  þá  ekki  nema  54  ára  og 
mátti  því  heita  maður  á  bezta  skeiði,  en  alhvítur  var 
hann  fyrir  hærum.  Andlitið  var  ekki  beinlínis  frítt,  en 
svipmikið,  fjörlegt  og  skörulegt;  augun  hýr  og  hlý  hvers- 
daglega  og  einkennilega  fögur.  Þegar  hann  talaði,  var 
eins  og  geislaði  af  augunum,  og  þegar  því  var  að  skifta, 
gat  verið  alveg  eins  og  eldur  brynni  úr  þeim.  Hann  var 
þreklega  vaxinn  maður  og  tígulegur  á  velli,  og  var  þó 
jafnan  nokkuð  lotinn  i  hálsi.  Snyrtimaður  í  klæðaburði 
var  hann  mestur  allra  þingmanna  í  þá  tíð,  þeirra  er  eg 
hafði  séð,  að  undanteknum  Gísla  Brynjúlfsyni,  sem  eg 
sá  á  þingi  1863.  Þriðji  mestur  snyrtimaður  á  þinginu  i 
þá  daga  var  Arnljótur  Ólafsson.  Jón  gekk  venjulega  á 
Ijósgráum  buxum  og  i  mórauðum  yfirfrakka  léttum  (sum- 
aryfirfrakka).  Hann  gekk  ætíð  með  pípuhatt.  Þegar 
hann  kom  til  þings,  var  hann  jafnan  til  húsa  hjá  Jens 
yfirkennara  bróður  sínum. 


Haustið  1865  fluttist  móðir  mín  búferlum  hingað  til 
Reykjavikur  og  eg  með  henni.  Sumarið  1867  var  alþingi 
háð  að  vanda.  Það  þing  var  að  ýmsu  merkilegt,.  eins  og 
þeir  þekkja,  sem  kunnugir  eru  stjórnmálasögu  vorri. 

Eg  var  nú  17  ára  og  sótti  þetta  vor  um  þingskriftir. 
Þingskriftum  var  þá  nokkuð  öðruvís  hagað  heldur  en  nú. 
Þingskrifarar  voru  tvennir:  innanþingsskrifarar  og  utan- 
þingsskrifarar.  Innanþingsskrifarar  rituðu  þá,  eins  og  nú, 
ræður  þingmanna;  skiftust  til  tveir  og  tveir  inni  i  salnum, 
og  hreinrituðu  svo  ræðurnar  á  eftir,  eins  og  þær  voru 
lagðar  fram  á  lestrarsalinn.  Þar  leiðréttu  svo  þingmenn 
ræður  sínar  eins  og  nú,  og  eftir  því  leiðrétta  handriti 
voru  svo  ræðurnar  prentaðar.  En  jafnóðum  og  hver 
fundur  var  leiðréttur,  voru  allar  ræðurnar  hreinskrifaðar 
i\  hvítan  pappír  i  arkarbroti;   það  gerðu  utanþingsskrifar- 


Endurmiriningar  um  Jón  Sigurðsson.  283 

arnir.  Alt  þetta  var  svo  bundið  sterklega  í  þykkar  bæk- 
ur,  og  þær  síðan  geymdar  eins  og  helgur  dómur  í  skjala- 
safni  alþingis,  og  þar  eru  þær  til  enn.  A  sama  hátt 
voru  þannig  hreinrituð,  og  síðan  bundin  í  bækur,  öll  skjöl 
þingsins.  Þetta  gerðu  og  utanþingsskrifarar.  Jón  veitti 
mér  utanþingsskriftir  við  þingið  þetta  sumar.  Innanþings- 
skrifurum  var  borgað  fast  kaup  eins  og  þingmönnum, 
3  rdl.  (6  kr.)  á  dag;  en  utanþingsskrifurum  voru  borgaðir 
24  sk.  (50  au.)  fyrir  örkina,  og  skyldi  vera  »akta«-skrift, 
en  það  minnir  mig  að  væri  28  stafir  í  línu  og  32  linur  á 
síðu,  en  4  síður  í  örk.  Greiðir  skrifarar  og  úthaldssamir, 
er  sátu  við  12  klst.  á  dag,  gátu  fyrir  þetta  verk  náð 
3  rdl.  kaupi.  Þó  að  eg  ritaði  allgóða  hönd,  var  eg  þó 
enginn  iðnismaður  við  skriftirnar.  Eitt  það  sem  ekki 
liýtti  fyrir  mér,  var  það,  að  eg  gerði  mér  alt  far  um  að 
láta  sem  fæsta  stafi  vera  umfram  á  örkinni,  en  auðvitað 
hélt  eg  fullum  stafafjölda.  Eg  hafði  strykblað  undir,  svo 
að  línutalan  var  örugg,  en  hvernig  sem  eg  hafði  mig  við, 
veitti  mér  það  örðugast,  að  ekki  yrðu  fleiri  stafir  í  línu 
en  skylda  bar  til.  Við  þessa  viðleitni  mína  fengu  síðurn- 
ar  það  útlit,  að  alt  sýndist  þar  óvenjulega  gleitt  og  gisið. 

Eg  hafði  aldrei  á  ævi  minni  enn  átt  orðastað  við 
Jón  Sigurðsson.  Við  utanþingsskrifarar  sátum  við  skriftir 
vorar  niðri  í  4.  bekkjar  stofu  í  latínuskólanum.  Einhvern 
dag  var  það,  að  Jón  Sigurðsson  kom  inn  og  gekk  um  og 
leit  á  verk  okkar.  Þegar  hann  kom  til  min  og  leit  á 
hjá  mér,  hnyklaði  hann  brýrnar,  tók  upp  þær  hreinskrif- 
uðu  arkir,  sem  hjá  mér  lágu,  og  fletti  þeim  lauslega. 

»Þér  skrifið  alt  of  gisið«,  sagði  Jón  nokkuð  stuttlega. 

»Það  er  »akta«skrift«,  svaraði  eg. 

»Nei,  þetta  er   ekki   aktaskrift«. 

»Jú,  það  e  r  aktaskrift.  Þér  getið  talið  stafi  og 
línur«. 

»Eg  þarf  þess  ekki;  eg  sé  það«. 

»Þér  sjáið  það  ekki  rétt.  Eg  veit,  að  það  er 
aktaskrift«. 

»Eg  vil  ekki  heyra  meira  slúður  um  þetta;  það  verð- 
ur  dregið  af  borgun  yðar  fyrir  svona  skrift«,  sagði  hann 
snúðugt. 

»Þér  um  það«  sagði  eg,  líklega  ekki  i  svo  auðsveip- 
um  tón,  sem  vera  bar,  því  að  það  var  farið  að  þykna  í 
mér  líka. 

Hann  svaraði  engu;  en  það  var  óblítt  augnaráð,  sem 
hann  sendi  mér  þegar  hann  fór  út. 

Annar  skrifari,  sem  inni  var,  átaldi  mig  harðlega 
fyrir  að  vera  svona  hortugur  við  forseta.  Eg  var  ekki 
á  sama  máli  og  sagðist  vita  að  eg  hefði  rétt,  en  forseti 
rangt,  og  hélt  því  fram,  að  sjálfur  Jón  Sigurðsson  væri 
ekki  of  góður  til  þess  að  gera  rétt,  þó  að  það  væri  ekki 
nema  skólapiltur,  sem  ætti  í  hlut.  Eg  eyddi  sjálfsagt  klukku- 
tíma  þetta  kvöld  i  það  að  telja  stafi  i  línum  á  þvi  sem 
eg  hafði  skrifað,  og  sannfærðist  um  það,  sem  eg  vissi 
reyndar  áður,  að  eg  hafði  haft  alveg  rétt  fyrir  mér. 

Þetta  var  fyrsta  skifti,  sem  eg  átti  tal  við  Jón  Sig- 
urðsson  á  ævi  minni,  og  eg  get  ekki  neitað  því,  að  það 
eins  og  skvetti  dálitlu  köldu  vatni  á  dýrkun  mina  á  hon- 
um.  Því  að  satt  að  segja  hafði  hann  verið  dýrlingur  i 
augum  mínum.  Hann  varð  það  nú  raunar  aftur  síðar  og 
er  það  enn.  En  þó  dálítið  á  annan  hátt  en  áður.  Þetta 
litla  atvik  opnaði  svo  augu  mín,  að  eg  sá,  að  jafnvei 
mestu  og  beztu  menn  geta  gert  rangt,  þótt  eigi  sé  viljandi, 
þegar  þeir  vilja  ekki  hafa  fyrir  því  um  smámuni,  að 
rannsaka,  hvað  rétt  er. 

Eg  hefi  getið  þessa  ómerkilega  smáatviks,  ekki  til  að 
lýta  Jón  Sigurðsson,  þvi  að  það  er  of  mikið  smáræði  til 
þess,  heldur  til  að  vekja  athygli  á,  hve  miklu  næmari 
áhrif  það  hefir  á  unglingana  með  þeirra  næmu  réttlætis- 
tilfinningu,  en  á  fulltíða  menn,  ef  þeim  er  rangt  tii   gert. 

Eg  skal  bæta  þvi  við,  að  eg  hélt  áfram  að  haga 
skrift  minni  nákvæmlega  eins  og  áður,  Þegar  eg  svo 
eitthvað  viku  síðar  afhenti  forseta  það  sem  eg  hafði  skrif- 
að  og  reikning  um  leið,  til  að  fá   borgun    fyrir   það    sem 

eg  var  búinn  með,  lét  forseti  skrifa  mér  ávísun  og  dró 
af  mér  sem  svaraði  einni  eða  tveim  örkum.  Þegar  eg 
sá  það,  færði  eg  honum  ávísunina  og  sagðist  ekki  taka 
við  neinu.  Hann  varð  styggur  við  og  sagði  mér  að  fara 
raeð  ávísunina.  Eg  lagði  hana  á  borðið  hjá  honum  og 
sagðist  ekki  taka  hana  og  ekki  mundu  skrifa  meira.  Við 
það  hætti  eg  þingskriftum.  Nokkrum  dögum  síðar  kom 
þingsveinn  með  ávísunina  til  móður  minnar,  og  tók  hún 
við  henni.  En  nú  var  ávísunin  fyrir  fuJlri  upphæð.  Eg 
komst  að  því  síðar,  að  Jón  hafði  látið  rannsaka  skriftina 
og  séð  að  reikningurinn  var  réttur. 

Það  sem  eftir  var  þingsins  var  eg  oftast  nær  í  áheyr- 
anda  sæti,  einkum  undir  umræðunum  um  stjórnarskrár- 
málið. 

Jón  hafði  þann  sið,  að  tala  jafnan  úr  forseta-sæti,  þá  er 
hann  ræddi  þingmál;  bar  hann  við  það  hærra  við  i  saln- 
um  en  aðra  menn.  Mér  er  sérstaklega  minnisstæð  ein 
ræða  hans  i  stjórnarskrármálinu  á  þessu  þingi.  Fyrra 
pfart  ræðunnar  flutti  hann  svo,  að  hann  hafði  hendurnar 
í  buxnavösunum  og  stóð  beinn.  En  er  á  leið  ræðuna, 
hélt  hann  þumalfingrunum  i  vestishandvegina,  eða  axla- 
böndin  undir  þeim,  sitt  hvorum  megin,  alveg  i  sömu 
stellingum  sem  á  líkneskinu,  sem  Einar  Jónsson  hefir  nú 
af  honum  gert.  Eg  sá  hann  svo  að  segja  daglega  á 
þingunum  1867,  69,  73  og  75.  Og  jafnan  er  hann  talaði 
á  þingi,  hélt  hann  höndunum  á  annan  hvorn  þann  hátt, 
sem  nú  hefi  eg  lýst;  stöku  sinnum  stakk  hann  þó  hægri 
hendinni  inn  á  brjóstið  og  lagði  vinstri  höndina  aftur 
fyrir  bakið.  Þannig  man  eg  til  dæmis  glögt  að  hann 
stóð,  er  hann  talaði  í  tjaldinu  á  Þingvöllum  1873.  Aldrei 
nokkru  sinni  stóð  hann  álútur  og  studdi  höndunum  á 
borðið,  eins  og  sumra  þingmanna  hefir  verið  siður. 

Rómur  Jóns  var  þægilegur,  einkar  skýr;  hann  talaði 
mátulega  hratt,  talaði  alvarlega  og  rökvislega,  beitti  ör- 
sjaldan  kímni  i  ræðu  sinni ;  hann  talaði  hiklaust  og  skipu- 
lega  og  varð  aldrei  setningafall. 

Það  var  á  þinginu  1869,  meðan  stjórnarskrár-málið 
var  til  umræðu,  að  einn  morgun,  er  þingmenn  komu  á 
lestrarsal,  var  fest  þar  upp  á  svörtu  töfluna  blað  með 
torkendri  hönd,  og  stóðu  á  því  3  vísur  og  var  þetta  upp- 
haf  að: 

Hárr  leikr  eldr  yfir  órum 
ættlands  himin-gættum«  o.  s.  frv. 

Jón  kom  að,  þar  er  menn  lásu  vísuna,  og  leit  á;  tók  svo 
upp  vasabók  sína  og  ritaði  hana  hjá  sér.  Enginn  vissi 
þá  i  svip,  hver  ort  hafði,  en  öllum  þótti  vel  kveðið,  og 
hafði  Jón  orð  á  því.  Það  varð  ekki  fyr  en  siðar,  að 
menn  vissu  höfundinn,  en  það  var  séra  Matthías 
Jochumsson. 

Svo  eg  taki  alt  með,  var  eg  í  hópnum,  er  vér  ungir 
námsmenn  í  Reykjavík  fluttum  Jóni  hið  snjalla  kvæði 
Matthíasar,  »Snillingur  snjalli«,  vorið  1869,  er  hann  kom 
til  þings.  Hann  kom  út  í  dyrnar  hjá  Jens  bróður  sínum 
meðan  vér  sungum  kvæðið,  og  þakkaði  það  með  ræðu. 

Vorið  1873  var  eg  skrifari  á  Þingvallafundinum  26. 
Júní,  og  hafði  orkt  kvæði,  er  þar  var  sungið.  Ekki  hafði 
það  verið  prentað,  því  að  það  var  orkt  á  Mosfellsheiði  á 
leiðinni  upp  eftir,  en  þeir  Einar  heitinn  Guðjohnsen  og 
fleiri  stúdentar  með  honum  tóku  afskriftir  af  því  handa 
þeim  er  sungu.  Jón  hafði  ekki  fengið  afskrift  af  kvæð- 
inu  og  kom  til  mín  og  bað  mig  um  að  gefa  sér  kvæðið. 
Get  eg  þess,  til  að  sýna  vott  þess,  hve  natinn  hann  var 
að  hirða  alt  þess  konar,  þótt  smátt  væri,  og  safna  því. 

Þetta  vor  munu  frelsishreyfingar  hafa  orðið  geist- 
astar  og  æsingar  hvað  mestar,  sem  eg  man  eftir  á  þessu 
landi.  Þá  mátti  ekki  aðrar  kröfur  heyra  nefndar  á  Þing- 
vallafundi,  heldur  en  persónusamband,  og  í  ræðum  nokk- 
urra  manna  var  jafnvel  þung  skilnaðar-undiralda,  sem 
gaus  upp  úr  hjá  sumum.  Jón  Sigurðsson  tók  til  máls, 
þá  er  gauragangúrinn  hafði  glumið  nokkra  stund;  honum 
var  þungt  niðri  fyrir  og  vítti  flónskuhátt  og  barnaskap 
fundarins  með  hörðum  orðum  og  miklum  alvöruþunga. 
Honum  var  gramt  í   geði    og    brýndi    fyrir    mönnum,    að 

>eir   væru    að    gera  tilraun  til  að  spilla  öllum  árangri  af 

>aráttunni    fyrir   þeim    réttindum,    sem   vér  værum  færir 

im    að    hagnýta    oss,    með    barnalegum    loftköstulum    og 

heimskulegu    óvitaflani.     Það    sljákkaði   að  vísu  nokkuð  í; 

fundinum    við  orð  hans,  og  enginn  man  eg  til  að  dirfðist 

að  andmæla  honum  beinlínis.     En  ályktanir  voru  þó  sam- 

þyktar    þvert    á    móti    ráðum    hans    og   ákveðið  að  kjósa 

menn    á  konungsfund  til  að  tjá  honum  samþyktir  fundar- 

ins.     En    er    stungið    var  upp  á  Jóni  Sigurðssyni  og  Jóni 

Guðmundssyni    til    þessa,  þá  afsögðu  þeir  það  báðir  mjög 

eindregið,  og  Jón  Sigurðsson  iét  á  sér  skilja,  að  það  væri. 

ið  svívirða  sig,   að  ætla  sér  að  flytja  konungi  það  erindi, 

sem  alveg  væri  gagnstætt  sannfæringu  sinni. 

Um  mitt  þetta  sumar  fór  eg  úr  landi  vestur  um  haf 
og  kom  ekki  til  íslands  aftur  fyr  en  nokkru  fyrir  þing 
1875.  Svo  stóð  á  skipaferðum  heim,  að  eg  varð  að  bíða 
vist  fulla  viku  í  Skotlandi  eftir  póstskipi.  En  það  kom 
þá  til  Granton  og  lá  þar  víst  eina  þrjá  daga  að  mig 
minnir.  Jón  Sigurðsson  var  með  skipinu  áleiðis  til  þings. 
Eg  bjó  þar  á  Granton  Hotel,  og  þar  bjó  líka  og  beið  eftir 
póstskipi  Mr.  Watts,  sá  er  gekk  Vatnajökul  þá  um  sum- 
arið;  hann  hafði  áður  verið  á  fslandi  og  var  kunnugur 
Jóni  A.  Hjaltalín,  sem  þá  var  bókavörður  í  Edinborg.  Þar 
kyntumst  við.  Kvöldið  áður  en  póstskipið  lagði  á  stað  til 
íslands,  hafði  Mr.  Watts  boð  inni  á  Granton  Hotel  og  bauð 
þangað  Jóni  Sigurðssyni,  Jóni  A.  Hjaltalín,  Mortensen 
Færeyingaþingmanni,  Slimon  kaupmanni  og  mér,  ásamt 
einhverjum  fleirum,  sem  eg  man  nú  ekki  að  nefna.  Watts 
mælti  fyrir  minni  íslands  og  þakkaði  Jón  A.  Hjaltalín  það 
með  ræðu  fyrir  Mr.  Watts.  Síðan  hélt  Watts  aðra  ræðu 
fyrir  minni  Jóns  Sigurðssonar.  Jón  Sigurðsson  skildi  ensku, 
en  talaði  eigi;  svaraði  hann  á  íslenzku  með  ræðu  fyrir 
Skotlandi  og  minningum  þess  og  bað  mig,  sem  sat  á  aðra 
hönd  honum,  að  þýða  fyrir  sig  jafnóðum.  Daginn  eftir  létum 
við  i  haf  og  höfðum  inndælisveður  alla  leið.  Watts  var  sjó- 
veikur   alla    leiðina,    lá    allan  daginn  á  maganum  uppi  á 

þilfari  og  nagaði  í  sig  reykta  síld;  annarar  fæðu  neytti 
hann  ekki  á  sjónum. 

Sumarið  áður  hafði  eg  fengið  nokkra  landa  i  Banda- 
ríkjunum  til  að  ganga  i  Bókmentafélagið,  og  var  það  sam- 
þykt  okkar,  að  allir  Vestur-fslendingar  skyldu  láta  árs- 
tillag  sitt  vera  $  2,00,  í  stað  6  króna,  og  var  það  félaginu 
talsverður  hagur.  Hafði  Jón  skrifað  mér  alllangt  bréf  og 
þakkað  mér  fyrir  þetta  viðvik  og  minst  á  horfur  íslands- 
mála;  en  þá  var  stjórnarskráin  nýkomin  út.  Mér  þykir 
mein  að  eg  finn  nú  ekki  bréfið  i  svip,  og  veit  eg  þó  að 
eg  á  það  einhverstaðar  i  fórum  minum. 

Hvort  þetta  hefir  nú  verið  tilefnið  eða  eitthvað  ann- 
að,  veit  eg  ekki,  en  á  leiðinni  upp  var  Jón  meir  á  tali 
við  mig  en  aðra  farþega,  en  það  voru  flest  Reykjavíkur- 
kaupmenn.  A  hverjum  degi  þegar  miðdegisverði  var  lok- 
ið,  bauð  Jón  mér  með  sér  á  þilfar  upp  og  sátum  við  þar 
á  bekk  með  smáborð  fyrir  framan  okkur  og  drukkum 
eggjatoddý,  altaf  tvö  glös,  og  reyktum;  gaf  hann  altaf 
eggjatoddýið  og  fekk  eg  ekki  að  gera  endurgjald,  en  vindl- 
ana  fekk  eg  að  gefa.  Því  tók  eg  eftir,  að  hann  kom  mér 
.altaf  til  að  tala,  en  talaði  tiltölulega  minna  sjálfur;  var 
hann  sífelt  að  spyrja  mig  um  Bandaríkin,  um  þjóðina, 
atvinnuvegi,  hugsunarhátt  og  stjórnarfar.  Og  þegar  hann 
heyrði,  að  eg  hefði  verið  um  veturinn  skrifstofumaður  á 
^inni  stjórnarskrifstofunni  i  Washington,  varð  honum  mjög 
tíðspurult  um  þingið  þar,  um  Grant  forseta  og  alla  stjórn- 
ina.  Hvervetna  fanst  mér  sem  bak  við  spurningar  hans 
lægi  hugur  á  að  vita,  hvort  ekki  kynni  eg  frá  neinu  því 
að  segja,  er  heimfæra  mætti  til  íslands  eða  hagnýta  þar 
til  gagns.  Má  og  vera  hann  hafi  haft  gaman  af  að  slægja 
mig  og  vita,  hvort  nokkur  lifur  væri  i  þorskinum.  Þá 
bar  okkur  sitt  hvað  i  tal  um  rit  brezkra  höfunda  um  þjóð- 
megunarfræði  og  stjórnfræði.  Eg  var  þá  mjög  trúaður  á 
kenningar  Manchester-skólans,  og  fann  eg,  að  honum  voru 
þær  kunnar,  en  ekki  var  hann  þeim  þó  fylgjandi  að  öllu, 
og  býst  eg  við,  að  viðræður  hans  um  það  efni  hafi  fyrst- 
ar  orðið  til  að  vekja  hjá  mér  efasemdir  um  algildi  þeirra 


Endurminningar  um  Jón  Sigurðsson.  289 

fcenninga.  Eg  var  þá  og  fullur  af  kenningum  MuTs  og 
ritum,  sem  eg  hafði  lesið  vestra.  Og  varð  mér  tíðrætt 
<um  .þann  höfund.  Ekki  hafði  hann  þá  lesið  annað  eftir 
Mill,  en  bók  hans  »Um  frelsið«  í  danskri  þýðingu,  ogþótti 
honum  mikið  til  hennar  koma.  Hann  hafði  þannig  ekki 
lesið  bók  Mill's  »Um  þingstjórn«  (On  Representative  Govern- 
ment).  Fann  eg,  að  hann  hafði  gaman  af  að  láta  mig 
segja  frá  efni  ýmsra  kafla  í  þeirri  bók,  og  sagðist  hann 
ætla  að  kaupa  sér  hana  og  lesa,  er  hann  kæmi  út   aftur. 

Morguninn,  sem  við  lögðum  frá  Granton,  gaf  eg  hon- 
um  eitt  eintak  af  riti  mínu  um  Alaska,  sem  eg  hafði  með 
mér  nýprentað.  Daginn  eftir  spurði  eg  hann,  hvort  hann 
hefði  lesið  nokkuð  enn  í  því  riti.  Hann  sagðist  hafa  lesið 
kverið  alt  í  gærkvöldi  og  í  morgun.  Lauk  hann  lofsorði 
á,  að  kverið  væri  skemtilega  skrifað,  »og  dottið  hefi  eg 
þar  niður  á  hugsanir,  sem  mér  eru  nýjar«,  sagði  hann; 
en  þess  kvaðst  hann  vilja  óska,  að  mér  tækist  ekki  að 
koma  mörgum  hér  að  heiman  til  að  flytja  vestur  um  haf. 
Fann  eg  það  á  öllu,  að  hann  hafði  lítinn  gáning  á  vestur- 
förum,  og  þótti  landið  þurfa  annars  með,  en  að  fólk  flytt- 
ist  burt  úr  landinu.  Eg  inti  eitthvað  i  þá  átt,  að  sjón- 
deildarhringurinn  víkkaði  fyrir  mönnum,  er  þeir  flyttust  i 
annað  land,  og  gæti  svo  farið,  að  einhverjir  hollir  og 
góðir  straumar  gætu  síðar  meir  streymt  heim  aftur  að 
vestan.  Hann  brosti  við,  meir  en  hálfgerðu  efasemdar- 
brosi,  og  óttaðist  að  þess  kynni  að  verða  helzt  til  langt 
að  bíða;  en  þó  tók  hann  mjög  hógværlega  i  málið. 

Eg  var  um  sumarið  i  Reykjavík  fram  eftir  þingi,  en 
eigi  minnist  eg  þess,  að  eg  ætti  neinar  viðræður  við  hann 
það  sumar,  nema  hvað  hann  veik  einu  sinni  vingjarnlega 
.að  mér  á  götu  og  þakkaði  mér  fyrir  kvæði  eftir  mig,  sem 
þé,  var  nýprentað  i  »Þjóðólfi«. 

Síðan  sá  eg  ekki  Jón  Sigurðsson  aftur  fyrri  en  i  Kaup- 
mannahöfn  eftir  nýár  1877,  er  eg  dvaldi  þar  eitthvað  tvo 
anánuði.  Eg  kom  þá  til  hans  og  heilsaði  upp  á  hann  skömmu 
•eftir  að  eg  kom  til  Hafnar,  seint  í  Janúar.  Bauð  hann 
mér  heim  til  sín  tveim  sinnum.     Hann  vissi,  að  eg  var  í 

þeim  erindum  að  kaupa  mér  prentsmiðju  og  ætlaði  að  fara 
að  gefa  út  blað  á  Eskifirði.  Var  því  eðlilegt  að  talið  dræg- 
ist  nokkuð  að  pólitik  bæði  þessi  kvöld.  Það  fann  eg  á 
honum,  að  hann  vildi  láta  frekari  stjórnarskrárbaráttu 
liggja  niðri  þá  um  stund,  en  snúa  sér  heldur  að  umbótum 
og  framförum  i  landinu,  reyna  að  hagnýta  sem  bezt  þau 
umráð,  sem  stjórnarskráin,  þótt  ófullkomin  væri,  hefði 
veitt  oss  yfir  málum  vorum.  Heldur  fanst  mér  Jóni  þá 
farið  að  hnigna  og  fjörið  orðið  minna  en  áður  hafði  verið. 

Eftir  þetta  sá  eg  Jón  ekki. 

Þetta  eru  fátæklegar  og  efnisrýrar  línur,  en  eg  hefi 
bundið  mig  við  þau  persónulegu  kynni,  sem  eg hafði 
af  Jóni  Sigurðssyni,  en  áleit  það  liggja  fyrir  utan  verk- 
efnið,  að  minnast  á  þau  áhrif,  sem  hinn  mikli  maður  hafði 
á  mig  sem  aðra  með  ritum  sínum  og  öllu  ævistarfi. 


IV. 

Eftir  Indriða  skrifstofustjóra  Einarsson. 

1.  Hættir,  framganga  og  umgengni. 
Útliti  Jóns  Sigurðssonar  ætla  eg  mér  ekki  að  reyna 
að  lýsa,  því  að  standmynd  Einars  Jónssonar  gjörir  þafr 
betur  en  eg.  Brjóstmynd  er  til  af  honum  í  alþingishúsinu ; 
hún  er  gjörð  af  Bergslien  myndhöggvara  Norðmanna,  sem 
gjörði  líkneski  Carls  Jóhans  (Bernadotte)  handa  Kristjaníu- 
bæ.  Eftir  þeirri  mynd  hefir  Einar  Jónsson  gjórt  höfuðið  á 
sinni  mynd  og  hún  hefir  alt  nema  augun.  Augu  Jóns  Sig- 
urðssonar  voru  óvenjulega  fögur  og  fjörleg,  þau  tindruðu 
svo,  sindruðu  og  brunnu,  þegar  hann  talaði,  og  var  hann 
þá  svo  tignarlegur,  að  mörgum  manni  komu  helst  til  hugar, 
þegar  hann  hélt  ræðu,  orð  Jónasar  Hallgrimssonar  um 
Kristján  VIII: 


Endurminningar  um  Jón  Sigurðsson  291 

»Fagureygur    konungur 
við  fólkstjórum  horfði«, 


Og 


»hvergi  getur  tignarraann 
tígulegra«. 

Eg  heyrði  hann  ekki  halda  fleiri  ræður  en  5—6,  en 
að  mínu  áliti  var  hann  mjög  mælskur  maður.  Hann  hafði 
sterkan  og  þægilegan  málróm.  Orðin  streymdu  skýr,  slétt 
og  oftast  þykkjuþung  af  vörum  hans.  Oft  varð  vart  við  að 
hann  hafði  litla  virðingu  fyrir  m  á  1  s  t  a  ð  mótstöðumanna 
sinna,  og  stöku  sinnum  varð  hins  sama  vart  til  mótstöðu- 
mannanna  sjálfra.  Þessa  lyndiseinkunn,  að  líta  fremur 
smátt  á  ýmislegt,  má  lesa  af  dráttunum  i  kringum  munn- 
inn.     En   sjaldan    mun  hann  hafa  haldið  svo  veizluræður 

—  aðrar  ræður  hefi  eg  ekki  heyrt  hann  halda  —  að  þar 
slægi  ekki  niður  einhverri  þeirri  hugareldingu,  sem  gat 
lýst  áheyrendunum  heim  um  kvöldið,  og  leiftrinu  af  henni 
varp  yfir  hugann  við  og  við  langan  tíma  á  eftir. 

Á  gangi  var  »Forseti«  —  svo  kölluðu  Hafnar-íslend- 
ingar  hann  þegar  eg  var  í  Höfn  —  fjörlegur.  Hann  gekk 
hratt,  nokkuð  boginn  i  herðum ;  hnén  horfðu  inn  á  við, 
hvort  á  móti  öðru,  en  fæturnir  voru  útskeifir.  Hann  var 
fínt  klæddur,  og  klæddi  sig  daglega  eins  og  yngri  menn  að 
því  leyti,  að  hann  var  jafnast  í  ljósum  buxum.  Hann  hafði 
ávalt  svartan  háan  silkihatt  á  höfði,  sem  frú  Ingibjörg 
kona  hans  mun  aldrei  hafa  gleymt  að  bursta  nokkurn  dag; 
sá  hattur  var  æfinlega  skygður.  Úti  brúkaði  Forseti  aldrei 
gleraugu,  og  eg  hefi  aldrei  séð  hann  með  gleraugu  eða 
nokkurn  sjónauka  fyrir  augum.  Hann  var  svo  likur  að- 
míral   Suenson,   —   þeim  er  vann  sigurinn  við  Helgoland 

—  að  íslendingar  sem  mættu  Suenson  tóku  hann  fyrir  Jón 
Sigurðsson  og  heilsuðu  honum.  Ef  Forseti  var  i  konungs- 
boði,  sagði  hann  að  menn  væru  að  tala  við  sig  um  flota- 
mál.  Eini  munurinn  á  útliti  þessara  tveggja  manna  var 
sá,  að  Jón  Sigurðsson  var  fríðari  maður  í  andliti  en  aðmir- 
állinn,  en  hnén  á  honum  vissu  alveg  eins  mikið  inn  og  á 
Forseta.  Báðir  höfðu  þeir  háan  svartan  silkihatt,  og  drógu 
hann  jafnmikið  niður  i  hnakkanum. 

19* 


292  Endurminningar  um  Jón  Sigurðsson. 

Ef  stúdent,  sem  var  kunnur  Forseta  mætti  honum  ein- 
um  á  götunum,  þá  stakk  Forseti  oft  hendinni  undir  arm  hon- 
um,  sneri  honum  við  og  mælti:  »Þér  hafið  ekkert  að  gjöra, 
gangið  þér  með  mér«.  Enginn  okkar  mundi  hafa  skorast 
undan  þeim  heiðri,  þótt  hann  hefði  haft  mikið  að  gjöra, 
sem  gat  komið  fyrir  að  við  hefðum.  Eg  varð  oftar  en  einu 
sinni  fyrir  þessum  heiðri.  Einu  sinni  þurfti  Forseti  að 
kaupa  regnhlíf,  þegar  hann  mætti  mér,  og  áleit  að  eg  væri 
nú  einmitt  maðurinn  til  að  vísa  sér  á  góðan  stað.  Eg  hélt 
að  staðurinn  mundi  vera  á  Austurgötu,  og  þar  fórum  við 
inn.  Stúlkan  fyrir  innan  búðarborðið  lagði  5  eða  6  regn- 
hlífar  á  borðið.  Forseti  spurði  um  verðið,  það  var  7  eða 
S  krónur,  eg  sá  að  honum  líkaði  lítt  regnhlíf  með  því 
verði,  og  fyrirlitningin  fyrir  8  krónu  regnhlífum  skein  i 
dráttunum  kringum  munninn;  hann  bað  um  15  kr.  regn- 
hlíf,  stúlkan  hafði  enga,  og  á  endanum  varð  hann  að  sætta 
sig  við  regnhlíf  sem  kostaði  11  kr.,  en  aldrei  lét  hann 
mig  gjalda  þess,  að  hann  fékk  enga  dýrari. 

í  öðru  sinni  sem  Forseti  mætti  mér,  stakk  hendinni 
undir  handlegginn  á  mér  og  sneri  mér  við  með  sér,  mætt- 
um  við  aðmírál  Suenson  úti  í  Grönningen.  Aðmírállinn 
varð  fyrri  til  að  heilsa,  og  Forseti  sagði  mér,  þegar  eg 
fór  að  tala  um  hve  líkir  þeir  væru  á  fæti,  að  hann  mundi 
heilsa  vegna  þess.  Þegar  eg  síðar  sá  son  aðmírálsins, 
gerði  eg  mér  í  hugarlund,  að  hann  hafi  hugsað  að  eg  væri 
sonur  Forseta  og  furðað  sig  á  því  hve  synir  þeirra  væru 
báðir  ljóshærðir. 

Allir  þessir  göngutúrar  enduðu  hvað  mig  snertir  á 
sama  hátt  Forseti  tók  mig  inn  á  eitthvert  dýrasta  kaffi- 
Húsið  í  Höfn,  heimtaði  listann  yfir  vínin,  veitti  stórt  glas 
af  portvíni,  sem  ekki  var  hugsandi  til  að  drekka  nema 
það  kostaði  1  krónu,  bauð  vindla  sem  urðu  að  vera  á  25 
aura  upp  að  1  krónu,  til  þess  að  það  gæti  komið  til  mála 
að  líta  við  þeim.  Fyrir  utan  dyrnar  kvaddi  hann  mig 
með  virktum,  vonaði  að  sjá  mig  næsta  sunnudagskvöld 
heima  hjá  sér,  setti  hattinn  langt  niður  i  hnakkann  og 
gekk  létt  og  fjörlega  heim  á  leið. 

Forseti  var  mikill  vinur  þeirra  manna  sem  lengi 
höfðu  unnið  með  honum  að  Bókmentafélagsstörfum  eða 
að  »Nýjum  Félagsritum«.  Fyrir  Sigurði  L.  Jónassyni 
bar  hann  mikla  virðingu,  enda  átti  hann  naumast  nokk- 
urn  tryggari  liðsmann.  Sigurð  Hansen  þótti  Forseta 
vænt  um,  en  hann  kallaði  hann  ávalt  »greyið  hann 
Sivert«.  Með  honum  og  Vilhjálmi  Finsen  og  Konráði 
Maurer  var  langvarandi  vinátta,  sem  aldrei  slitnaði 
meðan  hann  lifði.  Björn  Jónsson  virti  Forseti  mest  af 
öllum  ungum  íslendingum,  sem  komu  til  háskólans  i  þau 
fimm  ár  sem  eg  var  þar. 

2.     Fjárhagur. 

Forseti  var  enrbættislaus  því  nær  alla  æíi;  þótt  hann 
væri  um  stund  gjörður  að  skjalaverði  í  Danmörku,  þá 
var  embættið  lagt  niður  aftur,  að  þvi  er  hann  sjálfur 
sagði  vegna  þess,  að  Dönum  þótti  hann  nota  fróðleikinn 
úr  skjalasafninu  of  mjög  móti  Danmörku  og  of  mjög  fs- 
landi  í  vil.  Konráð  Gíslason  gaf  upp  ritarastöðu  sína  við 
Árna  Magnússonar  safnið,  til  þess  að  Forseti  gæti  fengið 
hana,  og  henni  fylgdu  1200  kr.  laun  á  ári,  og  var  fremur 
lítið  starf  i  þá  daga.  Fjárhagur  Forseta  varð  þess  vegna 
eins  og  þeirra  manna,  sem  Bjarni  Thorarensen  segir  um: 

»Konungs  haföi  haim  hjarta 
með  kotungs  efnum«, 

og  1865 — 68  mátti  ekki  lengur  við  svo  búið  standa. 
Eiríkur  Magnússon,  og  ef  til  vill  annar  íslendingur  i  Eng- 
landi,  leituðu  fyrir  sér  um  sölu  eða  veðsetningu  á  bóka- 
safni  Jóns  Sigurðssonar  þar.  Sá  vegur  reyndist  ekki  fær, 
og  málið  vandaðist.  Eiríkur  Magnússon  fór  þá  til  Georgs 
Powells,  bezta  vinar  síns,  sagði  honum  málavöxtu,  og* 
hvað  við  mundi  liggja  hins  vegar  fyrir  málefni  íslands, 
ef  Jón  Sigurðsson  yrði  gjaldþrota.  öll  framsókn  íslend- 
inga  gagnvart  Dönum  var  í  veði.  Konungshjartað  þurfti 
að  fá  27000  kr.,  og  Eirikur  Magnússon  mun  hafa  spurt 
vin  sinn,  hvort  ekki  mundi  mega  fá  nokkra  enska  auð- 
menn  til  þess  að  leggja  til  féð.    Þá  hallaði  Georg  Powell 

sér  aftur  á  bak  í  stólnura,  krosslagði  hendurnar  á  brjóst- 
inu  og  sagði:  »Því  má  eg  ekki  gjöra  það  einn?«  Hann 
lagði  fram  27000  kr.  aleinn.  En  málið  var  ekki  vanda- 
laust  að  heldur,  því  hvernig  átti  að  fara  að  til  þess  að 
Forseti  tæki  við  fénu? 

Svo  mun  forseti  hafa  álitið  nokkra  hríð,  að  bókasafn 
hans  og  handritasafn  væri  veðsett  í  Englandi.  Veðsetn- 
ingarskjölin  og  skrá  yfir  bækur  og  handrit  voru  send  til 
Englands,  en  voru  send  aftur  litlu  síðar,  því  peningarnir 
voru  greiddir  til  þess  að  Forseti  gæti  skrifað  íslandssögu 
i  næði,  en  til  þess  vissi  Georg  Powell  hann  færastan 
allra  manna. 

Laust  eftir  1870  fór  féleysið  enn  að  þreyta  Forseta 
svo,  að  hann  fór  að  hugsa  um  að  sækja  um  rektorsem- 
bættið  við  latínuskólann.  Enginn  efi  var  á  því,  að  hann 
fengi  embættið,  ef  hann  lofaði  því  á  móti  að  ganga  úr 
stjórnmáladeilunni  og  leggja  niður  þingmenskuna.  Forseta 
þótti  það  súrt  í  brotið,  og  bar  sig  saman  við  samverka- 
rnennina  á  íslandi  um  málið.  Þeim  þótti  rektorsembættið 
enn  súrara  en  honum,  og  lofuðu  honum  3200  kr.  launum  á 
ári  til  þess  hann  þyrfti  ekki  að  sækja.  Þeir  stofnuðu  til  þess 
Þjóðvinafélagið,  að  fá  saman  féð.  Af  því  fé  kom  lítið  i 
hendur  þeim,  sem  við  því  átti  að  taka.  1875  veitti  fyrsta 
alþingi,  sem  hafði  fjárveitingarvald,  honum  heiðurslaunin. 
1877  samdi  alþingi  lög  um  að  kaupa  bóka-  og  handrita- 
safn  Jóns  Sigurðssonar  fyrir  25000  kr.  Tryggvi  Gunn- 
arsson  gekst  manna  mest  fyrir  því.  Forseti  sat  daufur 
og  utan  við  sig  í  forsetastólnum,  utan  þings  var  hann 
orðinn  fjörlaus  i  tali  og  framgöngu.  Þingmenn  voru 
hugsandi  um  hvað  að  honum  gengi.  Þegar  Tr.  G.  talaði 
við  Grím  Thomsen  um  málið,  sagði  hann  Grími  að  skuldir 
mundu  valda  deyfð  Forseta:  »Er  hann  skuldugur?« 
sagði  Grímur  Thomsen,  og  alþingi  1877  veitti  alt  að  25000 
kr.  til  að  kaupa  bókasafnið. 

Stjórnin  lét  þegar  staðfesta  lögin.  Tveir  menn  voru 
skipaðir  til  að  virða  sat'nið;  þeir  voru  Vilhjálmur  Finsen 
og  Konráð  Gíslason.     Mig   bar   til   Hafnar   haustið    1878. 

Forseti  var  í  öngum  sínum  út  af  því,  hve  mikið  hann 
mundi  fá  fyrir  bókasafnið.  Gömul  óvild  var  á  milli 
Konráðs  Gíslasonar  og  hans  frá  því  Jón  Sigurðsson  hóf 
»Ný  Félagsrit«,  en  Fjölnir  leið  undir  lok,  en  Konráð 
hafði  orð  á  sér  fyrir  að  gleyma  aldrei  mótgjörðum.  Um 
K.  G.  mátti  segja  það  sem  Drachmann  orkti   um    ísland: 

»dér  hader  man,  naar  man  hader, 

der  elsker  man  til  sin  Död«. 

Forseti  sendi  mig  þess  vegna  til  Konráðs  til  að 
njósna  hvers  virði  bókasafnið  væri.  Eg  fór  til  hans  og 
spurði  hann  um  álit  hans.  »1  safninu  eru  5000  handrit«, 
sagði  Konráð  Gíslason.  »Væri  fengin  afskrift  af  þeim 
öllum,  þá  mundi  afskriftin  kosta  meira  upp  og  niður  en 
5  kr.  fyrir  hvert  handrit,  og  þá  fær  landið  allar  bækurn- 
ar  fyrir  ekkert«.  Eg  lét  í  ljósi  gleði  mína  við  móður- 
bróður  minn  yíir  því,  að  hann  léti  enga  óvild  til  Jóns 
Sigurðssonar  koma  fram  í  þessu  máli,  en  hann  svaraði: 
»Eg  hef  aldrei  verið  á  móti  Jóni  Sigurðssyni,  þegar  hann 
þurfti  að  fá  peninga«.  Stjórnin  keypti  bókasafnið  á  25000 
kr.  Liðugu  ári  síðar  dó  Jón  Sigurðsson,  og  gaf  íslandi 
eftir  sig  alt  sem  hann  átti,  en  það  voru  hér  um  bil  7000 
kr.  Tryggvi  Gunnarsson  mun  því  hafa  sagt  þingmönn- 
um  1877  satt  eitt  um  skuldir  forseta,  og  að  hann  mundi 
deyja  gjaldþrota,  landinu  og  málefnum  þess  til  hnekkis,  ef 
safnið  væri  ekki  keypt,  því  skuldir  hans  hefðu  orðið 
18000  kr.  Hvað  bækur  og  handrit  hefðu  hrokkið  fyrir 
því  á  uppboði,  skal  eg  ekki  leiða  neinar  getur  að. 

3.    Ung  var  eg  gefin  Njáli. 

Ef  þú  hefðir  séð  frú  Ingibjörgu  konu  Jóns  Sigurðs- 
sonar  oft  heima  hjá  sér,  og  heyrt  hana  tala  um  manninn 
sinn,  þá  hefði  þér  án  efa  einhvern  tíma  komið  til  hugar 
að  líkja  henni  til  Bergþóru  í  Njálu.  Frú  Ingibjörg  hefði 
aldrei  gengið  út  úr  brunanum  frá  Forseta  fremur  en 
Bergþóra.  Og  eg  hef  ávalt  furðað  mig  á  því  að  hún 
skyldi  ekki  deyja  daginn  eftir  að  hann  var  látinn,  en 
lifa  hann  7  til   8    daga,    og   get    ekki   þýtt   það    öðruvísi 

en  svo,  að  hún  haíi  þurft  að  sjá  hann  kistulagðan,  áður 
en  hún  færi  sjálf  af  heiminum. 

Þau  hjónin  voru  systkinabörn,  og  voru  mjög  lengi 
trúlofuð.  Þegar  Jón  Sigurðsson  var  orðinn  búsettur  í  Höfn 
mun  hún  hafa  skrifað  honum,  að  nú  væri  kominn  tími  til 
fyrir  þau  að  binda  enda  á  heitorð  sin  og  giftast.  Hann 
hafði  færst  heldur  undan  að  taka  við  frændkonu  sinni  og 
festarmey,  —  sagði  Hafnarannállinn  þegar  eg  var  þar,  — 
hann  hefði  naumast  tök  á  að  vinna  fyrir  konu,  og  fleira 
i  þá  átt.  En  Ingibjörg  lét  ekki  hlut  sinn,  fremur  þá  en 
oft  annars,  hún  lét  ekki  sannfærast,  og  svo  giftust  þau, 
og  samlíf  þeirra  varð  fyrirmyndar  hjónaband  frá  beggja 
hálfu,  þótt  þeim  yrði  ekki  barna  auðið.  Framan  af  vann 
frú  Ingibjörg  mikið.  Hafnarannállinn  sagði  að  hún  hefði 
saumað  mikið,  og  eg  efast  ekki  um  það,  að  hún  haíi 
gengið  að  hverju  sem  hún  gjörði  með  stóru  skapi,  kappi 
og  atorku.  Aldrei  varð  þeim  hjónum  sundurorða,  var  mér 
sagt  af  uppeldissyni  þeirra,  jafnvel  ekki  þótt  þau  hefðu 
mismunandi  skoðanir  i  einhverju  efni.  Þegar  eg  kyntist 
frú  Ingibjörgu,  var  hún  stórtæk,  þegar  hún  eyddi,  hún 
keypti  ávalt  það  dýrasta;  ef  hún  hefði  átt  að  kaupa  regn- 
hlif,  þá  hefði  regnhlífin  líklegast  ekki  verið  nógu  dýr  að- 
hennar  skapi,  nema  hún  kostaði  30  kr.  Hún  var  i  engum 
minsta  efa  um  það,  að  hún  sjálf  væri  fremsta  kona  á 
landinu,  ekki  fyrir  eigin  verðleika,  það  var  auðvitað,  held- 
ur  vegna  gjaforðsins  —  þar  sem  hún  var  gift  landsins 
langfremsta  manni.  Aðalsréttindum  fylgja  aðalsskyldur,  það 
vissi  frú  Ingibjörg  vel;  þess  vegna  þurfti  regnhlífin  hennar 
að  kosta  30  kr.  til  þess  að  vera  boðleg.  Maðurinn  hennar 
óx  i  hennar  augum  með  hverju  árinu,  sem  þau  voru 
saman,  hann  varð  allur  hennar  heimur,  og  öll  hennar  að- 
dáun,  og  þó  vílaði  hún  aldrei  fyrir  sér  að  segja  honum  til 
þess,  ef  hún  hafði  aðra  skoðun  á  mönnum  og  málefnum. 
Lundin  var  svo  hrein  og  bein,  að  hún  gat  ekkert  orð 
sagt  þvert  um  huga  sér. 

Eitt  sunnudagskvöld  var  eg  úti  hjá  þeim  hjónum,  og 
hafði  lesið  nýlega  rit  Stuarts  Mills  um  kúgun  kvenna. 

Eg  fór  að  tala  um  skoðanir  Stuart  Mills  á  málinu,  og  áleit 
þær  óhrekjandi.  Forseti  var  á  líkri  skoðun  og  flestir 
8tjórnmálamenn  voru  þá,  og  var  heldur  á  móti  kvennrétt- 
indum.  Frú  Ingibjörg  sat  i  hægindastólnum  sínum,  og 
var  búin  að  breiða  klæði  yfir  búrið,  sem  páfagaukurinn 
hennar  var  í,  og  kom  til  liðs  við  mig.  Allir  vita  að  póli- 
tík  er  ekki  að  eins  ástæður  fyrir  málinu,  heldur  einnig 
lunderni  til  að  halda  því  til  streitu.  Frúin  lagði 
til  lundernið,  en  eg  hefi  líklega  komið  með  eitthvað 
af  ástæðunum.  Þegar  hún  var  búin  að  segja  eitthvað  af 
því  helzta,  sem  henni  fanst  þurfa  að  segja,  þá  hélt 
Forseti  —  sem  aldrei  vildi  víkja  —  undan  og  sagði :  »Það 
er  ómögulegt  að  dispútera  við  yður,  þegar  þér  hafið  fengið 
konuna  mína  með  yður«. 

Heimili  þeirra  hjóna  var  algjörlega  íslenzkt.  Frúin 
bauð  oftast  þannig  heim:  »Komið  þér  nú  bráðum  upp  á 
harðan  fisk!«  Að  vera  boðinn  upp  á  harðan  fisk,  var 
sama  sem  að  vera  boðinn  til  íslenzku  hirðarinnar.  Allur 
matur  var  íslenzkur,  tíema  brauðið.  Asgeir  kaupmaður 
Asgeirsson,  eldri,  útvegaði  þeim  mest  af  vistunum.  Einu 
sinni  hafði  honum  og  frú  Ingibjörgu  borið  eitthvað  á  milli 
eitt  vorið.  Haustið  eftir  kom  hann  ekki  »upp  á  harðan 
Ask«  eins  fljótt  og  þau  hjónin  hefðu  ákosið.  Þá  var  eg 
sendur  út  tii  að  koma  honum  þangað,  og  það  tókst  svo 
vel,  að  hann  kom  með  mér  þangað  sama  kvöldið,  og  þar 
með  mun  sú  misklíð  hafa  jafnast  að  mestu  leyti.  Norð- 
menn  voru  tíðir  gestir  i  húsi  þeirra  hjóna;  Svíar  og  Þjóð- 
verjar  voru  þar  í  boði,  ef  þeir  voru  vinir  íslendinga. 
Aldrei  sá  jeg  þar  nokkurn  danskan  mann.  Enginn  dansk- 
ijr  maður  hafði  nokkru  sinni  komist  i  svo  mikið  vinfengi 
við  frú  Ingibjörgu,  að  honum  væri  boðið  »upp  á  harðan 
fisk«.  Liklegast  hefði  hvorki  frúin  né  fiskurinn  fallið 
þeim  í  geð. 

Ef  það  er  lukka  lífsins,  að  fá  i  aðalatriðunum  alt  sem 
maður  vildi  sér  helzt  kosið  hafa,  þá  var  frú  Ingibjörg 
giftusamasta  konan  sem  eg  hefi  komist  i  kynni  við.  Hún 
fekk   þann   eiginmann,  sem  hún  hafði  einan  elskað  ianga 

æfi ;  hún  varð  vegna  gjaforðs  síns  f remsta  konan  hjá  heilli 
þjóð.  Hún  fekk  að  vera  með  þessum  manni,  að  unna 
honum,  og  bægja  frá  honum  öllum  óþægindum  í  meira  en 
heilan  mannsaldur.  Hún  fekk  að  hjúkra  honum  veikum, 
og  loka  augum  hans  með  eigin  hendi.  Síðan  þegar  hann 
var  dáinn,  þurfti  hún  ekki  að  lifa  lengur  sjálf,  en  gat 
lagst  strax  i  gröfina  við  hliðina  á  honum,  sem  fyrir  henni 
hafði  verið  öll  veröldin  og  lífið.  —  »Ek  var  ung  gefin 
Njáli,  ok  hefi  ek  því  heitit  honum,  at  eitt  skyldi  ganga 
yfir  okkr  bæði«  —  sagði  Bergþóra. 

4.     Skoðanir. 

Þegar  Forseti  hóf  baráttu  sína  fyrir  verzlunarfrelsi 
landsins  við  allar  þjóðir  —  fyrir  1854  hafði  verzlunin  hér 
verið  leyfð  dönskum  þegnum  eingöngu  —  og  fullkomnaði 
verk  Jóns  Eiríkssonar,  hafði  hann  lesið  verzlunarsögu  ís- 
lands  alveg  ofaní  kjölinn  og  spjaldanna  milli.  Hann  bygði 
það,  sem  hann  hefir  skrifað  um  einokunarverzlunina  gömlu, 
algjörlega  á  ritgjörð  dansks  manns  Gyðinga  ættar,  sem 
hét  Nathanson,  og  ritgjörð  Nathansóns  var  algjörlega  lögð 
til  grundvallar  við  háskólann,  hjá  þeim  prófessor,  sem 
hélt  fyrirlestra  um  íslenzku  verzlunina,  en  það  var  Will- 
iam  Scharling.  Þegar  verzlunarsagan  var  honum  fullkunnug 
orðin,  barðist  hann  fyrir  verzlunarfrelsi  við  allar  þjóðir, 
og  leiddi  það  mál  til  sigurs  1854.  Hagnaður  landsmanna 
af  verzlunarfrelsinu  verður  ekki  reiknaður  með  vissu  síð- 
an,  en  það  mun  vera  óhætt  að  áætla  hann  10%  af  að- 
fluttri  vöru,  eða  sem  næst  30  miljónir  króna,  og  á 
útfluttum  vörum  má  áætla  hann  alt  sem  komið  hefir  inn 
fyrir  fé  á  fæti  og  hesta  —  hvorugt  keyptu  Danir  áður  — 
sú  fúlga  verður  nálægt  20  miljónum  króna.  Agóði  lands- 
manna  af  verzlunarfrelsinu  verður  til  þessa  dags  hérum- 
bil  50  miljónir  króna.  Þetta  sáu  menn  ekki,  en  menn 
höfðu  grun  um  hitt,  að  forseti  væri  skuldugur,  og  eyðslu- 
samur,  og  mætti  þess  vegna  ekki  koma  nálægt  fjármálum 
þessa  lands,  en  fjármálaspekin  væri  á  svo  háu  stigi  bæði 
hjá  bændum  og  embættismönnum. 

Hér  er  ekki  þörf  á  að  fara  út  í  það,  hvernig  Forseti 
var  búinn  að  kynna  sér  sambandsmálið  og  fjárhagsmál  ís- 
lands,  áður  en  hann  lagði  útí  baráttuna  í  þeim  efnum. 

Eg  kom  til  Hafnar  með  skilning  Espólíns,  og  ísleifs  á 
Brekku  —  held  eg  megi  segja  —  á  framkomu  Magnúsar 
Stephensens  konferenzráðs  meðan  Jörundur  konungur  sat 
hér  að  völdum.  Þessi  hugnæmi  kafli  íslandssögu  barst  i 
tal  eitt  kvöld  úti  hjá  Forseta.  Eg  slengdi  þvi  út  að  í  þ  v  i 
máli  hefði  Stephensen  farist  furðu  óviturlega.  Forseti 
sagðist  kannast  við  þá  skoðun,  en  var  alt  annarar  skoð- 
unar  sjálfur.  Hann  skýrði  frá  sinni  skoðun  á  þessa  leið: 
»Þegar  búið  var  að  taka  stiptamtmanninn  fastan  og  setja 
Jörgensen  hér  upp  sem  landstjóra  eða  bráðabirgðakonung, 
og  þetta  hafði  verið  gjört  af  skipherra  á  ensku  vopnuðu 
skipi,  þá  var  öll  ástæða  til  að  álíta  að  brezka  stjórnin 
stæði  bakvið  Phelps  (skipstjórann).  Danir  gátu  enga 
björg  veitt  sjálfum  sér  og  íslendingum  þvi  síður,  af  þeim 
var  ekkert  að  óttast.  Stephensen  átti  kunningja  og  vini, 
sem  stóðu  nærri  Englakonungi,  t.  d.  Jóseph  Banks.  Þegar 
Jörgensen  hafði  eftir  undirlagi  honum  vitrari  manna  gefið 
út  auglýsingu  um  að  kalla  alþing  saman  til  þess  að  gefa 
landinu  stjórnarskrá,  og  ætlaði  að  afhenda  þvi  vald  sitt, 
þá  var  það  ljóst  að  Bretastjórn  gat  ekki  snúið  sér  annað 
til  þess  að  mynda  þessa  nýju  stjóro,  en  til  M.  St.  sjálfs, 
og  að  hann  var  langfærasti  maðurinn  til  þess  að  taka 
við  taumunum.  Það  var  svo  langt  frá  því  að  framkoma 
M.  St.  væri  heimskuleg,  að  hún  var  bygð  á  öllum  þeim 
útreikningum,  sem  heima  var  unt  að  gjöra,  og  þar  að  auki 
vann  hann  patriótiskt  verk,  því  íslandi  hefði  orðið  stjórn 
hans  og  Englendinga  miklu  happadrýgri,  en  stjórn  ein- 
valdskonungsins  í  Danmörku  gat  nokkurn  tíma  orðið«. 

Þekking  Forseta  á  sögu  landsins  var  svo  skýr  og  ljós, 
að  þeim,  sem  þektu  atburðina,  sem  hann  talaði  um,  gat 
fundist  að  hann  hefði  lifað  sjálfur  þegar  atburðirnir  urðu, 
og  að  hann  hefði  talað  við  höfuðmennina,  sem  höfðu  átt 
hlut  í  þeim.  Mér  hefir  ávalt  fundist  að  Þórður  kakali  hafi 
verið  drepinn  á  eitri  i  Noregi,    og   að    konungurinn    hafi 

gjört  sendimennina,  sem  komu  þar  kvöldið  fyrir  dauða  hans, 
út  til  þess  að  lauma  eitri  í  drykk  Þórðar.  Líklegast  hefir 
Gizur  verið  í  ráðum  með  konungi.  Eg  sagði  Sigurði  Vig- 
fússyni  frá  þessari  skoðun  minni,  og  færði  ástæður  fyrir 
henni.  Þegar  eg  var  búinn  að  því,  setur  Sigurður  upp 
stór  augu,  og  sagði:  »Sama  sagði  Jón  Sigurðsson«.  Það 
er  hætt  við  því  að  hver  sem  les  frásögnina  i  Sturlungu 
um  dauða  Þórðar  kakala,  hugsi  um  hve  Hákoni  og  Giz- 
uri  varð  litið  fyrir  að  drepa  Snorra  Sturluson,  og  hvern 
hag  þeir  höfðu  af  því  að  Þórður  kakali  féll  frá,  muni 
komast  að  sömu  niðurstöðu. 

5.     Ógreiddar  skuldir. 

Þegar  stjórnarskráin  1874  átti  að  koma  i  gildi,  álitu 
ýmsir  vinir  Forseta  að  nú  ætti  hann  að  verða  íslandsráð- 
herra.  Enginn  maður  átti  það  betur  skilið,  og  engum  hefðu 
íslendingar  og  alþingi  fagnað  betur  en  honum.  Þetta  var 
skuld  sem  vér  áttum  hjá  Danastjórn.  Sú  skuld  var  aldrei 
borguð.  íslandsráðherrann  var  þá  ávalt  danskur  maður. 
Að  gefa  eftir,  eins  og  Elísabet  Engladrotning  gjörði  —  ef 
hún  gaf  eftir  á  annað  borð  —  með  fúsum  vilja  og  i  fylsta 
mæli  var  ekki  siður  i  Danmörku  þá.  En  hvernig  myndi 
nú  sú  stjórn  hafa  orðið?  Að  líkindum  hefði  Forseti  þótt 
óspar  á  fé  og  ráðríkur,  en  svo  hefði  sjúkdómurinn,  sem 
leiddi  hann  til  bana,  komið  yfir  hann,  þá  hefðu  völdin  orð- 
ið  honum  smátt  og  smátt  að  óþolandi  byrði,  öll  mótstaða 
hefði  orðið  honum  þungbær  þegar  heilsan  var  biluð.  Grím- 
ur  Thomsen,  Benedikt  Sveinsson  og  Arnljótur  Ólafsson 
hefðu  að  líkindum  orðið  foringjar  stjórnarandstæðinga  en 
átt  fáa  fylgdarmenn  í  fyrstu  Þeim  sem  einu  sinni  verður 
ráðherra  er  alloft  slitið  út  jafnframt.  Ef  Forseti  hefði  setið 
hér  í  stjórnarsessi  í  3  eða  4  ár,  þá  hefði  liklega  komið 
sár  á  hann  i  bardaganurn  og  móða  á  skjöld  hans  hér  og 
hvar.  —  Fyrir  hann  var  það  mesta  lánið  að  sú  skuld  var 
ekki  greidd.  Fyrir  oss  eftirkomendurna  er  gleðiefni  að 
taka  við  skildi  hans  skygðum  og  fáguðum,  og  festa  hann 
upp  á  skálavegginn  bæði  án  lasts  og  lýta. 

Hitt  var  skuldin  sem  Forseti  áleit  sig  standa  í  til 
Georgs  Powells.  Hann  áleit  sig  hafa  gengist  undir  að  skrifa 
íslandssögu  fram  til  hins  siðasta.  Forseti  hafði  setið  með 
pappír  og  ritföng  fyrir  framan  sig,  horft  utan  við  sig  út  i 
bláinn,  og  tekið  upp  hvað  eftir  annað:  «íslandssaga«.  Hann 
var  hættur  að  geta  hugsað.  Það  er  ómetanlegt  tjón,  að 
fiú  skuld  skyldi  ekki  greiðast.  Og  raunalegt  er  til  þess 
.að  vita,  að  maðurinn  sem  hafði  talað  sögu  landsins,  lifað 
sögu  landsins,  og  skapað  sögu  landsins,  skyldi  ekki  end 
ast  til  að  skrifa  sögu  landsins. 


íslendingar  munu  vera  minnisbeztir  allra  þjóða.  Alt 
sem  við  heflr  borið  hefir  verið  skrifað  upp,  á  bókfell,  leg- 
steina  eða  pappír.  En  bókfellið  máist  og  týnist,  legstein- 
arnir  þoia  ekki  loftið,  brotna  og  sökkva  í  jörð,  og  pappír- 
inn  fúnar  og  leysist  upp  í  duft.  Þegar  vér  ætlum  að  skrifa 
brot  úr  sögu  landsins  á  varanlegastan  hátt,  þá  förum  vér 
að  dæmi  annara  mentaþjóða  —  svo  langt  er  menning  vor 
komin  —  og  steypum  sögumyndirnar  í  kopar  á  strætum 
úti,  og  höggvum  þær  í  marmara  til  geymslu  á  söfnum  og 
í  skrauthýsum.  En  þótt  marmaramynd  Bergsliens  verði 
einhvern  tíma  brotin  og  brotunum  fleygt  í  öskuhauginn,  og 
þótt  koparmynd  Einars  Jónssonar  einhvern  tíma  eftir  nokk- 
ur  hundruð  aldir  verði  sokkin  i  jörð  og  gleymd,  þá  er 
það  ætlun  mín,  að  þeir  landsmenn,  sem  þá  verða  uppi, 
muni  muna  það  helzta  sem  Jón  Sigurðsson  gjörði  fyrir  ís- 
land.  Hann  var  of  mikill  maður  til  þess,  að  honum  verði 
gleymt  af  fámennri  þjóð. 


Jón  Sigurðsson. 

Hugleiðingar  út  af  líkneski  E.  Jónssonar,  því  er  sýnt  var 
í  búðarglugga  í  Reykjavík  veturinn  1911. 


Líttu  hér,  þjóð  mín!  listamanns  í  verki 
lauk  þinnar  ættar,  þann,  sem  bar  þitt  merki! 
Líttu  hér  tign  á  háu  höfðingsenni! 
Horfðu  með  lotning  þitt  á  iturmenni! 

Þannig  i  stríðinu  stóð  hann  alla  daga 
stórhuga,  djarfur  —  aldrei  þó  til  baga  — 
Þannig  hann  hvesti  brún  mót  böli  þjóðar, 
brennandi'  af  þrá,  að  rættust  vonir  góðar. 

Þannig  hann  stóð  á  Þjóðfundinum  sæla, 
þróttmiklu'  og  djörfu'  er  orðin  réð  hann  mæla, 
orðin,  sem  bergmálar  ísafoldin  bjarta, 
orðin,  sem  festust  dýpst  í  þjóðar  hjarta. 

Útrétt  var  höndin,  lýðinn  til  að  leiða 

leiðir  til  sigurs  —  veginn  til  að  greiða 

kynslóðum  yngri',  ef  kraft  og  vit  ei  brysti, 

að  keppa'  að  þvi  marki',  er  setti'  »Hinn  mesti'  og  fyrsti 

Útrétt  var  höndin,  til  að  saman  safna 
sundruðum  kröftum  —  til  að  láta  dafna 
einhuga  frelsisþrá  i  þjóðar-anda, 
þrekmikið  fylgi,  við  hið  sanna'  að  standa. 

Þannig  sem  foringi'  hann  stóð  í  styrjar  hriðum, 
staðfastur  bar  hann  skjöldinn  fyrir  lýðum; 

hugrakkur  lagði'  hann  bitrum  sannleiks  brandi 
beiskri  mót  lygi',  er  krepti'  að  þjóð  og  landi. 


Fögur  er  myndin  —  liking  liðnrar  æfi, 
»lárviðarsveigur«  þjóðar  við  þitt  hæfi, 
réttnefndi,  mikli  »Sómi,  sverð  og  skjöldur«! 
Saga  þig  geymir,  meðan  rísa  öldur. 

0,  að  þín  hönd  væri  horfin  til  vor  aftur, 
hjarta  þíns  ósérplægni  og  viljakraftur ! 
0,  að  þinn  leiðandi,  sigursæli  andi 
svifi  nú  yfir  skiftri  þjóð  í  landi! 


Leiðrétting.     Bls.  303  í  4.  línu  að  neðan :  2  0  2. 

Fjalltó  les  Fjallató. 


í    VfA   T  XUUl 

á  100  ára  afmæli  Jóns  Signrðssonar. 


Sjá  roðann  á  hnjúkunum  háu! 
nú  hlýnar  um  strönd  og  dal, 
nú  birtir  i  býlunum  lágu, 
nú  bráðna  fannir  í  jöklasal. 

Allar  elfur  vaxa 

og  öldum  kvikum  hossa. 

Þar  sindrar  á  sægengna  laxa,. 

er  sækja  i  bratta  fossa. 
Fjalltó  og  gerði  gróa, 
grund  og  flói  skifta  lit. 
Út  um  sjóinn  sólblik  glóa, 
syngur  ló  í  bjarkaþyt. 


O' 


-l/ 


Jón  Sigurðsson. 

Líttu  hér,  þjóð  mín!  listamanns  í  verki 

lauk  þinnar  ættar,  þann,  sem  bar  þitt  merki! 

þróttmiKiu'  og  djörfu'  er  orðin  réð  hann  mæla, 
orðin,  sem  bergmálar  ísafoldin  bjarta, 
orðin,  sem  festust  dýpst  í  þjóðar  hjarta. 

Útrétt  var  höndin,  lýðinn  til  að  leiða 

leiðir  til  sigurs  —  veginn  til  að  greiða 

kynslóðum  yngri',  ef  kraft  og  vit  ei  brysti, 

að  keppa'  að  þvi  marki',  er  setti'  »Hinn  mesti'  og  fyrsti«, 

Útrétt  var  höndin,  til  að  saman  safna 
sundruðum  kröftum  —  til  að  láta  dafna 
einhuga  frelsisþrá  i  þjóðar-anda, 
þrekmikið  fylgi,  við  hið  sanna'  að  standa. 

Þannig  sem  foringi'  hann  stóð  í  styrjar  hríðum, 
staðfastur  bar  hann  skjöldinn  fyrir  lýðum; 

hugrakkur  lagði'  hann  bitrum  sannleiks  brandi 
beiskri  mót  lygi',  er  krepti'  að  þjóð  og  landi. 


Fögur  er  myndin  —  liking  liðnrar  æfi, 
»lárviðarsveigur«  þjóðar  við  þitt  hæfi, 
réttnefndi,  mikli  »Sómi,  sverð  og  skjöldur« ! 
Saga  þig  geymir,  meðan  rísa  öldur. 

0,  að  þín  hönd  væri  horfin  til  vor  aftur, 
hjarta  þíns  ósérplægni  og  viljakraftur ! 
O,  að  þinn  leiðandi,  sigursæli  andi 
svifi  nú  yfir  skiftri  þjóð  í  landi! 

4.  marz  1911. 
B,  Þ.  Gröndal. 


Vorvísur 

á  100  ára  afmæli  Jóns  Signrðssonar. 


Sjá  roðann  á  hnjúkunum  háu! 
nú  hlýnar  um  strönd  og  dal, 
nú  birtir  i  býlunum  lágu, 
nú  bráðna  fannir  í  jöklasal. 

Allar  elfur  vaxa 

og  öldum  kvikum  hossa. 

Þar  sindrar  á  sægengna  laxa,. 

er  sækja  í  bratta  fossa. 
Fjalltó  og  gerði  gróa, 
grund  og  flói  skifta  lit. 
Út  um  sjóinn  sólblik  glóa, 
syngur  ló  í  bjarkaþyt. 

Hér  sumrar  svo  seint  á  stundum! 
Þótt  sólin  hækki  sinn  gang, 
þá  spretta'  ekki  lauíin  i  lundum 
né  lifna  blómin  um  foldarvang, 
því  næturfrost  og  nepjur 
oft  nýgræðinginn  fella  — 
sem  hugans  kul  og  krepjur 
oft  kjark  og  vonir  hrella. 
Alt  i  einu  geislar  geysast, 
Guð  vors  lands  þá  skerst  i  leik, 
þeyrinn  hlýnar,  þokur  leysast, 
þróast  blóm  og  laufgast  eik. 

Nú  skrýðist  í  skrúðklæði  landið 
og  skartar  sem  bezt  það  má. 
Alt  loftið  er  ljóðum  blandið 
og  ljósálfar  dansa  grundunum  á. 
Gleymt  er  gömlum  meinum 
og  gleymt  er  vetrar  striði. 
Menn  muna  eftir  einum, 
sem  aldrei  fyrnist  lýði. 
Þó  að  afhroð  ýmis  konar 
ella  sundri  og  veiki  þrótt  — 
minning  hans:  Jóns  Sigurðssonar 
safnar  allri  frónskri  drótt. 

Sjá!  óskmögur  íslands  var  borinn 
á  íslands  vorgróðrar  stund, 
hans  von  er  i  blænum  á  vorin, 
hans  vilji'  og  starf  er  i  gróandi  lund. 
Hann  kom,  er  þrautin  þunga 
stóð  þjóðlífs  fyrir  vori, 
hann  varð  þess  vorið  unga 
með  vöxt  i  hverju  spori. 
Hundraðasta  vor  hans  vekur 
vonir  nú  um  íslands  bygð, 
nepjusúld  og  sundrung  hrekur, 
safnar  lýð  í  dáð  og  trygð. 

H.  H. 

Um  lífshætti  álsins. 

Brot  úr  sögu  dýra-líffræðinnar. 

Eftir  Bjarna  Sœmundsson. 


Állinn  (vatnaállinn,  Anyuilla  vulgaris)  er  einn  af 
þeim  fiskum,  er  allur  almenningur  í  Norðurálfu  þekkir 
bezt  að  útliti  og  ýmsum  lífsháttum,  sökum  þess,  að  hann 
er  svo  afar-algengur  í  láglendum  héruðum,  í  fljótum,  tjörn- 
ura,  síkjum  og  flóðum.  En  flest  sem  lýtur  að  æxlun  hans 
og  fjölgun  hefir  verið  hulinn  leyndardómur  fram  á  síðustu 
aldir,  jafnvel  fram  á  síðustu  áratugi.  En  einmitt  á  þrem 
síðustu  áratugum  hafa  menn  í  flestum  löndum  hins  ment- 
aða  heims  byrjað  á  víðtækum  rannsóknum  á  lífsháttum 
hinna  nytsamari  sjávarfiska,  og  þessar  rannsóknir  hafa 
þegar  leitt  margt  i  ljós,  er  menn  höfðu  enga  hugmynd 
um  áður;  eitt  af  því  er  fjölgun  álsins.  Lífshættir  álsins 
eru  svo  merkilegir,  og  það  hefir  verið  svo  erfitt  að  kom- 
ast  að  réttum  skilningi  og  fá  fulla  þekkingu  á  ýmsu  í 
þvi  máli,  að  eg  hy gg  að  lesendum  »Skírnis«  muni  þykja 
fróðlegt  að  vita  eitthvað  um  það,  enda  þótt  állinn  eigi 
ekki  neinum  sérlegum  vinsældum  að  fagna  hjá  allri  al- 
þýðu  hér  á  landi.  Hann  er  sem  sé  hvorki  talinn  fémæt- 
mætur  né  fagur. 

Það  sem  sagt  verður  hér  á  eftir  er,  með  litlum  við- 
bótum,  erindi,  sem  höfundur  flutti  i  fyrra  haust  á  fundi 
i  »Mentamannafélaginu«  i  Reykjavik. 

1.   Állinn  og  frændur  hans. 

Það  á  eigi  við  að  setja  hér  langa  lýsingu  á  álnum, 
enda  þekkja  menn  hann  hér   viða.     Hann    er   langur   og 

mjór,  sívalur  og  eigi  ósvipaður  slöngu;  þess  vegna  hefir 
alþýða  fengið  ógeð  á  honum  og  vísindamenn  gefið  honum 
nafnið  Anguilla,  d  :  lítil  slanga.  Einkennilegt  er  það  einnig, 
að  hann  vantar  kviðugga,  og  að  allir  stöku  uggarnir  eru 
runnir  saman  i  einn  ugga  umhverfis  sporðinn.  Hann  er 
mjög  sleipur  á  roðið  og  hefir  afarsmátt  hreistur.  Stærðin 
er  vanalega  2—3  fet,  en  getur  orðið  5  fet. 

Frændur  hans,  aðrir  fiskar  af  álaættinni,  eru  flestir 
djúpfiskar,  langir  og  mjóir.  Kunnastir  þeirra  eru  Múr- 
e  n  u  r  n  a  r  (Murœna  helena  o.  fl.)  i  Miðjarðarhafi,  þær 
er  rómverskir  sælkerar  höfðu  svo  miklar  mætur  á,  að 
sagan  segir,  að  þær  hafi  verið  hafðar  i  haldi  og  aldar  á 
þrælakjöti,  því  að  þá  hafi  þær  þótt  ljuffengastar,  og  h  a  f- 
állinn  (Gonger  vulgaris).  Sá  fiskur  á  heima  víða  um 
hin  heitari  höf  og  hefir  nýlega  fengist  hér  við  Vestmann- 
eyjar,  en  var  hér  áður  óþektur.  Hann  er  mjög  líkur  áln- 
um,  en  stærri  og  alveg  hreisturlaus. 


2.   Állinn  i  ósöltu  vatni. 

Utbreiðsla  álsins.  Álsins  verður  vart  i  ám  og  vötn- 
um  á  láglendi  eða  við  strendurnar  i  öllum  löndum  Evrópu, 
er  liggja  að  Norður-íshafi  og  Atlanzhafi,  frá  Varangurs- 
firði  í  Austurfinnmörk  i  Noregi,  alt  suður  að  Miðjarðar- 
hafi  og  á  sama  hátt  í  öllum  Miðjarðarhafslöndum  og 
Vesturafriku,  suður  að  Sahara.  Ennfremur  er  hann  um 
allar  eyjar  frá  íslandi  til  Kanaríeyja  (sjá  1.  mynd).  (Ame- 
riku-megin  er  önnur  náskyld  áls-tegund  (A.  chrysypa); 
hennar  verður  vart  frá  Suður-Grænlandi  og  Labrador,  alt 
suður  í  Guayana  i  Suðurameriku.). 

Á  íslandi  er  állinn  nokkuð  algengur,  en  ólíkt  er 
þó  um  útbreiðslu  hans  í  ýmsum  hlutum  landsins.  A 
svæðinu  frá  Lónsheiði  suður  og  vestur  um  land  til  Skjálf- 
anda  verður  hans  meira  eða  minna  vart,  en  tiðastur  er 
hann  á  hinum  víðáttumiklu,  lágu,  votlendu  svæðum  í 
Hornafirði,  Meðallandi,  Landeyjum,  Flóa,  Ölfusi  og  á 
Borgarfjarðarundirlendi.     Aftur   á   móti   verður   hans   ör- 

sjaldan  vart  á  svæðinu  frá  Skjálfanda  til  Lónsheiðar.1) 
Þetta  er  eðlilegt,  þvi  að  állinn  á  heima  í  tempruðum 
löndum  (og  sjó)  og  þykir  að  líkindum  of  kalt  í  vötnum 
og  sjó  hér  norðaustanlands  og  austan,  enda  er  sjór  þar 
kaldari  en  annarsstaðar  hér  við  land  og  sama  mun  vera 
um  vötn  á  láglendi. 

Dvalarstaðir.  Állinn  lifir  einkum  í  lægstu  héruðum 
landanna;  í  grunnum  mýratjórnum,  flóðum,  sikjum,  ám  og 
lækjum,  þar  sem  mikil  leðja  er  i  botni  og  blómlegur 
jurtagróður.  Hér  á  landi  litur  út  fyrir,  að  hann  sækist 
eftir  v  o  1  g  u  v  a  t  n  i,  t.  d.  Varraá  í  Mosfellssveit,  Lauga- 
læknum  hjá  Reykjavík  og  ýmsum  lækjum  á  Vestfjörðum. 
Annars  er  hann  einnig  tíður  i  lónum  og  árósum,  þar  sem 
vatnið  er  sjóblandað,  og  hann  sést  einnig  i  fjörupollum, 
t.  d.  í  Grindavík  og  þar  smýgur  hann  langar  leiðir  eftir 
neðanjarðar  sprungum  upp  í  flæðitjarnir  og  hraungjár 
með  vatni  i.  Stundum  skríður  hann  á  milli  tjarna,  eftir 
votum  jarðvegi,  án  þess  að  hann  saki,  því  að  tálknaopin 
eru  svo  þröng,  að  ekki  er  sérleg  hætta  á  þvi  að  tálknin 
þorni.  Af  sömu  ástæðu  má  senda  hann  lifandi  langar 
leiðir  i  votum  mosa  i  tilluktum  kössum.  —  Á  vetrum 
þegar  frost  eru  mikil,  grefur  hann  sig  djúpt  niður  í  leðju 
vatnanna  og  mókir  þar.  Sagt  er  að  hann  þoli  að  gadd- 
frjósa  um  hríð. 

Burtfór  álsins  úr  vötnum.  Állinn  vex  upp  i  ósöltu, 
eða  lítt  söltu  vatni  og  getur  dvalið  þar  um  langan  tima 
eftir  að  hann  er  fullvaxinn.  Meðan  hann  er  þar,  er  litur 
hans  dökkur  að  ofan,  gulleitur  eða  ljós  á  hliðum  og  kvið 
(»guláll«).  Meltingarfærin  eru  í  fullum  þroska  og  állinn 
tekur  óspart  til  sín  alls  konar  fæðu  (smákvikindi,  smá- 
fiska,  ýmiskonar  ruður,  slóg  og  hræ),  en  æxlunarfærin 
(hrogn  og  svil)  eru  alveg  óþroskuð,  eggin  t.  d.  ósýnileg 
berura  augum  (míkróskópisk).  En  svo  kemur  að  því,  að 
hann  tekur  miklum  breytingum.    Hann  fær  á  sig  silfurlit 

')  Eg  varð  þess  var  i  fyrrasumar,  að  menn  á  Austfjörðnm  hugðu 
langan  og  mjóan  sjávarfisk,  er  nefnist  m  j  ó  n  i  (Lumpenus  larnpetri- 
formis)  vera  ál. 

og  nefnist  því  bjartáll1).  Augun  eru  lítil,  en  stækka 
að  mun.  Hann  hættir  að  eta  og  meltingarfærin  skreppa 
saman.  Aftur  á  móti  fara  hrogn  og  svil  að  stækka,  en 
þó  eigi  svo,  að  auðið  sé  að  greina  eggin  með  berum  aug- 
um.  í  þessu  ástandi  hveríur  hann  úr  vötnunum  og  fer 
til  sjávar.  Burtför  hans  úr  vötnum  fer  fram  á  haustin 
og  fram  eftir  vetri,  í  löndum  er  liggja  að  Eystrasalti  og 
Norðursjó,  en  það  er  órannsakað  hvenær  hún  á  sér  stað 
hér  á  landi;  líklegast  er  það  á  haustin,  þangað  til  vötn 
fer  að  leggja. 

Flest  af  því,  sem  nú  hefir  verið  skýrt  frá,  hafa  menn 
vitað  um  langan  aldur,  o :  menn  hafa  verið  vel  kunnugir 
lifsháttum  álsins  í  ósöltu  vatni.  En  eftir  það  að  hann  er 
kominn  í  sjóinn  fyrir  fult  og  alt,  hafa  menn  ekkert  um 
hann  vitað  að  því  einu  undanteknu,-  að  veitt  hefir  verið 
á  haustin  mikið  af  bjartál  með  ströndum  Svíþjóðar  og 
Danmerkur.  Ferð  álsins  úr  vötnunum  hefir  því  verið  i 
tvöfaldri  merkingu  ferð  út  í  myrkrið,  út  i  myrkur  hafs- 
djúpsins  og  myrkurt  ókunnugleikans.  Það  er  fyrst  á  sein- 
ustu  þrem  áratugum,  að  menn  hafa  fengið  nokkra  vitn- 
eskju  um  álinn  i  sjó,  eins  og  síðar  mun  verða   vikið    að. 

3.    Fjölgun  álsins. 

Það  hefir  reynst  erfitt  atriði  til  rannsókna  og  gengið 
seint  að  fá  þekkingu  á  því,  hvernig  háttað  er  um  fjölgun 
álsins,  enda  þótt  hann  sé  einn  af  þeim  fiskum,  er  auð- 
veldast  er  að  ná  í  og  hafa  i  haldi  meðan  hann  er  i  vötn- 
um,  og  verður  það  vel  skiljanlegt,  þegar  menn  vita,  hvernig 
i  öllu  liggur. 

Skoðanir  éldri  tíma.  Þó  að  állinn  hafi  verið  þektur 
og  veiddur  frá  ómunatið,  þá  höfðu  hvorki  alþýðumenn  né 
vísindamenn  neina  þekkingu  á  fjölgun  hans.  Skoðun 
alþýðu  (að  svo  miklu  leyti  sem  alþýða  hafði  myndað  sér 
nokkura  skoðun  á  þessu)  til  sveita,  þar  sem  menn   verða 


*)    Nafnið  kemnr  fyrir  i  Ferðabók  Eggerts,  en  eigi    sést   þar   glögt, 
hvort  það  eigi  við  silfurlitan  ál. 

álsins  helzt  varir  í  tjórnum,  flóðum  og  síkjum,  var  víst 
einkum  sú,  að  hann  kviknaði  í  leðju  eða  rotnandi  efn* 
um.  En  við  sjóinn,  meðal  fiskimanna,  er  stunduðu  ála- 
veiðar  í  lónum,  árósum  eða  meðfram  ströndum,  í  fjörðum 
og  sundum  (eins  og  gert  er  víða  við  Eystrasalt,  í  Dan- 
mörku  og  á  Norðurítalíu),  var  sú  skoðun  víst  algengust, 
að  hann  gyti  á  grunni  í  fjórðum  og  með  ströndum  fram, 
einkum  þar  sem  marhálmur  og  annar  þéttur  gróður,  eða 
jafnvel  rotnandi  þari  er  i  botni.  Þessi  skoðun  hafði  eðli- 
lega  myndast  af  þvi,  að  menn  sjá  oft  urmul  af  smáum 
álaseiðum  á  svona  stöðum  (sjá  siðar)  og  sú  skoðun  er 
vist  langt  frá  því  dauð  enn. 

Skoðanir  visindamanna  á  þessu  máli  tóku  ekki  mikið 
fram  skoðunum  alþýðu,  sem  ekki  var  von,  því  að  þær 
voru  ekki  bygðar  á  neinum  verulegum  rannsóknum.  Jafn- 
vel  hinir  miklu  náttúrufræðingar  fornaldarinnar,  þeir  Ari- 
stóteles  og  Plihius  reyndu  að  gera  sér  grein  fyrir  þessu, 
en  komust  ekki  lengra  en  alþýðan,  því  þeir  hugðu  álinn 
vera  kviknaðan  úr  möðkum  eða  slepju.  Við  þetta  sat 
eðlilega  meðan  vísindamennirnir  létu  sér  nægja  að 
sækja  allan  fróðleik  um  náttúruna  i  rit  þessara  ágætu 
fornaldar  vísindamanna,  o:  þangað  til  langt  fram  á  18, 
öld,  þegar  náttúruvisindin  (tilraunavísindin)  tóku  að  lifna 
við  fyrir  alvöru. 

Rannsóknir  síðustu  alda.  Fyrsta  merkisuppgötvunin 
er  gerð  var  viðvíkjandi  æxlun  álsins  var  sú,  að  ítalskur 
náttúrufræðingur,  Mondini  að  nafni,  fann,  við  rannsókn 
á  innyflum  álsins  1777,  að  i  honum  voru  hrogn  (egg)  eins 
og  i  öðrum  fiskum,  og  þrem  árum  síðar  gerði  merkur 
danskur  náttúrufræðingur,  0.  Fr.  Muller1),  hina  sömu 
uppgötvun,  án  þess  að  vita  um  uppgötvun  hins.  Með 
þessu  var  hnekt  hinni  gömlu  kviknunarkenningu ;  þvi 
þegar  eggin  voru  þekt,  var  engin  ástæða  til  að  ætla  ann- 


*)  Flestar  merkis-uppgötvanir  viðvíkjandi  lifsháttum  álsins  hafa 
danskir  og  ítalskir  náttúrufræðingar  gert,  eins  og  sjá  má  á  því. 
sem  sagt  verður  hér  á  eftir.  Það  er  eðlilegt,  því  að  í  Danmörku  og; 
á  Italiu  eru  mestar  álaveiðar  hér  í  álfu. 


310  Um  lifshætti  álsins. 

að,  en  að  fjölgunin  væri  með  sama  hætti  og  hjá  öðrum 
fiskum. 

Eftir  þessa  uppgötvun  komu  þó  fram  tvær  algjörlega 
rangar  skoðanir,  bygðar  á  ófullkominni  athugun;  önnur 
sú,  að  állinn  væri  tvíkynja  (tvítóla),  hin,  að  hann  ætti 
(lifandi)  unga.  Astæðan  fyrir  fyrnefndu  skoðuninni  var 
sú,  að  menn  höfðu  ætlað  að  fita,  er  sást  utan  á  hrognun- 
um  (í  mjög  feitura  fiski),  væri  s  v  i  1 , x )  en  ástæðan  f yrir 
hinni  síðarnefndu  sú,  að  innyflaormar  (spóluorraar,  Ascaris), 
er  fundist  höfðu  í  álum,  voru  álitnir  vera  fóstur  fisksins. 

Þessar  skoðanir  ríktu  hvorki  meira  né  minna  en  nærri 
heila  öld,  og  á  þvi  tímabili  stóð  þekkingin  á  þessu  máli 
yfirleitt  í  stað.  1873  gerðist  loks  sá  merkisatburður,  að 
ítalskur  náttúrufræðingur,  S  y  r  s  k  i  í  Triest,  fann  svil  í 
álum,  fann  karlfiskinn  (hænginn)  og  kollvarpaði  þar 
með  þeirri  kenningu,  að  állinn  væri  tvíkynja.  Þessa  upp- 
götvun  hans  staðfestu  svo  ýmsir  náttúrufræðingar  á  næstu 
10  árum,  og  einn  þeirra,  ítalinn  J  a  c  o  b  y ,  gerði  þá  merku 
uppgötvun  að  karlfiskarnir  eru  minni  en  kvenfiskarnir, 
sjaldan  lengri  en  48  cm  (18"),  og  aldrei  lengri  en  50  cm, 
halda  sig  nær  sjó  en  þeir,  i  árósum  og  lónum,  en  ganga 
sjaldan  verulega  upp  í  ár.  Loks  sýndi  Þjóðverjinn 
Benecke  fram  á,  1881,  að  eigi  gæti  átt  sér  stað,  að  áll- 
inn  ætti  unga;  til  þess  væri  eggjafjöldinn  alt  of  mikill. 
Hann  fann  alt  að  því  5  miljónir  eggja  í  einni  hrygnu.  En  í 
fiskum,  er  eiga  unga  (t.  d.  karfa),  eru  eggin  tiltölulega  fá. 

Um  1880  var  þá  komið  svo  langt,  að  vísindamenn 
þektu  bæði  kyn  álsins    og  voru    fullvissir    um,    að    hann 


*)  Æxlunarefni  fiskanna  eru  (eins  og  annara  dýra)  egg  ogsæði. 
Eggin  (hrognkornin)  myndast  í  hrogna  sekkjunum  (eggjakerfun- 
um)  og  eru  hnöttóttar  frumlur,  með  hýði  og  lífslími  (prótóplasma),  er 
greinist  í  myndunarblóma  með  frjóblöðru  (frumlukjarna), 
er  fóstrið  myndast  úr,  og  næringarblóma,  er  fóstrið  nærist  á, 
meðan  það  er  í  egginu.  Sæðið  myndast  í  sviljunum  (sæðiskirtlum). 
Það  er  hvítur  vökvi  („mjólk")  með  aragrúa  af  sæðisögnum  (sperma- 
tózóum);  þær  eru  örsmáar,  sjálfhreyfilegar,  hýðislausar  frumlur,  með  höfði 
(kjarna)  og  „hala"  úr  lífslími.  Egg  fiskanna  frjóvgast  vanalega  i  sjónum 
(vatninu),  eftir  að  þeim  er  gotið. 

hrygndi  ekki  í  ósöltu  vatni,  en  hlyti  annaðhvort  að  gera 
það  á  grunni,  nærri  löndum,  eða  úti  i  djúpi,  likt  og  frænd- 
ur  hans,  og  þá  skoðun  höfðu  tveir  merkir  náttúrufræð- 
ingar  á  Norðurlöndum  N  i  1  s  s  o  n  i  Svíþjóð  og  K  r  ö  y  e  r 
i  Danmörku  látið  í  ljósi  þegar  um  miðja  19.  öld.  En  menn 
þektu  þá  ekki  yngri  aldursstig  en  glerálinn,  er  leitar  frá 
sjónum  upp  í  vötnin. 

4.     Aíalirfur  (Leptocephali). 

Leptocephali.  Þegar  snemma  á  19.  öld  lærðu  dýra- 
fræðingar  að  þekkja  einkennilega  smáfiska,  er  vart  hafði 
orðið  við  á  djúpum  sjó  í  Atlanzhaíi  og  Miðjarðarhaíi,  eink- 
um  í  Messínasundi.  Þeir  voru  nefndir  Leptocephali 
o :  smáhöfðar.  Fiskar  þessir  eru  allir  smáir,  6—15  cm. 
langir,  þunnir  eins  og  hnífsblað  og  hæstir  um  miðjuna 
(líkir  í  vexti  og  vogmær)  og  alveg  glærir;  höfuðið  litið, 
með  litlum,  tiltölulega  stórtentum  munni,  uggafaldur  lág- 
ur  í  kringum  sporðinn,  meltingarfærin  mjög  lítil,  eins  og 
strengur  eða  görn  meðfram  kviðarröndinni,  —  æxlunar- 
færi  engin.  Menn  fór  smámsaman  að  gruna,  að  þetta 
mundu  vera  einhver  fiskaseiði,  og  kom  þýzkur  náttúru- 
fræðingur,  J.  V.  Carus,  fram  með  þá  kenningu  1861. 
Hinn  frægi  enski  fiskafræðingur,  Dr.  Gtinther,  setti 
fram  þá  skoðun  að  þeir  væru  seiði  einhverra  fiska,  er 
hrygndu  á  grunni  eða  við  botn,  en  þau  bærust  svo  af 
straumum  burt  frá  löndum  eða  upp  í  sjó,  gætu  ekki 
þrifist  og  liðu  að  síðustu  undir  lok.  Bandaríkja-náttúru- 
fræðingurinn  T  h  .  G  i  1 1  lét  loks  í  ljósi  þá  skoðun,  árið 
1864,  að  þessir  svo  nefndu  Leptocephalar  væru  lirfur 
ýmissa  álkynjaðra  fiska,  og  að  ein  tegund  þeirra,  er  nefnd- 
ist  Leptocephalus  Morrisii,  væri  hafáll  á  lirfustigi. 

Hafdlslirfan.  Gill  réð  þannig  gátu,  er  menn  höfðu 
verið  lengi  að  reyna  að  ráða,  en  það  leið  á  löngu,  áður 
full  sönnun  fengist  fyrir  þessari  kenningu  og  Giinther  hélt 
því  jafnvel  fram  1880,  að  L.  Morrisii  væri  vansköpuð 
(ekki  eðlileg)  hafálslirfa.  En  1886  gerðist  merkilegur  at- 
burður.:    frakkneskur  vísindamaður,  D  e  1  a  g  e    að    nafni, 

náði  í  Leptoceph.  Morrisii  og  hélt  honum  í  sjóbúri  (sjó- 
akvarii)  í  7  mánuði,  og  á  þeim  tíma  breyttist  hann  í  lít- 
inn  hafál,  og  með  því  var  fengin  full  vissa  fyrir  því,  a& 
getgáta  Gills  var  rétt. 

Alslirfan  fundin.  Þetta  gaf  bendingu  um,  að  vatna- 
állinn  hlyti  að  eiga  sinn  »Leptocephal«,  eins  og  frændi 
hans  hafállinn,  og  hlaut  þvi  að  fllýta  fyrir  ráðningu  á  gát- 
unni  um  fjölgun  álsins,  eins  og  líka  varð  raunin  á.  I 
Messinasundi  er,  eins  og  áður  var  sagt,  mikið  um  þessar 
fiskalirfur.  Þar  eru  harðir  straumar  og  hringiður,  og 
berast  því  mörg  smádýr  neðan  úr  djúpinu  upp  að  yfir- 
borði,  og  meðal  þeirra  »Leptocephalarnir«.  Á  árunum 
1889 — 1892  söfnuðu  tveir  ítalskir  náttúrufræðingar  Grrassi 
og  Calandruccio  lirfum  í  sundinu  og  breyttist  ein 
tegundþeirra,  er  nefnd  hafði  verið  L, 
hreviiostris,  i  álsseiði  (»glerál«),  auk  þess  sem  þeir 
fundu  hana  á  ýmsum  breytingarstigum,  milli  »Leptocephals« 
og  gleráls.  Með  þessu  var  loks  stigið  stórt  skref  í  rann- 
sóknunum  á  þessu  máli.  Allinn  líktist  í  þessu  sem  flestw 
öðru  frændum  sínum,  og  hlaut  samkvæmt  þessu  að  hrygna 
og  klekjast  út  á  miklu  dýpi. 

Nú  lá  í  augum  uppi,  að  állinn  í  Miðjarðarhafslöndun- 
um  hlyti  að  gjóta  í  Miðjarðarhafsdjúpunum ;  sást  lirfa 
hans  þar  stundum  í  mergð  í  mögum  tunglfiska,  en 
lítið  vita  menn  nánara  um  gotsvæðin. 

Hrygningarsvœði  ála  úr  öðrum  löndum  Evrópu.  Nto 
var  eftir  að  vita  hvar  álar  úr  öðrum  löndum  Evrópu 
hrygndu,  og  liðu  enn  allmörg  (13 — 14)  ár  þangað  til  menn 
urðu  nokkurs  vísari  um  það.  En  þá  kemur  aftur  til  sógunn- 
ar  danskur  náttúrufræðingur,  Dr.  Jóhannes  Schmidtr 
sá  er  staðið  hefir  fyrir  fiskirannsóknunum  hér  við  land 
undanfarin  ár  á  »Thor«.  A  leið  til  Islands  í  maí  1904 
fekk  hann  af  hendingu  eina  álslirfu  í  sílavörpu  miðsævis 
á  1100  m.  dýpi,  all-langt  vestur  af  sunnanverðum  Fær- 
eyjum.  Það  var  merkilegur  fundur,  því  það  var  fyrsta 
álslirfan,  er  fundist  hefir  í  Atlanzhafi.  f  águst  sama  ár 
fann  brezkur  náttúrufræðingur,    Holt,    aðra    lirfu   fyrir 

að  farið  vargað  leita  betur. 

Sumurin  1905£og   1906    fór    Schmidt    tvær    ferðir    á 
»Thor«  vestur  fyrir  írland  og  suður  i  Biskayaflóa  til  þess 


1.  mynd.     Strikuðu  svæðin  sýna  hvar  állinn  gengur  í  ár   og  vötn   (útbreiðslu   hans   í   ósöltu   yatni)- 
Svörtu  deplarnir  sýna  hvar  Svhmidt  liefir  fundið  álalirfur.     (Eftir  Jhs.  Schmidt). 

að  leita  að  álslirfum.  Tókst  honum  þá  að  finna  mergð  af 
þeim  vestur  af  Skotlandi,  norðvestur  og  suðvestur  af  Ir- 
landi,  vestur  af  Bretagne  og  alt  inn  í  suðausturhorn  Bi- 
skayaflóa.  Lirfurnar  fundust  uppi  um  sjó,  einkum  nálægt 
100  m.  undir  yfirborði,    á   1000 — 1500   faðma    dýpi,   utan 

til  við  brúnina  á  grunni  því7  er  liggur  út  frá  Frakklandi 
og  Bretlandseyjum.  Nær  löndura  getur  hrygningarsvæði 
álsins  ekki  verið,  þvi  að  álalirfur  hafa  hvergi  fundist  nær 
löndum  en  þar,  þrátt  fyrir  allar  þær  kannanir  með  síla- 
vörpu  og  öðrum  veiðiáhöldum,  er  gerðar  hafa  verið  á 
síðari  árum.  —  Síðan  hefir  Schmidt  farið  (á  »Thor«)  alla 
leið  suður  i  Miðjarðarhaf  og  einnig  fundið  hrygningarsvæði 
fyrir  vestan  og  sunnan  Pýreneaskaga. 

Árið  1910  fór  fiskimálefnastjóri  Norðmanna,  Dr.  J  o  - 
han  Hjort,  rannsóknarferð  um  norðanvert  Atlanzhaf 
milli  Evrópu  og  Nýfundnalands,  á  skipinu  »Michael  Sars«. 
Fann  hann  þá  strjáling  af  álalirfum  miklu  lengra  úti  i 
hafi,  en  Schmidt  hafði  áður  fundið,  jafnvel  fyrir  sunnan 
og  vestan  Azóreyjar,  og  þar  voru  þær  mikið  smærri  en 
þær,  er  áður  höfðu  fundist.  Litur  því  út  fyrir  að  hrygn- 
ingarsvæðið  sé  þar  úti  í  miðju  Atlantzhafi. 

Skilyi*ði  hrygningarinnar.  S  c  h  m  i  d  t  hefir  fundið  að 
skilyrði  þess,  að  állinn  geti  hrygnt,  eru  þau,  að  dýp- 
ið  sé  að  minsta  kosti  1000  m.,  hitinn  á  því  dýpi  ekki  undir 
7°  C,  og  sjórinn  fullsaltur  úthafssjór  (seltan  35,2°/oo)* 

Enn  óþekt  atriði.  Loksins  er  nú  búið  að  fá  þekkingu 
á  mörgu  um  hrygningu  álsins,  er  áður  var  í  myrkrum 
hulið.  Þó  er  ýmislegt  eftir  að  vita  ennþá.  Enn  vita 
menn  t.  d.  ekki  nákvæmlega  hvar  eða  hvenær  állinn  gýt- 
ur  (líklega  að  vetrinum),  né  hvernig,  hvort  það  er  við 
yfirborð,  miðsævis  eða  við  botn.  Líklegt  er  að  það  sé 
miðsævis,  eða  við  yfirborð,  því  að  egg  álategunda  (óvíst 
hverra)  hafa  fundist  þar.  Eins  er  mönnum  líka  ókunnugt 
um,  hve  lengi  eggin  eru  að  klekjast  út,  og  um  fyrstu 
vaxtarstig  lirf unnar. l) 

Alslirfan    og    oreyting    hennar   i    glerál.      Álslirfan    er 


l)  Líkt  er  einnig  ástatt  um  annan  alþektan  fisk,  hákarlinn. 
Ennþá  vita  menn  ekkert  um,  hvernig  hann  kemur  i  heiminn,  hvort  það 
■er  sem  egg  eða  ungi,  né  heldur  hvar  það  er.  Hann  dregur  sig  út  í 
djúpin  og  hættir  yfirleitt  að  veiðast  í  ágúst  og  er  því  líklegt  að  hann 
gjóti  (verpi)  á  2—300  faðma  dýpi.  Smáhákarl  (got)  gengur  inn  í  firði 
eftir  jól  eða  nýár,  en  smærri  fiskar  en  2—4  íet  á  lengd  sjást  aldrei. 

fljo.  mynd.     Breytingar  álslirfunnar .  Efsta  myndÍB  sýnir  yngsta  stigið,  er  þekt  var  1909,  2.-6.  syna  ýms 
breytingastig'  7.  er  gleráf  og  8.  álsseiði,  nýkoniið  í  ifealt  vatn.    Allár  myndirnar  eni  stækkaðar  Pfr  sinni. 

fremur  stutt  og  há,  í  samanburði  við  aðra  »leptocephala«r 
t.  d.  lirfu  hafálsins  (sjá  2.  mynd  ofan  til).  Lengdin  er 
40 — 90  mm,  tíðast  í  kringum  75  mm.  Lirfurnar  eru  vana- 
legast  svo  sem  100  m  undir  yfirborði,  en  koma  nær  því  á 
nóttunni  og  nærast  að  líkindum  eins  og  aðrar  fiskalirfur 
á  örsmáum  svifverum  (plankton).  Lirfan  breytist  smám- 
saman  á  nokkurum  mánuðum  í  glerál.  Schmidt  hefir  fundið 
lirfurnar  á  ýmsu  breytingarstigi  í  Atlanzhafi,  í  júní— sept- 
ember  og  ein  lirfa  hefir  fundist  við  Noreg  í  október.  I 
marz  má  finna  hér  um  bil  fullbreytta  glerála  í  Norðursjó. 
Lirfurnar  berast  smámsaman  með  Golfstraumnum  frá  got- 
stöðvunum  norður  og  austur  að  ströndum  Evrópu,  og 
breytast  um  leið.  Breytingin  er  aðallega  í  því  fólgin,  a5 
hin  háa  og  þunna  lirfa  mjókkar  smámsaman  frá  báðum 
endum,  unz  hún  verður  alveg  sívöl.  A  meðan  breytingin 
stendur  yfir  tekur  lirfan  enga  fæðu  til  sín  og  minkar  því 
mikið.  Hún  mjókkar  ekki  að  eins,  heldur  styttist  hún 
líka,  svo  að  fullbreyttur  gleráll  er  ekki  nema  55 — 70  mmr 
þegar  hann  fer  að  ganga  upp  úr  sjó,  ári  eftír  að  breyt- 
ingin  byrjaði,  að  minsta  kosti  V/2  árs  gamall. 

5.  Álsseiðin  (glerállinn). 
Glerállinn  og  uppganga  hans  í  vötn.  Glerállinn  (áls- 
seiðið)  er,  eins  og  þegar  er  sagt,  æðilítill,  að  jafnaði  60 — 
65  mm  á  lengd.  Hann  er  í  sköpulagi  alveg  eins  og  full- 
vaxinn  áll,  en  er  alveg  gagnsær  (litlaus)  ög  því  nefndur 
»gleráll«.  Glerállinn  fer  að  koma  að  ströndum  Vestur- 
evrópu  (Frakklands,  Bretlandseyja)  í  janúar— marz7  í  Dan- 
mörku  og  Noregi  í  marz— apríl,  á  íslandi  í  apríl.  Fer 
hann  þá  þegar  að  ganga  upp  í  hálfsalt  og  ósalt  vatn  og 
er  að  því  langt  fram  á  sumar,  því  að  á  því  tímabili  eru 
nýir  glerálar  að  koma  utan  úr  hafi.  —  Þeir  ganga  upp 
ár,  læki  og  síki,  halda  kyrru  fyrir  á  daginn  í  björtu  veðrir 
en  eru  á  ferð  í  dumbungsveðri  og  úr  því  fer  að  skyggja, 
Mergð  glerálanna  er  víða  ógurieg ;  menn  hafa  séð  af  þeim 
göngur,  sem  hafa  verið  eins   og  digur,    óslitinn    strengurr 

«eiði  við  seiði,  er  nær  yfir  margar  mílur  og  stendur  yfir 
nokkra  daga,  sí-iðandi  áfram.  Er  atorkan  og  áframhaldið 
svo  mikið,  að  seiðin  skreiðast  upp  votar  klappir,  stífluborð 
og  fleira,  er  fyrir  verður.  Ef  fossar  eru  á  leiðinni,  skreið- 
ast  þau  fram  hjá  þeim  yfir  land,  ef  auðið  er.  Sumstaðar 
á  Norðurspáni,  Vesturfrakklandi,  Vesturenglandi  og  ír- 
landi  eru  seiðin  veidd  unnvörpum  l)  og  höfð  til  fæðu 
handa  mönnum  og  skepnum.  Þegar  seiðin  eru  komin  i 
ósalt  vatn,  fá  þau  fljótt  á  sig  lit  fullorðna  álsins.  Melt- 
ingarvegurinn  endurmyndast,  seiðin  byrja  aftur  að  taka 
fæðu  og  vaxa  nú  fljótt;  á  4— 5  árum  nær  svo  fiskurinn 
fullri  stærð. 

Nú  er  komið  að  því,  er  byrjað  var  á,  álnum  í  ósöltu 
vatni  —  hringurinn  er  lokaður. 


6.    Hrygning  álsins. 

Frá  því  hefir  áður  verið  sagt,  að  æxlunarfæri  álsins 
ná  ekki  fullum  þroska  í  ósöltu  vatni,  en  þegar  þau  byrja 
að  þroskast,  tekur  hann  allmikilli  breytingu,  verður  að 
bjartál.  C.  G.  J.  Petersen,  forstöðumaður  líffræði- 
stöðvarinnar  dönsku,  færði  fyrstur  (1896)  rök  fyrir  því, 
að  þessi  ferðabúningur,  sem  állinn  fær  í  vötnum,  væri 
gotbúningur.  Eftir  að  állinn  er  kominn  i  sjó,  verður  litið 
sem  ekkert  vart  við  hann,  nema  meðfram  löndum,  t.  d.  i 
Eystrasalti  og  dönsku  sundunum,  eins  og  áður  er  sagt. 
Úti  á  rúmsjó  hefir 
einu  sinni  fengist  1 
áll  utan  til  i  Erm- 
arsundi  og  i  Mess- 
ínasundi  hafa  þeir 
Grassi  fengiðnokk- 
ura.    pessir  alar,  er       3<  mynd_  Hðfuð  ^  áls.hæng  ^  sj6   Myndin  sfu[T  hve  ang. 

hafa  VerÍð  SVÍlfÍSkar,       un  eru  orðin  feiknastór  (eftir  Schmidt). 


l)  Þess  eru  sögð  dæmi,  að  einn  maður  veiði  á  einni  nóttu  100 — 300 
pd.  af  álaseiðum,  það  verða  150000—500000  seiði.  Við  Norðursjó  eru 
glerálar  hvergi  veiddir,  og  þegar  þeir  koma  í  Eystrasalt  er  glerálsskeið- 
inu  lokið,  enda  er  sjór  þar  lítið  saltur. 

komnir  nærri  gotura,  hafa  haft  mjög  stór  augu,  mikiu 
stærri,  en  þegar  þeir  fara  i  sjóinn  (sjá  3.  mynd). 

Allinn  hrygnir  liklega  ekki  nema  einu  sinni.  Jakobyr 
sá  er  áður  er  nefndur,  sýndi  fram  á,  með  rannsókn  á  ála- 
hrognum,  að  állinn  múndi  ekki  gjóta  nema  einu  sinni  k 
æfinni.  Það  kemur  líka  heim  við  það,  að  lítið  sem  ekk- 
ert  verður  vart  við  útgotna  ála  koma  aftur  úr  sjónum, 
upp  í  vötn.  En  á  ítaliu  heíir  átt  að  finnast  mikið  af 
dauðum  eðadauðvona,  útgotnum  hrygnum  við  árósa.  Það 
eru  þ vi  miklar  likur  til  þess,  að  állinn  hrygni  að* 
eins  einu  sinni  á  æfinni,  og  deyi  að  lok- 
inni  hrygningu.  Likt  er  því  háttað  um  1  o ð n u n ar 
að  nokkuru  leyti,  og  um  fleiri  fiska.  En  svo  lítur  og  út 
fyrir,  að  sumar  ála-hrygnur  ali  allan  sinn  aldur  í  vötn- 
um  og  gjóti  aldrei,  séu  ávalt  ófrjóar,  jafnvel  þótt  þær 
verði  mjög  gamlar.  Þó  er  ýmislegt  enn  ekki  fullljóst  í 
þessum  atriðum. 

Afleiðingar  fyrir  veiðarnar.  Uppgötvanir  Schmidts  er 
sýndu  fram  á,  að  hrygningarsvæði  álsins  hlyti  að  vera 
úti  i  Atlanzhafi,  úti  fyrir  vesturströndum  Evrópu,  og  það 
atriði,  að  állinn  deyr  að  lokinni  hrygningu,  o:  kemur 
aldrei  aftur  í  vötnin,  eiga  að  hafa  þær  afleiðingar  fyrir 
álaveiðarnar,  1)  að  menn  reyna  framvegis,  einkum  i 
löndunum  umhverfis  Eystrasalt,  að  veiða  sem  mest  af 
bjartál  (»niðurgönguál«),  því  óhætt  mun  að  álíta,  að  ávalt 
sleppi  svo  mikið  af  ál  til  sjávar,  að  stofninn  haldist  við, 
þar  sem  viðkoman  er  svo  afarmikil,  2)  að  menn  hætti  i 
Vesturevrópu  að  veiða  ála-s  e  i  ð  i  til  matar,  en  veiði  þau 
til  þess  að  selja  þau  mönnum  í  löndunum  umhverfis 
Eystrasalt,  til  þess  að  setja  þau  út  í  tjarnir  og  vötn  og 
jafnvel  i  sjálft  Eystrasalt,  til  þess  að  þau  geti  vaxið  þar 
og  orðið  að  nýtilegum  fiski l).  En  á  þessi  svæði  er  leiðin 
löng  og  margar  tálmanir,  svo  sem  ránfiskar  og  stormar 
og  þangað  ná  því  fá  seiði  á  móti  þeim  urmul,  er  gengur 
upp  í  vötnin  á  ströndum  Vesturevrópu. 

x)    Menn  era  þegar  farnir  lítilsháttar  að  „planta  út"  álaseiðam  í  Svíþjóð 
og  Danmörku,  og  Þjóðverjar  kaupa  þau  orðið  miljónum  saman  frá  Englandi. 

7.    Upprifjun  og  hugleiðlngar. 

LífsfeHll  álsins.  Af  því  sem  sagt  hefir  verið  hér  að 
framan  má  sjá,  að  állinn  er  eiginlega  djúphafsfiskur,  líkt 
og  flestir  frændur  hans,  í  hafdjupinu  getinn  og  gotinn 
(að  vetrinum?).  Þegar  hann  er  kominn  úr  egginu,  verð- 
ur  hann  smámsaman  að  allstórri,  þunnvaxinni  og  gagn- 
særri  lirfu  (Leptocephalus),  er  hefst  við  úti  í  djúpi,  mið- 
sævis.  Svo  berst  hún  smámsaman  inn  að  ströndum  og 
breytist  jafnframt  í  gagnsætt  seiði,  er  líkist  álnum  í  vexti. 
Seiðið  leitar  svo  upp  i  hálfsalt  eða  ósalt  vatn.  Þar  vex 
það  og  verður  að  fullstórum  ál.  Þegar  hann  hefir  verið 
svo  og  svo  mörg  ár  í  vötnum,  taka  æxlunarfærin  að 
þroskast,  hann  fær  á  sig  gotbúning  og  leitar  svo  til  hafs, 
þangað  sem  hann  finnur  hentug  skilyrði  fyrir  hrygning- 
unni  og  í  hafinu  nær  hann  fyrst  fullum  kynþroska.  Að 
lokinni  hrygningu  deyr  hann  að  líkindum,  og  kemur 
aldrei  aftur  í  vötnin. 

Allinn  er  farfiskur.  Állinn  er  farfiskur,  er  gengur 
sem  seiði  úr  sjónum  upp  í  vötn  til  þess  að  leita  sér  fæðu 
og  fer  aftur  út  í  sjó  þegar  hann  er  fullvaxinn,  til  þess 
að  hrygna  og  —  deyja.  í  þessu  tilliti  líkist  állinn  laxin- 
um,  en  ferðirnar  eru  öfugar  við  ferðir  laxins.  Laxinn 
er  vatnafiskur,  en  gengur  út  i  sjó  sem  seiði  til  þess  að 
afla  sér  fæðu,  en  fer  fullvaxinn  upp  i  ár  til  þess  að 
hrygna  og  tekur  litla  sem  enga  fæðu,  meðan  hann  er  í 
ósöltu  vatni,  nema  fyrstu  ár  æfinnar,  áður  en  hann  fer  í 
fyrsta  sinn  í  sjó. 

Merhilegar  náttúruhvatir.  Þá  er  állinn  hefir  dvalið 
svo  og  svo  mörg  ár  í  vötnum,  fer  hann  að  taka  ýmsum 
ytri  og  innri  breytingum  og  hann  hættir  að  taka  til  sin 
fæðu ;  en  jafnharðan  vaknar  hjá  honum  f erðahvöt,  er 
knýr  hann  til  þess  að  yfirgefa  uppvaxtarstöðvar  sinar  og 
leita  til  sjávar,  á  stöðvar,  sem  hann  hefir  aldrei  komið  á 
áður  og  oft  liggja  mörg  hundruð  mílur  i  burtu.  Úr  instu 
botnum  Eystrasalts,  langt  innan  úr  stórám  Rússlands  og 
ofan  úr  Finnlandi  og  Norður-Svíþjóð  safnast  nú  álarnir 
saman  og  leggja  í  hina  löngu  ferð  —  4—5  þús.  kílómetra 

—  um  Eystrasalt,  dönsku  sundin,  yfir  Norðursjó,  út  um 
Ermarsund,  eða  norðan  um  Skotland,  út  á  gotstöðvarnar 
úti  í  Atlanzhafi  og  hafa  enga,  mönnum  skiljanlega  leið- 
:Sögn,  nema  það  væri  dýpið  (vatnsþunginn),  selta  og  hiti 
sjávarins  —  skilyrði  þess,  að  þeir  geti  fulnægt  hinu  mikla 
boðorði  náttúrunnar,  að  aukast  og  margfaldast  —  þvi 
þessa  ferð  fara  þeir  að  eins  einu  sinni.  Úr  vötnum  ís- 
lands  verða  álarnir  einnig  að  takast  ferð  á  hendur  langt 
suður  i  Atlanzhaf  suður  á  móts  við  Skotland,  eða  ef  til 
vill  enn  lengra.  Það  eru  1000 — 2000  km.,  eftir  því  hvað- 
an  farið  er  frá  landinu  og  hvert  farið  er. 

Þessar  dvalastaðarbreytingar  álsins  og  þar  með  fylgj- 
andi  langferðir  má  vel  telja  meðal  hinna  merkustu  atriða  i 
lífsháttum  dýra  og  má  bezt  jafna  þeim  við  ferðir  farfugl- 
anna;  en  ferðahvöt  farfuglanna  er  miklu  auðskildari, 
þvi  að  þeir  neyðast  til  að  fara  sökum  fæðuskorts  og  kulda, 
og  eiga  miklu  auðveldara  með  að  rata,  bæði  af  því  að 
þeir  sjá  allar  leiðir  og  fara  þessar  ferðir  árlega,  í  fyrsta 
skifti  með  eldri  fuglum.  Þessi  náttúruhvöt  álsins  er  því 
enn  merkilegri  og  miklu  torskildari.  Hin  hliðin  á  ferða- 
laginu,  förin  frá  hafinu  upp  i  ósalt  vatn,  er  að  vísu  sjálf- 
sögð  afleiðing  af  hinu,  en  þó  merkileg  og  ekki  allskostar 
auðskilin.  Straumarnir  hjálpa  að  vísu  lirfunum  mikið, 
þar  sem  þeir  bera  þær  inn  að  ströndum,  en  seiðin  verða 
svo  að  þekkja  ósalta  vatnið  og  leita  upp  í  læki,  ár  og 
vötn  i  instu  afkimum  innhafanna,  án  þess  að  straumarnir 
hjálpi  þeim  og  hver  veit  nema  þau  rati  einmitt  upp  í 
þau  vötn,  er  foreldrar  þeirra  ólust  upp  i.  Enn  erfiðara 
■er  þó  að  skilja,  hvernig  á  því  stendur,  að  álarnir  skuli  á 
fyrsta  æskuskeiði  yfirgefa  hafdjúpið,  þar  sem  ætið  er  svo 
ríkulegt  og  frændur  þeirra  lifa  allan  sinn  aldur,  og  ein- 
kennilegt  er  það,  að  meltingarfærin  skuli  hverfa,  meðan 
á  ferðalaginu  og  breytingunni  stendur.  Þetta  er  ein  af 
hinum  mörgu  óráðnu  gátum  náttúrunnar. 

Jarðfrœðisleg  skyring.  Jarðfræðingar  hafa  fengið  fulla 
vissu  fyrir  því,  að  Eystrasalt  hafi  um  eitt  skeið  eftir  ísöld 
-verið  stöðuvatn,  sem  hafi  haft   afrensli   þar   sem   nú   eru 

dönsku  sundin.  Hafi  hrygningarsvæði  álsins  þá  verið  hin 
sömu  og  nú,  þá  hafa  lengstu  f jarlægðirnar  úr  ósöltu  vatni 
verið  æði  miku  styttri  þá,  en  nú  á  dögum.  En  jarðfræð- 
ingar  hyggja  einnig,  að  sú  hafi  verið  tíðin  og  ekki  svo 
fjarlæg,  að  þar  hafi  verið  þurt  land,  sem  nú  er  Norður- 
sjór  og  að  Bretlandseyjar  hafi  allar  verið  áfastar  við 
meginland  Evrópu,  en  strendurnar  hafi  verið  þar  sem  nú 
er  brúnin  á  grynningunum  fyrir  vestan  Bretlandseyjar  og 
Frakkland.  Smámsaman  hefir  svo  sjórinn  átt  að  brjóta 
niður  þetta  forna  land,  ef  til  vill  samfara  þvi  að  landið 
hefir  sigið. 

Úti  i  hafinu  einhversstaðar  fyrir  utan  hina  umgetnu 
linu  eru  gotsvæðin  nú  á  tímum,  en  þá  hefðu  þau  verið 
miklu  nær  ströndinni,  ef  gert  er  ráð  fyrir  því,  að  állinn 
eða  forfeður  hans  hafi  einnig  þá  gotið  á  þessum  svæðum 
og  verið  orðinn  líkur  nútímans  ál  í  lifsháttum.  Seiðin  hefðu 
þá  átt  tiltölulega  stutta  leið  upp  að  ströndinni  og  upp  í 
ármynni.  En  það  er  ekki  óalgengt,  að  seiði,  sem  gotin 
eru  úti  á  rúmsjó,  eða  úti  í  djúpi,  leiti  upp  að  landi  eða 
jafnvel  upp  i  fjörur  og  árósa  eftir  fæðu,  hér  t.  d.  seiði 
flyðru,  skarkola  og  ufsa.  Eftir  því  sem  landið  eyddistr 
færðist  ströndin  að  nokkru  leyti  lengra  og  lengra  burt  frá 
gotstöðvunum  og  leiðin  varð  æ  lengri  og  lengri  fyrir 
seiðin.  Þetta  mætti  vera  skýring,  er  gerði  hinar  löngu 
ferðir  skiljanlegar,  án  þess  að  það  skýri  þó  í  nokkru 
sjálfa  náttúruhvötina,  o:  hvernig  á  því  stendur  að  állinn 
skuli  yfirleitt  leita  úr  sjónum  í  ósalt  vatn. 

8.     Niðurlagsorð. 

Af  þvi  sem  sagt  var  hér  að  framan  um  lifshætti  áls- 
ins,  má  skilja,  hversvegna  það  hefir  gengið  svo  afarseint, 
að  fá  þekkingu  á  öllu  því,  er  lýtur  að  fjólgun  álsins, 
miklu  seinna  en  á  fjölgun  flestra  annara  fiska,  er  alment 
teru  veiddir.  Eru  það  einkum  fjögur  atriði,  er  hafa  gert 
mönnum  erfitt  fyrir:  1)  það,  að  hrogn  og  svil  álsins 
þroskast  svo  lítið  í  fersku  vatni,  eða  meðan  menn  geta 
yfirleitt  náð  í  fullorðna  fiskinn,  að  það  var  fyrst  eftir   að 

smásjáin  (mikróskópið)  var  farið  að  fullkomnast,  að  menn> 
gátu  greint  hið  sanna  eðli  hrogna  og  svilja,  2)  það,  að* 
karlfiskarnir  eru  svo  miklu  minni  en  kvenfiskarnir,  að 
menn  hugðu  þá  vera  hálfvaxna  fiska,  en  ekki  annað 
kynið,  3)  það,  að  karlfiskarnir  halda  sig  á  öðrum  stöðum 
en  kvenfiskarnir,  atriði,  er  menn  þektu  ekki  um  aðra 
fiska  og  4)  að  hrygningin  fer  fram  úti  i  reginhafi, 
lengra  úti,  eða  á  meira  dýpi,  en  menn  eru  vanir  að  fiska 
á,  en  menn  höfðu  aðeins  kynni  af  seiðunum,  eftir  það  afr 
þau  voru  komin  upp  að  ströndum. 

Af  öllu  þessu  sést,  að  það  getur  oft  verið  mjög  mikl- 
um  erfiðleikum  bundið,  og  tekið  langan  tíma,  að  fá  þekk- 
ingu  og  réttan  skilning  á  atriði,  sem  í  sjálfu  sér  er  ein- 
falt,  eða  virðist,  í  fljótu  bragði,  vera  ómerkilegt.  Þekking 
og  réttur  skilningur  eru  ætíð  góð,  jafnvel  á  hlutum  sem 
taldir  eru  »ómerkilegir«.  En  hér  er  ekki  um  ómerkilegt 
atriði  að  ræða,  þar  sem  er  þekking  á  lifnaðarháttum  dýra, 
er  menn  hafa  mikil  not  af,  eða  á  annan  hátt  hafa  áhrif 
á  daglegt  líf  manna;  en  állinn  er  einmitt  eitt  af  þeim 
dýrum.  Þessvegna  hafa  bæði  alþýðumenn  og  visinda- 
menn  um  langan  aldur  brotið  heilann  um  það,  hvar  og 
hvernig  állinn  er  í  heiminn  borinn.  Alþýðumenn  (fiski- 
menn)  gátu  ekki  ráðið  gátuna,  sem  ekki  var  von,  úr  því 
að  svona  liggur  í  því.  Það  má  segja,  að  vísindamennirn- 
ir  tækju  við,  þar  sem  hinir  komust  lengst,  og  eftir  langa 
mæðu  tókst  þeim  að  komast  að  réttri  niðurstöðu  og  finna 
sannleikann  í  þessu  máli. 

Þetta  brot  úr  sögu  dýra-líffræðinnar  virðist  mér  vera 
gott  dæmi  til  þess  að  sýna,  hve  mikla  erfiðleika  vísinda- 
menn  eiga  oft  við  að  stríða,  þegar  um  það  er  að  gera, 
að  fá  sem  bezta  þekkingu  á  einhverju  atriði  í  líffræði 
(bíólógíu),  sérstaklega  í  líffræði  sjávardýra,  sem  er  svo 
erfitt  að  fylgja  og  athuga  beinlínis  í  heimkynnum  sínum.- 
Þessar  rannsóknir  varða  allan  almenning  líka  í  mesta 
máta,  því  að  þær  miða,  þegar  öllu  er  á  botninn  hvolft^ 
að  því  að  gera  mönnum  jörðina  undirgefna,  o :  gera  þeim 
hægara  að  lifa. 


Tun  gan. 

Erindi  flutt  á    skenitisamkomu   ungmennafélagsins    „Ofeigs' 
á  sumardag  fyrsta  1910, 
af  Benedikt  Jónssyni. 


Eg  hefi  lofað  að  flytja  hér  lítið  erindi  um  eitt  af 
stefnuskráratriðum  ungmennafélaganna,  það  atriði,  erskuld- 
bindur  þau  til  að  varðveita  og  efla  íslenzka  tungu. 

Eins  og  þið  vitið  er  margvíslega  á  þetta  málefni  litið, 
og  breytilegum  skoðunum  haldið  fram  um  það,  svo  geta 
má  nærri,  að  ungmennunum  sé  ekki  vel  ljóst,  hverjum 
tökum  þau  eigi  að  taka  á  þessu  atriði  stefnuskrár  sinnar. 
Þetta  hefir  hvatt  mig  til,  að  tala  til  ykkar  um  mál- 
efnið. 

Auðvitað  ætla  eg  mér  ekki  þá  dul,  að  kenna  ykkur 
—  þessa  stuttu  stund  —  fullnægjandi  reglur  um  meðferð 
tungunnar,  né  heldur  að  mæla  með  nokkurri  sérstakri 
réttritun  eða  orðfæri,  en  reynt  hefi  eg  að  afla  mér  rök- 
studdrar  skoðunar  um  þau  grundvallarlögmál,  sem  tungu- 
mál  mannanna  yfir  höfuð  verður  að  hlýða,  að  eðlilegum 
hætti,  og  það  er  frá  því  sjónarmiði,  sem  eg  vildi  tala  um 
málið. 

Hinar  venjulegu  umræður  og  deilur  um  tunguna  eru 
á  þessa  leið:  Einn  telur  ekkert  íslenzku,  nema  það  eitt, 
er  finst  i  fornbókmentum  vorum  frá  10. — 13.  öld,  en  ann- 
ar  telur  öll  orð  islenzk,  er  notuð  voru  i  ræðu  og  riti  á 
þeim  tíma,  er  hann  kom  í  heiminn  og  lærði  tunguna  af 
sinu  foreldri.  Einn  vill  þvi  færa  tunguna  sem  næst  upp- 
runa  sinum  eða  frummynd,  laga  alt  form  hennar  og  fram- 
setningu  eftir  mörg  hundruð  ára  gömlum  fyrirmyndum, 
frá  þeim  tíma,  sem  kallaður  er  gullöld  tungunnar,   og  tel- 

ur  að  sú  mynd  hennar  geti  fullnægt  þjóðinni,  og  hverri 
þjóð  sem  væri,  um  aldur  og  ævi,  á  öllum  menningarstig- 
um;  að  taka  upp  nýjar  orðmyndir  eða  setningar,  sé  að 
saurga  helgidóm  þjóðernis  vors,  og  spilla  honum.  Aðrir 
vilja  taka  orðin  af  tungu  vorrar  kynslóðar,  rita  alt  eins 
og  vér  nú  tölum,  og  slá  þeirri  mynd  tungunnar  fastri  um 
aldur  og  ævi.  Enn  aðrir  telja  tunguna  ófullkomna  og 
ónóga  til  þess,  að  tákna  menningarhugmyndir  nútímans, 
telja  hana  haft  á  mannsandanum,  er  hindri  hann  frá  að 
tileinka  sér  nýjar  menningarhugmyndir,  en  geri  hann 
forneskjulegan,  að  sínu  leyti  eins  og  þjóðbúningur ;  því 
sé  bezt  að  leggja  hvorttveggja  niður,  og  semja  sig  i  því 
sem  öðru  að  háftum  menningarþjóðanna.  Og  loks  eru 
þeir,  sem  öllu  þessu  taka  með  ró  og  vilja  láta  tímann  og 
komandi  kynslóðir  hafa  frjálsar  hendur  í  þessu  sem  öðru, 
og  engin  skilyrði  setja,  því  enginn  viti  hvað  ókomni  tím- 
inn  geymi  í  skauti  sínu,  og  hann  muni  fara  sinu  fram. 

Þessar  ólíku  skoðanir,  og  allar  þær  miðlunarskoðanir 
sem  þar  eru  á  milli,  sýna  það,  að  menn  hafa  ekki  bygt 
umræðurnar  á  þeim  grundvallarsannindum,  er  séu  svo 
auðsæ  og  yfirgripsmikil,  að  allir  hugsandi  menn  hljóti  að 
verða  sammála  um  þau.  Allar  hafa  þessar  skoðanir  eitt- 
hvert  sannleiksbrot  í  sér  fólgið,  en  þau  brot  eru  ósam- 
nefnd.  Samnefnara,  er  þau  óll  gangi  upp  í,  virðast  menn 
ekki  hafa  fundið,  eða  ekki  leitað  hans,  og  það  er  þó  að- 
alatriðið  i  hverju  máli.  Allar  deilur  manna  um  málefni 
ættu  að  vera  leitun  að  samnefnara  þeirra  sannleiksbrota, 
sem  mennirnir,  kynslóðirnar,  hafa  tínt  saman  á  göngu 
sinni  um  lífið.  — 

fívernig  getum  vér  nú  fundið  samnefnara  þeirra  sann- 
leiksbrota,  sem  fram  hafa  verið  færð  í  þessu  máli,  og 
raunar  hvaða  máli  sem  er?  Eg  hygg  að  það  verði  með 
því,  að  heimfæra  málefnin  undir  þau  meginlögmál  lífsins 
og  tilverunnar  yfir  höfuð,  sem  alt  það,  er  vér  skynjum 
og  skiljum,  verður  að  hlýða,  og  hlýðir,  hvort  sem  vér 
viljum  eða  ekki.  Og  á  því  stigi  sem  vér  nú  erum,  menn- 
irnir,  þekkjum  vér  ekkert  lögmál  jafn  yfirgripsmikið,  sem 

breytiþróunarlögmálið,  þvi  alt  er  vér  skynjum  og  skiljum 
virðist  hlýða  því,  og  verða  að  heimfærast  undir  það.  — 
Sem  stendur  virðist  það  vera  samnefnari  allra  sannleiks- 
brota  sem  mannsandinn  enn  hefir  fundið.  Og  hver  er 
meginsannleiki  sá  sem  þetta  lögmál  boðar  oss  ?  Hann  er 
sá,  að  »ait  er  í  heiminum  hverfult«,  svo  hverfult,  að  í 
raun  og  veru  er  ekkert,  heldur  er  alt  að  verða  og  hverfa, 
með  dálítið  mismunandi  hraða.  Ait  sem  vér  skynjum,  frá 
dægurflugunni  til  sólkerfanna,  eru  myndir,  sem  þetta  mikla 
lögraál  dregur  upp  á  spjaldi  tilverunnar,  og  þurkar  jafn- 
harðan  út,  til  þess,  að  gera  aðrar  nýjar;  má  þvi  líkja  al- 
skepinu  við  afarmikla  kvikmyndavél. 

Það  er  nú  ekki  langur  kafli  af  myndastrirali  þessarar 
eilifu  kvikmyndavélar,  sem  hver  af  oss  skammlifum  mönn- 
um  sér  yfir.  Sjálfir  erum  vér  ein  myndin  sem  upp  er 
brugðið;  tilveruna  þekkjum  vér  af  eigin  reynd,  að  eins 
þá  stuttu  stund,  sem  vorri  mynd  er  brugðið  upp,  og  á 
meðan  eru  tiltölulega  fáar  myndir  þurkaðar  út.  Þess  vegna 
sýnist  oss  svo  margt  óbreytilegt,  og  vér  óskum  og  viljum 
að  það  sé  óbreytilegt,  eins  og  vér  höfum  tileinkað  oss 
það,  og  fest  við  það  ræktarhug  og  ást,  sem  einn  hluta  af 
vorri  eigin  tilveru. 

Og  þó  vitum  vér  af  reynslunni,  af  sögunni,  af  þeim 
lögum  náttúrunnar  sem  vér  þekkjum,  að  ekkert  er  ævar- 
andi  eða  óbreytilegt,  hvorki  í  andans  né  efnisins  ríki.  Það 
hlýðir  alt  þessu  sama  volduga  lögraáli.  Það  vex  eins  og 
vorgróðurinn,  þroskast,  frævast  og  fellur,  til  þess  að  verða 
efni  i  nýjar  og  breyttar  myndir.  Jafnvel  sjálf  »fjöllin  á 
Fróni«,  sera  oss  sýnast  óbifanleg,  eru  að  eins  augnabliks- 
myndir,  skoðuð  í  ljósi  þessa  lögmáls,  því  löndin  sökkva  í 
sæ  og  önnur  ný  rísa  upp  úr  djúpinu;  sólir  slokna  og 
tendrast.  —  Þetta  vitum  vér  að  vísu,  en  sú  vitund  verð- 
ur  ekki  frjósöm  í  lifi  voru  og  athöfnum;  hún  liggur  eins 
og  dauð  trú  í  einhverjum  afkima  meðvitundarlifs  vors,  og 
rumskast  að  eins  við  stórviðburði  lífsins,  þegar  hverfleiki 
og  dauði  eru  oss  nærgöngulastir.  Þess  vegna  koma  verk 
vor   og   athafnir   svo    oft   í    bága  við  goðmögn  lífsins  og 

náttúrunnar,  hin  óbrotlegu  lögmál  hennar.  Vér  gætum 
þess  ekki,  að  verða  þeim  samtaka,  og  það  er  þó  aðalskil- 
yrði  fyrir  allri  framför  og  farsæld,  því  eftir  því,  sem  oss 
tekst  betur  að  samræma  verk  vor  og  athafnir  við  hin 
ráðandi  lögmál  lífs  og  dauða,  þvi  varanlegri  verða  þau, 
og  afleiðingarikari  fyrir  þá  hugsjón  er  þau  eiga  að  styðja, 
því  þá  vinna  þessi  lögmál  með  oss,  að  fullkomnun  henn- 
ar,  en  vinni  þau  móti  oss,  eða  réttara  sagt  vér  á  móti 
þeim,  þá  þurka  þau  snarlega  út  allan  árangur  verka 
vorra,  hversu  góður  sem  oss  sýndist  tilgangurinn  vera, 
eða  réttmætur.  —  Þetta  hygg  eg  sé  sá  fullkomnasti  mæli- 
kvarði,  sem  vér  getum  mælt  með  mannleg  verk  og  mál- 
efni,  sá  samnefnari,  sem  flest   sannleiksbrot    ganga  upp  í. 

Og  hvað  kennir  þetta  oss  svo  um  tungu  vora?  Það, 
að  hún  er  ekki  og  getur  ekki  verið  eilíf  eða  óbreytileg. 
Hún  er  ein  af  augnabliksmyndunum,  eins  og  sjálfir  vér, 
þjóð  vor  og  land  vort.  Það  kennir  oss,  að  annaðhvort 
liggur  fyrir  tungunni,  að  hverfa  snarlega  af  myndaspjaldi 
tilverunnar,  eða  hún  verður  að  hlýða  þessu  volduga  lög- 
máli,  að  vaxa  og  gróa,  en  það  hefir  aftur  í  för  með  sér 
breytingu,  endurnýjun  og  afmáun.  Kyrstæði  tungu  er 
sama  sem  dauði  hennar,  dauði  þess  hæfileika  að  tákna 
lifandi  og  vaxandi  sálarlíf,  hugsjónir  og  verknað;  dauða 
þess  hæfileika  að  þjóna  nýjum  athöfnum  nýrra    kynslóða. 

Það  er  talið  svo,  að  ætíð  séu  þrjár  kynslóðir  manna 
uppi  i  senn :  gamalmennin,  sem  eru  að  lúka  dagsverkinu, 
eða  hafa  lokið  því;  miðaldramennirnir,  sem  eru  önnum 
kafnir  við  aðalstörf  lífs  síns,  og  æsk-an,  sem  er  að  búa 
sig  til  verka.  Allir  rosknir  menn  hljóta  að  veita  eftir- 
tekt  þeim  mismun  sem  ætíð  er  milli  nær  því  alls  hugs- 
unarháttar  kynslóðanna.  Nýjar  útsýnishæðir  rísa  fram- 
undan  úr  útsæ  tilverunnar;  nýjar  skoðanir  ryðja  sér  til 
rúms  með  ári  hverju,  og  festa  fyrst  og  fremst  rætur  í 
huga  og  meðvitund  æskulýðsins.  Nýr  verknaður  lærist, 
og  annar  hverfur  og  gleymist,  og  með  honum  þær  orð- 
myndir,  er  við  hann  voru  tengdar,  en  hinn  nýi  verknað- 
úr  krefst  nýrra  táknana,    og  því  örara  sem  þessar  breyt- 

ingar  ganga  —  en  þær  eru  sama  sem  framfarirnar,  sjálf 
breytiþróunin  —  þess  örari  breytinga  verður  að  krefjast 
.af  tungunni.  Væri  sú  þjóð  til,  sem  öld  eftir  öld  talaði 
óbreytta  tungu,  þá  hlyti  hún  að  standa  í  stað  andlega  og 
verklega.  Tungan  fylgist  nákvæmlega  með  afturför  og 
framför  þeirrar  þjóðar  er  hana  talar.  Þetta  sýnir  vor 
•eigin  saga.  Með  andlegri  og  efnalegri  hnignun  þjóðarinnar 
glataðist  tilsvarandi  hluti  tungunnar,  og  hún  misti  alla 
hæfileika  til  að  tákna  lifandi  og  starfandi  framsóknarlif; 
«n  með  vaxandi  andlegu  og  efnalegu  starfi  auðgaðist  hún 
-aftur  að  nýjum  orðmyndum,  þvi  nú  þurfti  hún  að  tákna 
nýtt  líf,  nýtt  starf  nýrra  kynslóða.  Þvi  tungan  er  ekkert 
annað  en  starfsáhald  mannsandans,  sem  hann  hlýtur  að 
laga  eftir  kunnáttu  sinni  og  þroska  og  þeim  viðfangsefn- 
um  sem  hann  starfar  að,  á  hverju  tímabili  sögunnar.  Úr- 
elt  og  ófullkomin  áhöld  standa  jafnt  fyrir  þrifum  hinu 
andlega  sem  hinu  verklega  starfi.  Tungan  er  þjónn  vor, 
•en  vér  ekki  þjónar  hennar. 

Vér  tölum  um  gullöld  tungu  vorrar  sem  ævarandi 
fyrirmynd,  og  er  það  að  vísu  rétt,  sé  hún  skoðuð  sem 
lifandi  fyrirmynd,  en  ekki  dauð  og  stirðnuð.  Þvi  hvert 
var  aðaleinkenni  þessarar  gullaldar?  Einmitt  það,  að 
tungan  tók  stórkostlegum  breytingum,  af  þvi  hið  andlega 
líf  þjóðarinnar,  sem  talaði  hana,  var  að  gerbreytast,  tók 
ákaflega  bráðum  þroska,  var  gróandi  og  vaxandi.  Gamla 
rúnastafrófið  nægði  þá  ekki  lengur,  þótt  þjóðlegt  væri. 
Þess  vegna  dó  það  út,  en  hið  rómverska  var  tekið  upp. 
Suðrænn  andans  blær  fór  yfir  landið  og  frjóvgaði  hinn 
andlega  akur,  og  með  honum  barst  mikill  fjöldi  hugmynda 
og  orða,  sem  einnig  frjóvguðu  tunguna,  festu  þar  rætur 
•og  löguðu  hana  til  hæfis  hinu  nýja  verkefni.  — 

Eigi  nú  þjóð  vor  nýja  gullöld  i  vændum,  —  sem  vér 
«allir  óskum  og  vonum,  gullöld  vísinda  og  verklegra  fram- 
fara,  sem  byggjast  verður  á  því  þroskastigi,  sem  mann- 
kynið  yfir  höfuð  nú  hefir  náð,  þá  hlýtur  hið  sama  að 
^ndurtakast.     Tungan  hlýtur  að    breytast   og   auðgast   að 

nýjum  myndum,  en  aðrar  gamlar   að    deyja   út;    myndir 
sem  þjóðarandinn  vex  frá. 

í  raun  og  veru  talar  hver  öld,  og  jafnvel  hver  kyn- 
slóð,  að  mörgu  leyti,  sína  sérstöku  tungu,  og  það  svo,  að 
vér  finnum  all-glöggan  mun  á  málfæri  sjötugs  manns  og 
tvítugs,  sem  uppi  eru  i  senn,  þvi  hinn  yngri  hefir  tileink- 
að  sér  ný  hugtök,  nýjan  verknað  og  áhöld,  sem  kref jast 
nýrra  táknana  og  talshátta,  og  enginn  lifir  heldur  svo  til 
gamals  aldurs,  að  hann  hafi  ekki  á  ýmsan  hátt  breytt 
málfæri  sinu  frá  þvi  er  harm  var  ungur.  Auk  þess  fylgir 
hverri  atvinnugrein  eða  starfsgrein  all-mikill  fjöldi  sér- 
stakra  orða,  hugtaka  og  setninga,  sem  aðrir  atvinnurek- 
endur  margoft  ekki  skilja.  Sjómaðurinn  t.  d.  þarf  að 
tákna  mikinn  fjölda  hugtaka,  verknaðar  og  áhalda,  sem 
fjallabúinn  alls  ekki  skilur.  Þetta  sýnir  að  jafnvel  sjálft 
hugtakið  sérstök  þjóðtunga  hefir  reikul  takmörk,  þegar 
betur  er  að  gáð.  Það  sýnir  líka,  hve  óhugsandi  það  er, 
að  tunga,  sem  töluð  er  af  starfandi  framsóknarþjóð,  geti 
storknað  í  ævarandi  formi,  eða  megi  gera  það.  Enginn 
getur  kynst  þeim  hugtökum,  eða  tileinkað  sér  þær  hug- 
sjónir,  sem  tunga  hans  ekki  getur  táknað.  —  Allir  geta 
séð  hve  óhugsandi  það  er,  að  iðnaðar  og  siglingaþjóð  í 
nútíma  stíl,  geti  komist  af  með  sömu  tungu,  sem  hún  tal- 
aði  þá,  er  hún  var  hirðingjaþjóð.  — 

En  þrátt  fyrir  þetta  —  eða  máske  réttara  sagt,  ein- 
mitt  vegna  þessa  —  þá  hefir  hver  þjóðtunga  sitt  sérstaka 
eðli,  sín  eigin  lög,  sitt  ættarmót,  mér  liggur  við  að  segja 
sitt  skapferli,  eða  lyndiseinkunn  og  hugblæ,  sem  er  ætt- 
gengt  og  kynfast,  og  ólikt  öllum  öðrum  tungum.  En  eins 
og  það  er  eðlilegt  og  sjálfsagt  lögmál,  að  sonurinn  aldrei 
verður  hið  sama  sem  faðirinn,  hversu  náin  sem  líkingin 
er  og  kynfestan  sterk;  og  eins  og  það  er  vist,  að  sonur- 
inn  hefir  aldrei  alveg  sömu  viðfangsefni  og  lifsskilyrðí 
sem  faðirinn,  eins  er  það  vist  og  sjálfsagt,  að  ætterni  og 
kynfesta  tungunnar  verður  að  hlýða  sömu  lögum.  Af 
þessu  leiðir,  að  það  er  einungis  það,  sem  eg  hefi  leyft 
mér  að  kalla  ættarmót  tungunnar,  sem   vér   getum    varð- 


Tungan.  329 

veitt  og  oss  ber  að  varðveita.  Ræktarhugur  vor  til  forn- 
tungunnar  verður  að  vera  sama  eðlis  og  ræktarhugur  vor 
til  forfeðranna  og  foreldris  vors.  Eins  og  vér  hvorki  get- 
um  vakið  forfeður  vora  til  nýs  lífs,  né  heldur  hindrað 
dauða  foreldris  vors,  eða  sjálfir  verið  hið  sama  og  þeir, 
eins  getum  vér  ekki  heldur  kallað  forntunguna  til  nýs 
lifs,  hversu  fegnir  sem  vér  vildum.  Vér  myndum  ekki 
einu  sinni  skilja  hana,  ef  vér  nú  heyrðum  forfeður  vora 
tala  hana,  eins  og  þeir  töluðu  hana  á  »gullöldinni«.  Og 
eins  og  oss  nú  mundi  þykja  ólíft  við  alla  háttu  gullaldar- 
feðranna,  og  ekki  geta  komið  oss  saman  við  þá  um  nokkurn 
hlut  í  daglegu  lííi  og  umgengni,  eins  mundi  tunga  þeirra 
verða  oss  með  öllu  ófullnægjandi.  En  þó  er  ættarbragðið 
enn  í  dag  hið  sama.  Það  er  samgróið  eðli  voru,  það  er 
oss  hjartfólgið,  og  það  eigum  vér  að  varðveita,  auðga  og 
fegra ;  það  er  arfleifð,  sem  oss  er  fengin  til  þess  að  ávaxta 
og  starfa  með,  en  ekki  til  þess,  að  færa  til  fornrar  og 
dauðrar  líkingar,  eða  sniða  eftir  sálarlífi  og  hugsunarhætti 
löngu  dauðra  kynslóða,  er  lifðu  við  gagnólík  kjör,  skipu- 
lag,  atvinnukjór  og  lífsskoðun  því,  er  vér  nú  lifum  við. — 
Slíkt  væri  líkt  og  ef  sá,  er  tekið  hefði  við  föðurleifð  sinni,. 
ekki  tímdi  að  rækta  hana  eftir  nútíma  reglum  og  þekk- 
ingu,  ekki  tímdi  að  slétta,  ryðja  og  girða  túnið,  vegna 
þess,  að  hún  fengi  annan  svip  og  útlit,  vegna  þess,  að 
gömlu  bernsku  leiksviðin  í  grasgrónum  tóftum  og  skorn- 
ingum,  með  viltu  fjallblómaskrúði,  yrðu  að  hverfa  og 
breytast  í  sléttan  völl,  vaxinn  úrvals  töðugresi.  Vér  skilj- 
um  að  vísu  vel  söknuð  mannsins  og  viðkvæmni  gagnvart 
æskuminningunum,  og  finnum  til  samhygðar  með  honum, 
en  eigi  að  síður  mundum  vér  brosa  að  honum,  ef  hann 
léti  þetta  hindra  sig  frá,  að  gera  þær  umbætur,  er  tíminn 
og  lifnaðarhættir  vorir  nú  krefjast.  Því  vér  vitum,  að 
hans  bernskuminningar  deyja  og  hverfa  með  honum,  en 
aðrar  nýjar  bernskuminningar  nýrra  kynslóða,  barna  hans- 
og  afkomenda,  taka  við,  og  eru  jafnréttmætar  og  rétthá- 
ar,  þótt  þær  séu  bundnar  við  nýtt  ástand  og  nýtt  útlit 
föðurleifðarinnar.     Það  sem  vér    því    eigum    að    læra    af' 

gullaldarforfeðrunum,  er  ekki  það,  að  tala  og  hugsa  alveg 
eins  og  þeir,  lifa  þeirra  líf  upp  aftur,  heldur  hitt,  að  íinna 
vorum  hugsunum,  voru  sálarlífi,  vorum  athöfnum,  eins  og 
það  nú  er,  jafn  fagurt  og  fullkomið  form  í  tungunni,  eins 
og  þeir  fundu  sínum  hugsunum,  sinu  sálarlífi,  sinni 
trú  og  athöfnum;  en  vér  vitum,  að  nú  er  þetta  alt  á 
annan  veg,  en  það  var  til  forna.  Og  vér  óskum  ekki  að 
það  hverfi  aftur  til  sinnar  fornu  myndar,  því  vér  höfum 
einmitt  fest  ást  og  rækt  við  það  eins  og  það  er  nú.  Ekki 
heldur  getum  vér  óskað,  eða  höfum  nokkurn  rétt  til  þess, 
^að  óska  kyrstæðis  framvegis.  Þvert  á  móti.  Vér  óskum 
og  krefjumst  sífeldra,  og  sem  mestra  umbóta  og  framfara, 
með  öðrum  orðum,  breytinga  frá  því,  sem  nú  er.  Og 
þessi  krafa  vor,  sem  auðvitað  er  i  fullu  samræmi  við  fram- 
þróunarlögmálið  sjálft,  hlýtur  einnig  að  ná  til  tungunnar, 
eins  og  alls  annars,  hvort  sem  vér  erum  oss  þess  með- 
vitandi  eða  ekki,  eða  höfum  gert  oss  grein  fyrir  þessari 
sjálfsögðu  afleiðingu  af  réttmætum  kröfum  vorum  og  ósk- 
um.  Vér  höfum  þvi  enga  kröfu  til  þess,  að  afkomendur 
vorir  hugsi  og  tali  á  sama  hátt  og  vér,  enda  erum  vér, 
sem  nú  lifum,  ekki  íslenzka  þjóðin  í  fylstu  og  rýmstu 
merkingu,  heldur  að  eins  fulltrúar  hennar,  þá  stuttu  stund 
sem  vér  lifum,  milliliðir  milli  feðranna  og  afkomenda 
vorra,  gæzlumenn  um  litla  stund  hinnar  andlegu  og  efna- 
legu  arfleifðar  þjóðar  vorrar.  Þessa  arfleifð  eigum  vér 
auðvitað  að  rækta  og  umbæta,  eins  og  vér  höfum  vit  og 
menningu  til,  en  vér  höfum  engan  rétt  til,  að  setja  eða 
fyrrrskipa  ævarandi  reglur  um  meðferð  þessarar  arfleifð- 
ar  eftir  vorum  höfðum,  enda  væri  það  gagnslaust,  þvi  slikt 
mundi  hafa  litið  gildi  í  augum  ókominna  kynslóða.  — 

Eg  hefi  nú  leitast  við  að  finna  grundvallarreglu  fyrir 
hlutverki  voru  sem  einnar  kynslóðar  hinnar  íslenzku 
þjóðar,  með  sérstöku  tilliti  til  tungunnar,  og  þess  ákvæðis 
um  hana,  sem  stendur  i  stefnuskrá  ungmennafélaganna. 
Að  heimfæra  þessa  meginreglu  á  praktiskan  hátt,  yrði  of 
Jangt  mál,  enda  hygg  eg  að  heimfærslan  verði  í  rauninni 

engum  þeim  ofvaxin,  sem  grundvallarregluna  getur  til- 
einkað  sér  með  fullum  skilningi. 

En  þann  varnagla  vil  eg  samt  slá,  að  enginn  skyldi 
taka  orð  mín  svo,  að  eg  vilji  leggja  það  til,  að  tungunni 
sé  bylt  og  breytt  af  handahófi  stefnulaust  eða  eins  og 
hverjum  einum  bezt  þykir,  hversu  þekkingarsnauður  og 
smekklaus  sem  hann  kann  að  vera,  Nei,  slíkt  væri  ill 
og  ósæmileg  meðferð  þeirrar  föðurleifðar,  sem  oss  er  trúað 
fyrir,  og  vér  berum  ábyrgð  á  bæði  gagnvart  foreldri  voru 
og  afkomendum.  Eg  hefi  einmitt  lagt  áherzlu  á  ætternið, 
og  sýnt  fram  á  þá  ræktarskyldu ,  sem  á  oss  hvílir  við  það. 

Eins  og  nýjar  kynslóðir  manna  eru  runnar  af  stofni 
hinna  eldri  kynslóða,  og  bundnar  þeim  blóðböndum  arf- 
gengra  eiginleika,  eins  eiga  nýyrðin  að  renna  af  stofni 
forntungunnar,  svo  sem  framast  má  verða,  og  frjósemi 
stofnanna  ítrast  leyfir. 

En  eins  og  heilbrigð  og  eðlileg  kynblöndun  manna 
og  dýra  ekki  er  kynspilling,  heldur  kynbót,  eins  er  og 
með  rétta  og  eðlilega  kynblöndun  tungnanna,  án  hennar 
úrættast  og  trénast  tungurnar.  Og  eins  og  hverri  þjóð, 
sem  er  á  þroska  og  vaxtarskeiði,  og  á  ónumdar  og  órækt- 
aðar  lendur,  er  styrkur  og  efling  að  góðum  innflytjendum, 
er  semja  sig  að  landsháttum,  og  blanda  blóði  við  þjóðina, 
eins  er  hverri  tungu,  sem  er  á  þroska  og  vaxtarskeiði, 
og  á  miklar  andlegar  og  verklegar  lendur  ónumdar  og 
óræktaðar,  styrkur  og  auðgun  að  góðum  innflytjendum, 
er  semja  sig  að  háttum  tungunnar,  og  blanda  við  hana 
blóði.  Það  voru  einmitt  slíkir  innflytjendur,  sem  lyftu 
tungu  vorri  á  það  fegurðar  og  fullkomnunar  stig,  sem 
hún  komst  á  í  fornbókmentum  vorum. 

En  eins  og  hver  þjóð  verður  að  verja  sig  gegn  inn- 
flutningi  siðlausra  úrættinga  og  kryplinga,  eins  verður 
tungan  að  verjast  saurgun  úrættinga  og  vanskapninga, 
sem  vanþekkingin  og  skilningsleysið  ætíð  leitast  við  að 
lauma  inn  í  daglega  málið,  einkum  í  sjóþorpum  og  verzl- 
unarbúðum,  eða  i  búri  og  eldhúsi  í  kaupstöðunum. 

Það  er  auðskilið,  hver  háski  það  væri,  ef  úrættingar 

og  kryplingar  flyttu  þar  inn,  sem  fullbygt  er  fyrir  og 
fullræktað,  svo  að  heilbrigðir  og  lífsþróttugir  frumbyggjar 
yrðu  að  hröklast  undan,  en  einmitt  slíkt  á  sér  stað  um 
mikinn  hluta  þeirra  orða  og  talshátta,  sem  laumast  inn  i 
tungu  vora  meðal  ómentaðra  fiskimanna  og  iðnaðarmanna, 
eða  um  eldhússdyrnar  i  kaupstöðum  og  viðskiftabækur 
hálf-  eða  alútlendra  verzlana,  að  ógleymdum  auglýsingun- 
um  og  illa  þýddu  sógurusli,  hér  heima  eða  vestur  i 
Ameríku.  Það  er  gegn  þessum  innflutningi,  sem  vér  sér- 
staklega  verðum  að  gjalda  varhuga,  og  reisa  skorður,  þvi 
fyrri  en  oss  varir  hefir  athugalaus  alþýða  veitt  þeim  inn- 
borinnaréttitungunni,  og  næsta  kynslóð  hefir  gleymt  ætterni 
þeirra  og  uppruna.  Af  vísinda-orðum,  sem  mentaðir  menn 
nota  í  ræðu  og  riti,  stafar  tungunni  þar  á  móti  alls  engin 
hætta,  þvi  bæði  skipa  þau  autt  rúm  í  tungunni,  nema 
ónumið  land,  og  svo  eru  það  siðaðir  innflytjendur  og  lög- 
hlýðnir,  sem  annaðhvort  smám  saman  beygja  sig  undir 
lögmál  tungunnar,  eins  og  svo  afar-mikill  fjöldi  eldri  inn- 
flytjenda,  eða  þeir  draga  sig  í  hlé  aftur  innan  skamms, 
ef  samþýðingin  mishepnast.  Það  verður  þvi  aldrei  hinn 
sann-mentaði  hluti  manna,  sem  spillir  tungunni,  jafnvel 
hversu  mikið  af  erlendum  orðum  sem  þeir  nota  i  ræðu 
og  riti,  heldur  einmitt  hinn  þekkingarsnauði  hlutinn,  þeir 
sem  i  raun  og  veru  enga  tungu  kunna  svo,  að  þeir  skynji 
lög  hennar,  né  heldur  þekkja  útlend  orð  frá  innlendum. 
Þess  vegoa  er  glógg  þekking  á  tungunni,  skilningur  á 
lögum  hennar  og  stofnum  fyrsta  og  óhjákvæmilegasta 
skilyrðið,  ekki  einungis  fyrir  varðveizlu  tungunnar  og 
réttri  auðgun  hennar,  bæði  af  frumstofnunum  og  með  inn- 
flutningi,  heldur  og  fyrir  þeim  ræktarhug,  sem  einn  megn- 
ar  að  varðveita  og  umbæta  hverskonar  arfleifðir  kynslóð 
eftir  kynslóð,  öld  eftir  óld. 

Eins  og  ræktarhugur  vor  til  forntungunnar  er  saraa 
eðlis  sem  ræktarhugur  vor  til  forfeðranna  og  foreldris 
vors,  eins  verður  ræktarhugur  vor  til  nýyrðanna  og  ný- 
myndana  allra  i  tungunni,  og  umhyggja  vor  fyrir  þeimr 
að  vera  sama  eðlis  sem  rækt  og  umönnun  vor  fyrir  börn- 

um  vorum  og  afkomendum.  Vér  leitumst  við  að  ala  þau 
upp  svo  sem  vér  höfum  bezt  vit  á.  Ver  óskum  að  úr 
þeim  verði  sem  fullkomnastir  og  fjölmentaðastir  menn, 
ekki  eins  og  vér,  heldur  miklu  fullkomnari  og  farsælli 
en  vér,  og  þannig  leitumst  vér  ósjálfrátt  við,  að  byggja 
upp  framsókn  og  fullkomnun  kynslóðanna. 

Eftir  sömu  reglu,  og  með  sama  ræktarhug  eigum  vér 
&ð  vinna  að  framsókn  og  fullkomnun  tungu  vorrar. 


Úr  hlíðinni  yfir  mónum, 

(Úr  dagbók  sérvitrings). 


Þei!  —  Hljóðna  þú  fugl!  sem  syngur,  og  þú  foss! 
sem  dunar  í  hlíðinni. 

Þvi  i  sálu  minni  heyri  eg  óm  likan  niði  fjarlægra 
vatna.    Hún  kemur,  sú  sem  eg  elska. 

Endurminningarnar  vakna;  byltast  og  brjótast  um;. 
koma  eins  og  tónlaus  söngur  og  orðlausar  sögur. 

Tala  þú  dis!  —  Drag  þú  fram  í  birtuna  bylgjuhreyf- 
ingar  sálar  minnar.  Skapaðu  viðburði,  er  tákni  þær  skýrt 
og  rétt  —  en  séu  þó  aðrir  viðburðir  en  þeir,  sem  i  reynd- 
inni  áttu  stað. 

Því  hinir  ytri  viðburðir  lífs  míns  snerta  mig  aðallega 
einan,  einstakan  mann.  Um  þá  skaltu  vera  hljóð  sem 
hin  dimma  gröf.     Þeir  eru  hégómi,  sem  leið  og  hvarf. 

En  hið  innra  lif  er  ævarandi  endursvar  almannlegr- 
ar  sálar.  Söngur  hennar  um  sigur,  fögnuð  og  gleði  — 
og  ósigur,  sorg  og  kvöl. 

* 

Hljóðna  þú  fugl!  ómið  þið  strengir  i  djúpinu!  —  eins 
og  þegar  tekur  i  fossa  undan  suðrænum  vindi. 

Ómið  þið  um  von  gleðinnar  og  gleði  vonarinnar; 
æskuþrár  og  æskuvonir. 

Timinn  liður  —  til  baka.  Eg  stend  i  hliðinni  yfir 
mónum  i  fyrsta  sinn. 

Heima  um  bæinn  er  kyrt  og  hljótt.  —  Túnið  er 
grænt  og  fagurt  til  að  sjá.  En  það  er  litið  —  og  í  raun- 
inni  þýft  og  ljótt.  Kringum  það  liggja  gráleitar  hálf- 
deigjumýrar,  dimmgrænir  hrismóar,  börð  og  melar. 

Hjónin  eru  klædd  og  tekin  til  starfá;  þögul  og ''  til- 
finningarlaus  fyrir  þeirri  morgundýrð,  sem  er  að  vakna; 
slitin  af  löngu  erfiði  fyrir  fæði  og  klæðum  margra  barna; 
spilt  af  ósamræmi  og  baráttu  óþroskaðra,  nærsýnna  sálna, 
er  ýmist  dragast  saman  eða  spyrnast  á. 

Reykur  af  nýkveiktuin  eldi  stígur  frá  bænum,  hnykl- 
ast,  stígur  hátt  upp  í  blámann  og  hverfur. 

Fram  í  dalnum  hóar  smali;  hundur  geltir;  ær  renna 
á  kvíaból. 


Veðrið  hlýnar.  Sólin  stígur  í  ljósrauðum  tindrandi 
heiði8bláma.  Loftið  kveður  við  af  hlakkandi  fuglasöng  og 
hvellum  dunum  hrynjandi  vatna. 

Eg  finn  nýja  krafta  brjótast  um  í  sjálfum  mér.  Vöðv- 
ar  mínir  dragast  saman.  Eg  beygi  mig  niður,  tek  stein 
við  fætur  mér  og  kasta  honum  af  megni  niður  í  dalinn. 

Og  svo  annan  og  hinn  þriðja. 

Svo  tek  eg  á  rás  niður  hlíðina.  Eg  hleyp  af  öllum 
kröftum;  lyfti  mér  hátt  í  hverju  spori.  í  sálu  minní 
hljómar  fögnuður  yfir  þvi  að  lifa ;  viltur  og  hugsunarlaus. 
Húrra!  —  Húrra!     Húrra! 

Eg  stöðva  hlaupið  eftir  nokkra  stund.  Hugsunin 
vaknar  og  starfar. 

Þessi  dalur  skal  verða  fyrirmyndar  sveit;  ræktaður 
milli  fjalls  og  fjöru.    ftæktað  land  —  og  mentað  fólk. 

Sá  tími  skal  koma,  er  vinnan  verður  ekki  lengur 
þrælkun,  sem  slítur  og  lamar.  Frjálst  og  fúst  framlag 
skal  hún  verða  til  almennings  heilla;  æfing  líkamlegra 
og  andlegra  krafta,  krydduð  meðvitund  um  séreigið  gildi. 

Sá  tími  skal  koma  er  öll  smásálarleg  eigingirni 
hverfur.  Misskilningur,  tortrygni,  gremja  og  hatur  skulu 
hverfa  eins  og  héla  fyrir  sól.  Samúð,  vinátta,  dreng- 
skapur  og  framtakssöm  kærleikslund  skulu  vaxa  í  lífi 
mannsins  eins  og  blóm  í  ræktaðri  jörð. 

Dagarnir  líða;  margir  dagar  og  mörg  ár. 
Eg  stend  í  hlíðinni  yfir  mónum  í  annað  sinn. 

Það  er  haust.  Laufið  á  birkinu  er  gult  og  laust. 
Blærinn  andar;  laufið  fellur  unnvörpum  til  jarðar. 

Þrösturinn  er  hættur  að  syngja  og  lyfta  sér  á  grein- 
unum.  Þó  situr  hann  ekki  kyr;  hann  skýst  milli  runna 
með  miklum  hraða,  þegjandi,  skríðandi  með  jörðu. 

Hvi  situr  hann  ekki  kyr?  Er  þrá  hans  enn  þá  lif- 
andi  og  rík  —  eins  og  mín  eigin  þrá? 

Eða  hví  syngur  hann  eigi  og  lyftir  sér?  Hafa  fylgj- 
ur  vetrarins  náð  tökum  á  taugum  hans  —  eins  og  mínum 
^igin  taugum? 

Getur  verið. 

Þó  er  veðrið  gott;  hlýr  sunnanblær  og  sólskinsblettir 
í  hlíðum. 

Loftið  er  skýjað  og  skýin  rekin  saman  í  þétta  flóka, 
sem  eru  dökkgráir  í  miðju,  en  Ijósir  utar  með  gulum 
jöðrum  —  þar  sem  sólin  skín.  FJókarnir  verða  æ  þéttari  og 
dekkri,  þvi  norðar  sem  dregur  á  himininn.  Norður  yfir 
hafinu  er  samfeld,  dimmgrá  skýjabreiða  og  niður  við  sjó- 
inn  eimur  likur  reyk  úr  hálfkulnuðum  glæðum. 


Eg  sit  í  hliðinni  og  horfi  á  laufið,  sem  er  að  detta.  — 

Eg  horfi  heim  að  bænum.  Túnið  er  enn  þá  lítið ;  bær- 
inn  lágur;  fólkið  steypt  í  sama  móti. 

Og  eg  spyr  sjálfan  mig,  til  hvers  eg  hafi  lifað. 

Þá  kemur  þú  heiman  að,  létt,  eins  og  fugl  á  vori.  Þú 
kemur  og  syngur.  —  Hvað  eg  elskaði  þig. 

Þú  sest  niður  og  leggur  vangann  á  handlegg  minn. 
Svo  lítur  þú  upp;  snýr  þér;  horfir  brosandi  i  augu  mér. 
Og  eg  gleymi  haustinu;  gleymi  því  að  eg  er  tekinn  að 
eldast.  Við  stöndum  á  fætur  og  góngum  með  fögnuði 
niður  hliðina. 

En  niðri  á  mónum  eru  þrír  menn  að  skjóta  rjúpur. 

Einn  þeirra  er  miðaldra  maður;  meðallagi  hár;  grann- 
vaxinn;  léttilegur  á  velli.  Hann  hleypur  við  fót,  boginn 
af  áfergju  eftir  því  að  vera  fyrstur;  boginn  í  hnjám,  bog- 
inn  i  lendum,  boginn  í  hálsi  —  eins  og  hann  teygi  hófuðið 
eftir  því,  sem  fyrir  framan   er.     Vinstri    hendinni   heldur 

hann  um  byssuna ;  hægri  handleggnum  vingsar  hann  krept- 
nm  með  síðunni,  fram  og  aftur;  meira  fram  fyrir  sig; 
iflngurnir  vita  niður,  gleiðir,  bognir  —  búnir  til  grips  eine 
og  rándýrs  klær.  Skot  dynja.  Rjúpnakippan  á  bakinu 
stækkar.  —  Annar  maðurinn  er  gamall;  hávaxinn;  grár 
af  hærum.  Hann  gengur  hægt;  lotinn;  velur  lautardrögin; 
læðist  —  eins  og  refur.  Þegar  rjúpurnar  styggjast  frá 
hinum,  gæta  þær  hans  eigi  og  setjast  einatt  i  nálægð  hans. 
Byssan  er  hlaðin.  Skotið  dynur.  —  Þriðji  maðurinn  er 
■unglingur;  hár,  íturvaxinn;  herðibreiður,  vöðvastæltur  og 
ber  sig  vel.  Hann  fer  með  miklum  ákafa  en  minni  lægni; 
missir  stundum  rjúpuna  áður  en  skotið  er  til;  stundum 
skotið  þó  rjúpan  bíði.  En  því  meira  vex  áhuginn  og 
•ofurkappið.  —  Allir  veiða  mennirnir  mikið;  sá  fyrsti  þó 
langtum  mest. 

Rjúpurnar  fljúga  um  móinn,  hræddar  og  ráðviltar; 
fljúga  úr  skothríðinni  og  í  hana  aftur.  —  Nú  dynur  skot; 
það  kemur  dálítið  fjaðrafok;  tvær  rjúpur  liggja  dauðar; 
fiú  þriðja  baðar  vængjunum,  kemst  2 — 3  faðma  og  liggur 
svo  hreyfingarlaus ;  sú  fjórða  bróltir  vængbrotin  unz  skot- 
maðurinn  tekur  hana  og  snýr  hana  úr  hálsliðunum.  Aðal- 
hópurinn  flýgur  spölkorn  og  sezt  aftur  niður  í  móinn.  En 
ein  rjúpa  tekur  sig  út  úr  og  flýgur  til  fjalla.  Hún  flýgur 
-æ  hærra  og  hærra,  unz  hún  sést  eins  og  lítill  depill  í 
fjarska;  þá  kippist  hún  við,  hnígur  lóðrétt  niður  eins  og 
steinn  —  og  hverfur. 

Lítil  stund  líður.  Aftur  heyrist  skot;  aftur  liggja 
nokkrar  rjúpur  dauðar.  —  Eg  hefi  stanzað  ósjálfrátt; 
horfi  á  mennina  og  rjúpurnar;  hiusta  á  skotin.  Og  það 
er  eins  og  kalt  járn  smjúgi  eftir  baki  mér  endilöngu; 
brjóstið  þrútnar  og  herpist  saman;  hnén  verða  undarlega 
veik.  Eg  gleymi  hver  með  mér  er;  sest  aftur  niður  og 
horfi  á  gulnað  laufið,  sem  er  að  detta. 

Og  um  huga  minn  fljúga  spurningar  —  um  það,  hvort 
mennirnir  séu  og  verði  alla  daga  dýr  —  eða  eg  sé  orðinn 
.gamall  og  ófær  til  að  lifa. 

Þá  minnist  eg  þín,  lít  upp  og  sé  að  þú  horfir  á   mig 

stórum,  barnslegum  spurnaraugum.  Og  eg  stend  á  fætur 
aftur  og  lofa  guð  —  fyrir  þig  og  fyrir  ástina  —  og  fyrir 
það,  að  þú  ert  ung  og  sérð  enn  þá  skamt  inn  i  þrautanna 
víðlendu  heima. 


Enn  líða  dagar  og  ár.  Eg  stend  enn  í  hlíðinni  og; 
horfi. 

Og  nú  kemur  enginn  að  heiman. Eg  er  orð- 

inn  gamall  sérvitringur ;  get  ekki  felt  mig  við  aðra 
menn. 

Alt  hverfur;  breytist  og  hverfur.  Einnig  þú,  sem  eg 
elskaði  heitast  og  innilegast;  þú,  sem  kendir  mér  ljósast 
hvað  lífið  er  —  einnig  þú  ert  horfin  og  kemur  ekki 
framar.     — 


Yfir  jörðinni  liggur  snæbreiða;  svanhvít,  þögul  og 
köld.  En  fossinn  í  hliðinni  dunar  eins  og  forðum  undan 
suðrænum  vindi.  Og  öfl  sálar  minnar  ókyrrast  á  nýjan 
leik.  — 

Duna  þú  foss!  —  En  þú  dis!  mátt  ekki  tala  fleira. 
Ekki  fyr  en  hið  nýja  vor  er  komið  í  allri  dýrð. 

Sigurjón  F^iðjónsson. 


• 

Fyrirlestur  haldinn  á  Akureyri,  af  SteingHmi  Matthíassyni. 


Skrifað  stendur,  að  Metúsalem  hafi  orðið  969  ára  gam- 
■all.  Og  ýmsir  aðrir  af  öldungum  Júða  urðu  ævagamlir, 
eftir  því  sem  ritningin  segir.  Eg  skal  nú  ekki  fara  að 
deila  um  það  við  rétt-trúaða  menn,  hvað  hæft  sé  í  þessu. 
En  setjum  svo  að  einhver  karl  kæmi  sunnan  úr  löndum, 
gamall  á  grönum  að  sjá,  og  segðist  vera  á  969.  ári.nu,  þá 
mundum  við  strax  dussa  við  og  segja  honum  að  sækja 
seðilinn  sinn.  Og  þó  hann  nú  kæmi  með  skírnarseðil  á 
gömlu  kálfsfelli  undirskrifaðan  —  segjum  af  sira  Þang 
brandi  Vilbaldrssyni,  þegar  hann  var  prestur  á  Saxlandi 
(það  mundi  láta  nærri),  —  þá  býst  eg  við  að  jafnvel  rétt- 
trúaðir  prestar  mundu  viðhafa  þá  »hærri  krítík«  og  dæma 
seðilinn  harla  vafasaman.  Á  miðöldunum  voru  menn  yflr- 
leitt  rétt-trúaðri  en  nú  á  dógum,  og  þá  kom  það  oftar  en 
einu  sinni  fyrir,  að  gamlir  karlar  ferðuðust  land  úr  landi, 
sýndu  sig  fyrir  peninga,  sögðust  vera  mörg  hundruð  ára 
gamlir  og  hafa  lifað  ýmsa  merkilega  sógulega  við- 
burði.  Þessu  trúði  fólk  þá  og  streymdi  að  þeim,  svoþeir 
urðu  stórrikir.  —  Það  er  annars  ekki  langt  síðan  að  sumir 
trúðu  þvi,  að  »gyðingurinn  gangandi«  væri  enn  á  lifi,  sem 
hefði  verið  viðstaddur  krossfesting  Krists,  en  af  sifeldu 
rölti  væri  hann  nú  orðinn  genginn  upp  að  knjám. 

Það  er  nokkurn  veginn  áreiðanleg  vissa  fyrir,  að 
maður  hafi  orðið  185  ára  gamall1),  og  þar  mun  mega  telja 
takmark  þess  aldurs  sem    menn  vita    hæstan.    Vanalega 


i)    Eg  hefi  þetta  eftir  Review  of  Reviews  oct.  1910,  bls.  360. 

aldurstakmarkið  raun  vera  90—100  ára  aldurinn  fyrir 
heilbrigðar  manneskjur.  —  Jafnvel  þótt  engir  sjúkdómar 
ásæki  menn,  kemur  ellin  smátt  og  smátt  á  sinum  venju- 
lega  tíma,  og  þegar  niræðisaldurinn  færist  yfir,  þá  er 
leitun  á  þeim  öldungum,  sem  ekki  láta  ellina  koma  sér  á 
kné.  — 

Hinn  frægi  bakteríufræðingur  Eli  Metschnikoff  (einn 
af  þeim  ódauðlegu,  sem  unnið  hafa  Nóbelsverðlaunin)  held- 
ur  þvi  fram,  að  ellin  sé  sjúkdómur,  sem  reyndar  verði 
ekki  fyllilega  komið  í  veg  fyrir,  en  sem  sennilega  megi 
tefja  fyrir  að  ásæki  menn. 

Hann  álítur  að  flestir  eldist  og  deyi  löngu  fyrir  tím- 
ann,  og  að  í  framtíðinni  muni  mega  takast  að  lengja  líf 
manna  að  miklum  mun. 

Það  er  skoðun  Metschnikoffs  að  bakteríur  þær,  sem 
miljónum  saman  úir  og  grúir  af  í  meltingarfærunum, 
einkum  neðri  hluta  garnanna,  eigi  sök  á  þeim  sjúkdómi, 
sem  vér  köllum  elli  eða  eilihrumleik,  og  þeim  sé  það  að 
kenna  að  menn  deyi  alt  of  snemma. 

Hann  segir  að  í  görnum  heilbrigðra  manna  sé  sá 
aragrúi  af  bakteríum,  að  þriðjungur  saurindanna  (ef  þau 
eru  þurkuð)  sé  bakteríur.  í  öllum  meltingarsjúkdómum 
eykst  þessi  bakteríu-urmull  um  helming  eða  meira.  Bakt- 
eriunum  fylgja  vanalega  toxín  eða  eiturefni,  mismunandi 
hættuleg  likamanum  ef  þau  komast  í  blóðið.  Fyrst  verk- 
ar  eitrið  á  garnirnar  sjálfar,  veiklar  þær,  veldur  vind- 
gangi,  stundum  garnabólgu,  og  niðurgangi,  en  stundum 
koma  sár  á  slímhúðina,  og  geta  þá  bakteríurnar  komist 
út  um  líkamann  í  hin  og  þessi  líffæri,  sem  þá  veiklast 
eða  jafnvel  gjöreyðast.  Þannig  getur  lifrarveiki  átt  upp- 
tök  sín,  gallblöðruveiki,  botnlangabólga,  blöðrubólga,  líf- 
himnubólga  o.  fl. 

Vanalega  verkar  bakteríueitrið  smátt  og  smátt  á  blóð- 
ið  og  þar  með  allan  líkamann.  Likaminn  hrörnar  og  elli- 
mörkin  koma  í  ljós. 

Nú  heldur  Metschnikoff,  að  ef  það  gæti  tekist  að  út- 
rýma    bakteríumergðinni   úr   görnunum,    og   koma   í   veg 

fyrir  alla  þá  ýldu,  sem  af  þeim  stafar  og  alt  það  eitur, 
sem  af  þeim  hlýzt  og  veikir  líkamann,  þá  geti  menn  orð- 
ið  ævagamlir  og 

„ellin  verði  ekki  þung, 
undir  s>ilfurhærum". 

Bakteríufræðingar  hafa  fynr  löngu  veitt  því  eftir- 
tekt,  að  ef  ein  bakteríutegund  nær  góðum  þrifum,  þá  geti 
hún  fjölgað  og  margfaldast  svo,  að  hún  yíirgnæfi  vöxt 
annarra  bakteríutegunda  og  dragi  að  lokum  öldungis  úr 
vexti  þeirra  og  viðgangi,  svo  þær  detti  úr  sögunni.  Þetta 
er  sama  lögmálið  sem  gildir  um  öll  dýr  og  jurtir  og 
Darwin  kallaði  »The  survival  of  the  fittest.« 

I  Búlgaríu  og  víðar  á  Balkanskaga  er  alsiða  að  borð- 
uð  sé  sýrð  og  hleypt  mjólk,  sem  yoghurt  kallast  og  ekki 
er  ósvipuð  skyrinu  hjá  okkur.  Þetta  kvað  vera  mjög 
hollur  matur  og  þær  þjóðir  yfirleitt  hraustar,  sem  dag- 
lega  neyta  yoghurts.  Og  nú  segir  Metschnikoff  að  hvergi 
í  heiminum  virðist  vera  jafnalment  langlífi  hjá  mönnum 
og  austur  í  Búlgaríu  meðal  þeirra  sem  eta  yoghurt.  íbú- 
ar  Búlgaríu  eru  4  miljónir  og  meðal  þeirra  eru  3800  komnir 
yfir  100  ára  aldur.  Til  samanburðar  má  geta  þess,  að  á 
Þýzkalandi,  þar  sem  eru  61  miljón  íbúar,  eru  einungis 
78  manns  yfir  hundrað  ára  gamlir. 

Við  vísindalegar  rannsóknir  hefir  komið  í  ljós  að  í 
yoghurt  eru  bakteríur,  sem  reynast  ekki  einungis  skað- 
lausar  líkamanum  heldur  mjög  gagnlegar,  því  þær  stuðla 
að  því  að  fækka  og  útrýma  þeim  bakteríum,  sem  valda 
vindgangi  og  ólgu,  sárum,  garnabólgu  og  ýmsum  sjúk- 
dómum. 

Duclaux  við  Pasteurstofnunina  fann  að  rotnunarbakt- 
eríum  í  görnunum  fækkaði  úr  26  miljónum  niður  í  1200 
í  hverju  desigrammi  af  saur,  hjá  þeim,  sem  um  fjögra 
vikna  tíma  höfðu  neytt  yoghurts.  Aðrir  komust  að  svip- 
aðri  niðurstöðu,  svo  það  er  af  inörgum  talið  sennilegt  að 
yoghurtbakterían  —  maya-bacillus,  sem  hún  kallast  á  vís* 
indamáli  —  eyði  að  miklum  mun  öllum  þeim  bakterium, 
sem  verulegu  tjóni  valda  í  görnum  manna.  —  Eins  og  eg 

áður  gat  um,  er  yoghurt  ekki'  ólíkt  á  bragðið  skyrinu  hjá 
okkur.  Hvort  bakteríurnar  í  skyrinu  séu  líks  eðlis  og 
yoghurt-bakteriurnar,  skal  eg  láta  ósagt,  en  ekki  er  ósenni- 
legt  að  svo  sé.  AHir  þekkjum  vér  skyrið  íslenzka  að 
góðu  einu  og  má  vera  að  vér  íslendingar  gætum  lengt 
lif  vort  um  nokkur  ár  með  þvi  að  leggja  meiri  áherzlu  á 
skyrátið. 

Spekingar  miðaldanna  trúðu  því  að  til  væri  það  undra- 
lyf,  sem  gæti  læknað  alla  sjúkdóma  og  lengt  lífið  til  ei- 
lifðar,  og  þeir  trúðu  þvi  einnig,  að  þetta  msðal  mundi  þar 
að  auki  geta  uppfylt  þá  ósk,  sem  þá  var  svo  almenn,  að 
breyta  ódýrum  málmum  í  gull.  Mestu  vitmenn  þeirra 
tima  eins  og  t.  d.  Koger  Bacön  trúðu  þessu,  hvað  þá 
heldur  allur  sægurinn  af  gullgjörðarmönnum ;  og  allir 
keptust  um  að  finna  lifsins  elixír  eða  spekinnar  stein.  — 
Ekki  vantaði  að  bruggaðir  væru  elixírar,  sem  hver  átti 
að  taka  öðrum  fram,  og  oft  lét  fólk  ginnast  á  slikum 
lyfjum. 

Slungnir  kaupmenn  og  prangarar  urðu  stundum  stór- 
ríkir,  því  margir  vildu  kaupa  heilbrigði  og  langlifi  sér  og 
börnurn  sínum ;  og  oft  lét  fólk  fremur  glæpast  á  að  kaUpa 
glösin,  ef  verðið  var  nógu  ósvífið.  Sérstaklega  bar  mikið 
á  þessum  undralyfsölum,  þegar  drepsótt  var  að  ganga, 
eins  og  t.  d.  bólan  eða  pestin  (svarti  dauði),  því  oft  var 
þörf,  en  þá  var  nauðsyn. 

Það  er  óþarfi  að  geta  þess  að  enginn  lifselixirinn 
skaraði  neitt  fram  úr  hvorki  Brama  .né  Kinalífselixír.  Þó 
margir  hafi  lagst  djúpt  og  spreytt  sig  á  því  alt  fram  á  vora 
daga,  þá  hefir  engum  tekist  að  brugga  neinn  óyggjandi 
lifselixir. 

Síðasta  undralyfið  er  yoghurt.  Það  hefir  vakið  mikla 
eftirtekt  af  því  jafnmerkur  maður  og  Metschnikoff  hefir 
gefið  því  méðmæli  sín.     Það  hefir1)  flogið  út  og  verið  selt 


l)    í  lyfjabúðum  f^&it^yoghnrt-lyfkökut    til    að  setja    í    mjólk,    og 
breytist  hún  þá  og  verður  að  yoghurt. 

út  um  allan  heim.  Svo  mikið  vita  menn  um  árangur 
jþess  að  það  hefir  auðgað  marga  lyfsala  og  þær  verk- 
smiðjur,  sem  búa  það  til.  Flestum  vísindamönnum  hefir 
fundist  töluverður  æfintýrabragur  að  kenningum  Metsch- 
nikoffs,  og  þeim  hefir  verið  ýmist  tekið  kuldalega  eða 
í  gamni. 

Að  hugsa  sér  —  að  þurfa  ekki  annað  fyrir  að  hafa, 
■en  borða  dálitla  slettu  af  yoghurt  með  miðdegisverðinum 
og  öðlast  fyrir  það  ágæta  heilsu  og  eilíft  lif !  Það  væri  i 
rauninni  engu  vandameira  en  húsráðið  góðkunna:  »ein 
oóla  á  tungu,  engin  á  morgun«.  — 

Guðirnir  okkar  gömlu  bitu  í  eplin  hjá  Iðunni  þegar 
þeir  fóru  að  eldast.  Guðirnir  á  Olymp  átu  ambrósia  í 
sama  tilgangi;  en  nú  á  tímum  trúa  menn  því  að  heilagir 
herskarar  í  himnaríki  þurfi  einskis  með,  hvorki  ódáins- 
fæðu  eða  annars,  og  við  hlæjum  að  okkar  kæru  langöf um 
og  ömmum,  sem  raeð  sanntrúuðu  hjarta  sunguum  hirnna- 
riki: 

„Klára  vín,  feiti,  mergur  með 
mun  þar  til  rétta  veitt," 

oins  og  stendur  í  sálminum  gamla.  —  Þetta  hefir  hugsun- 
-arhátturinn  breyzt.  Og  hvað  okkur  snertir,  manneskjurn- 
ar  sjálfar,  þá  getum  vér  vel  verið  án  yoghurts  og  allra 
lífselixíra,  því  það  vill  svo  vel  til  að  vér  þekkjum  ýms 
ráð  til  að  vernda  heilsuna  og  lengja  lífið,  ef  vér  að  eins 
viljum,  því  »viljinn  dregur  hálft  hlass.« 

Heilr  æð  i  n. 

Mens  sana  in  corpore  sano. 

„Vaxattu  nú  Vimur 
alls  mik  þik  vaða  tiðir 
jötna  garða  í; 
V>ittu,  ef  þú  vexr 
þa  vex  mér  ásiqegin 
jafnhátt  upp  aem  Jiiminn." 

Svo  mælti  Þór,  er  hann  var  að  vaða  yfir  ána  Vimur 
og  »óx  svá  mjök  áin  at  uppi  braut   á   öxl   hánum.«     En 

Þór  hafði  megingjörð,  sem  jók  honum  ásmegin,  svo  afr 
hann  komst  yfir  ána  og  Loki  með  honum,  þvi  að  Loki 
»hélt  undir  megingjarðar«.  Við  höfum  öll  megingjarðir 
líkt  og  Þór.  Við  hófum  vilja.  Með  því  að  beita  vilja 
vorum  getum  vér  komist  úr  mörgum  torfærum  og  ýmsu 
áorkað,  ekki  einungis  fyrir  oss  sjálfa,  heldur  og  fyrir 
aðra.  »Vouloir  c' est  pouvoir,«  segja  Frakkar,  og  sagt  err 
að  Napóleon  mikli  hafi  gert  þá  setningu  að  einkunnarorð- 
um  sínum.  Vist  er  um  það,  að  flestir  afreksmenn  sög~ 
unnar  hafa  með  einbeittum  vilja  afrekað  það,  sem  gerði 
þá  fræga.  Það  er  töluverður  sannleikur  fólginn  í  lyga- 
sögunni  hans  Míinchhausens,  þegar  hann  dró  sjálfan  sig 
upp  á  hárinu  og  hestinn  meðupp  úr  keldunni. 

Ef  vér  viljum,  getum  vér  t.  d.  losað  oss  við  mik- 
inn  hluta  af  öllum  þeim  óteljandi  kvillum  og  krankleika,- 
sem  þjáir  oss  og  þjakar  dauðlega  menn.  Því  að  »ekki 
eru  allar  syndir  guði  að  kenna«,  sagði  kerlingin  og  hefði 
eins  getað  sagt  »sjúkdómar«. 

Mikill  hluti  allra  sjúkdóma  er  áreið- 
anlega  sjálfskaparvíti  og  þvi  um  að  kenna, 
að  vérýmist  vísyitandi  eða  af  fávizku 
förum   |.1;1  a   með    líkama    vorn. 

Svo  að  menn  nú  ekki  snúi  upp  á  sig  og  haldi  að  eg 
fari  með  öfgar  einar  og  ýkjur,  þá  vil  eg  í  fáum  dráttum 
rifja  upp,  hvernig  mikill  fjöldi  fólks  lifir  og  spillir  heilsu 
sinni  daglega. 

Menn  lifa  i  spiltu  lofti  meiri  hluta  sólarhringsins,  í 
dimmum,  sólarlitlum,  saggafullum  híbýlum,  margir  í  kös 
og  eitra  loftið  hver  fyrir  öðrum.  Sóðaskapur  er  víða  al- 
gengur,  innhús  er  sjaldan  þvegið,  fatnaður  of  sjaldanr 
líkamir  manna  enn  sjaldnar.(  Menn  neyta  ónógrar  og 
óhollrar  fæðu  og  hella  í  sig  áfengi  og  öðru  eitri.  Þó 
maturinn  sé  máske  í  sjálfu  sér  hollur,  gera  menn  hann 
óhollan  með  því  að  háma  hann  í  sig  með  græðgi  í  mesta 
flýti,  svo  að  hann  fér  hálftugginn  niður  og  meltist  þess- 
vegna  illa,  en  bæði  vegna  þess  og  af  slæmum  ávana  éta 
menn  yfir  sig,  langt  fram  yfir  það,  sem  líkaminn  þarf  og 

honum  er  holt.  InDanhúss  venjast  margir  miklu  meiri 
hita  en  þörf  gerist  og  holt  er,  og  klæða  sig  óskynsamlega 
ýmist  dúða  sig  of  mikið  eða  ganga  klæðlitlir  i  kulda,  Um. 
likamsherðingu  er  sjaldan  að  tala,  bæði  er  það  hugtak 
óþekt  öllum  fjölda  manna  og  svo  eru  allflestir  þeir  dauf- 
ingjar,  að  þeir  sumpart  nenna  því  ekki,  eða  þá  kynoka 
sér  við  að  láta  nokkuð  á  móti  sér,  þó  til  góðs  horfi. 
Vinnan  fyrir  daglegu  brauði  og  lífsins  viðhaldi  er  allajafna 
svo  einhliða,  að  að  eins  tiltölulega  fáir  vöðvar  og  líkams- 
partar  taka  öflugan  þátt  í  henni,  en  af  því  leiðir,  að 
líkamsþroskinn  líður  og  líkamsbyggingin  verður  ósamræm 
og  fer  á  mis  við  heilsusamlegan  þroska.  Kreptir  fingur,. 
bogin  bök  og  luralegir  útlimir  eru  launaviðbótin,  en  eftir- 
launin  gigt  og  lúi.  Mikill  hluti  manna  vinnur  í  sprettum, 
stundum  af  miklu  kappi  og  ofreynir  þá  líkams  og  sálar- 
krafta,  en  annað  veifið  liggur  fólk  i  atvinnuleysi  og  i 
leti  og  ómensku  og  tapar  þreki  og  tápi  til  áreynslu  seinna. 
Hvildar  og  svefns  þarf  líkaminn  misjafnlega  eftir  aldri 
og  eftir  erfíði  og  þunga  dagsins,  en  hvorttveggja  veitist  i 
misjöfnum  mæli  og  óréttlátum,  svo  að  þeir  verða  mest 
út  undan  þessum  gæðum,  sem  mest  ríður  á  þeim  heilsu 
sinnar  vegna. 

Þetta  er  nú  svarta  hliðin  á  mannlífinu  og  því  miður 
eru  það  þúsundir  og  aftur  þúsundir,  já,  miljónir  manna, 
sem  eiga  við  alt  það  óheilnæmi  að  búa,  sem  hér  er  upp 
talið.  En  það  er  þessi  svarta  hliðin,  sem  gerir  mennina 
svo  næma  fyrir  alls  konar  sjúkdómum,  að  henni  má  líkja 
við  Akkillesarhælinn,  sem  var  eini  sári  bletturinn,  sem 
yrði  vopni  særður.  —  Berklaveiki,  taugaveiki,  holdsveiki, 
meltingarsjúkdómar,  blóðleysi,  taugaveiklun,  gigt  og  svo 
margir,  margir  kvillar  og  vesöld  ásækja  þá,  sem  meir 
eða  minna  eiga  við  þessi  illu  kjör  að  búa.  Fátæktin  á 
sök  á  miklu,  en  langt  frá  þvi  nema  i  hæsta  lagi  þriðj- 
ungnum  eða  svo.  Fátæktina  þarf  að  afnema  úr  heimin- 
um,  þvi  að  fátækum  er  ekki  hægt  að  leggja  heilræði  svo 
að  dugi,  nema  með  þvi  að  auðga  þá  um  leið.  Heilsusam- 
legt  líf  fæst  ekki  ókeypis.  —  Það  er  líka  segin  saga,    aðv 


.'346  Listin  að  lengja  lifið. 

Ihvar  sem  kjör  verkamanna  hafa  verið  bætt  með  auknum 
vinnulaunum,  þar  hefir  heilsufarið  batnað.  Þess  vegna  er 
það  ein  af  aðalhugsjónum  jafnaðarmanna  að  útryðja  ýms- 
um  sjúkdómum  ásamt  öðrum  bágindum  með  jöfnuði  efna- 
hagsins,  og  á  því  leikur  enginn  vaíi  að  svo  muni  verða, 
;þvi  að  reynslan  hefir  ætíð  sýnt,  að  jafnskjótt  og  efnahagur 
manna  batnar,  þá  bæta  þeir  úr  þeim  misfellum,  sem  mest 
liggja  í  augum  uppi,  eins  og  lélegum  húsakynnum,  óhollu 
viðurværi,  klæðleysi,  hvíldarþörf  o.  s.  frv. 

En  efnin  eru  ekki  einhlít.  Efnin  verða  mörgum  að 
óláni  og  leiða  menn  í  alls  konar  freistni,  til  ofdrykkju, 
-ofáts,  leti  og  sællífis,  sem  engu  síður  er  heilsuspillandi  en 
^skortur  og  hvíldarlaust  erfiði.  Margir  fróðir  menn  vilja 
jaf nvel  f ullyrða,  að  fleiri  deyi  úr  ofáti  en  sulti  í  heiminum. 

En  hvað  sem  þessu  nú  líður,  þá  getur  hver  stungið 
ihendinni  í  eigin  barm  og  við  munum  öll  verða  að  viður- 
kenna  —  að  við  gerum  okkur  sek  í  þvi  að 
^spilla  heilsunni  á  einn  og  annan  hátt, 
bæði  vísvitandi  og  af  vankunnáttu.  Og 
við  leggjumst  undir  höfuð  að  gera 
ýmislegt  okkur  til  heilsubóta,  til  að 
styrkja  og  herða  likamann  og  þar  með 
koma  í  veg  fyrir  sjúkdóma  og  lengja  líf- 
«d  a  g  a   v  o  r  a . 

Það  er  því  full  þörf  á,  að  prédikað  ,sé  fyrir  fólki  hvað 
gera  skuli  til  að  tryggja  heilsuna  og  lengja  lífið;  engu 
minni  þörf  á  að  prédika  heilsulögmálið  en  siðalögmálið, 
«og  heilbrigðis-evangelium  þessa  lifs  engu  síður  en  sælu- 
-evangelíum  annars  lífs. 

Hvað  eigum  við  þá  að  gera  til  að  vernda  heilsuna? 

Fylgja  þeim  heilræðum,  sem  heilsufræðin  kennir. 

Heilrœðin  eru  tiu  eftir  þvi  sem  eg  veit  bezt,  e,ða 
með  öðrum  orðum  jafnmörg  boðorðum  Mósesar,  sem  við 
lærum  i  kverinu.  Og  þau  eru  ekki  vandlærðari,  því  i 
rauninni  eru  þau  líka  skráð  i  hjörtum  vor  mannanna, 
:Svo  að  jafnvel  þeir,  sem  ekki  hafa  lært  þau,  fylgja  þeim 
meir  eða  minna  ósjálfrátt  alveg  eins  og  heiðingjarnir,  sem 

ekki  hafa  lögmál,  gera  oft   af   náttúrunni   það,    sem   lög- 
málinu  er  samkvæmt.    Heilræðin  eru  þessi: 


1.  heilræði: 

Hreint  lof t. 

2. 

Sólskin. 

3.        — 

Hreinlæti. 

4.       .— 

Hollur  matur  og  drykkur. 

5. 

Vandleg  tygging  á  matnum 

6.        — 

Hóf8emi. 

7.         — 

Hæfilegur  hiti. 

8.        — 

Líkamsherðing. 

9.         — 

Hæfileg  vinna. 

10.      — 

Nægileg  hvíld  og  svefn. 

Látum  oss  nú  athuga  nánar  öll  þessi  boðorð,  bæði 
það,  hvílík  þörf  sé  fyrir  oss  að  breyta  eftir  þeim,  og 
hvernig  vér  bezt  getum  gert  það. 

1.  heilrœði:     Hreint  loft. 

Vér  lifum  i  loftinu  eins  og  fiskarnir  í  sjónum  og  get- 
um  ekki  fremur  verið  án  lofts  en  þeir  án  vatns.  Og 
hreint  verður  loftið  að  vera  til  þess  að  holt  sé.  Óhreint 
loft  veikir  ekki  einungis  andfærin,  heldur  lika  blóðið  og 
þar  með  allan  líkamann. 

Vanalegt  er  að  menn  lifi  meiri  hluta  ævinnar  i  inni- 
byrgðu,  mollukendu  og  óhreinu  lofti.  Mörgum  stendur 
stuggur  af  að  opna  glugga  og  algengt  er  að  sjá,  að  glugg- 
ar  í  sjúkraherbergjum  eru  þá  fyrst  opnaðir  þegar  sjúkl- 
ingurinn  er  búinn  að  gefa  upp  andann.  Sumstaðar  upp 
til  sveita  er  alls  ekki  hægt  að  opna  glugga  á  vetrum. 
Litla  túðan  i  mæninum  er  altof  þröng  til  þess  að  hleypa 
inn  nægilegu  hreinu  lofti,  en  væri  hún  ekki,  mundi  fólk 
að  líkindum  kafna.  Einhver  meinfyndinn  náungi  sagði: 
»Það  er  svo  gott  loft  upp  i  sveit  af  því,  bændurnir  loka 
alt  óloftið  inni  hjá  sér«.  En  það  er  langt  frá  því  að 
baðstofurnar  séu  alment  loftillar;  víða  í  kaupstöðunum  er 
loftrými  miklu  minna,  þar  sem  stórar  fjölskyldur  hrúgast 
í  litlum  kvist-  og  loftherbergjum,  heldur  en  á  sveitabæjum. 

Reynslan  er  margbúin  að  sýna,  að  jafnt  sjúkum  sem 
heilbrigðum  er  ekkert  hollara  en  hreint  loftið,  jafnvel  þó 
kalt  sé,  og  á  heilsuhælum  og  sjúkrahúsum  hefir  það  reynzt 
þýðingarmeira  en  flest  læknislyf.  Ekki  einungis  tæringu 
heldur  margs  konar  aðra  lungnasjúkdóma  lækna  menn 
nú  á  timum  með  hreinu  lofti,  með  því  að  láta  sjúkling- 
ana  hafast  við  undir  berum  himni  svo  að  segja  nætur 
sem  daga. 

Það  liggur  nú  í  augum  uppi  að  það  sem  getur  lækn- 
að  sjúkdóma,  geti  einnig  komið  i  veg  fyrir  þá  hina  sömu 
sjúkdóma  og  er  það  þvi  álit  margra  lækna  að  flestir 
lungna  og  blóðsjúkdómar  mundu  detta  úr  sögunni  ef  al- 
menningur  kæmist  upp  á  að  færa  sér  í  nyt  hreint  loftið 
sem  flestum  stendur  ókeypis  til  boða.  —  Er  ekki  leiðin- 
legt  að  hugsa  til  þess,  að  fjöldi  manna  fer  svo  ofan  í 
gröfina,  að  þeir  hafa  aldrei  á  ævi  sinni  tekið  eitt  ærlegt 
andartak?  Eg  á  við,  að  það  er  svo  unduralment  að 
menn  dragi  aðeins  andann  til  hálfs.  Úti  i  góðu  veðri 
eiga  menn  að  hressa  sig  á  því,  að  teiga  lífsloftið  inn  í 
yztu  afkima  lungnanna.  Teiga  það,  eins  og  þyrstur  mað* 
ur  tært  og  svalandi  lindarvatn. 

Gluggar  eiga  að  vera  á  hjörum  svo  hægt  sé  að  opna 
þá.  Allir  eiga  að  venja  sig  á  að  sofa  fyrir  opnum  glugga 
frá  blautu  barnsbeini.  Glugginn  þarf  ekki  að  vera  opinn 
upp  á  gátt,  enda  er  erfitt  að  koma  því  fyrir  þegar  hvast 
er  og  kaldur  súgur  er  óþægilegur.  En  þó  má  geta  þess  að 
kaldur  súgur  er  miklu  hollari  en  f últ  molluloft  og  það 
jafnvel  fyrir  lungnabólgusjúkling.  Bezt  að  glugginn  sé 
uppi  við  loft  með  hjarir  á  efri  röndinni  og  opnist  í  hálfa 
gátt.  Þá  strýkst  kalt  loftið  að  utan  upp  með  honum  inn 
i  stofuna  og  dreifir  sér  upp  við  loftið  og  sígur  smámsam- 
an  niður  án  þess  að  valda  súgi. 

Þar  sem  margir  koma  saman,  eins  og  í  leikhúsum 
og  kirkjum,  þarf  að  sjá  fyrir  nægri  loftræstingu  með  loft- 
háfum  og  öðrum  tækjum.  Þetta  er  gert  erlendis  og  þarf 
að  köma  hér  á  landi. 

Á  sjúkrahúsum  er  víðast  hvar  í  útlöndum  heimtað  að 

svo  mikið  loftrými  sé  í  herbergjum  að  um  200  loftfet 
komi  á  hvern  sjúkling.  I  barnaskólum  er  vanalega  látið 
nægja  að  90 — 100  loftfet  komi  á  hvert  barn,  minna  þykir 
varla  boðlegt.  Þessu  til  skýringar  má  geta  þess  að  víða 
i  kaupstöðum  hér  á  landi  lifa  fjölskyldur  —  5 — 8   manns 

—  i  einni  herbergiskytru  sem  að  eins  rúmar   200    loftfet 

—  8  manneskjur  eiga  með  öðrum  orðum  að  lifa  á  sama 
lofti  og  annars  er  ætlað  einum  sjúklingi.  Ef  nú  helming- 
urinn  eða  fleiri  veikjast,  þá  er  þetta  dágóður  spítali  eða 
hitt  heldur.  í  svona  húsakynnum  er  krangfeldni  mest. 
Hér  þarf  heilbrigðislöggjöfin  að  láta  til  sín  taka,  og  von- 
andi  verður  það  í  framtíðinni  hér  eins  og  þegar  er  orðið 
sumstaðar  erlendis  í  stórbæjum. 

Hreint  loft  er  fyrir  öllu  öðru.  Hreint  loft  er  fyrsta 
ieilræðið. 

2.  heilrœði:     SólsJcin. 

»Þar  sem  sólin  ekki  kemur,  þar  kemur  læknirinn«, 
segir  útlent  máltæki  og  hefir  mikið  til  sins  máls.  Það  er 
líka  gömul  saga,  að  fjandinn  og  alt  ilt  elski  myrkrið  og 
eigi  þar  heima.  Við  þekkjum  öll  hvað  sólskinið  fjörgar 
og  hressir,  eins  okkur  sem  flugurnar  og  fiðrildin.  Og 
mennirnir  lofsyngja  líka  sólina  engu  siður  en  söngfugl- 
arnir.  Þær  kvæðabækur  munu  vera  teljandi  sem  ekki 
láta  sólarinnar  að  góðu  getið.  Menn  hafa  tilbeðið  sólina 
og  það  að  maklegleikum  fremur  en  önnur  heimsk  skurð- 
goð.  Reyndar  er  sólin  sumstaðar  svo  heit  og  björt,  að 
hún  ekki  einungis  svæfir  og  deyfir,  heldur  jafnvel  brenn- 
ir  og  tortímir  lífinu,  en  þessa  gætir  ekki  hjá  okkur  norð- 
urlandabúum.  Við  höfum  ekki  nema  gott  að  segja  af 
sólinni.  Hjá  okkur  er  hún  ekki  skaðleg  öðrum  kvikind- 
um,  en  þeim,  sem  okkur  má  einu  gilda  um,  nfl.  bakter- 
iunum,  ef  kvikindi  skyldi  kalla.  Miljónir  af  bakteríum 
láta  líf  sitt  ef  sólin  hellir  geislum  sínum  yfir  þær  dálitla 
stund.  Sólin  sótthreinsar  með  öðrum  orðum  á  við  hin 
megnustu  sóttvarnarlyf. 

Síðan  mennirnir  fóru  að  búa  i  húsum,  hafa  þeir  farið 

á  mis  við  marga  heilsubót,  sem  hréina  loftið  veitti  þeim 
og  sólskinið  bakaði  þeim  áður.  Það  er  ein  af  helztu  hug- 
sjónum  heilsuf ræðinnar  að  gera  húsakynnin  svo  vel  úr 
garði,  að  þau  geti  veitt  okkur  sömu  hlunnindi  og  útivist- 
in  i  hlýju  loftslagi  og  nægu  sólskini.  Húsin  þarf  að 
byggja  svo,  að  sólskins  geti  notið  sem  lengst  á  daginn, 
Svefnherbérgisgluggar  eiga  að  snúa  til  austurs  eða  suðurs 
en  i  daglegum  stofum  til  suðurs  eða  vesturs.  Það  er 
heillavænleg  uppgötvun,  sem  útlendur  byggingarfræðing- 
ur  hefir  gert  að  láta  íbúðarhús  leika  á  ási,  svo  hægt  sé 
að  snúa  þeim  eftir  veðri  og  sól. 

Það  eru  ekki  mörg  ár  síðan  að  kvenfólkið  tók  upp 
þann  ósið  að  byrgja  fyrir  sólarljósið  með  sólhlifum,  og 
þótti  þá  um  tíma  »simpilt«  að  vera  móleitur  eða  útitek- 
inn  í  andliti.  Sem  betur  fer  hefir  þessi  ósiður  lagst  niður 
á  Norðurlöndum,  þvi  þar  átti  hann  ekki  heima.  Allir 
mega  láta  sér  vel  sæma  að  verða  útiteknir  af  sól  og 
veðri;  móleitt  hörund  er  hraustleikavottur.  I  útlöndum 
eru  sólböð  farin  að  tíðkast1).  Loftböð  og  sólböð  þykja 
nú  engu  síðri  héilsubót  eD  vatnsböð.  Það  voru  einkum 
uppgötvanir  landa  vors  Niels  Finsens,  sem  komu  mönn- 
um  til  að  hagnýta  sér  hin  læknandi  áhrif  sólargeislanna 
við  fleiri  sjúkdóma  en  lúpus,  og  hefir  reynzt  vel  að  nota 
sólböð  bæði  við  ýmsa  lungna-  hjarta-  hörunds-  og  blóð- 
sjúkdóma. 

Eldr  er  beztr 

með  ýta  sonum 

ok  sólar  sýn, 

heilindi  sitt 

ef  hafa  náir 

ok  án  löst  at  lifa, 

segir  í  Hávamálum. 

3.  heilrœði:     Hreinlœti. 
Heilbrigðis-  og  manndauðaskýrslur  sýna  mesta  krank- 
feldni  og  mannfelli  í  þeim  löndum  og  þeim  borgarhlutum, 

l)  Sólböð  eru  mjög  einföld.  Galdurinn  er  ekki  annar  en  fsá,  að 
klæða  sig  úr  öllu  úti  á  bersvæði  í  sóJskini  og  láta  sólina  baka  sig. 
Loftbað  fær  maður  um  leið. 

þar  sem  óþrifnaður  er  mikill.  Hvers  vegna?  Vegna 
þess  að  allur  óþrifnaður  hlynnir  að  vexti  og  þróun  sótt- 
kveikjanna,  bakteríanna.  Veraldarsagan  kann  þar  frá 
mörgu  að  segja.  Forfeður  vorir  á  miðöldunum  voru 
mestu  sóðar  og  kunnu  ekki  að  ræsta  burt  óþverrann  frá 
heimilum  sínum,  þorpum  né  bæjum.  Þess  vegna  fór  eins- 
og  fór,  í  hvert  skifti  sem  einhver  næm  sótt  kom  upp,  að 
hún  óð  yfir  eins  og  eldur  í  sinu.  Nú  vitum  vér  að  næm- 
ar  sóttir  orsakast  af  bakteríum,  sem  forfeður  vorir  gátu 
ekki  komið  auga  á,  en  sem  vér  erum  orðnir  það  skyggn- 
ari  að  geta  séð  og  varast. 

Alt  hreinlæti  stuðlar  að  útrýmingu  sóttkveikjanna  og 
er  því  i  rauninni  öflugt  sóttvarnarmeðal.  Hvort  sem  vér 
þvoum  sjálfum  okkur,  fatnaðinn  og  herbergi,  eða  eyðum 
ryki  og  sjáum  vandlega  um  burtrýmingu  saurinda,  skolps 
og  rusls  frá  híbýlum  vorum,  þá  miðar  það  alt  að  þvi 
sama,  að  eyða  þeim  jarðvegi,  sem  bakteríurnar  elska  að 
fá  að  þroskast  í.  Munum  eftir  því  að  holdsveiki  hefir 
víðast  hvar  dottið  úr  sögunni  þar  sem  þrifnaður  hefir 
komist  á  hátt  stig.  Taugaveiki  og  tæring  fylgja  sömu 
reglum.  Sullaveiki  og  aðrir  kvillar  sem  orsakast  af 
sníkjugestum  í  eða  á  líkamanum  þverra  einnig  að  því 
skapi  sem  þrifnaður  eykst.  Blóðeitrun,  fingurmein  og 
igerðir  eru  ólíkt  tíðari  hjá  þeim,  sem  vanrækja  að  ræsta 
hörund  sitt.  Og  þannig  má  margt  fleira  týna  til.  Þrifn- 
aður  er  heilsubót.  Mikil  sápueyðsla  er  alment  talin  bera 
vott  um  hátt  menningarstig1). 

4.  heilrœði:  Hollur  matur  og  drykkur. 
Það  er  hollur  matur  og  hollur  drykkur,  sem  mönn- 
um  verður  yfirleitt  gott  af.  Og  yfirleitt  má  segja  að 
hollusta  matar  og  drykkjar  fylgi  góðu  bragði.  Það  sem 
gott  er  á  bragðið  er  vanalega  holt,  en  það  sem  ilt  er  á 
bragðið  er  óholt.  Smekkurinn  hefir  leiðbeint  okkur  frá 
alda   öðli.      Löngu    áður    en   nokkur   efnafræði   varð   til, 

*)  Um  þýðingu  þrifnaðarins  fyrir  heilsuDa  hef  eg  ritað  ítarlegri 
grein  í  10.  árg.  Eimreiðarinnar  3.  hefti. 

kendi  smekkurinn  okkur  að  velja  þá  fæðu,  sem  hafði  öll 
-efni  að  geyma  er  nauðsynleg  voru  líkamanum.  Vísindin 
hafa  haft  að  eins  litlu  þar  við  að  bæta;  þau  hafa  orðið 
.að  viðurkenna  að  sú  fæða,  sem  er  holl,  er  það  vegna 
þess  að  hún  gefur  likamanum  þau  efni,  sem  hann  vantar. 

Vér  skulum  þá  athuga  hvaða  fæðu  vér  nauðsynlega 
,þurfum. 

Líkaminn  er  eins  og  hver  önnur  vél,  sem  slitnar  við 
daglegt  strit,  og  allir  partar  hans  þurfa  viðhalds  við  og 
endurbóta,  en  sumir  þurfa  alveg  að  endurnýjast.  Eins  og 
eðlilegt  er  þarf  því  líkaminn  að  fá  öll  þau  efni  sem  hann 
sjálfur  er  bygður  úr. 

Og  líkaminn  er  bygður  úr  þessum  efnum: 
a.    V  a  t  n  i 
fyrst  og  fremst,  því  um  60  %  líkamans  eru  vatn.     í  blóð- 
inu  er  mest  af  vatni,  en  allir  aðrir  líkamans  hlutar  inni- 
halda  meira  og  minna  af  vatni; 

b.     A  1  b  ú  m  í  n  i  (holdefni,  eggjahvítuefni) 
:sem  er  megnið  af  vöðvunum  og  auk   þess    í    flestum    lík- 
amsvefum  eitthvað; 

c.    f  i  t  u, 
en  mismunandi  eftir  feitlagni  manna; 

og  d.  m  á  1  m  e  f  n  u  m; 
í  beinunum  er  kalk  og  fosfór,  í  blóðinu  og  víðar  eru  járn, 
kalium,  klór,  natrium  og  magnium.  —  Þetta  eru  í  stuttu 
máli  efnin  sem  líkaminn  er  bygður  úr.  Næringarefnin 
verða  því  að  vera  þessi  sömu,  og  þau  fáum  vér  með  því 
að  drekka  vatn  eða  drykki,  sem  mestmegnis  eru  vatn, 
og  með  því  annaðhvort  að  eta  dýrahold,  sem  samsett  er 
úr  sömu  efnum  og  vort  eigið,  eða  með  því  að  neyta  jurta- 
fæðu,  sem  einnig  vill  svo  vel  til,  að  samsett  er  úr  sömu 
efnum  og  á  svipaðan  hátt  og  líkami  vor. 

Vanalega  er  fæða  vor  sótt  bæði  úr  dýra-  og  jurta- 
ríkinu  og  flestum  þjóðum  hefir  reynslan  kent  að  það  sé 
bragðbezta  og  að  líkindum  hollasta  fæðan. 

Vér  etum  nú  ekki  einungis  til  þess  að  lappa  upp  á 
og  endurnýja  líkamsvélina.     Það    er   að    eins   þriðjungur 

fæðunnar  sem  þarf  til  þess.  Meiri  hlutinn  eða  fullir 
tveir  þriðjungar  af  fæðunni  er  eldiviður, 
sem  brennur  i  líkamanum,  myndar  hita  og  verður  starfs- 
magn,  er  knýr  likamsvélina  áfram,  á  likan  hátt  og  kolin, 
sem  hita  upp  gufuvélina,  breyta  vatni  í  gufu,  sem  knýr 
hjólin  áfram.  Likarashitinn  veldur  því,  að  ótal  efnabreyt- 
ingar  geta  orðið  í  sellum  (frumlum)  likamsvefanna,  og 
þessar  efnabreytingar  koma  hinum  margháttuðu  lifshreyf- 
ingum  á  stað,  eins  og  t.  d.  hugsun  i  heilanum,  hreyfing- 
um  vöðvanna,  starfi  kirtlanna  o.  s.  frv.  En  öll  þessi  fyrir- 
brigði,  öll  efnaskiftin  og  umsetningin  i  öllum  minstu  fruml- 
um  líkamans  fylgja  hárfinum,  föstum  reglum  og  stjórnast 
af  viti  —  undirmeðvitund  sem  við  köllum,  en  vitum  litið 
um  hvað  er  —  sem  býr  i  taugakerfinu  og  er  okkur 
ósjálfrátt.  Þar  sem  nú  meiri  hluti  fæðunnar  er  eldsneyti, 
er  sú  fæða  auðvitað  hollust,  sem  líkaminn  á  hægt  með  að 
brenna. 

Albúmninrík  fæða,einsog  kjöt  og  fiskur,eðaaf  j  urta- 
fæðu  t.  d.  hnetur  og  belgávextir  (baunir),  bætir  likaman- 
um  vel  upp  það  sem  slitnar  af  honum  og  er  þess  vegna 
nauðsynleg,  en  albúmínið  er  slæmt  eldsneyti.  Ef  mikið 
er  borðað  af  albúminefnum  meltast  þau  illa  og  það  kost- 
ar  likamann  mikið  erfiði  að  losast  við  það  af  jþeim,  sem 
ekki  brennur  og  sem  ekki  meltist.  Þau  brenna  illa.  Þess 
vegna  er  óholt  að  neyta  þeirra  mestmegnis  eða  eingöngu. 
F  i  t  a  er  hins  vegar  ágætt  eldsneyti,  sem  brennur  vel  i 
likamanum,  betur  en  flest  annað.  En  fita  er  fremur  dýr 
matur  (sérstaklega  smjörið).  Þá  vill  nú  svo  vel  til,  að  i 
stað  fitunnar  eða  ásamt  henni  stendur  okkur  til  boða 
langtum  ódýrari,  en  álika  góð  eldsneytisfæða,  en  það  er 
stívelsi  og  sykur  (kolvetni),  sem  við  fáum  úr  jurta- 
rikinu.  í  kornmat  og  ávöxtum  fáum  vér  þessi  efni,  þau 
brenna  vel  í  likamanum  og  reynast  jafnholl  fitunni.  Þau 
eru  okkar  daglega  brauð.  Forfeður  okkar  neyttu  mest- 
megnis  fituefna,  en  höfðu  kolvetni  sér  til  sælgætis.  Við 
borðum  aftur  meira  af  kolvetnum  nú,  en  minna  af  fitu  — 
fitan  er  orðin  að  eins    viðmeti.     Fita    og    kolvetni    gjöra 

sama  gagn  í  líkamanum.  Hvorttveggja  er  gott  eldsneytí, 
og  af  báðum  getur  líkaminn  fitnað  og  myndað  sér  elds- 
neytisforða,  sem  grípa  má  til  þegar  næringin  er  ónóg. 

Til  skamms  tíma  hefir  læknum  og  efnafræðingum 
komið  saman  um,  að  heilbrigður  starfandi  maður  þyrfti 
daglega : 

120  grömm  afalbúmíni(samsvararnæstumlpd.afkjöti). 
50       —       -     fitu. 

500  —  -  stívelsi  og  sykri  (kolvetni). 
Á  seinni  árum  hafa  ýmsir  vísindamenn  fært  mjög  senni- 
leg  rök  að  því,  að  líkaminn  þurfi  ekki  nærri  eins  mikið 
albúmín  og  þarna  er  tiltekið,  enda  sýnir  reynslan,  að  þar 
sem  menu  eiga  ekki  völ  á  svo  miklu  albúmíni,  þrífast 
þeir  vel  og  jafnvel  betur  enn  aðrir.  —  Það  er  sannreynt, 
að  mikið  fisk-  og  kjötát  er  líkamanum  skaðlegt,  og  þess 
vegna  ástæða  til  að  takraarka  það.1)  Sú  skoðun  er  því 
að  ryðja  sér  til  rúms,  að  hollast  sé  að  albúmínið  nái  að 
eins  tveim  þriðjungum  þess,  sem  áður  var  talið  nauðsyn- 
legt,  eða  um  80—90  grömmum,  en  þá  skuli  aftur  neyta  í 
þess  stað  meira  af  fitu  og  kolvetni. 

Krydds  getum  við  ekki  alveg  verið  án,  sérstaklega 
er  saltið  holt,  því  auk  þess  sem  það  eins  ogannað  krydd 
örvar  bragðtaugarnar  og  vekur  matarlyst,  er  það  um  leið 
nærandi  —  (það  samanstendur  af  klór  og  natríum). 

Hollusta  matarins  er  nú  mikið  komin  undir  matreiðsl- 
unni,  hvernig  ýmsum  réttum  er  blandað  saman,  hvernig 
maturinn  er  steiktur,  soðinn  o.  s.  frv.  Það  yrði  of  langt 
mál  að  rökræða  þetta  hér,  og  verða  menn  að  lesa  um 
það  í  matreiðslubókum.2) 

Matinn  má  ekki  krydda  of  mikið.  Þá  verður  hann 
óhollur.  Sultur  er  bezta  kryddið,  ef  ekki  keyrir  fram  úr 
hófi.     Og  hollust  er  fábreytt  fæða. 


1)  Um  þetta  efni  hefi  eg  skrifað  ítarlegar  í  Skírni  1909  í  grein 
um  „Ofát". 

2)  Góð  bók  til  leiðbeiningar  í  tilreiðslu  matar  og  öðru  þessu  að- 
lútandi  er  „Matur  og  drykkur"  eftir  Chr.  Jiirgensen  dr.  med.,  sem  frú 
Björg  Blöndal  hefir  þýtt. 

V  a  t  n  og  m  j  ó  1  k  eru  beztu  drykkirnir.  í  raun- 
inni  einustu  drykkirnir  sem  við  þurfum,  þvi  við  getum 
vel  verið  án  allra  annarra  drykkja.  Brau  ð  og  ávext- 
ir  eru  bezti  maturinn,  en  smjör,  egg,  kjöt  og  fisk 
þurfum  við  líka  að  hafa,  svo  vel  sé. 

Það  liggur  í  hlutarins  eðli  að  hollast  sé  að  maturinn 
sé  nýr,  en  hvorki  siginn,  úldinn,  saltaður  eða  súrsaður. 
»En  svo  má  illu  venjast  að  gott  þyki«.  Við  fslendingar 
höfum  vanið  okkur  á  siginn,  úldinn,  súran  og  saltan  matr 
meir  en  flestar  aðrar  þjóðir.  Og  það  er  enginn  vafi  á 
því,  að  margir  meltingarkvillar  hjá  okkur  stafa  af  þess- 
um  geymda  mat,  sérstaklega  saltmeti.  Reyktur  matur 
og  súr  má  heita  hollur,  ef  hann  er  ekki  orðinn  skemdur 
eða  hefir  verið  úldinn  frá  upphafi,  eins  og  vill  oft  til. 

Eftir  þvi  sem  menning  hefir  vaxið,  hafa  allar  þjóðir 
reynt  að  hafna  öllum  geymdum  mat  og  krafist  nýmetisr 
og  að  þessu  stefnir  líka  hjá  okkur,  þó  hægt  í'ari. 

Það  er  leiðinlegt  að  hugsa  til  þess,  hvað  við  íslend- 
ingar  notum  lítið  þann  ís,  sem  við  berum  nafn  af  ogseni 
við  höfum  betur  við  hendina  en  útlendingar.  Ekki  ein- 
ungis  hvert  kauptún,  heldur  hver  sókn  ætti  að  eiga  dá- 
litið  íshús.  Væri  ekki  eitthvað  viðkunnanlegra  að  geta 
geymt  kjöt  glænýtt  í  ishúsum  allan  veturinn  eða  haft 
nýja  soðningu  allan  ársins  hring  heldur  en  saltkjöt  og 
úldinn  fisk. 

Eg  hefi  fjölyrt  meira  um  4.  heilræðið  en  flest  önnurr 
vegna  þess,  að  »matur  er  mannsins  megin«,  og  heilsa 
okkar  er  svo  mikið  komin  undir  hollu  viðurværi.  Eg 
hefi  reynt  að  skýra  i  stuttu  máli  meginatriði  næringar- 
fræðinnar  fyrir  ykkur,  því  þekking  í  þeirri  grein  er  nauð- 
synleg  til  þess  að  geta  gjört  greinarmun  á  hollu  og  óhollu. 

5.  heilrœði:     Vandleg  tygging. 

Margskonar  meltingarkvillar   stafa    eingöngu    af   því 

að  menn   tyggja   illa    matinn.     En    meltingarkvillar    eru 

ekki  einungis  hættulegir  sjálfir,  heldur  draga  þeir  oft  dilk 

áeftir  sér,  nfl.  lifrar-  ognýrnasjúkdóma,  sjúkdómaíblóðinuo.fl. 

Það  er  mjög  skiljanlegt  að  maginn  og  meltingarfærin 
eigi  því  auðveldara  með  að  hagnýta  sér  fæðuna  sem  hún 
er  þynnri  og  fíngerðari.  Við  tygginguna  blandast  munnvatn- 
ið  við  matinn  og  verkar  ekki  eingöngu  þynnandi  heldur 
uppleysandi  og  meltandi  á  ýms  næringarefni,  sérstaklega 
stívelsi,  sem  fyrir  áhrif  þess  breytist  í  sykur,  en  sykur- 
inn  er  mjög  auðmeltur.  En  það  er  eitt  sem  tyggingin 
gerir  og  það  er  að  koma  öllum  minstu  ögnum  matarins 
i  náið  samband  við  bragðtaugarnar  i  tungunni  og  gómn- 
um.  Við  hreyfingar  neðri  skoltsins,  tungunnar,  kinnvöðv- 
anna  og  gómsins  veltist  maturinn  fram  og  aftur  i  munn- 
inum  og  bragðið  af  matnum  kemst  þvi  betur  til  skynjun- 
ar  sem  betur  er  tuggið.  Þetta  er  ef  til  vill  þýðingar- 
meira  atriði  en  hin  fyrtöldu,  þó  því  hafi  fyrst  nýlega 
verið  nákvæmur  gaumur  gefinn  af  vísindamönnum.  Það 
er  rússneski  lífeðlisfræðingurinn  Paulow1)  og  lærisveinar 
hans  sem  fyrst  og  bezt  hafa  rannsakað  þetta  með  dýra- 
tilraunum  og  sýnt  fram  á,  að  hver  sú  fæða,  sem  framleið- 
ir  eitthvert  bragð  i  munninum,  kemur  ekki  einasta  munn- 
kirtlunum  til  að  gefa  frá  sér  munnvatn,  heldur  kemur 
um  leið  kirtlum  magans  til  að  starfa  svo,  að  þeir  framleiða 
einmitt  þann  meltingarsafa,  sem  fær  er  um  að  uppleysa 
og  melta  sömu  fæðu.  Stundum  er  nóg  að  maður  sjái 
mat,  þá  kemur  um  leið  »vatn  fram  í  munninn«  og  mann 
langar  að  borða  hann,  en  um  leið  og  vatn  kemur  í  munn- 
inn  kemur  líka  vatn  —  kirtlavökvi  —  í  magann,  segir 
Poulow,  og  matarlystin  vaknar  og  örvast.  Matarlystin  er 
með  öðrum  orðum  bundin  við  starfsemi  munnvatns-  og 
magasafakirtlanna.  Séu  kirtlarnir  orðnir  þreyttir  eða  séu 
þeir  veikir  eða  ónýtir,  þá  vaknar  ekki  framar  matarlyst, 
og  borði  menn  þá  af  gömlum  vana  en  án  lystar,  þá  ligg- 
ur  maturinn  ómeltur  í  maganum  og  úldnar  þar,  ef  ekki 
maginn  þá  losar  sig  við  hann  og  selur  honum  upp.  Til- 
raunir  þær  sem  Paulow  gerði  til  að  sýna  þetta  voru  með 
þeim  hætti  sem  nú  skal  greina. 


*)  Paulow  þessi  er  heimsfrægur  orðinn  og  fekk  i  fyrra  Nobelsverð- 
lannin  fyrir  rannsóknir  sínar. 

Hann  tók  frískan,  fullorðinn  hund  og  svæfði  hann 
með  klóróformi.  Síðan  skar  haiin  inn  að  vélindinu  á 
honum  neðantil  á  hálsinum  og  skar  sundur  vélindið. 
Þvi  næst  saumaði  hann  fyrir  neðri  bútinn  svo  að  hann 
greri  saman,  en  úr  efri  bútnum  leiddi  hann  gúttaperka- 
slöngu  inn  um  dálítið  op,  er  hann  gerði  á  maga  hundsins. 
Þegar  nú  hundurinn  rendi  einhverju  niður,  fór  það  ekki 
framar  niður  vélindið  á  vanalegan  hátt,  heldur  lagði  leið 
sína  um  gúttaperkaslönguna  niður  í  magann.  Og  þannig 
gat  hundurinn  nærst  eins  og  ekkert  hefði  í  skorist  eftir 
nokkra  daga.  Paulow  gat  nú  athugað  hvernig  magakirtl- 
arnir  tóku  til  starfa,  ekki  einungis  jafnskjótt  og  matur 
kom  niður  i  magann,  heldur  líka  á  undan  meðan  hundur- 
inn  var  að  tyggja.  Og  ef  hann  tók  burtu  gúttaperka- 
pípuna,  svo  að  allur  matur  sem  hundurinn  gieypti,  fór  út 
um  vélindisopið  á  hálsinum,  þá  sá  hánn  að  magakirtlarn- 
ir  störfuðu  engu  að  síður  á  svipaðan  hátt  og  áður.  Eins- 
fór  ef  hundinum  var  sýndur  einhver  matur  er  sælgæti 
var  að  og  hundinn  langaði  í,  þá  tóku  magakirtlarnir  til 
starfa  jafnskjótt  munnvatnskirtlunum  (og  »vatn  kom  í 
munninn'<). 

Þessar  tilraunir  sýndu  eins  og  eg  áður  gat  um  að 
matarlystin  sé  bundin  við  kirtlastarf  munns  og  maga. 
Vér  verðum  saddir  þegar  munnvatn  og  magasafi  þverr; 
þá  segir  náttúran  —  eða  okkar  undirmeðvitund  —  okkur 
að  hætta  að  borða,  þvi  maginn  geti  ekki  törgað  meiru 
eða  unnið  á  meiru  með  meltingarsafa  sínum. 

Það  er  því  af  þessu  skiljanlegt,  að  ef  vér  höfum 
tuggið  vel  matinn,  þá  hafa  bragðtaugarnar  skynjað  ítar- 
lega  hvaða  efni  hann  hafi  að  geyma  og  hafa  um  leið 
getað  símað  til  munnvatns-  og  magakirtlanna  um  að  leggja 
til  nægilegan  safa  til  að  uppleysa  alla  fæðuna.  En  ef 
vér  höfum  tuggið  illa,  þá  hafa  bragðtaugarnir  ekki  fengið 
að  bragða  nemá  lítinn  hluta  af  matnum  og  ekki  getað 
gefið  skipanir  um  nema  að  þvi  skapi  lítinn  hluta  af  melt- 
ingarsafa,  sem  reynist  ónægur  til  að  uppleysa  og  melta 
matinn.  ' 

Af  þessu  má  leiða  þá  ályktun,  að  ef  vér  tyggjum 
illa,  þá  fær  maginn  vanalega  meira  af  fæðu  en  hann  er 
fær  um  að  hagnýta  sér.  Kirtlarnir  geta  lengur  haldið 
áfram  að  starfa  þegar  þeir  þurfa  að  eins  stutta  stund  að 
starfa  að  hverjum  bita.  Saðningin  kemur  fyrir  þetta  líka 
seinna,  og  maður  freistast  til  að  éta  meira  en  maður  getur 
melt.  Með  öðrum  orðum :  hroðvirk  tygging  leiðir  til  ofáts 
en  ofátið  aftur  til  margs  ills,  eins  og  siðar  mun  ritað. 

Tyggingin  er  sá  meltingarstarfi,  sem  okkur  er  sjálf- 
ráður.  Við  meltingarstarf  magans  og  garnanna  getum  vér 
ekkert  ráðið.  Þess  meiri  ástæða  er  fyrir  oss  að  beita 
vilja  vorum  við  tygginguna  og  vanda  hana;  ósjálfráða 
meltingarstarfið  gengur  þess  betur.  —  Margir  eru  tann- 
lausir.  Þeim  er  að  vísu  vorkunn,  en  þó  má  geta  þess,  að 
þekt  hefi  eg  tannlausa  karla  og  kerlingar,  sem  hafa  unnið 
á  harðfiski  —  en  það  tók  vitanlega  lengri  tíma  en  fyrir 
altentum  unglingum.  En  svo  er  líka  ráð  við  tannleysinu, 
sem  sé  að  láta  tannlækni  smíða  sér  tanngervi,  og  gerir  það 
líkt  gagn  og  góðar  tennur. 

Að  lokum  má  minna  á  eina  mikla  þýðingu,  sem  yand- 
leg  tygging  hefir,  og  hún  er  sú,  að  tennurnar  stælast  og 
þroskast  við  mikla  brúkun,  og  áreiðaniegt  er  að  tannpina 
er  tiðari  gestur  á  þeim,  sem  nota  lítið  og  illa  tennur  sínar. 

Vandleg  tygging  tryggir  manni  heilsu  og  langlífi. 

6.    Heilrœði :    Hófsemi. 

Hér  er  þá  það  heilræði,  sem  örðugra  er  að  fylgja  en 
öllum  hinum  til  samans,  og  um  það  gildir  fremur  en  öll 
hin,  að  »hægra  er  að  kenna  heilræðin  en  halda  þau«.  Það 
er  sorglegt  en  satt,  að  »maðurinn  er  óhófsarnasta  skepna 
veraldar,«  og  hefir  víst  verið  það  alla  tíð  síðan  Eva  beit 
eplið,  og  gaf  manni  sínum.  En  alla  tíð  hafa  vitrir  og  góð- 
ir  menn  prédikað  hófsemi  og  bindindissemi. 

Stoikarnir  grísku  sögðu  txqftsv  ayav  (ekkert  um  of)  og 
höfundur  Hávamála  varaði  við  ofáti,  ofdrykkju  og  taum- 
lausum  girndum. 

Mennirnir  eru  svo  gerðir,  að  þeir  »reyna  alt  og  prófa 

alt«,  eins  og  postulinn  ráðlagði,  en  þetta  verður  mörgum 
hált  á  »sumum  at  bana,  sumum  at  bölstöfum,  fjöld  es 
þats  fira  tregr«. 

*)  Ofát  kemur  mörgum  í  gröfina  engu  síður  en  2)  of- 
drykkja. 

Gulir  menn  reykja  ópíum,  en  hvitir  menn  drekka  á- 
fengi  og  brúka  tóbak.  Sumir  eta  arzenik,  aðrir  drekka 
sér  aldurtrega  jafnvel  í  steinolíu,  þótt  undarlegt  megi 
virðast.  Upp  á  öllum  skrattanum  taka  menn,  sem  þeim 
stendur  nautn  af.  Þótt  algjör  bindindissemi  gagnvart  á- 
fengi  og  öðru  eitri  væri  mannkyninu  hollust,  þá  er  það 
hugsjón,  sem  aldrei  getur  komið  til  fullra  framkvæmda, 
því  ekki  er  hægt  að  uppræta  alt  eitur.  Bezta  ráðið  hefir 
ætíð  verið  að  lofa  mönnum  að  reka  sig  á,  ogláta  sérvit- 
in  að  varnaði  verða.  Skaðsemi  óhófsins  er  svo  áþreifan- 
leg  i  hverju  sem  er,  að  allir  reka  sig  þar  á.  >The  na- 
tural  punishment«  (náttúrlega  hegningin)  hélt  Herbert 
Spencer  vera  þýðingarmesta  ráðið  i  öllu  uppeldi;  þeir, 
sem  ekki  geta  hlýtt  því,  eru  fordæmdir,  að  minsta  kosti 
þessa  heims.  Hvorki  árekstrar  né  prédikanir  geta,  hjálpað 
þeim  við.  En  þessir  menn  eru  tiltölulega  fáir  og  þeim 
fækkar  óðum  eftir  því,  sem  þekking  vex,  hagur  manna 
batnar  og  þar  með  uppeldi  barnanna.  Allar  hættur  og 
torfærur  eru  örðugir  þröskuldir  á  menningarbrautinni,  en 
þær  eru  það  líka,  sem  efla  og  þroska  alla  framþróun  og 
menning,  og  hafa  reynst  beztu  skólameistarar  mann- 
kynsins. 

Það  á  að  byrja  snemma  að  f ræða  alla  unglinga  um  þá 
hluti,  sem  varhugaverðir  eru.  Til  skamms  tímahaí'aallir  skól- 
ar  gengið  fram  hjáþeirri  námsgreininni,  sem  ef  til  vill  er  þýð- 
ingarmest,  sem  sé  heilsufræðinni.  Úr  þessu  er  nú  verið 
að  bæta  i  öllum  mentalöndum  og  batnar  bráðlega  einnig 
hjá  oss.  Heilsufræðin  mun  ætíð  brýna  fyrir  mönnum 
jjiYjSsv  ayav,  eins  og  Stóikarnir.     Hún  mun  ætíð  vara  æsku- 


0  og  s)     Sjá  greinir  þær  sem  eg  hefi  áður  vitnað  til. 

manninn  við  áfengi,  tóbaki  og  öðru  eitri  og  hvetja  hann 
til  að  hafa  taumhald  á  öllum  fýsnum  sínum:  »Maður  á 
ekki  að  brenna  kertið  i  báða  enda«,  segja  Frakkar.1)  Alt 
óhóf  tærir  líkamann.  Nl. 


x)    II  ne  faut  pas  brúler  la  chandelle  des  deux  bouts. 


Ur  austri  og  vestri. 

(Sögubrot) 
eftir  Sigurjón  Friðjónsson. 


Þegar  eg  minnist  Gríms  á  Barði,  eru  það  augun,  sem 
jafnan  koma  fyrst  fram  í  huga  mínum.  Þau  voru  blágrá 
og  góðmannleg,  oftast  skýr,  stundum  hvöss,  einstaka  sinn- 
um  leiftrandi  og  einkennilega  fögur. 

Svona  fjölbreytni  kom  fram  í  fari  hans  í  ýmsura  grein- 
ura  og  á  ýmsan  hátt,  en  þó  einkum  i  göngulagi.  Vana- 
lega  gekk  hann  hægt,  hugsandi,  hiðurlútur.  En  stundum 
gekk  hann  hratt  og  bar  hátt  hófuðið;  stundum  tók  hann 
spretti  og  gekk  svo  löturhægt  á  milli.  í  daglegri  um- 
gengni  var  hann  fáorður  og  fáskiftinn  um  annara  hagi^ 
oftast  góðlátlegur,  stundum  talsvert  stuttur  í  spuna. 
Vinnufólk  sitt  lét  hann  að  jafnaði  vera  sem  sjálfráðast ;. 
en  þegar  hann  sagði  fyrir  verkum,  gerði  hann  það  ákveð- 
ið  og  skýrt.  Sjálfur  var  hann  áburðarlaus  við  vinnu,  en 
hagsýnn,  liðvirkur  og  drjúgur;  og  lægi  eitthvað  við,  gat 
hann  orðið  furðumikill  afkastamaður. 

Grímur  hafði  byrjað  búskap  í  fátækt,  en  var  orðinn 
efnaður  þegar  eg  kyntist  honum.  Var  því  oft  leitað  til  hans 
með  ýmislegt  bónakvabb,  eins  og  siður  er  í  sveitum,  enda 
var  hann  bóngóður  að  jafnaði.  Þó  tók  hann  mörgum 
seinlega  í  fyrstu  og  gerði  menn  stundum  afturreka,  þó 
hann  gæti  bætt  úr  nauðsyn  þeirra.  A  hinn  bóginn  gerði 
hann  stundum  rausnarlega  til  manna,  sem  einkis  höfðu 
beðið  hann  og  fátækir  voru.  Af  þessum  sökum  var  það 
almannarómur,  að  Grímur  væri  aðsjáll  að  eðlisfari,  en 
léti  sér  stundum  >farast  vel«. 

Grímur  átti  konu  og  4  börn  á  lífi;  3  voru  dáin  fyrir 
allmörgum  árum.  Eg  heyrði  gert  orð  á  því,  hve  lítt  hann 
hefði  borist  af,  þegar  fyrsta  barnið  var  jarðað,  en  að  eng- 
inn  hefði  séð  honum  bregða  þegar  hin  börnin  voru  grafin. 
Þetta  var  eitt  af  mörgu,  sem  »undarlegt«  þótti  i  fari  hans. 

Ekki  vissi  eg  til  að  hann  ætti  neina  alúðarvini,  nema 
ef  telja  skyldi  sjálfan  mig.  Eigi  svo  að  skilja,  að  mönn- 
um  væri  kalt  til  hans,  eða  honum  til  annara;  eg  varð  oft 
var  við  hið  gagnstæða.  En  hann  gaf  sig  lítið  að  óðr- 
um  mönnum  og  það  var  eins  og  flestir  hefðu  í  sér  ein- 
hvers  konar  beig  við  hann  —  máske  þennan  beig,  sem 
stafar  af  því  að  vita  eigi  hvar  manninn  er  að  finna, 
jafnframt  óljósum  grun  um  yfirburði. 

Eg  var  vinnumaður  á  Barði  nokkur  ár.  Fyrsta  miss- 
erið  töluðum  við  Grimur  sjaldan  saman,  annað  en  það, 
sem  að  verkum  laut.  Eftir  það  fórum  við  að  nálægjast 
hvor  annan.  Við  töluðum  aldrei  um  þetta;  en  við  fund- 
um  á  ýmsum  smáatvikum  að  hvor  mátti  treysta  öðrum, 
og  myndaðist  þannig  smám  saman  með  okkur  vinátta, 
sem  orðið  hefir  mér  haldbetri  en  flest  önnur  samúðarbönd. 
Þó  var  það  ekki  fyr  en  all-löngu  síðar,  og  eftir  að  eg  var 
kominn  burtu  frá  Barði,  að  eg  lagði  fyrir  Grím  þá 
spurningu,  sem  varð  til  þess  að  hann  sagði  mér  eftir- 
fylgjandi  sögubrot. 

Við  vorum  á  ferð,  gangandi,  einir  saman,  seint  um 
haust.  Veður  var  austlægt,  nærri  kyrt;  loftið  hlýtt  en 
þokufult.  Annað  slagið  hnigu  smáir,  þéttir  regndropar 
niður  á  jörðina. 

Við  vorum  að  tala  um  sorg. 

»Hún  er  stundum  eins  og  þetta  veður«,  sagði  Grímur. 
»Það  verður  líklega  gott  á  morgun.  Stundum  er  hún  eins 
og  þéttur  norðangarður  með  langsamt  skýjafar  og  kulda 
í  eftirdragi;  stundum  eins  og  fellibylur,  sem  byrjar  með 
helliskúr  og  endar  með  logni  og  heiðum  himni«. 

Þessi  orð  Gríms  höfðu  þau  áhrif  á  mig  að  eg  leit  til 
hans  og  svaraði  ekki.  Tal  okkar  féll  niður  og  við  geng- 
um  þegjandi  nokkra  stund.      »Mig   hefir   stundum    furðað 

á  því«,  sagði  eg  svo,  «hve  miklu  mest  þér  varð  um  að 
mis8a  Dísu  litlu.  En  máske  geng  eg  of  nærri  þér  með 
því  að  spyrja  um  það?« 

Grimur  varð  seinn  til  svars  og  hann  fór  að  ganga 
býsna  hratt.  Eftir  alllangan  tíma  lægði  hann  gönguna 
aftur  og  loksins  sagði  hann:  »Við  skulum  setjast  niður 
stundarkorn;  eg  ætla  að  segja  þér  kafla  úr  ævisógu  minni«. 


»Eitt  er  vorhugi  og  annað  hausthugi«,  segir  máltækið. 
Einu  sinni  voru  þeir  tímar,  að  eg  ætlaði  mikið  að  vinna 
og  margt  að  færa  til  betri  vegar. 

Já;  eg  ætlaði  að  starfa  mikið.  Og  eitt  aðalskilyrði 
þess  að  svo  gæti  orðið,  sýndist  mér  það,  að  eiga  góða 
konu,  sem  eg  ynni  og  sem  ynni  mér;  konu,  sem  vekti  og 
stælti  þá  krafta,  sem  mér  fanst  að  í  mér  byggju. 

Eg  var  rúmlega  tvítugur  þegar  eg  kyntist  Sæunni 
fyrst.  Hún  var  kaupakona  hjá  föður  minum  eitt  sumar, 
var  langt  að  komin  og  öllum  ókunnug.  Þó  vissi  eg  að 
hún  var  af  góðu  fólki  komin.  Sjálf  var  hún  vinnugefin, 
fáskiftin  og  kom  sér  í  öllu  vel.  Við  i  f engum  ást  hvort  á 
öðru  —  að  minsta  kosti  hélt  eg  að  svo  væri^  — \  og  mun 
það  hafa  verið  fáskiftni  hennar  og  dullyndi,  sem  mestan 
þátt  átti  i  þvi  á  mina  hlið.  Eg  reyndi  að  kynnast  henni 
til  nokkurrar  hlítar,  áður  en  oflangt  gengi  milli  okkar  og 
braut  með  þeim  ásetningi  oft  upp  á  umræðuefni  við  hana, 
þetta  nefnda  sumar.  En  hún  eyddi  því  jafnan  og  forðað- 
ist  mig  þvi  meira,  því  meira  sem  eg  sótti  á  að  tala  við 
hana.  Og  því  meira  óx  ást  mín  og  ásetningur  að  biðja 
hennar.  Eg  skrifaði  henni  bónorðsbréf,  og  hún  sagði 
fljótt  og  einfalt  já. 

Við  mæltum  okkur  mót  næsta  kvöld.  Eg  hugsaði 
um  mótið  allan  daginn  og  ímyndunaraflið  málaði  það  á 
ýmsa  vegu,  en  alt  af  í  innilegum  fögnuði,  samhljóðan  Qg 
sameiginlegri  von.  En  þegar  við  fundumst,  stóðum  við 
orðlaus,  ráðalaus  og  niðurlút.  Og  alt  í  einu  var  eins  pg 
brennandi,  sviðandi  leiftur  færi  um  huga  minn  og  lamaði 

hverja  taug:  Þú  hefir  vilst  —  þú  hefir  ekki  valið  rétt. 
Það  var  eins  og  gínandi  hengiflug  opnuðust  fyrir  fótum 
mínum  og  eg  hrapaði  i  kolsvart,  endalaust  myrkur  —  svo 
bilt  varð  mér;  svo  lémagna  varð  eg,  hugsun  og  heillum 
horfinn. 

Þetta  varaði  þó  að  eins  stutta  stund,  unz  skynsemin 
náði  aftur  yfirtökum.  Og  niðurstaða  min  varð,  að  snúa 
ekki  við,  hvað  sem  á  eftir  kynni  að  koma.  Mér  fanst 
að  ef  eg  kipti  nú  að  mér  hendinni  gagnvart  Sæunni, 
brygðist  eg  ekki  að  eins  hennar,  heldur  einnig  sjálfs  mín 
trausti  og  skæri  á  minn  sterkasta  drengskaparþátt.  Eg 
tók  Sæunni  i  faðm  minn  og  kysti  hana  marga  kossa.  — 
Eg  sá  það  ekki  fyr  en  löngu  siðar,  að  einmitt  þá  sté  eg 
hið  fyrsta  óheilindaspor  hjónabandsins. 

Við  töluðum  þvi  næst  nokkra  stund  um  framtiðina, 
og  síðan  skildum  við. 

En  það  var  eins  og  eg  væri  veikur  næstu  daga,  svo 
undarlega  var  eg  þróttlaus  og  tilfinningarlaus.  Eg  náði 
mér  þó,  er  tímar  liðu,  og  komst  smámsaman  á  þá  skoðun 
að  hugboð  mitt,  á  fyrsta  fundi  okkar  Sæunnar,  væri  mark- 
leysa,  er  stafað  hefði  af  ókunnleika  okkar;  og  að  sann- 
ar  og  heilnæmar  ástir  mundu  takast  með  okkur  við  nán- 
ari  kynningu. 

Vorið  eftir  giftumst  við. 

Fyrstu  árin  gekk  hjónabandið  sæmilega.  Við  vorum 
innileg  hvort  við  annað;  en  þó  fanst  mér  alt  af  vanta 
eitthvað  frumlega  náttúrlegt  í  sambandið,  er  gæti  veitt 
okkur  algerða  fullnægju.  Eg  tók  og  fljótt  eftir  þvi,  að 
Sæunn  var  ónærgætin  um  vilja  minn  og  þarfir,  og  féll 
mér  þetta  illa.  Fyrst  hélt  eg  að  þetta  mundi  stafa  af 
ókunnleika  og  hugsunarleysi.  En  brátt  komst  eg  að 
raun  um  að  hún  var  ekki  laus  við  að  fara  i  kringum 
mig,  og  að  henni  var  ekki  svo  mjög  ant  um  að  fara  eftir 
mínu  geði,  ef  hún  gat  dulið  athafnir  sínar,  eða  látið  svo 
sýnast  sem  sér  hefði  verið  ókunnugt  um  vilja  minn.  Með 
öðrum  orðum :  eg  komst  að  raun  um  að  hún  elskaði  sjálfa 
sig  meira  en  mig,   og   að    ástaratlot   hennar  —  sem   hún 


Ur  ve8tri  og  austri.  365 

var  raunar  altaf  sparsöm  á  —  voru  miklu  fremur  meira 
og  minna  vísvitandi  viðleitni  til  að  vinna  gæði  af  minni 
hálfu,  heldur  en  ávöxtur  náttúrlegrar,  ósjálfráðrar  ástar  og 
velvildar.  Þegar  eg  áttaði  mig  fyrst  á  þessu,  tók  eg  það 
mjög  nærri  mér.  En  eg  þurfti  ekki  að  grafa  lengi  i  mitt 
eigið  sálarlíf,  til  að  finna  að  ástinni  var  líkt  háttað  á 
mina  hlið,  og  að  þarna  var  hún  að  koma  fram  i  dagsljós- 
ið  hyldýpisgjáin  á  milli  okkar,  sem  skyndihugboð  mitt 
hafði  kafað  í,  á  okkar  fyrsta  ástarfundi. 

Eg  reyndi  enn  um  hríð  að  sýna  Sæunni  nærgætni 
og  blíðu,  í  þeirri  trú  að  brú  gæti  komist  á  milli  okkar. 
En  þegar  sá  árangur,  sem  eg  vænti  eftir  kom  samt  sem 
áður  ekki,  fór  eg  að  þreytast  og  missa  vonina  og  jafnvel 
að  finna  til  nokkurs  kala  í  hennar  garð.  Eg  hafði  jafn- 
an  verið  hneigður  til  bókvísi  og  heimspekilegra  athugana, 
og  fór  nú  að  stunda  þau  efni  meira  en  áður  og  hvenær 
sem  eg  komst  höndum  undir.  En  af  Sæunni  skifti  eg 
mér  æ  minna  og  minna.  Svona  leið  nokkur  timi.  En  þá 
fór  eg  að  taka  eftir  breytingu  á  geðsmunum  Sæunnar. 
Hún  fór  að  sýna  mér  meiri  nærgætni  i  ýmsum  greinum, 
en  verið  hafði ;  en  á  hinn  bóginn  beitti  hún  mig  enn 
meiri  óhlifni  í  sumum  sökum  og  varð  yfirleitt  örgerðari, 
vanstiltari  og  stórlyndari.  Óhlífni  hennar  gagnvart  mér 
kom  fyrst  um  sinn  einkum  niður  á  bókiðnunum.  Hún 
fór  að  sitja  um  að  koma  börnunum  til  min,  þegar  eg  las 
eða  skrifaði,  og  bar  fyrir  að  lítið  gerðist  á  heimilinu.  Og 
því  meira,  sem  eg  var  sokkinn  niður  í  eitthvert  efni, 
því  meiri  ástríðu  virtist  hún  hafa  til  að  trufla  mig  á 
þenna  hátt.  Mér  gekk  mjög  illa  að  fyrirgefa  henni  þetta 
og  hugur  minn  til  hennar  tók  nú  alvarlega  að  kólna. 
En  þó  varðist  eg  þvi  enn  að  sýna  henni  kulda  í  orðum 
og  viðmóti. 

Jafnframt  þessu  fór  Sæunn  að  sækjast  eftir  að  kom- 
ast  inn  i  hugsanalif  mitt  og  sálarlíf  yfirleitt.  Meðan  til- 
hugalíf  okkar  stóð  yfir,  og  fyrsta  hjónabandsárið,  hafði 
eg  talað  við  hana  um  ýmiskonar  efni,  án  þess  að  komast 
verulega   að    raun    um,  hvar  hún  var  andlega  stödd;  því 

hún  lét  lítt  eða  ekki  upp  sínar  skoðanir.  Síðan  komst  eg 
að  raun  um  að  enu  þá  lengra  var  á  milli  okkar  í  ríki 
hugsUnarirtnar,  en  á  sviði  tilfinningalífsins.  Sæunn  var 
i  rauninni  vel  skynsöm  kona.  En  skynsemi  hennar  stefndi 
öll  beint  að  hinu  daglega  lífi;  hana  vantaði  bæði  náttúru 
og  undirstöðuþekkingu  til  sjálfshug3unar  á  stærra  sviði. 
Við  hverjum  nýjum  fróðleik  i  þess  konar  efnum  tók  hún 
þannig,  að  hún  annaðhvort  blátt  áfram  trúði  honum  eða 
trúði  honum  ekki.  Eg  var  á  hinn  bóginn  efandi  og  leit- 
andi  i  hverju  sem  var.  En  af  því  leiddi  að  Sæunn  fann 
ekki  hjá  mér  þá  öruggu  sannfæringarvissu,  sem  þroska- 
stig  hennar  og  náttúrufar  heimtaði,  og  að  hún  bar  þvi 
litið  traust  til  skoðana  minna.  Eg  fann  þetta  skjótt  er 
við  kyntumst  nánar,  og  dró  mig  þá  í  hlé  og  hið  andlega 
samneyti  okkar  saman  um  daglega  lífið.  Þegar  nú  Sæunn 
fór  að  leita  eftir  meira  andlegu  samneyti  við  mig  á  nýjan 
leik,  fann  eg  að  vísu  að  sambúð  okkar  var  búin  að  vekja 
hjá  henni  vitneskju  —  þrár,  sem  áður  höfðu  sofið;  en  nú 
vantaði  mig  alveg  trúna  á,  að  eg  væri  maður  til  að  full- 
nægja  þeim.  Lifsskoðanir  mínar  voru  enn  í  myndun  og 
því  breytingum  undirorpnar,  og  vantaði  þannig  enn,  i 
verulegum  atriðum,  þá  sannfæringarfestu,  sem  eg  vissi  að 
Sæunn  altaf  heimtaði.  í  öðru  lagi  voru  þær  bygðar  á 
fleiri  ára  lestri  og  hugsun,  sem  Sæunni  vantaði.  Fanst 
mér  því,  að  ef  eg  færi  nú  að  gróðursetja  þær  hjá  henni, 
væri  það  líkast  því  að  byggja  i  lausu  lofti.  Samt  sem 
áður  gerði  eg  nokkrar  tilraunir  í  þessa  átt.  En  þar  sem 
eg  rak  mig  fljótt  á  hik  Sæunnar  og  skort  á  trausti  gagn- 
vart  mér,  sá  engan  árangur  og  hafði  enga  von  um  árang- 
ur,  gafst  eg  fljótt  upp  við  það  til  fulls  og  alls. 

Sæunn  gafst  og  upp  á  sína  hlið  við  að  leita  eftir 
þessu.  En  nú  fór  eg  að  verða  var  við  það  á  nóttinni,  er 
eg  vakti  og  hugsaði  um  eitthvað  en  skifti  mér  ekki  af 
henni,  að  hún  grét. 

Þetta  ágerðist  er  tímar  liðu.  Eg  gat  haft  af  henni  i 
fyrstu  með  því  að  láta  vel  að  henni.  En  svo  varð  einnig 
breyting  á  þvi. 

Eg  hafði  setið  heilt  kvöld  við  skriftir  og  Sæunn  — 
sjaldan  þessu  vant  —  látið  það  afskiftalaust.  Eg  gat  ekki 
sofnað  þegar  háttað  var  og  lá  hugsi  fram  á  nótt.  Svo 
heyrði  eg  að  hún  grét.  Eg  gerði  alt,  sem  mér  hugkvæmd- 
ist,  til  að  hugga  hana.  En  nú  brá  svo  við,  að  grátur  henn- 
ar  espaðist  æ  því  meir. 

Hver  hin  sérstaka  ástæða  var  til  þessa,  í  þetta  sinn, 
veit  eg  ekki.  Ef  til  vill  heíir  hún  vonast  eftir  þakklæti 
fyrir  að  hafa  friðað  ritstarf  mitt  um  kvöldið,  og  litið  svo 
á  —  þegar  þakklætið  kom  ekki  —  að  nú  væri  hún  búin 
að  missa  ást  mína  fyrir  fult  og  alt;  litið  svo  á,  að  ástar- 
hót  mín  kæmu  ekki  frá  heilum  huga  og  þau  því  orðið  til 
þess  eins  að  minna  hana  á  það,  3em  hún  hugði  sig  búna 
að  missa.  Ef  til  vill  hefir  þetta  verið  ástæðan.  En  eg 
veit  það  ekki ;  eg  veit  einungis  að  svona  var  það  og  að 
svona  fór  margsinnis  eftir  þetta  kvöld. 

Eina  nótt  dreymdi  mig  að  eg  væri  staddur  í  hlíðinni 
framan  við  bæinn.  Mér  þótti  í  svefninum  sem  þar  hefði 
verið  skógur,  þegar  eg  var  i  bernsku,  og  eg  mundi  glögt 
hvar  stærstu  hríslurnar  höfðu  verið  og  hve  háar;  mundi 
eða  þóttist  muna  að  þarna  hefði  eg  setið  oft  og  lengi  og 
að  þessar  hrislur  hefðu  verið  mér  kærastar.  En  nú  voru 
þær  allar  horfnar,  og  mig  greip  þungur  og  sár  saknaðar- 
tregi  yfir  þessu,  sem  hafði  verið  og  var  ekki  lengur.  Því 
næst  þótti  mér  Sæunn  koma  til  min  og  vera  svo  góð  og 
innileg,  að  slik  hafði  hún  aldrei  verið  fyrri.  Eg  varð  svo 
feginn  í  svefninum  að  eg  grét  eins  og  barn.  En  skyndi- 
lega  breyttist  þetta  alt,  eins  og  oft  verður  í  svefni,  og  eg 
varð  þess  var,  að  hún  sótti  fundi  annars  manns.  —  Siðan 
vaknaði  eg. 

En  þessa  nótt  skildi  eg  fyrst  til  f ulls  hvað  Sæunn  leið. 

Hún  hafði  í  drauminum  leitað  á  fund  annars  manns. 
Eg  leitaði  á  fund  hugsana,  sem  hún  ekki  skildi;  inn  í 
riki,  sem  hún  máske  sárþráði  að  þekkja  og  gat  ekki  fylgt 
mér  um  —  og  sem  hún  að  likindum  hélt  að  eg  vildi  ekki 
sýna  sér. 

Hún  grét  að  vísu,  þar,  sem  skelfing  min  í  svefninum 

hafði  verið  orðlaus  og  táralaus.  En  eg  var  karlmaður,  en 
hún  var  kona. 

Það  er  annars  undarlegt:  Eg  hefi  fundið  það  ljósast 
og  sárast  í  svefni  hve  þungt  það  er  að  vera  einmana  — 
eins  og  sá  er  einmana,  sem  fellur  með  vitund  í  hið  mikla 
tóm  samúðarleysis  og  örvæntingar. 

Einmana  —  það  var  það  sem  Sæunn  var.  Foreldrar 
hennar  bjuggu  í  fjarlægu  héraði;  þar  var  hún  alin  upp; 
þar  voru  æskustöðvar  hennar  og  æskuvinir.  Dul  sem  hún 
var  í  skapi  og  sein  til  kynningar,  hafði  hún  engra  vina 
aflað  sér  i  þessari  sveit  nema  min.  Hér  átti  hún  enga 
trúnaðarvini ;  enga  að,  sem  hún  gæti  flúið  til  með  sorgir 
sinar  og  vandkvæði  hjónabandsins.  Eg,  sem  var  —  eða 
réttara  sagt  hefði  átt  að  vera  —  hennar  eini  vinur  — 
hvað  hafði  eg  verið  henni?  Eg  hafði  heimtað  sjálfrátt  og 
•ósjálfrátt  alt,  sem  hún  hafði  að  gefa  og  eg  vildi  að  hún 
hefði  að  gefa:  innilega  ást,  andiega  frjóvgun,  likamlegan 
munað,  heilsu,  jafnvel  líf.  Og  hvað  hafði  eg  lagt  á  móti? 
Fals ;  ástarhót,  sem  úti  voru  látin  sem  kaupeyrir  og  enga 
rót  áttu  í  sannri  velvild  og  hluttekningu.  —  Nú  veit  eg 
það  að  sökin  var  báðumegin.  Nú  veit  eg  að  báðumegin 
vantaði  þá  alúðarást,  sem  alt  gefur  hugsunarlaust  um 
endurgjald  og  ein  tekur  til  fulls  yfir  djúpið,  sem  skilur 
sál  frá  sál.  Nú  veit  eg  að  ástarhótin  voru  kaupeyrir 
beggja  vegna;  sjálfselskan  báðumegin  sterkasti  þáttur 
ástalifsins.  En  á  þeirri  stundu,  er  hluttekning  min  vakn- 
aði  til  fulls  af  svefninum  og  færði  út  sjóndeildarhringinn, 
og  fyrst  á  þá  hliðina,  sem  að  Sæunni  vissi;  þegar  augu 
min  lukust  upp  og  eg  sá  hana  sundur  kramda,  einmana 
i  sárustu  hugarkvöl  —  þá  lagði  eg  allan  ofurþunga  sak- 
arinnar  á  mínar  eigin  herðar  og  allan  innileika  sálar  minn- 
ar  í  viðleitnina  til  yfirbótar.  En  það  var  eins  og  eg  fálm- 
aði  i  myrkri,  áttaviltur  á  skipbroti  í  reginsjó,  þar  sem 
hvergi  sér  til  lands.  Hversu  sem  eg  lagði  mig  fram  til 
að  tala  um  fyrir  Sæunni  og  hugga  hana,  þegar  gráthvið- 
urnar  yíirtyrmdu  hana,  þá  varð  það  að  eins  til  þess  að 
gráturinn    espaðist   æ   þvi  meir.     Þessi  árangur  æ  ofan  i 

æ  tók  svo  á  taugar  mínar  að  eg  fór  að  missa  vald  yfir 
mér,  bæði  andlega  og  líkamlega.  Eg  fór  að  verða  mjög 
vanstiltur  í  geði;  og  þvi  meira,  sem  eg  reyndi  að  dylja 
það,  þvi  meira  tók  ástand  sálarinnar  á  likamann.  Eg 
varð  stundum  lémagna  af  örvæntingu;  stundum  skalf  eg 
og   nötraði  af  geðshræringum  eins  og  köldusjúkur  maður. 

Eg  sá  að  við  vorum  bæði  á  beinni  leið  til  glötunar 
og  tók  nú  til  nýrra  ráða.  Eg  fór  að  sneiða  mig  hjá  Sæ- 
unni  sem  allra  mest;  og  þegar  gráthviðurnar  setti  að 
henni,  skifti  eg  mér  alls  ekkert  af  henni.  Eftir  þetta  fór 
grátur  hennar  að  þverra.  Hún  gerðist  nú  enn  þurlegri 
og  fálátari  og  eg  fann  ekki  betur  en  hún  tæki  að  leggja 
á  mig  fullkomið  hatur.  Þetta  hélt  eg  mundi  bjarga  henni 
frá  því,  sem  verra  var. 

Og  að  líkindum  hefði  farið  svo,  að  líf  okkar  hefði 
þokast  inn  á  kalt  en  tilfinningalítið,  atburðasnautt  hvers- 
dagssvið  —  ef  þetta  hefði  ekki  verið  árið,  sem  Sæunn 
gekk  með  Dísu  litlu.  En  þess  vegna  varð  það  saklaust 
barnið,  sem  galt  sekt  okkar  hjónanna,  og  galt  hana  með 
sinu  eigin  lifi. 

Þegar  það  fæddist,  var  það  ekkert  nema  skinn  og 
bein.  Það  tók  aldrei  á  heilu  sér.  Og  eftir  fyrsta  missirið 
fluttum  við  það  í  kirkjugarðinn.    —    —     —    —    —     — 


Eg  hefi  nú  svarað  spurningú  þinni  og  með  þvi  er 
saga  mín  i'rauninni  á  enda.  En  eg  skil  það  vel,  að  þér, 
sem  verið  hefir  samtiða  okkur  Sæunni  í  fleiri  ár  og  ekki 
séð  annað  en  það,  sem  gott  er  talið  á  milli  okkar,  komi 
þetta  undarlega  fyrir  sjónir.  Eg  læt  því  fylgja  örlitinn 
eftirmála. 

Andlát  barnsins  tók  Sæunn  sér  furðulitið  nærri.  Hún 
var  orðin  mjög  þreytt  að  striða  við  það  i  veikindunum 
og  búin  að  missa  trúna  á  að  það  gæti  náð  heilsu,  og  tók 
svo  dauðanum  eins  og  ráðstöfun  guðs,  sem  ekki  verður 
komist  hjá  og  sem  í  rauninni  er  góð.  Að  sökin  væri  hjá 
okkur,  kom  henni  víst  aldrei  til  hugar. 

24 

Skap  hennar  var  nú  orðið  mýkra  en  áður  og  við 
alúðleg  hvort  við  annað  á  nýjan  leik.  Umhyggjan  fyrir 
hinu  dauðvona  barni  hafði  svo  að  segja  vaxið  yfir  sín- 
girniskröfur  okkar,  sem  voru  orðnar  veiklaðar  undir  af 
árekstrum  hjónabandsins,  og  kent  okkur  ósjálfrátt  þá  úr- 
lausn  á  gátu  lífsins  að  »sælla  er  að  gefa  en  þiggja.«  — 
Hluttekning  í  annara  kjörum  er  sá  grundvöllur,  sem  sönn 
valmenska  og  mikilmenska  stendur  á;  hún  er  rót  þeirrar 
vináttu,  sem  óhætt  er  að  treysta  og  þess  kærleika,  sem 
engar  vitranir  þarf,  finnur  fullnægjuna  i  sjálfum  sér,  brúar 
djúpin  frá  sál  til  sálar  —  og  slær  geislastöfum  á  dauðans  haf . 


K  væði 


Gling  —  gling  —  gló. 


í  dag  verð  ég  kristnuð,    í  kvöld  verð  ég  stórr 

hæ,  hæ,  hó! 
Og  vorið  kom  snigill,  en  fugl  það  fór, 

æ,  æ,  ó! 
En  hugljúfans  bíður  minn  hugur  rór.  — 

Gling  —  gling  —  gló! 


I  dag  kem  ég  búin  í  brúðarlín 

með  brúðarskó! 
—  En  svört  er  hún,  brúðar-samfellan  þín, 

hann  svarið  dró: 
Hvi  egnir  þú  sorgina,  elskan  mín?  — 

Gling gling gló! 

Já,  svört,  en  aðra  ég  sauma  mér 

i  ró  —  í  ró. 
Þú  bíður  mín  þar,  ég  bið  þin  hér 

i  ró  —  i  ró : 
Ég  ætla  mjallhvít  að  mæta  þér.  — 

Gling gling gló. 

G.  J.  Kamban. 

Lögmannsdæmi  Eggerts  Ólafssonar. 

Eftir  Kl%  Jónsson. 


I  »æfi  Eggerts  Ólafssonar«  Hrappsey  1784,  bls.  9 
stendur  svo:  Ared  epter  var  Hann  settr  af  Konge  Vice- 
Lögmaðr  Sunnann  og  Austann  á  Islande  ....  Miög  kom 
Honum  þetta  Embætte  óvart,  er  Hann  hafðe  alldrei  þess 
beiðst,  enn  Höfðingiar  i  Lærdóms  Societæti  vildu  Han 
liefðe  nockra  Sýslan  á  Hende,  til  almennelegrar  Nytsemd- 
ar  síns  Föðurlands,  og  útveguðu  Honum  þessa  Nafnbót«. 
Þar  sem  ævisaga  Eggerts  er  samin  af  alúðarvini  hans 
og  mági,  Birni  próf.  Halldórssyni  í  Sauðlauksdal,  sem 
þekti  Eggert  allra  manna  bezt  og  var  honum  handgengn- 
astur,  þá  er  það  eðlilegt,  að  þessi  sögn  hafi  verið  tekin 
trúanleg  af  þeim,  sem  síðar  hafa  ritað  um  Eggert,  án 
þess  að  þeir  hafi  rannsakað  hana  frekar.  Þetta  er  líka 
trúlega  endurtekið  og  talið  sem  merki  upp  á  það  mikla 
álit,  sem  Eggert  hafi  verið  i  ytra.1) 


*)  Sjá  íaafold,  VI.  ár,  6.  tbl. :  „Svo  mikið  þótti  þeim,  sem  vit 
höfðu  á,  koma  til  ferðabókarinnar  og  Eggerts,  að  hann  án  nokkurs  með- 
verknaðar  frá  hans  hálfu  sjálfs,  og  að  honum  alveg  óvörum,  var  skipað- 
ur  varalögmaður  Bjarnar  lögmanns  Markússonar  (1767)  með  heityrði  um 
lögmannsdæmið  eftir  fráfall  Bjarnar."  Þorv.  Thoroddsen,  Landfræðissaga 
III.  bindi,  bls.  39—40. :  Árið  eftir  (1767)  var  hann  (Eggert)  gjörður  að 
varalögmanni  sunnan  og  austan,  og  kom  honum  sá  frami  mjög  óvart; 
hann  hafði  eigi  beiðst  þess   embættis,    en    vinir    hans  í    vísindafélaginu 

útveguðu  honum  það Sést  af  þessu  sem  öðru   að    Eggert    hefir 

verið  mikils  metinn  meðal  fræðimanna  i  Danmörku".  Jón  Jónsson  sagn- 
fræðingur,  Dagrennning  bls.  31:  „Rættist  nú  betur  úr  en  hann  vænti, 
því  árið  eftir  (1767)  var  hann  skipaður  varalögmaður  sunnan  og  austan  á 
Islandi  og  kom  honum  sá  frami  mjög  á  óvart,  því  hann  hafði  eigi  beiðst 

Að  vísu  virðist  það  ekkert  undarlegt,  þó  Eggert  Olafs- 
syni,  slíkum  ágætismanni  sem  hann  var,  hefði  verið 
veitt  embætti  óbeðið,  en  hitt  hefir  mér  ávalt  fundist  dá- 
lítíð  einkennilegt,  að  hann,  sem  aldrei  hafði  lögspeki  stund- 
að,  eða  tekið  próf  í  henni,  skyldi  fá  lögmannsdæmi,  yfir- 
dómaraembætti,  því  eftir  að  lögfræðispróf  hafði  verið  sett  á 
stofnviðháskólannmeð  tilskipun  10.febrúarl736varþaðorð- 
in  föst  venja,  að  engir  aðrir  en  lögprófaðir  menn  fengju  yfir- 
dómaraembætti.  Þegar  Eggert  varð  varalögmaður,  voru 
líka  báðir  lögmennirnir,  Sveinn  Sölvason  og  Björn  Mark- 
ússon,  prófaðir  lögf  ræðingar  með  1 .  einkunn,  og  eins  hinn  vara- 
lögmaðurinn  Jón  Olafsson  í  Víðidalstungu,  svo  þessi  skip- 
un  stingur  allmjög  í  stúf.  Það  sýnir  sig  lika  við  nánari 
rannsókn,  að  Eggert  átti  að  leysa  nokkurs  konar  lagapróf 
af  hendi,  og  að  embættið  var  ekki  veitt  honum  óbeðið, 
svo  að  frásögnin  um  þetta  hjá  Birni  prófasti  er  gersam- 
lega  röng,  þó  óskiljanlegt  sé  hvernig  honum  hefir  orðið 
það  á,  að  fara  þannig  með  rangt  mál;  en  óviljandi  hefir 
hann  það  gjört,  þvi  bæði  var  hann  svo  vandaður  maðurr 
að  hann  hefði  aldrei  farið  að  skrökva  því  upp,  og  svo 
voru  þá  ,þegar  æviminningin  var  prentuð,  margir  menn  á 
lífi,  sem  hlutu  að  vita  hið  gagnstæða,  að  það  hefði  verið 
meira  en  bíræfið  að  gera  slíkt. 

Arið  1758  varð  fyrnefndur  Jón  Ólafsson  varalögmað- 
ur  hjá  Birni  Markússyni  lögmanni  Sunnan  og  Austan  á 
íslandi,  en  þegar  Ólafur  Stephánsson  lét  af  varalögmanns- 
embætti  Norðan  og  Vestan,  er  hann  tók  við  amtmannsem- 
bætti  eftir  Magnús  Gíslason  tengdaföður  sinn  látinn,  1766r 
sótti  Jón  um  það  embætti,  enda  var  hann  betur  settur 
til  þess  að  gegna  því,  er  hann  bjó  í  Víðidalstungu.  Með 
því  að  það  var  talið  sjálfsagt,  að  hann  fengi  það  embættir 
sem  og  varð,  urðu  margir  til  þess  að  sækja  um  varalög- 
mannsdæmið  Sunnan  og  Austan,  þar  á  meðal  Vigfús 
Scheving,  er  síðar  var  langa  stund  sýslumaður  i  Skaga- 
fjarðarsýslu.1)     Þáverandi    stiftamtmaður,  greifi   Rantzau, 


*)     Vigfús,  sem  var  löglærður   maður,    sótti    þrisvar    um    varalög- 

sem  var  búsettur  í  Kaupmannahöfn  hafði  24.  febr.  1767 
lagt  það  til  við  konung,  að  Vigfús  fengi  embættið,  en  9. 
marz  sama  ár  fékk  hann  bónarbréf  frá  Eggert  um  em- 
bættið.  Það  er  ekki  óhugsandi,  að  einhver,  t.  a.  m.  Jón 
bróðir  hans,  haíi  sótt  um  embættið  fyrir  Eggert  að  hon- 
um  fornspurðum,  eftir  bendingu  málsmegandi  manna  i 
»lærdóms  Societætinu«,  eins  og  síra  Björn  segir;  slíkt  er 
ekki  óþekt,  að  sótt  hafi  verið  um  embætti  fyrir  menn  að 
þeim  fjarverandi  og  fornspurðum,  en  hinsvegar  er  það 
ólíklegt,  að  það  hefði  þá  ekki  verið  gjört  fyr.  Það  var 
algengt  þá,  að  skip  gengu  frá  landinu  seint  á  hausti  og 
urðu  mjög  síðfara,  lentu  i  Noregi  og  lágu  þar  lengi;  það 
er  því  mjög  líklegt,  að  umsókn  Eggerts  hafi  eigi  komið 
fyr  en  þetta,  fyrst  í  marz.  Það  mætti  draga  þá  ályktun 
af  þvi,  að  embættið  var  enn  óveitt  9.  marz,  þótt  afgreiðsla 
stiftamtmanns  væri  dagsett  24.  febrúar,  að  veitingin  hefði 
verið  dregin  fyrir  tilstilli  þeirra  »háu  herraí  societætinu,« 
meðan  þeir  væru  að  undirbúa  málið,  en  það  sannar  ekki 
neitt,  því  menn  flýttu  sér  ekki  mjög  í  þá  daga,  enda  leið 
fullur  mánuður  frá  þvi  stiftamtmaður  gjörði  nýja  tillögu 
19.  marz,  þangað  til  embættið  var  veitt  24.  apríl,  og  til 
þess  dráttar  var  engin  orsök,  hafi  alt  verið  undirbúið  áð- 
ur.  Loks  virðist  það  taka  af  öll  tvímæli,  að  Rantzau 
segir,  að  Eggert  eftir  »eget  Tilbud«  ætli  að  semja  lög- 
fræðisritgerð  í  stað  þess  að  taka  lögfræðispróf.  Líklegt 
er,  að  umsóknin  finnist  í  ríkisskjalasafni  Dana,  og  væri 
það  þess  vel  vert,  að  það  væri  rannsakað  hvort  Eggert 
hefir  sjálfur  sótt,  eða  annar  fyrir  hans  hönd,  því  hann 
var  svo  merkilegur  maður,  að  öll  atriði  er  snerta  líf 
hans,  ættu  að  upplýsast  sem  bezt. 

Þegar  greifi  Rantzau  hafði  fengið  umsókn  Eggerts, 
gerði  hann  aðra  tillögu,  sem  hér  fer  á  eftir,  og  rituð  er  í 
Stiftamtsbréfabók  13.  bindi  bls.  177—178. 


mannsembætti,  og  hafði  sterk    meðmæli    þeirra    Magnúsar  amtmanns    og 
Olafs  Stepbánssonar,  enda  var  hann  kvæntur   systur  hans. 

Paa 

Eggert  Olafsens  Ansögning,  om  at  blive  beskikket  til  Vice  Langmand  for 
■Östen  og  Sönden  paa  Island. 

Allerunderdanigst  Erklæring. 
Ved  min  under  Dato  24de  Febr.  afvigte  insinuerede  Forestilling  angaaende 
Laugmands-Embederne  paa  Island,  har  jeg  i  allerdybeste  Underdanighed 
proponeret,  at  ifald  det  allernaadigst  maatte  behage  Eders  Kongel.  Majt., 
at  Jon  Olafsen,  som  for  nogle  Aar  siden  er  bleven  beskikket  til  Vice- 
Laugmand  for  det  Östre  og  Söndre  Laugdömme,  maatte  efter  hans  nu 
gjorte  Ansögning  forflöttes  til  Laugdömmet  for  Norden  og  Vesten,  kunde 
den  anden  Supplicant  Wigfus  Scheving  i  Anledníng  af  de  ham  fra  Aca- 
demiet  her  meddelte  Attester,  samt  efter  det  ham  af  Amtmand  Gislesen 
givne  besynderlige  gode  Vidnesbyrd  igjen  allernaadigst  beskikkes  til 
Vice  Laugmand  udi  det  Östre  og  Söndre  Laugdömme;  Men  som  jeg  af 
den  mig  under  9de  hujus  allernaadigst  remitterede  og  herved  tilbageföl- 
gende  Supplique  erfahrer,  at  Eggert  Olafsen  anholder  om  at  blive  Laug- 
manden  for  Östen  og  Sönden  Biörn  Marcussen  i  Embedet  adjungeret  og 
ved  forefalden  Vacanse  at  succedere  ham,  saa  i  Henseende  til  den  Kund- 
skab  som  saavel  jeg  som  de  övrige  Membra  i  Videnskabernes  Societet 
har  om  hans  Persons  Duelighed  og  Meriter  formedelst  de  efter  Kongel. 
allernaadigste  Befaling  foretagne  Reiser  til  Island  og  derover  forfattet 
Journal  og  givne  Oplysning  i  Natur-Historien,  kand  jeg  icke  andet  end 
præferere  ham  for  bemeldte  Wigfus  Scheving,  og  hvad  angaaer,  at  hand 
icke  har  taget  Juridisk  Examen,  Da  som  hans  Videnskab  er  bekiendt 
saa  skulde  jeg  saa  meget  meere  finde  det  betænkeligt  at  före  ham  i  de 
Omkostninger,  som  til  een  Reise  her  ned  og  tilbage  igjen,  vilde  medgaae, 
og  at  gierne  i  hans  Faveur  kunde  giöres  een  Exception,  og  derfor  aller- 
underdanigst  eragter,  om  det  allernaadigst  skulde  behage  Eders  Majt.  at 
accordere  ham  Laugmands  Tienesten,  at  hand  for  at  tage  Examen  Juri- 
dicum  kunde  frietages  med  de  Vilkaar,  at  hand  efter  eget  Tilbud  ved 
een  Tractat  skulde  viise  sin  Habilité  ud  i  Lovkyndigheden,  da  jeg  saa 
meget  meere  formener,  at  Publicum  meget  bedre  er  tient  med  sligt  et 
Specimen,  end  om  ham  skulle  paalægges  at  tage  Examen;  Jeg  skulde 
tage  mig  derhos  den  allerunderdanigste  Friehed  at  indstille  til  Deres 
Kongl.  Majt.  om  icke  i  Henseende  til  hans  mig  bekiendte  fattige  Om- 
stændigheder,  og  i  Anledning  af  hans  Fortienester,  Bestallingen  maatte 
blive  ham  accorderet  gratis,  hvilket  vilde  være  ham  til  stor  Lettelse  ved 
hans  usle  Vilkaar,  hvilket  saaledes  soumitteres  Eders  Kongl.  allernaadigste, 
velbehagelige  Villie;  Jeg  forbl.  til  min  Döds  Stund  p.  p. 
K.havn  d.  19.  Martii  1767 

Rantzau. 

Þetta  erindi  stiftamtmanns  sýnir  það  fyllilega,  að  það 
•er  ekki  ofsögum  sagt,  í  hve  miklu  áliti  Eggert  hafi  verið 

ytra;  fallegri  vitnisburð  er  varla  hægt  að  hugsa  sér.  Egg- 
ert  fekk  lögmannsdæmið,  og  Rantzau  tilkynti  honum  það 
með  bréfi  9.  maí  (sjá  sömu  stiftamtsbréfabók  bls.  183)  og 
segir  í  því  meðal  annars: 

„Og  da  höyst  bemeldte  Hans  Mayt.  tillige  ej  alleene  har  forundt 
Dem  Bestalling  Gratis,  men  endog  allernaadigst  tilladt  at  De  maa  være 
befriet  forat  tage  Examen  juridicum,  imod  at  De  efter  eeget  allerunder- 
danigste  Tilbud  ved  een  Tractat  viiser  sin  Duelighed  i  Lovkyndighedenr 
Saa  har  jeg  saadan  Hans  Kongl.  Mayt.  allernaadigste  Villie  her  med 
villet  ham  til  allerunderdanigste  Efterretning  bekiendtgöre,  hvorefter  jeg 
i  sin  Tiid  vil  vente  mig  tilsendt  det  Specimen,  som  De  for  at  lægge 
Deres  Lovkyndighed  for  Publici  Öyne  forfatter  for  videre  paa  behörig 
Stæd  at  insinuere." 

Eins  og  áður  er  getið  og  sést  á  framangreindu,  hafði 
Eggert  lofað  að  semja  lögfræðislega  ritgerð  til  að  sýna 
lagaþekkingu  sína,  og  það  var  honum  veitt;  var  það 
mikil  ivilnun,  en  frest  hafði  Rantzau  engan  sett  honum. 
Með  bréfi  26.  ágúst  1767  skýrði  Eggert  stiftamtmanni  frá, 
að  hann  gæti  eigi  »i  een  Hast«  samið  þessa  ritgerð. 
Rantzau  var  ekki  harður  á  þeirri  kröfu  og  svaraði  svo  i 
bréfi  23.  apríl  1768  (sjá  tilvitnaða  bók  bls.  235). 

„Og  siden  dertil  (að  semja  ritgerðina)  icke  er  forelagt  ham  nogen 
vis  Tiid,  saa  kand  det  icke  ankomme  paa,  om  samme  saa  hastig  bliver 
færdig,  dog  önskede  jeg,  at  hand  saa  snart  muelig  lagde  Haand  derpaa^ 
og  at  det  icke  forlænge  maatte  holdes  tilbage,  paa  det  Hans  Mayt.  aller- 
naadigste  Yillie  og  Befaling  i  saa  Maade,  med  förste  maatte  blive  giort 
Eyldest.* 

Bréf  þetta  hefir  tæplega  náð  Eggert  lifandi,  því  30. 
mai  s.  á.  druknaði  hann  á  Breiðafirði  eins  og  alkunnugt  er. 

Vér  vitum  ekki,  hvaða  efni  Eggert  hefir  hugsað  sér 
að  rita  um,  eða  hvort  hann  var  búinn  að  efna  nokkuð  til 
ritgerðarinnar.  I  æfisögu  Eggerts  fyrnefndri  bls.  25 — 26 
er  þess  getið,  að  hann  hafi  samið  »samansafn  ýmissra  laga 
Islenzkra  og  Norskra,«  var  það  safn  8  Tomi  i  Regal  Octava, 
og  »Liteð  Glossarium  Juridicum«,  en  bæði  þau  handrit 
eru  glötuð,  hafa  farið  i  sjóinn.  Þó  Eggert  hafi  eigi  stund- 
að  lögvísi  er  lítill  vafi  á  því,  að  hann  hafi  verið  fær  um 
að  semja    lögfræðisritgerð,    er   tekin    hefði    verið    gild,    á 

ekki  hærra  vísindalegt  stig,  en  lógfræðin  var  þá  komin  í 
Danmörku.  En  hinu  þarf  ekki  að  lýsa,  hve  ómetanlegt 
tjón  það  var  auk  alls  annars,  að  missa  úr  lögmanns- 
sæti  jafnvitran  og  réttvísan  mann,  sem  Eggert  var  eftir 
allra  kunnugra  manna  sögn,  og  sem  rit  hans  líka  bera 
fullan  vott  um. 


Ætt  Döllu  biskupsfrúar. 


Dr.  Björn  Magnússon  Ólsen  prófessor  hefir  í  ritgerð  sinni  um 
Landnámu  og  Laxdæla  sögu1)  ritað  um  rugling  þann  og  missagnir, 
er  orðið  hafa  í  heimildarritum  sögu  vorrar  um  börn  og  afkomendur 
þeirra  Auðunar  skökuls  landnámsmanns  á  Auðunarstöðum  í  Víðidal 
og  Önundar  trófótar  landnámsmanns  í  Kaldbak  á  Ströndum.  Er 
börhum  þeirra  blandað  þannig  saman,  að  Asgeir  »æðikollur«  er 
jmist  nefndur  sonur  Auðunar2)  eða  sonur  Önundar3)  og  Þorgrímur 
hærukollur  er  sumstaðar  talinn  sonur  Auðunar4),  en  annarstaðar 
sonur  Önundar5). 

Rugling  þenna  hefir  höf.  Grettis  sögu  viljað  leiðrétta  á  þann 
hátt,  að  láta  Auðun  skökul  eiga  fyrir  konu  ekkju  Önundar  tréfótar, 
er  hann  nefnir  Þórdísi  Þorgrímsdóttur  frá  Núpi  í  Miðfirði6)  og  segir, 
að  sonur  þeirra  hafi  verið  Þorgrímur  hærukollur,  en  sonur  hennar 
og  Auðunar  Ásgeir  »at  Ásgeirsá«7),    er    hann    nefnir  á  öðrum  stað 


Dr.  Guðbrandur  Vigfússon  vildi  helzt  hallast  að  þeirri  skoðun, 
að    þeir  Þorgrímur    og  Asgeir  »æðikollur«,  sem  hann  heldur  að    só 


*)  Arb.  f.  nord.  Old.  og  Hist.  1908,  bls.  211-221,  sbr.  232. 

2j  Laxd.3  140,  Fms.  II,  23,  Flat.  I,  309,  Biskupaættir  (ísl.*  I,  357, 
Sturl.2  II,  498),  sbr.  Fms.  III,  199,  Flat.  I,  416.  í  registri  við  Landnámu 
(Kh.  1843,  bls.  396,  og  Kh.  1900,  bls.  328)  er  Ásgeir  „æðikollur"  „at 
Asgeirsá"  talinn  sonur  Auðunar  skökuls. 

8)  Hb.  52,  Stb.  176,  sbr.  ísl.2  I,  157. 

4)  Laxd.3  140,  Fms.  II,  23  og  Bisk.ætt. 

5)  Hb.  52.  Stb.  176,  sbr.  ísl.2  I,  157,  Grt.3  26. 

6)  Kona  Önundar  var  Æsa  Ófeigsdóttir,  Einarssonar,  Ölvissonar 
barnakarls  (Grt.8  25,  sbr.  6,  8—9),  og  mun  hún  bafa  verið  móðir  barna 
hans,  þvi  að  alt  er  mjög  óvist  um  þessa  Þórdisi,  sbr.  Arb.  f.  nord.  Old.  og 
Hist.  1908,  bls.  212—214,  sbr.  232. 

7)  Grt.8  26-27. 
a)  s.  r.  101. 

sami  maður  og  »Ásgeir  at  Asgeirsá«,  hafi  verið  synir  Önundar,  en 
þykir  þó  ískyggilegt,  að  bera  á  móti  því,  er  nærfelt  allar  sögur 
segja,  að  Ásgeir  hafi  verið  sonur  Auðunar  skökuls1),  en  hann  hefir 
eigi  veitt  því  eftirtekt,  að  Landnáma  blandar  þeim 
Ásgeiri  »at  Ásgeirsá«  og  Ásgeiri  »æðikolli«  eigi 
saman,  heldur  telur  hún  Ásgeir  »at  Ásgeirsá«  son 
Auðunar  skökuls2)  og  Asgeir  »æðikoll«  son  Ön- 
undar  tréfóta  r3),  og  hefir  dr.  B.  M.  Ólsen  prófessor  í  áður- 
nefndri  ritgerð  sinni  fyrstur  manna  veitt  þessu  eftirtekt,  og  að  hér 
^r  um  tvo  menn  að  ræða. 

En  afleiðing  þessa  ruglings  var  að  sjálfsögðu  sú,  að  börn  þeirra 
nafnanna  voru  gerð  að  systkinum.  Landnáma  telur  börn  Ásgeirs 
»æðikolls«  Kálf,  Hrefnu,  er  Kjartan  átti  Ólafsson,  og  Þuríði,  er 
Þorkell  kuggi  átti,  en  síðar  Steinþór  Ólafsson  pá4).  En  börn  Ás- 
geirs  »at  Ásgeirsá«  telur  hún  Þorvald,  föður  Döllu,  er  átti  ísleifur 
biskup,  og  Auðun,  föður  Ásgeirs,  föður  Auðunar  (á  Auðunarstöðum),5) 
föður  Egils,  er  átti  Úlfeiði  Eyjólfsdóttur  halta,  Gr.ðmundssonar,  og 
var  þeirra  son  Eyjólfur,  er  veginn  var  á  alþingi,  faðir  Orms  kapa- 
líns  Þorláks  biskups.  Dóttir  Ásgeirs  »at  Ásgeirsá«  var  Þorbjörg 
»bæjarbót«  (eða  »bekkjarbót«)6).  Laxdæla  saga  telur  þau  öll  (Auðun, 
Þorvald,  Kálf,  Hrefnu  og  Þuríði)  að  undantekinni  Þorbjörgu7)  börn 
Ásgeirs  »æðikolls«,  er  hún  segir,  að  búiS  hafi  »at  Asgeirsá«8),  og 
slíkt  hið  sama  gera  Fms.  II,  23,  Flat.  I,  309  og  Biskupaættir. 
Grettis  saga  telur  þá  Kálf  og  Þorvald  bræður9).  Dr.  Guðbr.  Vig- 
fússon  segir,  að  það  sé  »auðséð,    að   þær  geta  með  engu  móti  verið 


a)  Safn  I,  237,  241—242. 

2)  Hb.  58,  Stb.  181. 

3)  Hb.  52,  Stb.  176. 

4)  Hb.  52,  Stb.  176.  Þorkel,  föður  Þorsteins  skelks,  telja  Fms.  III, 
199  og  Flat.  I,  416  son  Ásgeirs  „æðikolls  Auðunarsona r",  en  hann 
hefir  líklega  verið  sonur  Asgeirs  „at  Asgeirsá"  Auðunarsonar. 

5)  SoDur  Auðunar  á  Auðunarstöðum  var  og  Þorsteinn,  laðir  Auðunar, 
föður  Þórarins,  föður  Þorkels,  föður  Þórarins,  er  var  seinni  maður  Ragn- 
eiðar  Aronsdóttur,  Bárðarsonar  hins  svarta  (Sturl.2  II,  288). 

6)  Hb.  58,  Stb.  181,  sbr.  ísl.2  I,  171—172. 

7)  Yatnsdæla  saga  (Leipzig  1860)  bls.  49  segir,  að  Jórunn,  dóttir  Ingi- 
mundar  gamla,  hafi  verið  kona  Asgeirs  „æðikolls"  og  að  börn  þeirra 
hafi  verið  þau  Kálfur,  Hrefna  og  Þorbjörg. 

8)  Laxd.3  140. 

9)  Grt.8  47. 

systur  Hrefna  og  Þuríður  móðir  Þorsteins  Kuggasona^1),  en  þó  að 
aldursmunur  þeirra  systra  hafi  hlotið  að  vera  allmikill,  virðist  ekki 
ástæða  vera  til  að  rengja  þessa  frásögn  Landnámu.  Það  er  kunnugra 
en  frá  þurfi  að  segja,  að  oft  er  mikill  aldursmunur  systkina,  og 
þegar  þess  er  gætt,  að  seinni  maður  Þuríðar  var  Steinþór,  bróðir 
Kjartans,  er  átti  Hrefnu,  systur  hennar,  þá  virðist  það  benda  til 
þess,  að  frásögn  Landnámu  só  rótt,  enda  virðist  Þorsteinn  Kugga- 
son,  sonur  Þuríðar,  eigi  vera  miklu  eldri  en  þau  Kálfur  og  Hrefna 
móðursystkin  hans,  og  þyrfti  því  aldursmunur  þeirra  systkina  eigi  að 
vera  mikið  yfir  20  ár.  Enda  er  óvíst,  að  þau  hafi  verið  sammæðra, 
því  að  alt  er  mjóg  óvíst  um  konu  Ásgeirs  »æðikolls«  Önundarsonar. 
Jórunn  dóttir  Ingimundar  gamla  var  e  k  k  i  kona  hans,  þótt  svo  só 
sumstaðar  talið2),  og  því  heldur  eigi  móðir  þeirra  Kálfs,  Hrefnu  og 
Þuríðar,  enda  er  það  augljóst,  að  dóttir  landnámsmanns,  sem  kom 
aldraður  út  um  890,  gat  eigi  hafa  verið  móðir  gjafvaxta  meyjar 
um  1000. 

En  það  tel  eg  vafalaust,  að  þau  Kálfur,  Hrefna 
og  Þuríður  hafi  verið  systkin  og  börn  Ásgeira 
»æ  ð  i  k  o  1 1  s«. 

En  kona  Asgeirs  »at  Asgeirsá«  var  Jórunn,  dóttir  Ingimundar 
gamla,  og  mun  hún  hafa  verið  fædd  um  890 — 900,  og  hefir  Auð- 
un  sonur  þeirra  Ásgeirs  verið  fæddur  um  920 — 930,  Ásgeir  sonur  hans 
um  960  og  Auðun  sonur  hans  um  990,  því  að  hann  er  nokkrum  vetrum 
eldri  en  Grettir,3)  sem  var  fæddur  um  9964).  Kemur  þetta  vel 
heim  við  tímann,  enda  er  það  sönnu  nær,  að  dóttir  landnámsmanns 
hafi  verið  langamma  uppvaxandi  kynslóðar  um  og  eftir  1000  en 
móðir5). 

Þorvaldur  faðir  Döllu  konu  ísleifs  biskups  er  talinn  afabróðir 
Auðuuar  á  Auðunarstöðum6)  og  sonur  Jórunnar  Ingimundardóttur7), 

x)  Safn  I,  377. 

2)  Vatnsd.  49,  sbr.  viðauka  úr  Mb.  bls.  191.    Fms.  II,  23.     Flat.    IT 
309  og  Bisk.ættir. 
8)  Grt.8  47. 
*)  Safn  I,  376. 

5)  Til  samanburðar  þessu  má  benda  á  nokkrar  ættir  frá  landnáms- 
mönnum  og  öðrum,  er  lifðu  um  900,  raktar  niður  til  þeirra,  er  uppi  voru  100 
árum  síðar,  í  ritgerð  Magnúsar  Stephensens  í  T.  B.  V,  152—153. 

6)  Hb.  58,  Stb.  181.  Laxd.8  140,  Fms.  II,  23,  Flat.  I,  309,  og  Bisk- 
upaættir. 

7)  Hb.  58,  Stb.  181,  Fms.  II,  23,  Flat.  I,  309  og  svo  segir  t.  d.  B. 
M.  Ó.  hiklaust  í  T.  B.  II,  26. 

en  það  getur  með  engu  móti  verið  rétt.  Dalla  dóttir  hans  er  enn 
á  lífi  10801),  og  ef  svo  hefði  verið,  þá  líða  um  180  ár  frá  fæðingu 
Jórunnar  til  dauða  sonardóttur  hennar.  Þarf  fáum  orðum  að  því 
að  eyða,  að  slíkt  er  með  öllu  óhugsandi,  enda  munu  þess  vera  eng- 
in  dæmi,  að  ættir  gangi  svo  seint  fram,  þegar  um    kvenliði    er    að 


Þorvaldur  er  og  í  Grettis  sögu  talinn  með  uppvaxandi  mönnum 
um  101 22),  en  væri  hann  sunur  Jórunnar,  þá  hefði  hann  hlotið  að 
vera  um  sjötugt,  og  um  nírætt,  þá  er  hann  var  að  eftirmálum  Grettis 
Ásmundssonar  á  alþingi  10313).  Er  augljóst,  að  þetta  nær  engri 
átt,  heldur  hefir  hann  verið  bróðir  Auðunar  á  Auðunar- 
stöðum,  en  eigi  afabróðir  hans,  og  sonur  ÁsgeirB 
Auðunarsonar,  Asgeirssonar  »at  Á  s  g  e  i  r  s  á«,  Auð- 
unarsonar  skökul  s4).  Á  öðrum  stað  í  Landnámu5)  er  m  ó  ð- 
i  r  Þorvalds  talin  Þorkatla,  dóttir  Oddkötlu  Þorgilsdóttur  landnáms- 
manns  í  Þjórsárdal  og  Gnúpverjahreppi,  og  er  það  vafalaust  rétt, 
og  er  mjög  líklegt,  að  þeir  Þorvaldur  og  Auðun  hafi  verið  albræð- 
ur,  enda  voru  þeir  á  líkum  aldri6).  Áttu  þeir  óðöl  í  Víðidal,  og 
bjó  Auðun  á  Auðunarstóðum,  þar  sem  Auðun  skökull  forfaðir  þeirra 
bjó,  en  Þorvaldur  bjó  á  Ásgeirsá,  þar  sem  Ásgeir  langafi  hans  bjó. 
Hafa  þær  jarðir  vafalaust  gengið  í  erfðir. 

Grettis  saga  getur  þess,  að  þeir  hafi  verið  skyldir  n  o  k  k  u  ð 
Grettir  og  Auðun7),  og  er  það  rétt,  því  að  þeir  voru  annara  bræðra 
frá  Ingimundi  gamla,  því  að  Jökull  sonur  hans  var  faðir  Bárðar,  föður 
Ásdísar,   móður  Grettis. 

Þorvaldur  Ásgeirsson  hefir  verið,  eins  og  áður  er  bent  á,  fædd- 
ur  um  990  eða  þó  öllu  heldur  litlu  fyr.  Var  hann  fyrst  á  Ásgeirsá, 
en  um  1013  flytur  hanu  að  Ási  í  Vatnsdal  og  gerðist  höfðingi 
mikill,  segir  Grettis  saga8).  Þykir  mér  líklegt,  að  hann  hafi  þá  tekið 
við  Vatnsdælagoðorði,  sem  Þorkell  krafla9)  átti,  því  að  Grettis  saga  get- 


')  Bisk.  I,  67. 

2)  Grt.2  46-48,  sbr.  Safn  I,  376. 

s)  Grt.2  291. 

*)  Á  einum  stað  (Bisk.ættir  ísl.2  II,  357,  Sturl.8  II,  498)  er  hann  tal- 

Ásgeirsson,  Auðunarsonar  Asgeirssonar,  og  er  það  rétt. 
8)  Hb.  119,  Stb.  227. 
•)  sbr.  Grt.»  46—48. 

7)  Grt.8  48. 

8)  s.  r.,  98. 

°)  Arnórs,  sonar  Þorkels  kröflu,  er  getið  í  Mb.  249,  og  er  dóttir  hans 


382  Ætt  Döllu  biskupsfrúar. 

ur  þessa  um  leið  og  hún  segir  frá  andláti  (Þorkels.  Virðast  orðinr 
að  Þorvaldur  hafi  g  e  r  s  t  hófðingi  mikill,  benda  á  það,  að  þá  hafi 
hann  fyrst  tekið  við  mannaforráðum,  og  búferlaflutningurinn  í  Vatns- 
dal  bendir  til  þess,  að  það  hafi  einmitt  verið  Vatnsdælagoðorð,  er 
hann  hafi  gerst  höfðingi  yfir.  En  ekkert  mun  vera  því  til  fyrir- 
stöðu,  að  liann  hafi  getað  haldið  Vatnsdælagoðorði,  þótt  hann  flytti 
sig  aftur  búferlum  að  Asgeirsá,  en  þar  er  talið,  að  hann  byggi,  þá 
er  Isleifur  Gizurarson  bað  Döllu  dóttur  hans1). 

Kona  Þorvalds  og  móðir  Döllu  var  Kolfinna  Galtadóttir,  Arn- 
móðssonar  hins  skjálga,  Þorkelssonar  vingnis2).  Dalla  hefir  líklega 
verið  einkabarn  Þorvalds,  því  að  það  stóð  fyrst  fyrir  ráðahag  þeirra 
ísleifs,  að  Þorvaldur  vildi,  að  ísleifur  róðist  norður  þangað.  En 
lítil  ástæða  virðist  hafa  verið  til  þess,  ef  Þorvaldur  hefði  átt  fleiri 
börn,  sem  gátu  tekið  við  goðorði  hans.  En  ísleifur  var  sjálfur  goð- 
orðsmaður  og  átti  staðfestu  góða  í  Skálholti,  en  hann  gat  eigi  farið 
með  goðorð  Þorvalds  nema  hann  flytti  sig  norður  þangað,  og  hefði 
þá  um  leið  orðið  að  láta  sitt  goðorð  af  hendi3).  Varð  ekki  úr  þess- 
um  ráðahag  fyr  en  Dalla  tók  sjálf  í  taumana  og  kvað  þetta  eigi 
fyrir  hafa  staðið  ráðahagnum,  ef  hún  hefði  fengið  að  ráða,  því  að  þá 
metnaðargirnd  hefði  hún,  að  eiga  hinn  bezta  manninn  og  göfgasta 
soninn,  er  á  íslandi  mundi  fæðast.  »Ekki  hafa  þín  ráð  lítið  mátt  hér 
til,«  svaraði  Þorvaldur  faðir  hennar  og  lét  senda  eftir  ísleifi4). 

Hvenær  þau  ísleifur  og  Dalla  hafa  gifst  verður  eigi  sóð.  Dr, 
Guðbrandur  Vigfússon  telur  það  hafa  orðið  um  10355),  og  mun  það 
sönnu  nær.  Að  vísu  kallar  Grettis  saga  Þorvald  Asgeirsson  m  á  g 
Isleifs,  þá  er  hún  getur  um  eftirmál  Grettis6),  og  segir,  að  ísleifur  hafi 


talin  Ragneiður,  móðir  Orms  föður  Þorláks  auðga  í  Hítardal,  en  ekki  er 
hans  getið  í  sögum,  svo  eg  muni,  og  er  óvíst,  að  hann  hafi  lifað  foður 
sinn,  eða  tekið  við  mannaforráðum  hans. 

x)  Flat.  II,  141,  sbr.  Bisk.  I,  54.  Hungurvaka  (Bisk.  I,  61)  segir,  að 
Dalla  hafi  verið  „ó  r  Á  s  i"  og  má  vel  vera,  að  það  sé  réttara,  að  Þorvaldur 
hafi  alla  tíð  búið  í  Asi  eftir  að  hann  flutti  þangað. 

2)  Bisk.ættir  (ísl.2  I,  360,  Sturl.?  II,  499),  en  Mb.  250  segir  Kol- 
finnu  Þorgeirsdóttur  Galtasonar,  en  það  mun  ekki  vera  rétt,  þvi 
að  þá  hefði  hún  verið  systir  Styrmis  á  Asgeirsá,  en  tímans  vegna  kemur 
það  betur  heim,  að  hún  hafi  verið  föðursystir  hans. 

s)  sbr.  Grg.  I,  a.  140,  141—142,  II,  278. 

4)  Flat.  II,  141,  Bisk.  I,  54. 

5)  Safn.  1,  377. 

6)  Grt.s  291-292. 

verið  við  þau  riðinn.  En  það  tel  eg  mjög  vafasamt,  að  þau  hafi 
þá  verið  orðin  hjón  (1032).  Dalla  hefir  eigi  verið  fædd  fyren  um  1010 
— 1015,  og  af  barnsaldri  hefir  hún  verið  komin,  þáer  Isleifur  bað  henn- 
a-r,  því  að  annars  hefði  faðir  hennar  tæplega  verið  að  tala  um  það, 
hvað  hennar  ráð  hefðu  mikils  mátt  sín  »h  ó  r«  til.  Var  hún  hin 
vænlegasta  kona  og  góður  kvenkostur,  og  hefir  ísleifur  biskup 
farið  þangað  í  kvonbænum  eftir  tilvísun  frænda  sinna,  því  að  þeir 
vildu  styrkja  hann   með  kvonfangi,  en  hann  var  maður  fólítill1). 

Gizur,  sonur  þeirra  ísleifs,  var  fertugur,  þá  er  hann  vígðist  10822) 
og  því  fæddur  um  1042,  en  hvort  hann  hefir  verið  elztur  sona  þeirra 
verður  eigi  sóð,  því  að  þótt  hann  só  talinn  þeirra  fyrstur,  þá  getur  það 
eins  verið  af  því,  að  hann  varð  þeirra  göfgastur,  og  af  því,  að  hann 
var  þeirra  elztur.  ísleifur  var  fæddur  um  1006,  því  að  hann  var 
fimtugur,  þá  er  hann  tók  biskupsvígslu  10563).  Hann  var  á  unga 
aldri  í  skóla  á  Saxlandi,  og  í  Noregi  var  hann  á  dögum  Ólafs  digra 
Haraldssonar,  og  er  það  mjög  óvíst,  að  hann  hafi  verið  kominn  út 
hingað  og  kvongaður,  þáer  Grettir  var  veginn.  Höf.  Grettis  sögu,  sem 
vill  gera  Gretti  alt  til  ágætis,  hefir  að  sjálfsögðu  þótt  það  mikils- 
vert,  að  láta  jafnágætan  ruann  og  ísleif  vera  viðriðinn  eftirmál 
hans,  og  þar  sem  honum  hefir  verið  kunnug  frændsemi  þeirra 
Grettis  og  Þorvalds  og  það,  að  kona  ísleifs  var  dóttir  Þorvalds,  þá 
var  það  mjög  eðlilegt,  að  hann  lóti  þá  ísleif  og  Þorvald  vera  við 
eftirmál  Grettis,  en  tímatal  Grettis  sögu  er  víða  mjög  ruglað,  svo 
að  ekki  verður  á  því  bygt.  Dalla  lifði  mann  sinn,  er  andaðist  1080, 
og  bjó  hún  á  sínum  hluta  landsins  í  Skálholti,  og  virðist  hafa  lifað 
mann  sinn  nokkur  ár4).  Er  ólíklegt,  að  hún  hefði  haldið  búi  sínu 
áfram,  ef  hún  hefði  verið  fædd  miklu  fyr  en  áður  segir,  því  að  þá 
hefði  hún  verið  orðin  fjörgömul,  og  finst  mór  sennilegast,  að  hún 
hafi  fæðst,  eins  og  áður  segir,  um  1010 — 1015  og  gifst  um  1035 — 
1040.  —  Þorvaldur  Ásgeirsson  virðist  vera  dáinn  fyrir  1050,  því  að 
um  það  leyti  bjó  Styrmir  Þorgeirsson  á  Ásgeirsá  og  hafði  goðorð5). 
Dr.  B.  M.  Ólsen  segist  ekki  þekkja  ætt  hans6;,  en  hann  hefir  vafa- 
laust  verið  bróðursonur  Kolfinnu,  konu  Þorvalds,  og  sonur  Þorgeirs 
Galtasonar.     Var  sonur  Styrmis  Hallur,  sem  einnig  er  getið  í  Banda- 

1)  Flat.  II,  141,  sbr.  Bisk.  I,  54. 

2)  Bisk.  I,  29. 

8)  Isl.bók  c.  9,  Bisk.  I,  64. 

4)  Sbr.  Bisk.  I,  67. 

5)  Band.5  1,  32. 

6)  T.  B.  II,  27. 

manna  sögu1),  og  var  hann  faðir  Kolfinnu,  móður  Hallberu,  móður 
Halls,  föður  Þuríðar,  móður  Hallberu,  er  átti  Markús  Þórðarson  á 
Melum2).  —  Virðist  mér  það  vera  fult  eins  líklegt,  að  það  hafi 
verið  Vatnsdælagoðorð  en  eigi  Æverlinga3),  eins  og  þeir  dr.  B.  M. 
Ólsen4)  og  dr.  Guðbr.  Vigfússon5)  halda.  Bandamanna  saga  getur 
þess  að  eins,  að  Ófeigur  á  Reykjum  í  Miðfirði  hafi  verið  þingmaður 
Styrmis  frá  Asgeir  sá,  án  þess  að  geta  um,  hvað  það  goðorð  hafi  heitið, 
er  hann  fór  með.  Eins  og  eg  hefi  áður  bent  á,  virðist  Þorvaldur 
Ásgeirsson  hafa  tekið  Vatnsdælagoðorð  eftir  dauða  Þorkels  kröflu, 
og  eftir  dauða  Þorvalds  er  það  mjög  líklegt,  að  úr  því  að  hann  hefir 
eigi  átt  erfingja  norður  þar,  er  gátu  farið  með  það,  að  það  hafi  kom- 
ist  í  hendur  Styrmi  Þorgeirssyni,  er  var  bróðursonur  konu  hans. 


Ætt  Döllu  biskupsfrúar  tel  eg,  eftir  því  sem  að  framan  segir, 
réttast  rakta  svo: 

Auðun  skökull  landnámsmaður  á  Auðunarstöðum. 

Asgeir  Auðunarson  at  Asgeirsá  eo  Jórunn  Ingimund- 
ardóttir  hins  gamla. 

Auðun  Asgeirsson, 

AsgeirAuðunarson   co  Þórkatla  Oddkötludóttir. 

Þorvaldur  Ásgeirsson  o>   Kolfinna  Galtadóttir. 

Ðalla  Þorvaldsdóttir  konaísleifsbiskups.  FráTeitiprestií  Hauka- 
dal  syni  þeirra  verður  rakið  niður  til  núlifandi  manna,  því  að  hann 
varfaðir  Halls  biskupsefnis,föður  Gizurar  lögsögumanns,  föður  Þorvalds 
í  Hruna,  föður  Halldóru,  móður  Valgerðar,  móður  Snorra  lögmanns, 
föður  Orms,  föður  Guttorms,  föður  Lofts  ríka,  og  er  þaðan  kominn 
mikill  fjöldi  manua. 

Jóhann  Kristjánsson. 


1)  Band.8  28,  sbr.  Safn.  I,  377,  389. 

2)  Mb.  250,  sbr.  Hb.  64,  Stb.  186. 

8)  Dr.  B.  M.  Ólsen  hefir  í  T.  B.  II,  1—30  fært  mjög  góð  rök  fyrir  þvi 
að  þetta  sé  hið  rétta  nafn  goðorðsins,  en  eigi  Avellinga  eða  Eyvellinga. 
4)  T.  B.  II,  27,  29. 
6;  Safn  I,  377,  389. 

